
Predoslovie 


Acest pământ al Moldovii n-au fost aşedzat de demult de oameni, să 
fie fost trăit într-însul cu pace, ce în câteva rânduri au fost și pustiiu. Deci 
pentru acee nu să află letopiseţe scrisă de pământeni vechi. Ce de la o 
vreme, de la descălecatul lui Dragoș-vodă, târziu s-au apucat Urechi 
vornicul de au scris istoriile a doi istorici leșești. Și l-au scris pănă la 
domnia lui Aron-vodă. 


Apoi au mai făcut după Ureche vornicul și un Simion dascal, și un 
Misail călugărul, şi un Evstratie logofătul, și iar l-au scris, cât au scris 
Ureche vornicul, pănă la Aron-vodă. Numai aceştie, poate-fi, au fost 
oameni neînvăţaţi, de n-au citit bine la istorii, că au defăimat pre 
moldoveni, scriind că sunt din tălhari. Pentru aceasta dară nimene din 
scrisorile lor, nici cele ce ar fi fost adevărate, audzite sau vădzute a lor, nu le 
pot oamenii crede. 


lară pre urma acestora s-au apucat dumnealui Miron Costin, vel- 
logofăt, de au făcut un letopisăţă. Și cât n-au putut istovi Miron logofătul l- 
au istovit fiiu-său, Nicolai Costin, biv-vel-logofăt, şi l-au scris di-nceputul 
lumii, arătând cine au trăit pre acest pământ, cu mărturii a istorici sreini. Şi 
l-au scris pănă la Dragoş-vodă, și de la Dragoş-vodă l-au scris di pe izvodul 
lui Ureche vornicul pănă la Aron-vodă. Însă mult l-au mai împo-dobit, mai 
frumos, şi Miron logofătul și fiiu-său Nicolai Costin. lar mai înainte nu să 
mai găsește scris de Miron sau de fiiu-său Nicolai. Poate-fi, de ar fi şi scrise 
de Nicolai logofătul, dar or fi poate tăinuite, și pănă acmu la ivală n-au ieșit. 


Iară de la Dabije-vodă înainte îndemnatu-s-au și Ion Neculce, biv-vel- 
vornic de Ţara de Sus, a scrie întru pomenirea domnilor. Însă pănă la Duca- 
vodă cel bătrân l-au scris di pe neşte izvoade ce au aflat la unii și alţii și din 
audzitele celor bătrâni boieri; iară de la Ducă-vodă cel bătrân înainte, 
pănă unde s-a vidă, la domnia lui lon-vodă Mavro-cordat, nici de pre un 
izvod a nemărui, ce au scris sângur, dintru a sa știință, cât s-au tâmplat de 
au fost în viiaţa sa. Nu i-au mai trebuit istoric strein, să citească şi să scrie, 
că au fost scrisă în inima sa. Deci vă poftescu, cetitorilor, pre unde ar fi 
greşit condeiul mieu, să priimiţi, să nu gândiţi că doară pre voia cuiva sau în 


pizma cuiva, ce, precum s-au tâmplat, cu adevăr s-au scris. Doar niscaiva 
veleaturi a anilor de s-or fi greșit, iară celelalte întru adevăr s-au scris. 


Mai socotit-au și din letopisăţul lui Evstratie logofătul și a lui Simion 
dascalului şi a lui Misail călugărului nește cuvinte câteva, de nu le-au lăsat 
să nu le scrie, ce le-au scris, măcar că dumnealui Miron logofătul și cu 
Nicolai fiiu-său nu le-au scris, şi-i ocăreşte. Și să cade să-i ocărască, unde 
face că sunt moldovenii din tălhari. Bine face că-i ocăreşte şi dzice că sunt 
basne. lar pentru Dumbrava Roşie, cum că au arat-o Bogdan-vodă cu leşii, 
Miron logofătul au lăsat de n-au scris. Dar acee dzicu să nu fie basnă. Şi 
pentru neamul Movileştilor, și cum li s-au numit acest nume, dintru Ştefan- 
vodă cel Bun, Moghila, iar nu-i basnă. Și altele multe n-or fi ştiut istoricii 
streini, ca să le pomenească toate. Deci o samă de istorii mai alese şi noi nu 
le-am lăsat să nu le scriem. Însă nu le-am scris la rândul lor, ce s-au pus de 
o parte, înaintea domniii Dabijii-vodă s-au scris. Ce cine va vre să le creadă, 
bine va fi, iar cine nu le va crede, iarăși bine va fi, cine cum îi va fi voia, așa 
va face. Că mulţi istorici streini, de alte țări, nu le ştiu toate câte să fac într- 
alt pământu. Tot mai bine ştiu cei de locii decât cei streini, însă ce să face în 
viiaţa lor, iară nu în delungate vremi, iar istoriile celi vechi mai bine le știu 
istoricii, că le au scrisă, iară nu audzite. 


Deci, fraţilor cetitorilor, cu cât veţi îndemna a ceti pre acest letopisățù 
mai mult, cu atâta veţi ști a vă feri de primejdii și veţi fi mai învăţaţi a dare 
răspunsuri la sfaturi ori de taină, ori de oştire, ori de voroave, la domni și la 
noroade de cinste. 


O samă de cuvinte 


O samă de cuvinte ce suntu audzite din om în om, de oameni vechi şi 
bătrâni, şi în letopiseţii nu sunt scrise, ce s-au scris aice, după domnia lui 
Ștefăniţă-vodă, înaintea domniii Dabijii-vodă. Deci cine va ceti și le va 
crede, bine va fi, iară cine nu le va crede, iară va fi bine; cine precum îi va fi 
voia, aşa va face. 


I. Ștefan-vodă cel Bun, luund domnia Moldovii și viind turcii în dzilele 
lui să treacă în Moldova la Galaţi, i-au bătut foarte rău pre turci şi au luat şi 
Cetatea Albă şi Chilia de la turci. Apoi mai pe urmă iar le-au luat turcii 
aceste doao cetăţi. Și în câteva rânduri s-au bătut Ștefan-vodă cu turcii. Iar 


când s-au bătut la Războieni, atunce s-au aşedzat turcii cu Ștefan-vodă. Şi 
le-au dat hotar şi olat Bugeacul şi au făcut pace. Şi turcii apoi au adus tătari 
din Crâm şi i-au aşedzat în Bugeac, carii stau și pănă astădzi, precum au 
aşedzat şi la Hotin lipcani. 


II. Ștefan-vodă cel Bun multe războaie au bătut. Și aşe să aude din 
oameni vechi și bătrâni că, câte războai au bătut, atâte mănăstiri cu biserici 
au făcut. 


III. Ștefan-vodă cel Bun, când s-au apucat să facă mănăstirea Putna, au 
tras cu arcul Ștefan-vodă dintr-un vârvu de munte ce este lângă mănăstire. 
Și unde au agiunsu săgeata, acolo au făcut prestolul în oltariu. Și este mult 
locu de unde au tras pănă în mănăstire. Pus-au și pe trii boierenași de au 
tras, pre vătavul de copii şi pre doi copii din casă. Deci unde au cădzut 
săgeata vătavului de copii au făcut poarta, iar unde au cadzut săgeata unui 
copil din casă au făcut clopotniţa. lar un copil din casă dzicu să fie întrecut 
pe Ștefan-vodă şi să-i fie cădzut săgeata într-un deluşel ce să cheamă Sion, 
ce este lângă mănăstire. Și este sămnu un stâlpu de piatră. Şi dzic să-i fie 
tăiat capul acolo. Dar întru adevăr nu să ştie, numai oamenii așe 
povestescu. Fost-au şi bisericuce de lemnu întru acel delușel și s-au răsipit, 
fiind de lemnu. Și aşè au fost făcut mănăstirea de frumoasă, tot cu aur 
poleită, zugrăvală mai mult aur decât zugrăvală, și pre dinlăuntru și pre 
denafară, şi acoperită cu plumbu. Și dzicu călugării să fie fost făcut şi 
sfeşnicile cele mari și cele mici și policandru și hora tot prisne de argint, și 
pe urmă să li fie luat un domnu şi să fie făcut alteli de sprije, care le-am 
apucat şi noi. lar stricându-să un clopot mare la mănăstire și făcând 
călugării clopotul a doa oară, au pus aceste toate ce scriu mai sus în clopot, 
ca să fie mai mare. 


Lăsat-au Ştefan-vodă cel Bun la mănăstirea Putna, după moartea lui, 
arcul lui și un păhar, ce vorbie călugării la mănăstire că este de iaspis, ce era 
în chipul marmurii albe și al farfurii, ca să fie întru pomenire la sfânta 
mănăstire. Şi arcul l-au fost trăgând cu vârtej. Și la vremea lui Constantin 
Cantemir-vodă, fiind răscoale, au vinit nişte căzaci cu leşi, cu moldoveni 
joimiri, vrând ca să jecuiască ce ori găsi în mănăstire. Deci fiind un turnu cu 
bună tărie, nu pute să jecuiască. Deci au dzis călugarilor să de tumul, că nu 
vor lua a mănastirii nemică. lar călugării necredzind, nu vre să de turnul. Iar 


acei căzaci cu leşi şi cu moldoveni îndată au aprinsu mănăstirea, iar 
călugării, vădzând că aprind mănăstirea, îndată au dat tumul. Atunce, 
îndată, având puşci de apă, acei căzaci, leşi și moldoveni au stânsu 
focul. Deci atunce au jecuit tot din turnu ce au fost a boieri și a neguţitori, 
iar a mănăstirii n-au luat nemică, fără numai arcul lui Ștefan-vodă. lar 
păharul au fost pănă la a triia domnie a lui Mihai Racoviţă-vodă. Şi 
scoţindu-l din turnu un egumen, pre anume Misail Chisiliţă, și vrând să să 
fălească, au băut la masă cu acel păhar a lui Ștrfan-vodă, cu niște slugi 
boiereşti, ce era zlotași. Și bând mult cu acel păhar, s-au îmbătat și, fiind 
beţi, au stricat un lucru scumpu domnescu și de minune ca acela. 


IV. Ștefan-vodă cel Bun, bătându-l turcii la Războieni, au mărsu să 
intre în Cetatea Neamţului. Și fiind mumă-sa în cetate, nu l-au lăsat să intre 
şi i-au dzis că pasirea în cuibul său nu piere. Ce să să ducă în sus, să strângă 
oaste, că izdânda va fi a lui. Și aşe, pe cuvântul mâne-sa, s-au dus în sus şi 
au strânsu oaste. 


lară împăratul turcescu au vinit cu toată puterea lui la Cetatea 
Neamţului. Și au suit pușcile deasupra unui munte pre despre Moldova. Și 
au început a bate Cetatea Neamţului foarte tare. Iar pre acee vreme era un 
neamţu închis în cetate. Și vădzind că bat cetatea, au dzis păzitorilor să 
spuie mumei lui Ștefan-vodă să-l sloboadă de la închisoare, din temniţă, pre 
dânsul, că el va mântui cetatea de acel greu. Deci, slobodzindu-l pre acel 
neamţu de la închisoare, s-au şi apucat acel neamţu de au îndreptat pușcile 
din cetate asupra turcilor, unde sta acolo în munte, de ave nevoie cetatea. Şi 
au şi lovit în gura unii puşci turceşti, de au sfărmat-o. Și au început a bate în 
corturile turcilor, cât și boldul de la cortul împăratului l-au sfărmat. Deci n- 
au mai putut sta turcii întru acel vârvu de munte, de unde ave cetatea 
nevoie, ce numai le-au căutat a să da în laturi de la acel loci. 


lară Ștefan-vodă, mergând de la Cetatea Neamţului în sus pre 
Moldova, au mărsu pe la Voroneţ, unde trăi€ un părinte sihastru, pre anume 
Daniil. Și bătând Ștefan-vodă în ușa sihastrului, să-i descuie, au răspunsu 
sihastrul să aştepte Ștefan-vodă afară pănă ş-a istovi ruga. Şi după ce ş-au 
istovit sihastrul ruga, l-au chemat în chilie pre Ștefan-vodă. Și s-au 
ispovedit Ștefan-vodă la dânsul. Şi-au întrebat Ștefan-vodă pre sihastru ce 
va mai face, că nu poate să să mai bată cu turcii: închina-va ţara la turci, au 


ba? Iar sihastrul au dzis să nu o închine, că războiul este a lui, numai, după 
ce va izbândi, să facă o mănăstire acolo, în numele Sfântului Gheorghie, să 
fie hramul bisericii. Deci au şi purces Ştefan-vodă în sus pe la Cernăuţi și 
pre la Hotin şi au strânsu oaste, feliuri de feliuri de oameni. Și au purces în 
gios. Iar turcii, înțălegând că va să vie Ștefan-vodă cu oaste în gios, au lăsat 
şi ei Cetatea Neamţului de a o mai bate și au început a fugi spre Dunare. lar 
Ștefan-vodă au început a-i goni în urmă și a-i bate, pănă i-au trecut de 
Dunăre. Şi întorchându-s-înapoi Ștefan-vodă, s-au apucat de au făcut 
mănăstirea Voroneţul. Și au pus hramul bisericii Sfântul Gheorghie. 


V. Ștefan-vodă cel Bun, când s-au bătut cu Hroit ungurul, precum 
dzicu unii la Caşen, iar letopisăţul scrie că s-au bătut la Șcheie pe Siretiu, au 
fost cadzut calul cu Ștefan-vodă în războiu. Iară un Purice aprodul i-au dat 
calul lui. Și nu pute în grabă încăleca Ștefan-vodă, fiind om mici. Și au dzis 
Purice aprodul: „Doamne, eu mă voi face o moviliţă, şi vino de te sui pe 
mine şi încalecă“. Și s-au suit pe dânsul Ștefan-vodă și au încălecat pre cal. 
Și atunce au dzis Ștefan-vodă: „Sărace Purece, de-oi scăpa eu și tu, atunci 
ti-i schimba numeli din Purice Movilă“. Și au dat Dumnedzeu și au scăpat 
amândoi. Și l-au şi făcut boier, armaş mare, pre Purece. Și dintru acel Pureci 
aprodul s-au tras neamul Movileştilor, de au agiunsu de au fost şi domni 
dintru acel neam. Dar și aprodzii atunce nu era din oameni proști, cum sunt 
acum, ce era tot ficiori de boieri. Și portul lor: era îmbrăcaţi cu șarvanele, 
cu cabanițe. Așe trebuie și acum să să afle slugi, să slujească stăpânului, și 
stăpânul să miluiască pre slugă aș. 


VI. Când au aşedzat pace Ștefan-vodă cel Bun cu leşii, fiind Ion Tăutul 
logofăt mare, l-au trimis sol la leşi. Şi au dăruit craiul leșescu Tăutului 
aceste sate la margine: Câmpul Lungu rusescu, Putila, Răstoaceli, Vijniţa, 
Ispasul, Milie, Vilavce, Carapciul, Zamostie, Vascăuţii, Voloca. Toate 
acestea le-au dăruit craiul leşescu Tăutului logofătului. Și au pus hotar apa 
Cirimușul, întru o duminică dimineaţa. 


VII. Ștefan-vodă cel Bun, vrând să margă la biserică întru o duminică 
dimineaţa, la liturghie, în târgu în Vasluiu, și ieşind în polimari la curţile 
domneşti ce era făcute de dânsul, au audzit un glas mare de om strigând să 
aducă boii la plug. Și mirându-să ce om este acela să are duminica, şi îndată 
au trimis în toate părțile, ca să-l găsască pre acel om, să-i aducă la dânsul. 


Și l-au aflat pre om în sus, pre apa Vasluiului, cale de patru ceasuri, arând la 
o movilă ce să cheamă acum Movila lui Purcel. Că pe acel om încă îl chema 
Purcel. Și ducându-l pre acel om la Ștefan-vodă, l-au întrebat Ștefan-vodă: 
el au strigat aşe tare, și pentru ce ară duminica? El au dzis că au strigat el să 
aducă boii la plug, şi ară duminica, că este om sărac, și într-alte dzile n-au 
vrut frate-său să-i dè plugul, și acum duminica i-au dat. Deci Ştefan-vodă 
au luat plugul fratelui celui bogat și l-au dat fratelui celui săracă, să fie a lui. 


VIII. Ștefan-vodă cel Bun și cu fiiul său Bogdan-vodă, de multe ori au 
avut războaie cu leşii. Şi multe robii au făcut în Ţara Leşască, cât au pus pe 
leși în plug de-au şi arat cu dânșii, de au sămănat ghindă, de au făcut 
dumbrăvi pentru pomenire, ca să nu să mai acolisască de Moldova: 
Dumbrava Roşie la Botășeni şi Dumbrava Roşie la Cotnari și Dumbrava 
Roşie mai gios de Roman. Și leşii încă nu tăgăduiescu, că scrie şi în 
cronica, în letopisăţul lor. Numai mă mier de Miron logofătul, cum au 
acoperit acest lucru de nu l-au scris. Și aşe vorbăscu oamenii, că, când au 
fost arând cu dânșii, cu leşii, i-au fost împungând cu strămurările, ca pre 
boi, să tragă. lar ei să ruga să nu-i împungă, ce să-i bată cu biciușcile, iar 
când îi băte cu biciușcile, ei să ruga să-i împungă. 


IX. Când au murit Ștefan-vodă cel Bun, au lăsat cuvânt fiiului său, lui 
Bogdan-vodă, să închine ţara la turci, iar nu la alte neamuri, căci neamul 
turcilor sunt mai înțălepți și mai puternici, că el nu o va pute ţine ţara cu 
sabia, ca dânsul. 


X. După ce au luat Bogdan-vodă domnia, au și triimis pre Tăutul 
logofătul sol la turci, când au închinat ţara la turci. Și așe vorbăscu oamenii, 
că l-au pus viziriul de au şedzut înaintea viziriului pre măcat, şi n-au fost 
având mestei la nădragi, că, trăgându-i cibotile, numai cu colțuni au fost 
încălţat. Și dându-i cahfe, nu știe cum o va be. Și au încept a închina: „Să 
trăiască împăratul şi viziriul!“. Și închinând, au sorbit felegeanul, ca altă 
băutură. 


XI. Când au pus ţara întăi domnu pre Petru-vodă Rareş, el nu era 
acasă, ce să tâmplase cu măjile lui la Gălăţi, la pește. Şi au triimis boierii și 
mitropolitul haine scumpe domnești și carătă domnească cu slujitori, unde l- 
ari întâmpina să-l aducă mai în grabă la scaon, să-l puie domnu. Deci el, 
întorcându-să de la Gălaţi, au fost agiunsu la Docolina, de au mas acolo cu 


dzece cară, câte cu şase boi carul, pline de peşte. Și piste noapte au visat un 
vis, precum dealul cel di cee parte de Bârlad şi dealul cel di-ncoaci era de 
aur, cu dumbrăvi cu totul. Și tot sălta, giuca şi să pleca, să inchina lui Rareș. 
Şi deșteptându-să din somnu dimineaţa, au spus visul argaţilor săi, celor ce 
era la cară. Iar argaţii au dzis: „Bun vis ai visat, giupâne, că cum om sosi la 
lași şi la Suceavă, cum om vinde peştile tot“. Și au și îngiugat carăle 
dimineața, și au purces Petru-vodă înaintea carălor. Și când s-au pogorât în 
vadul Docolinii, l-au și întâmpinat gloata. Și au început a i să închina şi a-l 
îmbrăca cu haine domnești. Iar el s-au zimbit a râde și au dzis că „de mult 
aşteptam eu una ca aceasta să vie“. Şi când au purces de acolo, argaţii lui au 
dzis: „Dar noi ce-om face, doamne, cu carăle cu pestile?“ Iar el au dzis: „Să 
fie carăle cu peşte, cu boi cu tot, a voastre. Și viniți după mine, să vă fac 
cărți de scuteală, să nu daţi nemică în dzilele mele“. 


XII. Petru-vodă Rareș, fugând pin târg pin Piatră, şi gonindu-l 
pietrenii, l-au fost agiungând un popă. Și au tras Petru-vodă înapoi în popă 
cu arcul şi l-au lovit cu săgeata în oblâncul șelii. Și i-au dzis: „Întoarce-te, 
popo, înapoi, nu-ţi lăsa liturghia nesfârșită“. Iar după ce au vinit Petru-vodă 
domnu cu a doa domnie, au scos ochii popii și pietrenilor acelor ce l-au 
gonit și le-au făcut şi blăstăm, afurisanie. 


XIII. Petru-vodă Rareș, când era închis în cetatea Ciceului în Tara 
Ungurească, avè nevoie de nemți și de unguri. lar fiind doamna lui 
sirboaică, de neamul Despoţilor, fată lui Despot crai, au scris o carte 
sirbască la împăratul turcescu și la viziriul, cu rugăminte. Și au slobodzit 
cartea pre o fereastră gios din cetate. Și au învăţat pre o slugă a lor, sirbu, ce 
ave, să să ducă cu cartea la Poartă, la viziriul. Şi mergând sluga acee la 
Poartă, a lui Petru-vodă, au scris viziriul la unguri să-l sloboadă pre Petru- 
vodă. Şi după ce l-au slobodzit, s-au dus la Poartă. Iară după ce s-au dus 
Petru-vodă la Poartă, așe vorbăscu oamenii, că au grăit viziriul împăratului 
să-l ierte şi să-l puie iar domnu în Moldova. lar împăratul au răspunsu că-i 
giurat, pănă nu va trece cu calul preste dânsul, să nu-l lăsă. Deci viziriul au 
dzis că-i „pre lesne a plini măria ta giurământul“. Și l-au scos la câmpu și l- 
au culcat la pământ, învălit într-un harariu, și l-au sărit împăratul de trii ori 
cu calul. Iar alţii dzicu că au ședzut supt un pod, și împăratul au trecut de 
trii ori pe pod. Deci l-au îmbrăcat cu caftan, să fie iarăşi domnu în Moldova. 
Deci cum au slujit mai pre urmă turcilor, scrie letopisăţul. 


XIV. Ilieș-vodă, ficiorul lui Petru-vodă, după ce s-au turcit, dzic să fie 
rămas o fată creștină după moartea lui. Și au luat-o un grec mare, bogat, 
vestit la Poartă, anume Scarlat, carele și sulgeria împărătească o ţine el. Și 
cine s-au născut dintru ace fată, mai gios arată la rândul sau. 


XV. Alexandru-vodă Lăpuşneanul, fiind domnu, au făcut mănăstirea 
Slatina. Și aşè dzicu oamenii că, trăind un săhastru acolo și fiind un paltin, 
copaciu mare, unde este acum prestolul în oltariu, vide acel săhastru spre 
duminici și spre alte dzile mari multe lumini întru acel paltin la vremea 
slujbii bisericii. Şi i s-au arătat Maica Precistă în vis şi i-au dzis să margă la 
Alexandru-vodă, să-i facă mănăstirea. Și mergând săhastrul la Alexandru- 
vodă, s-au îndemnat Alexandru-vodă de săhastru de au făcut mănăstirea 
Slatina întru acel loc, unde au fost paltinul. Și au adus și capul Sfântului 
Grigorie Bogoslov, de stă pănă astădzi la sfânta mănăstire la Stalina, ferecat 
cu argint şi cu pietri scumpe. 


XVI. Începerea lui Despot-vodă cum au fost de au agiunsu de au fost 
domnu. El n-au fost rudă lui Despot cel Mare, ce au fost slugă lui Despot. 
Și murind Despot, precum dzicu unii, la Veneţie, iar alții dzicu că au murit 
la Râm, s-au sfătuit cu cele slugi să dzică că el este nepot lui Despot, şi să 
împartă ei averea a lui Despot, şi să-i dè lui toate scrisorili câte au avut 
Despot cel Mare şi puţine din averea lui. lar ceelaltă avere au împărţit-o 
celelalte slugi. Și aşè, mărturisind cătră venețieni că-i este nepot lui Despot 
cel Mare, au credzut venețienii că-i este nepot lui Despot. Şi n-au luat 
nemică din averili lui Despot venețienii, ce toate averili lui Despot cel Mare 
au împărţit-o slugile. lar Despot ce au dzis că-i este nepot au luat numai 
scrisorili şi hrisovul cel de la Carol, împăratul nemţăscu. Şi cu acele scrisori 
au făcut meșterşug de au agiunsu de au fost domnu, precum scrie 
letopisăţul. 


XVII. De la a doa domnie a lui Alexandru-vodă Lăpuşneanul au 
început domnii a să aşedza mai cu temei în scaon în lași. Și când au purces 
de la Poartă cu a doa domnie, dzicu să-l fie învăţat turcii să taie boierii, să-i 
slăbască. Și pe cuvântul viziriului au tăiat atâta mulțime de boieri. Şi au 
triimis şi au ales din curteni de ţară, pre Racoviţăşti și pre Sturdzeşti şi pre 
Bălșăşti şi pre alții mulți. 


XVIII. leremie-vodă au fost pus multă avere la mănăstire la Suceviţă, 
într-un beciu supt curțile domneşti. Iară după moartea lui, vinit-au doamna 
cu ginerii ei din Ţara Leşască și au luat acè avere toată, de s-au dus cu 
dânsa de au făcut oaste în Ţara Leșască, şi au vinit în Moldova. Care stau 
tainele şi pănă astădzi deşarte, unde au fost ace avere. 


XIX. Când au bătut turcii pre Gaşpar-vodă la Țuţora, întrocându-să 
leşii înapoi, tăiat-au un tătar pre Jolcovschii, hatmanul leșescu, lângă 
Movilău, precum scrie şi letopisăţul. Numai tătarul nu l-au ştiut că este 
Jolcovschii, hatmanul leşilor. Ce după ce l-au omorât, au găsit ceasornicul, 
în sân, de aur cu diiamanturi. Și aflând tătarul că au fost hatmanul leşescu, 
să fie dzis tătarul acela că nu trebuieşte să trăiască omul în lume, dacă nu va 
ave năroc, şi să fie giunghiiat sângur. 


XX. Având Radul-vodă o fată din trupul lui, să fie fugit cu o slugă, 
ieşind pre o fereastră din curţile domnești din cetatea Hârlăului. Și s-au 
ascunsu în codru. Și au făcut Radul-vodă năvod de oameni și au găsit-o la 
mijlocul codrului, la o fântână ce să chema Fântâna Cerbului, lângă podul 
de lut. Deci pre slugă l-au omorât, i-au tăiat capul, iar pre dânsa au dat-o la 
călugărie, de-au călugărit-o. 


XXI. Radul-vodă făcând nuntă cu fiiul său Alexandru-vodă, domnul 
muntenescu, au luat pre fata lui Scarlat celui bogat de la Țarigrad. Care să 
pomenește într-alt rând mai sus, că au ţinut Scarlat fata lui Ilieș-vodă celui 
turcit. Și având fata lui Scarlat albaţă pre un ochiu, n-au avut viiaţă bună cu 
Alexandru-vodă. Și au trimis Scarlat ferman împărătescu de ş-au luat fata 
de după Alexandru-vodă, de au dus-o la Țarigrad, şi au dat-o după un 
grammatic, anume Mavrocordat. Și acel Mavrocordat au făcut pre 
Alexandru Ecsaporitul, şi Alexandru Ecsaporitul au făcut pre Nicolai-vodă, 
şi Nicolaie-vodă au făcut pre Constantin-vodă, careli au fost domnu aice la 
noi în Moldova în anii de la zidirea lumii 7242. Careli să trage de pre 
strămoașă-sa neam din domnii cei vechi moldovenești. 


XXII. Barnovschii-vodă mergând cu multă gloată de aice din ţară la 
Poartă, cu mulți boieri și mazili și curteni, și cu di ceielalți mai proşti, şi 
preoţi şi cu călugări, și mergând pe drum și poposind și şedzind la masă, au 
început a strănuta Barnovschii-vodă des și tare. Iar boierii carii era la masă 
cu Barnovschii-vodă, după obicei: „Sănătos, doamne, și pre voia mării 


[ec 


tale!“. Iar pre urmă, vădzind că tot strănută, un boier să fie dzis: „Viermi, 
doamne“. Și cum i-au dzis „viermi, doamne“, au şi tăcut de strănutat. 


XXIII. Când i-au tăiat capul lui Barnovschii-vodă, calul lui au şi 
început a sări, cât n-au mai putut să-l ţie comisul în mână. Și scăpându-l din 
mână, pe loc au cădzut de au murit. Și vădzind turcii, mult s-au mirat şi au 
dzis: „Nevinovat au fost acest om“. Și au cunoscut pre Barnovschii-vodă 
turcii, că au fost drept, şi s-au căit pentru că l-au tăiat. Şi s-au giurat ca să 
nu mai taie de acum domnu de Moldova. Numai letopisăţul de aceasta nu 
scrie nimici. Iară oamenii aşe vorbescu, că au apucat unii dintru alții. 


XXIV. Vasilie-vodă, după ce au luat domnia de la Țarigrad, s-au rugat 
viziriului să lasă ţara de bir trii ani, şi al triili anu să de birul ţărâi o dată, și 
pre turci pre carii or ave datorie în ţară să-i scoată, să nu supere oamenii. Şi 
i-au făcut pre voie viziriul. Și după ce au vinit el în ţară, la scaonul domniii, 
contăş cu soboli n-au îmbrăcat trii ani, ci numai cu hulpi. Și pe dzi numai o 
mierţe de pâine să mânca și doi berbeci şi o ialoviţă la curtea domnească. 
Cheltuială puţină, mai mult de doi galbeni pe dzi nu ieșie. Și au făcut cărți 
de slobodzie în toată ţara. Și nemică din ţară n-au luat pănă nu s-au plinit 
trii ani. Numai din desetină și din mortasipii, din goștină şi din vamă ce lua 
să chivernisi€. lar pănă în trii ani s-au umplut ţara de oameni. Şi au scos 
atunce pre ţară fumărit, câte un leu de casă. Și au plinit atunce tustreli 
birurile de le-au trimis la Poartă. Şi încă au rămas și lui Vasilie-vodă o mie 
de pungi de bani dobândă. Atunce au triimis la Poartă poclon, de au 
mulțămit împăratului şi viziriului şi altor turci mari, blane de spinări de 
soboli pentru bine ce au făcut de au așteptat ţara. Care acest dar n-au fost 
nici de un folos ţărâi, că au rămas obicei de dă ţara baraiamlâc de 
atunce încoace în toţi anii. De mirat lucru este că au fost domnu strein şi nu 
au fost grabnic la lăcomie. 


XXV. Tot atunce, când au vinit Vasilie-vodă în scaon, era nişte joimiri 
moldoveni în ara Leşască și prăda în multe rânduri ţara aceasta a 
Moldovii. Deci Vasilie-vodă scrie la leşi, să poroncească oamenilor săi celor 
de oaste să nu strice Țara Moldovii. Iară leşii să mântuie de cătră Vasilie- 
vodă şi dzice că nu sunt leşi, ce sunt moldoveni aceie ce pradă. Ce Vasilie- 
vodă, vădzind că-i dau acel răspunsu de la leşi, au ales și el puţintei 
moldoveni de ai lui şi au strigat în lefe oameni de oaste slujitori și i-au 


pornit a prăda în Țara Leșască. Deci moldovenii cei din Ţara Leşască ce 
strica şi prăda aice în ţară, vădzind aşe, au vinit toţi la Vasilie-vodă de s-au 
închinat. Şi au început şi ei a prăda în Ţara Leşască. Apoi leşii, văzindu aşe, 
au început să scrie cu bănat la Vasilie-vodă, iar Vasilie-vodă răspundzind: 
„Ceie ce prăda ţara me aceie pradă şi ţara voastră“. Şi nu au ţinut aice pre 
mult acè gâlceavă, şi s-au aședzat cu leşii Vasilie-vodă. Și pre joimirii aceie 
i-au aşedzat la margine slujitori. Numai pre doi, trii, ce era mai căpetenii, 
neaşedzindu-să, i-au omorât. Și apoi s-au făcut bună pace. 


XXVI. La domnia lui Vasilie-vodă rămăsese o beizade a Radului-vodă, 
tânăr. Și au fost avut Radul-vodă un turcu mare priieten la Poartă. Şi să ruga 
acel turcu viziriului totdeauna pentru acel beizade a Radului-vodă, să-l facă 
domnu în Moldova în locul lui Vasilie-vodă. Și poroncind viziriul să-l aducă 
să-l facă domnu, au dzis că-i prè tânăr, dacă l-au vădzut viziriul. Şi au dzis 
turcului să mai aştepte vreo doi, trii ani, şi apoi l-a face domnu la Moldova. 
Și au trimis pre acel turcu la Moldova viziriul cu o treabă, şi să vadă și pre 
Vasilie-vodă şi ţara cum este. Iară Vasilie-vodă oblicisă, pentru acel turcu, 
că-i este nepriietin și-i este stricată domnia despre acel turcu. Și au și 
răpedzit la Gălaţi, şi i-au ieşit mulțime de slujitori înainte, și la Bârlad, şi la 
Vasluiu, și la Scânteie, şi la laşi încă şi mai mulți slujitori. Și la drum au 
poroncit şi i-au ieşit mulțime de plugari și ţară înainte, de-i vidă turcul. Şi 
cum au sosit la gazdă în laşi, cum i-au trimis Vasilie-vodă cinci mii de 
galbeni de aur. Şi apoi, după ce s-au împreonat cu Vasilie-vodă, poronca ce 
au avut acel turcu îndată au plinit. Și stând la vorbă cu turcul, Vasilie-vodă 
au spus povestea cum că el ştie că i-i domnia stricată despre dânsul. Și i-au 
mai dăruit și atunce la purces cinci mii de galbeni de aur. Și după ce au 
purces turcul, pe drum i-au mai trimis și alte cinci mii de galbeni de aur. lar 
când au agiunsu turcul la Țarigrad, i-au mai dat alte cinci mii de galbeni de 
aur, carii s-au făcut preste tot doaodzăci de mii de galbeni de aur. Iar după 
ce au mărsu turcul la viziriul de s-au împreunat, întrebându-l viziriul de 
Vasilie-vodă, au început turcul a dzice viziriului: „Bine ai nemerit, măria ta, 
de nu te-ai grăbit să-l mazileşti pre acel domnu harnic şi de treabă şi 
putincios. Că este mulțime de oameni în ţara lui, și de l-ai fi mazilit, s-ar fi 
făcut mare greşală, că are nişte slujitori mulţi și ţară cu putere mare, și poate 
s-ar fi hainitu şi ar fi vinit şi el la o peire. Și acmu el ştie că vei măria ta să-l 
mazilești și să pui domnu pre ficiorul Radului-vodă, şi este în grije. Deci de 
vei socoti măria ta, să faci surgun pre ficiorul Radului-vodă, să audă 


Vasilie-vodă, şi atunce îi va ieși grija“. Deci viziriul îndată au poroncit de l- 
au făcut surgun, şi s-au tâmplat de au murit ficiorul Radului-vodă în 
surgunie. Şi s-au mântuit Vasilie-vodă cu doaodzăci de mii de galbeni de 
aur și au rămas în pace. Așe ţin turcii prieteșugul, pentru voia banilor. 


XXVII. Vasilie-vodă, aproape de mazilie, au greşit lui Dumnedzeu, că 
i s-au întunecat mintea spre lăcomie, de au stricat mănăstirea Putna, 
gândind că va găsi bani, și n-au găsit. Şi s-au apucat să o facă de’ nou iarăși 
precum au fost, și nu i-au agiutat Dumnedzeu să o facă. Că au zidit-o numai 
din temelie din pământ pănă la ferestri, şi i-au luat Dumnedzeu domnia. Că 
s-au sculat Gheorghie Ştefan logofătul cu oaste asupra lui şi l-au scos din 
domnie. lar plumbul cu careli au fost acoperită mănăstirea Putna l-au luat 
căzacii lui Timuş, a ginerelui Vasilie-vodă, de l-au dus la cetate la Suceavă, 
de au făcut glonţuri de pușcă, să apere cetatea Sucevii despre Gheorghie 
Ștefan-vodă. Ce ştiu că au apărat-o bine, că s-au osândit și Timuș pentru 
prada şi jacurile ce au făcut pe la sfintele mănăstiri. Și ş-au pus şi el capul 
de glonțu, precum scrie letopisăţul. Și pre urmă au gătit mănăstirea Putna 
Gheorghie Ştefan-vodă, după ce au luat domnia, de este zidită precum să 
vede acmu. 


XXVIII. După ce s-au dus Vasilie-vodă la Poartă, l-au închis turcii în 
Edicula. Și-l pârâe domnul muntenescu și domnul moldovenescu și Racoți, 
craiul ungurescu, şi sta tare asupra lui, să-l omoară împărăţia. Și giuruiè trii 
mii de pungi de bani. lar Vasilie-vodă îș pierdusă toată nedejdea de 
viiaţă. Și ş-au chemat toate slugile, câte ave prè lângă dânsul, acolo la 
Edicula şi ş-au împărţit toată averea lor. Şi le-au dzis, de a peri, să fie 
averea acee a lor, iar de nu va peri, să i-o de iarăș înapoi. Și-ș aştepta numai 
ceasul, să vie să-l omoară. Iară atunce viziriul au chemat pre toți paşii de 
era la Poarta împărătească și au sfătuit cu dânșii și li-au spus cum dăruiescu 
trii mii de pungi de bani, ca să-l omoară pre Vasilie-vodă. Și toţi au sfătuit 
să-l omoară, numai unul dintre dânșii au dzis că mulți bani sunt, dar la o 
împărăție o leafă nu agiungu bani şi nu sunt mulţi. Și acest om poate-fi este 
trebuitoriu, de giuruiescu ei atâte pungi de bani să-l omoară. Că acest om să 
cunoaşte că-i harnic. Şi poate să vie o vreme să trebuiască și să slujască 
împărăţiii mai mult preţul decât trii mii de pungi de bani, îndzăcit decât 
giuruiescu ei. Şi grăind acel paşe acel cuvânt, au lăsat toți după cuvântul lui. 


Și l-au iertat împărăţia pre Vasilii-vodă şi l-au slobodzit din Edicula. Și 
după acee curund era să-l puie domnu. lar n-au zăbăvit şi au murit. 


XXIX. Gheorghie  Ştefan-vodă, când era boieriu, murindu-i 
giupâneasa, au rămas văduvoiu. Şi tâlnind o giupâneasă săracă, frumoasă, 
tânără, anume Safta, de neamul Boieștilor, au timpinat-o pe drum mergând 
cu rădvanul la Iaşi. Şi au poprit rădvanul cu sila, și s-au suit fără de voia ei 
în rădvan, şi au întorsu rădvanul înapoi la casa lui. Şi pre urmă au priimit şi 
è și s-au cununat cu dânsul, care au agiunsu de au fost și doamnă. 


XXX. Gheorghii Ștefan-vodă, când era logofăt mare, au fost ședzind 
odată în divan cu toiagul în gură . lar Iordachi Cantacuzino cel bătrân, vel- 
visternic: „Ce dzici în fluier, dumneata, logofete?“ Iar el au răspunsu: „Dzic 
în fluier, să mi să coboare caprile de la munte, și nu mai vin“. El au 
răspunsu în pildă, şi alţii nu s-au priceput. Că el aștepta oștile ungurești să 
vie de preste munte. 


XXXI. Gheorghie Ștetan-vodă trecând cu oaste ungurească prin 
Roman, să scoată pre Vasilie-vodă din domnie, iar un bivolar bătrân al lui 
au ieşit înainte dintr-o cârcimă, fiind bat, în mijlocul târgului. Și au început 
a râde şi a bate în palme și a dzice: „Dragul badii, Ștefan-vodă, mai bine îți 
şade în domnie decât în boierie. Aṣè să mi te porți!“ lar Ștefan-vodă l-au 
întrebat: „Ce ţi-i voia, măi?“ lar bivolariul au dzis: „O bute de vin am 
neguţat și n-am bani să o plătescu, să beu pentru sănătatea mării tali şi a 
oștii mării tali!“ Atunce Ștefan-vodă s-au zâmbit a râde și au dzis la 
şoltuzul: „Pas? să ţi-o plătească“. Și au mărsu de au băut butea ce de vin 
toată, cu soțiile lui cu cine au fost, şi au plătit şoltuzul butea ce de vin. 


XXXII. Gheorghie Ştefan-vodă, după ce au luat pre doamna lui Vasilii- 
vodă din Suceavă la mâna lui şi pre Ștefăniţă-vodă, pre fiiul său, l-au 
însămnat la nas puţintel, şi pre doamna au vrut să-și râdă de dânsa. Ce 
doamna lui Vasilii-vodă l-au probozit şi au început a-l blăstăma și a-l sudui 
şi a-i dzice dulău fară de obraz, cum nu să teme de Dumnedzeu, că i-au fost 
domnu-său stăpân, şi i-au mâncat pita. Şi așe i-au dat pace şi o au trimis la 
Buciulești de au închis-o în curţile lui. Și i-au luat averea și multă spaimă i- 
au făcut. 


XXXIII. Gheorghie Ștefan-vodă, după ce ai prinsu pre Toma vornicul 
Cantacozino în Suceavă, l-au îmbunat pănă a aduce pre frate-său Iordachi 
Cantacozino din Țara Leşască, cu giurământ, de la Cameniţă. Și apoi, 
prindzind pre amândoi fraţii, i-au închis pre amândoi fraţii împreună cu 
doamna lui Vasilii-vodă la Buciuleşti. Şi acolo multă groază le făcè, şi 
umbla noaptea cu luntrea pre apa Bistriţii, de-i spăriè că-i vor răsturna în 
Bistriţă. Şi le-au luat tot ce-au avut, și sate, și haine, și odoară, şi bucate, și 
bani gata noaodzăci de mii de galbeni de aur ungurești. Și au trimis pre 
armașul cel mare, pre Hăbăşescul, să-i omoară. Ce Hăbăşescul nu s-au 
grăbit cu moartea. Şi au scris în doao rânduri Gheorghie Ștefan-vodă numai 
să-i omoare, şi tot n-au vrut să să grăbească să-i omoare. lar al triile rând, 
scriind Gheorghii Ștefan-vodă la armașul Hăbășescul numai să-i omoară, și 
stând cărțile gata pre masă, întru acel ceas au sosit un căpitan din Țara 
Muntenească, anume Ușşurelul, cu cărți de la Constantin-vodă Băsărabă, 
domnu nou, poftind cu scrisoare pre Gheorghie Ștefan-vodă să-i sloboadă 
pre acei doi boieri, să nu-i omoară. lar de-i va omorî, vor strica prieteşugul, 
şi să fie gata de războiu. Și Gheorghie Ștefan-vodă nu știe nemică de 
moartea lui Matei-vodă. Că, cum au murit Matei-vodă, au și rădicat domnu 
pre Constantin-vodă slujitorii şi boierii şi ţara. Întru acel ceas au cădzut cu 
rugăminte Constantin postelnicul Cantacozino, frateli 'Tomii vornicului și a 
lui Iordachi vistiernicului, de au scris Constantin-vodă Băsărabă la 
Gheorghii Ștefan-vodă, precum s-au pomenit mai sus. Și căpitanul acela, 
ce-au vinit cu cărţile, întru o dzi și într-o noapte din Bucureşti au agiunsu în 
lași, i-au pus muntenii numai de atunce, Ușurelul. Careli după acee multă 
milă au avut de la Cantacozinești. Și aşè cu această tâmplare i-au iertat 
Gheorghii Ștefan-vodă pre acești doi boieri şi li-au dat moșiile înapoi, iar 
altă nemică nu le-au dat ce le luasă. 


XXXIV. Gheorghii Ștefan-vodă, după ce s-au dus în Țara Ungurească, 
umblat-au pin multe părţi de loc, ca să-i de oaste, pe la nemți, pe la leşi, pe 
la Moscu, pe la șvedzi. Și au dăruit împăratului moschicescu o cruce 
ferecată cu aur și cu pietri scumpe de patru sute de pungi de aur de bani, ca 
să-i de oaste, să vie în Moldova. Şi tot l-au purtat cu voroave și nu i-au mai 
dat oaste, pănă ce i s-au tâmplat de au murit acolo la Moscu. Și pe urmă i- 
au adus oasăle lui în Moldova, în mănăstirea lui la Caşen, de l-au îngropat. 


XXXV. Iară pre doamna lui Gheorghii Ștefan-vodă, pe Safta, ce o 
luasă cu sila, precum s-au scris mai sus, o urâsă Gheorghii Ştefan-vodă, 
umblând prin ţări streine, și au triimis-o în ţară aice, pănă a nu muri el. Și el 
ş-au fost luat o slujnică ţiitoare dintru aceli țări streine. lar doamna Safta au 
trăit aice în ţară cu multă vreme și după moartea lui Gheorghii Ștefan-vodă. 


XXXVI. Fost-au luat Iordachi Cantacozino şi Toma frate-său toate 
moșiile Ceaureștilor, pentru acè pradă ce le-au făcut Gheorghii Ştefan-vodă, 
cu dreptate şi cu giudecată. Dar mai pre urmă s-au socotit Toma vornicul și 
cu frate-său Iordachi vistemicul de voia lor și le-au dat iar la neamurile lui 
moșiile, la Ceaurești, să le stăpânească. Iară Racoviţăștii, nu să ştie din ce 
pricină au fost luat şi ei moşii de-a Ceaureştilor atunce şi nu le-au mai dat 
înapoi, care moşii din neamul Racoviţăștilor şi astădzi le ţin de le 
stăpânescu, satul Roznovul şi alteli. 


XXXVII. Ghica-vodă, de neamul lui fiind arbănaș, copil ţânăr au 
purces de la casa lui la Țarigrad, să-ș găsască un stăpân să slujască. Şi cu 
dânsul s-au mai luat un copil de turcu, iar sărac, din ostrovul Chiprului. Şi 
mergând amândoi dempreună la Țarigrad, multe vorbe bune au vorbit: de 
vor găsi pită, să să caute unul pre altul. Și au dzis Ghica-vodă: „Iu ești 
turcu, poţi să agiungi să fii om mare, și ce mi-i face pre mine atunce?“ lar 
turcul au dzis atunce: „De voi fi eu om mare, te voi face de vii fi mai mare 
în Chipru, giudecătoriu.“ Și mergând în Țarigrad, s-au despărţit unul de 
altul, să-ș caute stăpâni. Deci copilul cel de turcu au nemerit la un agă, ce 
era de curtea împărătească. Şi au slujit așe din stăpân în stăpân, pănă au 
agiunsu de era paşe. Şi fiind paşe sărac, ave un priietin musaip împărătescu. 
Și merge totdeauna la vorbă la acel musaip împărătescu. Și pre acee vreme 
să tâmplasă de era 1 Insula Cipru. Este o greşeală a cronicarului, sau, poate, 
a copistului, care, lăsându-se ademenit de asemănarea fonetică dintre 
numele insulei şi acela al satului albanez, Kiipriili, de unde au pornit în 
lume cei doi băietani săraci, a crezul că este vorbă de bine cunoscuta insulă 
din Marea Mediterană. Kogălniceanu a corectat această greşeală în ediția 
sa, punând multe zorbale în Țarigrad, de nu să mai pute aşedza Poarta. Deci 
Chiupruliolul au dzis cătră acel priietin musaip de casa împărătească: „De 
m-ar pune pre mine viziriu, aş potoli eu zorbaleli aceste“. Iar împăratului i 
să supărasă cu zorbaleli, și să miera ce va face, și întreba sfat şi pre unul și 
pre altul. Şi aflând vreme acel musaip împărătescu, au spus împăratului că 


„este un paşe sărac, şi el dzice să-l pui măria ta vizir, că a potoli toate 
gâlcevile aceste, pre careli îl cheamă Chiupruliolul“. Deci împăratul îndată 
l-au adus şi l-au pus viziriu. Și cum l-au pus viziriu, îndată au și pus și au 
strigat oastea, şi pre de altă parte au început a tăiè capetili celor vicleni, 
pănă i-au spăriiat, de au aşedzat toate zorbaleli. Și au rămas viziriu lăudat la 
turci, precum s-au vădzut şi să vede şi pănă astădzi neamul lui. 


Iară Ghica-vodă, intrând în Țarigrad, au nemerit la capichihăile 
moldoveneşti de au slujit, apoi au vinit la Moldova cu neguţitorie, apoi la 
Vasilie-vodă, lipindu-să de curte, fiind şi Vasilie-vodă tot de un neam, 
arbănaş. Și vrând şi Dumne-dzeu, au agiunsu de au fost capichihaie la 
Țarigrad şi vornic mare aici în Moldova. Deci tâmplându-să atunce, la 
vremea lui Gheorghii Ştefan-vodă, de au fost la Poartă cu alţi boieri, viziriul 
vădzându-l l-au și cunoscut cine este. lar Ghica-vodă nu-l cunoște pre 
viziriul. Deci viziriul Chiupruliolul au și chemat pre haznatariul lui și i-au 
dzis în taină: „Vedzi cel boieriu bătrân moldovan ce este la Divan? Să-l iei 
şi să-l duci la odaia ta, pănă s-a rădica Divanul, şi apoi să-l aduci la mine în 
taină cum trebuieşte“. lar Ghica-vodă, după ce îl luasă dintre ceielalți 
boieri, să spăriiasă tare, că nu ştie povestea ce este. Și după ce s-au rădicat 
Divanul și l-au adus la viziriul, l-au îndrebat viziriul ce om este și de unde 
este, şi au dzis: „Cunoşti-mă pre mine, au ba?“ Iar Ghica-vodă s-au spus de 
unde este de locul lui, iar a cunoaște pre viziriul nu-l cunoștă. Atunce 
viziriul Chiupruliolul s-au spus şi au dzis: „ii minte ce am vorbit când 
viniiam amândoi pre cale?“ Și au dzis: „De ai uitat tu, dar eu n-am uitat, şi 
iată că te voi face domnu în Moldova; numai să taci mâlcom“. lar Ghica- 
vodă au şi mărsu de i-au sărutat mâna şi s-au rugat atunce pentru stăpânu- 
său, să-l lasă să fie domnu, să nu-l mazilească. lar viziriul au răspunsu: 
„Acmu deodată îl las să fie, iar mai pre urmă cuvântul mieu gios nu l-oi 
lăsa, ce te voi face pre tine“. Și pre urmă, chemând la Poartă pre 
Gheorghii Ştefan-vodă, și nevrând Gheorghii Ştefan-vodă să margă, au pus 
pre Ghica-vodă domnu în Moldova, după cum scrie letopisăţul. Așe€ au fost 
povestea ieşirii acestor doi oameni, Chiupruliului viziriului și Ghicăi-vodă, 
că unde este voia lui Dumnedzeu să biruiescu toate firili omenești. 


XXXVIII. Ștefăniță-vodă, ficiorul lui Vasilie-vodă, fiindu domnu tânăr 
dezmierdat și inimos, de multe ori ieșind cu boierii la primblări, pune de lua 
frâile din capeteli cailor boierilor şi le da chiot cailor, de căde boierii gios 


de-ș sfărma capetile, cât să îngrozise boierii a mai merge cu dânsul cu cai 
buni la primblări. 


XXXIX. Ștefăniţă-vodă vrând odată să scoată fumărit pe ţară câte şase 
orți de casă, şi înainte vreme era obicei de da numai câte un leu de casă, iar 
Toma vornicul și cu Iordachi, frate-său, Cantacozineștii nu-l lăsa să-l scoată 
mai mult decât un leu şi-i dzicè să nu facă obicei nou, că nu-i bine. lar 
Ștefăniță-vodă îndată s-au mâniiat și au scos hamgeriul și s-au răpedzit să 
de într-înșii, și ei au fugit din casă afară. Măcar că acei boieri era greci, dar 
să pune tare pentru ţară şi pentru obicei nou să nu să facă, că obiceiele cele 
noao fac răsipă ţărilor și peire domnilor. 


XL. Audzind aceste fapte răle Vasilie-vodă, tată-său, la Țarigrad, nu-i 
păre bine și-i scriè de multe ori să să lasă. Și de nu ar fi murit, era numai să- 
| scoată din domnie pre fiiul său, să vie el domnu în Moldova, că cunoște că 
nu va procopsi fiiul său în domnie, Ștefăniţă-vodă. 


XLI. Era un boier, anume Neculai Milescul Spătariul, de la Vaslui de 
moşia lui, pre învăţat şi cărturar, și știe multe limbi: elinește, sloveneşte, 
grecește şi turceşte. Și era mândru și bogat, şi umbla cu povodnici înainte 
domneşti, cu buzdugane și cu paloșe, cu soltare tot sirmă la cai. Și lui 
Ștefăniţă-vodă îi era pre drag, și-l ţine pre bine, și tot la masă îl pune, şi să 
giuca în cărți cu dânsul, și la sfaturi, că era atunce grammatic la dânsul. lar 
când au fost odată, nu s-au săturat de bine și de cinstea ce avè la Ştefăniţă- 
vodă, ce au sedzut şi au scris nişte cărți viclene, şi le-au pus într-un bății 
sfredelit, și le-au trimis la Constantin-vodă cel Bătrân Băsărabă în Țara 
Leşască, ca să să rădice de acolo cu oști, să vie să scoaţă pre Ştefăniță-vodă 
din domnie. lar Constantin-vodă n-au vrut să să apuce de acele lucruri ce-i 
scri€, ce s-au sculat și au trimis băţul acel sfredelit cu cărți cu tot înapoi la 
Ștefăniţă-vodă, de le-au dat. Deci Ștefăniță-vodă, cum au vădzut băţul cu 
cărţile, s-au prè mâniet şi l-au și adus pre acel Nicolai Milescul înaintea lui, 
în casa ce mică, și au pus pre calău de i-au tăiat nasul. Scoţând Ştefăniță- 
vodă în grabă hamgeriul lui din brù, au dat de i-au tăiat calăul nasul. Și n-au 
vrut să-l lasă pe calău să-i taie nasul cu cuțitul lui de calău, ce cu hamgeriul 
lui Ștefăniță-vodă i-au tăiat nasul. După acee, Nicolai Cârnul au fugit în 
Ţara Nemţască şi au găsit acolo un doftor, de-i tot slobodzie sângeli din 
obraz, şi-l boțiè la nas, și așe din dzi în dzi sângele să închega, de i-au 


crescut nasul la locu, de s-au tămăduit. lar când au vinit aice în ţară, la 
domniia lui Iliieş-vodă, numai de abi€ s-au fost cunoscut nasul că-i tăiat. 
Numai tot n-au ședzut în ţară mult, de ruşine, ce s-au dus la Moscu, la 
mareli împărat, la Alexii Mihailovici, la tatăl marelui Petru împărat, carele 
au vinit la noi aice în Moldova. Și pentru învăţătura lui au fost terziman 
împăratului şi învăţa și pre fiiul împăratului, pre Petru Alexievici, carte. Şi 
era la mare cinste şi bogăţie. Și l-au trimis împăratul Alexii Mihailovici sol 
la mareli împărat al chitailor, de au zăbăvit la Chitai vreo doi, trii ani. Şi au 
avut acolo multă cinste și dar de la mareli împărat la chitailor, și multe 
lucruri de mirat au vădzut la acè împărăție a chitailor. Şi i-au dăruit un blid 
plin de pietri scumpe și un diiamant ca un ou de porumbu. Și întorcându- 
să pe drum înapoi, s-au tâmplat de au murit împăratul Moscului, pre anume 
Alexii Mihailovici, iar senatorii de la Moscu i-au ieşit întru întimpinare, şi 
i-au luat aceli daruri şi tot ce au avut, și l-au făcut surgun la Sibir. Și au 
şedzut câţiva ani surgun la Sibir. lară mai pre urmă, rădicându-să Petru 
împărat, fiiul lui Alexii Mihailovici, carele au vinit aici în ţară, în Moldova, 
de s-au bătut cu turcii la Prut, la Stănilești, din gios de Huși, în ţinutul 
Fălciiului, agiuns-au Câmul din Sibir cu cărţi la dânsul, la împăratul Petru 
Alexievici, de i-au făcut ştire de toate ce-au făcut și cum este surgun. 


Atunce Petru Alexievici împărat îndată au chemat senatorii și au 
întrebat dzicând: „Unde este dascălul mieu cel ce m-au învăţat carte? Acmu 
curund să-l aduceţi“. Și îndată au răpedzit de olac şi l-au adus la Petru 
Alexievici, împăratul Moscului, în stoliță. Și l-au întrebat ce-au vădzut şi ce 
au păţit, şi i-au plătit lucrurile toate acele de la senatori ce-i luasă, pănă la 
un cap de aţă, și diiamantul cel mare. Și împăratul, după ce l-au vădzut, s-au 
mirat şi l-au dat în haznaoa cè împărătească, iar Cârnului i-au dat optdzăci 
de pungi de bani. Și l-au luat iară în dragoste şi în milă și l-au pus iar 
sfetnic. 


Și când au ras barbeli, împăratul, a moscalilor, atunce când s-au 
schimbat portul, atunce sângur împăratul i-au ras barba cu mâna lui. Și au 
trăit Cârnul pănă la a doa domnie a lui Mihai-vodă Racoviţă, şi atunce au 
murit. Care mare cinste i-au făcut împăratul la moartea lui și mare părere de 
rău au avut după dânsul, că era trebuitoriu la aceli vremi. 


Rămas-au acelui Cârnu ficiori şi nepoți, şi au agiunsu unii de au fost 
polcovnici spre slujba oștirii. Că să însurasă el acolo, de luasă moscalcă. Şi 
s-au mai dus după dânsul de aice din Moldova trii nepoți de frate, de să 
aşedzase și ei pe lângă unchiu-său. Și aceie avè milă de la împărăție, și 
acolo au murit. 


XLII. Ștefăniţă-vodă dzicu unii că pentru vrăjmășia lui şi supărarea ce 
făcă boierilor, atunce la Tighine, la Bender, când s-au bolnăvit, să fie murit 
de otravă. Dar adevărul nu să știe, că letopisăţul nu scrie nemică de acest 
lucru. 


Letopiseţul Ţării Moldovei de la Dabija-Vodă până la a doua domnie a 
lui Constantin Mavrocordat 


CAP. I Domnia Dabijii- Vodă 


După moartea lui Ștefăniță-vodă, ficiorul lui Vasilie-vodă, în anul 
7170, au trimis boierii la Poartă pre Chiriţă Drace, cu rugăminte de la boieri 
şi de la ţară, pre cine or vre ei să lè de domnu de ţară. Și le-au ieşit 
răspunsul de la împărăție să margă boierii toţi la Poartă şi acolo, pre cine or 
alege ei, pre voia lor vor face. 


După acee mers-au toţi boierii la Țarigrad, după poronca viziriului. Şi 
cu dânşii era şi Evstratie Dabije vornicul. Şi dintre cei boieri mulți carii 
trăge nedejdea domniii, numai Toma vornicul și cu frate-său vistiiernicul 
Iordachi, Cantacozineștii cei bătrâni, s-au agiunsu cu nepotu-său, cu 
cupariul Rusăt cel bătrân. Având cupariul trecere și cinste la Poartă, au 
isprăvit lucrul de domnie pentru Dabije vornicul. Și ieşind boierii înaintea 
viziriului, să ţine cela di cela să-i aleagă la domnie. lar Dabije vornicul 
nemică nu ştie, nici în gând nu-i era. Ce cum intrară boierii în casă la 
viziriul, fiind lucrul tocmit şi aședzat cu cupariul, și întrebă viziriul care 
este Dabije. Şi arătându-l boierii, l-au şi îmbrăcat cu caftan de domnie. Iar 
alți boieri ce trăg& nedejde domniii au rămas numai cu nedejdea. 


Vinit-au Dabije-vodă în scaonul domnescu în Iaşi, tuturor cu bucurie 
de bună părere pentru domnu bun de boieriu de ţară. Şi era tuturor cu bine. 


Şi nu era nici un boieriu în prepus sau în minciuni la acest domnu, nici ţara 
nu era împresurată cu dările pre acea vreme. 


Acest domnu avè obicei, când şide la masă și vidă niscaiva oameni 
săraci dvorind prin ogradă, învăţa de lua câte doao, trii blide de bucate din 
masa lui şi pâine și vin şi le trimite acelor oameni acolo în ogradă, de 
mânca acei oameni. Și dzice cătră boieri: „De mult or fi dvorind ei şi or fi 
flămândzi, neavând de cheltuială“. Şi făce divanuri dese, ca să nu 
zăbăvască oamenii mult, dacă or vini la Iaşi pentru nevoile lor. Și multe 
divanuri făcè din amiadzădzi în desară. Care aceli divanuri den amiadzădzi 
în desară nu căde toate prè de laudă. Așijdere el be vin mai mult din oală 
roşie decât din păhar de cristal, dzicând că-i mai dulce vinul din oală decât 
din păhar. Și el era de locul lui din ţinutul Putnei, și știind elù încă din 
boierie că au oamenii săraci dobândă bună din vie, din toate cele rele au 
scornit şi el acestu obicei rău de vii: de pogon câte un leu să dè; care să 
trage şi pănă astădzi. 


Având un hiiastru al său, anume Lupașco, făcut de Dabijoaie cu 
Buhuşu, căci Dabijoaie au avuti și alți bărbaţi mai nainte, păn-a o lua 
Dabije, făcut-au mare nuntă în curțile domnești cu acel hiiastru al său, cu 
Lupașco, care acel Lupaşco au agiunsu mai pe urmă și spătarii mare în Țara 
Muntenească şi au luat o fată a lui Iordache vistiernicul Caănâtacozino. Și 
încuscrindu-să Dabije-vodă cu Iordachi, l-au pus spătarii mare, şi n-au 
spătărit vreme multă ş-au murit Iordachi spătarul, care cu multă pofală şi cu 
mare jele despre toți pemintenii l-au îngropat înù Bărnovschii, că, măcar că 
era grec, omu strein, dar era om bun; să pune tare pentru peminteni la 
domnie. 


Într-acea vreme tâmplatu-s-au de avè oştire Turcul cu Neamţul. Și au 
venit poroncă la Dabije-vodă, de s-au gătit de oaste, de au mărsu la Uivaru, 
în Țara Nemţască, și au trecut Dunărea pre la Rusova, împreună cu 
Grigorie, feciorul Ghicăi-vodă, domnul Ţărâi Muntenești. Și împreunându- 
să cu viziriul, au bătut cetatea Uivariul ș-au dobândit-o de la nemți, și s- 
au întorsu înapoi cu multă dobândă moldovenii și muntenii, aducând cară 
încărcate de haine şi multe lucruri. 


Iară la anul după această oştire, iar au venitii poroncă de la Poartă la 
Dabije-vodă și la Gligorie-vodă, de s-au gătit de oştire, de au mărsu în Ţara 


Nemţască la Leva, împreună cu oștile turceşti, cu viziriul. Au lăsăt viziriul 
la Leva pe un sarascheri cu oastea turcească și pre un soltan cu treidzăci de 
mii de tătari și cu domnii acestoril ţări la cetate la Leva, s-o dobân-dească. 
Iară viziriul să dusesă la altă cetate, mai înlăuntru, şi l-au bătut pe viziriul 
nemții de la această cetate. Şi după ce l-au bătut pe viziriul nemții, s-au dat 
viziriul cu oastea sa în laturi ș-au răpedzit cum mai degrabă să margă și 
oștile care lăsase la Leva, să margă la viziriul, să-i dè agiutoriu. Ce n-au 
apucat să margă la viziriul, că i-au și lovitii nemţii şi pe-cea oaste de la 
Leva, de i-au bătut nemţâi și i-au răsipitii. Că li să și supărasă turcilor a mai 
oști, fiindu vreme de toamnă, pre la Simedru, și trăgându și nedejde ca dori 
i-or slobodzi să margă pe la casâli lor. Și Dabije-vodă și Gligorii-vodă 
sfătuisă să fug-în Țara Leșşască. Și cum au lovitii nemţâi acolo la Leva, 
fugându oastea înapoi spre Dunăre, ei au și trecut Dunărea cu oștile lor, fără 
ştirea viziriului, ş-au vinit prin Țara Muntenească, iară Stamatie, ce era 
postelnicii mare la Dabije-vodă, au dzis Dabijăi-vodă: „Să nu fugi, măriia 
ta, ce să te întorci înapoi la viziriul, că apoi poate să viie din urmă poroncă 
la ţară să te prindză, ce să laşi pe Gligorie-vodă să facă el ce ştie“. Deci 
Dabije-vodă s-au întorsu și ş-au tocmit lucrul despre viziriul. 


Gligorie-vodă, neştiindu nemic de întorsul Dabijăi-vodă, ş-au pornitù 
doamna cu toată casa lui de au trecut în Ţara Ungurească, iară el au vinit 
prin Ţara Moldovii, ca să afle pe Dabije-vodă în ţară. Şi au mărsu păn” la 
Suceavă şi neaflându-lu pe Dabije-vodă, i s-au răzleţit și oastea sa, ce ave, 
de dânsul şi au rămas numai cu 50 de oameni. Și temându-să să nu sară ţara 
după dânsul să-l prindză, au purces noaptea de la târgul Sucevei spre 
Botăşeni și de-acolo au loviti la Prut la Bogdănești. Și de-acolo au luat 
asupra Nistrului ş-au trecut tocma la Movilău. Și cându au trecut demeneaţa 
pe o negură pe lângă Botășeni, i s-au rătăcitii un cămăraș a lui, anume Iștoc, 
c-o păreche de desagi de galbeni, şi cădzindu pre mâna Jorăi, ce era atunci 
vornicu în Botăşeni, au luat banii şi l-au triimis pre Iștoc la Dabije-vodă și 
cu banii. Numai păn-a-l triimite, au dispecetluit banii Jora ş-au luat câţiva 
galbeni ș-au dat samă cătră Dabije-vodă că aşè despecetluiţi i-au găsit. 


Gligorie-vodă n-au zăbăvitu mult în Ţara Leşască ș-au trecut pren Ţara 
Ungurească, de ş-au luat doamna, ş-au trecut cu toată casa lui la Beciu, la 
împăratul nemţescu, ş-au zăbăvit acolo câţiva ani la Beci. 


Dece pe această vreme, audzindu stolnicul Costantin Caănâtacozono, 
fratele lui Șerban-vodă, îndată s-au dus şi el din Ţara Muntenească la Beciu, 
de au făcut jalobă la împăratul nemţescu pe Gligorie-vodă, precum cându 
era Gligrie-vodă domnu în Țara Muntenească au închis pe tată-său, pe 
Costantin postelnicul, la mănăstire la Snagoviu şi i-au făcut acolo multe 
cazne, şi i-au luat mulţi bani, şi l-au şi omorât. Și el n-au fost vinovati lui 
Gligorie-vodă cu nemic. lară Gligorie-vodă tăgăduie, dzicând că-l 
năpăstuiește înaintea divanului împărătescu. lar Costantin stolnicul s-au 
agiunsu cu o slug-a lui Gligorie-vodă, anume Ionașco Cap-de-ghindă, și l- 
au scos martur înaintea divanului împărătescu, de au mărturisit cum că l-au 
omorât stăpânu-său, Gligorie-vodă, fără nici o vină, pe Costantin 
postelnicul. 


Dece Gligorie-vodă, dac-au vădzut că mărturiseşte aşè sluga lui, n-au 
avut ce mai răspunde, că s-apucasă de cap înaintea divanului că i-i năpaste, 
ş-au rămas vinovatii ş-au cădzut la-nchisoare şi-n mare grijă. Sfătuitu-s-au 
c-un prietin să-l facă catolic, că într-alt chip n-a putè scăpa de moarte, și așe 
priimind, ş-au dat şi un copil la împăratul, de l-au botedzat și i-au pus şi 
nume copilului Leopold, pe numele împăratului. 


Cătatu-ș-au vreme ş-au fugit de la Beci la Veneţie, şi așe i s-au trăgănat 
vremea, de au zăbăvit în streinătate 7 ani, păn” s-au făcut pace la turci. Și s- 
au dus pre taină iar la Țarigrad, şi şede în Țarigrad pre taină, de nu-l știe 
nime. 


Iară boierii muntenești rădicasă cap un domnu în locul lui Gligorie- 
vodă pe un om prostu, anume Antonie, şi-i da nafaca lui pre dzi de 
cheltuială câte 10 potronici. Iar viziriul au triimis de-au chemati pre acel 
domnu la Poartă, cu boierii depreună, dzicând să le înnoiască domnia. Şi- 
ndată s-au rădicat pe poronca viziriului cu Antonie-vodă ş-au mărsu la 
Poartă, neştiindu nemic de vinirea lui Gligorie-vodă, că-l ţine viziriul 
tăinuit. 


Dece împreunându-să boierii cu viziriul, rugatu-s-au viziriului să le 
puie un domnu dintre dânşii, pe care ș-ar alege ei, că acel domnu ce-l 
rădicasă ei este un om pre prostu. Atunce i-au întrebat viziriul pe boieri 
pentru Gligorie-vodă, unde să află și, de i-ar scrie, oare n-ar vini? lar 
muntenii îlu sudui€, că-i omu rău și nice a mai vini de unde îi dus. Dzisu-le- 


u viziriul: „Alegeţi-vă un domnu dintre voi, pe cine v-a plăce, şi viniți mâne 
dimineaţa să vi-l fac“. lar Gligorie-vodă, după perdeaua viziriului, asculta 
toate. Ducându-să boieri la gazdă, sfătuitu-s-au ș-au ales dintre dânșii pe un 
frate mai mare a lui Şerban-vodă, anume Drăgiciu. Şi cum au purces cu 
dânsul a doua dzi la Poartă să îmbrace căftan, ş-au intrat în casă la viziriul. 


Iară viziriul au și scos pe Gligorie-vodă și l-au îmbrăcată în căftan. 
Iară boieri muntenești, dacă l-au vădzut, numai ce-au încremenit. Și i-au dat 
pe toți de grumadzi pe mâna lui Gligorie-vodă. Numai ce-au scăpati 
Șerban-vodă dintre dânșii, că, vrând şi el să intre în casă la viziriul, după 
cielalți, un prietin i-au spus în taină că-i Gligorie-vodă în casă la viziriul. Şi 
el n-au mai apucat să spuie celoralalți fraţi, și-ndat-au fugit şi s-au ascunsu. 
lar pe Drăghiciu Caănâtacozono și pe frate-său Mihaiu şi pe frate-său 
Costantin, care îl pârâsă pe Gligorie-vodă la Beci și pe frate-său Mateiu și 
pe Iordachi, i-au luat pe aceştea pre toți de grumadzi, de i-au dus în Ţara 
Muntenească. Dece pe Drăghiciu l-au omorât, iară pe cielalți i-au închis înù 
curțile domnești, la simeni. Ș-au răpedzitu Gligorie-vodă oamenii săi 
înainte cu schimi-aga, de au prinsu pe giupâneasa lui Șerban și pe celelalte 
a celoralalți boieri, de le-au închis la simeni. Și după ce au mărsu în 
Bucureşti, Gligorie-vodă îi tot băte şi-i tot căznie pe acei boieri și pe 
giupânese. 


Care lăsăm acmu povestea lui Gligorie-vodă, de omi scrie mai înainte, 
cându i-a vini rândul. Și-ncepem iar a Dabijăi-vodă, la rându 
nostru. Dabije-vodă, aice în ţară domnindu cu pace și cu domnie aședzată, 
cu ţară întemeiată, era omu bun și blându, fără nice o răutate. Și neplinindu 
bine 4 ani a domniei lui, fiindu și om bătrân, au plătit şi el datoria ce de 
opştie, de-au muritii. Şi l-au dus cu toată boierimea, cu mare cinste, de l-au 
îngropat în mănăstirea lui, în Bâmova, carei este de dânsulu isprăvită, iară 
din temeiul ei au fost-o început-o Barnovschie-vodă, și n-au apucat s-o 
isprăvască, c-au pierit la Poartă, cum să pomeneşte mai sus. 


CAP. II Domnia Ducăi-Vodă Celu Bătrân leat 7174 
Duca-vodă era de moșie din Țara Grecească, de la Rumelia, și viindu 


aice în ţară de copil, au slujit la Vasilie-vodă în casă şi la alți domni, păn-au 
agiunsu la boierie mare. Şi s-au însurat aice în ţară, de-au luat o fată a 


doamnei Dabijoaie, anume Nastasia, ce era făcută cu Buhuș, ş-au agiunsu 
de au fostu și visternicu mare în dzilele Dabijăi-vodă. Ce, după ce au murit 
Dabije-vodă, au mărsu doamna Dabijoaie în Țarigrad, cu Duca visternicul, 
ginere-său, având pe Cupăreștii cei bătrâni în Țarigrad, purtători de trebile 
domniei, la viziriul şi la alte căpetenii a Porţâi împărătești. Scris-au şi Toma 
vornicul Caănâtacozono la nepoţâi lui, la Cupăreşti, ca să fie nevoitori 
pentru Duca visternicul. Şi aşe i-au isprăvitu, de l-au îmbrăcat cu căftan de 
domnie în Ţara Moldovei, în locul Dabijăi-vodă. 


Dece viindu în scaonul domniei, în leşi, le era tuturor cu bine, fiindu şi 
el din boierii țărâi domnit, cât nu să plânge nime nice de o strâmbătate. Dar 
numai giumătate de an au domnit, și i-au și vinit mazâlia, pentru povestea 
unei cărți ce au scris el la hanul tătărăscu. 


Dzic că atunce să cerca acel hanu să s-închine la împărăţâia Moscului 
şi să lipsască de supt împărăţia turcului. Și înţelegându la împărăție de 
povestea aceasta, n-au credzutii, ce au scris viziriul la Duca-vodă aice în 
ţară, să caute numai să adeverească acestu lucru, să-i facă ştire. 


Și viziriul, din Țarigrad au purces la oaste. Duca-vodă, vrând să 
ispitească pre hanul, să afle adevăriul pe poronca viziriului, au scris şi el la 
hanul, cum și el este robu și plecat suptu puterea hanului, și altele multe ca 
aceste. Și mărgând omul Ducăi-vodă pre la Vozâia, la trecătoarea Niprului, 
l-au prinsu paşea de Vozâia, şi fiindu paşea neprietin Ducăi-vodă, i-au şi 
triimăsu cărţile la Țarigrad, la camaicanul. Și camaicanul, neștiindu 
povestea, îndată au arătat cărțile împărăției. Şi împărăţia au triimis de l-au 
mazilit. Și era să-şii puie şi capul. Atunce în grab-au pus împăratul pe Iliieş- 
vodă, ficioriul lui Alexandru, domnu. 


Numai nărocul Ducăi-vodă ce au fost de nu ş-au pus capul, că 
camaicanul au triimis acele cărți a Ducăi-vodă la oaste, la viziriul, de le-au 
vădzut. Dece viziriul au scris la împărăție cum că Duca-vodă cu poronca lui 
au scris la hanul, ca să-l ispitească, şi nu-i vinovati. Și aşe au scăpat Duca- 
vodă cu dzile, de n-au pieritii. Iară mazâl tot au rămas, că apucasă împărăţia 
de pusesă pre Ilieşii domnu. Şi au domnit Duca-vodă numai șesă luni într- 
această domnie întăiu. 


Și când au vinit mazâlia, era ieşit Duca-vodă la primblare cu toată casa 
şi boierii lui pe Prut în sus, la Berehoiești, de-ş lua sama oilorii de ave din 
boierie. Și acolo, fără nedejde, i-au vinit mazâlia, şi de acolo lùndu-l aga 
împărătescu, cu toată casa lui, de l-au dus la Țarigrad. 


CAP. III Domnia lui Ilieşu-Vodă, ficiorul lui Alexandru-Vodă 


La acè vreme ce au vinit cărțile Ducăi-vodă la Poartă, care le scrisesă 
Duca-vodă la hanul şi le prinsesă pașea de Vuzâia, precum arată mai sus, s- 
au tulburat tare împărăţia, ș-au întrebat împăratul ce domni să află aice la 
Țarigrad mazâli. Și tâmplându-să de murisă Alexandru-vodă, tatul lui Ilieș- 
vodă, rămâindu sărac şi la mare lipsă şi cu datorii multe, de pre cum este 
obiceiul domnilor mazâli, de rămân săraci după ce să mazâlescu, din 
blăstămul cel mult a oamenilor. 


Merge și Ilieş-vodă după oasăle tătâne-său la îngropare, cu multă grijă 
şi frică de datornicii tătâne-său, să nu-l prindză să-l închidză. Şi tâmplându- 
să într-acel ceas de l-au tâmpinat, cu oasele ducându-le la gropniță, un omu 
împărătescu și tâmplându-să la acea întrebare a împăratului de domnii 
mazâli de Moldova, iar acel omii împărătescu, cine-r hi fostu, au dat samă 
c-au vădzut acmu pe Ilieş mărgându după oasăle tătâne-său. Și așe îndată au 
răpedzit împăratul un ceauș, de l-au luat de la îngroparea tătâne-său și l-au 
dusii la saraiu, de l-au îmbrăcat cu căftan de domnie, de l-au pus domnu în 
Moldova în locul Ducăi-vodă, pe cum să pomenește mai sus. Iară păn-a-l 
îmbrăca cu căftanul, foarte rău să spăriiasă, că nu ştie la ce-l duce şi la ce. 
Ce mila dumnedzăiască este mare, de bucură pe om cându nu gândeşte. 


Și după ce au vinit Ilieş-vodă domnu în ţară, pre acie vreme era pace. 
Și acestu domnu era bun țărâi și boierilor, îi ave în cinste. Numai, fiind 
născut, crescut în Țarigrad, nu ştie limba ţărâi, ce grăiè cu tălmaciu la divan. 
Și multe giudeţe a lui, fiindu cu tălmaci, nu să giudeca bine, şi câteva 
ispisoace au ieşit pe urmă rele. Așijdere pe o samă de boieri ce era de casa 
Ducăi-vodă i-au pus câţiva bani de au dat împrumutare, şi pe care boieri îi 
aflasă c-au fostu sfetnici la rădicarea țărâi asupra tătâne-sau, lui Alexandru- 
vodă, încă nu le pre căuta cu bine. 


Tâmplatu-s-au pre acea vreme de au vinit şi un ficioru a lui Batişte 
visternicul cu domnia din Țarigrad. Și aflându pe un orheian, anume Bosè, 
care au ucis pe tat” său, Batiște visternicul, l-au fost închisii în vartă, fără 
ştirea domniei. Iară după ce au vădzut alţii că l-au închis, pe afar-au 
început a strâga şi a gâlcevi ce poate să fie acest lucru. Dece 
domnia înțelegând, îndat-au poroncitu de l-au slobodzit şi poroncindu să nu 
să teamă nime de nemic, că acele lucruri toate le-au iertat. Și-ncă au ţinut şi 
pe ficiorul lui Batişte de rău. Și ţara era împresurată cu dările, că să făce 
cheltuiele mari la visterie, şi era şi darmnicu: bacşișuri da mari, că era om 
bun. Și aşe să pomenește că, după ce s-au mazâlit ş-au trecut Dunărea, n-au 
fost avându de cheltuială, s-au fostu îndatorindu la boierenași de bani, de au 
fostu cheltuindu pe drum. Și puţin n-au plinit 3 ani cu domnia și s-au 
mazâliti. Și fiindu Duca-vodă domnu mazâl la Poartă, au ieșit domnu al 
doile rându la velet 7177. 


CAP. IV Domnia a doaa a Ducăi-Vodă celui Bătrân 


Viindu Duca-vodă cu a dooa domnie în ţară, arătă-să la hire mai aspru 
decât cum era cu domnia dintăiu. Și şi începu a zâdi mănăstirea Cetăţuia, că 
era ţara plină de oameni şi cu hrană şi agonisită bună. 


lară în al triile anu a domniei lui, la vleato 7180, rădicatu-s-au 
Hânceştii cu toţi orheienii şi lăpușnenii cu oaste asupra lui, pentru urâciunea 
grecilor ce adusesă pre mulţi de la Țarigrad. 


Și mai ales pentru Cupăreşti, ce era aice în ţară. Dece, viind Hânculu şi 
cu Durac sărdariul aice în leşi, cu toate oștili, strâga să prindză pe greci, să-i 
omoare. Fugit-au toată boierimea care încotro au putut. Iară Duca-vodă, 
vădzându că s-au rădicat atâta ţară asupra lui, au ieșit din curtea domnească 
cu toată casa lui ș-au purces în gios pre iaz. lară Hânceştii au intrat în curte 
şi prin casăli boierești și neguţitoreşti, pen târgu, strâgându și jăcuind. Și 
prindzindu pre greci, pre câţi i-au găsitu, pe toţi i-au omorât. 


Duca-vodă au trecut deodată peste Dunăre, şi cu o samă de boieri, iară 
o samă trecusă în Ţara Muntenească. Și isprăvindu-și Duca-vodă de la 
Poartă, și ş-au luat tătari câţi i-au trebuit, de i-au triimis cu Alexandru 


Buhuș, ce era pe acie vreme sărdariu, de-au lovită pin oastea Hânceștilor la 
lepureni şi i-au bătut pe Hâncești şi i-au împrăștiat. 


Iară tătarâi, după ce au bătut pe Hâncești, pe mulți oameni au robitu 
dintr-acele ţinuturi și pe mulţi din căpetenii, căpitani, hotnogi, prindzându-i, 
i-au spândzurat şi pe unii i-au înţepat. Duca-vodă după ce s-a întorsu de 
piste Dunăre, iarna era mare atunce. Hânceştii atunce, nu știm, n-au vrut au 
n-au îndrăznitii să facă vrun rău domnului. Ce pentru doi, trii vinovaţi au 
pierit mulți nevinovaţi, şi s-au potolit toți. Numai numele Hânceștilor au 
rămas în pomenirea oamenilor de atunce pănă astădzi. 


Iară dup-aceste zarve, cât s-au făcut vară, s-au gătit împărăţia turcului 
şi au purces cu oști să vie asupra Ţărâi Leșeşti, să dobândească vestita 
cetate Camenița. Și au triimis poroncă la Duca-vodă să-i triimiţă chip şi 
starea cetățâi Cameniţâi, să vadză ce loc şi ce tărie ari ave. Duca-vodă au 
triimis pe un nemiș din ţinutul Hotinului, anume Gligorie Cornescul, ce era 
foarte meşter de scrisori şi de săpături la pietre şi la alte lucruri, de au făcut 
chip cetățâi Cameniţâi de ceară, cu toate tocmelele ei dinluntru și denafară. 
Și o au triimis la împărăție, de o au vădzut, și mult s-au mirat de mărirea ei, 
ce era din sângură starea locului, cu apă şi cu stânci de piatră împregiuriu, 
minunat loci. Și mai mult aceasta au îndemnatii pe împărăție, de au vinit la 
Cameniţă. 


Viziriu era atunce Chiopărăliolu. Și nu-i era cu voie să vie împărăţia la 
Cameniţă, ş-au scris şi la Duca-vodă, cât aru pute să puie piedică, arătându 
că-i pre mare Camenița şi n-a pute-o lua. Dar nemic n-au putut isprăvi. 
Numai ce s-au pornit împărăţia, la Obluciţe sosindu, au găsită podul gata 
peste Dunăre şi au și trecut cu oştile sale. Leșii, neștiindu nemic, nice 
avându veste, nu să gătisă nemic de oaste. 


Duca-vodă gătindu conace și poduri peste toate pâreile cu multă grijă, 
să nu-i afle împărăţâia vro pricină, să-şi puie capul. Vinit-au și Gligorie- 
vodă cu oastea sa, după poronca împărăţăi, de era de agiutor împreună cu 
Duca-vodă. 


Intr-acestu anu făcutu-s-au și o minune mare, arătare la Hotin, într-o 
mănăstioară mică ce este supt cetate. Au lăcrămat icoana Maicii Precistei, 
cât să răntuna lacrămile pe chipul icoanei, de le vide toți oamenii. Și pica 


într-o tepsie ce era pusă supt icoană, de era de mirare a prăvi arătarea şi 
sămnu ca acela, carele au fostu adevărat sămnu de pieire a mulţi creștini în 
Ţara Leşască şi începătura durerei şi stricărei ţărâi noastre. Că de atunce din 
an în anu tot rău și amar de creştini și pustiire au rămas locurile pre acolo. 


Trecut-au împărăţâia Dunărea, și de acolo purceasă pe Prut cu multă 
oaste şi cu multe tunuri grele și mari. Şi la un tun pune câte 80 de bivoli. 
Unele era și mai mici; feluri de feluri de harmate. Și sosându la Ţuţora, au 
şădzut cu toată oastea de au odihnit 8 dzile. Ţara era bejănită numai din 
șleahul oștii, iar în laturi sta toţi cineși pe la casăli lor; n-ave nime nice o 
nevoie, nice la mărsu, nice la întorsu. 


Vinit-au în primblare împărăţia de la Ţuţora în leşi şi s-au scoborât pe 
la Nicoriţă în Căcaina și s-au suiti prin târgul boilor ş-au descălecat în 
câmpu, supt saivan, de la deal de târgul boilor. Și Duca-vodă merge cu toţi 
boierii pre gios pe lângă împărăţe. Și s-au tinsu câteva bucăţi de atlazuri şi 
de tăfți pre îmbe părţile de uliţă, pe unde merge împărăţia. 


Iară dac-au discălecat împăratul supt saivan, Duca-vodă i-au închinat 
multe daruri: câţiva cai turceşti cu podoabe scumpe și leghian cu ibric de 
argint și alte lucruri scumpe. Și d-ice iar s-au întorsu împăratul la urdie la 
Tutora. Şi iar după acie au mai vinit împăratul în primblare și s-au suit în 
deal la mănăstire la Cetăţuie de au vădzut-o şi prăvind locul în toate părţile. 
Și iar s-au întorsu la urdie la Țuțora. Dzic atunce să fie strigat și hogea în 
clopotniță la Sfete Neculaiu, ş-au stătut beserica pecetluită păn” la vinirea cu 
domnia lui Antonie-vodă. 


Dece boierii atunce, aflându vreme, au jăluit pe Duca-vodă la 
împărăție foare tare, mai cu dedinsu Ursachi cel bătrâni. Și era atunce să-l 
măzilească la 'Țuţora. Numai viziriul au grăit împăratului că nu-i bine să-l 
mazilească pe cale, ca să nu facă sminteală pentru cele ce trebuiescu să 
grijască: conace, poduri și de alte ce trebuiescu pentru treaba împărăţei păn’ 
la Nistru. Şi aşè l-au îngăduit împăratul, pecum au dzis viziriul, păn” la 
Nistru; nu l-au mazilit acolo. Purces-au împărăţia de la Ţuţora pe Prut în 
sus, fiindu boierii orânduiţi de purta grije ce era treaba: pâne, ordzu, iarbă, 
lemne, ţăruși, ialoviță, berbeci, unt, miere și de alte multe ce trebuie la 
conace. 


Acestu împărat era călăreț bun şi vânător. Merge tot pe câmpu cu 
puţintei oameni de curtea lui păn” la conac. Și într-acestu anii era mare 
bișug în ţară de toate, și duce oamenii la urdie de vinde făr’ nice o grije: 
ialoviță, miere, unt, poame de tot felul, cini de ce ave, de s-umplusă 
oamenii de bani. Cându au sosit la Nistru, era podul gata peste Nistru, din 
gios de Hotin, la un sat anume Vâmoviţa. Și trecându împărăţia, iară Duca- 
vodă sta la capul podului, di cie parte de Nistru, aştepta pentru slujba să-l 
îmbrace cu căftan. lar împăratul, avându pe dânsul măraz și gându să-l 
mazilească, cum au trecut, au și făcut sămnu de luară pe Duca-vodă, de l-au 
dus de l-au închisu la baş-ceauș. Atunce s-au vădzut că-i mazâl. Și i-au scris 
tot ce-au avut la împărăție, și din pâra lui Ursachi l-au bătut împărăţia. Ș-au 
cheltuit mulţi bani, și era să şi peie. 


Numai, nărocul lui, s-au tâmplat o blană de hulpe de mosc neagră pre 
bună şi scumpă. Ş-acee i-au scos capul, că, ducând-o la viziriul, vizirul au 
arătat-o împăratului, care s-au mirat şi-mpăratul de acea blană. Și atunce au 
găsit vreme viziriul, fiindu-i prietin, de au grăit: de n-a hi apucat a pieri, să 
fie mila împărăţăi să-l ierte. Şi atunce împăratul l-au iertat de cap şi l-au dat 
pe mâna unui agă, de l-au adus prin leșu, de l-au rădicatii cu tot ce-au avut 
și l-au dus la Țarigrad. În loc de milă și cinste ce aștepta să aibă, ei l-au 
mazâlit. 


leşit-au răspunsu boierilor: pe cine vor alege dintre dânșii să margă să- 
] îmbrace cu căftan de domnie. Sfătuit-au cu toţâi ș-au ales dintre dânşâi pe 
Petriceico cluceriul. Și l-au dus la cortul viziriului, neavându el nici un 
cuget al său să iasă la domnie, l-au îmbrăcat cu căftan de domnie. Apoi și 
Petriceico-vodă, ce l-au ales boierii, vide-veţi la câtă stângere şi robie au 
dus ţara cu faptele lui, cum omu scrie pe rându mai gios. 


Leşii, neavându grije de vinirea Turcului la Cameniţă așe fără veste, 
nice oaste au gătit împotriva Turcului, nice Camenița au întărit-o cu 
neşticavai oşti, să să sprejânească de turci, că pe acea vreme ave gâlcevi cu 
șfedzii, nice ţara lor nu să bejenisă pen pălănci, neștiind nemic. 


Craiul leșescu era atunce Mihail Vișnoveschie și hatman Sobeţchie, 
care pe urmă au fostu și craiu. Sta sateli pe marginea Ţărâi Leșeşti pline de 
oameni, și le spune moldovenii: „Fugiţi! fugiţi! că vin turcii în ţara 
voastră“. Ei nu crede, sta pe loc. Turcii, cum au trecut Nistrul, cum au 


început a prăda ș-a robi ș-a da foc, câtu au putut agiunge pen Țara Leşască, 
fără nice o grijă de leşi. 


În Cameniţă era numai vro 6000 de drăgani, de paza porților, şi 
târgoveţii. Şi cum au agiunsu turcii supt Cameniţă, trei, patru dzile, ş-au 
bătut din puşci, şi s-au și închinat cei din cetatea Cameniţâi, adeverindu-le 
turcii milă, dacă să vor închina. Și deschidzând porţile, au intrat turcii ş-au 
făcut dovă în limba lor și vesălie, mare de izbândă, c-au luat cetate ca acie 
vestită Camenița, aş€ pre lesne, fără nice o scădere de oști și vărsări de 
sânge. Aşè da din tunuri, cât să cutremura locul. Și au ieșit toți lăcuitorii 
Cameniţâi pe porţi afară, cu tot ce au avut. Și i-au aședzat pe toți pe 
denafară, pe lângă cetate, să lăcuiască. 


Iară Volodiovschie, starostele de Cameniţă, dac-au vădzut că s-închină 
cetatea, el au intrat în ierbărie de-au dat foc, de-au arsu şi el cu iarba, 
socotindu mai bine să-ş facă moarte cu mânule sale decât să încap-în 
mânule păgânilor rob. 


Dece turcii, întărindu cetatea cu pușci şi cu zahară și cu oaste, au 
aşedzat şi paş, și prădându cât au pututii agiunge oșştili turceşti în sus prin 
Ţara Leșască, au purces împărăţâia în gios, iar pe acel şlah ce au vinit, ş-au 
trecut Dunărea la Oblușiţă cu mult plen de robi şi de duim. 


Iară pe Petriceico-vodă l-au lăsat cu oastea sa, cu moldovenii, în Hotin, 
ca să fie de paza ţărâi ş-a şlahului Cameniţâi, ca să nu închidă leşii drumul 
neguțitorilor, să nu flămândzască oastea din Cameniţă. 


Trimis-au viziriul la Petriceico-vodă, când era împărăţia la Nistru, să 
aleagă un boieri care-i mai de treabă, să-l triimată la cortul lui, că-i 
trebuieşte. Ales-au Petriceico-vodă din toți boierii țării mai de treabă la 
voroavi pe Miron Costân, care au fostu mai pe urmă şi logofăt mare. Şi 
mărgând Miron la cortul viziriului, pusu-l-au viziriul de au şădzut înaintea 
lui. Și i-au dzis viziriul să-i spuie dreptu: pare-le lor bine c-au luat împărăţia 
Camenița, au ba? Iar Miron au răspunsu că să teme a spune drept. Viziriul s- 
au jâmbit a râde şi i-au dzis să grăiască, să nu să teamă. Atunce Miron au 
dzisu că „suntem noi modovenii bucuroși să să lăţască în toate părţile cât de 
mult, iar peste ţara noastră nu ne pare bine să să lăţască“. Atunce viziriul 
iară au râs şi i-au dzis: „Drept ai grăit“, ş-apoi l-au întrebat cum socotește: 


lăsa-o-a oastea turcească la Hotin cu Petriceico-vodă să fie de paza țărâi şi a 
Cameniţâi păn-înu primăvară și n-a ave vro primejde de leşi? 


Iară Miron au răspunsu că nu-i bine să lasă oastea turcească, că este 
vreme de iarnă, și să şadză oastea de iarnă la un loc n-a pute-o birui ţara de 
fân şi de grăunţă și de alte bucate, că-i țara săracă, ș-a flămândzi. S-o 
răschire pen sate, satele înșirati, şi or lovi podghiazuri din ceea parte, 
astădzi într-un sat, mâne într-altul, și păn-în primăvară a pieri oastea 
împărătească toată, şi pentru oastea turcească ori strâcă podghiazurile şi 
ţara. Numai oastea turcească să să duc-în gios. Numai să le de 
voie împărăţia să scrie moldovenii la leşi, cu rugăminte și cu îmbunături, 
fiindu tot de o lege. Or crede leşii ș-or lăsa de n-or face stricăciune 
Moldovei, şi or chivernisi și cetatea de bucate păn-îni primăvară. 


Și aşè au lăsat viziriul după sfatul lui Miron, iar unii din boieri, după 
ce le-au spus Miron sfatul, dzicè că-i mai bine să lasă turcii, că poate pe 
dânşii să-i prade leşi ţara. Iară Miron dzice că n-or prăda-o, iar de or şi 
prăda-o, nemic n-a hi, decât să le iè inecerii muierile și copii și să rămâie şi 
aşădzători, să nu să mai ducă. 


CAP. V Domnia lui Ștefan Petriceico-Vodă 


Stătu domnu Petriceico-vodă la vleato 7180. Şi dacă s-au aședzat 
domnu, au rămas cu oastea sa la Hotin, pentru grija podului ș-a Cameniţâi, 
păn-în postul Crăciunului. Apoi au vinit la leşi în scaon. 


Iară de primăvară au vinit împărăţia păn” la Oblușiţă ş-au triimis pe 
Husăin-pașe cu oști la Hotin. Mărs-au și Petriceico-vodă, cu oastea şi cu toţi 
boierii săi, și domnul muntenescu Gligorie-vodă, iarăș cu oastea sa, la 
Hotin, iar la Țuţora au stătut caplan-paşe cu oastea turcească. 


Atunce leşii gătindu-și oaste, au vinit asupra turcilor la Hotin 
Sobeţchie, hatmanul coronii, care pe urmă au fostu și craiu, și cu 
Sinavschie, hatmanul polnie, cu frumoasă oaste. Iar Mihail, craiul leșescu, 
era cu toată puterea sa la Leovi. Turcii, vădzindu că vine oaste asupra lor, 
făcut-au șanțuri pe lângă cetatea Hotinului ș-au intrat în șanțuri, iar 
moldovenii și cu muntenii, osăbiţi într-alte șanțuri, încungiuraţi. Ce ei, ca 


ciia cu nevoie, s-au sfătuit ei înde ei, Grigorii-vodă cu Petriceico-vodă, să 
să închine la leşi, să stè cu toţii să bată pre turci, ca să nu să apuce a să 
aşedza în cetatea Hotinului pașa, pe cum să aședzasă în Cameniţă. Că 
aşedzându-să în Hotin paşa, deci în Moldova, n-are di ce mai domni domnu. 
Şi agiungându-să cu leşii, ei îi chema să vie mai curund, că ei încă vor ţine 
cu dânșii asupra turcilor. Deci leşii au priimit cu bucurie și îndată s-au 
pornit asupra Hotinului. 


Husain-paşa, ce era sarascheriu, cu alți pași ce era în Hotin, înțălegând 
că vine oaste leșască asupra lor, să sfătuie cum ari tocmi oastea acolo în 
şanţuri pedestrimea şi cum ari tocmi călărimea afară din şanţuri, să să bată 
cu leşii. Au chemat și pre domni, pre Grigorie-vodă și pe Petriceico-vodă, la 
sfaturi, să vadză cum ari socoti și ei. Deci Grigorie-vodă şi cu Petriceico- 
vodă ruga Dumnedzeu şi aștepta să vadză cum mai degrabă izbânda leşilor 
asupra turcilor, ca să nu să poată aședza turcii în Hotin. 


Dzis-au paşa acestor domni, după ce au vinit la dânsul: „Marele și 
puternicul împărat ne-au trimis cu oaste la această cetate, la Hotin, cu 
puterea sa ce nebiruită, să ţinem locul și cetatea aceasta și să purtăm de 
grije, şi de aret să fim cetății Cameniţii, care este de curund luată din 
nărocită primblarea împăratului nostru, ce s-au primblat pănă aice, ca să fie 
raiali 'Țărâi Moldovii, ce este supt ascultarea împărăţiii. Să fim de aret de 
apărare despre leşi, aflându-să neprieteni împărăţiii despre această margine. 
Acmu cum socotiți să tocmim oastea, pedestrimea și călărimea, să putem 
lua izbânda neprietinilor celor ce vin acmu asupra noastră cu oști?“ 


Iară Grigorii-vodă au răspunsu pașii și au dzis: „În de aceasta nu pociu 
sfătui într-alt chip, fără numai oastea puternicului împărat, fiindu deprinsă 
la loc largu călăreșşte a da războiu, foarte este tare şi cu nedejde de izbândă 
fără de nici o sminteală, iar din șanțuri este cu grije a să lupta cu nepriietinii 
cei denafară. Că de multe ori să prilejaște, cei denafară încungiură pre cei 
dinlăuntru şi-i ţin închiși și-i flămândzăscu, și pre urmă de nevoie să închină 
şi cad în mânule vrăjmașilor săi, fără de nici un războiu. Ce eu socotescu să 
ieşim de aice cu oastea, să lăsăm cetatea Hotinului și să ne pogorâm în gios 
pre Prut, unde vom alege loc largu și bun de bătălie. Și de vom vide că nu 
putem sta împrotiva nepriietinilor, vii trimite măriia ta de a vini și caplan- 
paşe cu oaste de la Ţuţora şi-i vom bate“. 


Iară sarascheriu-paşe, dacă au audzit pre Grigorie-vodă dzicându-i să 
lasă cetatea, să iasă la loc largu cu oştili, s-au mâniiat pre tare pre Grigorii- 
vodă, cât au scos hamgeriul să-l lovască, să-l omoară, și au răcnit de i-au 
dzis că pentru cetatea aceasta l-au triimis pre dânsul împăratul. Iar Grigorii- 
vodă cu Petriceico-vodă s-au îngrozit și de sârgu au ieșit de supt cort afară. 
Și cum s-au dus la otacul lor, îndată au trimis la leşi să vie mai curund, să 
nu zăbăvască. Vinit-au oastea leșască aproape de Hotin tăbărându-să ş-au 
tocmit oastea pre orânduiala lor de războiu. Ieşit-au și turcii oaste aleasă 
călărime din șanțuri, și Petriceico-vodă cu moldovenii, şi Grigorii-vodă cu 
muntenii. Şi începând războiu, merge turcii cu năvală asupra polcurilor 
leşești, iar leşii încet păşind sprejeni€ năvala turcilor. Și stând leşii vitejaște, 
s-au şi închinat Petriceico-vodă și cu Grigorii-vodă împreună cu oștile lor la 
leşi, și s-au amestecat cu leşii și au şi început cu toţii asupra turcilor a-i tăi€. 


Deci călărimea turcilor vădzind așe, n-au mai avut vreme să facă 
năvală asupre leşilor, ce numai le-au căutat de au intrat în şanţuri la cee 
pedestrime a lor, ca să să apere, iar steagurile husăreşti, păşind înainte, au 
intrat în șanțurile turceşti, și după dânşii ceelaltă oaste. Și au şi început a-i 
tăie pre turci, cât n-au mai putut să să mai îndrepte turcii. Și au și purces în 
răsipă. Unii au apucat pre pod, ce era pre Nistru supt cetatea Hotinului, alții 
pin Nistru da, de să îneca, alţii pre supt cetatea de stâncă da, de să zdrobie. 
Şi podul încă s-au rumptu de năvala turcilor la mijlocul Nistrului, de s-au 
înecat mulțime de turci. Numai câţi au apucat cu pașa înainte de-au trecut 
asupra Cameniţii, atâţe au hălăduit. Perit-au optsprădzece mii de turci. 
Umplutu-s-au leşii şi moldovenii şi muntenii de cai turcești, şi de haine, și 
de arme, şi de bani, și de alte lucruri bune. 


După ce au făcut leşii această izbândă, chemat-au pre aceşti domni de 
s-au sfătuit să purceadză în gios, să treacă Dunărea în Ţara Turcească. Și au 
orânduit pre moldoveni și pre munteni să margă înainte pre Prut, să le fie de 
straje şi să strângă oştii zahare. Și cu ace socoteală au purces domnii în gios 
pre Prut, iar leşii, așteptând să le mai vie oaste pre urmă, au luat de la Hotin 
pre supt codru asupra Toporăuţilor întru întâmpinarea ceielalte oști ce viniè 
despre Sneatin, ca să să împreune cu toată oastea la un locu, să purceadză în 
gios, precum le era sfatul. 


Deci domnii au trecut Prutul pre la Zalucie în ceasta parte, şi de acolo 
s-au despărţit. Petriceico-vodă au mărsu la satul lui la Tătărășeni, și de la 
Tătărăşeni au luat pre supt codru asupra lubăneștilor întru întâmpinarea 
leșilor, iar Grigorie-vodă au luat în gios, că nu ave într-alt chip cum face, 
că-i era doamna şi coconii în Țarigrad, în mâna turcilor. Deci hatmanii 
leşești, vădzindu-l pre Grigorii-vodă că au luat în gios, şi calea nu-i era într- 
acolo, au triimis un domnu să-l întrebe pe Grigorie-vodă di ce merge pre 
acolo, că calea oștii nu-i într-acolo. Iară Grigorii-vodă au dat samă cătră 
acel domnu că merge să de știre țărâi să nu fugă, nici să să bejenească, și să 
orânduiască conace pentru treaba oștii. Că într-alt chip n-are pre unde 
merge, că să vor spărie oamenii și să vor bejeni, și nemică nu vor găsi hrană 
de treaba oșştii. Şi acest răspunsu au luat acel domnu leşescu și s-au întors 
înapoi la hatmani. 


Grigorii-vodă, după ce au purces acel domn leşescu înapoi la hatmani 
cu acel răspunsu, scris-au o carte la hatmanii leșeşti, şi au triimis-o pre de 
altă parte, să-l ierte şi să priimască de la dânsul acè slujbă cu izbândă ce au 
făcut. Că atâta au putut, iar mai mult nu poate, fiindu-i doamna şi copiii în 
Țarigrad, în mâna păgânilor. Şi au purces cum mai degrabă în gios Grigorii- 
vodă, de au trecut Dunărea pre la Gălaţi. Și au triimis de au dat ştire 
viziriului, la Obluciţă, că și el au scăpat cum au putut și vine la poala 
împărăţiii. 


Deci viziriul, dacă au audzit că vine Grigorie-vodă, s-au mierat, 
ştiindu-l că s-au închinat la leși, având viziriul veste de la Husain-paşe că s- 
au închinat la leşi. Nu crede viziriul că vine și tot trimite ni pre unul, ni pre 
altul înaintea lui, să vie mai curund. Sosind Grigorii-vodă la Obluciţă, au 
mărsu la viziriul, şi l-au întrebat cum au fost lucrul lui Husain-pașe 
sarascheriul la cetatea Hotinului, de au prăpădit oastea. 


Atunce având cale Grigorie-vodă cuvintelor sale, au spus viziriului 
cum au sfătuit pre Husain-pașe să iasă din șanțu cu oastea împăratului, 
pentru căci că oastea împăratului este deprinsă a da războiu nepriietinilor la 
largu, iar nu la strâmtoare. Și Husain-paşe s-au mâniiat și au scos hamgeriul 
să-l omoară și i-au făcut de au intrat în șanțuri şi pre moldoveni şi pre 
munteni. Și viind oastea leșască, i-au încungiurat din toate părţile, şi numai 
paşa au scăpat pre pod preste Nistru, iar pe dânșii pre toți i-au cuprinsu 


leşii. Ce pre urmă el au făcut cum au putut și ş-au adus capul la poala 
împărăţiii. Deci viziriul, dacă au audzit aşe, au dzis că „bine ai fost sfătuit, 
şi nu te-au ascultat“. De care lucru aşe ș-au tocmit lucrul, că au adus și 
marturi Grigorii-vodă înaintea viziriului, de au arătat. Deci viziriul au 
triimis de au tăiat capul lui Husain-paşe. 


Și pre Grigorie-vodă, de bucurie mare ce ave viziriul că au vinit de s- 
au închinat de la leşi la dânsul, i-au dat iară domnia în Țara Muntenească să 
fie domnu. Că înţălegând că este hain, pusese domnu pre Duca-vodă în 
locul lui, fiind Duca-vodă mazil la Țarigrad, și luasă şi pre doamna lui 
Grigorii-vodă cu coconii la saraiul împărătescu, să-i turcească. Deci viziriul 
îndată au răpedzit la Țarigrad de au slobodzit pre doamna lui Grigorii-vodă 
şi pre coconi. Şi au poprit și pre Duca-vodă să nu margă în [ara 
Muntenească. 


Deci Grigorii-vodă s-au rugat viziriului să-l lasă să margă pre la 
Țarigrad, să-şi vadză casa şi copiii, că i să şi supărasă cu oastea. Și mergând 
la Țarigrad, apucatu-l-au muntenii cu multe pâri, mai vârtos Postelniceştii, 
fiind şi cu a Ducăi-vodă îndemnătură, temându-să să nu-i smintească 
domnia ce-i didese. 


Și Postelniceştii fusese ieşiţi de la închisoarea lui Grigorii-vodă mai 
denainte vreme. Că, după ce au vinit Duca-vodă mazil de la Moldova în 
Țarigrad, şi Șerban logofătul, careli pre urmă au fost și domnu, au scăpat, 
de nu l-au fost prinsu la mână să-l iè, precum au fost prinsu pre ceielalți 
fraţi a lui, precum să pomenește mai sus, la ceelaltă poveste a lui, au fost 
isprăvit Șerban logofătul, cu mijlocul Ducăi-vodă, de au fost mărsu un 
capegi-başe de au luat pre toţi fraţii lui Șerban şi neamul lui din închisoarea 
lui Grigorii-vodă din București. Și mergând Grigorii-vodă la Țarigrad, s-au 
tâmplat şi ei acolo și şi-au aflat vreme a-l pâri feliuri de feliuri de pâri 
pentru cazne şi răutăţi ce le-au făcut. 


Ce Grigorii-vodă era un om harnic și tare, şi sămăţu, și gata la 
răspunsu şi la toate socotelile, și să pârâă faţă la faţă înaintea divanului 
împărătescu cu  Postelniceștii, cu  Şaitaniceștii, cărora le dzicu şi 
Cantacuzineştii. Și mai vârtos giupânesele lor îl pârâè înaintea divanului 
împărătescu, că le-au fost puindu pe giupânese de au fost cărat var și piatră, 
împreună cu ţiganii cei de dârvală, la curţile domnești. 


Ce Grigorie-vodă au mijlocit cu priietini lui şi iară i-au dovedit şi i-au 
pus iară pre toți popreală. Și Şerban logofătul iară prinsese de veste și să 
ascunsese, ca și întăi. Ce ceaușii împărătești l-au găsit ascunsu în casă la 
Duca-vodă în pod, şi de acolo l-au luat și l-au făcut surgun la Crit. Şi mult 
mustra Grigorie-vodă și să ciortie cu Duca-vodă ce să pune pentru niște 
oameni răi ca aceie. Și Grigorii-vodă să gătie să purceadă cu mare vâlfă de 
al triile rând în Ţara Muntenească cu domnie. 


Numai Dumnedzeu este mult milostiv, iar apoi de sârgu întoarce mila 
sa, că îndată s-au războlit Grigorii-vodă şi au murit. Nărocul 
Cantacuzineştilor! Dzicu unii să să fie agiunsu Cantacuzineștii cu un doftor 
şi să-l fie otrăvit. 


Și apoi, murind Grigorie-vodă, au purces Duca-vodă cu domnia în 
Ţara Muntenească. Şi mai cu vreme, după ce au mărsu Duca-vodă în [ara 
Muntenească, au stătut cu mare cheltuială de au scos şi pre Șerban-vodă din 
surgunie de la Crit și l-au adus în Ţara Muntenească şi l-au făcut logofăt 
mare. 


De aice înainte lăsăm pentru Țara Muntenească să scrie muntenii, şi 
noi iară ne întoarcem la urmă, să scriem pentru ţara noastră. 


Petriceico-vodă era om bun şi slabă, prost, n-au cutedzat să facă ca 
Grigorie-vodă, să margă la turci, şi de la Tătărășeni s-au dus la lubănești, 
așteptând pre leşi să să scoboare în gios și gândind că să vor mai strânge 
moldoveni, să să înmulțască oastea, să strângă zahare, ca să fie de treaba 
oştii leşeşti. 


Iară boierii moldoveni carii era cu dânsul, vădzind că Grigorii-vodă s- 
au despărțit şi s-au dus la turci, sfătuitu-s-au și ei înde ei și s-au agiunsu și 
cu toate capetile căpitani slujitorilor să ţie la un cuvânt. Şi s-au dus cu toţii 
la Petriceico-vodă și au început a să ruga lui Petriceico-vodă să-i lasă pe 
acasă, să-și ie fimeile şi copiii, să-i de în laturi, să nu-i iè tătarâi, şi iarăși or 
vini întru întâmpinarea lui Petriceico-vodă. Ce Petriceico-vodă, neștiind că 
şi slujitorii sunt cu dânșii la un cuvânt, oarecum cu simeţie le grăi€, și nu-i 
crede și nu vre să-i sloboadză, dzicând că și oaste leşască vine multă. Iară 
Miron logofătul au răspunsu: „Ori să fie voia mării tale, ori să nu fie, noi nu 
ne vom lăsa casăli să le ie tătarâi“. Şi s-au închinat și i-au dzis: „Să fii 


măriia ta sănătos“, şi au ieșit afară. Şi aşe toți boierii şi căpitanii au purces 
cela după cela pre rând a să închina și au ieșit afară. Şi cum au ieșit afară, 
au început a încăleca pre cai și au purces cu toţii în gios. 


lar Petriceico-vodă au rămas numai sângur, numai cu Hăbășescul 
hatmanul şi cu casa lui. Și au început a plânge și a blăstăma pe Miron și pe 
alţii şi dzice la ce l-au adus, şi au trecut codrul întru întimpinarea leşilor de 
la lubăneşti spre Cernăuţi. 


Iară boierii, după ce au purces și au mărsu la Căcăceni, s-au sfătuit şi 
au scris cărţi la boierii cei de Țara de Gios, la Gavriliţă și la Buhuși și la 
alţii, precum ei şi cu toată oastea s-au despărțit de Petriceico-vodă și vin în 
gios la dânşii. Ce să facă ştire viziriului, să poftească domnu dintre dânșii, 
să-ş puie pre cine vor socoti. Și fără zăbavă şi ei îşi vor alege domnu și vor 
merge cu toţii la viziriul. Și au dat cărţile la Gheorghiţă Mitre, să le ducă la 
boierii carii sunt pomeniţi mai sus. 


Deci când au mărsu Gheorghiţă, au găsit pre toţi boierii în Gălaţi şi pe 
Dumitraşco-vodă Cantacozino pus domnu de la împărăție. Și cum au vădzut 
pre Gheorghiţă Mitre că au vinit cu cărţile, l-au și chemat, de i-au spus de 
toate, şi s-au bucurat, şi l-au boierit, l-au pus postelnicu al doile. Ș-au și 
păzit de au scris, de au făcut ştire viziriului, cum că toţi boierii şi 
toată slujitorimea și ţara s-au lăsat de Petriceico-vodă ş-au vinit şi ş-au adus 
capetili suptu mila împărăţei. 


CAP. VI Domnia lui Dumitraşco-Vodă Cantacozino leat 7182 


Audzindu viziriul, fiind la Obluciţă, de lucrurili ce s-au făcut la Hotin 
şi cum s-au hainitù Petriceico-vodă, de s-au închinat la leşi, acolo, în grabă, 
nice un domnu sau ficior de domnu mazâl, nu era nimi. Numai ce s-au aflat 
Dumitraşco-vodă, care era ca capichihaie lui Petriceico-vodă și fusesă mai 
înainte vreme şi visternic mare în Ţara Muntenească, la Gligore-vodă. 


Şi era grec ţărigrădean de felul lui, neam de-mpărat creștinescu de 
Cantacozoneşti, şi știe rândul acestor ţări. Și neaflându-să nime atunce, cum 
să pomenește mai sus, l-au pus pe dânsul vizirul domnu în Moldova în 
locul lui Petriceico-vodă. Şi lùndu căftan de domnie, au mărsu în târgu în 


Gălaţi. Și s-au strânsu toată boierimea la dânsul și oastea, ca pui de 
potrinichi, după cum s-au scris mai sus. Ș-au orânduit vizirul și un paşă cu 
câtăva oaste turcească și un soltan cu 20.000 de tătari, ca să-l duc-în scaon 
la leşi şi să să bată şi cu acei leşi ce or vini asupra lui. 


Dece leşii, dacă s-au tâlnit cu Petriceico-vodă spre Cernăuţi, au purces 
în gios păn” la ... , tot depreună. Apoi s-au despărţit, ş-au trecut obuzul 
leșescu în gios, pănă lângă Movila Răbâii. Dumitrașco-vodă, din Gălaţi au 
pornit pe acel pașe cu turcii și pe soltanul cu 20.000 de tătari și cu oastea 
moldovenească și cu samă de boieri moldoveni, anume Alixandru Buhuș 
hatmanul şi cu Costantin Cantemir sărdarul, care au fostu pe urmă şi 
domnu, şi cu Ştefan Cerchezul comisul și cu Mitre şi cu frate-său 
Gheorghiţă și alțâi mulţi, ș-au purces în tâmpinarea leșilor. Și era în obuzul 
leșescu cap hatmanul Sinavschii. Și după ce s-au tâlnit acolo la Răbâia, le-u 
dat războiu pre tare, și s-au bătut toată dzua. Iară când au fostu noapte, au 
făcut leşii mulțime de focuri, un om câte 5, 6 focuri. Dece pașa au chemat 
pe Buhuș şi pe Cantimir și i-au triimis să iè limbă. Și cându au mărsu, au 
găsit numai locul şi focurile, iar obuzul leșescu să-ntorses-înapoi, că fusesă 
de toți şesă, șepte mii de leşi. Dece spuindu Buhuş paşei, s-au bucurat, ș-au 
mărsu o samă după dânșâi, păn-au trecut din leşi leşii. Și turcii și cu tătari s- 
au întorsu înapoi, că era în postul Crăciunului, vreme de iarnă. Și leşii s-au 
tot dus în ţara lor, şi Petriceico-vodă încă s-au dus cu dânșii, şi hatmanul 
Hăbăşescul împreună cu dânsul. Numai ce au lăsat o samă de nemți în 
Cetatea Neamţului și-n Suceavă, care s-au tâmplat de au ședzut acei nemți 
într-acele cetăți mai bini de un an. Și era acele cetăţi pline de odoare și de 
haine a toată ţara, boierești şi neguţitorești, după cumu-i obiceiul la vreme 
de răscoale, de-ș pun oamenii cine ce are mai bun. lar în Hotin, după ce au 
bătut leşii pe turci, n-au mai lăsat nice oaste, l-au lăsat pustiiu. 


Dumitrașco-vodă, după ce au vădzut că s-au curăţit de leşi, rădicatu-s- 
au cu toată boierimea şi s-au dus în scaon în leși şi s-au aședzat la scaon. 
Dece Dumitrașco-vodă, temându-să de leşi să nu sloboadză nescariva 
poghiazuri, cu-ndemnarea lui Petriceico-vodă, să-l iè, scris-au la viziriul de 
au făcut ştire de toate de aceste, cum s-au tâmplat. Dece vizirul au 
poroncitii să iernedze tătari în ţară, pentru să apere şi pe dânsul și raiaua. lar 
mai multu au fostu socoteala turcilor, pentru ca să slăbească raiaua, să nu să 
poată haini lesne. Dzic să fie dzis viziriul lui Dumitrașco-vodă, cându l-au 


pus domnu, la Obluşiţe: De s-or apuca boierii să facă zapis la mâna 
viziriului, cum că n-or vini poghiazuri să strâce ţara şi domnia, va trăi cu 
pace în leşi; or rădica să nu iernedze tătarii în ţară. Dece o samă de boieri s- 
au fost apucându să facă zapis, dar Miron logofătul dzicù să nu fie priimit la 
acel sfat, dzicându că s-au făcut multă vrajbă cu leşii și ştiindu și pe 
Petriceico-vodă că-i dus cu dânșâi, nu să vor pute răbda să nu sloboadză 
poghiaz, să strâce ţara, și pe urmă a căde greu în capetele lor; iar aşă, de-or 
ierna în ţară, mai bine a hi, că or apăra şi ţara de poghiazuri, că şi în Ţara 
Leșască vas” că ierneadză joimiri și nu mai este nemic. Și aşă au socotit și 
n-au vrut să facă zapis şi au lăsat de-au iernat tătarâi în ţară. 


Dar aceste voroave nu-s nemic, fără cât Dumitrașco-vodă, fiindu grec 
tălpiz şi fricos, cu piele de iepure la spate, şi neavându nice o milă de ţară, 
pună pricini asupra boierilor ş-a lui Miron, că sfătuiescu şi-i bine să 
iernedze tătari şi ei n-au priimit să facă zapis. Dar lui îi era voie și siliè spre 
acela lucru, că să teme să şadză în leși, să nu vie nescarivai poghiazuri să-l 
ie din leşi. 


Dece intrat-au tătarâi în ţară, ca lupii într-o turmă de oi, de s-au aşedzat 
la iernatic pin sate, pe oameni, din Prut pănă în Nistru și mai sus, pănă în 
apa Jijiei, nemărui nefiindu nici o milă de săraca de ţară, cum aril hi fostu 
țara fără domnu. Aşe€ era jac într-însa, cum arii hi fostu ei, săracii, pricina 
răutăţâi, cum arii fi ei, săracii, sfătuit să vie leşii cu oastea la Hotin. Cum s- 
au îndurat a da ţara în pradă, fără nice o nevoie! Numai pentru frica cè 
blăstămăţască și chevernisala lui au socotit de au iernat tătarâi în ţară păn-în 
primăvară! 


Joimirii în Țara Leşască, ce mânâncă gospodarii casâi mânâncă și ei, şi 
au frică şi strânsoare de rohmistrii lor, de nu pot face oamenilor răutăţi. Iară 
tătarâi sunt lupi apucători, pradă, robăscu, bat și căznescu pe creştini, 
neavându grije, nice strânsoare de mârzacii lor. Şi tătarâi nu mânca, ca 
joimiri, ce mânca gospodarii, ce mânca tot came de vacă şi de oai, de nu-i 
pute să-i biruiască cu hrana, pe dânșii și pe caii lor. Că un sac de ordzu da 
pe dzi unui cal, şi cât nu pute să mânânce un cal într-o dzi îl deşerta din 
traiște şi-l strânge deuseghii, și dac-îl și fârșe bietul om ordzul din groapă, 
iar tătarul îl făcè pe om de cumpăra ordzul cela ce strânge el de pen traiște. 
Mâncat-au tot, şi pâne, şi dobitoc, ş-au jâcuit tot păn” la un cap de aţă. Pe 


mulţi au și robit, cu furiș, femei, fete, copii. Rămas-au biețâi oameni numai 
cu sufleteli, bătuţi şi strunciunaţi, cum era mai rău și mai amar, cum nu să 
poate nice a scrie, nice a să povesti caznele și ucisurili lor ce au avut de 
tătari. Dece viindu primăvara, s-au rădicat tătarâi din ţară. 


Iară nemţâi tot şăde pen cetăţi, în Neamţu și Suceavă, și jăcui€ ce pute 
prin pregiurul cetăților pentru mâncare. Și moldovenii sta cu oastea prin 
pregiurul cetăților, ca să-i scoată, și nu-i pute, și sta pen pregiurul cetăților 
şi totdeauna ave cu dânşâi bătaie. Şi boierimea di pin pregiur era bejeniţi de 
răul lor. 


Purces-au la a doeli ani viziriul cu oaste în Țara Leşască, pe Nistru, pe 
di cie parte, tot strâcându şi ardzindu pen Podolia cetăţile şi târgurile cu 
balemezurile, și hanul cu tătarâi robindu toată Podolia în sus, păn-au 
agiunsu la Zăravna. 


lară aice au orânduit pe Caplan-paşe, cu oastea turcească și cu 
moldovenii, de au stătut prin pregiurul cetăţii Sucevei câtăva vreme, și nu 
putè scoate pe nemți, pănă au flămândziti şi s-au închinat de bună voie, şi 
viindu-le și poroncă de la leşi să iasă. 


Iară cei din Cetatea Neamţului, neavându bucate, n-au zăbăvitu mult, 
ce au ieșit legând tabăra de au mărsu la Suceavă, la ceelalți nemți. Era 
atunce Alexandru Buhuş hatman, și cum i-au tâmpinat hatmanul Buhuș la 
Podişoari, aproape de târgul Sucevei, și dându-le năvală vitejește acolo cu 
slujitorii săi, au rumtu tabăra nemților în două. Atunce au ucis calul de supt 
hatmanul Buhuș, și cădzusă hatmanul într-un răzor, cu faţa în sus, de nu să 
pute îndată să să scoali. Și nemţii năvălie să-l apuce, iar un căpitan 
moldovan, anume Decusară, au grăbitu cu calul asupră-le, și s-au apucat 
hatmanul de coada calului lui Decusară, și, ţiindu-să bine, l-au scos din 
năvala nemților. Dece hatmanul, încălecându-și pe alt cal, le-au mai dat 
năvală în câteva rânduri, și mulţi nemți au pierit, iară pe unii i-au prinsu vii, 
iar o samă s-au tot apărat, păn-au intrat în Suceavă la ceelalți. Triimis-au 
nemţâi cei vii, ce i-au prinsu în războiu, şi capeteli celor morţi în leşi la 
Dumitraşco-vodă, şi Dumitraşco-vodă i-au triimis la împărăție. Și șăde 
pregiur cetate oastea, şi nu-i pute scoate; și doi ani tot au ţinut nemţâi 
cetatea Sucevei, nu i-au putut scoate. 


Tâmplatu-s-au de au murit şi craiul leşescu Vișnoveschie. Și era multă 
amestecătură între leşi, că nu-și pute alege craiu, și din sus cu sfedzii nu era 
bine aşedzaţi, din gios îi băte turcii şi cu tătarâi, pe cum s-au pomeniti mai 
sus. Dece leşii au agiunsu la toată creștinătatea, cât sunt în Evropa, și la 
Neamţu, şi la Moscu, și la Franţuz, și la Veneţiian, şi la papa. Toate crăiile 
câte sunt creștineşti au scris cărți la împăratul și la vuziriul turcescu să de 
pace leşilor, să nu să mai atingă de dânșii, că apoi ei cu toțâi s-or scula 
asupra lor. 


Dece viziriul atunce era la Jăravina, și era hanul pe de altă parte și alți 
paşi pe alte locuri, de tot strâca zidurile cetăților şi ardă şi prăda. Dece 
atunce la Jăravina, cum au vinit acele cărţi de la creștinătate, au și stătut 
viziriul cu leşii la pace, că acolo la Jăravina era strânsă și oastea leşască. Și 
aşe s-au aşedzat: să dè toată Podolia olat Cameniţâi, din Nistru de la Buceci, 
pe la Satanova şi păn” la Nejiboje, și pe la Lăticiova, cât cuprinde Podolia 
toată şi Ocraina, şi să iasă și nemţâi de pen cetăți din Moldova, şi 
poghiazuri în Moldova să nu mai facă, și Camenița să aibă pace de 
poghiazuri. 


Și să coronească şi pe hatmanul Sobeţchi, să le fie craiu, căce 
hatmanul Sobeţchi ave prieteșug bun cu hanul. Ș-au stătut hanul la mijloc 
cătră viziriul, de au aşedzat să-l puie pe dânsul leşii craiu, și aș€, aşedzindu- 
să de îmbe părţile, s-au întorsu viziriul înapoi pe Nistru, pe la 'Tighine, de s- 
au dus la Poartă. 


Scris-au atunce vizirul la Dumitrașco-vodă, ieșind nemții din cetăţile 
Ţărâi Moldovei, să triimiță să le strâce toate, ca altă dată să nu mai vie oști 
să între într-însăle. Așe se voroveşte, că mai mult sfatul și-ndemnătura lui 
Dumitraşco-vodă au fostu decât voia vizirului. 


Triimis-au Dumitraşco-vodă pe Panaitachii uşerul Morona c-un agă 
turcu, pentru să strâce cetăţile, și cu alți boieri. Și atunce, ieşind nemţâi din 
Suceavă, au întrat acel Panaite, tălmaciu agăi, și cu acel agă ș-au spart 
săcreile şi lădzile unora şi altora, care au fostu pusă acolo, și multe lucruri 
scumpe și odoară au luatii, de s-au împlut de avere. Iară mai pe urmă i-au 
rămas ficiorul, de murie de foame, a lui Panaitachie. 


Dece atunce au strâcat cetatea Sucevei ş-a Neamţului ş-a Hotinului. 


Pe hatmanul Buhuş îlu ţine la mare cinste Dumitrașco-vodă pentru 
vitejâile ce făcusă acolo la cetăţi. Când au vinit de la oaste la Ieși, făcutu-i- 
au mare cinste şi alaiu cu toţi slujitorii curțâi, cu dobe, cu surle, ca unui 
hatman ce era vestit, de slujâ€ domnului cu dreptate şi țărâi. 


Făcut-au acestu domnu Dumitrașco-vodă un obiceiu rău şi spurcat în 
țară, care n-au mai fost pănă atunce, de au dat hârtii, de scriu feţele 
oamenilor de la mic păn” la mare, care au rămas pomana lui, de n-o mai lasă 
nice un domnu să să uite acea pedeapsă a săracilor. 


S-au scornit o ciumă mare în toată ţara în dzilele acestui domnu la 
vleato 7183, de la luna lui iuni, ș-au ţinut păn” la ghenari. Ș-au murit mulți 
oameni, că nu-i putè îngropa şi-i arunca prin gropi, de-i năruie. 


Iară Dumitraşco-vodă, vădzindu atâta omor, au ieşit în deal la Gălata 
cu boierii, şi acolo şedă. Şi atunce s-au tâmplat un pașe, anume Caplan, 
fiindu la Ţuţora cu oaste, petrecându haznalele ce merge la Cameniţă, i-au 
vinit farman de la Poartă să mazilească pe Dumitrașco-vodă. Dece Caplan- 
paşe, cum i-au sosit farmanul, au și triimis la Dumitrașco-vodă, de l-au 
chemat la Ţuţora, și i-au arătat fărmanul cel de mazilie. Și de acolo nu l-au 
mai lăsat să să mai întoarcă la leşi, ce l-au și porniti în gios la Țarigrad. 
Numai ce au triimis la leşi de ș-au luat agărlâcul, că doamna lui era la 
Țarigrad. Iar în locul lui au pus domnu pe Antonie-vodă Rusăt. 


CAP. VII Domnia lui Anton-Vodă Rusăt vleato 7184 


Dac-au mazilit Caplan-pașe pe Dumitrașco-vodă la 'Ţuţora, au vinit 
domnu Antonie-vodă Ruset, iară grec țărigrădean, rudă cu Dumitrașco- 
vodă. Acesta, dac-au vinit în scaunul domniei, fiindu bun şi milostiv, s-au 
apucat a face lucruri dumnedzăiești, beserici, să rămâie pomană. Au dires 
clopotniţa la Sfetei Neculaiu, o au șindilit pestetot şi au făcut zidi împregiur 
şi au zugrăvitu pristolul, cum să vede, și au adus și apă pe vale, păn-în zidul 
aceştii beserici, carei pe urmă cu vremea s-au astupat, netocmind-o nime. 
Zidit-au şi la mănăstirea Sfetei Savei zidului împregiur, ce n-au apucat să-l 
istovască. Alu doile anu a domniei lui au vinit poroncă de au mărsu la oaste 
cu vizirul la Ceahrin. 


Mărs-au și Duca-vodă, domnul muntenescu, și bătându cetatea 
Ceahrinului câteva săptămâni, și viind oastea moschicească cu un cneadzi, 
anume Ramadan, au bătut pre turci, și mulţi turci s-au înecat în apa 
Tesmenul. La Antonie-vodă era hatman Gavriliţă. Iară dac-au mărsu oastea 
la Ceahrin, fiindu ştiind Halep-paşe pe Buhuș hatmanul, carele au mărsu cu 
o zahară la Cameniţă, şi Buhuş hatmanul făce pod peste Nistru, și viindu 
oastea leşască, ţină calea să nu lasă zaharao să o treacă la Cameniţă. Și s-au 
făcut un războiu mare, unde sta Buhuș vitejeşte. Acel pașe, întrebându pre 
Anton-vodă unde este Buhuș hatmanul, iar Antonie-vodă au dati samă că 
au bolnăvitii şi n-au putut vini în oaste. Și au făcut pre Antonie-vodă de au 
triimis cum mai de sârgu, de l-au adus pre Buhuș tocma acolo la Ceahrin. Şi 
mărgându Buhuș cu slujitorii ce ave pre câmpu pustiiu, au dat preste niște 
căzaci ce ţine șlevul turcilor la niște stânci de piatră, şi nime nu le pute 
strâca nemic. Iară lovindu-i Buhuș, i-au luat pe toţi de grumadzi, pănă n- 
apuca ei să intre în stâncă. Și mărgându la adunare, au închinat la paşe, 
pentru care slujbă au dobânditu cinste şi nume bun de la paşe. Şi îndat-au 
po-roncitu paşa lui Antonie-vodă de l-au pus hatman, și să nu afle că-l mai 
schimbă din hătmănie. Dece pentru Buhuş era și Duca-vodă, domnul 
muntenescu, îndemnător la pașe ca să-l puie hatmani. Dar și hărnicia lui îlù 
arăta la stăpâni, cum și atunci n-au mărsu cu mânule goale la pașe. 


Iară la anul dup-aceasta au mărsu turcii cu oaste și cu domnii acestor 
țări la Ceahrin și au dobândit Cehrinul cu vicleșugul lui Ramadan. Dzic să 


fie cădzut în robie un ficior a lui Ramadan, dintr-un poghiaz ce au 
mărsu spre Crâm, mai înainte de oștirea turcilor la Ceahrin, și l-au fostu 
turciti. Și înțelegându el că este tată-său cu oștili moschiceşti acolo la 
Ceahrin, au spus turcilor și să-l ducă și pre dânsu, că, dacă-lu va şti tat? 
său el va închina cetatea. 


Dece mărgându turcii a doora cu oști la Ceahrin, au dus pre ficiorul lui 
Ramadan, şi au scris la tat-său să silească să-l scoată din robie. Şi 
agiungându turcii și cu bani la Ramadan, el au făcut vicleșug, scoţindu-și 
ficioriul din robie. Au îmbătat cu holercă pre căzacii cei din cetate, şi 
dormind beţi, au dat știre turcilor, şi au intrat turcii în cetate și au prinsu pre 
toți căzacii şi au arsu cetatea păn-în pământ, că era de lemnu și de 
pământ. lar Ramadanoschi s-au făcut a fugi şi tâmpinându-să cu oastea 
moschicească ce viniè asupra turcilor la Ceahrin, dac-au înţeles c-au luat 
turcii Cehrinul, s-au întorsu înapoi în deşert. 


Pe urmă, înţelegându de vicleşugul lui Ramadanovschii, l-au prinsu 
împăratul moschicescu ş-au topit banii ce-au luat de la turci şi i-au turnat în 
gura lui Ramadanovschii. Şi aşè ş-au luată plata după fapta lui. 


lară la Poarta împărăţei, pe acie vreme umbla Dumitrașco-vodă 
Cantacozono să mazâlească pre Anton-vodă, şi Șerban Cantacozono 
logofătul umbla pentru domnia Ţărâi Munteneşti, să mazâlească pre Duca- 
vodă, domnul muntenescu. Că pe Șerban logofătul îlu lăsasă Duca-vodă 
camaican în București și ispravnic, să facă curţile domnești acolo în 
București. Şi dac-au gătit curţile, el n-au mai așteptat pe Duca-vodă să vie 
de la Ceahrin, că atunce au găsit vreme bună de fugă, și s-au dus cu toată 
casa lui și cu tot neamul lui Caănâtacozonești. C-avè mulţi și mari neprietini 
la Duca-vodă, de sta în tot ceasul să-i mânânce capul, pe toți Cupăreștii şi 
pe alţi boieri de Ţara Muntenească, tovarăși cu Cupăreştii. Și sta totu de 
pâră. În doo rânduri l-adusesă Duca-vodă, pe gurile lor, la Bucureşti, să-i 
taie capul. Numai să pună doamna și cu fratele doamnei, Lupaşco spătarul, 
fiindu-i cumnat lui Șerban, de-i scote capul. Iar pe urmă, tâmplându-să de- 
au murit Lupaşco spătarul, au vădzut Şerban că n-are cine să mai pune 
pentru dânsul; numai ce au căutat de au fugit. 


Dece Duca-vodă, dac-au înțăles de la Cehrin c-au fugit Șerban 
logofătul la Udriiu și cu tot neamul lui, s-au mâhnită. Chemat-au pe 


Costantin stolnicul, fratele lui Şerban logofătul, și pe nepotul său, Costantin 
Brâncovanul postelnicul, de le-au giurat Duca-vodă cum că n-a ave nice o 
nevoie, să s-întoarcă iar înapoi. Că stolnicul Costantin îl credè Duca-vodă, 
că-i era cumnat, şi s-a apuca c-a întoarce pe frate-său de la Udriiu înapoi. Şi 
aşe au amăgit și ei pe Duca-vodă, de i-au triimis și pe dânşii de la oaste 
tocma la Udriiu, la ceelalți. Dece Şerban-vodă, după ce au vădzut și pe 
frate-său scăpat de la Duca-vodă, n-au căutat să să mai întoarcă înapoi, ce, 
avându prietini la Poarta împărăţăi, au făcut cum au putut, cu cheltuială, ş- 
au ieşit domnu în Țara Muntenească. Însă pe Duca-vodă nu l-au putut 
mazâli, ce au mazâlit pe Antonie-vodă. Ş-au vinit Duca-vodă din scaonul 
muntenescu aice în Moldova, în locul lui Antonie-vodă. Întorcându-să 
Antonie-vodă de la Ceahrin, au vinitii păn” la Soroca. Și-l pârâsă o samă de 
boieri pe Antonie-vodă, și Antonie-vodă cheltuisă o sută de pungi de bani și 
mai bine atunce la vizirul. Și ştiè că ş-au tocmit lucrul. Ș-au mărsu de ş-au 
luat dzua bună de la viziriul ș-au îmbrăcat căftan să margă la leşi cu 
domnie. lar Buhuș și alți boieri carei îl pârâsă, dac-au vădzut c-au îmbrăcat 
căftan de la vizirul, au început a-şi prinde caii, să fugă carei încotro or pute. 
Mărs-au Antonie-vodă şi la chihaieoa, să-ș iè dzua bună. Atunce au și 
nemerit un agă de la împărăție cu măzâlia. Și acolè de la chihaieoa 
vizirului, i-au luat căftanul din spate și l-au pus în here și l-au dus la 
împărăție la Udriiu. -au pus camaican pe ..., pănă a socoti împărăţia să 
puie domnu. Atunce, audzind boierii cee ce era să fugă, s-au bucurat ş-au 
dat laudă lui Dumnedzău. 


lar pe Duca-vodă atunce nu l-au mazilit. Ș-au mărsu de la Ceahrin la 
Bucureşti, și în Bucureşti au triimis de l-au mazilit. Au vinit cu mazilia 
Costantin Brâncovanul postelnicul în Bucureşti, cu cealma în cap, făr” de 
veste, de nemic nu ști& Duca-vodă, împreună cu schimi-aga, să-l ducă în 
Ţara Moldovei, şi-n locul lui să fie Şerban logofătul. 


Umblat-au Brâncovanul postelnicul, nepotul lui Şerban-vodă, ca să 
prindză pe toţi neprietinii lui Șerban, să-i ţie la-nchisoare, păn-a vini 
Șerban-vodă cu domnia de la Țarigrad. Dece pe Cupărești, fiind greci, nu i- 
au putut lua de la mâna Ducăi-vodă. lar pe boierii muntenești carei era 
dușmani lui Șerban-vodă, Staico păharmnicul şi cu alțâi, dac-au prinsu de 
veste, au făcut cum au putut ş-au fugit ș-acee în Moldova. Iar pe Hrize și pe 
alți mulţi boieri muntenești au prinsu-i și, după ce au vinit Şerban-vodă, pe 


toți i-au omorât cu grele şi cumplite morţi. lar Duca-vodă au purces la 
scaonul său în Moldova în postul Crăciunului. 


La vremea lui Antonie-vodă, după ce s-au întorsu de la Jăravina vizirul 
şi cu hanul, coronit-au leşii pe Sobeţchie craiu la vleato .... Și după ce l-au 
coronit, stătut-au cu toată recipospolita de au ales pe un domnu mare 
leșescu, de l-au triimis sol la Poartă pentru întemeierea şi așădzământul 
păcei ce au fostu făcut la Jaravina. Ş-au trecut pen târgu pen leși cu mare 
pofală, și i-au ieşit Antonie-vodă înainte şi i-au făcut mare cinste şi pofală. 
Ș-au făcut multă zăbavă la Țarigrad. Târdziu s-au întorsu la ţara lui. 


Antonie-vodă, măcar că era grec şi strein ţărigrădean, dar era mai bun 
domnu decât un pementean, că nice un obiceiu rău în ţară în dzilele lui n-au 
făcutu, ce încă și câte au găsit de alţii rele multe au lăsat. Numai la toți 
domnii să află câte un musaip om rău. Aşe€ și la Antonie-vodă era o rud-a 
lui, anume Alixandru Ramandei, postelnic mare, grec simăţi, mândru, 
nebun, lacom. Trecè peste toți, nu cunoște pre nime, având trecere și cinste 
de la Antonie-vodă. 


Dar încăși, pe cum văd acmu, musaipii la domnu, nu numai streini, ce 
şi de a noștri moldoveni, carei au cinste şi sunt aproape la domni, au 
întrecut cu dzece părți cu răutatea și neomenia pe Ramandiiu, că Ramandiiu 
nice un obiceiu rău n-au îndemnat pe domnu să facă, nice au făcut. lar 
aceştie de pe acmu, câte ciume și răutăţi toate le-au scornit şi le-au făcut, 
precum le-ţi vide la rândul lor înainte, că s-au însămnat tot anume la ce 
domnu s-au făcut şi cine-au fostu musaipii. 


Fost-au şi ficiorii lui Antonie-vodă dezmierdaţi. Fără frică umbla prin 
ţară, cu mulţi ficiori de mazâli, nebuni, strânşi cu dânşâi, de făce multe 
giocuri și bețâi și nebunii prin târguri și prin sate boiereşti, de lua femeile și 
fetele oamenilor cu de-sâla, de-ș râde de dânsăle, ce nu numai a oameni 
proşti, ci şi a oameni de frunte. Ce, deși oblicie Antonie-vodă, încă nu le 
dzicè nemic şi nu-i certa cu cuvântul, ca un părinte ce le era. Și pentr-acie 
poate în osândă mai pe urmă Antonie-vodă au cădzut. 


C-au mărsu boieri la Poartă de l-au pârât pre tare la Poartă, cu multe 
năpăști, în loc de bine ce au făcut Antonie-vodă țărâi, de n-au scos nice un 
obiceiu rău. Cu acestu fel de mulțămită boierii i-au mulțămit, că l-au închis 


turcii, şi l-au bâtut, și l-au căznitu cu fel de fel de cazne. Păn” şi tulpanuri 
supțiri îl făcè de înghiţie ş-apoi le trăgă înapoi, de-i scote maţăle pe gură. Și 
l-au făcut de au dat 1000 de pungi de bani şi mai bine. Şi după ce l-au 
slobodzitu-l turcii să margă la casă-ş și apropiindu-se de casă-ș, numai ce- 
au vădzut că-i arde şi casa; şi puţintele odoară ce-i mai scăpasă, mistuite în 
casă, au arsu şi acele. 


Vedeţi păcatul şi osânda la ce aduce pe om la vreme de bătrânețe: 
sărăcie și caznă! Cât au mai trăit, cu milostenie îș ţine viiaţa lui, și ficiorii 
lui, la mare lipsă, să hrăni€ cu păscăria în Țarigrad. 


Dar și boierii cee ce l-au pârât, încă nemic nu s-au mai ales de casăle 
lor. L-Alixandru Buhuș hatmanul nemic nu i s-au ales de casa lui și de 
ficiorii lui, care să vede şi păn-astădzi. Aşijdere şi Miron Costân logofătul, 
când au pus Costantin Cantemir-vodă de i-au tăiat capul în Roman, ce-i 
poveste scrisă înainte la rându. Dzice şi strâga în gura mare că nu-i vinovat 
cu nemic lui Cantemir-vodă și pere pe dreptate. Numai osânda lui Antonie- 
vodă îlu gonește, şi pentr-acee piere, că l-au pârât pe strâmbătate. Și alți 
mulţi ca acesta. Dece bine-r fi, fraţilor, să nu vă îndesaţi a pârt domni, că-s 
stăpâni și pomăzanici a lui Dumnedzău. Măcar de v-ari şi poronci domnul 
atunce, care-i stăpânitor, încă din cele drepte să le mai împuţinaţi, iar 
năpăști să nu puneţi, că osânda nu să iartă, nice trece pe mulți. Ami 
vădzut îndesându-să, pentru cinste să dobândească, de pârăscu domni și să 
laudă între dânşii, că să tem domni de dânșşâi, că ştiu bine a pârî. lar pe 
urmă, de cest fel de hărnicie nice pe unul n-am vădzut viindu la 
precopseală. 


CAP. VIII Domnia Ducăi-Vodă celui Bătrân a tria în Țara Moldovei 


Vinit-au Duca-vodă cu domnie în Țara Moldovei din [ara 
Muntenească cu a trie domnie la vleato 7187. Ş-au intrat în leşi în șesă dzile 
a lui dechevri, la Sfetei Neculaiu. Vinit-au şi câțiva boieri munteneşti aice în 
tară cu Duca-vodă, de frica lui Șerban-vodă, precum s-au scris mai sus. 
Atunce era greu în ţară pentru zaharale și meziluri la drumul Cameniţâi și 
cheltuială cu schimbatul paşilor din Cameniţă. Din leşi păn-în Cameniţă era 
pustiiu încă din iernatul tâtarâlor din dzilele lui Dumitraşco-vodă. Și 
aşedzind slujitori în Tabără și în Ştefăneşti, Antonie-vodă ţine mezilul din 


Ştefăneşti păn-în Cameniţă. lar pe urm-au aşedzat oameni în Hotin și-n 
Pererita. Vinie poghiazuri din Țara Leşască la drumul Cameniţâi, de lovie 
pe turci şi pe neguţitorii ce mergè la Cameniţă, şi făc& multe pagube și 
strâcăciuni. 


Iară dacă s-au întorsu solul de la Poartă, cel leșescu, ce trecusă la 
Antonie-vodă, au ales loc Cameniţâi ş-au hotărât toată Podolia să fie olat 
Cameniţâi: din Nistru de la Buceci păn-în Ocraina și cu Ocraina cu tot păn- 
în Cehrin şi păn-în Vozie în gios au rămas tot supt ascultarea turcilor. Ș-au 
ieșit mulțime de ruşi dinluntru, din Țara Leșască, de s-au aședzat în olatul 
Cameniţâi, de s-au făcut sate și rai€, de-u pus subași pen sate după obiceiul 
lor. Și umbla turcii la leşi și leşii la turci fără nice o grijă. Atunce şi-n 
Moldova s-au aședzat slujitori pe la mezâluri și pe la margine şi a să face și 
slobodzii pe la Cernăuţi şi pe la Hotin. 


Iară în al doile anu au tăiat Duca-vodă pe trii boieri, anume pe Vasâlie 
Gheuca vel-visternic şi pe Gheorghie Bogdan vel-jicnicer și pe Lupul 
sulgerul, carei au fostu făcut cărți hicleni, cu iscăliturile lui Dumitrașco- 
vodă, la orheieni şi la lăpuşneni, să să rădice cu oaste, să margă să prindză 
pe Duca-vodă, cu toată casa lui, şi pre o samă de boieri a lui, și cu izvod de 
ce morţi să-i omoare pe toți. Și triimiţindu cartea acie cu Lupul sulgerul, ca 
cum vrè hi de la singur Dumitraşco-vodă, la căpitanii de la acele ţinuturi. 
Iar un căpitan, anume Decusară, dac-au înţeles ce scrie într-acea carte, s-au 
făcut a triimite poronca la alți căpitani, iar pe de altă parte au și vinit cum 
mai de sârgu la leşi, de au mărsu la Buhuș hatmanul de l-au întrebat, c-o 
lui ştire este? Ce Buhuș, neştiindu nemic de aceste, îndat-au mărsu la curte 
de au spus Ducăi-vodă. Și Duca-vodă au triimis pe Gheorghiţă Ciudin 
sărdarul de au prinsu pe Lupul sulgerul cu acea carte vicleană. Iar Ghieuca 
şi Bogdan nu știe nemic. Ce cum l-au adus pe Lupul sulgerul la Duca-vodă, 
l-au întrebat Duca-vodă pe Lupul sulgerul c-o cui învăţătură au făcut aceste. 


lar el au spus că l-au triimis Gheuca şi Bogdan. Şi îndată Duca-vodă 
au triimis niște bulubași cu simeni de i-au luat de pre la gazdele lor și i-au 
închisu-i. Și a doa dzi i-au scos la divan, între toată boierimea, şi ei nemic 
n-au mai putut să tăgăduiască faptele lor, şi au spus drept că ei suntu 
vinovaţi. Deci Duca-vodă mult i-au mustrat și au orânduit pe Toader 
Flondor vel-armaș de le-au tăiat capeteli a tustrii dzua amiadză-dzi la 


fântâna denaintea porțâi domnești. Și în locul Gheucăi au pus visternic mare 
pe 'Toderașco Cantacozono, ficiorul lui Iordachi celui bătrân. Fost-au 
giupâneasa Gheucăi vară primare cu doamna Ducăi-vodă, Nastasia, dar 
nemic nu i-au putut folosi. 


Iară după ce s-au plinit 2 ani de domnie Ducăi-vodă, au mărsu la 
Țarigrad, la împărăţe, avându pâră cu Ştefan-vodă, ficior Radului-vodă, 
pentru logodna ce făcusă cu fiică-sa Catrina, că, fiindu ficiorul Radului- 
vodă grozav la faţă, pune pricină și nu vre să i-o de. Dece au rămas ficiorul 
Radului-vodă pe Duca-vodă de la divanul împărătescu. 


Atunce au cheltuit Duca-vodă mulţi bani la Poartă, aproape o mie de 
pungi de bani. Şi i-au dat turcii și hătmănia Ocrainei, căftan, și şlic, şi 
buzdugan, şi un tui. Şi din Țarigrad au purces depreună cu ficiorul Radului- 
vodă, ginere-său, cu 3 tuiuri şi cu buzdugan, de-l duce înaintea lui, cu mare 
alai intrându în lași. 


Îndatăşi s-au apucat de au făcut mare şi frumoasă nuntă. Triimis-au în 
toată ţara de au poftit pe toată boierimea și mazâlimea de la mic păn” la 
mare, şi de alte căpitenii, ce nu cu poroncă, şi cu poftă. Și după ce s-au 
strânsu cu toţâi la leşi, făcutu-le-s-au oboroace tuturor de la domnie, de le 
da toate ce le trebuie, de nu cheltuie nime nemic. 


Aşijdere mai adus-au opt soli, 2 din Ţara Muntenească, 2 din Țara 
Ungurească și 2 din Ţara Leşască şi 2 din Ţara Căzăcească cè mare de piste 
Nipru, de au adus solii multe daruri și frumoasă, de au închinat Ducăi-vodă. 
S-au veselit 2 săptămâni cu feluri de feluri de muzâci, și de giocuri, şi 
pelivani, și de puşci. Și giuca 2 danţuri pen ogradă și pe uliţe, cu toți boierii 
şi giupânesele împodobiţi și toți neguţitorii și tot târgul. Și un vornic mare 
purta un cap de danţu și alt vornic mare alt capu de danţu, îmbrăcaţi cu 
şarvanele domneşti. Numai mirili și mireasa, fiindu ficiori de domnu, nu 
giuca în danțu pe afară, numai ce giuca boierii. Cât nu era nuntă, și era 
minune. Și după ce au nuntit, au mulțămit solilor, şi s-au dăruit bine şi s-au 
dus la ţărâle lor. 


Pe urmă s-au gătit ş-au purces la Ocraina, la Nemirova. Și s-au strânsu 
toată căzăcimea acolo la Duca-vodă, la Nemirova. -au ales din capete 
dintre dânşii ş-au pus giudecători şi polcovnici şi sotnici şi le-u pus şi-n 


locul lui nemesnic, în loc de hatman, să le poarte de grije lor, anume Ene 
Gredinevici, omi slujit, ştiindu limbă căzăcească, de neamul lui grec. Ș-au 
făcut și curţi lângă Nemirova, în marginea Buhului, ş-au făcut şi alte curți în 
marginea Nistrului, la Ţicanovca, împotriva Sorocii. Și de-colo s-au întorsu 
de toamnă la leşi. Şi stăpânie Duca-vodă şi Ocraina şi Ţara Moldovei, 
domnu cu trii tuiuri. Şi acolo, cându au fostu la Ocraina, multă cinste au 
făcut căzacilori. 


Dup-acee mărs-au în primblare la un sat a lui, ce este în ţinutul 
Neamţului, anume Prăjăștii, avându și curţi acolo, cu toată casa lui, cu 
ginerii și cu ficiorii lui și cu toată boierimea şi curtea lui. Ş-au zăbăvitu 
acolo vro 2-3 săptămâni, îmblându pe la vânaturi și pe la alte sate a lui. 
Chematu-l-au în cinste și un boier, anume Costantin postelnicul Ciobanul, 
la un sat a lui, anume la Sileşte, de l-au cinstit 2 dzile. Şi aşe iar s-au întorsu 
la leşi la scaon. 


Duca-vodă, vrându să scoată banii ce cheltuisă la Poartă pentru 
hătmănia Ocraenei și avându și casă grè, cu mare cheltuială, și nu cheltui€ 
ca un domnu după putinţa ţărâi, și vre să cheltuiască ca un craiu, și vădzind 
şi vicleșugul boierilor celora ce i-au tăietu-i, de cum era rău de fel, încă mai 
rău s-au făcut și mai groaznic asupra boierimei și asupra țţărâi. Scos-au niște 
hârtii pe ţară, mari câte de 6, de 8 ughi, și câte n-au îmbrăcat pe feţe le-au 
dat năpăşti pin sate. Și după ce au dat tablele în visterie, au aruncat 
orânduiele pe hârtii de un galbăn 16 galbeni. Care luasă hârtie de șesă 
galbeni îi făce mai bine de o sută. Și dacă nu găsie cu ce plini de la om, lua 
altuie pentru acela. Şi pe unde era pustiiu, făcè pe zlotaş de plătie de la 
casăle lor. Şi-i băte pe zlotaşi cu buzduganul, de au omorât vro doi, trii. 
Deci vădzind că mor de buzdugan, au făcută un băţă în optu muchii, de băte 
pe boieri şi pe zlotaşi cu băţul. Şi-i pune pe boieri dăjdi, şi-mprumuta peste 
putinţa lor, câtù nu să mai pute plăti. Că era boul 2 galbeni și vaca un ughiu, 
şi istovie zlotașii tot. Nice cu odoarăli ce le zălojâe pe la neguţitori. Ce era 
pline închisorile de boieri și grosurile de cei săraci, de-i băte şi-i căznie cu 
capeteli pen garduri, și leşinaţi de foame, şi bărbaţi și femei. Şi muri€ prin 
grosuri. 


Și giupânesă sărace încă le lega la pușci și le închide la simeni pentru 
bani. Pentr-acea vrăjmășie și groază ce-i umplusă inema diiavolul de 


lăcomie ce avè, urât-au toţi pre Duca-vodă. Și să ruga toţi lui Dumnedzău 
să-i mântuiască de mânule lui, și-l blăstăma de la mic păn” la mare, de 
audzi€ slugeli lui cu orecheli. Atunce fugit-au mulți boieri şi mazâli de 
groaza lui pentr-alte ţări, de s-au pustiit casăle. Tudosè Dubău vel-spătar au 
fugit într-o noapte din târgu din leşi în Țara Leșască. Așijdere şi Savin 
Zmucilă vel-medelnicer şi cu frate-său Gheorghiţă postelnicul. Și i-au 
agiunsu gonaşii lepcani în codrul Herţei, și s-au bătut cu dânşâi, și nu le-au 
pututii strica nemică. Şi Moţoc și alțâi mulți. Iar la anul, la vleato 7190, 
gătitu-s-au vizirul de oaste, să margă asupra nemților. 


Vinit-au poroncă și la Duca-vodă să margă în oaste. Făcut-au mare 
gătire de oaste, c-au adus și câteva polcuri de căzaci de la Ocraina, şi 
călărăşime, şi lefecii, şi curteni, și hânsari. Şi pe ţară au orânduit oameni de 
oaste, și boieri, și mazâli, câte cu 10-12 slugi. Ş-au pus și pe un Brahă 
căpitan de au făcut un steag de oameni tot din vătajâi boierilor ș-a 
giupânesilor celor săraci. 


Ș-au purces cu toată oastea sa de aice din leşi în 20 dzili a lui aprilu. 
Boierii şi ţara, toți era bucuroşi să purceadză Duca-vodă în oaste, să 
hălăduiască de vrăjmășia lui. Și-l blăstăma toţi să nu să mai întoarcă de 
unde merge. Că şi atunce la purces, multă strânsoare pentru rămășiţa banilor 
birului să istovască boierii. Şi nu pute istovi, că bani nu era necăiuri, 
vândzare în vite nu era. Ce şi pre cale, păn” la Focşeni, mărgându cu oastea, 
tot zapceituri era. Merge încetii şi făcă oturace, câte 5-6 dzile și mai mult, la 
un loci, pentru tătari, trecându hanul cu tătărâmea pre la Fălciiu. Atunce 
multe jacuri au făcut pen ţară, slobodzindu-să tătarâi prin sate şi pre la 
casăle boierești, păn-au trecut în Ţara Muntenească, mărgându la oaste. Şi 
dacă s-au strecurat tătărâmea di prin ţară, ş-apoi au trecut şi Duca-vodă pe 
la Focșeni cu toată oastea lui. N-ar hi făcut tătarâi atâta stricăciune în ţară 
trecând, de-r hi dat Duca-Vodă poclon deplin, pecum cere. Numai Duca- 
Vodă n-au vrut să-i dè. 


Rămas-au camaicani în leşi Neculaiu Racoviţă logofătul și Pălade 
spătarul și 'Toderașco visternicul, carei, la purcesul Ducăi-vodă, s-au sfătuit 
cu o samă de boieri de cee ce au mărsu cu domnia în oaste ca, de s-arii mai 
întoarce Duca-vodă, ei să nu vie cu dânsul, că nice ei nu-l vor aștepta în 
leşi, ce să vor duce să-ș prindză capeteli printr-alte ţări, că nu-l mai pot 


sătura. Mărgând Duca-vodă cu oastea prin Ţara Muntenească, au trecut 
peste munte pre la Logoj, pre la Timisvar, pre la Sarvaş, pre la Sonnoc, ce 
este la apa ce să cheamă Tisa, şi de acolo la Dunăre, la cetatea Buda. Au 
trecut Dunărea pe pod din gios de Buda. Într-un câmpu au agiunsu pe 
Șerban-vodă cu oastea, şi au vinit Șerban-vodă de s-au adunat cu Duca- 
vodă, iar vizirul cu oastea și tătărâmea era înainte la Stonbeligrad. Viziriul 
Kara Mustafa-paşe atunce cu acee gătire merge anume să dobândească 
cetatea Enâcul, ce este în marginea Țărâi Nemţeşti, cu îndemnarea lui 
Tiuchiun-grof și altor domni ungurești, ce îndemnasă pe viziriul să margă. 
Dece nemţâi, avându veste de vinirea oștilor turcești la Enâc, au grijit 
cetatea cu oaste şi cu bucate. Sosindu vizirul cu oastea la Enâc, au prinsu 
limbă, care au spus că cetatea Enecul este grijită foarte bine şi cu tărie mare, 
nu o va pute dobândi. lar cetatea Beciul este făr” de nice o grijă: nice oaste, 
nice bucate nu au sosit, numai cei de loci în cetate. De va merge, pre lesne 
o va dobândi. Lùndu această veste, viziriul nemic lângă Enec n-au zăbovitu, 
ce au și purces cu oastea în sus, pre lângă Dunăre, la Beci și au tăbărât 
lângă Beci. Şi-n 5 dzile a lui iiulie au început a bate din tunuri. 


Împăratul nemţescu era cu oști atunce într-altă parte, de să bătă cu alţi 
megieși a săi, iar în Beci era numai un ghinăral, anume Sterimbeg, cu 
25.000 de nemți. Și au zăbăvitu turcii pregiur cetatea Beciului din 5 dzile a 
lui iiulie pănă în 2 dzile a lui septemvrie. Și nepărăsiti da din tunuri, cum şi 
din cetate să apăra bărbăteşte. Și era în mare strânsoare cei din cetate, cât 
era în cumpănă de pieire, neviindu-le agiutoriă nice de o parte, păn” ce au 
vinit Sobeţchi, craiul leșescu, cu oaste și au bătut pe turci și au mântuit 
cetatea Beciului de năvala turcilor. Și întorcându-să viziriul făr” de nice o 
izbândă, l-au zugrumat în Beligrad și i-au dus capul la împărăţe. Că el s- 
apucasă că va aduce cheile cetățâi la împărăție, a lanâcului, apoi şi a 
Beciului, iar Dumnedzău nu i-au agiutati după simeţia lui. Ce au rămas 
Ţara Nemţască prădată și arsă, cât numai pământul au rămas pe urma lor. 
Dacă s-au întorsu oastea turcească de la Beci, au vinit la Buda, și pogorând 
şi oastea leșască pe Dunăre în gios la Hostrohon. Iar turcii s-au simeţit şi s- 
au întorsu înapoi ş-au lovitii pe leşi, şi leşii, fiindu netocmiţi, nu i-au putut 
sprejâni ș-au îndreptat înapoi a fugi. Atunce au pierit ficiorul hatmanului 
polne și alțâi mulţi, și aproape era să piară și craiul Sobeţchi. Numai 
nărocirea lui au fostu că l-au tâmpinat niște polcuri de husari, de l-au mai 


rătuit, păn-au agiunsu şi pedestrimea. Nemţâi dece iar i-au înfrânt pe turci, 
ş-au rămas izbânda la creştini, iar cu mare scădere oștii leșeşti. 


Și păn-a vini pieirea vizirului şi zăbăvind la Buda, nice pre domni 
acestor ţări nu vre viziriul să-i lasă să vie înainte. Pârâtu-s-au atunce Duca- 
vodă cu Șerban-vodă la vizirul pentru o somă de bani, ce au rămas la Duca- 
vodă, a Ţării Munteneşti, cându au fost domnu în Țara Muntenească. Și l-au 
rămas Șerban-vodă pe Duca-vodă să plătească toți banii la visteria 
împărătească. Dece lundu-și dzuoa bună Duca-vodă atunce de la vizirul, 
să vie în ţară, au lăsat zălog la vizirul pentr-acei bani pe Apostol Catargiul 
vel-comis şi pe Tănase de Soroca, păn-a triimite banii. Şi Duca-vodă au 
purces în gios, de au vinit la ţinutul Putnei, la satu la Domnești, iară doamna 
cu casa lui au lăsat-o în Focşeni. Că fugisă doamna din leşi mai nainte, de 
leşi, la Brăila și i-au ieşit Ducăi-vodă înainte la Focșeni. Vizirul încă, dac-au 
purces Duca-vodă, încă i-au vinit sconcenie, pecum scrie mai sus, de au 
pierit, iar boierii care era zălog atunce, perind vizirul, atunce au fugit. Ce n- 
au vinit la Duca-vodă, ce s-au dus în Țara Ungurească, că le-au fostu casăle 
acolo, cu alţi boieri ce pribegisă din Moldova. 


De la Domnești, Duca-vodă scrie la camaicani, la Neculai Răcoviţă 
vel-logofătii şi la Toderaşco vel-visternic și la altă boierime, să iasă din 
Hangu din bejenie, să margă la dânsu la Domnești, să nu să teamă de leși, 
că leşii sunt nişte tălhari. lar boierii, cum i-au vădzut cartea, îndati au făcut 
pătăști şi au fugit pe potică în Ţara Ungurească, în Giurgedi, cu toate casăle 
lor, ca să nu mai de într-ochi cu Duca-vodă. 


Iară când ş-au luat dzioa bună Duca-vodă şi cu Șerban-vodă de la 
veziriul, şi i-au îmbrăcat veziriul cu caftane, au fost dzicând Șerban-vodă 
Ducăi-vodă: „lacă în Ţara Moldovii să aude că au ieșit leșii. Blem pe la 
mine, că îţi este şi doamna la Brăila, şi-i șide câtăva vreme acolo, şi te voi 
griji de conace, și pănă vii vide cum a mai fi. Și de acolo te vii pute 
chivemisi și vei merge cu temei“. lar el n-au vrut să facă așe, pe cum îi 
dzice Șerban-vodă, și au trecut Dunărea în ceasta parte, de au vinit pin Țara 
Ungurească, de au mărsu pe la Apafi Mihai, craiul ungurescu, la Biliigrad. 
Și i-au făcut craiul masă frumoasă Ducăi-vodă, şi l-au cinstit tare, şi au 
giucat amândoi și cu toţi boierii. Și craiul ungurescu încă îi spune Ducăi- 
vodă să vie în Ţara Moldovii, că au vinit în ţară alt domnu de la leşi, ce 


să aştepte acolo la dânsul, şi-i va da de toate ce i-a trebui, sau, de a vre, să-i 
dè câteva mii de cătane, să-l pitreacă pănă la scaon. Şi el nici aşe n-au 
priimit. Și purcegându de acolo și agiungându la Cotele, lângă Brașov, o 
samă de boieri a Ducăi-vodă, cărora le era giupânesele în Ţara Muntenească 
cu doamna și era la un sfat cu ceielalţi boieri din Moldova, cu caimacamii, 
sfătui& pe Duca-vodă să treacă de la Brașov în Ţara Muntenească, gândind 
Că-ş vor apuca giupânesele și să vor închina la leşi cu ceielalți boieri, ce era 
caimacami. 


Iară Miron logofătul şi cu Buhuș hatmanul şi cu Costantin postelnicul 
Ciobanul, fiind mai aproape de casa Ducăi-vodă, n-au priimit acel sfat să 
treacă de la Braşov în Ţara Muntenească, dzicându: „Dacă n-am mărsu pin 
Ţara Muntenească, cându ne îmbi€ Şerban-vodă, iar de aice ce să căutăm? 
Ce mai bine este să mergem drept pe Oituz, și dacă vom vide că n-om pute 
merge la Iaşi de răul leșilor, noi om lua pe Trotuș în gios şi om merge la 
Focşani“. Și pe acel sfat au purces și au ieşitu pe Oituz. Deci oastea Ducăi- 
vodă, fiindu supărată de la Svetii Gheorghie pănă la Svetii Nicolai, s-au şi 
răsipit, carii încotro au putut, pre la casăle lor. Și au rămasu numai doao 
steaguri de lipcani și puţinei siimeni. Deci la lași n-au avut cu cine merge și 
au luat în gios de s-au dus la Domnești. 


Boierii carii sfătuie pe Duca-vodă de la Brașov să margă pin [ara 
Muntenească, dacă au vădzut că nu le ascultă sfatul lor, ei s-au răzleţit de 
Duca-vodă, de la Brașov, și s-au coborât în Țara Muntenească, de ş-au găsit 
giupânesele acolo, după cum le era sfatul cu ceielalți boieri, când au purces 
din laşi la oaste, ca să-l părăsască pre Duca-vodă, să nu-l mai vadză în ochi. 
Anume Gavriliţă Costachi vel-vomic și Ion Racoviţă vel-păhamic şi 
Gheorghiţă tretii-logofăt şi alţii s-au dus în Ţara Muntenească, pecum mai 
Sus s-au scris. 


Viindu veste în Țara Leşască precum craiul Sobeţchii și cu nemţii au 
bătut pe turci la Beciu, au şi început a să slobodzi poghiazuri în Podolia, în 
raiaoa turcească, a tăi€ şi a robi pe turci. Deci turcii, câţi au putut prinde de 
veste, au fugit şi s-au închis în cetate în Cameniţă, iar prostimea, satele, s-au 
răsipit carii încotro au putut. Și au început a să slobodzi tălhărit şi în 
Moldova şi Brăneştii de la Cernăuţi, şi au început oamenii de la câmpu a să 
bejeni spre munte. 


Atunce boierii caimacami îș făcè spaimă, mai mult ei decât alţii. Îș 
găsisă vreme de au spăriiat pre doamna Ducăi-vodă, de au fugit în gios la 
Brăila. Și au fugit și boierii la munte, să nu mai de ochi cu Duca-vodă, să-și 
mai de sama de atâta mulțime de rămășiță ce le era asupră, precum mai sus 
s-au scris. Atunce și oamenii carii era închiși câte de un an și mai bine pe la 
târguri şi grosuri s-au slobodzit și au dat laudă lui Dumnedzeu. 


Rădicatu-s-au Petriceico-vodă din Ţara Leşască cu boierii carii era 
pribegi cu dânsul, și au vinit cu oaste în Moldova. Şi s-au coborât 
Petriceico-vodă la Suceavă cu Demideţchii şi cu Coneţchii şi cu puţinte 
oaste căzăcească, să ie Moldova, să margă să bată Bugeacul, fiindu tătarâi 
duşi în oaste la Beciu. Şi de la Suceavă s-au coborât Petriceico-vodă la Iaşi 
şi au triimis pe Savin medelniceriul Zmucilă, carele pe urmă au fost și 
ban, și pre alţii prin bejenii, de scot& oamenii la oaste, pe moldoveni, pe unii 
de voie, pe alții de nevoie. Și s-au dus împreună cu căzacii şi cu Coneţchii 
în Bugeac, iar Petriceico-vodă au rămas în lași. Deci tot tăie și arde în 
Bugeacu tătarcele cele burduhoasă, le spinteca şi pune copii pin pari, şi 
slobodzi€ robii de pin obezi, şi-i lua cu bucatele cele tătărăști, şi aduce 
duiumuri multe, cât nu mai pute să le ie sama. Că nu ave cine să le ste 
împotrivă. Și aşè au umblat câtăva vreme, ardzindu și stricându Bugeacul. 


Duca-vodă, dacă s-au aşedzat în Domnești, au triimis pe Buhuş 
hatmanul de au bătut pre nişte adunături ce era cu Vasilie Hăbăşescul. Să 
strânsese multe căpitenii şi oameni de ţară la Movileni, în malul Siretiului, 
despre Tecuci. Și era și aceie mergători la Bugeac. Și i-au răsipit, cât nu s- 
au putut apuca de nemică. 


Petriceico-vodă, dacă au sosit în lași, îndată au slobodzit poghiaz 
căzaci și leşi, cu Demideţchii şi cu Costantin Turculeţ polcovnicul și cu 
Bainschii sărdariul, să margă să lovască pre Duca-vodă la Domnești. Şi 
purcegându poghiazul din lași, au mersu pre Siretiu în gios, și luundu 
mazili şi căpitani și slujitori și pre cine afla pin ţară, să se înglotească cât de 
mulți. 


Duca-vodă, înțălegându că vine poghiaz pe Siretiu, s-au sfătuit cu 
boierii cum vor face. Buhuş hatmanul sfătui€ să să coboare Duca-vodă din 
Domnești la Focșani, la margine, că este mai fără de grije, și să vor găsi și 
slujitori în lefe, dacă ar trebui, că în Domnești este cu grije. Doamna Ducăi- 


vodă încă vinisă de la Brăila în Focșani. lar Miron logofătul au sfătuit să nu 
să clintească nicăiri din Domnești, că aceie ce vin sunt niște tălhari. „Ce 
putere au ei să vie asupra mării tali? Să nu dăm locul, că pământul acesta 
este frământat cu sângele moşilor şi a strămoșilor noștri!“ Şi cu acest sfat 
înşelătoriu nu s-au clătit Duca-vodă din Domnești, ce au făcut căutare 
slujitorilor siimenilor, și s-au aflat numai șesedzăci de siimeni. Și i-au băgat 
în curte, că pănă atunce era denafară. Era şi lipcani, optdzăci de oameni, la 
doao steaguri. Aceasta au fost luni, în dzioa de agiunul de Crăciun. Şi au 
trimis Duca-vodă doi-sprădzăci lipcani cu Muharecico, căpitanul lor, în sus 
spre Răcăciuni, de straje. Şi a doa dzi era să margă şi hatmanul, în dzioa de 
Crăciun, cu ceielalți lipcani întru întimpinarea poghiazului. Iar sosindu 
poghiazul la Răcăciuni întru acè seară, au prinsu pre lipcani acolo în 
Răcăciuni şi i-au tăiat pre toți. Numai unul au scăpat şi, viind noaptea să de 
ştire, au dat piste niște oameni la Copăceşti, pe apa Trotușului. Și dându-i 
un om să-l ducă la Domnești, el l-au dus pintr-o dumbravă, rătăcindu-l pănă 
în dzio. Și când au sosit lipcanul drept Domnești pin dumbravă, atunce și 
poghiazul au fostu agiungându la curte în Domnești fără de veste. Şi 
încungiurându curtea, era să intre pe poartă un rohmistru ce vini€ înainte. 
Ce întâmplându-să în poartă un bulubașe, anume Cerchezii, au vădzut că 
sunt leşi, și au dat cu pușca și au lovit pre acel rohmistru, de nu s-au mai 
clătit. Și au apucatu poarta de o au închis siimenii cu mare greu, că năvălisă 
leşii la poartă să intre. Duca-vodă atunce şedzusă la masă. Lipcanii, luund 
banii de lefe, era toți la gazda rohmistrului, de le împărţie lefele. Au plecat 
fuga cine încătro au putut, să scape caii lor pre la gazde prin sat; n-au 
apucat să să încălăredze. Miron logofătul şid& cu Duca-vodă la masă și cu 
Costantin postelnicul, iar Buhuș hatmanul era la o casă departe de curte, 
mai în gios. Și dacă au audzit gâlceava la curte, numai cu Dediul sărdariul 
şi cu vreo cinci, şese lipcani, ce scăpasă călări, și au purces spre curte. Ce 
timpinându-să cu căzaci şi cu leşi, n-au putut răzbi spre curte, ştiindu că în 
curte era slujitori siimeni și curtea lui vodă şi să vor apăra. Ce ş-au întorsu 
giupâneasa de au fugit în luncă cu sania, iar el, hărăţindu-să oarece, au dat 
dos, oarece sprejenindu-să și leşii cu moldovenii a-i goni. Și nemică nu le- 
au stricat, că nice gonaşii nu pre îndrăzni€. 


Au triimis hatmanul în Focşani la doamna pre Manolachi sulgeriul, să 
de bani să facă oaste de acolo, din Focșani, și să vie la dânsul, să margă să 
să bată cu leşii, să poată face vreo izbândă. Şi dacă au mărsu Manolachi la 


doamna, n-au pus să strâge în lefi nescai slujitori, ce au şi-ncălecat Ştefan- 
vodă, ginerele Ducăi-vodă, cu nişte siimeni și cu slugi de pe la boierii ce era 
cu doamna. Şi într-acea noapte au vinit la hatmanul în Zăbrăuţi, la Șoldești. 
Iară hatmanul, dac-au vădzut pe ginerele Ducăi-vodă, numai ce s-au ciudit 
pentru ce au vinit. Că el vrè să margă, cu gloata ce era, să de războiu cum 
aril hi putut, iar cela vre fi stătut în laturi, și lângă dânsu vre rămâne ceie ce 
vinisă hatmanului într-agiutor. 


Purces-au cu toțâi din Zăbrăuţi și au mărsu de noapte în Cornul 
Dumbrăvii, dreptu Domnești. Ce n-au vrut să lovască noaptea, temându-să 
să nu răpuie oameni, ce au socotit să aştepte păn-în dzuo, să vadză cine 
sunt. lar neîndrăznindu-le, să va întoarce și va strânge oaste, ştiindu că în 
curte era 60 de siimeni și boierinași de curte şi altă gloată. Să vor apăra 
câteva dzile, că şi bucate şi hrană de cai și iarbă de puşcă de agiunsu ave. Şi 
dacă s-au făcut dzuă, s-au apropietii prin arini, lângă sat, pe din gios de 
curte, într-o râpă, și au ieșit de au prinsu limbă pe un celednic leav. Şi acela 
au spus câte steaguri sunt de căzaci și câte-s de leşi şi de moldoveni, de toţi 
ca 500 de oameni. Leşii sta denaintea curțâi ţiindu caii de fru, că ave grije 
de Buhuș, să nu vie cu tătarâi să-i lovască. 


Hatmanul Buhuș, vădzindu-i că stau stoliţi, au scos pre Dedul sărdarul 
cu vro 20 slujitori ai lor, de-au mărsu spre oastea leşilor, ca doar ari încălica 
şi s-ar slobodzi asupra lor. Și atunce, depărtându-să de lângă curte, să de 
năvală și hatmanul cu ai săi, să apuce dispre curte și, ieșindu şi cei din 
curte, să vor bate cu leşii. Că ceelaltă gloată de ţară, ce era luată cu de-sâla 
în poghiaz, era toţi gata de fugă, cât ar vide pre hatmanul. Ce mărgându 
Dedul sărdarul păn-aproapi de dânșii, au încălecat numai trii inși den gloata 
leșilor și le-au ieşit înainte, întrebându-i ce caută. Dedul sărdarul au 
răspunsu în limbă turcească, iar ei au dzis: „Vă știm noi cine sunteţi; mai 
bine să viniţi să fimiu tot de unii“. Și s-au întorsu înapoi la ai săi, iar temeiul 
lor, a leșilor, sta neclătit înaintea curţii. Hatmanul încă s-au dat în giosu spre 
gârlă, triimeţindu să-i mai vie agiutor, şi dece să vie asupra leşilor anume, 
că siimenii din curte vor sta pentru domnu. lar ei, cum s-au clătit hatmanul 
de acole, au şi deschis portiţa, de s-au închinat la poghiaz un bulubaș, 
anume Dedul, nice de o nevoie, nice de o strânsoari, numai de vicleni ce 
era. Şi intrând leşii şi căzacii şi moldovenii, au luat pre Duca-vodă şi pe alți 
boieri, pre toţi dezbrăcându-i, i-au lăsat cu peile goale. Şi s-au întorsu 


poghiazul cu dobândă ş-au dus pe Duca-vodă în Ţara Leșască, și acolo au 
murit. Şi cându-l duce pe drum, îl pusesă într-o sanie cu doi cai, unul albu şi 
unul murgu, şi cu hamuri de teiu, ca vai de dânsul. Ocări și sudălmi, de 
audze cu urechile. S-agiungându la Suceavă, la un sat, anume ..., au poftit 
putintel lapte să mânânce. Iar femeia gazda i-au răspunsu că „n-avem lapte 
să-ți dăm, c-au mâncat Duca-vodă vacili din ţară, de-l va mânca viermii 
iadului cei neadormiţi“. Că nu știe femeia acie că este singur el Duca-vodă. 
lar Duca-vodă, dacă au audzit că este aşă, îndat-au început a suspina şi a 
plânge cu amar. 


Că el să ţină și vorove în casa lui, de să ispite să fie craiu în Ţara 
Ungurească, şi un ficior a lui în Ţara Moldovei domnu, și altul în Ţara 
Muntenească, şi ginere-său hatman în Ocraina. Că el îşi ţine lucrul pre sus. 
Curtea lui, masa lui, cheltuiala lui, ca un craiu ţine. Și când ieșe afar-în 
nărod, tot posomorât căuta, ca să-i iè oamenii de frică. Că el apucas- 
învățătură de la Vasâlie-vodă fiindu cămăraș mare la Vasâlie-vodă. Era om 
nu prè nalt și gros, burduhos și bătrân. Numai îș cerne barba. Pe atâta 
să cunoște că n-are acătare minte sau frica lui Dumnedzău. Şi ce gândă el să 
facă şi la ce să ispitie, şi la ce l-au adus păcatul şi osânda de la Dumnedzău! 
Și aşe l-au dus pe Duca-vodă în Ţara Leşască, de au murit acolo. Aşe ş-au 
agonisit de lăcomia banilor, ce ave. 


Era un boieri, anume Ursachi, bogat într-această ţară a noastră, de, 
cându vine birul de la împărăție, de multe ori, cându era în grabă, îl încărca 
de la casa lui și-l porne la Poartă, și mai pe urmă lua de la ţară. Și nu l-au 
putut să-l rebde Duca-vodă pe acel boieri, precum suntu mulţi pentr-alte 
țări boieri bogaţi. Ce den domnia a doa au început a să acolisi de dânsul ș-a- 
| prădare, şi neputând răbda Ursachi pe Duca-vodă, l-au pârât şi la Poartă, 
pecum mai sus s-au pomenit. lar mai pe urmacmu, știind Duca-vodă pe 
Ursachi c-au avut gâlceavă c-un neguţitor mare din Țara Leşască, anume 
Bălăban, și giudecată acolo în Țara Leşască, multă, pentru niște bude, 
trămăs-au Duca-vodă la acel Bălăban, de au vinit în ţară de au pârât pe 
Ursachi. Și i-au făcut strâmbătate lui Ursachi, că l-au dat rămas să de lui 
Bălăban vro patru, cinci sute de pungi. Și aşe i-au luat tot și l-au închis în 
temniță cu tălharii. Și-l scote în toate dzileli de-l băte la talpe, păn” i s-au 
zgârcit vinele ş-au rămas olog păn” la moartea lui. Și la moartea lui, din ce 
bogăție multă n-ave cu ce-l griji. Au vândut un sat la Bacău, anume 


Fântâneleli, de l-au grijit. Așe au făcut Duca-vodă lui Ursachi, şi pe urmă i- 
au plătit Dumnedzău şi Ducăi-vodă. 


Fost-au și trii semne mari în dzileli Ducăi-vodă, când au purces la 
Beci. Că s-au arătat o ste pe cer cu coadă, de s-au vădzut multe dzile. 
Mânca și lupul oameni. Fost-au şi cutremur pre mare. Cădzut-au atunce și 
turnul cel mare din cetatea Sucevei, ce-i dzice turnul Nebuisăi. 


Iară doamna Nastasâia a Ducăi-vodă, după ce-au luat leşii pe Duca- 
vodă, è au rămas deodată în Ţara Muntenească. Ș-au umblat mult pentru 
Duca-vodă, ca să-l răscumpere de la leşi. Și-l neguţasă cu leşii drept 70 de 
pungi de bani, să dè leşilor şi să-l lasă. Și triimiţind banii pen [ara 
Ungurească, i-au poprit ungurii cu-ndemnarea lui Șerban-vodă, temându-să 
c-a ieşi şi l-a sminti din domnie Duca-vodă. Atunce era în Leov slobod şi 
oblicind c-au poprit ungurii banii, l-au lovit cataroia de voie rè ş-au murit în 
loc. 


Iară doamna Ducăi-vodă, vădzind aşe, s-au dus cu toată casa ei la 
Țarigrad. Aşè au început a o apuca datornicii, unii de o parte, alțâi de alta, 
cu feluri de feluri de priceni, ș-a o îngrozi, ș-a o închide, ș-a o jăcui, care 
cum pute, agiungând-o osânda creştinilor. 


Care mai pe urmă au vinit şi mai la mare osândă și ocară, c-au amăgit- 
o un grec, de s-au măritat după dânsul. Având € doi ficiori şi patru fete, n-au 
socotit cinstea ei, că era mai mult bătrână decât tânără. Și după ce-au mărsu 
dup-acel grec, au amăgit-o de-au dat bani și odoară câte-ăatu mai avut, de- 
au dat turcilor de l-au pus beiu la Mana. Și au mai şădzut vro săptămână cu 
dânsa, păn” ș-au făcut cheful, şi s-au dus la Mana, dzicând c-a duce-o şi pe 
dânsa. Și aşè vro doi, trii ani au şădzut acolo şi n-au mai triimis la dânsa să 
o iè, păn” s-au hainit și el de la turci. Iar è, la bătrâneţe, au rămas și săracă, 
şi ocărâtă de voroava oamenilor, și cu o casă plină de copii. Aşă au plătit și 
Dumnedzău Ducăi-vodă, pe cum au făcut şi el altora. 


CAP. IX Domnia a doa a lui Petriceico-Vodă de la leşi 


Petriceico-vodă, după ce-au înțeles c-au bătut pe turci la Beci, s-au 
scoborât cu moldovenii pribegi și cu puţintei leşi în târgu în Suceavă ș-au 


început a strânge pe boieri, pe unii de nevoie, alții vinie de bună voie. Și de- 
acolo s-au scoborât la leşi ş-au triimis poghiaz de au luat și pe Duca-vodă. 
Ș-au triimis și moldoveni în Bugeag, cu puţintei căzaci cu Coneţchie, a 
prăda ş-a strâca, de pecum le-i obiceiul moldovenilor gata la jacuri, după 
cum s-au pomenit mai sus la domnia Ducăi-vodă. 


Deci în scurtă vreme au nemerit şi tătarâi de la Beci la Bugeag și 
vădzind deăaîtâta stricăciune ce le-au făcut moldovenii şi căzacii, datu-le-au 
mare războiu moldovenilor şi căzacilor. Dece moldovenilor, cum sunt gata 
la jac și gata şi la fugă, în scurtă vreme au început a să răsâpi în fugă, de au 
perit ca vai de dânșâi, și în Prut s-au înecat. lar căzacii, cu tabăra legată, au 
trecut peste Nistru. Deci tătarâi au prădat ș-au tăiat în ţară cât le-au fostu 
voia. lar Petriceico-vodă, vădzind că n-are cu cine să ste, s-au întorsu din 
leşi iar la Suceavă, și-nţelegând c-au pus turcii domnu pe Dumitrașco-vodă 
Caănâtacozino, luat-au şi el miere și vin, vaci și boi, turme de oi, ce-au 
putut apuca, şi s-au dus în Ţara Leşască. Ş-au stăpânit și el, de la leşi, de la 
noiemvri păn” la făurar. Bogat bine și folos au rămas țărâi și de la 
Petriceico-vodă, pradă şi foamete mare! Şi s-au dus și din boieri cu dânsul: 
Miron Costân vel-logofât şi Apostol Catargiul vel-comis și Ilei Drăguţescul 
sărdariul și Savin Zmucilă medelnicer și frate-său Gheorghiţă și alții. 


CAP. X Domnia a doa a lui Dumitraşco-Vodă Catacozino la velet 7192 


Înţelegând turcii de ce să lucreadză în Moldova, cum au luat pe Duca- 
vodă leşii, au pus domnu pe Dumitrașco Caănâtacozino. Şi viind la Gălaţi, 
răpedzit-au cărți în toate părţile, să-ş vie cineş la locurile sale, că de la 
puternica împărăție sunt toți iertaţi, oricine ce greşală ar hi făcut. Dece cine 
de pe unde au fostu ş-au audzit, de pen [ara Ungurească și din [ara 
Muntenească, toți au vinit, făr' cât numai Buhuş au râmas în [ara 
Muntenească. Şi cei din Țara Leşască n-au vinit, au mai zăbăvit ş-au vinit la 
domnia lui Cantemir-vodă. Dece viind domnia în leşi ş-așădzindu-să în 
scaon, era mare foamete, că fusesă ţara toată bejenită și nu putusă oamenii 
ara şi nu să făcusă pâne. Era oameni tot leşinaţi și morţi pe drumuri și pe 
ulii, cât să mânca om pe om. Poghiazuri din Ţara Leşască totdeuna să 
slobodzi€ de strâca şi prăda. Tălhăret mult era. De la Cotnar în sus era ţara 
pustie. 


Peste Prut păziè joimirii drumul Cameniţâi, de jăcuie. Tătarâi făce 
mare gâlcevi pentru prada lor. Ce viind fărman la hanul de la Poartă, s-au 
aşedzat. Pâne aducă oamenii de pen Ţara Ungurească şi de la tătari, câte 
puţinte. În leşi era mare nevoie, că trecă paşi la Cameniţă cu haznale şi cu 
zaharale, și nu era harnici să-i grijască de bucate și de cai. Și umbla turcii 
sânguri pe la gazdele boierilor de le lua caii. Atunce domnul muntenescu 
Șerban-vodă au încărcat pâne de a lui, arată cu plugurile lui, câteva sute de 
cară, de-au dus-o la Cameniţă, având poroncă de la-mpărăţie. Oamenii în 
târgu în leşi arde curțile boierilor și ogrădzile și-a altora, de-au arsu târgul 
mai giumătate, că nu era cine să aducă lemne. Viteli era scumpe, mierea era 
scumpă, găineli mai nu era în ţară. Găina câte un leu, oul câte un potronic, 
oca de untu câte doi orți bătuţi şi un zlot, oca de brândză câte doi potronici. 
Bani ieșisă mulţi în ţară, dar bucate nu era. 


Iară când au fostu în al doile anù a domniei, început-au a vini mulțime 
de taberi de cară tătărești cu mălaiu de vândut în leşi. Dece Dumitraşco- 
vodă pus-au de au făcut mierța mare ş-au pus de au strâgat crainecul să nu 
cumpere nime păn-în trei dzili, că-l va înţepa care va cumpăra. Și aşè au 
rumtu preţul mirțâi câte un leu bătut, și peste doo, trei săptămâni s-au 
scoborât mierţa şi la zlot. Dece au început săracii oameni a să sătura. Numai 
era greu, că muri€, că era hămnisiți. 


Chemat-au Dumitraşco-vodă de câteva ori să vie în ţară pe Buhuș 
hatmanul, fiind om harnic la oştire și trebuitor la acee vreme. Dar el, 
vădzind vremili neașădzate în Moldova și fiind și bolnav, n-au vrut să vie. 
Care i s-au tâmplat aşeş şi moartea acolo, în sat în Ruși. 


lar Dumitrașco-vodă, vădzind că nu va să vie, au căutat în pizmă ș-au 
ales un boieru care era mai sărac și mai prost, anume Zosen Başotă. Măcar 
că era de neam vechiu, dar nu era harnic de acee boierie la celi vremi, nice 
el n-ave acee nedejde, nice în gând nu gândi€. Așe fârâ veste din târgu l-au 
luat și l-au dus la curte de l-au îmbrăcat cu căftan, de l-au pus hatman. 


Dumitrașco-vodă era un om bătrân, grec țărigrădean de neamul lui, de 
Caănâtacozoneşti. Și mai nainte vreme fusesă vistemic mare şi-n Țara 
Muntenească, la Gligori-vodă. Și era om nestătător la voroavi, tălpiz, 
amăgitor, geambaş de cei de la Fener din Țarigrad. Și dup-aceste, după 
toate, era bătrân și curvar. Doamna lui era la Țarigrad, iar el aice își luasă o 


fată a unei rachierițe de pe Podul Vechiu, anume Arhipoaie, care o chema 
Anita, ţiitoare, de o purta în vedeală între toată boierimea, de-o ţine în brati, 
de-o săruta şi o purta cu sălbi de galbeni și cu haine de șahmarand, cu șlic 
de sobol și cu multe odoară împodobită. Şi era tânără și frumoasă și plină de 
suleiman, ca o fată de rachieriță. Și o triimite cu carăta domnească, cu 
siimeni și cu vornici şi cu comişi dzuoa amidzidze mari pe uliţi, la feridiu și 
pe la mănăstiri și pe la vii, în primblări. Și făcă şi pe boieri de-ș triimite 
giupânesăle cu dânsa. Și după ce vinie de la primblări, triimite 
giupânesilor daruri, canaveţe, bilacoase, căce i-au făcut cinstea de-au mărsu 
cu dânsa în primblare. Și după ce s-au mazilit, au luat-o cu dânsul ş-au dus- 
o în Țarigrad cu dânsul ș-au măritat-o dup-o slugă a lui, după un grec. 
Căutaţi, fraţi iubiţi cetitori, de videți ce este omenia și curvia grecească! Că 
el, de bătrân, dinţi în gură n-ave. Dimineaţa îi încliè de-i pune în gură, iar 
sara îi desclie cu încrop şi-i pune pe masă. Carne în toate posturile cu turcii 
depreună mânca. Oh! oh! oh! săracă ţară a Moldovei, ce nărocire de stăpâni 
c-aceştia ai avut! Ce sorţi de viiață ţ-au cădzut! Cum au mai rămas om 
trăitor în tine, de mare mirare este, cu atătea spurcăciuni de obiceiuri ce să 
trag pănă astădzi în tine, Moldovă! Şi din vreme în vreme tot s-au mai 
adaos spurcateli de obiceiuri, carei mai înainte s-or pomeni cineş la rândul 
lor. 


Tâmplatu-s-au de-au găsit câţiva mii de galbeni acolo în mănăstire în 
Râșca, puşi de titori pentru treaba mănăstirei. Și i-au luat toţi şi nemic n-au 
lăsat mănăstirei de schivemisală, sau să tocmească ceva, fiind mănăstirea 
săracă. 


Aşijdere ficiorii lui Chiriac Sturdzii vornicului, Ion şi cu Sandul, care 
acel Ion au agiunsu mai pe urmă și vornic mare la alți domni. Acești boieri 
pârâ€ pe o maștehă a lor la Dumitrașco-vodă, dzicându că ar fi rămas mulţi 
bani de la tatul lor Chiriac Sturdze, şi lor nu va mașteha lor să le facă parte. 
Deci Dumitraşco-vodă, cu meşterșugurili lui, au aflat unde era banii şi au 
triimis și i-au luat toți și nemică nu le-au mai dat acestor boieri, nici lor, nici 
maștihăi lor. Şi după ce s-au mazilit Dumitrașco-vodă, s-au dus mașteha 
acestor boieri, vorniceasa lui Chiriac Sturdzii, la Țarigrad, de au zăbăvit 
giumătate de an şi ş-au aprinsu rogojini în cap, de l-au pârât la împăratul pe 
Dumitraşco-vodă. Şi nemică n-au putut face, să isprăvască ceva. Și au 
mâncat banii toți Dumitrașco-vodă. 


Iară boierilor celor mari le arăta dragoste și cinste, că nici pre mult n- 
au domnit a doa domnie, nici vremile nu-i slujie. Ce nu ave într-alt chip 
cum face, ce numai îi căuta să le arăte dragoste, că nu-i da mâna într-alt 
chip să facă. 


Șerban-vodă, fiindu domnu în "Ţara Muntenească, era veri primari cu 
Dumitrașco-vodă di pe Cantacozineşti, şi avè vrajbă și pizmă între dânșii 
încă di pe cându era tineri, di pe la Grigori-vodă, şi să tot pârâe la Poartă 
unul pe altul. Atunce au chemat Șerban-vodă pe Buhuș hatmanul și l-au 
învăţat să margă la Focşani și să să agiungă cu boierii moldovenești și să le 
dzică să fugă la dânsul în Țara Muntenească, că el le va purta de grije. Să 
nu şadză în Moldova, că Dumitrașco-vodă au făcut ferman să-i taie pre toți 
boierii din Moldova, dzicându că boierii au adus pre leşi de au luat pe 
Duca-vodă şi au prădat Bugeacul, și ţine acel ferman ascunsu gata. Deci 
Buhuş hatmanul, pe poronca lui Șerban-vodă, s-au dus la Focşani și au spus 
lui Gavriliţă vornicul. 


Deci Gavriliţă vornicul, cum au înţăles, s-au și rădicat cu ficiorii lui şi 
cu alți boieri din Țara de Jos, cu câţiva, şi au fugit în Ţara Muntenească, la 
Șerban-vodă. lar Șerban-vodă, după ce i-au vădzut că au vinit la dânsul, tare 
s-au bucurat şi au și răpedzit la Poartă harzuri de la boieri, cu pâră asupra 
lui Dumitraşco-vodă. Şi cu silinţa şi cheltuiala lui Șerban-vodă au isprăvit 
să margă boierii la Obluciţă, la Suliiman-pașe, fiind sarascheriu acolo, să le 
ie sama cu Dumitrașco-vodă, să-i giudece. Deci Șerban-vodă, avându 
prieteșug cu Suliiman-paşe și avându nedejde pe dânsul, au chemat pre 
boieri de au sfătuit pe cine vor rădica domnu dintre dânșii, după ce or 
isprăvi. Și au socotit cu toţii pre Costantin Cantemir cliuceriul, fiind om 
bătrân, ca de şaptedzăci de ani, şi om prost, mai de gios, că nice carte nu 
ştie, socotind boierii că l-or purta precum le va fi voia lor. Și de va fi rău, 
încă nu va trăi mult, că era bătrân. Că alţii mai de cinste și mai de neam nu 
priimie să fie domnu. Și au giurat Costantin Cantemir cliuceriul lui Şerban- 
vodă că din cuvântul lui nu va ieşi, ce-i va poronci, pe voie i-a face de toate. 
Şi au dzis Șerban-vodă lui Cantemir să nu fie protivnic creștinilor, că el încă 
nu este. Căci Şerban-vodă ave bună nedejde că va dezbate toată 
creştinătatea din Țarigrad încoaci de supt mâna turcilor. Că pe acee vreme 
să bătè sultan Mehmet cu nemţii, cu Leopold, împăratul nemţăscu, și-l tot 
băte Neamţul pe Turcu și luasă mult loc Neamţul de la Turcu. Și 


să agiunsese Şerban-vodă şi cu nemții, și cu Moscul, şi cu leşii. Și moscalii 
încă bătusă la acè vreme cetatea Azacul și era să margă şi la Crâm. Și 
gândul şi gătirea lui Şerban-vodă era să fie el împărat în Țarigrad. Și cu acel 
mijloc siliè să facă pe Cantemir domnu în Moldova, coborându-să și leşii să 
să împreune, să să facă tot unii asupra turcilor. Și iarăș au mai giurat 
Cantemir lui Șerban-vodă pentru doi boieri greci ce era în Moldova trăitori, 
fraţi, pre anume Iordachi și Manolachi, fiind de neamul lor aceşti doi boieri 
Rusătești, cum a merge Cantemir cu domnie, să-i și prindză, să-i omoare. Şi 
mai ave acești doi boieri încă trii frați la Țarigrad, pre anume Lăscărachi și 
Mihălachi şi Scarlatachi, cinci ficiori a cupăriului celui bătrân, tot de un 
neam di pe maică cu Șerban-vodă. Numai că apucasă de să învrăjbisă de la 
vremea Ducăi-vodă, cându era domnu Duca-vodă în Ţara Muntenească. 
Aşijdere au mai giurat Cantemir și lui Gavriliţă: luund domnia Cantemir, să 
nu să atingă sabia lui de dânsu sau de vreun ficior a lui, pentru căci el 
vidă şi cunoştè Gavriliţă pe ficiorii lui că nu sunt toţi aședzaţi la minte, ce o 
samă sunt și cam zlobivi. 


Și cu aceste lucruri, după ce s-au sfătuit și le-au aşedzat, au purces cu 
toții la Obluciţă, la Suliiman-paşe. Deci şi Dumitrașco-vodă despre partea 
lui au ales boieri de frunte și de cinste și i-au trimis acolo la Suliiman-pașe, 
să stè la pâră cu ceielalți boieri. Și au ședzut acolo la pâră câteva dzile. Și 
într-o dzi, numai ce au îmbrăcat cu caftan de domnie în Moldova pe 
Cantemir. Și au gătit pe Husain, beiul de la cetatea Vozia, de l-au triimis cu 
mazilia înainte la Dumitrașco-vodă să-l iè din Iaşi, să-l ducă la Țarigrad. 


Iară boierii cei trimiși despre partea lui Dumitrașco-vodă, dacă au 
vădzut că au îmbrăcat pe Cantemir cu caftan de domnie, s-au închinat lui 
Cantemir-vodă. Deci Cantemir-vodă i-au şi pus pe dânșii, pe acei boieri, pe 
Balșe vornicul şi pe alţii, de au scris cărți cu vicleșug lui Dumitraşco-vodă, 
pecum au isprăvit ei caftan pe voia lui Dumitraşco-vodă. Și l-au 
trimis înainte pe Husain beiul de la cetate de la 'Tighine cu caftanul înainte, 
împreună cu Toader armașşul Fliondor. Că armașul Fliondor încă fusese 
pribagu cu ceielalți boieri. Numai ceielalți boieri a lui Dumitrașco-vodă 
scrie bine de dânsul, cum nu-i nici un vinovat, că nu s-au amestecat cu 
ceielalți boieri pribegi, iar pe aceie boieri, pe Cantemir și pe Gavriliţă, i-au 
pus Suliiman-paşe tot în fieră și i-au dat pe mâna lor să-i aducă cum mai de 
sârgu la Dumitrașco-vodă. 


Deci Dumitraşco-vodă, cum au vădzut cărţile boierilor lui, a lui Balşe 
vornicul și a celoralalţi, îndată au credzut. Şi s-au bucurat și s-au gătit cu 
mare alai de au ieșit întru întimpinare lui Husain-beiu la Valea Adâncă după 
obicei. Și întimpinându-să cu Husain-beiu acolo, s-au împreonat cu dânsul, 
şi nemică nu i-au spus, nici Dumitrașco-vodă n-au priceput de mazilie. Și 
acolo, şi Toader Fliondor s-au împreonat cu dânsul, și-l căiè Dumitraşco- 
vodă pe Fliondor şi arăta dragoste și milă cătră dânsul. Și de acolo s-au 
întorsu înapoi, după ce s-au împreonat cu alaiul şi cu caftanul înainte, pănă 
ce au intrat în laşi, în curțile domnești. 


Și aşteptându Dumitraşco-vodă să-i puie caftanul în spate Husain-beiu, 
iar el i-au cetit fermanul de mazilie. Şi au pus caftanul în spatele lui Ion 
Racoviţă vornicului, să fie caimacam, pănă a vini Cantemir-vodă în scaonul 
domniii. 


Iară 'Toderașco vistiernicul, ficiorul lui Iordachi Cantacozino celui 
bătrân, fiind văr primare cu Dumitraşco-vodă, era în mare cinste la 
Dumitraşco-vodă. El era alfa și omega atunce în Țara Moldovii. Pusu-l-au, 
pe dumnealui, Husain-beiu în fieră şi l-au dus la gazda lui, ca să-l puie la 
popreală pănă a vini Cantemir-vodă, să de samă de răsipa ţărâi. Deci mai pe 
urmă au stătut boierii caimacami şi cu puţinte cheltuială la Husain-beiu, și l- 
au dat pe chizășie lor să stè față. lar Dumitrașco-vodă, vădzindu aceste, 
plânge de să răsipie înaintea a tot nărodul. Și s-au gătit pănă a triia dzi şi au 
purces la Țarigrad, precum este obiceiul domnilor mazili. Și la purcesul lui 
Dumitraşco-vodă din leşi s-au făcut mari gâlcevi şi calabalăci. Fliondor 
armaşul și cu frate-său Gheorghiţă Ciudin, cu Mitre căpitanul, cu Mileștii și 
cu alţii, au burzuluit tot târgul şi slujitorimea asupra grecilor, tot cu pietri și 
cu bețe, de era curtea domnească plină de oameni. Şi pe ziduri sta oameni, 
iar grecii tot în casă șidă, lângă Dumitrașco-vodă, şi să ascunde carii pe 
unde pute. Şi mai vârtos căuta pe un grec, pre nume Sarâieni, carele au fost 
de au fost bătut stupii lui Gavriliţă vornicului și au fost dat ştiubeilor foc. Şi 
oblicind Husain-beiu de la gazdă, au alergat mai degrabă cu câţiva turci, 
slujitori ai lui, şi au început a bate şi a împrăștie nărodul. Și au prinsu pe 
frateli Milescului, de l-au bătut prè rău cu buzduganul Husain-beiu. Și 
purcegându din lași Sarăieni şi alţi greci, tot denaintea lui Husain-beiu 
merge, ca să nu-l poată lua moldovenii. Că să agiunsese Dumitrașco-vodă 
cu Husain-beiu, de ţine cu dânsul. Și la ieşitul din curtea domnească, 


Dumitrașco-vodă arăta fantazie, de dzică surleli și trâmbiţeli și băte dobeli. 
Dar năroadele tot îl suduie€ şi-l hitcăi€ și arunca cu pietri şi cu lemne după 
dânsul. Şi cu această cinste frumoasă au ieșit Dumitraşco-vodă din 
Moldova. Şi i s-ar fi cădzut pre cale și mai mare cinste să pitreacă, că de la 
dânsul s-au scornit hârtiile, el le-au scos întăi, de este acel madem bun și 
pănă astădzi în Moldova. 


Așijdere la acè gâlceavă prins-au Fliondor armaşul la gazdă pre un 
grec, anume Mavrodin păharmic, și l-au bătut și l-au dezbrăcat, de l-au lăsat 
numai cu cămeșa. Şi l-au legat şi l-au pus pe un cal îndărăpt cu faţa spre 
coada calului, şi didese coada în mâini, de o ţine în locu de fră. Şi-l duce 
prin mijlocul târgului la Copou la primblare și-l privie tot nărodul dzioa 
amiadzădzi mare. Şi-i dzice ficiorii ce-l duce: „Dzi, grece, cal murgu la 
fântâna Bordii“, iar el nu pute dzice „cal murgu la fântâna Bordii“, ce dzice 
„alogo murgo sto fântâna Bordii“. Iar slugile lui Fliondor îi da palme și-i 
dzică: „Dzi, grece, bine; nu dzice aş&“. Acest fel de zeefet frumos i-au făcut. 
Și după ce au vinit Cantemir-vodă, iar l-au mai bătut și l-au surgunit. lar 
apoi la Costantin Duca-vodă iar au vinit în ţară, de au fost vistiernic mare. 
Și mai pe urmă iar l-au prinsu Antiohii-vodă Cantemir, și l-au jecuit, și l-au 
pus şi în ocnă. Și la Mihai-vodă iar au vinit în ţară, de au trăit pănă ce au 
murit de bătrân, şi nu s-au mai putut curăţi ţara de dânsul. 


Așijdere tâmplatu-s-au și alt grec la mazilia lui Antonie-vodă Rusăt, 
anume Palaloga, de l-au luat cu pielea gol din feredeu și pre acela, de să 
pomenește pănă astădzi. 


Și la Alexandru-vodă Iliiaș iar, ce au păţit Batiște și alţii, și la alți 
domni! Și în Ţara Muntenească de câteva ori în câteva rânduri s-au tâmplat 
grecilor de au păţit necinste şi răutate. Și nu s-au mai putut curăţi aceste 
doao ţări de dânşii. 


Aşè socotescu au cu firea mè această proastă: când a vre Dumnedzeu 
să facă să nu fie rugină pe fier, și turci în Țarigrad să nu fie, și lupii să nu 
mânânce oile în lume, atunce poate nu vor fi nici greci în Moldova și în 
Ţara Muntenească, nici or fi boieri, nici or pute mânca aceste doao ţări, cum 
le mânâncă. Iar alt leac n-au rămas cu condeiul mieu să mai pomenescu, ca 
să pot gâci. Focul îl stângi, apa o iezăști şi o abaţi pe altă parte, vântul când 
bate, te dai în laturi, într-un adăpost și te odihnești, soarele intră în nuor, 


noaptea cu întunerecul trece și să face iar lumină, iar la grec milă, sau 
omenie, sau dreptate, sau nevicleşug, nici unele de aceste nu sunt, sau frica 
lui Dumnedzău. Numai cându nu poate să facă rău să arată cu blândeţe, iar 
inima şi firea, tot cât ari pute, este să facă răutate. Căutaţi de cetiți la 
hronograful grecescu, de vă încredinţaţi şi mai bine, pe când au fost grecii 
puternici și împărăţia era a lor, ce făce pre atunce și ce lucra! 


Iară după ce au vinit Cantemir-vodă la scaonul domniii în lași, trimis- 
au boieri de ţară la Poartă după Dumitrașco-vodă de l-au pârât la Udriiu. Şi 
au trimis și pe văru-său Ioderașco vistiernicul Cantacozino, împreună cu 
ceielalți boieri, de l-au pârât tot la ochi. Și l-au închis pe Dumitrașco-vodă 
şi l-au făcut de au cheltuit mulţi bani. Numai, nărocirea lui, au scăpat cu 
dzile, că au apucat de au dăruit un hamger de mare preţ veziriului. Și așe au 
hălăduit cu viiață. Şi după acee n-au pre lungit, fiind mazil acolo, şi au şi 
murit. Şi i-au rămas casa în multă şi mare sărăcie. 


Aşijdere şi 'Toderașco vistiernicul, după ce s-au pârât cu Dumitraşco- 
vodă acolo la Udriiu, s-au războlit şi au murit. Și fiindu Şerban-vodă cu 
dânsul vâr primare, au trimis cu mare cheltuială de i-au luat oasăle de la 
Udriiu. Și le-au adus pin Țara Muntenească și le-au adus în Moldova, de le- 
au îngropat ficiorii lui în mănăstire în Bisericani, fiindu ei ctitori, aceşti 
boieri Cantacozineșştii, la acè sfântă mănăstire. Și au rămas dator, din 
visternicie ce au fost vistiernic mare la Duca-vodă, cu vreo doaodzăci și mai 
bine de pungi de bani. Aş& sunt de bune boieriile în Țara Moldovii, de la 
Vasilie-vodă încoaci! 

Venit-au domnu 'Ţărâi Moldovii Costantin Cantemir-vodă, pre careli l- 
au ales la domnie boierii Ţărâi Moldovii în locul lui Dumitrașco-vodă, cu 
nevoinţa și cheltuiala lui Șerban-vodă, domnului muntenescu, pecum mai 
sus s-au scris. Acest domnu Cantemir-vodă au fost de oameni proști de la 
ținutul Fălciiului. Şi dacă s-au rădicat la vârstă, s-au dus în Ţara Leșască de 
au slujit la oaste, pănă au agiunsu de au fost rohmistru. Apoi viindu în 
Moldova, s-au dus cu Grigorașco-vodă Ghica în Țara Muntenească și au 
fost acolo ceauş spătărescu. Şi era om viteazu și cu sfat bun. După aceea, 
viindu aice în ţară în Moldova și slujindu bine, l-au pus căpitan mare, și 


apoi au fost şi sărdariu, şi mai pe urmă au fost şi cliucer mare. Fost-au şi 
capichihaie la Poarta împărăţiii, ştiindu limbi multe şi fiind om bătrân. Cu 
alesul tuturor boierilor ce era pribegi în Țara Muntenească l-au rădicat 
domnu, cu cheltuiala lui Şerban-vodă, domnului muntenescu, precum mai 
sus s-au scris. Şi titlușul lui nu scrie Cantemir-voievoda, ce numai 
Costantin-voievoda. 


Carte nu ştie, ce numai iscălitura învăţasă de făce. Practică bună ave la 
voroavă, era sănătos, mânca bine și be bine. Semne multe ave pe trup de la 
războaie, în cap şi la mâini, de pe cându fusese slujitoriu în "Ţara Leșască. 
La stat nu era mare; era gros, burduhos, rumăn la faţă, buzat. Barba îi era 
albă ca zăpada. Cu boierii trăie pănă la o vreme, pentru că era om de ţară și- 
i ştie pe toţi, tot anume, pre careli cum era. Și nu era mândru, nici făce 
cheltuială ţărâi, că era un moșneagu fără doamnă. Şi avè doi ficiori, 
beizadele, pre Antiohii și pe Dumitraşco, şi era zălog la Poartă și cu alți 
ficiori de boieri. Și era bine în ţară dintr-alteli, numai nu pute trăi oamenii 
de poghiazuri leșești, că era țara pustie din Iaşi în sus. Și din toți boierii era 
mai ales la acest domnu Gaviriliţă vornicul și ficiorii lui. Era el boieriu şi 
chivermisie precum îi era voia. Și era o samă din ficiorii lui can făr” de 
ispravă, zlobivi: Lupul și Solomon și Costachi. Avè slugi tălhari la casăle 
lor, de ţine drumurili, de ucide turcii și fura bucate din Bugeac, cai, iepe. Și 
să făce farmutate totdeuna și slimuri cu tătarâi pentru fapteli lor, și nu pute 
să dzică nime nemică de frica lui Gavriliţă. Și domnul, deși știe, răbda. 


Vinit-au atunce şi Miron logofătul din Ţara Leşască, foarte scăpat, şi l- 
au avut Cantemir-vodă în milă și în cinste. Și avându trii ficiori, i-au 
boieritu. Pe Ioniță l-au făcut sărdariu, pe Nicolai logofăt al triile, pe 
Pătrașco cămăraş mare. Şi ş-au logodit Cantemir-vodă și o fată cu dânsul, 
pre anume domniţa Safta, iar pe Miron logofătul l-au făcut staroste la Putna. 


Pre acee vreme pusese Cantemir-vodă hatman pe Velicico, ce era frate 
cu Miron logofătul. Și într-ace vreme ieșit-au hatmanul Velicico cu puţinte 
oaste ce ave spre ținutul Sucevii împotriva a multe poghiazuri leșeşti, ce 
umbla de strica în ţară. Găsit-au atunce un poghiazu mare la Baie. Şi s-au 
lovit hatmanul Velicico cu dânșii pre tare, că l-au lovit pe hatmanul dintr-un 
sineţu, de i-au rupt dzaoa de pe lângă grumadz. Velicico năvăli€ în războiu 
sângur cu sulița a mână, și altul l-au loviti de i-au rumptu spogârniceala de 


la frul calului, şi altul i-au lovit din sineţ dârlogul de la ṣẹ̀, şi n-au putut să 
izbândească, ș-au purces moldovenii în răsâpă, ş-au fugit hatmanul, şi 
multă stricăciune au făcut acel poghiaz leșesc. Și și alte multe poghiazuri 
leșeşti loviè pe alte locuri, de strâca în ţară. 


Mai lovit-au un poghiaz leșescu pe Velicico hatmanul între vii la 
Copou, de l-au gonit păn-în leşi. Şi Velicico era un om de fire şi de treabă la 
toate socotelele, şi-ndrăzneții, bun, numai neavând nice cu cine, au doară 
nice năroc la războiu n-ave, că pe unde merge îl tot băte. 


Atunce având nemţâi oaste cu turcii încă de la Beci, şi tot băte nemţâi 
şi să lățâè. Dece şi leşii era la un cuvânt cu nemţâi și da lefe moldovenilor. 
Să dusesă mai toți moldovenii, boierinași şi slugi boierești, slujitori și vinie 
de jăcuiè în ţară. 


Venisă 3 sirghi, ce fusesă chesăgii, la Duca-vodă aice în ţară să 
slujască, anume lei şi Stanciu şi Dima lurucu. Ispoveduitus-au la un 
călugăr în Gălaţi, grec, trecând Dunărea. Și acel călugăr i-au pârât la Duca- 
vodă, de le-au luat 70 de pungi de bani și multe odoară scumpe. Și pe urmă 
ş-au găsit vreme de s-au dus în Ţara Leşască, şi aceie au bătut pe Velicico 
hatmanul la Baie. Şi făc& multe poghiazuri şi răutăţi ţărâi, că era oameni 
harnici. Şi aşe s-au tâmplat într-un poghiaz, de i-au împresurat mulțime de 
tătari. Stanciul au perit acolo în războiu, iar cielalți au scăpat cu multe rane. 
Dece dintr-acele rane s-au spăriiat și s-au dus în [ara Nemţască, de-au 
agiunsu acolo de era cap la împăratul nemţescu pe 20 de sârbi. lar Dima 
luruc mai pe urmă ș-au făcut pace ș-au vinit în ţară, de era baș-bulubaş la 
Costantin Duca-vodă. Ș-au perit şi el de foc, împreună cu Totoiescu, vel- 
căpitan, când s-au aprins ierbăria în leşi. Videţi acmu ce-au făcut acel 
dohovnicu grec! De dragul să te ispoveduieşti la dânșii! 


Coborâtu-s-au și doi hatmani leşeşti cu oști pe Prut în gios, păn” la sat 
la Boian. leşitu-le-u Suleman-pașe sarascherul înainte și cu Cantemir-vodă 
şi le-u dat leșilor războiu pre tare și frumos. Care leşii n-au pututii ţine 
războiul, și peste noapte pe-ntreg-au tăiat lunca ș-au trecut peste Prut. lar 
Suleman-pașe și cu tătarâi şi cu Cantemir-vodă s-au întorsu înapoi. Care 
Cantemir-vodă de atunce au dobândit de la turci mare cinste și laudă și 
credinţă, căce merge prè bine și frumos la războiu. C-aş& merge în frunte, 
de nu să pute ţine cei tineri de dânsul. 


Deci leşii dintr-acee au prinsu și mai mare pizmă pe dânsul, de 
slobodzie poghiazuri în toate părţili, de strâca. Și ţara era tot bejănită, lipsă 
de pâne, că nu pute ara oameni. lar stupi şi vinul să făce, că era om nărocit. 
Țara bir nu da, că era iertată de la Poartă. Numai nu pute de vrajbă, că și 
caii lui din ceir i-au luat Crupenţchi c-un poghiaz leșescu. Care pe urmă 
acel Crupenţchi au agiunsu de-au fostu și jicnicer mare. Şi domnia în leşi, 
după ce i-au luat caii, nu pute şăde, ce s-au mutat în Cetăţuie. Că de nu s-ar 
fi mutat în Cetăţuie, când au bătut poghiazul pe Velicico hatmanul la 
Copou, l-ar hi luat și pe dânsul din leşi. 


După voroava ce-au avut Șerban-vodă cu Cantemir-vodă, prins-au pe 
Iordachi postelnicul Rusăt de l-au închis şi l-au muncit, că i-au cetluit capul. 
Ș-au dat vro treidzăci, patrudzăci de pungi de bani, și pe urmă l-au luat 
Gavriliţă şi cu Velicico în chizășşie, cum că n-a fugi din Moldova, și l-au 
slobodzit. lar pe urmă i-au datu veste Velicico hatmanul că-i stă cu 
price Șerban-vodă și este să peie. Și-nţelegând, au fugit în Tara Ungurească. 
Atunce când au mărsu Suliman-pașe cu Cantemir-vodă înaintea leşilor la 
Boian, vinit-au şi Şerban-vodă cu oaste din Ţara Muntenească păn-în leşi, 
de-u descălecat cu oastea la mănăstirea lui Aron-vodă, de-u șădzut vro 4, 5 
dzile de ş-au isprăvit de la Suliman-pașe, având grijă de nemți. Și s-au 
întorsu înapoi pe Bârlad, tot vânând vânaturi și pește. 


lară în al doile anù a domniei lui Cantemir, scoborâtu-s-au craiul 
Sobeţchie cu toată puterea sa, şi cu toţi hatmanii, şi cu toată recipospolita, şi 
cu multe poghiazuri în toate părţile, în toată ţara, pre la Ocnă, pe la Bârlad, 
pe la Bujoreni, de nu rămâne un loc neprădat și nestrâcat. Tăiat-au atunce 
leşii pe doamna Rucsanda, fata lui Vasâlie-vodă, la cetate la Neamţu, şi pe 
Andrieşoaia, şi pe Enache gramaticul la o mână, și pe alțâi mulți. Că să 
făcusă tălhari nu numai de la oastea leșască, și și din munţâi ungurești, de 
jăcuiè mănăstirili, şi alţâi dinspre Bugeagi. Încotro căutai, tot de tălhari dai. 
Atunce mulţi boieri şi giupânesă săraci ș-au lăsat casăle ș-au fugitii în Ţara 
Muntenească de răul tălhăretului. Atunce craiul s-au coborât în gios pen 
târgu pen leşi ş-au mărsu în gios pe Prut păn” la Pagul. Și de la Pagul n-au 
putut merge mai nainte, că i-au ieșit turcimea şi cu tătărâmea înainte. Și s- 
au întorsu înapoi, încungiurat de tătari: care cum ieşi€ din obuz, cum îlu lua 
tătarâi. Și s-au întorsu iar pen leşi înapoi. Și era şi Petriceico-vodă cu 
dânsul. Ș-au lovită pe la Târgul Frumos, şi n-au agiunsu cailor obuzului apă 


heleșteul cel mare de la Prigoreni. Ș-au luat Siretul în sus ş-au lovită pe la 
Cernăuţi la Șletin în ţara lui. Iară Cantemir-vodă l-au gonit cu tătarâi păn” la 
Siret, la Hărmănești. 


Atunce au arsu leşii și tătarâi multe curţi boiereşti la ţară și la leşi. Ars- 
au în Lungani, în Obrejeni, în Popi, în Doroșcani la Leca, în Căcărădzeni 2 
părechi, în Podobiţi, într-alți Lungani, în Albeşti, în Brăiești, în Prigoreni, în 
Găneşti, în Târgul Frumos, în Crivești, în Petrișu, în Heleșteieni, în 
Hăbășești, în Ruginoasa, în Hălăuceșşti, în Cozmeşti, în Purceleşti, în 
Stolniceni, în Păşcani și pe alte locuri multe. Tot curți șendilite boiereşti au 
arsu atunce, fiind oameni închişi pen mănăstiri de frica leşilor ş-a tătarilor. 
Era în Golè oca de apă un potronic. 


Atunce au luat craiul şi pe Dosofteiu mitropolitul din leşi, cu toate 
hainele şi odoarăle mitropoliei. Ș-au luată și moaștele lui Sfetei Ion Novei 
de la Suceavă, care le-u fostu adus aceste moaște din Țara 'Turcească 
Alexandru-vodă cel Bun. Şi le-u dus acele moaște împreună cu Dosoftei 
mitropolitul în Ţara Leșască, la un târgu al craiului Sobeţchie, anume Jolfa, 
de stau acolo păn-în dzuoa de astădzi. Și Dosoftei încă acolo au murit. 


Acestu Dosofteiu mitropolit nu era om prostu de felul lui. Şi era neam 
de mazâl; pre învăţat, multe limbi știe: elineşte, lătineşte, slovenește și altă 
adâncă carte și-nvăţătură, deplin călugăr și cucernic, şi blând ca un miel. În 
ţara noastră pe-ceasta vreme nu este om ca acela. După ce l-au dus la Jolfa, 
îl pune craiul Sobeţchie de s-îmbrăca cu hainele cele scumpe și odoarăle 
mitropoliei țărâi noastre, de făce liturghii la dzile mari și iordan la 
Boboteadză, dup-obiceiul ţărâi noastre, de să mira craiul şi toți domnii 
leșeşti şi lăuda de frumoasă țărămonia ce are beserica ţărâi noastre. 
Cantimir-vodă să mâniese pe-cel mitropolit și-i făcusă afurisănie de la 
patrierhi. Dar nemic de dânsul nu s-au atinsu, că dzic oamenii că-i sfânt, iar 
de Cantimir-vodă s-au atinsu, că l-au găsit legat. Ce nu să ştie, dintr-acee 
pricină au dintr-alte. 


Cantimir-vodă, când au vinit craiul, rămăsesă mai sângur. Boierimea, 
slujitorimea fugisă care încotro putusă. Numai pre cu puţintei rămăsesă, 
oameni de curte. Și-l îndemna o samă de boieri să s-închine la leși. Şi-i 
scrie și Şărban-vodă să s-închine, că s-a închina și el, că i să scoboară și 


nemțâi despre Țara Nemţască, şi moscalii încă mărgu la Crâm, şi s-or face 
tot una. 


Iară Cantemir-vodă nu s-au potrivit. Una, că ştie rândul leșilor, că-i 
slujâsă, a dooa, îi era ficiorul la Poartă zălog, Antiohie-vodă bezădeoa. Ce 
nu-i da mâna. Ce el cu cine au avutu s-au tras spre Fălciiu înaintea tătarâlor, 
cum mai sus s-au pomenit. Şi cu aceasta au nemerit, de i-au ieșit mare laudă 
de la turci. 


Pe cie vreme era vro 40 și mai bine de codreni tălhari, de ţine 
drumurile în Ţara de Gios. Agiuns-au la Cantemir-vodă de i-au iertat. Ș-au 
vinit toți în leşi, şi i-au dus pe toți în mănăstire, în Gălata, de-au giurat cum 
or sluji lui Cantemir-vodă și țărâi cu dreptate. Și le-au dat leafă câte 4 lei de 
lună. Și au pus capete dintre dânşii pe Zaharie şi pe Sandul și le-u dat cărţi 
de volnicie, să strângă cât de mulţi. Și cum au sosit la Piatră, au găsit un 
poghiaz de leşi cu căzaci, vro 200 şi mai bine. Şi așe i-au loviti fără veste, 
pe o negură, de i-au spart şi i-au spârcuit şi i-au prinsu și vii, de i-au dus la 
Cantemir-vodă, de i-au tot înțăpat și i-au spândzurat. Dece dintr-acea 
izbândă au început Cantemir-vodă a faci steaguri de lefecii în Roman și în 
Cozmeşti şi-n Târgul Frumos, în Hârlău, în Podul Leloaie, în leşi. Ş- 
au început a-i birui pe tălhari ş-a-i prinde, de-i duce la Cantemir-vodă, de-i 
tot omorâe cu fel de feluri de cazne. 


Aşijdere şi Miron logofătul, fiind storaste la Putna, au făcut siimeni şi 
hânsari ş-au început şi dentr-acolo a răsâpi tălhari. Că numai o dată la o 
bătaie au prinsu 40 de tălhari şi i-au tăiat câte în patru bucăţi, de i-au pus 
pen prepeleci pe la drumuri. Pus-au Miron logofătul de-u lărgit și drumul la 
Lunca Mândrișcăi, că, fiind drumul strâmtu, nu pute să umble de răul 
tălharilor. Şi aşè cu aceste au început a să mai stârpi. Că de ce-i omorâă, de 
ce să făce mai mulți în dzileli acestui domnu. 


Așijdere atunce, când-au vinit craiul mai nainte, după ce-au făcut 
Cantemir-vodă slujitori, vădzind Șerban-vodă că umblă tălhăret mult în 
Moldova şi n-are cine să le stè împotrivă, şi Cantimir-vodă n-au ţinut 
parola, cum s-au apucat, când l-au pus domnu, să omoare pe Iordachi Rusăt, 
ş-au fugit în Ţara Ungurească, triimis-au și el pe Mănăilă căpitanul cu 
saragele să prindză pe giupâneasa lui Iordachi Rusăt. Dece aflându- 
să giupâneasa lui Iordachi cu multă bejenie pe Oituz, la un sat Grozăști, de 


frica unui poghiaz leşescu ce vinie din sus, au apucat numai è, lordăchioaia 
sângură, cu rădvanul. Numai de n-au prins-o sarageleli, iar altă ce-au avut 
agărlăc, i-au luat tot sarageleli. Şi peste noapte s-au întorsu sarageleli peste 
munte în Ţara Muntenească. Și bejănari, cine-au fost, au sărit după dânșii a 
dooa dzi pe șleah şi nu i-au putut agiunge, și s-au dus cu paci. 


Triimisă sol pe Gavriliţă în Ţara Muntenească, la Șerban-vodă, 
Cantemir-vodă, că vădzu că s-au mâniiat Șerban-vodă pentru Iordachi și 
pentru căci nu s-au închinat la leşi, de pe cum să adeverisă, când l-au pus 
domnu. Și-ntorcându-să Gavriliţă înapoi, îndat-au şi murit. Dzic să-l fie 
otrăvitii Șerban-vodă. Caută de ăaîcmu înainte de vedzi ce s-au lucrat 
zavistia şi răutatea în Moldova şi-n Ţara Muntenească, de pizma lui Şerban- 
vodă ş-a Cupăreştilor, ce-u avut veche. 


Indată ș-au făcut pace cu Cantemir-vodă, de-au vinit de la Țarigrad în 
leşi, Cupăreştii. Ș-au pus pe Iordachi visternicu mare, de i-au dat Cantemir- 
vodă cheia țărâi în mână, și i-au dat şi o samă de bani din cei ce-i luasă, iar 
pentru o samă i-au dat târgul Scheia şi Drăcşani, și pe frate-său Manolachi, 
staroste la Putna, de să mai adăogè vrăjbile cu muntenii. Pus-au şi pe frați 
lor, acestor doi, pe Scarlatachi și Laţcarachi şi pe Mihalachi, capichihăi la 
Țarigrad. 'Ține-te, săracă Moldovă, de acmu înainte de jac şi mâncări! Toți 
aceştie tuscinci ficiori cuparului celui bătrân, de nu să sătura unul cu o sută 
sau doo de pungi! 


Dat-au Cantemir-vodă toată taina ce-au avut cu Șerban-vodă lor. 
Bucurat-au Cupăreştii pe Cantemir-vodă că l-or faci domnu în [ara 
Muntenească. Şi aşe tot să pârâă şi să mânca unii pe alţii. 


Murind Gavriliţă cel bătrân, pus-au vornic mare în locul lui pe fiiu-său 
Vasâlachie, dar nu ave trecere la domnie ca tătâ-său. Și pe ceilalți fraţii ai 
lui au început a-i mai scăde din volnicia ce ave cănd trăie tăt-său. Scos-au şi 
pe Velicico din hătmănie şi l-au pus vornic mare de Țara de Sus, și hatman 
au pus pe ginere-său Bogdan. Dece Iordachi visternicul au și legat frăţe cu 
Bogdan hatmanul, vădzind că-i gineri lui Cantemir, de ţine la un cuvânt, și 
pe cielalți boieri a-i călca din obiceiurile lor. Şi scot& mulțime de orânduieli 
pe ţară, şi pe mazâli dăjdii grele, și pe breslași greutate, de s-au stâns de- 
atunce. Că era breslași mulţi în ţară atunce, cu mii de stupi. Și Cantemir- 
vodă carte nu ştie, sama nime nu-i lua, că-i supusesă pe cielalţi boieri, că 


ţara era iertată de bir de la-mpărăţe. Iară Lăţcărachi tot triimite la sute de 
pungi de lua, ni c-o pricină, ni cu alta. Oarice sta împotrivă pentru ţară 
Miron logofătul şi cu frate-său Velișco vornicul. Îi dzică lui Cantemir-vodă 
şi lui Iordachi visternicul la mesă: „Mai des cu păharăle, măria ta, și mai rar 
cu orânduieleli, că ţara îi iertată de la Poartă, ş-ei vre să-ţi dai măria ta sama 
odată și nu-i pute.“ Și Velicico şi mai tare totdeuna să sfădiè cu Cantemir- 
vodă şi cu Iordachi visternicul. Care dintr-acele voroave având frică, au 
cădzut şi la prepus, de ş-au pus și capeteli. 


Șerban-vodă făcusă gătire mare de oşti în Ţara Muntenească, şi făcusă 
câteva vasă, şeici, la Argeș, cu zahară, de sta gata să să scoboare pe Dunăre. 
Și s-agiunsesă cu toate capeteli sârbimei pe di ciea parte de Dunăre și 
triimisesă şi la nemți pe frate-său Iordachi spătarul şi pe ginere-său aga 
Bălăceanul, ca să vie cu o samă de oaste nemţască. Agiunsesă şi la Moscu, 
să să scoboare la Crâm. 


Și stând împotriva sfatului un cneadză mare, cheltuit-au Șerban-vodă 
de l-au otrăvită, ca să nu mai hie potrivnic sfatului. Agiunsesă și cu craiul 
Sobeţchi, ca să să scoboare în gios la Bugeag. Și aşe și el să purceagă cu 
această gătiri, să apuce 'Ţarigradul, când or hi turcii la Beligrad, la nemți. 
Numai era pedică Cantemir-vodă cu Cupăreştii, că-l tot pârâe la 
Poartă. Dece Șerban-vodă, vădzind împidecarea lui Cantemir-vodă, au 
strânsu câţiva boieri moldoveni ce era în Ţara Muntenească pribegi, unii de 
frica lui Cantemir-vodă, alțâi pentru frica poghiazurilor leşeşti. Strânsu-i-au 
pe toţi la dânsul la sfat, la Bucureşti. Ș-au ales pe Ilie Drăguţescul să-l facă 
domnu în Moldova, cu toată cheltuiala lui, ca să să mântuiască de Cantemir- 
vodă, să nu-i mai fie piedică. Și n-au zăbăvitii dup-acesta sfat Șerban-vodă 
ş-au şi murit. Dzic să-l fie otrăvitii fraţâi lui, stolnicul Costantin și spătarul 
Mihai, că era un om groznic: nu veghe nimărui voia. Om mare la stat, cu 
ochii ca de bou, harnic, darnică, milă făce mare la streini, la 
slujitori. Cheltui& mult, să-ș facă nume, iar nu să strângă. Cantemir-vodă 
încă de aceste oblicind de toate, pârâsă la Poartă pe Şerban-vodă. Şi turcii 
nu pute să-l măzâlească, că să teme de numeli lui Şerban-vodă, ce scrisesă 
la hanul să să gătedze să margă să iernedze în Țara Muntenească, să prindză 
pe Șerban-vodă. Ce gătându-să, i-au și vinit veste c-au murit. Ce gândeşte 
omul nu dă domnul! Că cine ştie la ce cumpănă ari hi vinit şi Ţara 
Muntenească, de n-ar hi murit atunce. 


Rădicat-au fraţii lui Șerban-vodă, Costantin stolnicul şi cu Mihai 
spătarul, domnu atunce pe un nepot a lor de sori, anume Costantin 
Brâncovanul Băsărab în locul lui Șerban-vodă. Avè Șerban-vodă ficior 
mare, și n-au vrut frațâi lui Șerban-vodă să-l puie pe dânsul, căce nu trăi€ 
bine cu doamna. 


După ce s-au aședzat Brâncovanul în scaun în București, gâlceava şi 
zavistia cu Cupărestii tot au rămas și la Brâncovanul, cum era și la Şerban- 
vodă, de să tot pârâe unii pe alţii la Poartă, de să tot făce cheltuială 
amânduror ţărilor. 


Început-au Brâncovanul a supăra pe doamna lui Șerban-vodă cu feluri 
de feluri ș-a-i lua bani de pe unde era mistuiţi. Că-i fiindu-i nepot şi-n cinste 
la dânsul, îi știe. Dece aga Bălăceanul, ginerele lui Șerban-vodă, dac-au 
înţeles de acea supărare, n-au vrut să vie de la nemți ș-au rămas acolo la 
Sâbiiu. lar Iordachi spătarul, fratele lui Șerban-vodă, au vinit la 
Brâncovanul de la nemți, de unde-lè triimisesă Șerban-vodă. Dece doamna 
lui Șerban-vodă cădzus-în mare prepus, vădzind c-au rămas ginere-său 
Bălăceanul la Sâbii. Şi pusesă trei steaguri de lefecii moldoveni, anume 
Beşlaga și Vicol şi Tatul, de-o păzâè pe dânsa și pe ficiorul ei, Gheorghe 
bezade, lasat la Drăgăneşti, să nu fugă la ginere-său la nemți. 


Iară după ce-au trecut un an a domniei Brâncovanului, coborâtu-s-au 
Bălăceanul cu oști nemţeşti şi cu Hezăr ghenărarul de au vinit în târgu în 
București. 


Dar ficiorul lui Șerban-vodă, cum au înţeles c-au trecut nemţâi munteli 
în Ţara Muntenească, de vin la Bucureşti, într-o sară s-au îmbrăcat cu haine 
proaste ş-au ieșit printre straja de la Drăgăneşti ce-l păzâè și s-au dus 
înaintea oştii nemţești. Ș-au rămas numai doamna sângură la Drăgănești în 
pază. 


Brâncovanul, dac-au vădzut că s-apropie oștile nemţeşti de Bucureşti, 
au lăsat Bucureştii și s-au scoborât la sat la Ruși, cu toată casa lui, și boieri, 
şi curte, slujitori, ş-au şedzut acolo la Ruși vro doo, trei săptămâni. El şedè 
în Ruşi și nemțâi în Bucureşti, cale de opt, noo ceasuri unii de alţii. Și purta 
de grijă Brâncovanul de zahară, de le da tot de-agiunsu de ce li trebuie, şi pe 
de altă parte au făcut ştire la Poartă şi la tătari să vie. 


Tremăs-au atunce ghenărar Heizăr pe un culonel cu vro sută de nemți 
la Drăgănești, de au luat pe doamna lui Șerban-vodă de au dus-o în 
București. Cu voia Brâncovanului era, că Drăgăneștii de Ruși nu era 
departe, cale de doo ceasuri. 


După ce-au rădicat pe doamna din Drăgănești, vinit-au numai sângur 
ghenărar cu capul lui, cu vro sută de oameni, de la București la Drăgănești. 
Și s-au sculat şi Brâncovanul din Ruși, de s-au dus la dânsul în Drăgănești 
de s-au împreunat cu dânsul. Ș-au mâncat ș-au vorovit cinci, şesă ceasuri ce 
i-au trebuit. Și aşe s-au întorsu ghenărar iarăși la obuzul lui în Bucureşti, şi 
Brâncovanul s-au întorsu la obuzul lui la Ruși. Ţara n-o lăsa să să 
bejănească. Pe cine-i prindă le tăie nasul, urecheli, de sta pe loc, ca să 
poarte de grijă zaharelei oștilor. 


Atunce toți boierii munteneşti îndemna pe Brâncovanul să s-închine la 
nemți. Numai unchiu-său stolnicul Costantin n-au priimit acestu sfat şi nu l- 
au lăsat să s-închine. Când va Dumnedzeu, și omul nemerește sfatul. 


Atunce fiindu domnie nouă, și viind oști, şi neavând cu ce să chivernisi 
în grabă, trebuind bani, au scos văcăret întăieş dată un tult de vită şi doi orţi 
de cal, de-au rămas obiceiu pănă astădzi. Și de acolo de la munteni, peste 
câţiva ani la domnia lui Costantin Ducăi-vodă, au sărit scânteia și la noi în 
Moldova, de s-au aprinsu acestu pojar de obiceiu. 


Dece în scurtă vreme au purces și tătarâi a vini în Ţara Muntenească. 
Brâncovanul îndat-atunce au dat ştire ţărâi să să de în laturi în munţi. Ș-au 
triimis doamna la mănăstire la Brad, la munte, și el au purces în tâmpinarea 
soltanului la Buzău. Și numai într-acea dzi să nu să fie tâmpinat cu soltanul, 
era să prade ţara. 


lar nemţâi, dac-au înţeles că vin tătari, s-au rădicat cu doamna lui 
Șerban-vodă şi cu toțâi din Bucureşti ş-au trecut munţâi la Brașov. Şi tătarii 
cu Brâncovanul i-au gonit păn-au trecut munțâi, şi nemic nu le-u putut 
strâca. lar pe ţară au strâcat-o rău tătari, că numai căce n-au luat robi, iar 
altă ce-au găsit tot au luat. Că acolo sunt munţâi goli, nu pot să s- 
ascundză oameni și dobitoaceli, și era vreme şi de iarnă. Ce au rămas 
oameniăii numai cu sufleteli. 


lar de vară, după ce s-au făcut, trecut-au tătarâi doo, trei rânduri pen 
Ţara Muntenească. Și la mărsu și la întorsu tot pen Țara Muntenească trece, 
de merge la Beligrad, unde să băte turcii cu nemţâi, de făce bogată 
stricăciune 'Ţărâi Muntenești. 


În al doile ană de domnia Brâncovanului rânduit-au împărăţia 
turcească pe munteni și pe moldoveni şi pe tătari și pe un sarascher cu 
turcii, o samă, să ducă pe Tucul grof să-l puie craiu în Ţara Ungurească. 
Dece de aice din Moldova au mărsu hatmanul Bogdan cu o samă de 
moldoveni, şi un soltan cu tătari, şi Brâncovanul cu capul său şi, agiungând 
la marginea 'Ţărâi Munteneşti unde să cheamă Câmpina, ieșitu-le-u 
Heizări ghenărar şi cu aga Bălăceanul și cu câteva mii de nemți. Ș-au dat 
războiu foarte tare, de îmbe părţile, și groznic, câteva ceasuri, și pe urmă au 
spart pe nemți. Ş-au purces nemții în răsâpă. Și atunce au prinsu pe Heizăr 
ghenărarul la mâna-i lui 'Tuchil grof, și Bălăceanul au pierit în războiu, dar 
au pierit şi sarascherul turcescu, că l-au lovitii un glonţu tocma în gură. Dzic 
că la acel războiu să fie fostu mai mult izbânda despre partea căzacilor 
Brâncovanului, care le era cap căzacilor un moldovan, anume Costân, 
ficiorul Nenului. 


După ce au aflat Brâncovanul pe Bălăceanul mort în războiu, trimisu-i- 
au capul la Bucureşti, de l-au pus într-un prepeleac în mijlocul ogrădzâi lui, 
de-au şedzut vrun an cu capul în prepeleac. Și au învăţat de i-au răsâpit şi 
curțile și ograda, de-au rămas numai jăriște. 


După izbânda ce-au făcut acolo, intrat-au Tuchil grof în [ara 
Ungurească cu toate oștile ce scriu mai sus. Ş-au început a strâca și a arde ş- 
a robi pe care nu vre să s-închine lui. Ș-aşă au umblat câteva dzile, strâcând 
pen Țara Ungurească, păn” ce s-au rădicat altă oaste nemţască ș-au purces 
asupra lor. Dece hrof cu turcii şi cu tătarâi n-au cutedzat să ste împotrivă-le 
ş-au fugit peste munţi înapoi în Ţara Muntenească. lar Bogdan hatmanul, 
vrând dreptu să iasă pe Oituz la Țara Moldovei, ieşitu-i-au țărănime săcui 
înainte la Oituz, la strâmtoari, de i-au dat războiu toată noaptea, de cu mare 
greu au scăpat de-au ieşit din mâna lor, că era să piară cu toţii. Iar tătari s-au 
dus în Bugeac acasă, iar Tucul grof cu oastea lui, cu ungurimea, au rămas în 
Ţara Muntenească de-au iernat ş-au şi vărat, şi multă strâcăciune făce țărâi. 
Numai, păn-a să rădica Tucul grof de s-au dus în Țara Turcească, foarte cu 


puţinte oaste curuţi de-a lui rămăsesă, că pusesă Brâncovanul oameni de-a 
lui, pe care curuţ îl găsie în laturi, pe taină îl şi ucide. 


Făcut-au leşii la Zvancea ocop, din sus de Zvancea, de-au aședzat 
oaste. Triimis-au şi ăînî cetatea Sorocei un polcovnicil iar cu oaste. Aședzat- 
au și-n ţinutul Cernăuţului în câteva locuri, de-au făcut părcane de-au 
aședzat oaste joimiri moldoveni și leşi: în Vasâleu, pe Nistru, drăgani, în 
Orășeni pe Zaharoţchie cu leşi, în Coţmani pe Dobravschie tiji cu leşi, în 
Bănila pe Turculeţii cel mare cu moldoveni, în Hliniţă ăpeî Botedzu tiji cu 
moldoveni, în târgu în Cernăuţi ăpeî Brăneşti, în Cuciur pe Turculeţii cel 
mic cu moldoveni. Și aşè cuprinsesă tot ţinulul Cernăuţului de-l ţine. Și altă 
treabă n-avè. În toate dzileli să bătă cu turcii supt Cameniţă, că păzâe 
drumul Cameniţâi de cine trece. Tot îi lua de grumadzi și-i robie şi să 
slobodzi€ furiș în Moldova și-n Bugeag, de apuca herghelii a cui găsâè, și 
lua și limbă. Şi cându duce turcii zaharali în Cameniţă, le ieşie înainte ori la 
dus ori la întorsu, de-i robie, și de bogate ori îi și smintie. Aşijdere și 
lepcanii din Cameniţă și cu turcii ieşie şi loviè pe joimiri, pe unde era 
aşădzaţi, fără veste, şi de bogate ori îi strâca. 


Tătarâi din Bugeag, hanul, soltani, câte de trei, patru ori merge în Ţara 
Leşască, de-i prăda cât le trebuie. Și la întorsu, slăbindu-le cai, fiind uneori 
iarnă, ieşie joimirii de pen zămci de-i lovie. Pe urmă şi scote duiumuri şi 
robi, iară uneori îi robie tătari pe dânșii. 


Odată, ieşindu Turculeţ cel mare la Ştefăneşti, la drumul Cameniţâi, să 
ie limbă, au vădzut vro 40 de turci pe șlah viind de la Cameniţă. Deci 
Turculeţ, trecând Prutul să margă la dânşii să-i lovască, au apucat de-au 
trecut numai vro treidzăci de joimiri, și s-au și rumtu gheaţa, că era de 
primăvară. Ş-au rămas oastea cea multă a lui Turculeţu di ceasta parte, 
neputând trece Prutul, că să rumsesă gheaţa. Dece 'Turculeţ au ieșit înaintea 
celor 40 de turci, şi aşă s-au bătut față la faţă vro doo ceasuri, că nu pute cie 
oaste să treacă să le dè agiutor. Şi i-au înfrânt pe turci şi i-au prinsu vii, care 
n-au pierit la bătaie. Numai doi au scăpat, și i-au luat robi de grumadzi de i- 
au dus în Țara Leşască. Pe unii i-au triimis la craiul, de ş-au făcut nume și 
cinste, pe alțâi i-au ţinut la dânsul, la Bănila, de s-au răscumpărat. Ș-au găsit 
atunce la acei turci neguţitori 50 de pungi de bani gata, fără odoară şi haine 
şi cai. 


În al şesăle anii a domniei lui Cantemir-vodă coborâtu-s-au craiul 
Sobeţchi cu oști grele iar în Ţara Moldovei, fiind îndemnați şi de munteni, 
de Brâncovanul, de pe cum era învăţat ca să facă rău acestei țări, de să 
acolisi& de dânsa totdeuna, pe cum și mai pe urmă, de-au adus și pe moscali 
cu fapteli lui. Care, Dumnedzău, pentru suspinurile săracilor, i-au plătit de 
s-au stânsu pomenirea lui cu totul. Ş-au vinit craiul cu obuzul pe la 
Botășeni şi pen Cotnari păn” la Târgul Frumos, și de la Târgul Frumos iar s- 
au întorsu la ţara lui, că era vreme de toamnă. Şi atunce, întorcându-să, au 
lăsat oaste cu bucate în cetate, în Neamţu, şi-n Suceavă, în mănăstirea 
armenească, și-n Agapia în mănăstire, și-n Săcul, şi-n Câmpul Lungu, şi-n 
Hangu. Și când au agiunsu cu obuzul pe Siret pe la Ropcea, aşă i-au lovit o 
ploaie cu ninsoare, de i-au ţinut acel vicol vro trei, patru dzili, de-au murit 
oastea mai bine de giumătate, îngheţată și leșinată, că era pe la noiemvrii. 
Iar caii le-u murit toți din obuz, de le-au rămas carăle și carăteli și pușceli 
toate la Ropcea. Dzic că nice craiul mai n-au fostu având cal să-ncalece. 
De-bi€ au mărsu păņ’ la Sletin, că i-au fostu lovită mânia lui Dumnedzău, 
de nu era numai vicolul, ce-i lovisă o boală, de muri€ și oameni și cai. Și la 
anul au triimis din Ţara Leşască de-au luat pușcele de la Ropcea. 


Tătarâi şi cu Cantemir-vodă n-au vrut să margă mai nainte după dânşii 
de la Criveşti, ce s-au întorsu înapoi. Îndemnatu-i-au Cantemir-vodă pe 
tătari să margă înainte, că, de-r hi mărsu, i-ar hi luat pe toţi de grumadzi. 
Numai tătarâi n-au vrut să margă. 


Dzic că Sobeţchi s-au fostu agiunsu cu tătari, de-au fos” tot una. Numai 
în videala leşilor s-arăta neprietin. Că odată s-au fostu tâmplat într-o noapte 
de-au tăiat pe niște tătari prè rău Turculeţ al nostru cu moldovenii. Și a doo 
dzi vădzindu Sobeţchie, au fostu jăluind pe tătari: „Păcat c-au pierit atâţe 
viteji!“ Ş-au fostu dzicând lui Turculeţii pentru ce i-au lovit noaptea furiș. 
Că el ave prieteșug cu dânșii încă din hătmănie. 


După ce s-au dus craiul în ţara lui, scris-au cărţi la-mpăratul Neamţului 
şi la papa de la Râm, de să fălie pe- cum au luat atâte cetăți din Ţara 
Moldovei. Şi pe celi scrisori papa de Râm tot îl crede și-i trimite bani să 
facă oaste asupra păgânilor. Căce așe era voroviţi şi cu împăratul 
Neamţului: el să margă pe de o parte, şi celalalt pe de alta. 


Triimis-au Cantemir-vodă o samă de tătari cu moldoveni lefecii în 
Câmpul Lungu și-n Hangu, de-au prădat ş-au arsu, ca să scoaţă pe joimiri. 
Și nu i-au putut scoate, iară duium și robi au luat mult tătarâi. Şi-ntorcându- 
să înapoi pe la leşi, încă le-au dăruit Cantemir-vodă tuturor mârzacilor 
postavuri și atlazuri. Și s-au dus în Bugeag. 


În al şeptele ană a domniei lui gătitu-s-au Cantemir-vodă cu oastea lui 
de-au mărsu să ie cetatea Sorocii, împreună cu Daltaban-pașe, sarascherul 
Obluşiţăi, şi cu hatmanul Steţu a Ocrainii hanului şi cu câteva mii de tătari. 
Ș-au stătut pen pregiurul cetăţâi câteva săptămâni, de-u tot bătut-o cetatea, 
de-au făcut meterezuri şi lagumuri. -au dat năvăli pre tare, şi n-au putut-o 
lua, și au pierit multă oaste atunce, când da năvăli turcii și moldoveni. Și nu 
era atâta oaste în cetate, ca doo, trei sute de drăgani și căzaci; numai ei din 
cetate nemeri€ tot în om, iar cei den afară nu pute să le strâce nemic. Și s-au 
întorsu înapoi la leşi, fără nice o izbindă şi cu multă pagubă de oaste. 


Tot într-acel anii, mai nainte ce-au mărsu la Soroca, strânsu-s-au toţi 
ficiorii lui Gavriliţă și cu alți boieri mulți de Țara de Gios la nunta lui Ion 
Pălade, la Băcani, din sus de Bârlad. Și acolo au fostu și vornicul Velicico, 
fiind cumnat lui Pălade. Și srângându-să acolo la-cea nuntă, au sfătuit şi s- 
au giurat cu toţâi, ei înde ei, să fug-în Ţara Muntenească la Brâncovanul, să 
le dè agiutor de cheltuială, să margă la Poartă să pârască pe Cantemir să-l 
scoată din domnie, să rădice domnu dintre dânșii pe Velicico vornicul. 


Dece s-au sculat un boieri dintre dânșii, anumi Ilie Ţifăscul, care îl 
poreclisă pe urmă Frige-vacă, și i-au pârât la Cantemir-vodă, de le-u spus 
tot sfatul. Că era boierii de la o vreme pre supăraţi de Cantemir-vodă, că era 
la curte boierinași, tot ficiori de mojâci codreni şi gălăţeni. Şi dzice 
Cantemir-vodă că domnul face neamurile, domnul le strânge. Şi-i era urâţi 
ficiorii cei de boier, să nu-i vadză într-ochi, de pe cum îi era nătura lui. Şi 
era în cinste numai hatmanul Bogdan, ginere-său, şi cu Iordachi visternicul 
Rusăt. Acești doi schivernisie și mânca ţara, cum le era voia. Dece boierii 
pe acee vreme nu mai pute suferi să fie călcaţi de acei doi boieri și de 
mojâcii aceloralalți mai mici de curte. Că când ieşie la ţară cu slujbe, 
boierinaşii făce multe năcazuri casălor celor mari a boierilor. 


Dece Cantemir-vodă, cum au înțeles acel sfat, din Ilie Frige-vacă, a 
boierilor, au şi răpedzit într-o noapte boierinași d-e lui și slujitori, să-i 


prindză pe toţi pe acie. Dece unii au scăpat în Ţara Muntenească, iar pe 
carei i-au prinsu i-au adus la leşi. Și pe Velicico vornicul, după ce l-au adus 
la leşi, era zavistie mai mare despre Cupăreşti, împungându-să cu horba mai 
denainte vremi. Şi ave şi sâială de dânsul, căce era mai om decât toți. 
Atunce în grabă Cantemir-vodă în mânie l-au bătut cu buzduganul şi l-au 
închis în beci. Deci neprietinii lui Velicico atunci au și aflat vreme de-au 
dzis lui Cantemir-vodă: „De vreme că te-i grăbit de l-ai bătut, nu-l lăsa viu. 
Păzeşte de-l omoară, că, d-è scăpa viu, mâne, poimâni el ne omoară pe 
toți“. Și el încă îndat-au ascultat şi l-au scos noaptea de i-au tăiat capul 
denaintea porţâi. Pentru bineli ce-au dat știre Velicico lu Iordachi 
visternicul, de-au fugit când vre să-l omoare Cantemir-vodă, acum i-au 
mulțămit şi Iordachi visternicul într-acesta chip, ca un grec. Și aflară atunce 
neprietinii vreme de-au dzis lui Cantemir-vodă: „Acmu, de vreme c-ai 
omorât pe Velicico, triimite de prinde și pe frate-său, Miron logofătul, de-l 
omoară. Ori vinovat, ori nevinovat, să nu scapi, c-apoi încă a hi mai rău şi 
de tine și de noi“. Deci Cantemir-vodă nu ș-au socotită viiaţa lui, că era 
trecut cu bătrâneţeli, om de 70 de ai, de numai cât nu-i sosâsă ceasul și lui, 
ce s-au potrivit neprietinilor și nu ş-au cruțat sufletul. Ce ca un tiran au 
triimăs pe Macrei, vătavul de păhărnicei, cu slujitori de l-au luat de-colo, de 
la casa lui de la Bărboși, de l-au dus păn-în Roman, și i-au tăiat capul. Şi 
când l-au găsit Macrei acolo la Bărboși, atunce-i murisă și giupâneasa. Și 
nemic nu știe de sfatul frăținesău sau de a celoralalți boieri, că nu era 
amestecat cu ceielalți boieri la sfat. Că el pornisă atunce pe un ficior a lui, 
pe Neculaiu, să iè fata Ducăi-vodă de la Țarigrad și să gătasă şi cu celalalt 
să ie fata lui Cantemir-vodă, să s-încuscredze, şi nice cu gândul nu gândi€ 
că i-a vini o furtună ca acie. 


Dzisu-i-au slujitorii, când l-au găsit la Bărboși, să fugă, că nu-i departe 
în Neamţu, iar el n-au priimitu, ştiindu-să drept. Gândie că l-or duce la leşi 
şi s-a îndrepta. lar după ce i-au vinit Macrei, și viind zapciu după zapciu să 
piară, nu l-au mai îngăduit ş-au pus de l-au tăiat în Roman. Și mult s-au 
rugat lui Macreiu să-l ducă păn-în leşi, iar Macrei, ca un om rău şi de 
nemic, nu i-au fostu milă de sufletul stăpânu-său și s-au grăbit de l-au 
omorât. Că de l-ar hi dus în leşi, poate s-ar hi îndreptat și n-ar hi pierit. Că 
multe slugi să tâmplă la domni vrednice, de nu să grăbescu și ferescu pe 
stăpâni de păcat, şi pe urmă cad la laudă şi despre stăpân, și despre oameni, 


şi despre Dumnedzeu. lar acesta, ca un varvar, nefiind de neam, n-au 
socotiti. 


Cantemir-vodă dup-acee mult să căi€ ce-au făcut și de multe ori plânge 
între toată boierimea şi blăstăma pe cine l-au îndemnat de-au grăbit de i-au 
tăiat. Că, după ei, n-au trăit un an nice Cantemir-vodă ş-au murit. 


Iar pe Vasâlie vornicul, ficiorul lui Gavriliţă, și pe frate-său Solomon și 
pe frate-său Costachi și pe Gheorghiță Mitre și pe Dedul spătar Arbănaș și 
pe tustrei ficiorii lui Miron, pe toți pe aceştie i-au prinsu și i-au închis, unii 
în turnu, pe unii la simeni, pe alțâi pen beciuri, și pe Neculaiu, mărgând să 
s-însoare, l-au întorsu de la Bârlad de l-au închis și pe dânsul. 


Iară Lupul, ficiorul lui Gavriliţă, și Costantin cumnatu-său, păharnicul 
Lambrino, şi cumnatu-său Ivaşco și Antiohie Jora și Bujorăneștii și alţii din 
Bujorănești au scăpat în Țara Muntenească, la Brâncovanul, și de-acolo s- 
au gătit și s-au dus la Odrei, la Poartă, să pârască pe Cantemir-vodă. Și le-u 
dzis atunce Brâncovanul să nu să grăbască să margă atunce la Poartă, că-i 
prietin vizirul Cupăreștilor. Ei n-au ascultat ș-au păzit de au mărsu. 


lară Cantemir-vodă, după ce-au înțeles, au răpedzit și el pe Bogdan 
hatmanul şi pe Iordachi Rusăt visternicul, cu alţi boieri mulţi de ţară, de s- 
au pârât de faţă cu toţâi la Divan. Și i-au dat pe toţi în obedzi de grumadzi, 
de i-au adus la Cantemir-vodă în Ieși. 


Dece Cantemir-vodă, după ce i-au adusu-i, i-au pus la închisoare, și nu 
i-au omorât, c-au poroncit Poarta să nu-i omoare. Și ş-au adus aminte și de 
giurământul ce-au giurat Cantemir lui Gavriliţă celui bătrân, să nu-ș atingă 
sabia de neamul ficiorilor lui. Ce i-au pus bani pe toţi, să-i 
întoarcă cheltuiala ce-au cheltuit la Poartă, pe unii câte dzeci pungi, pe alţii 
câte 5, pe alţii câte cum au socotit. Și după ce ş-au plinit banii, i-au dat pe 
chezășie și i-au slobodzit. Deci carei au avut putinţă și prietini, mai curând 
au dat, și i-au slobodzit, iar carei au fostu mai neputincioşi au șădzut mult 
închiși, şi i-au bătut păn” ş-au plătit banii. Iară ficiorilor lui Miron nu le-u 
luat nemic și i-au dat pe chezășie și i-au slobodzit. 


Din toţi boierii rămăsesă Dedul spătarul Arbănașul închis în turnul 
clopotniţâi la Trei Sfetiteli. Și-l pusesă 10 pungi de bani, şi n-ave cu ce 


plini, că era un om mai scăpat. Și poate avè şi pizmă pe dânsul, că-l scoses- 
în doo rânduri să-i taie capul. Dece el într-o noapte au îmbătat pe siimeni, 
pe străjerii ce-l păzâe, şi s-au slobodzit cu o frenghie pe o ferastră din turnu 
pănă gios ș-au apucat de-u încălecat cu doi ficiori ș-au fugit. 


Dar Cantemir-vodă a doo dzi, dac-au oblicit c-au scăpat, au poroncitu 
să nu-l mai caute nime, nice să-l mai gonească. Că, de vreme c-au încălecat, 
nu este nime harnic să-i ste împotrivă sau să-l prindză pe om pe cela. Că-l 
ştie el ce viteaz bun este, c-au fostu cu dânsul la războiu. Că, când alerga pe 
cal cât pută, sări€ de pe un cal pe altul, şi pune 3 cai alăture și de pe gios să 
răpedzie şi-i sărie pe tustrei pe sus. Nu era altu om în ţară ca dânsul harnic 
şi viteaz. N-au zăbăvitii pre mult și ș-au făcut pace şi au vinit în ţară, şi l-au 
iertat Cantemir-vodă. 


Dup-acie Cantemir-vodă au strâcat logodna cu Pătrașco, ficiorul lui 
Miron logofătul, și ş-au ales din toţi ficiorii de boieri pe Mihălachi, ficiorul 
lui Ion Răcoviţă vornicului, de l-au luat gineri. Care acela pe urmă au 
cădzut domnu, de-i dzic Mihai-vodă. Ș-au făcut nuntă cu dânsul domnească 
şi l-au și boierit, l-au făcut comis mare, iar pe urmă l-au făcut stolnic 
mare. Numai n-au avut parte de dânsul, că n-au trăit mult cu dânsa, şi i-au 
murit fiică-sa. Căce Cantemir-vodă era cumătru cu cuscru-său Ion Răcoviţă, 
că-i botedzasă Cantemir-vodă un copil lui Ion Răcoviţă, mai mic decât 
ginere-său  Mihălachi. Căce poate n-au răbdat Dumnedzău. Numai 
Mihălachi mai pe urmă, la domnia lui Antiohie-vodă, au luat altă fată de 
boier, a Dedului spătarului de la Gălaţi, şi cu acie au vieţuit, de-au făcut 
copii şi-au fostu şi domnu. 


Cantemir-vodă și Cupăreștii s-au mai apucat şi de alt danţu asupra 
muntenilor, şi muntenii asupra lor. Ţineţi-vă, săracelor ţări, dacă sunteţi 
putencioase, de acmu să biruiţi nevoile din pizmele vechi la ce s-au început 
să să lucredze! 


Era un boier de mult priibag din [ara Muntenească în [ara 
Ungurească, anume Stoica păharnicul, și şi cu alțâi mai mici, iar munteni 
pribegi, încă de când au luat domnia Șerban-vodă. Chematu-i-au Cantemir- 
vodă de la Brașov aice la dânsul în Moldova. Ş-au început a faci pâră și 
harzuri la Poartă, a pârâ pe munteni cu feluri de feluri de pâri, cum suntu 
haini și bogaţi. Ce Poarta dintăiu i-au îmbucurat. Și i-au trimis Cantemir- 


vodă la Poartă la Cupăreşti, la spătarul Lascarachi cuparul, fiind capichihaia 
lui Cantemir-vodă, să pârască pe munteni și să isprăvască domnia lui 
Cantemir-vodă în Ţara Muntenească. 


Dece ştiu c-au isprăvit Cantemir-vodă bine! Că, după ce-au oblicit 
muntenii, au cheltuit Brâncovanul la Poartă 1000 de pungi. Ş-au luat 
Brâncovanul pe ceielalți de grumadzi. Și pe cuparul Rascarachi, fratele lui 
Iordachi vistiernicul, l-au făcut surgun la Rodos. Și era să mazâlească și pe 
Cantemir-vodă. Numai au sosit veste atunce c-au murit. Dusu-l-au pe Stoica 
la Brâncovanul în Bucureşti, cu o lăcată cât un șlic de mare la grumadzi. Şi 
l-au scos la Divan înaintea a toată ţara ş-apoi l-au purtat tot ţârgul cu lăcata 
de-a grumadzii. -apoi l-au spândzurat îmbrăcat, încălțat, la târgul de afară. 
Și pe-cele soțâi a lui, pe unii i-au spândzurat şi pe alțâi i-au iertat. 


Într-acea vreme vorovit-au tustrei ficiorii lui Miron logofătul şi cu 
Vasâlaşco spătarul Caănâtacozâno și cu frate-său Ilie şi cu Dumitrașco 
Ursachi să fugă din ţară de grele dăjdi şi prepusuri. Că nu mai pute birui de 
răul lui Iordachi visternicul. Că învăţasă Iordachi de le tot cumpăra odoarăle 
şi sateli făr” de preții, că-i tot îngreuiă cu dăjdile. Cantemir-vodă, oblicind 
că vor să fugă, trimis-au steaguri de slujitori să-i prindză. Dece ficiorii lui 
Miron au prinsu de veste ş-au scăpatu la comăndatul de Cetatea Neamţului. 
lar pe cielalți boieri, neavând veste, i-au prinsu lefeciii, şi le-au jăcuit 
casăle, și i-au pus în here, și i-au pornit la leși. 


Când au agiunsu în Valea Leţcanilor, i-au și tâmpinat vestea, nărocul 
lor, c-au murit Cantemir-vodă. Şi i-au slobodzit din hiere. Dece au mărsu în 
leşi de-au fostu la-ngroparea lui Cantemir-vodă. Și s-au împreunat cu 
beizăde, ficiorul lui Cantemir-vodă, anume Dumitrașco. Și i-au îmbunat 
Dumitraşco-vodă cu cuvânt bun, că, de va da Dumnedzău să fie pe voia lui 
de la Poartă, i-ar milui. Şi iar boierii să ruga şi ei să ierte pe tată-său. Şi i-au 
slobodzit să margă acasă, cum au și fugit în [ara Muntenească, la 
Brâncovanul, că le era rudă, de-au răpedzit Brâncovanul la Poartă pentru 
Costantin-vodă, ficiorul Ducăi-vodă celui bătrân. 


Cantemir-vodă, după ce-au murit, ţinutu-l-au mort tăinuit o dzi şi o 
noapte, păn” s-au gătit cărțile de-au făcut harzuri de la ţară la Poartă, de 
poftiè să puie pe un ficior a lui Cantemir în locul tătâne-său. Şi au răpedzit 
pe vătavul Pârvul și cu Ștefăniță Rusăt, ficiorul lui Manolachi postelnicul. 


Și după ce-au pornit cărţile, a dooa dzi s-au agiunsu Bogdan hatmanul și cu 
Iordachi vistemicul şi cu toţi slujitorii să rădice pe Dumitrașco beizădeoa, 
ficiorul lui Cantemir-vodă, domnu în locul tătâne-său. Dece au gătit 
Divanul cel mare și s-au strânsu toată boierimea şi mitropolitul și slujitorii 
la curte. Ș-au adus la curte pe un agă a vizirului turcu, ce era vinit cu trebi 
împărătești în leși. 


Atunce au spus a tot nărodul c-au murit Cantemir-vodă. Ce slujitorii au 
şi-nceput a strâga că altul nu le trebuie să fie domnu, fără cât Dumitrașco 
beizăde, ficiorul lui Cantemir-vodă. Ce boierii și ţara nu cutedza să dzic- 
într-alt chip, că să teme de slujitori, ce numai le căuta să priimască şi să 
dzică cum dzic slujitorii. Turcul aga, vădzind că strâgă cu toţâi într-un 
cuvânt, au luat un căftan ş-au pus în spateli lui Dumitrasco beizădeoa. Şi 
beizădeoa au îmbrăcat pe turc c-un contăş cu soboli. Ș-au ședzut amândoi în 
scaone. -au început a da din pușci și a dzice surlele, și toţi boierii și 
slujitorii, căpeteniile, cineș după rândul său, au purces a săruta poala 
turcului ş-a lui Dumitrașco beizădă. Şi dup-aceea au încălicat cu alaiu ş-au 
purces la Sfetei Neculaiu, de i-au cetit molitfeli de domnie dup-obiceiu. 


Scos-au oasăle lui Cantemir-vodă boierii cei mari afară, supt cortu, în 
ogrăjoara cea mică la curtea domnească. Şi l-au ţinut trei dzile, păn” l-au 
grijit, ș-apoi l-au dus la Sfete Neculaiu de l-au îngropat în gropniţa lui 
Antonie-vodă. Și s-au tâmplat atunce la prohodul lui 4 patrierhi, unul de 
Ierusalim și altul de Antohia şi altul de Alicsăndria și unul mazâl 
de Țarigrad, Iacob. Ș-au domnit puţin, nu deplin 8 ani, şi ş-au plătit şi el 
datoria dup'obiceiul acestei lumi. 


După ce-au îngropat pe Cantemir-vodă, au ședzut în scaonul domnescu 
fiiu-său Dumitrașco beizade, de au domnit 3 săptămâni. Ș-au vinit un 
capegiu de la Poartă de-u luat pe Dumitrașco-vodă beizade. lar Bogdan 
hatmanul și Iordachi visternicul într-aceli 3 săptămâni n-au dormit, ce s-au 
gătitu-să. Ș-au pus străji din Gălaţi păn-în leşi, şi când au sosit capegi-baş în 
leşi să iè pe beizădè şi pe dânşâi, ei au fugit din leşi. 


Căci atunce, mărgând veste la Poartă c-au murit Cantemir-vodă, 
Brâncovanul, domnul muntenescu, au apucat înainte ş-au isprăvitii domnia 
lui Costantin sân Ducăi-vodă, de-au îmbrăcat căftan de la Poartă de domnia 
Moldovei. Atunce au făcut și pe Laţcarachi surgun ş-au luat și pe Staico de 


grumadzi. Totodat-atunce s-au tâmplat de au triimis şi la Dumitrașco- 
beizădeoa, sân lui Cantemir, să-l ducă la Poartă și să prindă pe Bogdan 
hatmanul şi pe Iordachi visternicul, să-i ducă la Poartă să de samă pentru 
ce-au mâncat ţara. Deci Bogdan şi Iordachi au fugit în Ţara Leşască, cum 
mai sus să pomenește. Pe-aceste lucruri poate și alțâi să să încreadză cu 
Poarta turcească, că unele să gătiè şi alteli s-au făcut! 


Acel capegiu-baş ce-au vinit cu mazâlia, ce-au luat pe Dumitrașco 
Cantemir beizădeoa din leş, fusesă bun prietin mai nainte lui Cantemir- 
vodă, și de neamul lui era cerchez. Și fără zăbavă dup-acee au cădzut de-au 
fost şi paşe şi musaip la-mpăratul, care-i dzicè mai pe urmă Cerchez 
Mehmet-pașe imbriorul. Era şi un boieri atunce aice în leşi, Ștefan comisul 
Cerchez. Dece atunce Ștefan comisul Cerchez mult s-au rugat acelui 
capegiu pentru Dumitrașco beizădeoa, să-i fie milă de dânsul, că-i un copil, 
având cunoștință cu acel capegiu, fiind amândoi cerchezi, încă de la domnia 
lui Cantemir-vodă. Ce, după ce l-au dus la Poartă, stătut-au munteni și cu 
Costantin Duca-vodă cu multe pricini asupra ficiorilor lui Cantemir-vodă, 
de le cerè multă somă de bani. Ce nemică nu le-au putut strâca, că s-au pus 
tare acel capegiu-baş pentru dânșii. Și mai pe urmă, după ce-au cădzut mai 
la cinste acel capegi-baș, au făcut şi alte lucruri mari, carei la rândul lor s-or 
pomeni. 


De la Cantemir-vodă nescareva avere nu le-u rămas, că ce era vinitul 
mânca alțâi, cum mai sus s-au pomenit. Atunce la moarte 50 de pungi de 
bani le-u dat la patriarhul de Rusalim, să li mistuiască. Și patriarhul, pentru 
voia muntenilor, le-u spus turcilor, și le-u luat. Şi copii numai au rămas cu 
vro 10-15 pungi de bani. Ce Dumnedzău unde va, nu trebuiescu bani. Că 
acel Cerchez Mehmet-pașe le-u prinsu mai bine decât mii de pungi de bani. 
Că unde va Dumnedzău, sunt și bani, și prietini, și de toate. Că nime nu mai 
gândiè c-or mai ieşi ficiorii lui Cantemir la domnie, pe cum s-a vide înainte. 


Acestui Cantemir-vodă i-au rămas în urmă 2 ficiori, anume Antiohi și 
Dumitrașco, care mai pe urmă au işit amândoi domni în Moldova, precum li 
s-a arăta înainte, la rândul lor, istoriele lor. 

Îmbrăcându căftan de domnie, Costantin-vodă, sân Ducăi-vodă celui 
bătrân, era om tânăr, ca de şesăspreci, șeptespreci ai, cându au cădzut la 
domnie. Atunce era şi niște boieri de aice de ţară la Poartă, triimişi de 
Cantemir-vodă cu trebile țărâi. Deci vădzându-l c-au îmbrăcat căftan, s-au 
dus la dânsul de s-au închinat dup'obiceiu. Așijdere şi de-ice Lupul 
Gavriliţă şi alţii, înțelegând de domnie noo, au alergat cu bucurie noo la 
Costantin-vodă. Și mulţi ficiori de boier. Că n-avusesă căutari de la 
Cantemir-vodă, pe vina lor, că-l ocârâe şi nu vrè să-i slujască, ca unui 
domnu, ce pentru cee milui€ pe cei proşti. 


Triimis-au Brâncovanul pe Mihai spătar și cu alţi boieri ce să tâmplas- 
acolo pribegi, de s-au dus la Poartă di-au aședzat logodna cu fiica 
Brâncovanului, anume Maria, cu Costantin ficiorul Ducăi-vodă. Şi 
strângându-s-atâta boierime acolo atunce la Poartă, au făcut mare cheltuială 
țărâi cu multe podoabe, can şi fără treabă, pre cum era ţara atunce slabă: cai, 
rafturi, corturi, 200 de siimeni cu haine şi cu leafă şi alteli multe cheltuiele, 
fără treabă şi fără ispravă. Ş-au zăbăvitu acolo atunce cu atâta boierime şi 
om de la mart păn” la iuni. Dece au făcut multă cheltuială. Ce Costantin- 
vodă fiind tânăr și neştiind rândul, îl bucura Lupul, ficiorul lui Gavriliţă. Ca 
un bezmetec ce era la minte, dzice că-i ţara bogată și-i mulțime de bucate a 
boierilor pribegi, a lui Bogdan ș-a lui Iordachie; are de unde scoate să 
plătească datoria ce face. Dece şi lui Costantin-vodă nu-i era urâtă datoria, 
şi-i era dragă şi mândria. Şi ave casă grè și îmă-sa, Nastasâia, cu atâte fete. 
Au încărcat mulțime de datorie. 


Așijdere Lupul Gavriliţă pârâe la Poartă pe ficiorii lui Cantemir-vodă, 
c-au luat tas-său din ţară 1000 de pungi de bani, și ţara au fostu iertată de 
bir. Dece turcii sta de ăaîsculta acele voroave deșerte din gura lui ce grăi€. 
Și ficiorilor lui Cantemir n-au strâcat nemic, iar ţărâi au făcut mare 
strâcăciune. Că de ce înainte nu vre turcii să mai ierte birul și-l cere 
deplin. Şi cea laudă mare de bucateli pribegilor, dac-au început a le strânge, 
n-au găsit atâta pe cât socotie c-or găsi. Ş-au făcut datorie, ş-au rămas 
neplătită. 


Dece sosând la Gălaţi cu atâta om, ş-au adus și câţiva greci cu dânsul, 
cu mare alaiu în postul Sâmpetrului. leșitu-i-au toată boierimea și 
mazâlimea înainte cu mare bucurie, ştiindu-l că-i ficior de domnu și va 


căuta neamurile boiereşti. Și viind în scaon, pusă boieri pe toţi Gavriliţeştii 
şi pe toți Mironeştii și pe alţii dintr-alte neamuri, mai mulţi tineri decât 
bătrâni. 


Și să şi apucă de făcu nuntă cu o sor-a lui, domniţa Ileana. O dede 
după Neculaiu Costin, sin Miron logofăt, şi-l pusă şi hatman. Şi făcură 
nuntă frumoasă domnească, că era şi maică-sa cu dânsul, a răposatului 
Duca-vodă cel bătrân, cu alte fete mai mici, anume doamna Nastasia. 


Atunce nu s-au aflat în visterie mai mult de-o sută de pungi de bani, 
gata strânși de cămăicani. Că la moartea lui Cantemir scosesă nişte hârtii, și 
n-apucasă Cantemir a le lua. Dece puind Duca-vodă pe Lupul Gavriliţă 
visternic mare, n-au agiunsu acei bani 2, 3 luni de cheltuială visteriei. Care 
apoi mai pe urmă l-au şi scos din visternicie, cu mare bănat pentru acea 
slujbă curată. 


Pus-au atunce la mazâli şi la ţară banii steagului grei. Început-au a 
prinde pe boierinaşii lui Cantemir, cei rădicaţi din neamuri proaste, ce dzice 
Cantemir că i-a faci neamuri, și-ncepură a-i bate ş-a-i închide pen temniţi și 
pe la simeni. Şi-i sărăciră, de rămasără cum le-u fostu postrigul, mojâci. lar 
unii dintr-aceli bătăi au și nebunit, de-u rămas nebuni. Și pe cale le făcusă, 
că vai de boierul ce să roagă mojâcului. 


Așijdere au triimis la casăli boierilor celor fugiţi de le-u luat tot ce-u 
găsit, anume a lui Bogdan hatman ș-a lui Iordachi Rusăt vistemic. Și le 
adusără și giupânesăli în leși, și le prinde vătajâi de-i muncie. Și femeile și 
feteli slujnice din casă le bătè să spuie bani și odoară și haine mistuite şi 
bucate ce-avusesă. Să aflară multe mistuite și ascunsă pen ţară, pe la 
prietini, după cum este obiceiul celui fugar a ascunde. Și luară tot ce găsiră 
şi pe urmă le făcură pe giupânesăli lor surgune la Focşeni. De la Focșeni li- 
au dusu-li cu căruţi şi cu cai răi și cu podvodzi pen munți, pen Hangu, și le- 
u trecut la Neamţu la cetate, la boierii lor, cu bogată lipsă şi nevoie. Îș râsă 
cum îi vini la minte, și mai mult era acesta sfat de boierii cei mari și de 
munteni îndemnare. 


Osândă pe casăli lor pentru vărsarea singelui lui Miron ş-a lui Velicico 
ce făcusă Cantemir-vodă cu sfatul acestor doi boieri pribegi! Şi dup-acee 
scrisă Duca-vodă la Poartă c-au triimis Bogdan şi Iordachi poghiaz din Țara 


Leşască de ş-au luat giupânesăle ş-au făcut mare strâcăciune ţărâi, pentru ca 
să strâce pe copiii lui Cantemir-vodă turcii și pe Cupăreşti. Dar Poarta, fiind 
înţeleaptă şi cuprinsă la minte, nu s-au potrivit scrisorii lui, c-a priceput că-s 
scrisorile lui deșerte. 


Că Bogdan și Iordachi din [ara Leșască nu dormie, nici le șăde 
scrisorili. Triimite la Cameniţă, la Caraman-pașe, că era prietin vechiu lui 
Cantemir-vodă, şi la Daltaban, sarascherul de Oblușşiţă, și la Țarigrad, de 
jăluiă, şi înştiinţa la împărăţe de toate fapteli Ducăi-vodă ce face. Ce nu le-u 
putut strâca nemic ficiorilor lui Cantemir-vodă. Mai mult își strâca numele 
lui cu aceste lucruri. 


Iară când fu de toamnă, într-acel ani a domniei lui, s-apucă de făcu 
nuntă șie. Şi triimisă Brâncovanul pe fiică-sa Maria cu unchi-său stolnicul 
Costantin Cantacozono și maică-sa doamna Stanca şi cu mulți alţi boieri şi 
giupânesă, rudenii din Ţara Muntenească, de vinir-în târgu în leşi. Și le 
dede tuturor gazdă pen curţi boierești și neguţitoreşti, grijă de toate, să nu li 
lipsască nemic. lar pe mireasă îi dede gazdă în casăli lui Vasâlachi 
vornicului Gavriliţă. Și acolo fece nunta mireasa, iar domnia în curţile 
domneşti. Și boierimea a doo ţări nuntiră 3 săptămâni cu mare pofăli și 
podoabe şi cu feluri de feluri de muzice și de pelivănii, de mirare în târgu în 
leşi. Că era să facă nunta la Focşeni, ce, fiind toamna, vreme de iarnă, au 
făcut-o la leşi. Și-ncălecă sângur domnul ca un mire, împodobit şi cu 
surguci în cap şi cu mare alaiu, de-u mărsu la gazda miresâi de-au luat-o. Și 
după ce au luat-o de la gazdă, au mărsu la mănăstire la Golè. Și acolo fiindu 
un patriarhu de "Țarigrad mazâl, anume Iacob, îl cunună acolo în Golè. Şi de 
acolo purcesă cu mare alaiu pen mijlocul târgului de sus şi pen târgul de 
gios păn” la curțile domneşti. Pe-cee vreme și eu, Ion Neculce vel-vomicu, 
eram tânăr postelnic și mergem cu alți postelnici împreună, cu toiegeli a 
mână pe gios înaintea domnului. Și după istovul nunţâi, petrecu domnia pe 
boierii muntenești păn” la Valea Adâncă, cu mare cinste. Și-ş luară dzua 
bună de acolo. 


După aceste începur-a vini datornici de la Țarigrad și a-și cere 
datoriile, că li să plinisă dzua. Și-ncepur-a vini şi poronci de la Poartă, 
havalele, a cere obiceiurile ţărâi, că nu vre să le ierte, ca la Cantemir-vodă. 
Că lăudasă Lupul la Poartă c-au luat Cantemir mulţi bani, și turcii, ştiind 


acee, nu ierta. Atunce s-au conoscut ce-au grăit Lupul la Poartă. Ţara era 
puţină şi boierii era tineri, nu ştie cum or schivernisi. Ce învăţară de 
scoaseră și aice obiceiul cel rău, ce l-au scornit Brâncovanul în ţara lui. 
Aflară-să şi aice sfetnici fără lege și tirănească zavistie, rană fără leac, și să 
cheamă lepra sau fistula în pântece: văcăret, de vac-un zlot și de cal un leu 
să de tot omul, de să trage acel obiceiu spurcatii păn-astădzi în pământul 
nostru. Că orice domnu vine îi drag acel obiceiu şi nu-l mai lasă. 


Și dintr-acel ceas ce-au scos văcăretul, să şi conoscu că n-a lungi cu 
domnia, nice a precopsi casa lor de lacrâmi multe a săracilor. Şi-n scurtă 
vreme cădzu blăstămul mai de grabă pe Dumitrașco Ceaurul vel-logofăti, 
fiind sfetnic, că-i scurtă Dumnedzău viiaţa. Că muri cum îi mai rău, în dub 
frenţit, și i să istovi și casa lui şi 3 ficiori a lui ce-au avut. Să 
stânsă pomenirea lui cu sunet, și moşâile lui cădzură la mâni 
streine. Sfetnicul de domnu rău, pentru cinstea ce are, orbit de răutate fiind, 
gândeşte şi-i pare că nemerește, și pe urmă mai rău să greşește, că pe urmă 
răul cel mai mare şi osânda cade în capul lui. Că lacrâmile săracilor nice 
soareli, nice vântul nu le poate usca. După cum dzice și Isus Sirah, că ruga 
smeritului nuori în cer pătrunde. 


Iară de vară, în al doile ani, vădzindu-l muntenii de lucruri slabe ce are 
de la Poartă, îl tot grăbiè de bani ce era ei chizeşi pentru dânsul, ce luas-în 
datorie. Și el, fiindu-le gineri, să nu-i mânie, sâlie să le facă voia, să să 
plătească. Iară au scornit un obiceiu nou pe ţară, de-au scos de pogonul de 
păpuşoiu şi de părincu ce-l făcè oameni cu sapeli pen curături, să nu moară 
de foame, el le lua câte un zlot, şi de pogonul de tutun câte 4 lei. Lucruri 
deşerte, fără nice o socoteală sau vrun sporii să poată să rădice nevoia! 
Umbla ca nişte oameni hămeiţi, neagiungându-i mintea să schivernisască. 
Că stupii şi vinul să făce buni și mult, că ave năroc la bișug. De-ar hi avut 
năroc şi la boieri cu minte și cu sfat, cum era nărocul la sporul hranei, că era 
bișug, de toate în dzilele lui, aru hi fost lăudat numele lui. Numai cu aceste 
obiceiuri ş-au strâcat numele şi de la ţară şi de la prietini. Și-l sminti€ şi 
muntenii mult, că vre să-l stăpânească și să facă cum era voia lor. Şi câţi 
bani cere muntenii elù tot le da; mai că nu știe ce le-u dat și cu ce le-u 
rămas dator. Și la sânge încă nu era lacom, vărsător, într-acel rându a 
domniei lui. Că mai mult de doi oameni în dzilele lui n-au pierit: un tălhar, 
pe vina lui, şi un răzădent a lui Tucul grof, pe dreptate. Acesta au pierit 


numai de frica lui 'Tucul grofu, că-l închisesă, și la mazâlie, temându-să să 
nu-l pârască Tucul grof, au triimis, de l-au zugrumat, pe Irimeica Jora la 
Trotuş. Că era închis acolo, la mâna lui Buhuș, cămăruşului de ocnă, 
precum i s-a spuni povestea mai gios la rându. Şi era domnu cu-nţelepciune, 
şi la mânia lui grăi€ tot cu cinste şi cu îngăduială, nu cu răstituri, prostatic. 
Și era un om foarte învăţat bine la carte. Şi măcar că era învăţat, dar spor în 
casa lui nu era. Dece iar la al doile an mai scoasă şi al doile văcăret la vită. 


Când fu al treile an a domniei lui, vinit-au Daltaban sarascher-pașe de 
la Obluşiţă cu oaste la 'Ţuţora. Ș-au pornit zaharaoa din ţară și o dede pe 
mâna Ducăi-vodă să-i poarte de grijă, să triimiţă la Cameniţă cu oastea lui 
şi cu un soltan cu tătari, precum purta mai înainte de grijă și Cantemir-vodă. 
Deci Duca-vodă alesă oaste și triimisă cu zaharaoa, iar Daltaban să-ntoarsă 
iar la Oblușiţă înapoi. Și cât zăbăvi la 'Ţuţora, păn-a să porni zaharao, cinci, 
şesă dzile, i-au și luat joimirii un haznătar limbă de la Chiperești mărgând la 
leşi. Și-l dusăr-în Ţara Leșască la hatmani. Deci hatmanii leșești şi răpedzir- 
un rămentar cu câtăva samă de oaste și loviră zaharaoa lângă Nistru și o 
spărsără şi o jăcuiră. Dece Costantin-vodă și cădzu în prepus mare despre 
Daltaban sarascherul, şi să mânie foarte tare pe Costantin-vodă. 


Şi scrisă la Poartă rău de Costantin Duca-vodă, că nu este om harnic la 
domnie, nice este cu dreptate Porţâi, că den chivernisala lui cea proastă au 
luat leșii zaharaoa. Ce atunce nu-i putu strica nemic Daltaban, că sta socru- 
său Brâncovanul de-l sprejăni€ tare dispre Poartă. 


Pârâ-l și Caraiman-paşe din Cameniţă și cu tot culucul Cameniţâi, că-i 
lipsită cetatea de bucate, şi havalelele ce-s orânduite la Cameniţă nu le dă, 
şi-i cetatea flămândă. Ş-acee îndemnătură de pâră era mai mult despre 
boieri pribegi Bogdan și Iordachi, că s-agiunsesă cu Caraiman-pașe din 
Cameniţă. Şi oblicindu Duca-vodă, dat-au otravă unui bulubaș din 
Cameniţă, anume Pepec, ce umbla din Cameniţă la Poartă cu trebile pașei. 
Ce s-au priceput acel bulubaș de-au băut doftoria și n-au murit. Ce încă și 
mai tare şi mai mare pâră ș-au scornit Duca-vodă asupră-ș. 


Duca-vodă avè un grec din Ţara Frâncească, anume Neculaiu Deport, 
pe lângă dânsul, om învâţat și tălpiz, de știe despecetlui cărțile. Şi pe-cee 
vreme scrie Tucul grof de la Poartă la franţuji, de le triimite pen Ieși pe la 
Duca-vodă, și Duca-vodă le da la un răzădent a lui ce șăde în lIeși, și 


răzădentul le triimite la franţuji. Numai le tot despecetluie Duca-vodă cu 
acel Neculaiu Deport de le ceti€ și le izvodie, să ştie ce scrie, ș-apoi le 
pecetlui€ iar şi le da la răzădent, de le triimite. Păn-o dată tot aşe făce. Iar 
când-au fostu odată, au priceput franţojâi că li se despecetluiescu cărțile ş- 
au scris la 'Tucul grof. Dece Duca-vodă, sâmţind şi temându-să, au luat pe- 
cel răzădent de l-au triimis într-o noapte la cămărașul de ocnă, la Ion Buhuș, 
vărul Ducăi-vodă, de-l ţine la Trotuş închis cu taină. Şi când i-au vinit 
mazâlia, au triimis pe Irimeica Jora de l-au zugrumat, temându-să să nu-l 
apuce Antiohi-vodă la mâna, pe cum mai sus s-au pomenit. Atunce avè pâră 
la Poartă și despre 'Tucul grof, pâră că nu-i omul ș-au perit din leși. Și s-au 
boțit toate aceste pâri ce scriu mai sus asupra lui Costantin Ducăi-vodă la 
Poartă. 


Dece atunce în grabă nu l-au mazâlit, că au purces împărăţâia la oaste, 
ce au triimis un capegiu-bașşe, foarte omii mare și de credinţă, să plinească 
banii birului deplin de la Costantin Duca-vodă. Și l-au învăţat vizirul pe 
taină să cerce pentru pâra ce-l pârâsă Taltaban şi camenicenii și Tucul grof: 
este adevărat, aşe hau ba, şi cum chiverniseşte ţara. Și aflând că este 
adevărat, cându s-a întoarce împărăţâia de la oaste, să-l mazâlească, lùndu 
şi banii birului deplin. Şi cu aceste au mărsu acestu capegiu-baș în leşi. 


lară împăratul soltan Mehmet, sângur cu capul său, împreună cu 
vizirul și cu Tucul grof au purces la oaste pe capul 'Ţărâi Muntenești, de-au 
intrat în Ţara Ungurească. Și nu pre mult strâcară turcii în Ţara Ungurească, 
şi le-u ieşit nemţâi înainte și i-au bătut pre rău. Și așe în grab-au trecut 
munţâi înapoi împărăţia în [ara Muntenească, cum n-au gândit. Dece 
atunce Brâncovanul n-au mai putut într-alt chip să facă alte vicleșuguri și i- 
au căutat numai să ias-înaintea împărăției. Ș-aşă fără veste lovindu-l, nemic 
gătire n-avè de zaharali ce trebuie conace împărăției. Ce cu multă grijă și 
frică i-au căutat numai a-i ieşi înainte. Ș-au apucat de-u luat numai în niște 
cuhnii cu cai a lui vro sută de chile de ordzu ș-au luat și trei sute de pungi 
de bani cu dânsul. Ș-agiungându la-mpăratul c-ocei bani, au astupat gureli 
tutoror, cine ce cere. Ordzul l-au dat vizirului, iar vizirul l-au împărțit cu 
caii împăratului. Fost-au prinsu doi nemți turcii şi i-au fostu ţiind aproapi de 
cortul vizirului legaţi. Ș-au fost spuind turcilor că Brâncovanul au făcut 
ştire nemților că intră turcii în [ara Ungurească. Și să teme pre rău 
Brâncovanul pentr-acie. 


Dece buiuc-imbrihor, fiind prietin Brâncovanului, au dzis vizirului: 
„Pentru aceşti 2 ghiauri nemți, ce stau legaţi acole, să poroncești măria ta 
să-i taie, să nu fugă la noapte să dă ştire nemților unde suntem, să fii mai 
rău“. Dece vizirul îndat-au poroncit de i-au tăiat, şi s-au mai curăţit 
Brâncovanul de grijă. Atunce au dzis imbrivorul lui Brâncovan-vodă: 


„Acmu să mă cunoşti că ţi-s prietin“. 


Brâncovanul merge tot înaintea împăratului pe drum. Ș-au triimis de l- 
au întrebat cum de nu suntu oameni pecesta loc, iar Brâncovanul au dat 
samă că, de cându umblă oștile, au mutat oamenii mai în gios din șleah. Iară 
împăratul au dzis: „Bine și cu socoteal-ai făcut“. Și aşè mărgând păn” la 
Dunăre, când-au ședzut împăratul în şeică, să treacă Dunărea, atunce i-au 
pus și lui caftanul în spate, de s-au întorsu înapoi la București. Cându-i mila 
lui Dumnedzău, slujeşte și mintea omului, și banii folosăscu, iar cându-i 
mânie de la Dumnedzău, nice mintea nu slujește, nice prietinii, nice banii, 
precum mai înainte la rândul lor să va arăta. 


Capegi-başe, care mărsesă în leşi pentru banii birului şi pentru alte 
pricini, care mai sus s-au pomenit, șăde în gazdă în casăli Ciobanului 
Costantin postelnicul. -au zăbăvit mult în leşi. Să miera cum a faci, că 
banii birului nu-i da Costantin-vodă, şi adevărul nu știe pentr-aceli pricini 
de pâră ce-l pârâsă de la Cameniţă și Daltaban sarascherul, și Tucul grof. 


Ce au chemat pe Tudose Dubău logofăt şi pe Panaitachi Morona vel- 
postelnic ş-au început a-i întreba cu taină ş-ai ispiti pentr-aceli lucruri ş-au 
spus că are fărman şi de mazâlie. Deci acei doi boieri îndat-au spus taina 
turcului lui Costantin-vodă. Ce Costantin-vodă îndată să spărie, și nu-l mai 
lăsă frica să să sfătuiască cu socru-său Brâncovanul sau cu alți boieri de sfat 
a lui, să vadă cum ar face să să mântuiască de cel lucru. 


Ce şi chemă pe cumnatu-său, Costân hatmanul, și feceră sfat numai 
amândoi şi alesără sfatul rău şi fără socoteală. Că triimisă la Moisăiu 
sărdarul, la cetate la Neamţu, de-au vinit cu vro trei, patru sute de joimiri 
într-o noapte, şi-n faptul dzuei au lovit pe capegi-bași, de i-au tăiat capul, ş- 
au prădat chervăsăria turcească. Pe unii turci i-au tăiat, pe unii i-au luat 
robi, carei n-au putut scăpa, şi pe balci-paşe, aga hanului, l-au luat rob de la 
gazdă. Şi s-au dus la Neamţu cu paci. lar Costantin-vodă s-au făcut a sări 


după dânșii pe urmă și s-au dus păn” la Valea Leţcanilor și s-au întorsu 
înapoi. 


Acestu Moisăiu sărdarul era de casa Cantemireştilor și fugis-în 
Neamţu de frica unor tătari, ce-i pusesă Cantemir la vremea lui de-i tăiasă la 
Prut, viindu din sus cu robi. Și pe urmă, oblicind tătarâi, îl cere, şi el de cea 
frică au fugit în Ţara Leșască. Deci Moisăi, cum au sosit în Neamţu, cum au 
şi umplut locul că l-au chemat Duca-vodă să fac-acea faptă. Dece Bogdan și 
Iordachi era atunce în Neamţu. Vădzind acel lucru, tare s-au bucurat, că una 
ca acie să să facă de mult o aştepta. 


Căutaţi de videţi ce sfat şi lucru de nemic! Nu socotie că-i va veni 
asupră mai mare lucru. Trei, patru sute de oameni, ce taină va să fie? Că un 
om şi nu poate ţine taina, dar atâţe! Au stânsu bine focul cu paie! Deci 
Iordachi și Bogdan, din Neamţu, în toate părţile au răpedzit la Cameniţă și 
la sarascher Daltaban de la Obluşiţă și la Poartă, au dat ştire ce-au făcut 
Costantin Duca-vodă. Și turcii din chirvăsărie au jăluit de jac şi de pieirea 
ce-au tras. Și hanul, pentru omul lui, ce era balci-bașe, iar au jăluit, de-au 
umplut urechile Porţâi. Caută acmu tălpizlăcul la ce cinste aduce pe omul 
mare! Deci împărăţâia tot nu sosâs-în Țarigrad din oaste, pecum să 
pomenește mai sus. 


Costantin-vodă pe urmă, vădzind c-au greșit pre rău, şi stătu mult la 
gânduri, cum a faci să potolească huietul de greşala ce-u făcut. Că s- 
umplusesă locul c-au chemat el pe Moisăiu de-au lovit leşii. Ce scrisă iar la 
Poartă c-au triimis Bogdan și Iordachi din Neamţu joimirii, de-au tăiat pe 
capegi-baș, și ş-au luat și giupânesăli din ţară de le-u dus în Neamţu, cum 
scrisesă şi de altă dată. Ce acmu nu i să trecu scrisoarea ca-ntăiu, că, după 
ce-u sosât împărăţia la Udriiu, au și treimis un capegiu de l-au mazâlit. 


Ce păn-a-i vini mazâlia, să mânie pe cumnatu-său Neculaiu și-l scoasă 
din hătmănie şi pusă în locul lui pe Antiohie Jora. Și s-apucă şi de alt sfat, 
ca să-ş poat-acoperi greșala, să-și facă nume bun la Poartă. Și strânsă oaste 
pre taină şi treimis-într-o noapte pe hatmanul Antiohie de-au lovit părcanele 
de supt Cetatea Neamţului fără veste, să prindză pe Bogdan şi pe Iordachi, 
că le era gazdele gios. Dice, cum au sosât într-o noapte, au și spart o bucată 
şi i-au dat foc şi au făcut oarice și strâcăciune. Numai pe Bogdan şi pe 


Iordachi nu i-au putut prinde, că le-u făcut un prietin din leşi veste, şi-ntr- 
acea sară s-au mutat în cetate. 


Apoi oastea lui Antiohie s-au şi sămeţit și s-au dus la mănăstire la 
Agapia, şi la Săcul, și la Schit ş-au tot bătut ş-au scos pe joimiri şi pe 
drăgani de pen mănăstiri. -au început a s-îngloti oastea lui Antiohi. Ca la 
4000-5000 să făcusă. După cum este obiceiul nărodului omenescu, unde 
aud şi văd dobândă, aleargă de toate părţile, aşă şi acolo să strângă, dac-au 
audzit, unii din Bugeag, unii de la munteni, turcii din chirvăsărie, joimirii, 
de s-închina, și le da cărţi de iertare și leafă. Pe dzi ce trece tot să-nglotie 
oastea. 


Dece, dac-înțălesă lablanovischie, hatmanul leşescu, de această 
socoteală ce-ncepusă Costantin Duca-vodă, îi păru deodată că-i o basnă, 
pentru ce că Costantin Duca-vodă purure ave răspundenţie și prieteşug cu 
hatmanul lablanovischie. Trăi€ bine, nu ca Cantemir. Poghiazuri în ţară nu 
umbla prădând, şi-n tot ceasul treimite Costantin Duca-vodă vești de la 
Poartă. Și când mergè ceambururi tătărăști în Ţara Leșască să prade, el da 
ştire la leşi, să să păzască. 


Deci hatmanul lablanovischie nu să tulbură prè rău, ce scrisă la 
Turculeţ rămentarul, ce era pe margine la Cirimuș, să iè vro dzeci, 12 
steaguri, să ias-înaintea hatmanului Antiohie, să vadză ce-s aceli lucruri și 
pentru ce să fac aceste socoteli. Căci ei au legătură bună de prieteșug. 


Dece Turculeţ lùnd oaste și mărgând în tâmpinarea hatmanului 
Antiohie, începur-întăiu să vorbască. Joimirâi ocărâe pe moldoveni întăiu 
de le dzicè iepași, ai noștri le dzice gligani, cumu-i rândul nărodului prostu. 
Şi sta deoparte Turculeţă cu Melente, stegarul lui Antiohi, de voroviè de 
paci. lar un câmpulungean din oastea lui Turculeță au și slobodzit un 
sâneții în Melente stegarul. Dece oastea moldovenească, cum au vădzut așe, 
au şi năpustit asupra joimirilor. Și puţină bătaie au avut, ș-au și-nceput 
joimirii lui Turculeţ a fugi, şi moldovenii cu turcii, cu lepcanii a-i sparge ș- 
a-i tăi. Și aşe prinsără și pe rămentarul Turculeț viu, supt Cetatea 
Neamţului, unde era numai să saie peste părcane. Să boţisă oastea fugând la 
strâmtoare, și Turculeţ, rămâindu oastea lui denapoi, l-au boţit la un gardu și 
l-au prinsu viu Tatul căpitanul, fratele lui Vicol; l-au oborât cu sulița de pe 
cal. 


Dece Antiohi hatmanul, dup-acea izbândă ce-au făcut, au triimis pe 
Costachi sân Gavriliţă cu veste la Costantin Duca-vodă c-au prinsu pe 
Turculeții. Ce Costantin-vodă să umplu de mare bucurie, unde audzi acea 
veste, gândind că-și va astupa greșala lui ce făcusă de la Poartă cu capegi- 
başe, prindzind pe Turculeţ. Căci la Poartă să ştie numeli lui Turculeţ, că de 
multe ori avè bătaie cu tătarii și la Cameniţă, pecum mai sus s-au pomenit. 
Și-ndat-învăţară de gătiră pușcele și surleli să facă Costantin-vodă șenlici 
de bucurie, după ce i-au spus Costachi vestea acie. 


Îndată ce găti Costantin Duca-vodă aceste toate să-nceap-a dzice 
surleli şi să de pușceli, numai capegi-bașe şi-ntră pe poartă cu mazâlia. Şi- 
nvăţară să prindă porţile, că-i mazâlie, că este domnu Antiohi beizădeoa, 
sân Costantin Cantemir-vodă. Deci îndată să schimbă bucuria în scârbă, că 
să strâcă giucăria, de nu dederă nice pușceli, nice dziseră surleli. Și-ncepură 
siimenii a închide şi porţile. După cum dzice Scriptura: „Cine sapă groapa 
altue dă într-însa“. Așe dă Dumnedzău, că pasărea vicleană dă sângur-în 
laţu. 


Iară boierii lui, păn-a vini Dubău logofătul, de-l pusă turcul cămăican, 
au ieşit despre doamna ş-au fugit în Țara Muntenească, că n-ave cine-i goni, 
că slujitorii era cu Antiohie hatmanul în oaste. Ş-au fugit anume Neculaiu 
Costân hatmanul și frate-său Ioniță sărdar și frate-său Pătrașco tretii-logofăt 
şi Vasâlașco Catacozâno vel-spătar și alții mulți mai de gios. Și mai pe 
urmă, după ce-au vinit ș-Antiohi-vodă, au fugit și Antohi hatmanul și 
Mavrodin, de să făcus-o ceată mari în Ţara Muntenească de boieri, de-au 
şedzut vro 4 ani în Ţara Muntenească, în dzileli lui Antiohi-vodă, de făcè 
multe mestecături la Poartă și cheltuială ţărâi. Și nemic n-au putut isprăvi, 
pecum s-a arăta mai gios. 


Dece Costantin Duca-vodă, vădzindu-să că-i mazâl, răpedzi pe taină la 
Antohi hatmanul la Neamţu, ca s-aducă mai degrabă pe Turculeţ, să-l de pe 
mâna lui capegi-baș, să-l ie să-l ducă la Poartă, împreună cu dânsul. Iar 
boierii camaicani, Dubău logofăt şi cu Manolachi Rusăt, înțelegând c-au 
triimis Duca-vodă s-apuce pe Turculeţ, au şi răpedzit camaicanii şi l-au 
tâmpinat la Podul Leloie. -au luat pe 'Turculeţ din mâna lui Antohi 
hatmanul şi l-au dus la Gălata. Și peste noapte, din mâna slujitorilor 
camaicanilor, au și fugit iar la Neamţu Turculeţ. Deci Antohi hatmanul, 


mărgând cu oastea la leşi, ș-au spus Ducăi-vodă c-au luat camaicanii pe 
Turculeţ din mâna lui, ș-au făcut mare voie re. Și s-au agiunsu cu capegi- 
bașe de-u triimis noaptea un steag de lipcani să-l iè din mâna oamenilor 
camaicanilor, să-l ducă la leşi, iar păn-a merge lipcanii, el apucasă de 
scăpasă. 


Agiungând vestea la Neamţu, la Bogdan și la Iordachi, de mazâlia 
Ducăi-vodă, ei îndată purcesără de la Neamţu de apucară pe Costantin 
Duca-vodă nepurces din leşi şi, mărgând la curte, de s-împreunară cu Duca- 
vodă şi cu capegi-baş. Era atunce mare calabalâc de slujitori în curte, de-ș 
cere lefele de la Duca-vodă. Începu și Bogdan şi cu Iordachi a să prici tare 
cu Duca-vodă înaintea capegi-başei şi-naintea a toată boierimea, pentru ce 
le-u prădat casăli şi le-u muncit slugili și slujniceli din casă, și le-u purtat 
giupânesăli pe la Focșeni și pe la Hangu, și le-u triimis în Neamţu, ș-au 
scris la Poartă c-au triimis ei poghiaz leşescu de le-u luat. „Și pentru ce-i 
triimis pe Moisăiu cu joimiri de-au prădat chirvăsăria ş-au tăiat pe capegi- 
başă, şi pentru ce-i despecetluit cărţile lui Tucul grof și i-ei omorât omul?“ 
Toate aceste și mai multe ca aceste i le dzice faţă, şi spune şi capegi-başei 
celuie ce-au vinit cu mazâlia, şinaintea turcilor celor de chervăsărie, ce era 
prădaţi de Moisăi. lar Duca-vodă nu pute nemic să mai răspundă de rușine 
şi de frică, numai ce schimba feţe. Uneori să făcè roșiu, uneori galbăn, și-i 
era mai mari ciuda cum că-i știe toate tainele ce le făcusă și i le dzice faţă, 
în videală. Precum dzice Scriptura, că nice o taină nu poate să nu să ştie, dar 
încă care este și cu vărsari de sânge, și mai tare și degrabă curund să 
vedeşte, că sângeli nevinovat cere giudecată la Dumnedzău și nu lasă. 


Dece a dooa dzi îl gătiră de-l porni-l, cu mult calabalăc despre slujitori 
pentru lefe și blăstămuri de la oameni, de audzie cu urechile, pentru văcăret. 
Iar doamna lui, fata Brâncovanului, fiind tânără şi dezmierdată de tată-său, 
să bociè în gura mare muntenește: „Aolo, aolo, că va pune taica pungă de 
pungă din Bucureşti pân” în Țarigrad şi, dzău, nu ne va lăsa, şi iar ne 
vom întoarce cu domnia îndărăpt!“. lar după ce-au agiunsu la Țarigrad, n-au 
avut acel năroc să să mai întoarcă, c-au trăit 2, 3 luni ş-au murit de ciumă. 
Şi să şi conoscu schimbat cu slăbăciune nărocul lui Costantin-vodă și de la 
Brâncovanul mai puţintel agiutor și sâlinţa a-i arăta. 


In dzilele acestui domnu, măcar că nu era pace, au trecut un sol leșescu 
la Poartă şi-n scurtă vreme s-au întorsu înapoi fără nice o ispravă, anumi 
Răuţchie. Acestu Răuţchie în scurtă vreme au cădzut şi hatman coronie. 


Pe cestu domnu Duca-vodă, într-această domnie dintăiu, era numai cu 
numeli domnu, că-l stăpânie muntenii. Pe cine dzice muntenii, pe acie 
boieri€, şi ce dzice, acie făce. Și era şi înmăie-sa, doamna Ducăi-vodă celui 
bătrân, și s-amesteca și è la răutăţi. Și boierii încă era tineri, și nu să mai știe 
ce mai este de chivernisală. 


Boierii lui Costantin Duca-vodă cine-au fost: Dumitrașco Ceaurul, vel- 
logofăt; Tudose Dubău, biv-logofăt, l-au pus ban, iar după moartea lui 
Dumitrașco l-au pus iar logofăt mari; fiind om de treabă, era dvoreala după 
vel-logofăt; Vasâlie Costachi, vel-vormic; Neculaiu Donici, vel-vormic; 
Neculaiu Costân, hatman; Vlaso, vel-postelnic; Vasâlaşco Catacozin, vel- 
spătar; Antohie-Jora, vel-păhamic; Lupul Costachi, vel-vistemic; lordăcuţ 
Catacozino, vel-stolnic; Ilie Catacozino, vel-comis. 


Încălecat-au un soltan cu câtăva tătărâme în al doile an a domniei 
Ducăi-vodă de-au lovit fără veste pe Oituz în Ţara Ungurească, iarna, de-u 
prădat trei dzile, cât au putut, şi s-au întorsu înapoi cu pace. În ţară la noi, 
ce-au găsit în calea lor au mâncat ș-au strâcat tot. Acestu soltan s-au rădicat 
ş-asupra turcilor de-au arsu Chilia şi Smilul și Renii. 


CAP. XIII Domnia lui Antiohi- Vodă Sân Cantemir-Vodă leat 7204 


După ce  pomiră pe Costantin  Duca-vodă la Poartă, 
rămasără cămăicani în leşi, puși de Antiohi-vodă, Tudose Dubău logofăt şi 
Bogdan hatmanul şi Iordachi visternicul. Şi din rămășiţeli ce-au găsit de la 
Duca-vodă în ţară, strângându-le, Bogdan și Iordachi ş-au mai întorsu 
oarice din pagube ce i-au jăcuit Duca-vodă, cum să pomeneşte mai sus. 


Viind Antiohi-vodă cu domnia în leşi, era iar om tânăr, ca de 20 ani, 
om mare, cinsteș, chipeș, la minte aședzat, giudecător drept. Nu era pre 
cărturar, numai nu era prostu. Menciuneli, tălpizicurili nu le iubi, la averi 
nu era lacom, obiceie noo nu priimi€ să le facă pre peste samă, vânator şi 
slujitor bun, după hirea tătâne-său. În rè parte era can strașnic, să nu 
grăiască fiecine și fără vreme cu dânsul. Și era și credincios la giurământ, îl 
ține cinstit horba. Şi boierii în curtea lui, pecum i s-a arăta viiaţa lui înainte, 
tot cu cinste umbla. Mânie ave strașnică, răcni€ tare, can cu grabă, și de cie 
să depărta inemile boierilor de dânsul. 


După ce s-aședză la domnie, boieri după obiceiu. lar boierinaşâi 
tătâne-său lui Cantemir-vodă vrè să să bucure de domnia fiiului stăpânu- 
său, dar nu pute, la focul, să ţie inema să să bucure. Că aşe era de bătuţi și 
de stâlciţi și de jăcuiţi, cât rămăsesă cu peile, de n-ave cu ce ieși înaintea 
stăpânu-său. Alţii, fiind pedepsâţi de-nchisoari, îș pierdusă şi mintea. Deci 
Antiohi-vodă, după ce i-au vădzut într-acesta chip, să mira şi el ce li va mai 
face cu dânşii. 


Atunce şi Răscarachi Rusăt cuparul încă au ieșit din surgunie. Numai 
nice de-un folos nu fu lui Antiohi-vodă, că vini de la Rodos în Țarigrad 
bolnav de dropică și-n scurtă vreme au murit. Şi nu-i era lui Rascarachi 
atâta jeli de moarte, câtu-i era jele că-i vinisă zamanul și nu pute să-ş 
răsplătească răutatea ce trăsesă de cătră munteni. 


Ce Antiohi-vodă pusă capichehaie la Poartă pe un frate a lui 
Rascarachi, Chiriţă Mihălachi, şi cu frate-său, beizădè Dumitrașco, să-i 
poarte trebile. Şi acole la luarea domniei n-au cheltuit mai nemic la Poartă, 
nice pe drum n-au făcut atâta cheltuială, că mai mult de cu vo treidzăci, 


patrudzăci de oameni n-au vinit de la Țarigrad. Şi boieri pe-ceşti boieri: 
Donici, vel-logofăt; Vasâlie Costachi, vel-vornic; Dumitrașco Mitre, vel- 
vornic; Lupul Bogdan, hatman, cumnat lui Antiohi-vodă; Manolachi Rusăt, 
vel-postelnic; Mihălachi Răcoviţă, vel-spătar, tiji cumnat, şi pe urmă au 
cădzut şi domnu, de-i dzic Mihai-vodă; Ion Buhuș, vel-păharnic; Iordachi 
Rusăt, vel-visternic; Ilie "Țifăscul, vel-stolnic; Ștefan Cerchez, vel-comis. Şi 
aşe să aşedzară și să tocmiră boieriile la toate trebile, de chevernisâe cum să 
cadă, că era Bogdan şi Iordachi mai aleși și capete bune, de-i agiunge la 
toate socoteleli, de domnie Antiohie-vodă cu cinste şi cu paci. 


În scurtă vreme să tâmplă de muri sora lui Antiohi-vodă, ce-o ţine 
Mihălachi spătarul, anume Safta, şi avu mare jele și păreri de rău după 
dânsa. Şi pe Mihălachi dup-acie nu l-au mazâlit din boierie. Tot în boierie 
au fostu şi la cinste, cât au fostu domn, și-ncă i-au dat voie de s-au şi însurat 
în dzileli lui, de-au luat altă fată de boier, anume a medelnicerului Dedul de 
la Gălaţi. 


Sfătuitu-s-au Antiohi-vodă cu boierii de-au făcut prieteşug cu leşii. Și 
triimisără cărţi, cu rugăminte la craiu și la hatmani, să nu pozvolească să 
sloboadză poghiazuri în ţară să o strâce, că-i păcat că sunt creştini. „Și 
cându s-a tâmpla să margă cembururi tătărăști în sus, om faci şi noi ştire 
leşilor să să ferească“. Dece craiul Sobeţchie și cu hatmanul 
Iablonovischie îndată cu bucurie priimiră că n-or mai triimite poghiazuri, și 
s-aşedză lucrul mai cu paci a trăire. Nu feci ca tată-său Cantemir, să să puie 
împotriva unei crăii cu o mână de oameni slabi. Paza bună trece primejdia 
rè, mielul blând suge la doo maice, capul plecat nu-l prinde sabia. Aşe bună 
chivernisală fece şi Antiohie-vodă atunce. 


Antiohi-vodă era logodit cu o soră a lui Costantin-vodă Duca încă din 
vremea tătâne-său, încă când era la Țarigrad, anume Maria. Și gândisă să 
triimită să o aducă, să-i fie doamnă. Ce-i şi vini vestea pecum au murit, ş-au 
avut mare păreri de rău de acea veste. Triimisă Antiohi-vodă sol pe Bogdan 
hatmanul în Țara Muntenească la Brâncovanul pentru aşedzarea păcei, să 
nu să mai pârască la Poartă aceste doo ţări, să să strâci. Și cerşu să-i de și o 
fată, să-i fie doamnă. Deci Brâncovanul pentru pace i-adeveri, şi pentru fată 
numai îi răspunsă să omoare pe Iordachi Rusăt visternicul şi să să lepede și 
de ciie frați a lui Iordachi, de Cupărești, ce-i sunt capichihaie la Țarigrad. 


Dece Antiohi-vodă nicecum acel lucru nu vru să priimască și să lăsă de 
prieteşugul lui. 


Și-ş alesă doamnă fată de boier din ţara noastră, fata logofătului 
Dumitrașco Ceaurului, anume Catrina. Şi făcu cu dânsa nuntă domnească în 
târgu în leşi, dup-obiceiul acestei țări, în al doile an a domniei lui. 


Brâncovanul, vădzindu pe Antiohie-vodă că-i mărgu lucrurili cu- 
ntemeiere bună, începu în sfaturi cu boieri pribegi și cu Costantin Duca- 
vodă a mesteca pe Antiohi-vodă și pe Cupăreşti pre mult la Poartă. Aşijdere 
şi Dumitrașco, frate-său beizăde, și cu Cupăreştii depreună, pe de altă parte 
amesteca şi ei pe munteni, cum place turcilor. Așe făce ei, îmbe părțile, și 
nu-ș pute strâca unul altuie nemic, fără cât cheltuie sute de pungi de bani la 
Poartă. Şi la celi cheltuieli mari scoasă și Antiohie-vodă pe ţară obiceiul 
Ducăi-vodă, văcăret în doo ierni, încă şi mai greu, 2 lei de cal și 1 ughiu de 
vacă, ca să să aperi de duşmani, iar duşmani nu-i mai da răzbun niceodată. 
Vădzu Antiohi-vodă că nu-i obiceiul bun de ţară, că să faci mare pustiire 
țărâi, şi făcu mare legătură cu blăstăm de la patrierhi şi lăsă ca să nu mai fie 
acel obiceiu spurcat aice în ţară. Și cât au fostu el domnu nu l-au mai scos 
nice al doo domnie. 


Duca-vodă au pârât la Poartă pe Antiohi-vodă, dzicând că la mazâlia 
lui au fostu prinsu pe Turculeţ, hainul cel mare a-mpăratului, care ţine 
drumul Cameniţâi, și era să-l aducă la Poartă, iar Bogdan şi Iordachi, 
oamenii lui Antiohi-vodă, au vinit din Neamţu și l-au luat din mâna 
oamenilor lui și l-au slobodzit, de s-au dus iar în Țara Leșască. Deci atunce 
s-au tâmplat şi doi boieri moldoveni la Poartă, triimiș de Antiohie-vodă cu 
trebi, anume Dabije clucerul şi Silion medelnicerul. -au dat samă acei 
boieri înaintea vizirului că nu este aşe cum pâreşte Duca-vodă, că nu i-au 
slobodzit Bogdan și Iordachi; numai au fostu pe mâna unui căpitan de țară 
de-l păzie, anume Cernat, și din paza acelui căpitan într-o noapte au fugit. 


Poroncit-au vizirul să aducă pe acel căpitan față, să spui. Deci aducând 
pe căpitan față, n-au spus cum au fostu drept, că l-au scăpat el, ce au spus 
pe pâra Ducăi-vodă, că i l-au luat Bogdan și Iordachi din mâna lui de l-au 
slobodzit. Deci era acel căpitan de casa Mironeștilor şi s-agiunsesă cu 
dânșii, de grăi€ pe voia lor. 


Atunce vizirul să mâniesă ş-au poroncit să taie pe cei doi boieri, pe 
Dabije și pe Silion, dzicând c-au grăit minciuni. Atunce Dumitrașco beizede 
şi cu Cupăreștii au cheltuit vro şesădzăci, șeptedzăci de pungi de bani, de- 
au scos acei doi boieri de la moarte. Ș-au dat vizirul de grumadzi și pe 
Cernat căpitan în mâna lui Dumitrașco bezădelei. Și n-au zăbăvit doo, trei 
dzile, ş-au fugit Cernat căpitanul de-acolo în Țara Muntenească. lar peste 
doo, trei luni ș-au făcut paci Cernat, de greșala ce-au făcut, de la Antohie- 
vodă, ș-au vinit în ţară. En căutaţi acmu greșala lui Cernat, și căutaţi și mila 
şi bunătatea lui Antiohi-vodă, cum au fostu de bun și de milostiv! 


Dumitraşco-vodă beizăde, vădzind neașădzarea muntenilor asupra 
frăţine-său, începu şi el a mesteca pre tari pe munteni, să iè domnia în Țara 
Muntenească. Că cădzusă la cinste mare Cerchez Mehmet-pașe imbrihorul, 
care era mare prietin de la moartea tătâne-său, Cantemir-vodă, când au vinit 
cu mazâlia de l-au luat. Şi era acel pașe şi musaip, şi alți turci mulţi prietini 
Cupăreştilor. Și spăriesă pe munteni prè tari, că mai în toate lunile cheltuie 
Brâncovanul câte cinci, şesă sute de pungi. Și nu era nice de-o laudă, nice 
moldovenilor, nice muntenilor, de-atâta cheltuială. Atunce Iordachi 
visternicul Rusăt, într-aceli vremi de vrăjbi, au slăbit tare din prilej pe 
mănăstire şi pe breslaşi. 


Logodisă Dumitrașco beizăde cu o fat-a lui Şerban-vodă, din Ţara 
Ungurească, cu taină. Și prinsără munteni de veste şi-i sta pedică despre 
nemți, că nu lăsa pe doamna lui Șerban-vodă să i-o dè. Şi-ncă mai mare 
vrajbă dintr-acee să făce. 


După poronca de la Poartă, triimis-au Antiohi-vodă pe Bogdan 
hatmanul, împreună c-un soltan cu tătari, de-au dus la Cameniţă, iarna, în al 
doile anii a domniei, zahară și haznă. Ș-au dus-o cu paci, fără nice o 
smenteală. Iară de primăvară, în al doile anu a domniei, vinitu-i-au poroncă 
de la Poartă lui Antiohie-vodă să să gătedze să ducă zahară şi haznă și mai 
mare la Cameniţă. 


Și păn-a sosi haznaoa și turcii şi tătarâi, vinit-au cărţi de la Caraman- 
paşe din Cameniţă la Antiohie-vodă să păzască cu zaharao, păn-în doo 
săptămâni să sosască în Cameniţă, că, nesosând, n-are puteri să ţie 
Camenița de foame, că-ş mâncasă și cai şi tot ce avusesă, şi haznao și 
oastea de la Poartă încă nu sosâsă. Deci în grab-au gătit pe Moisăiu sărdarul 


cu trei sute de slujitori şi cu trei sute de cai în pohod, și pe tot calul câte 2 
chile de pâne, şi l-au răpedzit furiș, cum au putut, de-au dus acea pâne în 
Cameniţă, de le-u mai prinsu foamea deodată cu acea pâne. Că lui Moisăiu 
îi făcusă Antiohie-vodă fărman de la Poartă de paci pentru capegiul ce-l 
tăiasă şi pentru chirvăsăria ce prădasă în dzilele lui Costantin Ducăi-vodă, 
de nu-i dzice nime nemic. 


Iară mai pe urmă au sosât şi un paşă cu o mie de iniceri şi cu opt sute 
de pungi de bani, haznao, şi chihaiaoa lui Isuf-pașei sarascherul de Oblușiţă 
cu 600 de spafei, şi un sărdar muntenescu cu 600 de slujitori munteni, și 
Elaga din Bugeag cu 12.000 de tătari, și Antiohi-vodă cu toată oastea sa, ca 
la 1.500 de slujitori. Și aşe cu toţâi au purces cu zaharao şi cu haznao. Şi 
făcusă cară la o mie şi cinci sute cu pâne, și cu celi neguţitoreşti, și cu 
ciredzi de vaci, şi cu multe turme de berbeci neguţitoreşti. Ș-au purces cu 
aceste cu toate de le-u dus în Cameniţă. Și pe multe locuri la drumuri să 
făcè spaime de leşi. lar tătarâi merge tot înainte, de apuca limbi de pe unde 
pute, din sus. 


lar când au agiunsu la Nistru Antiohie-vodă cu zaharaoa, tătarâi era 
trecuţi toți peste Nistru şi slobodzisă cembururi în toate părțile mai sus de 
Cameniţă, cale câte de o dzi, de prăda. Numai ce s-audzie tunurili dând din 
ocop şi de pen zămci dând. Ce Antiohi-vodă într-acea sară păzi de trecu 
căruţeli cu bani şi triimisă pe Bogdan hatmanul cu o samă de oaste, de- 
apucă de intră în Cameniţă. 


lar Antiohie-vodă şi cu cielaltă oaste și cu tătarii ce-u rămas la coş au 
şedzut a dooa păn-a trie dzi, de-u trecut şi ei cu zaharao și cu tot agârlâcul. 
Şi fiind Nistrul mare, da tătarâlor de tot carul cu pâne câte 2 zloți, de lega 
boii din cară de coadeli cailor, de trece Nistrul înot. Și cum au trecut 
Nistrul, cum au răpedzit înapoi la Poartă de-au făcut veste c-au băgat 
zaharao în Cameniţă. Şi-ș făcu Antiohie-vodă de la Poartă mare cinste și 
laudă pentr-aceasta. 


Așișdere şi-n Cameniţă, după ce au mărsu, i-au făcut mari cinste 
Caraman-paşe. Şi o săptămân-au zăbăvitii acolo la Cameniţă, păn-au 
descărcat, și s-au întorsu înapoi cu paci. 


Atunce muntenii să agiunsesă cu lusuf-paşe sarascherul și sta 
chihaieoa lui cu pricini, numai să s-întoarcă zaharao şi haznaoa, dzicând că 
vin leşii ş-or lua zaharao şi haznao. Iară Antiohie-vodă au luat asupra lui și 
n-au priimit să o întoarcă, ş-au dus-o în Cameniţă, pe poronca împărătească. 
Iar muntenii, vădzind așe, numai să trânti€ şi plesni€ de ciudă, că nu-i pute 
să-i strâci nemic lui Antiohi-vodă. 


Tot într-acestu an de cu iarnă murit-au și craiul Sobeţchie. Ş-au avut 
craiul Sobeţchie 3 ficiori, și nu s-au învoit leşii să puie din trei ficiori a lui 
Sobeţchie nice pe unul craiu. Şi au pus om strein, pe Avgust, prinţipul de 
Xaxonia, bucurându-să capeteli leșăşti la soma de bani mulţi ce le-u dat. 
Bucurându-să la bani, au gândit că i-or mânca banii și pe urmă l-or goni și 
s-or mântui de dânsul, pecum l-e hi voia, pecum mai făcusă și altă dată lui 
Decont, craiului de la franţuzi. Ce acestuie, după ce l-au pus craiul, n-au 
putut să-i facă aşe, pecum i s-a arăta povestea înainte. 


După ce l-au pus craiu pe acesta Avgust, au și început a arăta lucruri 
mari și vestite. -au adus oaste multă din Xaxonia, și s-au gătit și leşii, ș-au 
purces în gios cu mare gătire, cu 2 obuzuri, unul leşescu, 70, 80 de mii de 
oaste și mai bine, şi altul a lui cu nemți, iar cu 50.000, 60.000 de oaste. Și 
așe le era sfatul, să margă să iè Țara Moldovei și Bugeagul păn-în Dunăre. 
Atunci înţălegând Antiohie-vodă de acea gătire bun-a lor, triimis-au și el pe 
Eni pârcălabul şi pe Vargalovici cu Mihuleţ, cu cărți înainte la craiul şi cu 
daruri, poftindu-l, pogorându-s-în ţară, să nu facă stricăciune ţărâi și să nu 
vie pen tară, să margă pe Prut asupra Bugeagului. Și dându Dumnedzău să 
bată pe tătari şi lùnd Bugeagul, atunci și el cu toată ţara i s-a închina lui. 
Atunce craiul tare s-au bucurat şi i-au priimit darurile cu cinste: un cal 
turcescu foarte frumos cu toate podoabeli lui îi triimisesă. Și craiul încă i-au 
triimis lui Antiohi-vodă alte daruri şi s-au adeverit că nemic stricăciune în 
ţară n-a faci, a merge tot pe Prut. 


Numai l-au poftit zahară, pâne, bucate să-i scoată înainte-i dreptu leşi, 
să-i scoată să cumperi cu bani, iar nu-n dar. Și câte ponturi triimisesă 
Antiohi-vodă de poftie la craiul pentru aședzământul domniei ş-a ţărâi, cum 
va fi după ce-a birui pe turci, toate pe voia lui Antiohi-vodă le lăsasă craiul: 
de pecum îi aşedzată Letfa, așe să fie și Ţara Moldovei. 


Dece au vinit craiul cu aceli 2 obuzuri de oaste păn” la Cerneliţa, din 
sus de Horodinca, pe Nistru, cale de un ceas. Și leşilor nu le era cu voie să 
vie craiul, ce umbla cu feliuri de feliuri de meșterşuguri și de priceni, ca să 
strâci acea cale. Ce, după ce-au sosât la Cerneliţa, au învăţat capetele cele 
mari leșeşti pe unul mai tânăr din neamul Potoceştilor, anume pisar coronie, 
de-au făcut pricină c-un ofiţer, nepot a craiului, de i-au dat palme supt cortul 
craiului, şi de acolo au fugit în obuzul leșescu. Și triimeţând craiul să-l iè 
din obuzul leșescu, să vie la giudecată, leşii cei mari nu l-au dat. Deci 
craiul, vădzind acea socoteală a lor, s-au mâniet tare și a doo dzi s-au şi- 
ntorsu cu obuzul înapoi la Leov. Leşii, dac-au vădzut aşe, încă s-au întorsu 
cu obuzul lor ş-au început a să răsâpi cineș pe la casăli lor, şi s-au strâcat 
acea oştire. 


Atunce, într-acea vară, gătitu-s-au și soltan Mehmet, împăratul 
turcescu, sângur cu capul lui, de au mărsu la cetatea Varadinului. Și atunce 
au mărsu și Dumitrașco beizădă, fratele lui Antiohi-vodă, la oaste cu- 
mpărăţia. Numai, păn-a purcede împărăţia de la Udriiu, iar el au vinit în cai 
de olac de la-mpărăţie aice în leşi, la frate-său, cu trebi împărăteşti. $- 
au şedzut aice în leşi numai 4, 5 dzile şi iar s-au întorsu în cai de olac 
înapoi, de-au purces cu-mpăratul la oaste. Iar Brâncovanul cădzusă în mare 
grijă pentru acel olac a lui. 


Atunce, pe acie vreme, era un ficior de mazil, de-l chema Davidel. 
Slujisă în "Ţara Leşască, de agiunsesă rohmistru, și era la cinste mare. Avè 
ceteală, pravilă mare, şi nu ştiu ce i se păre lui, că umbla pentru domnia 
Moldovei. Întăiu au scris la nemți, de închina ţara, apoi au fugit de la leşi în 
Cameniţă. Din Cameniţă s-au dus cu cărţi la hanul ş-au dzis cătră hanul că, 
de i-a da oaste să margă cu dânsul, s-a închina: câtă ţară și cetăţi a Moldovei 
au luat leşii, toate s-or închina la dânsul. Ș-au mărsu hanul sângur cu dânsul 
de au prădat în Ţara Leşască, și nemic den câte au dzis n-au fostu. Ce 
mărgând şi hanul cu-mpărăţia la oaste la Varadin, au mărsu şi el. Ş-au grăit 
hanul vizirului, și era numai să-l puie domnu în Moldova. Numai, prindzind 
de veste Dumitrașco beizădeo, au spus vizirului că acela-i un om nebun, nu 
este de domnie. Ş-aşe au lipsit de n-au luat domnia cât s-ar rumpe un păr. 


Iară după ce au agiunsu împărăţia la cetate la Varadin, s-au și audzit că 
vine prinţipul Evghenie cu oaste nemţască. Deci împăratul turcescu au lăsat 


cetatea ş-au purces înapoi la pod, să treacă apa Tisăi, să nu le apuce nemţâi 
podul. Deci mărgându asupra podului, nemţâi încă au sosit cu tabăra, și 
sâlie care de care oaste s-apuce mai curundu la pod. Şi nu să băte temeiul, 
numai aripile să hărăție. Și tot merge alăture obuzurile, păn-au însărat. lar 
peste noapte au fugit turcii de-u apucat la pod, de-u sârguit de-au trecut 
împăratul şi cu curtea lui. Iară nemțâi dimineaţa, vădzind că nu-s turcii, au 
şi purces în goană; pe carei cum îi agiunge îi tăi€ şi jecuie. Ș-aşe s-au făcut 
un hramăt şi o spaimă denapoi în turci, de trece om peste om, cât s-au rumtu 
şi podul. Şi aşe, sosând temeiul nemților, i-au luat pre toți de grumadzi, pe 
vizirul și inecer-aga. Au pierit în războiu și toţi ineceri acolo în medereze, la 
capul podului, la 200.000 de oaste. Peste tot s-au potopit 30 de pași, fără alţi 
agalari; 120 de tunuri mari, toată urdia, carăle și mulțime de bucate 
neguţitorești s-au istovit atunce. Tisa este o apă mâloasă pe margini. Carei 
cum sări€ în apă cu capul să și îngloda. Și aşe tot om peste om căde, de să 
îneca. Dintr-o sută de scăpa unul, era bine. Și să tăie ei înde ei. Iar 
împăratul, cu câţi au scăpat salt, toată noaptea și a doo dzi au tot fugit, păn- 
au agiunsu la cetatea Beligradului, și acolo s-au poprit. Tătarâi, vădzind așe, 
n-au mai stătut la bătaie ș-au luat în gios pe malul 'Tisăi, păn-au găsit un 
vad, de au trecut înot cu paci. Atunce și agărlicul lui Dumitrașco beizădă ş-a 
capichihăilor acolo s-au prăpădit. Numai ce au scăpat ei cu capetele. 


Iară în al triile anii a domniei lui Antiohi-vodă treimăs-au turcii sol la 
nemți pe Ramie Reiz-afende și pe Alexandru tărzimanul Marvocordat, ce-i 
dzică şi Ecsapăretul, la nemti, să stè să facă pace. Ș-au mărsu și vizirul păn” 
la un loc, cu oaste gata, de au stătut acolo, că să spăriesă turcii a să mai bate 
cu nemţâi. Şi s-au dus solii la Carlovici. Așijdere și nemţii s-au gătit cu 
oaste, de-u mărsu păn” la un loc, ș-au triimis şi ei soli la Carlovici. Ș-acolo 
la Carlovici s-au strânsu, din toate țărâle Evropii, soli de la leşi, de la 
franţozi, de la Vineţia, de la Anglia, de la Olandia, de la moscali și de pentr- 
alte ţări, de-au şădzut acolo la Carlovici 2, 3 luni, toată vara, de s-au aşedzat 
păcile cu toţâi. Numai cu franţojâi nemţâi nu s-au putut aședza, ş-au rămas 
tot să să bată. Pentru crăia Ţărâi Spaniei nu s-au putut învoi. Moscalul încă 
au dat cuvânt să să aşedze pace în al doile ani. 


Turcii cu nemţâi s-au aşedzat într-acesta chip: cât loc au luat de la 
turci, luat să fie. Incă opintie nemţâi să fie Dunărea hotar, dar n-au priimit 
turcii. Și s-au apucat să le dè bani turcii câte 800 de pungi de bani pe ani, 


păn-în 25 de ani, să fie paci, pentru cheltuiala și strâcarea ce au făcut turcii 
nemților în 17 ani ce au avut tot bătaie. Pentru căci începătura bătăii au 
fost întăiu despre turci, cându au mărsu la Beci. Şi le-au tot dat turcii 
această somă de bani nemţilot, cât au trăit acestu împărat soltan Mehmet. 


Leşii încă cere Ţara Moldovei, dar turcii au răspunsu pentru Țara 
Moldovei că Ţara Moldovei nu pot să o dă, să le fie lor podani, că este 
volnică, că turcilor îi închinată, nu-i luată cu sabia. Deci leşii, vădzind aşe, 
s-au aședzat într-acesta chip: cetăţile din Moldova şi mănăstireli, câte au 
luat şi cât loc, tot să-l de înapoi moldovenilor. Și turcii să dè Camenița 
leşilor, cu tot olatul ei, şi Ocraina. Şi pe nohai să-i rădice pe toţi în Bugeag, 
să să ducă la locul lor peste Donu, să rămâie numai bugegeni. Și Hotinul să 
nu-l tocmască turcii nice odată, nice altă cetate să nu facă în Moldova turcii, 
nice paşe să nu puie. Aşijdere şi-n Țara Muntenească cetăţi să nu facă, nice 
paşi să puie. AşE s-au aşedzat cu toţâi, și de toamnă s-au întorsu solii cineş 
la stăpânii săi. 


Atunce, pe acie vreme, împăratul moschicescu, anume Petre 
Alixievici, s-au dus sângur, cu capul lui, la împăratul nemţescu, la Leopold, 
şi multu s-au rugat împăratului nemţescu să nu facă paci cu turcii. Căce că 
atunce să apucasă să facă și el orânduială de oaste, ca la nemți, pecum pe 
urmă au şi făcut-o. 


Dar împăratul nemţescu n-au putut să-i facă pe voie, să nu facă pace cu 
turcii, că slăbisă ţara, şi-i dzice Moscului: „Măcar că te apuci că m-ei da 
câţiva ani chiltuiala oșştii, dar nu pociu, că acmu el mă roagă, dar pe urmă, 
cine știe, sau m-a ruga, sau ba, că poate să să lungească mulți ani înainte 
bătaia. Și eu am slăbit, că eu nu mă bat numai cu Turcul, și mă bat şi cu 
Franţujul, și acolo am mai mare bătaie decât cu Turcul“. 


Dece împăratul Moscului, întorcându-să înapoi la ţara lui, îndată 
atunce s-au și apucat a rade barbele boierilor ș-a slujitorilor, ș-a le şi 
schimba hainele, ş-a face obiceiuri și orânduială tot nemţască. Ş-au adus și 
câteva capete nemți, de-i învăţa de pecum suntu și pănă astădzi. 


Tot într-acel anu, de primăvară, în postul cel mare, trecut-au sol mic de 
la leşi, iar Răuţche, carele trecusă şi maiinte vreme și la Duca-vodă pentru 
trebile păcei. Şi după ce ş-au isprăvit trebile, de toamnă s-au întorsu iară 


înapoi pen leşi. Şi l-au cinstit Antiohi-vodă, ca pe un sol, și mărgând și 
viind. 


Antiohi-vodă atunce, tot într-acea iarnă, triimis-au pe Vasâlie Pureci, 
vornicul dinspre doamna, cu taină, în [ara Ungurească, la doamna lui 
Șerban-vodă, de au dat doamna pe fiică-să, domniţa Căsandra, de o au adus- 
o să o iè frate-său Dumitrașco beizăde, că era logodită cu dânsul. Era cu 
ştirea ghenărarului de Braşov, numai ghenărarul să ferie, că să teme de 
Brâncovanul. Că Brâncovanul avè mare cinste și trecere la împăratul 
nemțescu, şi nu era cu voia Brâncovanului să o ie Dumitrașco beizădè. 


Și după ce au adus-o la leşi, i-au dat gazdă la Iordachi Rusăt 
visternicul, fiindu-i neam. Ş-au și răpedzit Antiohi-vodă la Țarigrad de i-au 
făcut ştire, de au vinit frate-său Dumitrașco beizădeoa. Şi după Ispas 
atunce, în al patrule an a domniei lui Antiohi-vodă, la velet 7208, au făcut 
nuntă, în târgu în leşi, domnească, după obiceiul domnilor. Și şede în leşi în 
niște curţi a lor, ce le cumpărasă tată-său Cantemir-vodă de la Gheuculeasa 
visterniceasa. Ş-au ședzut acolo în gazdă, păn” s-au dus mai pe urmă la 
Țarigrad, cu doamna lui cu tot. 


Dece atunce, în scurtă vreme, tot într-acea vară, al patrule anu a 
domniei lui Antiohi-vodă, îi şi vini ferman să să gătească să margă să rădice 
turcii din Cameniţă şi să dè Camenița pe mâna leșilor, împreună cu un pașă 
şi cu oaste și cu câteva părechi de biholi pentru rădicarea balimezilor și cu 
un sărdar cu oaste de la munteni. Și purcesă Antiohi-vodă voios, şi s- 
învoioşe toată ţara de-cea veste, unde să rădică acea nevoie deasupra ţărâi ş- 
a creştinilor, și dederă slavă lui Dumnedzău. Și atunce eram şi eu, Ion 
Neculce vel-vornicu, pe acie vreme vătavu de aprodzi. Dece dacă sosi 
Antiohie-vodă la Cameniţă, îndată să apucă și făcu pod mereu piste Nistru 
în gura Smotri-ciului, la un sat anume Bârmoviţa. Și ședzu acolo câtăva 
vreme, de aștepta să-i aducă leşii ferman de la Poartă la pașa din Cameniţă 
să iasă, că era şi comisarii leşeşti acolo, anume hatmanul Litvii și Adam 
Sinavschii, voievoda Belschii, careli mai pe urmă au agiunsu de au fost 
hatman mare de corona leșască, și Stanislav, voievoda Chiovschii, și Ştefan 
Potoţchi, strajnic corunnii, şi alţii, cu oaste ca la dzece mii. Sta cu obuzul 
din cee parte de Nistru, și Antiohii-vodă sta din ceasta parte de Nistru, și 
ferman nu li mai trimite leşilor solul lor Reuţchii, careli era la Poartă, că 


ponturili de pace iscălisă, numai craiul Avgust nu iscălisă, și turcii poftie să 
iscălească și craiul Avgust şi toată recepospolita. Și acee era pricina zăbăvii. 


Deci s-au apucat chizăș la Poartă solul Inglezului, precum că va iscăli 
craiul Avgust și toată recepospolita. Și au triimis fermanul pe omul 
Inglezului, de l-au dat la comisarii leşești. Și comisarii l-au dat în mâinile 
lui Cahriman-pașii, să iasă din Cameniţă şi să de cheile cetății Cameniţii în 
mâinile leșilor. lar omul Inglezului s-au dus în sus la craiul Avgust cu 
ponturili păcii, să iscălească craiul Avgust şi toată recepospolita. Deci apoi 
paşa au şi început a deșerta cetatea Camenița. Tâmplatus-au multă zăbavă 
de şidere acolo la Nistru, pănă s-au aşedzat aceste trebi. 


Atunce s-au făcut mare eclipsis, întunecare de soare, cât nu să vide om 
cu om. Întunecasă lumea în anul 7208 septemvrie în doaosprădzeci dzile, 
întru o dzi marţi. 


Găsitu-s-au atunce și un ursu mare groznic. Și sărisă toată oastea, și 
moldovenească, și nu-l pute ucide. Și au dat în câteva rânduri în Nistru, şi 
iară ieşie afară. Și gonindu-l pe Nistru cu un pod, să suisă în pod, şi oamenii 
au sărit din pod în Nistru, și multă grozăvie făce. Câţiva oameni s-au 
împuşcat slobodzind focul să-l lovască, și îmbulzindu-să oamenii să loviè ei 
înde ei. Nu era curat. rii, patru ceasuri toată oastea l-au gonit şi de-abie l- 
au ucis. Și era pre mare, de mirare. 


Apoi gătindu-să şi scoţind tot din cetate din Cameniţă, întru o dzi 
totdeodată s-au rădicat leşii a merge la Cameniţă pe de o parte, şi Antiohii- 
vodă pe de altă parte. Și s-au întimpinat la poarta din sus, ieşind și paşa din 
Cameniţă numai cu curtea lui. Și aşe să întâlniră tustrii odată la un loci, ca 
cându i-ar fi tocmit cineva. Și marsără aşe cu toţii la un loci, cât o 
pistreală de săgeată, pănă la un săivan a pașii, ce era întinsu, de descălecară 
cu toții, şi paşa, şi Antiohii-vodă, şi leşii. Iar agârlâcul paşii și cu turcimea 
toată ce era în cetate în Cameniţă trăitori, tot păzie cu cară, cu căruţe, cine 
cu ce ave, de ieșie din cetate din Cameniţă pe altă poartă, din gios. 


Apoi după ce descălecară leşii, dederă fermanul de la Poartă în mâna 
paşii de-l ceti. Şi paşa dede în mâinile leşilor trii pungi de urşinic cu trii 
chei a porţilor cetății Cameniţii. lar leşii începură a râde şi a vorovi voroave 
de glume cu paşa. Şi întru aceli vorbe de glume vorbiră şi alteli mai de 


treabă. Şi-i cinsti paşa cu cafè şi cu cerbet, după cum este cinstea turcească. 
Și-ş luară dzioa bună de acole unii de la alţii. Și purceasă pașa şi cu 
Antiohii-vodă în gios. Iar leşii cei mari stătură pre loc afară, de nu intrară 
degrab-în cetate, temându-să să nu fie pus turcii vreun lagum în cetate. Și 
apoi intrară și leşii cei mari în cetate în Cameniţă şi o curăţiră de toată 
scârnăvia. Şi dezgropară pe paşi de pin biserici, ce le făcusă meceturi, și 
făcură o sveştenii de le sfinţiră. Şi aședzară puști mari a lor leşii şi oaste 
leşască cât au trebuit. 


Iară pașa și cu Antiohii-vodă, dacă au trecut Nistrul în ceasta parte, 
purceasă înainte la Tighine, paşa cu carăli lui și cu curtea lui, iar Antiohii- 
vodă cu pușcile celi mari în urmă. Și pusă pre geabhana și pe pravul cel de 
pușcă cu carăli pre Mihălachi Racoviţă vel-spătar, careli fusese cumnat cu 
Antiohii-vodă, iar pe Nistru cu podurile au pus cambaraleli și glonţurile celi 
de pușci şi cu multe fieră mănunţușuri, și plute şi şeici pe apa Nistrului le- 
au pornit. Și au fost ispravnicii pe aceste cumnată-său, Lupul Bogdan 
hatmanul, de au mărsu cu oastea pănă la Tighine, pe malul Nistrului. 


Și atunce au dat și leşii agiutor lui Antiohii-vodă poduri de a lor di pe 
Nistru, pentru mai degrabă deşertare. Şi paşii încă i-au dăruit doao mii de 
galbeni leşii, să iasă mai degrabă din Cameniţă, pentru că paşa mai zăbăvie 
vreme pentru să să gătedze. Şi leşii cu un ceas mai înainte era bucuroși să 
iasă turcii din Cameniţă, ca să nu mai puie vreo pricină turcii. 


Și făcusă leșii comisari și zapis la mâna lui Antiohii-vodă pentru 
moştile Sfântului Ioan cel Nou ce au fost la Suceavă, să le de, să vie, iară 
aice în ţară, cu toate odoarăli şi veşșminteli mitropoliii. Numai poate-fi voia 
lui Dumnedzău n-au fost, că s-au tâmplat acel zapis de s-au rătăcit, şi când 
au trebuit să-l scoată nu l-au găsit. Și aşè au rămas moştile Sfântului loan 
iară în Ţara Leşască. 


Și aleasă  Antiohii-vodă pre Lupul Costachi, ficior lui 
Gavriliţă vornicul, şi-l făcu comisar, dimpreună și cu alţi boieri, și-i trimisă 
la Suceavă și la Neamţu de scoasără pre toţi leşii din ţară. Şi viind Antiohii- 
vodă la leşi, la scaonul domnescu, după ce dusă toate lucrurili în Tighine, 
rămasă ţara toată în mâna lui Antiohii-vodă, Hotinul, Suceava, Cernăuţii, 
cât stăpânisă leşii. Și au mai făcut Antiohii-vodă ferman de la Poartă și au 


isprăvit de au luat și ţinutul Orheiului în mâna lui, că era Ucraina pre 
atunce, de-l stăpânie hanul. 


Și să făcu bună pace de toate părţili, ca de mulţi veci, şi nu să simţie 
nemică necăiri de tălhari. 


Deci atunce, în scurtă vreme, au trecut, după ce au dat Camenița turcii 
leşilor, şi solul cel leșescu de la "Țarigrad, anume Reuţchii, şi s-au dus în ţara 
lui, precum mai sus s-au scris. 


Iară de iarnă, tot în acel an, vinit-au alt sol din Ţara Leșască, mai mare, 
pre anume Lişcinschii, voievoda Poznavschii, ce era ginere hatmanului 
Iablanovschii, a căruie un ficior, pre anume Stanislav Lişcinschii, au 
agiunsu de au fost craiu în Ţara Leșască, ce l-au pus Carol, craiul $vedului, 
mai pre urmă, precum i să va arăta istoria la rându înainte. 


Deci acel sol mare vini€ cu multă pohvală și podoabe şi cu mulţi ficiori 
de domni leşești. Și i-au ieşit Antiohii-vodă înainte pe Bahluiu, cale de un 
ceas, și așe tot alăture au vinit cu dânsul pănă la gazda lui. Și apoi a doa dzi 
Antiohii-vodă l-au poftit pe sol la curtea domnească, la cinste. Deci acel sol 
să ține prè mare, după cum li să și cade să să ţie, că n-au călcare de nime și 
sunt nelipsiţi di cele trebuitoare, ce le trebuiescu, şi nu știu pedeapsa sărăciii 
aceştii lumi ca noi. Şi i-au răspunsu lui Antiohii-vodă, de-i va ieși înainte 
să-l întimpine la giumătatea de scări a cerdacului, va vini la cinste, iar de 
nu-i va ieși înainte așe, nu va vini. Deci așe s-au aședzat: să să scoboare 
Antiohii-vodă pănă la trii scări și solul să să suie iar pănă la trii scări. Și la 
al şapteli scară, unde este giumătatea, să să închine unul altuie, şi așe 
alăture să margă pănă în casă. Şi la băut totodată să be amândoi. Iar la acè 
vreme, fiind Ion Neculce vel-agă, era rânduit de domnie de grijiè pe sol la 
gazdă de ce-i trebuie. Deci i-au făcut Antiohii-vodă mare cinste solului, și 
au purces după acee solul de s-au dus la Țarigrad pentru întărirea păcii, 
pentru ca să fie pace vecinică leşii cu turcii. Deci noi moldovenii ne 
bucuram unde audziiam că este să să facă pace vecinică, fiindu pământul 
nostru supărat de podghiazuri şi de pustietate. Dar nu ne pricepem că mai 
cu amar pre urmă ne va fi vecinica pace. De răutate şi de amar ne-au cădzut 
noao moldovenilor pe urmă, că ni s-au micșurat cinstea de la turci, că ne-au 
înmulţit obiceiuri rele asupră şi ne-au făcut oameni de nemică de suntem, că 


ne-au călcat pre cum le-au fost voia, care înainte să vor arăta toate pre 
rându. 


După acee în scurtă vreme au și vinit iarna ferman de la Poartă, să 
margă Antiohii-vodă și cu hanul dimpreună să scoată pre nohai din 
Bugeacu, să să ducă la Don, să trăiască acolo, după cum s-au aședzat la 
pace. Şi ei să pune împotriva hanului și nu voie să iasă din Bugeac. Deci 
Antiohii-vodă îndată să găti și purceasă cu frumoasă oaste, că atunce era şi 
Turculeţ, cu vreo doao mii de slujitori ce fusese joimiri, suptu 
ascultarea ţărâi. Deci purceasă din lași pre Bârlad pănă la Fălcii, şi de acolo 
s-au întorsu iar la lași, că s-au aședzat hanul cu nohaii să-i lasă pănă în 
primăvară. Și cum au vinit primăvara, s-au și rădicat de bună voia lor, de s- 
au dus la Don să trăiască. 


Iară Antiohii-vodă de primăvară, în al cinceli an a domniii lui, au făcut 
cărți de slobodzii pin toate săliştile. Și au mutat slujitori de pin Piatră şi din 
Roman și de pin toate târgurili, ce era pin mijlocul ţărâi aşedzaţi, şi i-au 
mutat pe la marginile țărâi, pe la vaduri, pe Nistru şi pe Prut îi aședză. 


Și scoasă și ruptă pe ţară, de-i aşedza pre oameni pe putință cu 
pecetluituri roşii domnești pe feţe, pe tot omul anume și cu giurământ mare 
că vor da de patru ori într-un an. Deci aşè purceasără oamenii din toate 
țărâli a izvort şi a vini cineş la locul său și la moşia sa. 


Așijdere şi boierii carii era pribegi în Țara Muntenească încă de la 
mazilia lui Costantin Ducăi-vodă, de făce multe amestecături, atunce 
vădzind că s-au făcut pace şi nu mai pot isprăvi nemică nici cu Costantin 
Duca-vodă, nici cu Brâncoveanul-vodă, ș-au plecat capetili la Antiohii-vodă 
şi au vinit în ţară. Și Antiohii-vodă i-au priimit cu dragoste şi-i ţine la mare 
cinste. Carii mai pre urmă acei boieri i-au fost de mare folos la mazilie lui 
Antiohii-vodă, precum să va arăta mai înainte.Numai că au rămas în [ara 
Muntenească Nicolai Costin hatmanul, că era cumnat cu Costantin Duca- 
vodă, și Mavrodin vistiernicul, că era grec, nu ave la ce vini. 


Tare să bucurasă oamenii atunce şi de pace şi de chivernisala ce bună a 
lui Antiohii-vodă. Şi începură boierii a-ş face curţi și a iezi iazuri pre la 
sălişti, şi cu toate să sili€. 


Intorsu-s-au şi solul cel mare leşescu de la Poartă, pre anume 
Lişcinschii, voievoda Poznavschii. Și i-au ieşit Antiohii-vodă înainte şi iar 
l-au cinstit după obicei, şi s-au dus la ţara lui, în Țara Leşască. 


Atunce, după aceste după toate, s-au rădicat şi Dumitrașco beizăde din 
Iaşi cu doamnă-ș şi cu tot agârlâcul său, și s-au dus la Țarigrad, să trăiască 
acolo. Iară Brâncoveanul-vodă, după ce au vădzut că au mărsu Dumitrașco 
beizăde la Țarigrad, s-au umplut de grije şi de frică că-l va pârî, pentru că 
ştie doamna lui, din Ţara Ungurească, toate tainele ce ave Brâncoveanul- 
vodă cu nemţii, a doa, pentru mulți bani ce luasă Brâncoveanul-vodă a lui 
Șerban-vodă. Şi-i era aminte să nu-l smintească și din domnie, cu prietinul 
său, cu Cerchez Mehmet-pașe, cu Cuciuc imbrihor, musaipul împăratului. 
Că Dumitrașco beizăde ști bine rândul Porții și ave cinste mare de la turci. 


Ce Brâncoveanul-vodă să sfătui mult cu unchii lui, cu Costantin 
stolnicul şi cu spătariul Mihai, cum ari face să să poată mântui de 
Cantemireşti, ca să nu vie la vreo primejdie cu Costantinii Duca-vodă, să 
cheltuiască să-l scoată la domnie. Nefiindu-i ginere, îl urâsă. Și dzicè că 
cându îi era ginere şi nu-l asculta, dar acmu, dacă va ieşi la domnie, nici l- 
ari băga samă. 


Și sfătuiră şi triimisără pre unchiu-său, pre Mihai spatariul, la Poartă, 
şi umblă spatariul Mihai și cercându și giuruind mult veziriului, să 
mazilească pre Antiohii-vodă şi să puie domnu strein, pre carele au ales 
Brâncoveanul-vodă. Și Brâncoveanul-vodă alesese pre un Toderaşco de la 
Gălaţi. Care acel 'Toderașco a fost neguţitor: om era chipeş și de fire, dar 
mai rău şi mai spurcat, şi mai varvar, și mai tiran nu era alt om pre aceli 
vremi în ţară. Că de ar fi fost acela domnu în Moldova, nici un boieriu pănă 
în doao, trii luni n-ar fi rămas viu în ţară. 


Acel feliu de milă avè Brâncoveanul-vodă pe ţara noastră a Moldovii 
şi pe boieri. Ce Dumnedzeu nu s-au îndurat, că au răspunsu veziriul 
spătariului Mihai că nu va mai înmulți domnii, ce, de va mazili pre 
Antiohii-vodă, a pune pre Costantin Duca-vodă, iar pre alţii nu va pune. 


Audzind acest răspunsu de la veziriul, spătariul Mihai nu l-au mai 
încăput vremea a mai aştepta într-alt chip, că ave grije de Dumitrașco 


beizade, ce numai i-au căutat a să lipi iar de Costantin Duca-vodă să-l 
scoată la domnie. 


Nu ştiu ce vom dzice, nenorocirea 'Ţărâi Moldovii, au mânia lui 
Dumnedzeu. Să tâmplasă la acee vreme de ţine gazdă solul nemţăscu în 
casăli lui Costantin Ducăi-vodă. Şi i să rugă acelui sol, ţiind gazdă la 
dânsul, de au grăit solul veziriului să-l facă domnu pre Costantin Duca- 
vodă. Şi atunce veziriul îl ţine la mare cinste pre acel sol, și numai ce i-au 
căutat a face voia, puindu-să chizeși muntenii și agiutându-l și cu bani. 


Vinit-au atunce la laşi, la Antiohii-vodă, şi alt sol mică moscal de la 
Țarigrad, careli mersese pe la Azacu pe apă cu un galion. Şi turcilor nu le 
păre bine unde l-au vădzut că a vinit pre apă, de au deşchis drumul pe apă şi 
au învăţat a face galioane și ei. Și mult să mira și să strânge noroade de 
privie acel galion moschicescu, că nici cu gândul nu gândi€, netocma să 
vadză galion moschicescu să vie la Țarigrad. Și audzi& mai înainte că faci 
moscalii galioane, dar nu crede, dar atunce l-au vădzut şi cu ochii. Ce 
întorcându-să acel sol, pe uscat, prin laşi, l-au cinstit Antiohii-vodă după 
obicei şi după cinste. I-au spus acel sol că este mazil, că înțălesese din solul 
nemţăscu. Pentru aceasta numai nici de un folos nu i-au fost lui Antiohii- 
vodă că i-au spus, că cum au purces solul din laşi, iară a doa dzi i-au și sosit 
un capegi-bașe cu mazilia. Căutaţi acmu de socotiți ce fără de năroc ţară și 
oameni, că numai șapte, optu luni didese Dumnedzeu de era răsuflare în 
ţară şi să bucurasă ţara tare. Dar de ar fi ţinut şepte, optu ani sau dzece așe, 
n-ar fi putut oamenii şi dobitoaceli a încăpe în ţară. Dar Dumnedzeu nu va 
să ierte păcatul şi greșala aceştii ţări, tot mai mare, și mai rău, și mai amar, 
şi mai suspin să adaoge. Deci cum dede mazilia, îndată și apucară porţili și 
începură a căuta pre Bogdan hatmanul și pre Iordachi Rusăt vistiernicul, cu 
ferman făcut de la Poartă, Costantin Duca-vodă şi cu muntenii. Şi să 
strânsără într-un ceas slujitori, de-i pusă capegi-başe împregiurul curţii 
domnești de sta de străjuie să prindă pre acei doi boieri, pre Bogdan și pre 
Iordachi. Iar acei doi boieri şide în casă la doamna mistuiţi, ascunși, şi nu 
cutedza capegi-bașe să intre în casă la doamna să-i ie de grumadzi, că-i 
oblicisă că sunt acolo. Şi era turcul om împărătescu. 


Iară a triia dzi au stătut Antiohii-vodă de au mijlocit lucrul cu boierii 
carii fusese pribegi, carii mai sus s-au scris că au vinit la mila lui, și cu alți 


boieri de ţară ce se tâmplasă în laşi din capete, anume Vasilașco 
Cantacozino spatar şi cu frate-său Ilie Cantacozino vistiernic şi cu Ioniță 
sărdariul, ficior lui Miron Costin logofătului, și Antiohii hatmanul și Lupul, 
ficior lui Gavriliţă vornicul. 


Vorovit-au cu toţi cu aceștia şi i-au poftit și i-au rugat pentru Bogdan și 
pentru Iordachi. Dece acești boieri n-au putut călca voia lui Antiohi-vodă, și 
măcar c-avusesă mult supăr de Bogdan şi de Iordachi, întăiu Ioniță sărdarul, 
sân Miron Costân, având mare rană în inema lui pentru tăierea tătâne-său, 
lui Miron logofătul, în vremea lui Cantemir-vodă, că mai mult era prepusul 
de Bogdan şi de Iordachi c-ar hi îndemnat pe Cantemir-vodă atunce de au 
perit tat-său. Și acmu, vădzind rugămintea lui Antiohi-vodă, le-au lăsat toate 
gios ş-au sfătuit cu toţâi. Și ieşindu sara la gazde, au îmbrăcat pe Bogdan și 
pe Iordachi în haine proaste, și s-au făcut în loc de slugi de-u mărsu dup- 
acei boieri pen mijlocul slujitorilor, pănă au ieşit pe poartă afară. 


Însă fiindu şi baş-bulubaş de casa lui Antiohi-vodă, s-au agiunsu și cu 
dânsul, de-u pus niște slujitori ca aciie, cu plată, de n-au luat tare sama, 
când au ieșit. Dece hatmanul Bogdan, după ce-au agiunsu la gazda Lupului 
visternicul, îndat-au încălecat cu câteva slugi ș-au fugit în Ţara Leşască. 
lară Iordachi Rusăt visternicul au mărsu după Ilii comisul Catacozino 
păn” la gazdă pe gios, şi n-au putut încăleca şi el, ca Bogdan, să fugă, fiind 
om bătrân și slab. Ş-au purces Catacozino la ţară, şi aşe într-o cuhne l-au 
ascunsu, şi apoi au fugit și Ilie, pentru voia lui Iordachi, depreună. Și l-au 
dus pen Hangu, ş-au trecut în Țara Leşască amândoi, și aşe li s-au tâmplat 
de au scăpat. 


Iară Antiohi-vodă s-au gătit ş-au purces la Țarigrad, împreună cu 
capegi-baș. Ş-au domnit 5 ani fără 3 luni. Și păre tuturor rău de dânsul, și-l 
pomeni de domnu bun pănă în dzua de astădzi, că avè năroc la toate. 
Bucateli, de să făce în dzileli lui, nice boal-în bucate nu era, și stupii nici 
într-o vară nu s-au făcut răi. Acestu năroc avu Antiohi-vodă, şi plata de la 
turci, pentru slujbe ce-au făcut, i-au plătit cu mazâlia. 

Costantin Duca-vodă, dacă îmbrăcă căftan de la Poartă, cu cheltuiala și 
agiutorul muntenilor fece iar cheltuială mare. Și cu datoria a domniei cei 
dintăiu neplătită, să-ncărcă de să feci o somă mare de bani, și-ndători ţara și 
pe vaci, şi pe oi, şi pe miere, şi pe ceară, de luo bani de la neguţitori. 


Și dacă-i vini veste c-au scăpat Bogdan hatmanul şi Iordachi Rusăt 
visternicul, să otrăvi de mânie pe camaicanii din leşi, căci i-au scăpat pe cei 
doi boieri. Și să mânieră și le păru rău și muntenilor că i-au scăpat şi nu ş-au 
putut faci cheful pizmei cei vechi. Căci sfatul lor cu Duca-vodă gândiè că 
vor găsi la dânșii multe averi, să-ș plătească nevoia și datoria ce avè după 
cap. Și acel sfat și gând dede Dumnedzău de nu-i fu nice de un folos. 


Și după ce vini în leşi, pusă boieri după obiceiu, anume pe Ion Buhuș, 
vărul lui, vel-logofăt și pe Mitre vel-vomic de Ţara de Gios, pe Pavăl 
Ciocârlan vel-vormic de Țara de Sus, pe Neculaiu Costân, cumnatu-său, 
hatman, pe Panaite Morona vel-postelnic, pe Cuze vel-spătar, pe Savin 
Zmucilă vel-ban, pe Gavril Miclescul vel-păharnic, pe Gheorhiţă Mitre vel- 
visternic, pe Pătraşco Zosin vel-stolnic, pe Manolachi Hristo-verghi vel- 
comis. Aceștia era boierii lui Costantin Ducăi-vodă. Numai mai aleși din 
toți era la sfat Panaite Morona postelnicul, că să potrivie cu stăpânu-său la o 
fire. 


Dece, după ce boieri, îndată triimisă boierii la Poartă cu pâră asupra lui 
Antiohi-vodă ş-a frățâne-său, lui Dumitrașco, cu multe năpăşti și pricini făr” 
de cale. Și-nvăţa pe boieri, cu de frica, de-i pârâè, fiind şi muntenii 
învăţători şi agiutori la Poartă. Şi deodată îl închisără turcii pe Antiohi- 
vodă. Că Antiohi-vodă, când s-au mazâlit, mai mult de 27 de pungi de bani 
în casa lui n-avè, măcar că fusesă domnu cinci ani, şi n-ave cu ce să să 
sprejânească de neprietini, după cumu-i obiceiul turcilor, de-l faci prietin cu 
dare. Pe-cestu lucru să poate socoti că Antiohi-vodă era om bun și nelacom. 
Unde să să găsască altul de potriva lui să fie! 


Dumnedzău nu-l lăsă mult în pedeapsă, că să schimbă Poarta, și-ş 
tocmiră Cantemireștii trebili, şi ieşi de la-nchisoare Antiohi-vodă. lar Duca- 
vodă, dac-audzi că şed Cantemi-reştii la casăli lor cu paci, îndată să-mbrăcă 
cu cămeșe de gheaţă. Deci și triimisă pe vlădica de Roman, anume Lavrenti, 
la Bogdan şi la Iordachi, în Țara Leșască, de le giură și le adeveri mare 
milă, și-i adusă în ţară la pământul lor să trăiască cu paci. 


Iară muntenii triimite totdeauna la Duca-vodă de cere datoria ce vechi 
şi iastă noo, şi nu le mai da nemic. Şi de ce-l poftie sau l-învăţa, el nu-i 
asculta ca-n domnia dintăiu, nice să mira de dânşii. Ce să mânieră și ei tare, 
şi vădzind şi pe Cantemirești c-au ieșit de la-nchisoare, le-u intratu şi lor o 
oarice grijă de dânşâi, şi-ş arătară obraz de făcură paci cu taină, să nu ştie 
Duca-vodă. Numai pace sulemenită, că, când le vinie muntenilor zamanul, 
tot îi împedeca la trebi pe Cantemirești. 


Și-ncepu Duca-vodă a scoate grele dări și mari pe ţară, a-ndesi 
ciferturili ce le scosesă Antiohi-vodă: din patru dederă opt într-an, și 
oamenii începură a să spări€ şi a fugi; şi pe mazâli a-i îngreui€ cu dăjdii 
grele și desă. Și pe Bogdan și pe Iordachi, totdeauna triimite la dânșii, de le 
lua împrumutări mari, pungi de bani, şi-napoi nu le mai da nemic. Şi nu ţine 
giurământul, că era în prepusuri, după cum este acel obiceiu la toți domnii, 
de au prepusuri pe unii boieri. 


Atunce Iordachi Rusăt visternicul, încuscrindu-să cu Vasâlie vornicul 
Gavriliţă, feci sfat la nunta fiilor lor, ce vor faci să să poată mântui de acestu 
domn, că nu mai pot rădica nevoile. Dece Vasilie vornicul, măcar că era la 
cinste, dar pentru voia cuscru-său, lui Iordachi, îi întunecă mintea şi-ndată 
să sculă cu toți fraţâi lui, anumi Lupul şi Solomon și Costachi, şi cu alți 
boieri: Mihălachi spătarul, ce fusese cumnat cu Antiohi-vodă, şi Ilie Frige- 
vacă spătarul şi cu alți mulţi boieri, ca la vro 50 şi mai bine. Și o samă 
loviră pe la Bogdan, pe la casăle lui pe la Iveşti, neștiind Bogdan nemic, şi-l 
îmbunară, cum vor să fugă și să ciie pe Antiohi-vodă de la Poartă să le fie 
domnu. Şi-i credzu, şi fugi şi Bogdan cu dânșii în Țara Muntenească. Cu 
toțâi să dusără, iară Iordachi rămasă în leşi, cu mare grijă, făcându-să bun și 
nu şti nemic. Deci Duca-vodă, dacă vădzu așe, să tulbură tare şi-ș aprinsă 
poaleli de toate părţile. Și ce strânsesă bani de la ţară, nu apucă a da pe la 
datornici, şi şi începu a triimite bani la Poartă și la hanul și la Isuf-paşe, 
sarascherul de Baba. Şi isprăvi de scoase ferman să-i iè pe toți Duca-vodă 
de grumadzi din Ţara Muntenească. Ce şi Brâncovanul deodată nu-i dede, şi 
triimisă doo, trei rânduri jalobă la Poartă de ce le faci Duca-vodă, și tot nu 
le ținu în samă Poarta. 


Dece Brâncovanul-vodă, vădzindu că nu le poate isprăvi de la Poartă, 
stătu să facă paci de la Duca-vodă. Şi-i triimisă pe boieri la Focşeni să stè 


împreună cu căpitanul de Focşeni, să i le giure și să treacă în Moldova. Și 
treimisă şi Duca-vodă pe Ioniță hatmanul sân Costân şi pe Misail 
mitropolitul, de marsără la Focşeni de giurară boierilor că nu l-è fi nemic 
despre domnu Costantin Duca-vodă. Și trecură boierii toți în Moldova la 
casăle lor. Însă nu-i dede pe toţi ce era mai cu prepus şi mai capete, ce-i 
mistui Brâncovanul pe aciie de cătră capegi-bașe ce vinisă să-i iè, anume pe 
Vasâlie Costachi vornicul şi pe Bogdan hatmanul și pe Mihălachi spătarul şi 
pe Ilie stolnicul Frige-vacă și pe Macsut postelnicul. Pe aceştia îi popri 
Brâncovanul, că să teme să nu-i omoare. lar Costantin Duca-vodă, vădzind 
că nu i-au dat pe aciie, iar s-au apucat de pâră la Poartă mai tare pe 
Brâncovanul, cu jalobă. 


Deci Iordachi, din leşi, iar pe taină au îndemnat pe alţi boieri ş-au fugit 
în Ţara Ungurească, anume Ilie Catacozino şi Balşe și Ursachi și Ion 
Sturdze și alţii. Şi pe alţii îndemnă de fugir-în Ţara Leşască, anume pe 
Macrei banul și pe Gheorghiţă comisul și Pilat șetrarul și alții mai mici din 
căpetenii. Deci dacă înțelesă Duca-vodă cum c-au fugit boierii și-n Țara 
Ungurească şi-n Țara Leșască, i s-aprinsă inema de voie re. Și slăbi a mai 
pârî pe Brâncovanul la Poartă pentru boierii cei mai de frunte ce-i poprisă 
Brâncovanul, de nu-i dedesă. Că-ș tocmi apoi Brâncovanul lucrul de la 
Poartă să nu-i dè, şi rămasără acolo. Că triimisesă Duca-vodă pe 
Dumitrașco Buhuș să omoare pe furiș în Bucureşti pe Bogdan hatmanul. Ce 
Buhuș, ca un fecior de boierii și de neam, n-au vrut să fac-acel lucru 
tălhărescu şi, după ce-u mărsu, au spus lui Bogdan și Brâncovanului. 


Ce Brâncovanul, cum audzi acel lucru, îndată feci mărturie de la mulți 
turci şi de la boieri și triimisă la Poartă de feci ştire. Și cu acea socoteală îș 
strâcă obrazul şi numeli și mai rău de la Poartă Duca-vodă, de nu mai putu 
cere pe acei boieri ce rămasără acolo la munteni. 


Atunce strâcă Duca-vodă legătura văcăretului ce făcusă Antiohi-vodă 
şi scoasă văcăretul, de cal 2 lei şi de vacă un galbăn și adăoşag de toată vita 
câte un tult. Ș-apoi, vădzind că să strâcă ţara şi să pustieşte, să spărie că ș-a 
pune capul și feci și el legătură şi scrisă cărți pe la margine de milă. Și 
triimisă la boierii cei pribegi de la unguri și de la leşi cu giurământ să-ș vie 
în urmă la pământul lor. Și viniră iarăş înapoi acasă. Dar cei 5 boieri tot au 
rămas la munteni, n-au vinit, nicecum n-au credzut. 


Într-această vreme, mârzaci nohai, cu oardele lor, începură unii dintre 
dânșii iar a s-întoarce în Bugeag. Și turcii îi goni€ iară înapoi, nu-i lăsa. Ce 
să burzului un soltan cu dânșii asupra turcilor şi făcură multă răutate în 
olatul Cheliei și arsără şi Renii. De-r hi fostu îngheţată Dunărea, păn-în 
Țarigrad ar hi agiunsu. Ş-au scris la Duca-vodă să-ncalece și el cu 
moldovenii, c-apoi a prăda ţara. Ce Duca-vodă au cădzut cu rugăminte că n- 
are cu cine să-ncaleci și i-au triimis 15 pungi de bani. Și așe l-au lăsat. 


Vinit-au Isuf-pașe sarascherul împotriva lor la Smil ş-au ședzut câteva 
săptămâni acolo cu meteredze, păn-i s-au strânsu oaste. Şi trimisesă și la 
Duca-vodă să margă. Ș-au mărsu numai păn” la Bârnova şi s-au întorsu iar, 
că s-au aședzat sarascherul cu tătari. 


De vară s-au mutat Isuf-pașe de la Baba cu sarascherlăcul la Tighine, 
puindu pricina zorbalăcul tătarilor. Și vădzindu că este vrajbă în Ţara 
Leşască, n-ave cine-i sta împotrivă, să nu facă sarascherlăc la Tighine. 


Dece s-au apucat a tocmi cetatea ş-a o mări ş-a o lărgi, de-au lucrat 
câţiva ani, pecum se vede, co ceste 2 ţărâ. Și pe tătari au început a-i călca ş- 
a-i pune a lucra la cetate de-a valma cu creștini. Și i-au făcut de-u plătit 
toată paguba ce făcusă raielei la Tighine și la Reni. 


Tot l-această vreme craiul leşescu al doile Avgustu începu și el să 
strâce volnicia leșilor, să fie numai optu sfetnici şi să ie tot vinitul 
stărosteilor, să strângă acei bani să facă mulțime de oaste. Și să giuca în 
cărți cu doamnele celi frumoas-a leșilor. Şi care-i plăcă, o ţine câte doo, trei 
luni la dânsul. Încă pe-a lui Lebomirţchie au dus-o şi-n Saxonia, de-au 
tinut-o vro doi ai. Și pentru dragostea ei l-au pus și hatman, după ce-au 
murit lablanoschie. 


Iară domnii leşești nu putură răbda, ce făcură sfat cum or faci să să 
mântuiască de dânsul, să-l gonească din ţară, pecum au mai gonit pe un 
craiu a lor, anume den Conte, ce vinisă de la franţuji. Şi să căiră mult atunce 
că n-au pus pe un ficior a lui Sobeţchi. 


Și marsără cu toţâi la craiul Avgust și-ncepură a-lii îndemna să margă 
să ie cetatea Râgăi de la Cifed, că-i a lor de moşie. Şi-i tulburară mintea 
craiului, şi s-apucă de gâlceavă cu craiul sfedzescu. Și marsă la Riga s-o iè. 


Ce leșilor nu le era trebuitoare Riga, numai le era voia să-nceapă gâlceavă 
cu Sfedul, şi ei să facă una cu Sfedul, şi lui să-i dè peste cap. Dece Sfedul 
era o ţară puternică, craiul lor tânăr de 16 ani și bun viteaz, dârzu. Îndată 
trecu marea Balticului și ieși în Livonia, în tâmpinarea leșilor. Și nu-i putură 
sprejeni leşii. Și-ncepură unii a s-închina la sfedzi, iar unii să făce a ţine cu 
craiul Avgustu. 


Atunce nu zăbăvi vreme, şi muri lablanovschie, hatmanul coronie, care 
era cap la tot sfatul începături leşescu cel mai mare. Căci el să socotie că s-a 
mântui de Avgust craiul şi a lua pe crăiasa lui Sobeţchie, fiind nensurat, ş-a 
fi el craiu. Ce n-au apucat să isprăvască ce gândisă, şi s-împlu Ţara Leşască 
de oști streine, de rămasără ca un roiu făr” de matcă leşii. 


Pusă craiul Avgustu hatman pe-cel Lebomirschie, cari s-au pomenit 
mai sus, şi nu zăbăvi vreme, și muri şi Lebomirschie. Apoi pusă hatman 
coronie pe Adam Sinavschie. Era om mic de stat, dar întreg la minte, cu 
dreptate craiului şi-nvăţat foarte, şi om dumnedzăescu, la streini milostiv. 


Sfătui pe craiul Avgustu de s-agiunsă cu Moscul, că vădzu că pe Cifed 
nu-i putincios craiul să-l bată sângur. Că leşi mai mulți era cu Cifedul, de 
pecum s-au dzis mai sus. Și-i ascultă cuvântul craiul Avgust și să legă la un 
cuvânt cu ţarul Moscului, cu Petre Alicsovici. 


Ţarul Moscului îndată preimi bucuros, că el încă-și schimbas-atunce 
portul, de luas-orânduiala nemţască, şi vrè să-și ispitească nărocul oştii sali. 
Şi dede și el pricină Cifedului pentru toate țărâle Livonei ce au luat Cifedul 
de la strămoșu lui fără cale. Şi-ncepu și el gâlceavă și a să bate pe de altă 
parte cu Cifedul, de au luat cetatea Narvei şi altele. Ce Sfedul rămasă a să 
bate în doo părţi, și Moscul cu oastea lui iar băte în doo părţi: cu o samă de 
oaste să băte la Narva cu cifedzii, iar pe de altă parte dedesă oaste craiului 
leșescu într-agiutor. Ce birui Cifedul pe craiul Avgustu și-l goni în Saxonia, 
în ţara lui. Și Cifedul să dusă după dânsul, de au iernat acolo în Xaxonia, cu 
toată oastea lui. 


Și de frică, craiul Avgustu, că i-a istovi ţara, făcu pace cu Cifedul și-i 
giură craiului cifedzescu cum nu-i mai trebuie să ias-în Țara Leșască să fie 
craiu. Și dup-acie să rădică Șfedul şi vini iar în Țara Leşască şi coroni pe 
Stanislavi Leşinţchi, care era ficior solului celui mare ce trecus-în dzileli 


lui  Antiohi-vodă la Poartă, voievoda Poznavschie. Și pe  losâf 
Potovschie, voievoda Chiovschie, îl pusă hatman coronie, fiind rudă cu 
Lecinschie. 


Iară hatmanul Sinaţchie şi cu hatmanul Oghinţchie şi cu hatmanul 
Zapiva și cu oastea moschicească era spre Litfa, într-altă parte. 


Dece craiul șfedzescu au lăsat pe un ghinărar a lui cu oaste, anume 
Cras, cu Stănislavu craiu în [ara Leșască, iară el au purces cu obuzul lui 
drept în Ţara Căzăcească, de au trecut Niprul pe la Starii Dub, şi ce-u lucrat 
s-a scrie înainte la rândul lui. 


Atunce leşii, fiind Racoți pribag la dânşii, i-au dat vro doodzăci de 
steaguri de oaste într-agiutor, de au ieșit și el în Ţara Ungurească cu zorbă, 
ca să să dezbată Ţara Ungurească de la nemți. I-au dat leşii, carei ţine cu 
Cifedul, că să teme de Neamţu să nu de agiutor lui Avgust craiu, fiindu-i 
Neamţului alector. Ce i-au dat pentru să-i facă împedecare. 


Dece Racoți, cum au ieşit cu aceli 20 de steaguri în Ţara Ungurească, 
au şi-nceput mulțime de unguri a să strânge la dânsul, de să făcusă la 
cindzăci, şesădzăci de mii de oaste. Că alerga din toate ţările, din Moldova, 
de la munteni, păn” și tătari, fără poroncă, pe furiș, să duce la leafă la 
dânsul. Atunce moldovenii, mulţi şi ficiori de boier, să duce la leafă, unii la 
moscali, unii la leşi, unii la Racoți, unii la Cifed, pentru agonisită. Și Racoți, 
pe unde găsiè nemți, îi tot băte și-i scote de pen cetăţi. Mai îș dezbătusă 
ţara, c-au umblat vro doi, trei ai pen Țara Ungurească. 


Nemţii să bătè cu Franţuzul şi nu pute să ste să să bată şi cu Racoți. 
Deci mai pe urmă au dat Neamţului agiutor Englezul 40.000 și Dania 
30.000. Și ş-au înglotit oastea Neamţul ș-au început a să bate şi cu 
Franţozul şi cu Racoți. Ce pe Racoți l-au biruit şi l-au gonit la franţuzi, iară 
o samă de boieri unguri, carei ţine cu dânsul, au pribegit aice în Moldova, 
iar unii în Ţara Leșască. Ce ceştii de aice în scurtă vreme-au făcut pace şi s- 
au dus înapoi. 


Atunce, pe acee vreme, toată Evropa să tulburasă cu oști, de au umblat 
câţiva ani aceste oști, ce s-au pomenit mai sus. Numai turcii avè paci, şi le 
tot umbla cărțile şi soliile ni la unul, ni la altul, de-i tot îndemna și-i 


învrăjbie. Ce în scurtă vreme vini și la dânșii zorbă, pecum înainte arată. Să 
lăsăm cele streine, să vinim iar la Moldova. 


Brâncovanul chemă pe boieri pribegi la sine, și făcură sfat pe taină, să 
ste să le facă domnu pe unul dintre dânșii, iar nu din Cantemireşti. Și să 
feriră de Bogdan, fiind Cantemireştilor cumnat, să nu ştie nemic de cel sfat. 
Și triimisă la Costantin Duca-vodă Brâncovanul, ca-n chip de sol, pe un 
mitropolit a patriarhului Dosoftei de Ierusalim, anume Hrisantos, carele acel 
Hrisantos pe urmă au cădzut și patriarhu la Ierusalim. Și mărgându la Duca- 
vodă, ș-au dat solia ce-au avut, iar pe taină, cu Iordachi Rusăt vistemnicul, au 
avut altă solie, de-i giură de la Brâncovanul pentru celi trecute pizme vechi 
şi groazi şi pagube, ce au avut Iordachi, să fie iertate. Și feci şi logodnă c-un 
ficior a lui Iordachi, anume Neculaiu, să iè pe o fat-a Brâncovanului, şi de 
acmu înainte să fie fraţi. Şi de Cantemireşti să fie despărţit, și lepădat de 
prieteșugul lor. Și-l întrebă pe cine va socoti, dintre boieri Moldovei ce-s 
pribegi acolo, să cheltuiască Brâncovanul la Poartă, să-l puie domnu. Deci 
Iordachi, măcar că era om înţelept, iar firea îi era de grec, lacom la cinste, 
nu socoti nice la Dumnedzău, nice rușine de oameni, nice la osândă sau la 
ce va vini pe urmă lucrul. 


Și-ndată făcu logodnă şi priimi să să lepede de Cantemireşti. Pe 
Antiohi-vodă încă l-au rugat Brâncovanul să-i dè fata şi să să lepede de 
prieteșugul Cupăreștilor şi n-au priimit, iar el, cum îi vini zamanul, îndată 
priimi cu bucurie. Ce să știți, fraților, că nu numai Iordachi, ce toţi grecii, 
mai drepți şi mai bune slugi nu-i alt neam în lume pănă este stăpânul în 
cinste şi-n puteri, iar cât să slăbeşte sau să micșurează cinstea stăpânului, 
îndată să şi lasă şi aleargă la altul, carei vede că-i mai cu puteri. Pecum și 
Iordachi, făcând această grabă, mai pe urmă la multe primejdii de viiaţă și 
de pagub-au vinit, care să va arăta înainte la rândul lor. 


Dzis-au Iordachi cătră acel mitropolit că este bun de domnie Mihălachi 
spătarul, ficiorul lui Ion Răcoviţă vornicul, că este neam de boier vechiu 
moldovan şi este rudă și Brâncovanului. Și este şi bun, că nu-i va ieşi 
Brâncovanului din cuvânt, la ce i-ar poronci. Iară aceasta nu dzice Iordachi 
pentru altă, ce o dzice, căci era Mihălachi de casa lui, rudă aproapi, şi va 
faci pe cum i-ar hi voia lui, și va mânca ţara cum au mâncat-o şi la Antiohi- 
vodă. Care aşe i s-au şi tâmplat, de-au făcut pecum au și gândit. 


Și cu acestu sfat încă şi mai mari mulțămită arătă Iordachi lui Antiohi- 
vodă, că Mihălachi spătarul era plin de neam, boierii carii era mai capete în 
țară. Și era toţi de casa Cantemireștilor, iar după ce-au luat Mihălachi 
spătarul domnia, acee s-au despărţit toți de casa Cantemireştilor şi s-au 
făcut toţi de casa lui Mihălachi spătarul, şi Cantemireşti rămăsesă din 
boierii de frunte numai cu cumnatul său, cu Bogdan hatmanul. Așe le 
aşădză, aceste vorbe toate, acel mitropolit, şi să dusă de le spusă 
Brâncovanului toate deplin. 


Costantin Duca-vodă de acestu sfat nemic nu ştiu, nice pricepu. Și-ncă 
îl și boieri pe Iordachi, îl pusă vornicu mare de Țara de Gios, ca să-l fac-al 
său prietin. Deci ştiu că l-au făcut ca oaia pe lup. 


Atunce Costantin Duca-vodă au scos pe ţărani miere și ceară, de-au dat 
pe desetina de stupi şi de porci, de tot mascurul și de un stup, câte-o ocă de 
miere şi de ceară. 


Trecut-au un sol moschicescu mare de la Țarigrad pen leşi, mărgând la 
Moscu, anume cneadzu Dumitru Galecin. -au botedzat un cucon a Ducăi, 
de s-au cumătrit, și l-au cinstit după obiceiu. 


Atunce, din boierii cei pribegi ce era în [ara Muntenească, anume 
Vasâlie Costachi vel-vornic, i să tâmplă moartea acolo, în pribegie. Şi n-au 
apucat să-ș vie la pământul lui și la casa lui, nice să să bucure de sfatul ce-l 
începusă. 


Pe cie vreme era vizir Rămif Răiz-afend, carele fusesă sol la pace, 
când s-au făcut la Carlovici. Și luas-aminte, de știe toate fapteli și 
mestecăturile muntenilor, încă păn-a căde vizir, şi dzice: „Eu, de-aş căde 
vizir, ştiu ce-aş faci muntenilor pentru Moldova, că ei au prăpădit-o cu 
meşterșugurile lor. I-aş faci pe dânși de-ar umple ţara de oameni, și toată 
cheltuiala să fie de la dânșii.“ 


Dece în scurtă vreme au şi cădzut vizir. Ce, cum au cădzut, îndat-au şi 
chemat pe Brâncovanul la Poartă, ca să-l mazilească din scaon, că să teme 
turcii că nu-l vor pute prinde la mână. Deci fiind în multe prepusuri la 
împărăţă o domnie îndelungată ca acie, nu vrè să margă la Poartă. Iară 
unchii lui Catacozineștii, sfetnici lui, nu l-au lăsat să iè într-altă parte, ce l- 


au îmbărbătat numai să margă la Poartă, că apoi, nemărgând el, va aduci 
pierirea țărâi şi boierimei. Și așe, cu mare grijă, au purces la Udriiu și, 
mărgând încetu, păn-a sosi în Udriiu, ş-au tocmit lucrul cu banii, ca un 
domnu bogat ce era, câtu nice vizirul n-au avutii ce-i face. Încă l-au grăit de 
bine cătră împăratul, că încotro să întorce vizirul tot de bine-l grăi€. Ce, 
dac-au sosât la Udriiu, l-au întrebat împăratul pe vizirul de ce-au adus acolo 
pe domnul muntenescu. Iar vizirul au dzis că l-au adus, că-i om înţeleptu, 
cu sfat şi avutu, că „la această vreme ne trebuiește sfat şi bani“. Impăratul 
au dzis: „Să nu-l zăbăveşti aice, ce să-l îmbraci cu câftan, să nu stè ţara acie 
fără domnu“. 


Vizirul, dac-audzi aşè, l-au chemat la adunare și, și pentru altă ce-au 
avut a-i dzice, l-au întrebat pentru Țara Moldovei ce s-au strâcat şi s-au 
pustiit: „Oari de schimbările domnilor, au de oști ce au călcat-o?“ Iar el, 
vrând să mazâlească pre Costantin Duca-vodă, au dzis că o au strâcat-o 
domnul, carele este acmu domnu într-însa. 


Vizirul i-au dzis: „Dar pute-vei tu să porţi de grije acei țări, să-ţi fie pre 
samă, să o tocmeşti, să fie plină de oameni?“ Iară el, dac-au audzit așe, 
foarte era cu voie să fie domnu la 2 ţări, că pentru acie aduce oști streine 
pen ţara noastră și schimba domnii dintr-însa, să o strâci și să rămâie pustie. 
Dece de la această întrebare n-au putut da răspunsu vizirului păn” nu va lua 
răspunsu de la unchii săi, ales de la Costantin Catacozino stolnicul. Ce s-au 
rugat vizirului să-l aştepte păn-în 5 dzile, să să socotească, și atunci îi va da 
răspunsu vizirului pentru acestu lucru. lar Costantin stolnicul i-au scris să 
mulțămească lui Dumnedzău că nu-i pe voia neprietinilor, şi să-ş păzască 
treaba și grija țărâi sale. Iară mai mult să nu-l știe că s-amestecă, că apoi, de 
nu-l va asculta și va faci peste voia lui, bine să știe că, când va încăleca el 
din ludrii, iar el va înhăma în căruţă și va treci în Ardeal, și când va sosi el 
în Bucureşti, el va sosi în Udriiu. Şi ce va vidă, să nu să sparie. 


Iară Brâncovanul, a cince dzi, lùnd acestu răspunsu de la unchi-său, au 
mărsu la vizirul și i-au dat răspunsu că nu va pute purta grije a doo ţări, ce 
sunt de margine. „Ce să mazâlești, măria ta, pe cesta, să poronceşti la ţară 
să-ş aleagă ei pe cine le va plăcă domnu. Și așe, alegându-l cu toţâi, așe vor 
nemeri om bun, și va tocmi țara. Că aşe m-au ales şi pe mine [ara 
Muntenească, de m-am învoit cu boierii ş-am tocmit ţara.“ Ș-aceasta n-o 


grăie pentru altă, numai pentru sfatul ce sfătuisă cu boierii să puie pe 
Mihălachi spătarul. Ş-au mai dzis vizirului Brâncovanul că Costantin Duca- 
vodă s-au încumătrit cu solul moschicescu care au mărsu pe acolo, și i-i 
gândul să fugă la Moscu şi co ceasta strâcă ţara. 


Vizirul, înțelegând aceste, îndată cu taină au răpedzit un capegiu la 
Isuf-pașe sarascherul, să-l prindză, să-l triimaţă la Poartă cu bună pază. Ce 
sarascherul împreună cu capegi-başe au triimis pe capegilar-chehaie a lui și 
pe alai-beiu cu 200 şi mai bine de spahii. Și cându s-au apropiet de leşi acei 
agii cu oaste, au triimăs înainte la Costantin Duca-vodă să le grijască conac, 
că mărgu să hotărască la Horodinca despre leşi. C-au jăluit leşii că au 
strâmbătate despre moldoveni. 


Dece descălecând turcii la gazde demineaţa, n-au dzis nemic, iar cându 
au fost pe chindie, numai ce-au umplut turcii ograda domnească, de-au 
apucat porţile şi-mpregiurul zidului, cât să spăriesă toți câţi era în curte, că 
n-ave unde să scapi. Şi l-au închis pe Duca-vodă în casa ce mică ş-au pus la 
uși turci de pază. Și casa cè mare, şi cè mică era plină de turci. Şi aşe l-au 
ținut patru, cinci dzile, de nu-l lăsa din casă să ias-afară, nice la doamna să 
margă, păn” l-au pornit. Ș-au pus pe Iordachi Rusăt camaican, și atunce au 
deschis porțile. 


Duca-vodă, vădzind așe urgie, au priceput că s-or rădica boierii cu pâră 
asupra lui, şi nu să va mai întoarce la domnie. Căci fărmanul nu-i scrie de 
mazâlie, numai îi scrie să-l ducă la Poartă. Agiunsu-s-au cu capegi-başe, ş- 
au şi-nceput a răpedzi harzuri la Poartă, şi la hanul, şi la sarascherul, şi-n 
toate părţile pe unde ave prietini. Brâncovanul încă au făcut veste boierilor 
ce era pribegi în Ţara Muntenească pecum au aședzat cu vizirul. 


Dece boierii pribegi din Țara Muntenească au și făcut știre cestor din 
ţară: cum s-a rădica Duca-vodă din leşi, cum să să pornească și ei la Udriiu 
după Duca-vodă, că le-or ieşi și ei în tâmpinare. Atunce toată boierimea şi 
mazâlimea, înțălegând c-au prinsu pe Duca, s-au strânsu la leşi ș-au început 
a gâlcevi cătră capegi-başi ş-a-i spune că faci Duca-vodă harzuri de trimite 
la Poartă, fără voia lor şi fără ştirea lor, iar lor nu le mai trebuie să le fie 
domnu. Iară când au fostu a doo dzi, chemat-au capegi-başi pe toți boierii la 
curte să le cetească un fărman de mazâlia Ducăi-vodă ce i-au vinit. Și 
strângându-să toţi boierii la curte, deodată numai ce au închis iar porţile, ş- 


au început turcii a prinde pe boieri, carei era mai capete, ș-a-i închide ş-a-i 
pune și-n heră, ca vro dzece, cincispreci, pe izvodul ce-i dedesă Duca-vodă: 
ce numai pe cei streini şi pe cei de casa lui să iè cu dânsul, și, sosând la 
Udriiu, să ţie în partea lui. 


Ș-au închis și pe Iordachi vornicul, ce-l pusesă cămăican, ş-au pus 
cămaican în locul lui pe Ion Buhuș logofătul, fiindu-i rudă, ca să poprească 
țara să nu margă după dânsu să-l pârască. Și l-au pornit din leși în gios spre 
Bârlad, împreună cu acei boieri ce-i prinsesă, şi s-au dus păn-în Gălaţi. Și 
acolo, din boierii ce-i prinsesă și era a lui, i-au boierit în Gălaţi. Au pus 
hatman și visternic și comis, ca să sparie ţara că nu-i mazil, şi-i domnu. lar 
pi ciielalţi boieri ce era în prepus nu-i lăsa din heră, ce au trecut Dunărea cu 
dânșii, să-i ducă la Udriiu. Ș-au scris şi la Hapdi-pașe să poprească la 
Dunăre, să nu treacă nime după dânsul să-l pârască. 


Boierii carei au rămas de nu i-au închis au ieșit din leşi tot câte unul, 
unul pe de o parte, altul pe de altă. Și s-au strânsu toţi la Hadâmbul, supt 
codru, şi de acolo au luat pe Racova în gios tot a să strânge boierimea și 
mazâlimea, în urma Ducăi-vodă, păn” la Piscu. Ș-au răpedzit de olac în Ţara 
Muntenească pe la boierii pribegi, de-u făcut știre, de toate de aceste ce au 
făcut Duca-vodă, Brâncovanului la Udriiu. 


Ce Brâncovanul, înştiințând pe vizirul, au triimis de au luat pe Duca- 
vodă de pe drum şi l-au făcut surgun la Cavala, unde era multă ciumă, ca să 
nu-l mai superi oamenii cei din curtea împăratului, că să pune tare 
sălihutarul pentru dânsu. Şi pe boierii ce-i aduce în hieră i-au slobodzit. Şi 
Dunărea încă lIsuf-paşe au slobodzit-o, să treacă boierii. Ş-au scris 
Brâncovanul în București la stolnicul Constantin, de-au pornit pe boierii 
pribegi la ciielalți, de s-au împreunat la Piscu, de-au trecut Dunărea cu toţâi, 
de s-au dus la Udriiu să-l rădice domnu. Numai ce au scris la stolnicul de au 
poprit pe Bogdan hatmanul în Bucureşti, de nu l-au lăsat să margă cu ciie 
boieri la Udriiu, dzicând să aştepte, că-i trebuitor păn-a vini de la Udriiu, 
că-i trebuitor Brâncovanului. Că nu era de altă trebuitor, numai să teme să 
nu puie vro piedică să scoaţă iar pe Antiohi-vodă domnu. 


Atunce au făcut mare cheltuială Brâncovanul la Udriiu cu Poarta, 
avându nume de bogat și vrându să umple gurili tuturor. Ș-au mai adaos și 
birul 'Ţărâi Munteneşti, peste cât da mai întăiu, pe an câte o sută şi cindzăci 


de pungi să dè mai mult. Și tocmindu-ș toate lucrurili, au purces de-au vinit 
la Bucureşti. 


Iară boierii Moldovei care s-au pomenit mai sus, bine n-au agiunsu la 
Udriiu, numai s-au și sculat zorbă mari din Țarigrad toate mulaleli și 
rusfeturili cu oaste și cu puşci de-au purces la Udriiu să mazâlească pe- 
mpăratul. -au pus și vizir dintre dânşii. Iară soltan Mehmet, cu câtă oaste 
ave la Udriiu lângă dânsul, încă s-au gătit de-au făcut meteredze să ste 
împotriva acelora ce vini€. Și atunce, tumpinându-să oștile, s-au făcut tot 
una şi l-au scos pe soltan Mehmet din Udriiu. $-au pus pe un frate a lui, 
soltan Mustafa, împărat, iar pe soltan Mehmet l-au pus la închisoare, și 
peste o săptămână l-au otrăvit, de-au murit. Muftiul s-ascunsesă, și găsindu- 
l, l-au muncit, de-au luat mulţi bani de la dânsul, păn’ l-au omorât. 


Şi au pus un popă de legea noastră și altul armenescu de l-au prohodit, 
şi au mărsu înainte-i cu cântări și cu cădelniță, păn” l-au scos afară din 
Udriiu și l-au îngropat, dzicând c-au fost ghiaur. Și-mpăratul cel mazâl i-au 
fostu puştu lui, şi el făce ce-i era voia, de schimba paşii şi domnii totdeuna. 
Iară pe Rami vizirul nu l-au putut găsi, că nice le era pre cu voia capitelor 
să-l găsască. Că să vorovi€ atunce că cu îndemnarea și știrea lui să fie fostu 
aceasta, că nu pute să vizirească de răulu muftiului. 


Atunce şi boierii Moldovei sta acolo de aştepta să găsască vreme. Şi 
Antiohi-vodă înțelegând, încă era acolo la Udriiu și aştepta să-l ceară boierii 
de la Poartă, să nu cheltuiască mult. C-așe-l amăgie boierii, să şadză 
mâlcom, că l-or cere pe dânsul domnu. Şi mai cu dedânsu Iordachi îi 
poroncie, şi el îl crede. Și-i poroncisă din Țara Muntenească cumnatu-său, 
Bogdan hatmanul,toate trebile ce-or să facă boierii cu Brâncovanul, să-ș 
caute treaba deusebi, să-ş isprăvască de la Poartă. Iar el n-au credzut și s-au 
potriviti lui Iordachi. Atunce Iordachi vornicul au chemat pe Panaite 
Morona postelnicul, hiindu din partea Ducăi-vodă, și pe alţi boieri a Ducăi- 
vodă și le-u giurat cum că n-or avè nice o nevoie. Și le-u spus tot sfatul, că 
li-i voia să puie pe Mihălachie spătarul domnu. Deci ei având grijă de 
Antiohi-vodă, îndată fură bucuroşi să fie şi ei la un cuvântu, şi mai vârtos 
Panaite postelnicul Morona, că-i era rău greșit lui Antiohi-vodă, că-i stătus- 
împotrivă la vremea Ducăi-vodă. 


Atunce Panaite Morona, fiindu om harnici şi isteţii la toate, de ştie 
rândul Porţâi turceşti la toate, au și făcut un hardzu cu mâna lui, că știe 
turcește, ş-au și purces cu toată boierimea și gloata la împăratul pen 
mijlocul urdiei, de nu să teme de nime. Inicerii atunce era dârji în zorbă şi-l 
întreba unde mergi co cè gloată de oameni. lar el dzică cătră iniceri că 
merge la împăratul să pârască pe mufteul, că le-u mâncat ţara. Şi ienicerii, 
audzind aşă, le tot făcè cale. 


Ce împăratul, vădzind acea gloată de oameni, au şi triimis de le-u luat 
arzul şi, cetindu-l, l-au buiurdit la vizirul, să le facă pe voie pentru toate ce- 
or pofti. Şi atunce cu toțâi au rădicat pe Mihălachi spătarul de l-au pus 
domnu. Să făce a nu-i plăcă să priimască domnia, ca şi fata cie ce dzisă unui 
voinic: „Fă-te tu a mă trage, și eu oi merge plângând.“ Așe să făce și Mihai- 
vodă că nu-i trebuieşte domnia. 


Îmbrăcându Mihălachi spătar căftan de domnie de la vizirul, îi şi 
schimbară numeli Mihai-vodă. Atunci simţi și Antiohi-vodă de vicleșugul 
boierilor ce i-au făcut și alergă la inecer-aga de-i dede știre și-i giurui mulți 
bani. Și inecer-aga îndată să dusă la vizirul ş-apucă pe Mihai-vodă la vizirul 
încă neieşit din cort afară. Și-ncepu a grăi cătră vizirul să puie pe Antiohi- 
vodă domnu şi a strâga tari că dă bani mulţi și trebuie leafă inicerilor. Să 
spăriiasă Mihai-vodă și toată boierimea că l-è strâca giucăria inecer-aga. 
Numai n-au putut, că apucasă de ieșisă talhâși de la împăratul ș-apucasă de- 
| îmbrăcasă cu căftan. Ce nu s-au putut, iar cu un cifertu mai înainte de-r hi 
sosât înecer-aga la vizirul, lua iar Antiohi-vodă domnia. 


Dup-acie s-au rădicat împărăţia de la ludriiu, cu toată oastea, ș-au 
purces la Țarigrad, şi Mihai-vodă cu boierimea după dânșii. Și după ce-au 
agiunsu la Țarigrad, făcu Mihai-vodă şi cu toţi boierii mare jalobă la vizirul 
asupra lui Costantin-vodă. Și trimisă vizirul de-l adusără la Țarigrad din 
surgunie. Să pârâră de față la Divanul vizirului, c-au strâcat ţara şi i-au 
jăcuit cu feliuri de feliuri de obicie, cât nu mai pute să mai răspundă nemic 
Duca-vodă înaintea boierilor. Și de la vizirul l-au dus la cazascherul și pe la 
multe Divanuri a cadiei. Şi tot așe îl purta boierii pe uliţi, din giudețù în 
giudeţi, vro doo, trei săptămâni, pănă cheltui Duca-vodă pe la giudeţă tot ce 
avu. Şi-l lăsară acolo, cu mare sărăcie și pedeapsă, şi-nchisoari purure 
dispre datornici. 


lar Mihai-vodă aşedză capichihăi la Poartă pe Cupăreşti, pe doi fraţi a 
lui Iordachi vornicul, anume Mihălachi şi Scarlatachi, iar pe alt neam și 
nepoți a Cupăreştilor, pe toţi îi luo cu sine de-i adusă în Moldova. Şi- 
mbrăcă căftan. Şi de la împăratul, lùnd steag şi tuiuri de domnie, să găti cu 
toți boierii și purcesă de vini în ţară cu bună pace. lar Duca-vodă Costantin, 
sin Ducăi-vodă celui bătrân, n-au mai ieşit la domnie altă dată, ce-u murit la 
Țarigradu cu mari lipsă. Și i-au rămas 3 ficiori, unul făcut cu fata 
Brâncovanului, şi au murit, altul s-au dus la moscali, altul este la Țarigrad, 
cu mari lipsă. Precum va mai hi, vremea va arăta. 

După ce-au vinit Mihai-vodă în leşi, în scaon, boierit-au și el după 
obiceiu. Pusă pe Antiohi Jora, carei au fostu hatman, vel-logofăt, şi pe 
Iordachie Rusăt vornicul îl pusă vornic de Ţara de Gios, și pe Bogdan 
hatmanul vel-vormic de Ţara de Sus, şi pe Lupul Costachi hatman, şi pe 
Manolachi, frateli lui Iordachi, vel-postelnic, şi pe cumnatu-său Ilie Frige- 
vacă vel-spătar, și pe Marvodin visternicul vel-păharnic, și pe cumnatul său 
Pălade vel-visternic, şi pe Dumitrașco Ursachi vel-stolnic, şi pe frate-său 
Dumitrașco Răcoviţă vel-comis. 


Aceştia era boierii lui Mihai-vodă, iar mai ales și mai de cinste era 
Iordachi Rusăt vornicul. Ce vre el şi ce poroncie el, acie făce și Mihai-vodă. 
Aşijdere şi muntenii, iar ce vre făce. Și neamul lui, toți era tari şi mari, cine 
de capul lui, cum vre, așe făce. Și slugeli lui cei din boierie era tari şi mari 
şi obraznici, după cumu-i hirea mojâcească. Intra în casă, și cu treabă şi fără 
treabă, când le era voia, de nu sămăna curtea nemic a domnie, de atâta 
obrăznicie ce era. lar Mihai-vodă, cum s-arăta în boierie, iar atunce îţi păre 
că-i un om zălud. Și să mira cum a faci să le poată intra în voie tuturor, şi nu 
le mai pute intra în voie. Iar cei streini sta în laturi de mansipuri, că nu pute 
încăpe de Cupărești, şi de neamul lui, şi de slugeli lui. 


Și-ncepur-a sfătui să stângă pe boierii cei streini, să rămâie numai 
neamul lui cu Cupăreștii, pecum au făcut şi Șerban-vodă şi Brâncovanul, 
de-u stânsu pe cei streini, de-au rămas numai neamul lor Cantacozoneştii. 
Aşè şi acesta au început a pune dăjdii grele pe mazâli și pe oamenii lui 
Antiohi-vodă şi pe a Ducăi-vodă. Încă-i şi-nchide şi-i bătè pe ciie Ducăi- 


vodă. Atunce ciielalți boieri streini au priceput că i-au amăgit Iordachi 
vornicul cu giurământul, c-au fostu numai pentru bineli lui acel giurământ, 
şi mult să căi€ atunci că n-au cerșut domnu de la Poartă pe Antiohi-vodă. 


Atunce era la curţile domneşti pe poartă o beserică mică, făcută de 
Ștefan-vodă Tomşe, şi mai nice boierii cei cu boierii nu pute încăpe într- 
însa. Și lângă beserică era visteria, și desupra besericei ş-a visteriei era un 
turnu nalt în chip de clopotniţă, iar dedesuptul besericei și a visterii era un 
beci, de-nchide tălhari. 


Ce socoti Mihai-vodă că nu-i cu tocmeală să fie beserică mică la curte, 
că mazâlii şi slujitorii n-au unde încăpè, nice este cu cale să fie temniță supt 
beserică. Ce s-îndemnă și răsâpi şi turnul, şi visteria, şi tinda besericei, şi 
beciul cel dedesupt, şi lăsă numai altarul şi turla cea naltă din mijlocul 
besericei. Şi s-au mai apucat a zâdi din pământu ș-au făcut tinda lungă, cu 
toate podoabeli, cum să vede. 


Aşijdere s-au mai apucat de-au mai făcut şi altă beserică, de lemnu, şi 
i-au pus hramul Sfetei Lazor, în ograda vămii, aproapi de curţile tătâne-săi, 
lui Ion Răcoviţă vornicul. 


Și doamna măriei sale încă s-au apucat de-u tocmit ș-au șindilit 
mitropolia cè vehci, cu toate cheltuieleli ce-au trebuitu, de cântă sfânta 
leturghie și astădzi, că era pustiită de mult. 


Atunce au scos Mihai-vodă rumtă pe ţară, cu pecetluit roșiu, pe faţă, 
tot omul. Şi oameni să temă să iasă toți la rumtă, să nu s-înmulțască 
ciferturile, pecum să înmulţisă la Costantin Duca-vodă. Ce vădzind aşe, au 
scris cărți pe la stăpânii satelor și pe la vomicei și pe la vătămani, să-i 
scoaţă pe toţi la rumte, c-apoi pe urmă, aflându-să, or petreci rău capeteli. 
lar pe urmă, unde găsâè zlotaşi câte un om fără pecetluit, îl pune pe vornicel 
sau pe vătăman în butuci și-l triimite la leşi. Și-l purta pe uliți, căce n-au 
scos oameni întăiu la rumtă, să-ș fie luat pecetluit. 


Și vădzind că nici cu acie nu-i poate spăriè să iasă toți la rumtă, 
vândut-au toate ţinuturili la cochi-vecii ciocoilor, ca goştina de oi, pe 
oamenii cei făr” de pecetluituri de rumtă, de nu pute scăpa nice un becisnic 
pe necăiuri să nu iè pecetluit. 


Atunce fiind Poarta neaşădzată, ave şi Mihai-vodă mare nevoie de 
bani, că-ntr-un an și giumătate ce-au fostu domnu s-au schimbat trei viziri şi 
şepte chihaieli. Să mira și el ce va faci, că n-ave de la cine lua şi el bani, că 
țara era giumătate scutelnică, tot a neamului lui ş-a Cupăreștilor, cum s-au 
pomenit mai sus. 


Și aşè fără veste veni veste din Ţara Muntenească cum au îmbrăcat 
Antiohi-vodă căftan de domnie, şi el îi mazâl. Deci cum înțălesără de ace 
veste Iordachi vornicul și frate-său Scarlatachi - să tâmplas-în leşi de la 
Țarigrad vinit - și alți greci mai mici, Cupărești, şi Dumitrașco Răcoviţă 
comisul, frateli lui Mihai-vodă, aceştea toţi, temându-să de Antiohi-vodă, n- 
au mai aşteptat să sosască capegi-baş cu mazâlia ş-au și fugit în Țara 
Muntenească, iară Panaitachie Morona au trecut în Țara Leşască. 


A doo dzi, ceielalți boieri, ce rămăsesă și nu ştie nemic, să mira ce 
poate să fie. Chemat-au Mihaiu-vodă pe Bogdan la curte de i-au spus 
pecum i-au vinit veste de olac într-o noapte din Ţara Muntenească, de i-au 
spus acea veste. Ce Bogdan vornicul mult i-au dzis lui Mihai-vodă, căci au 
făcut spaimă, şi n-a hi nemic pe urmă, și-i lucru cu ruşine. 


Prepun oamenii și vorovăscu de dzic că atunce, ştiind Mihai-vodă pe 
Bogdan că este om vrednic și temându-să că după ce-a vini cumnatul său, 
Antiohi-vodă, l-a schivernisi bine la domnie, să-i fie dat atunce în cafe 
otravă. Care şi can samăn-acel lucru să fie fostu și can adevărat, că curund 
s-au şi bolnăvitu şi peste cinci, șesă luni au murit, după ce-au vinit Antiohi- 
vodă, şi boala lui într-acel chip au priceput-o doftorii la moartea lui. Dè-hi 
aşe, va da samă la Dumnedzău. 


Tâmplatus-au de-au zăbăvit acel capegi-baș cu mazâlia vro trei, patru 
dzile după vestea ce vinisă lui Mihai-vodă. Deci boierii tot să strânge la 
gazda lui Bogdan vornicul și sfătui€ și să mira ce poate fi. Şi să teme să nu 
fie luat Costantin Duca-vodă domnia. Ș-au pus străji în gios la drumuri, de 
străjuie și când sosâe capegi-baş în leși. lar Bogdan vornicul și cu 
toată boierimea s-au sculat din leşi și s-au dus pe Bahluiu în sus păn” la 
Căcărădzeni. Ş-au stătut acolo păn-au sosât capegi-baş ș-au cetit fermanul 
că este Antiohi-vodă domnu. Și au vinit şi omul lui Antiohi-vodă cu cărți la 
vornicul Bogdan, să fie cămăican. 


Atunce cetindu cărțile Bogdan, a lui Antiohi-vodă, la Căcărădzeni, au 
adeverit tuturor boierilor ce era cu dânsul să nu poarte nime nici o grijă, 
nice să aibă nice un prepus dispre Antiohi-vodă, pentru câţi au fostu la 
rădicarea domniei lui Mihai. Ș-au luat asupra sufletului lui că n-a ave nime 
nice o nevoie. Și aşè toți să învoieşeră şi purceseră cu toțâi înapoi la leşi. Şi- 
ntrară cu toţâi grămadă în curtea domnească, de descălecară şi s-împreunară 
cu capegi-başe, de le ceti fermanul. Și spusără capegi-bașei că ei au fugit, 
temându-să de Duca-vodă că este, iar de Antiohi-vodă nu fugăeî nime. 


Dece cădzind Bogdan cămăican, grijit-au pe Mihai-vodă cu toate 
deplin, câte i-au trebuitii. Şi de toate de câte au poftit ș-au luat îndestul. Și l- 
au pornit cu mare cinste, ca pe un domnu. Pe nime n-au lăsat să-i facă vro 
gâlceavă sau să-i grăiască vrun cuvântu împotrivă. Păn” și bucatele ce-au 
avut a lui şi pe une slugi din boierie i-au lăsat cu bună paci, de-au mărsu 
în Ţara Muntenească, de i-au dat Brâncovanul o moșie, de-au ţinut bucatele 
acolo. 


Atunce la mazâlie să tâmplasă de vinisă sol din Țara Muntenească 
Toma spătarul Cantacozino. Și la acea spaimă au fugit şi el din leşi în 
Hangu, că nu l-au încăput vremea, de frică, să margă în Ţara Muntenească, 
împreună cu văru-său Ilie păharmicul Cantacozino şi cu Neculaiu Costân 
hatmanul. Deci Bogdan au și răpedzit cărți la dânsul, să margă în ţara lui 
făr” de nici o grijă. Și s-au întorsu din Hangu, de s-au dus la ţara lui cu paci. 


Ș-au scris și la ceie boieri, la Ilie păharnicul şi la Neculaiu şi la alți 
câți mai era acolo, de s-au întorsu toți înapoi la casăle lor, fără nici o grijă. 
Și rămasă Bogdan în leşi, stăpânind cămăicănia cu bun-învoială și dragoste 
cu toți. 


Și triimisă și la Panaitachi postelnicul Morona, în Țara Leșască, de-l 
luo asupra sa, pentru greșeleli ce făcusă lui Antiohi-vodă, că nu i-a hi 
nemic. Și după ce-au vinit în ţară, l-au triimis înainte în Dobrogea, în 
tâmpinarea lui Antiohi-vodă. Şi atunce puţintel l-au mustrat Antiohi-vodă ş- 
apoi l-au iertat. Și-l ţine în mare cinste și milă, căci era om harnic la slujbe, 
de știe rândul turcilor, după cum s-au dzis mai sus. Slugie ca un grec, după 
cumu-i umbla vremea. 


Atunce triimisă Brâncovanul pe văru-său Ștefăniță păharnicul, ficiorul 
stolnicului Costantin Cantacozino, carele acela au cădzut şi domnu mai pe 
urma Brâncovanului, la Țarigrad, de-au stătut de-au făcut paci lui Antiohi- 
vodă cu Brâncovanul, cu giurământ înaintea patriarhului, ca să nu să mai 
pârască la Poartă unul pe-lalt, să să strâci ţărâli cu cheltuiala, și-ncă să s- 
agiute unul pe alalt cu prieteşugul. Şi pentru Mihai-vodă să nu să mai puie 
să-l scoată Brâncovanul la domnie. Şi Dumitrașco beizădă, fratele lui 
Antiohi-vodă, încă să-i de Brâncovanul pe an câte 10 pungi de bani pentru 
chevernisala lui, ca să s-odihnească în Țarigrad la casa lui cu paci și să nu 
mai umble amestecând pe Brâncovanul și făcându-i cheltuială, ce încă să-i 
arete slujbă. Că să spăriasă Brâncovanul că i-a sminti domnia, pentru multă 
cheltuială și pagubă ce-i făcè totdeauna. Așijdere au făcut pace Brâncovanul 
şi cuscru-său, lui Iordachi Rusăt vornicul, ca să slujască lui Antiohi-vodă cu 
dreptate, ca maiinte, și să fie lepădat dispre Mihai-vodă, și el şi toate rudeli 
lui Cupăreștii. Și aşe au ţinut de bine această paci, pe cum ţin cânii vinerili. 
Care mai nainte la rândul lor s-a arăta. 


Antiohi-vodă, tot atunce, după ce-au vinit Mihai-vodă mazâl la 
Țarigrad, chemat-au și vro doi, trii boieri din Moldova, de-au pârât pe 
Mihai-vodă de doo biruri şi doo bariiamlâcuri: când au fostu domnu, le-u 
luat din ţară și la visteria împărătească nu le-u dat, de-au rămas rămășiță. Şi 
el tăgăduie, că nu le-u luat din ţară. Deci l-au rămas și l-au pus la-nchisoari, 
să plătească banii la visteria împărătească. Atunce și eu eram tânăr, și 
fusesăm mai nainte agă, și m-am tâmplat în Țarigrad, de-am vădzut acea 
pâră. 


Dup-acee s-au gătit Antiohi-vodă cu tot agârlâcul şi s-au rădicat din 
Țarigrad ş-au vinit la Baba, pe la Isuf-pașe sarascherul. Și i-au fostu și 
sarascherului cu bună dragoste, şi l-au cinstit ca pe un domnu. Că pe-cee 
vreme sarascherul nu șădă tot la un loc, ce să duce de-mbla şi la Tighine, și 
la Obluşiţă, şi la Baba. Și de acolo sosând la Gălaţi, au găsât strânși 
toată boierimea, arătându-le tuturor dragoste şi cinste. Și purcegând din 
Gălaţi, au mărsu pe la sat pe la Iveşti, la soru-sa Lupa, hătmăneasa lui 
Bogdan, care acolo i-au făcut cinste 2 dzile, şi lui, ş-a toată boierimea şi 
oastea câtă era. Şi de acolo au mărsu la leşi în scaon. 


CAP. XVI Domnia a doa a lui Antiohi-Vodă, sân Cantemir, leat 7213 


După ce sosi Antiohi-vodă în leși în scaon, pe cie vreme era paci bun- 
în ţară. Și pusă boierii a trei dzi după obicei: pe Antiohi Jora vel-logofăt, pe 
Lupul Costachi vel-vormnic de Ţara de Gios, pe Neculaiu Costân, biv- 
hatman, vel-vornic de Țara de Sus, pe Bogdan vornicul iar l-au pus hatman, 
pe Macsut vel-postelnic, pe Ilie Cantacozino vel-spătar, pe Savin 
Zmucilă vel-ban. Și de atunce să aşădză această boierie cu temei în 
Moldova, de-i aşedzată la rând. Că mai nainte, de-și era la vrun domnu, 
uneori șăde mai sus, uneori mai gios. După cum le fusesă altă boierie, așe 
şăde și cu bănia la Divan. lar de ice înainte i s-au aședzat rândul după 
spătarul cel mari, şi i s-au făcut şi vinit boieriei câte un ban de drobul de 
sari de la ocnă. Pe Dabije clucerul l-au pus vel-păharnic, pe Lupul Colivarul 
vel-visternic. Pentru acesta, vădzindu-l mazâlimea că-i din neam prostu, li 
să strâcară tutoror voia, că nu le era cu cinste să margă la gazda lui. Pe Ion 
Sturdze vel-stolnic, pe Gheorghiţă sărdarul vel-comis, carei era neam lui 
Antiohi-vodă. Pe aceștie îi boieri Antiohi-vodă deodată, iar mai ales și mai 
de cinste era cumnatul său, Bogdan hatmanul. Toate trebile şi 
cheverniseleli țărâi era după dânsul. Numai nu pute, că era bolnav, cum mai 
sus s-au pomenit. 


Curundă vreme l-au triimis sol în Ţara Muntenească, și mult au zăbăvit 
acolo, fiind bolnav. Și după ce-au vinit, încă din pat nu s-au mai sculat şi-n 
scurtă vreme au şi murit. Care la moartea lui multă jele au avutu Antiohi- 
vodă şi boierimea şi ţara, de boier moldovan, cap întreg și cunoscător la 
giudeţe şi vrednicu la toate trebile, cu-nţelepciune. Care tuturor le-u părut 
rău de păgubirea ce-au păgubit ţara, iar mai cu dedinsu lui Antiohi-vodă i- 
au rămas rană nevendicată. Că i s-au și schimbat lucrurili, şi i s-au micșurat 
schivernisala, cu multe amestecături, nu cum era în domnia întăiu. 


Pus-atunce pe Ion Buhuș logofăt mare și pe Antiohi Jora logofătul 
hatman, în locul lui Bogdan, şi pe Ilie Cantacozino spătarul visternic mari, 
în locul Lupului Colivarului, și pe mine, Ion Neculce, din sulgeria cea mari 
m-au pus spătar mare. 


Și rămas-atunce toată cinstea şi chevermisala după Ilie visternicul 
Cantacozino, împreună cu Panaitachi Morona biv-postelnic, carei aceşti doi 
boieri chivernisâie pe Antiohi-vodă. Și să potrivis-amândoi aceşti boieri 
într-o fire, după cum să dzice „calul râios găsește copaciul scorţos“: iuți, 


mândri, mincinoși, fățarnici, giurători pentru hiece, amăgitori. Care, cât era 
Antiohi-vodă de straşnic la mânie, că de multe ori la Duvan cu buzduganul 
azvârlie în oameni cei vinovaţi, şi tare și drept conoscător la giudecată, dar 
nu ţine mânia mult, şi nu-l pute nime întoarce din dreptate la giudecată, nice 
iubi& minciuneli, dar aceşti doi boieri ce mai sus s-au pomenit îl întoarseră 
pe Antiohi-vodă, de li să potrivie. Că mai toți domnii sunt buni, numai să 
tâmplă de să află de-cestu fel de oameni, de să lipăscu mai lesne mai la toţi 
domnii, de le strâcă firea ce bună. Mai mulţi să află la domni de-ceştia decât 
di cei direpți şi buni. Ce dacă să tâmplă boierul chivermisătorul de-i 
înţelept și bun, măcar de-i și domnul rău, îl îmblândzește și-l întoarce cu 
blândeţe, de-l face de-i bun. 


Atunce, apucându visternicia Cantacozino, scoasă Antiohi-vodă nevoi 
grele pe ţară, că ave și datorie la Țarigrad, gândindu că s-a plăti. Scoasă 
orânduiele multe, și satarale, şi hârtii, și fumăret, câte un zlot de toată casa. 
Și-l făcu Cantacozino de făcu și obiceiu în ţară, carei n-au mai fostu, câte 2 
bani de vadra de vin. Însă da numai ţărani, dar boierii şi mazâlii de la aga în 
sus nu da. Şi mult s-au apărat Antiohi-vodă și nu vrè să fac-acel obiceiu, 
numai nu pute, că-l tot îndemna Panaitachi şi Ilie visternicul. 


Mai făcut-au și alt obiceiu: de tot boul de negoţ, cornărit câte un leu. 
Iară pe mazâli îi îndesie cu dăjdii grele şi cu împrumute dese, şi nu le mai 
da. Şi-i asuprie Cantacozino pe pizmă, şi nu le făcè dreptate, și-i tot pârâe 
şi-i amesteca cătră Antiohi-vodă cu feliuri de feliuri de amestecături de 
pâră, pentru ca să s-îmbunedze și s-înmulțască cinstea lui, ca un om fără 
suflet. Că nu era nemic adevăr într-însul. 


Și pe mazâli, zlotași îi supăra din cale-afară, de-i făce de plătie 
pustiele. Și pe unii îi pârâ€, de-i trimite pe la ocnă. Și Antioh-vodă, de-l şi 
pricepe, îi învoi€, pentru voia muntenilor, fiindu-le rudă. Și mai nu ave nice 
o parte Antiohi-vodă dintr-acele nevoi multe ce scotă, că datoria i-au rămas 
neplătită, şi când s-au mazâlit, au rămas mai cu nemic, ca şi la mazâlia 
dintăiu. Numai ce-au rămas cu vro cindzăci, şesădzăci de pungi de bani. Că 
el nu era pre samiș, nice lacom, ce-l credè pe dânsul ce grăiește. Şi el 
mânca, şi fățiș, și furiș, cumu-i era lui voia. Și ave și altă nebunie în cap, că 
gându lui era cum ar pute apuca domnia, având pe munteni nedejde. Și 
pentr-acee avè prieteşug cu Panaitachi postelnicul Morona, ştiind rândul 


Porţâi, socotind c-a găsi vro vreme, ca şi Mihai-vodă. Pentr-acie sta asupra 
mazâlilor, ca să-i răsâpască, să facă nume rău stăpânu-său, lui Antiohi-vodă. 
Şi atunce au agonisât din vesternicie el 70 de pungi de bani, mai mult decât 
au agonisât stăpânul său, Antiohi-vodă. 


Vinit-au atunce poroncă de la Poartă de au dus multă somă şi mare 
lemnu şi greu la Tighine şi la Cetatea Albă și la Vozia, cu mare grabă și cu 
mulți zapcii. Boieri au stătut toată vara cu Orheiul şi cu Lăpuşna și cu toți 
siimenii din curte, de-l tăi€. Și cu mare greu l-au rădicat păn-în iarnă. Şi-ncă 
au închisă în turnul Golei pe Darie Donici sărdarul şi pe Chirica şi pe 
Bogoș, şi era să li taie şi capetili, fiind ispravnici pe lemnu şi nu-l pute în 
grabă să-l ducă. Că s-agiunsesă muntenii şi cu Mihai-vodă şi cu Isuf-paşe, 
ca să-i de pricină la Poartă pentru lemn, că nu poartă grijă. Și pentr-acie îl 
grăbie Isuf-paşe din cale-afară cu lemnul. 


Pe acee vreme, de la închisoari, Mihai-vodă au făcut un harzu, de l-au 
dat la împăratul, cu pâră pe Antiohi-vodă că-l năpăstuieşte cu doo biruri şi 
doo bariiamlâcuri, că le-u luat din ţară, şi el nu le-u luat, și cu jalobă pe 
Baltagiul vizirul, dzicând că l-au ales pe dânsul toată ţara de l-au pus 
domnu, iar vizirul l-au scos din domnie fără nice o vină ș-au pus pe Antiohi- 
vodă fără voia ţărâi. Deci împăratul, cetindu acel harz, l-au triimis la vizirul 
şi i-au poroncit să-i facă dreptate. 


Apoi vizirul, vădzind aşe, chemat-au pe Osman, chihaieo lui, de-au 
învăţat de-au scris la Antiohi-vodă să caute să triimiţă boieri şi oameni de 
țară, să dovedească pe Mihai-vodă, să nu rămâie vizirul rușşinat de cătră 
împăratul. Antiohi-vodă îndată alesă de triimisă câţiva boieri, carei ştie că-i 
sunt împotrivire, și câţiva breslași megieşi d-€ lui Mihai-vodă, vasluieni tot 
de cei buni de gură și de pâră. Și s-au pârât pe față înaintea Divanului 
împărătescu. Breslași în gura mare strâga: „Vândutu-ne-i, vândutu-ne-i, 
vândutu-ne-i la cochi-vechi ciocoilor, ca pe mascuri și ca pe oi!“ Carei 
numai ce huie Divanul împărătescu, și să mira toți pașii şi agalari de pâra 
ce-i dau. Şi aşe l-au dat iar rămas, să plătească iar bani la visteria 
împărătească, şi iar l-închisără, încă la mai gre închisoare, la Babagefer. 


Trimis-au şi Brâncovanul sol în Moldova, pe ginere-său Șerban 
logofătul, pentru mare încredinţari prieteşugului, care au făcut și logodnă, 
un ficior a Brâncovanului să iè o fată a lui Antiohi-vodă. Și făcându cinste 


mare atunce solului, Lupul Costachi sân Gavriliţă la masă, îmbătându-să şi 
veselindu-să, multe cuvinte deşerte şi fără treabă grăi împotriva lui 
Antiohi-vodă înaintea solului. Şi dintr-aceli voroave proaste s-au rădicat şi 
masa. Ce Antiohie-vodă atunce, ca un domnu înțelept, mult au răbdat 
Lupului pentru aceli voroave proaste, ce le grăi€ cum nu i să căde. 


În scurtă vreme dup-acie să mazili şi vizirul Baltagiul de la Poartă, şi 
cădzu Ciorlul-paşe silehtarul viziriu, care să tâmplasă de era prietin lui 
Mihai-vodă. Şi-l scoasă pe Mihai-vodă de la închisoari. Iară Păladie 
visternicul, cumnatul lui Mihai-vodă, și cu Preda stolnicul, dac-înțălesără c- 
au ieșit Mihai-vodă de la-nchisoare, fugir-în Ţara Muntenească. Și acolo în 
Ţara Muntenească mai era și fratele lui Mihai-vodă, Dumitrașco, și-mbla 
clevetind pe Antiohi-vodă şi mestecând cătră munteni. Numai muntenii era 
cu 2 obrază: arăta prieteșug şi cătră Antiohi-vodă, şi cătră partea lui Mihai- 
vodă. Şi aşe politici€ lucrurili de îmbe părţili. 


Iar la veletul 7214 făcut-au nuntă Brâncovanul c-un ficior a lui, anume 
Dinul, în târgu în Bucureşti, de-au luat o fată de aice din ţară, de la noi din 
Moldova, a lui Ion Balşe vornicul, de-au dus-o acolo la București, de-au 
făcut nuntă, cu mulţi boieri rudenii de-a ei. Au mărsu cu voia și poronca lui 
Antiohi-vodă. Atunce m-au triimis și pe mini, cu solie despre partea 
domniei, de m-am tâmplat la acea nuntă, care nu era nuntă domnească, ce 
vom dzice că era crăiască. 


După veselia nunţâi poftit-au Antiohi-vodă pe Brâncovanul cu mare 
credință, ca să dè pe Pălade visternicul, să-ş vie acas-în Moldova, să nu mai 
umble amestecând. Ce Brâncovanul n-au vrut să-l de, fără câtu nu l-au 
priimit să mai șadză în Ţara Muntenească și l-au gonit la Brașov. Antiohi- 
vodă, vădzind că n-au credzut Păladie să vie, mâniiatu-s-au ș-au triimis de 
i-au jăcuit casa. Și i-au închis giupâneasa, ș-au pus și sămenii de i-au răsâpit 
curțile din lași, de nu i-au rămas nice jăriște. 


Ilie Cantacozino visternicul, fiind învrăjbit cu Iordachi Rusăt vornicul 
mai denainte vreme, pentru căci Ilie Cantacozino făcusă bine lui lordachie 
Rusăt de-l scosesă di-nchisoare, cându-l prinsesă la mazâlia lui Antiohi- 
vodă, cum s-au pomenit mai sus, iar Iordachi Rusăt, când au rădicat ţara pe 
Mihai-vodă domnu, au stătut pricină lui Ilie, şi acie era mânia și vrajba între 
dânși. lar apoi au început Ilie în toate nopţile a umbla la gazda lui Iordachi 


furiș, de s-au împăcat. Și s-au rugat Ilie lui Iordachi, fiindu-i cuscru cu 
Brâncovanul, ca să ste să-i logodească o fată a lui Ilie c-un ficior a 
Brâncovanului, pe taină să nu ştie Antiohi-vodă nemic. 


Dece Antiohi-vodă pe urmă, oblicindu aceste lucruri şi alte multe 
amestecături a lui Iordachi, ce umbla cu cărți, amestecând la Mihai-vodă, şi 
la fraţii lui în Țarigrad, şi la Pălade în Țara Ungurească, mânietu-s-au 
Antiohi-vodă ș-au închis pe Iordachi la vătavul de aprodzi, cu mare urgie şi 
pază. Iară Ilie, dac-au vădzut c-au închis pe Iordachi, s-au spăriet şi s-au dus 
de-au spus tot lui Antiohi-vodă, ce voroave au avut cu Iordachi. Ce lui Ilie 
nu i-au făcut nemic, pentru voia stolnicului Costantin din [ara 
Muntenească, fiindu-i unchi. Numai ce l-au scos din visternicie, că nu mai 
pute să-l mai rebde de jaloba mazililor, numai la cinste tot îl ţine. 


Iară pe Iordachi, după ce l-au închis, l-au pus împrumutare, de-au dat 
10 pungi de bani. Și iar au mai giurat lui Antiohi-vodă cum să fie slugă 
dreaptă, cum au fostu mai nainte. Și l-au pus şi l-au slobodzit de la 
închisoari. 


Iară la anul, de primăvară, vinit-au poroncă de la Poartă la Antiohi- 
vodă să margă să lucredzi la 'Tighine. Deci îndată s-au rădicat cu toată 
boierimea şi cu salahori și s-au dus la Tighine, iară aice în leşi au lăsat 
cămăicani pe Iordachi Rusăt vornicul și pe mine, Ion Neculce vel-spătar, şi 
pe Ilie Cantacozino biv-visternic și pe Ilie Catargiul vel-visternic, de purta 
grije ţărâi, ce era. lar Antiohie-vodă, lucrând acolo toată vara, pe la Sfete 
Ilie i-au vinit mazâlia, şi l-au pornit Isuf-pașe de acolo la Țarigrad. Numai 
ce au triimis de i-au luat doamna de aice din leşi, şi-n locul lui au pus pe 
Mihai-vodă. lar Antiohi-vodă, după ce au mărsu cu totul la Țarigrad, l-au 
zăhăit Mihai-vodă mult, dar nemic nu i-au putut strâca. Ş-acolo au trăit, la 
Țarigrad câtăva samă de ai. N-au mai putut lua domnia, păn” ş-au plătită şi 
el datoria lumască, de-au murit. Care rar domnu au fostu ș-a mai hi ca 
Antiohi-vodă în Moldova, nelacom nice la sânge, nice la bani, nici la 
minciuni, şi iubitori la dreptate și bișug în ţară la toate. S-au făcut şi-n 
dzilele lui, unde era mănăstirea tătâne-său, la Miera, zidul împregiur cu 
clopotniţa de piatră. Şi s-au dus la Poartă și acolo au murit. N-au mai ieșit 
domnu. Și i-au rămas 3 ficiori: Ion, Costantin, Dumitrașcu. Deci Costantin 


şi Dumitrașco s-au dus la muscali, de slujescu, iar Ion este aice în ţară. A 
rămas lundu graiu din Țarigrad. La ce or vini, vremea viitoare va arăta. 


CAP. XVII Domnia a doa a lui Mihai-Vodă la velet 7215 


Îmbrăcând Mihai-vodă căftan, de la Poartă, de domnie, au şi răpedzit 
pe capegi-bașe la Antiohi-vodă, la 'Tighine. Iar la leși, drept la cămăicani, la 
Iordachi Rusăt vornicul au triimis slugi a lui, și cu izvod, cu pecetea lui, tot 
anume să prindză pe boierii ce ave pizmă, pe cum au făcut mai nainte și 
Aron-vodă izvod de boieri. Deci sosându şi slugeli lui într-o dzi, pe 
amiadzădzi, la gazda lui Iordachi cu cărţile şi cu izvodul, iar Iordache s-au 
şi bucurat tare de ceasul ce aştepta de mult să-i sosască. Ş-au triimis la 
puţintei simeni ce rămăsesă la curte de strajă, de i-au chemat la gazda lui, 
cu numeli lui Antiohi-vodă, fiind cămăican, de i-au şi pornit pe la gazdele 
boierilor ş-a boierinașilor lui Antiohi-vodă, carei era în izvodul ce 
triimisesă Mihai-vodă, de i-au prinsu, şi-i lega şi-i închide pe la 
închisori. Atunce au prinsu și pe Ilie Cantacozino cel tare și mare, perifan, 
numai cu cămeşe și desculţu și fără sliz, că să tâmplasă de nu ştie nemic şi 
dormie€. L-au luat şi l-au dus pe uleţă, de l-au închis, și zapcii care îl duce 
gol pe uleță, îl mustra, de-i dzice: „ine-te, cerbule, cu coarneli cele buore 
ce ne împrăștiei, că te prinsă astădzi leul în mână.“ Și pe urmă l-au 
slobodzit cu chizeşi, păn-a vini domnia. 


Aşijdere şi pe Panaitachi Morona biv-vel-postelnic, carei era gata la 
toți domnii, de slujie dreptu şi le priè lor, iar nu ţărâi, grecește, şi pe urmă, 
după slujbă, îi pârâ€. 'Tâmplatu-s-au de era bolnav, și aşe cu pătaşca l-au 
luat simenii de la gazdă de l-au dus la-nchisoari, la simeni, și tot acolo l-au 
ținută păn-au vinit Mihai-vodă. Și după ce-au vinit, în scurtă vreme au pus 
de l-au zugrumat acolo, la odăile simenilor, dzicând că pe toți domnii 
pâreşte. Această mulțămită și plată au avutii Panaitachie de la Mihai-vodă 
pentru harzul ce-au făcut cu mâna lui la împărăție, de l-au poftit domnu la 
domnia întăiu. 


Atunce, tâmplându-să de eram şi eu de casa lui Antiohi-vodă, m-au 
fostu pus Mihai-vodă și pe mine într-acel izvod să mă prindă. Şi păn-a sosi 
săimenii la gazdă-mi, eu amu prinsu de veste ș-am apucat de amù încălecat, 
de am fugit în Ţara Leşască. Ș-acolo mi s-au tâmplat și mie de-am zăbăvit 


vro patru luni, păn-a aşedza domnia. -apoi mi-am făcut pace ş-amu vinit 
înapoi la casa me, şi n-am avut despre nime nice o nevoie. Ș-am avut cinste 
şi căutare în dzilele măriei sale. 


Dece, aședzându-să Mihai-vodă în scaon cu domnie, pus-au boierii 
după obicei, anume pe Antiohi Jora vel-logofăt, pe Lupul Costachi sân 
Gavriliţă vornicu de Țara de Gios, pe Manolachi Rusăt, frateli lui lordachie, 
vornic de Ţara de Sus, pe Dumitrașco Răcoviţă, fratele lui Mihai-vodă, 
hatman, pe Neculai, ficior lui Iordachi Rusăt, postelnic mare, pe socru-său 
Dedul spătar mare, pe Ion Balșe vel-păharnic, pe Pălade, cumnatu-său, vel- 
visternic, pe Preda vel-stolnic, pe Costantin Costachi, sân lui Vasâlie 
Gavriliţă vornicul, vel-comis. Aceştie era boierii lui Mihai-vodă a doo 
domnie. Numai chevernisala și cinstea era, tot a ţărâi, după Iordachi Rusăt 
vornicul, măcaru că nu era cu boierie. Ce vre el să facă, făcut era. 


De atunce Mihai-vodă făcusă și cheltuială la Poartă, la luatul domniei, 
şi era cu datoria cè vechi a visteriei împărăteşti, și sâlie să le plătească. Ce 
au început nevoi a ieşi grele în ţară. Ş-au scos hârtii, şi pe hârtii năpăşti, doi 
rânduri de năpăști. Ș-au scos de vară pecetluituri cu iscălitura boierilor, să 
de tot omul câte un leu. Oameni să bucura că-i ușoară dajdea și ieşie la 
pecetluituri, iar mai pe urmă, după ce i-au scris ş-au dat tablele la visterie, 
au mai ieșit să de câte 5 lei de pecetluit cui dedesă. 


Mai adaos-au și câte doi bani de vadră de vin, să dè câte 4 bani țăranii, 
dar nu boierii. Făcut-au şi alt obiceiu nou, care nu mai fuses-în ţară, asupra 
boierimei ș-a mazâlimei ș-a mănăstirilor stângere, de-au dat desetină de 
stupi și de mascuri câte doi potronici, ţărăneşte. Atunce au început a-l 
pricepe boierimea, că Mihai-vodă nu este, cum s-arăta, blând, șigaci cu toțâi 
și moale, ce într-alt chip, că era multe hiri, nu numai o hire. Începusă să s- 
arate, numai nu deplin, că nu-i da mâna, că ave sâială, că era la Țarigrad 
Antiohi-vodă și frate-său Dumitrașco și Duca-vodă. Mazâlii sta acolo, din 
ceas în ceas aștepta s-apuce domnia. Așijdere și Brâncovanul purure era 
bucuros să fugă boierii Moldovei la dânsu, să-ș facă el nume bun, și alțâi să 
rămâie cu nume rău. Dece Mihai-vodă nu pute deplin să stăpânească cum să 
cade, că şi boierii Moldovei pe-cie vreme era niște boieri mai ţapeni, mai 
putincioși, să iubie unul cu alalt și s-învoie la sfat. Măcar că Iordachi 


vornicul umbla să-i supuie şi să-i calce, dar tot nu pute deplin să-i calce, și 
să-i scoată din obiceile lor. 


Brâncovanul s-apucă să facă nuntă și c-ol doile ficior a lui, anume 
Ștefăniță, să iè pe fata lui Ilie Cantacozino. Și pofti pe Mihai-vodă să-l lasă 
pe Cantacozino, cu fata lui și cu alte rude, să margă în Ţara Muntenească, 
să facă nuntă. Că Brâncovanul păn-atunce avè tot doo obrază de prieteșug, 
de-ș arăta unul cătră Mihai-vodă și altul cătră Antiohi-vodă. 


Dece  Mihai-vodă, vădzind acea poftă, îndat-au poroncit lui 
Cantacozino visternicul de s-au sculat cu toată ruda lui, de au mărsu în Țara 
Muntenească, de-au făcut nuntă cu fiică-sa. 


Atunce au triimis Mihai-vodă şi sol la nuntă, dispre partea lui, pe 
Costantin Costachi sân Gavriliţă comisul. Şi Cantacozino, după ce fece 
nuntă şi s-încuscri cu Brâncovanul, nu vru să mai vie în ţară, ce rămas- 
acolo. Și fugi şi Catargiul visternicul și cu alțâi mulţi, mai de gios, carei era 
de casa lui Antohie-vodă. Și întoarsă pe Brâncovanul mai mult cu obrazul 
spre Antiohi-vodă, de prieteşug. Și-ncepur-a mesteca tare pe Mihai-vodă la 
Poartă. Și-ncepu și Mihai-vodă a s-îngriji de celi lucruri, să nu să 
mazâlească, pecum s-a însămna înainte. 


Într-aceae vreme arătatu-s-au în tată şi lăcuste, numai nu era multe, ca 
de altă dată. Şi pânea să mai sui cu preţul, stupii să făcură răi, iară vin mult, 
că și altădată să făce vin mult. Pace în ţară era bună, iară în Ţara Leșască și 
Căzăcească şi la Moscu nu era, precum s-au pomenit înapoi, l-acele domnii 
ce s-au scris. Care acum, viindu-i rândul, iară începem a scrie de acele. 


Craiul șfedzescu, după ce-au trecut Niprul din Țara Leșască în Ţara 
Căzăcească pe la Stari Dub, după cum s-au pomenit mai sus, la domnia a 
doa a lui Costantin Duca-vodă, ieşitu-i-au toţi căzacii înaintea craiului, 
împreună cu Mazăpa, hatmanul lor, de i s-au închinat. Ș-au purces craiul 
pen Țara Căzăcească, cu toată oastea lui, ca cum ar merge un izgon cu doo 
trei obuzuri. Ș-au purces în gios spre Poltava, pen Ţara Căzăcească, avându 
adeverinţă c-or vini și turcii şi tătarâi la dânsul, de va merge întinsu în 
stolița moschicească pe de o parte, și Stănislav craiul cu leşii pe de altă 
parte. Şi aşe, cu acel gând, s-au zăbăvit puţin cu un anu în Ţara Căzăcească, 
detot o strâca ş-o mânca. 


Iară împăratul moschicescu, vădzind acel lucru, îş tot strânge oștile pe 
unde avè şi umbla zăhăindu-l pe de laturi, ca să-l flămândzască și să-l 
hămeiască. Turcii și tătarâi tot cu menciuni l-au purtat pe Cifed și nu i-au 
mai dat agiutor. Așijdere şi Stănislav craiu n-au putut, că leşii ţine giumătate 
cu Stănislav craiul, iară giumătate ţine cu hatmanii lui Avgust craiu, cu 
Sănavschie și Ughinschie și Zapiva și cu o samă de moscali despre Litfa 
ține lui Stănislav calea. Căzacii iar au început a să împărăche, a fugi de la 
Mazăpa ş-a să duce la moscali şi s-închina. Și aşè, înmulţindu-să oastea la 
moscali, cându au fostu în dzua de Sânpetru la velet de la Adam 7217, datu- 
s-au parola de bătaie. Și aşè s-au bătut îmbe părţile, ş-au biruit Moscalul pe 
Șfed. Şi-ncă craiul $fedului s-au și rănit. Și peste noapte, numai i-au căutat 
a fugi ș-au lăsat obuzul împreună cu Mazăpa. Știind rândul, l-au trecut 
Niprul și Buhul tocma la Vozâia salt cu vro mie de oameni numai călări: 
moldoveni, șfedzi, căzaci. lar altă oaste, câtă au avut Şfedul în [ara 
Căzăcească, doo obuzuri, cu totul au luat-o moscalii, cu ghenărari, cu 
ofițeri, cu cară, cu pușci, cu totului tot și cu multă avere, că jăcuisă Țara 
Leșască și Saxonia. Și i-au triimis împăratul Moscului pe șfedzi pe toţi la 
robie, la stoliță, iar pe căzacii ce s-închinasă la Şfed pe toţi i-au pus supt 
sabie. 


Atunce şi Avgustu craiu, după ce-au înţeles, au lăsat giurământul şi 
pacea ce făcusă cu Șfedul ş-au ieșit iar la crăie în Țara Leșască, de s-au 
împreunat cu hatmanii săi şi cu oastea cè moschicească, ce era lăsată. Ș-au 
gonit pe Stănislav craiu din Țara Leşască și pe Cras ghenărarul, ce era cu 
17.000 de șfedzi împreună cu Stănislav. l-au bătut şi i-au gonit în 
Țara Şfedului peste mare. Împăratul Moscului, dup-acea bătaie, au mărsu la 
Chiu, ş-au orânduit pe vro doi, trei ghenărari, anume pe lanășu și pe 
Volconschie şi pe Vesubadţchi și pe Cropot bragadir, cu oaste, călărime 
moschicească, și pe Chigeci polcovnicul şi pe Vasâlie Tanţschi polcovnicul 
şi pe frate-său Ion polcovnicul cu oaste, cu joimiri moldoveni. Toată această 
oaste, ca la 10.000, au aședzat din Cirimuş pe Nistru păn-în Ehurluc, pe 
margine, pen toate vadurili, sta steiaguri, și din steiag în steiag câte un om, 
cât să vide, de păzâe pe Cifed să nu fugă de la Tighine în ţara lui, sau să 
umble nescareva cărţi la leși. 


Iară împăratul s-au sculat de la Chiiu ş-au purces pen Ţara Leşască în 
sus, de s-au împreunat cu Avgustu craiu şi cu hatmanii leșeşti. Ș-au lăsat și 


la dânșâi o samă de oaste, pe Bont ghenărarul și pe Fluc, ş-au început a 
căuta leşii cei haini, ce ţine cu Cifedul, de-i prindă şi-i băte şi-i gonie€. 


Și de acolo împăratul Moscului ș-au strânsu toată puterea, împreună cu 
Șerimet, cifert-marşalăc, şi cu Alecsandru Danăloveci Menzic, tiji cifert- 
marșalâc, şi cu alți ghenărari şi cu toată puterea sa de oaste, și s-au dus pe 
marginea mărâi Balticului pe di ceasta parte în Lidvonia. Și pe unde găsiè 
cetăți de-a Cifedului, și pe uscat și pe apă, le tot băte și le lua. 


Atunce şi Mihai-vodă, când era împăratul moschicesc la Chiov, s- 
agiunsesă cu împăratul să fugă la Moscu. Că i să supărasă cu închisorile în 
domnia dintăiu şi, vădzind că i să strâcă şi lucrurile de la Poartă, și 
Brâncovanul să lepădasă de prieteșug, pentru voia lui Ilie cuscru-său 
Cantacozino, și cei trei domni mazâli ce sta la Țarigrad iar asupra lui ca 
niște lupi, socotisă să să lasă de domnia Moldovei. Căci vădzusă şi tăria 
Moscalului şi socotie că-n scurtă vreme va hi biruirea și bucuria 
creștinătăţâi. Şi nu numai Mihai-vodă s-agiunsesă, ce și Brâncovanul și 
sârbimea toată mai denainte vreme s-agiunsesă cu Moscul și trăgè nedejdea 
lui din ceas în ceas cu bucurie. 


Craiul cifedului, cu acea puţinte oaste ce scăpasă, șăde la Tighine. 
Atunce şi-n toate dzileli ieșie la primblare afară, numai cu câte cinci, şesă 
oameni, cale, câte de un ceas, doao, alergând pe cele câmpuri drept vânatul. 
Că nu-ș ştie rândul ţărâlor acestora, să umble cu gloată. Și era cuvântul să 
să rădice de la 'Tighine, să vie să șadză la leşi. 


Atunce Mihai-vodă, vădzind primblarea craiului cifedzescu la Tighine 
şi-nțelegând că va să vie la leş să şadă, au făcut ştire Moscului, când a vini, 
să triimată oaste pre taină sprintenă, şi atunce or prinde pre craiul, şi s-a 
rădica și el de s-a duce. Atunce împăratul Moscului înțelegând, foarte tari s- 
au bucurat şi mare adeverinţă i s-au adeverit. Ş-au învăţat pe hatmanul 
Sănavschie și pe ghenărarii care s-au pomenit mai sus că-s puși la margine 
pentru calaori, cându le-r scrie Mihai-vodă și le-r faci ştire, îndată să-i 
triimaţă oaste cât ar pofti, să-l iè pe craiul ori pe dânsul, dac-a vre. 


Craiul Cifedului apoi nu l-au lăsat turcii să vie să şadză la leşi, nărocul 
lui, ce au triimis numai un polcovnic cu vro sută și mai bine de cifedzi şi cu 
vro doo sute de căzaci la târgu la Cernăuţi, să ste acolo să zacinguiască 


oaste din Ţara Leşască. Făcând veşti la împărăţia Moscului Cropot bragadir, 
carei era pe margine pentr-acei cifedzi, cum s-au apropiat la 
Cernăuţi, împărăţia Moscului nu i-au putut răbda, ce au scris lui Cropot 
bragadir și lui Turculeţ, de-au încălecat cu vro trei, patru mii de oaste, de-au 
trecut Cirimușul în ceastă parte ş-au lovit pen codru ş-au ieșit la Mihalci, de 
i-au lovit în Cernăuţi fără veste. Ce căzacii au şi dat la vale, în lunca 
Prutului, de-au scăpat mai toţi, iar cifedzii au purces să să suie în vârvulu 
dealului Cernăuţului, să s-apuce de bătaie. Ce vădzind că-i mulțime de 
oaste, nu s-au mai putut apuca de bătaie, ce încungiurându-i i-au luat pe toţi 
de grumadzi şi-ndată i-au luat ș-au purces cu dânșii în Ţara Leşască. Iar vro 
dzeci, cinspreci ce mai scăpasă din cifedzi, i-au tot ucis la sateli Ţurcanii de 
pe supt munte, la Cupca şi la Rădăuţi, la Suceavă. Vinis-atunci dintr-acea 
strajă moschicească, de-ş pusesă niște steaguri, moldoveni d-& moscalilor la 
mănăstire la Putna şi la Câmpul Lungu. Ce oblicind Mihai-vodă, îndat-au 
răpedzit la dânșii cu taină, să să rădice să să ducă, să nu oblicească tătarâi, 
să prade ţara. Şi-ndată s-au rădicat şi s-au dus în Ţara Leșască. Mihai-vodă, 
vădzind că pe Şfed l-au luat moscalii din ţara lui, de la Cernăuţi, şi steaguri 
şi joimiri au vinit la Câmpul Lungu şi la Putna, s-au și-mplut de frică, să nu- 
| priceapă craiul Șfedului sau alţi neprietini a lui, boierii pribegi din Țara 
Muntenească, să nu-l pârască la Poartă că-s faptele lui sau meşterșugurile 
lui. Ce au şi-nceput a să găti pe taină, a-și face potcoave la cai și căruţi la 
Botăşeni. Şi scosesă cuvânt că va să margă la un sat a lui, ce are de moșie, 
Cândeştii pe Sâret, să-l vadă. Și triimisesă şi pe socru-său, Dedul spătarul, 
la Cernăuți, de-i purta trebile dispre moscali, ca, când a ieși din leşi, să-l şi 
tumpine oastea moschicească, să-l iè. 


Numai îl închedeca un lucru, de să zăbăviă, că era un capegi-başe în 
leşi, pentru banii birului, de sta zapciu. Și nu pute să purceagă, fiind capegi- 
başe în leşi. Ce au scos atunce nevoie în ţară, de tot omul un leu, cu 
pecetluituri, cu iscăliturili boierilor ci era zlotași. Şi strângând acei bani pe 
feţe, au orânduit năpăşti de un leu: cine dedesă da cinci, pe cum s-au 
pomenit mai sus. Ș-au pornit pe capegi-başe la Galaţi, să aștepte acolo să-i 
plinească zlotașii banii, și el cu gând ca cela să iè în sus, să-ş caute treaba. 


Brâncovanul, de-ceste lucruri a lui Mihai-vodă simţindu, de moscali, 
pe taină au înștiințat prietini de la saraiul împărătescu. Neștiind vizirul 
nemic, au triimis împăratul un om al său din casă teptilă, de-au umblat în 


Moldova şi-n leşi peste tot locul, şi nu l-au știut, nice l-au priceput nime. $- 
au mărsu și la Focșeni de cie parte, la boierii pribegi, la Ilie Cantacozino şi 
la Catargiul, de i-au întrebat de ce au fugit şi cum este Mihai-vodă. Că de 
dânșii nu s-au ferit și le-u spus că-i triimis de la împărăție. Ce acei boieri 
atunce tare s-au jăluit de Mihai-vodă ş-au spus că umblă să să hainească. 
Deci acel om împărătescu, cum au mărsu la împăratul de i-au spusu-i, 
împăratul îndat-au triimis la vizirul de i-au spus că Mihai-vodă este hain și 
să nu scape, că, d-è scăpa, cap n-are. 


Dece vizirul îndat-au răpedzit un capegi-başe cu mazilia la Isuf-pașe 
sarascherul de la Tighine, scriind numai să prindză pe Mihai-vodă, că, d-è 
scăpa, capul i-a tăie. Ce Isuf-paşe îndată noaptea au gătit 300 de spahii cu 
alai-bei, împreună cu capegi-başe, de l-au lovită fără veste, de l-au prinsu. 


Mihai-vodă atunce aștepta să-i sosască carte de la socru-său, pe cum 
joimirii au trecut Cirimușul în ceasta parte, şi el să purceadză din leşi. Şi- 
ntr-acea dzi ce-u sosât turcii cu mazâlia în leşi au sosit şi carte de la socru- 
său Dedul, că joimirii la Cirimuş stau gata să treacă, și le-u dat şi câte un 
leu de cheltuială, la 400. Deci Mihai-vodă, vădzind că l-au apucat turcii în 
leşi, au și răpedzit la Dedul, de-u fugit în Țara Leşască, și s-au întorsu și 
joimirii înapoi. Atunce, de-r hi avut Mihai-vodă cumpăt bun, să fie mai 
grăbit lucrul și să nu fie știut pre mulţi acel sfat, ar hi avut vreme bună ş-ar 
hi apucat de-r hi scăpat. Numai era mulţi sfetnici, şi era plin locul, şi socoti€ 
că păn” n-a agiunge capegi-bașe cu birul la Țarigrad nu l-or mazâli. Și mai 
mult cu acel gând s-au înșelat, de l-au prinsu. 


Dece turcii, cu mare strajă și groază, l-au luat de l-au pornit la Tighine 
şi de la Tighine la Țarigrad, de l-au închis în Edicula cu mare urgie, care 
nime nu mai dzice c-a vide lumea. Capegi-başe carei strânge birul în Gălaţi 
au apucat de-u luat de la boierii zlotași numai 10 pungi de bani şi le-u dus la 
Țarigrad, de le-u dat la visteria împărătească. 


Aice în leși au pus capegi-başe, care luasă pe Mihai-vodă, camaican pe 
Ion Buhuș logofătul. De domnie nu să știe cine este, fără cât trăge nedejde 
lui Antiohi-vodă, știindu-l că-i mazâl acolo. Iară boierii cei pribegi din Ţara 
Muntenească, Ilie Cantacozino visternicul și Ilie Catargiul visternicul, cum 
au înţeles de luarea lui Mihai-vodă din leşi, s-au și bucurat cu nedejdea că 
este Antiohi-vodă domnu. Ș-au trecut în grabă în ceasta parte la Focşeni și, 


fără nice o poroncă, au şi-nceput a prinde ş-a lega ş-a bate pe oameni lui 
Mihai-vodă ce să tâmplasă cu slujbe acolo și a lua bucateli a boierilor lui 
Mihai-vodă care să dedes-în laturi. Prins-au și pe un grec, nepot de sor’ lui 
Iordachi Rusăt vornicul, de l-au bătut și l-au îmbrăcat cu sucman negru și l- 
au triimis de l-au închis la Cetate la Neamţu. Și multe lucruri făr” de cale 
făcè. Ș-au mărsu la leşi, dârji şi sămeţi, aşteptând din ceas în ceas să le vie 
cărți de la Antiohie-vodă, să fie cămăicani. 


Atunce au trecut pen leşi, de la Poartă, un agă împărătescu la margine, 
la Cernăuţi, în cai de olac, de-au măsurat locul din mijlocul Prutului, de la 
Orășeni. Au pus pe un om pe gios, de-au mărsu păn-în târgu în Cernăuţi, și 
aga turcul alăture cu dânsul cu ceasornic, ca să vadză câte ceasuri au călcat 
moscalii hotarul, cându au vinit de-au luat pe $fed. Și s-au aflat opt ceasuri 
c-au călcat hotarul. Întrebatu-l-au cămăicanii pe-cel turcu, doar ştie să spuie 
pe cine-or să puie domnu aice, şi n-au știut nemic să spuie. 


Strânsu-s-au toată boierimea la Ieși ș-au intrat în mare grijă, să nu puie 
de la Poartă vrun paşe sau să nu vie să mai iè nescareva boieri la Poartă. 
Vădzind c-au luat pe Mihai-vodă cu mare urgie şi cu nume de hainlăc, și 
veste de domnu nou nu le vine, să mira ce-or faci. Sfătui€ unii să fug-într- 
alte ţări, alţii sfătuie să să bejănească la munţi. Ce apoi au scris și la 
Brâncovanul, cu rugăminte să-i sfătuiască ce-or face şi, d-e hi audzit ceva, 
ori de bine, ori de rău, să le facă ştire. Deci Brâncovanul le-u răpedzit de 
olac şi le-u scris să nu poarte nice o grije, că fără zăbavă vreme le va vini 
veste că le-u pus Poarta domnu. Iară de celi reli ce socotescu, nu-s nice de 
uneli, că așe are el veste de la capichihăi. Și aşe le-u mai ieşit boierilor 
grija. 


Atunce poroncit-au vizirul lui Antiohi-vodă să grijască trei sute de 
pungi de bani, să-l puie domnu, că alții dau cinci sute. Antiohi-vodă socotiè 
că n-or pune pe alţii, având el nume bun de la ţară, și numai pe dânsul l-or 
pune. Ș-au răspunsu vizirului că el mai mult de o sută şindzăci de pungi n-a 
da, că ţara este săracă, și el nu poate să jăcuiască. 


Dece vizirul, vădzind acel răspunsu de la Antiohi-vodă, au chemat pe 
Neculai Marvocordat tărdzimanul, ficiorul lui Alexandru Exapărâtul, 
tărdzimanului celui bătrâni, și i-au dzisu-i de vre, că Antiohi-vodă n-au vrut 
să de trei sute de pungi să fie domnu: „lată că tu eşti tărdziman, slug- 


împărătească, credincios, şi-ţi dau ţie domnia fără nice un ban“. Şi l-au 
îmbrăcat cu căftan. 


Iară după ce s-au trecut trei, patru dzile după ce au îmbrăcat căftan, 
făcut-au vizirul un izvod la câte locuri trebuie să de bani Neculaiu-vodă, 
carei cuprinde acel izvod opt sute de pungi de bani. Și l-au făcut de-u dat 
toți banii în grabă. Și cu ce-u mai cheltuit cu casa lui, păn-a purcede de 
acolo, s-au făcut aproapi de o mie de pungi de bani. 


Atunce tată-său Alixandru Exapărâtul, şădzind la gazdă, nemic nu ştie 
de fiiu-său, c-au luat domnia. Și cum au înţeles, au și-nceput a plânge, ş-aş 
da palme peste obraz, ş-aş smulge părul din cap și din barbă, ş-a blăstăma 
pe fiiu-său, căci au priimit domnia, şi a dzice că din ceasul acesta este casa 
lui stânsă, de vreme că s-au amestecat la domnie. Și fiind şi bătrân, n-au 
trăit doo săptămâni ş-au murit. Încă n-apucasă Neculaiu-vodă să purceadză 
din Țarigrad. Iar în locul lui Neculaiu-vodă au pus tărdziman pe frate-său, 
pe Ion. 


Triimiţind Neculaiu-vodă cărţi în ţară de domnie noo, au triimis şi 
niște oameni a lui, greci. Arătatu-s-au la toți cu blândeţe și cu milă. Atunce 
Ilie Cantacozino și cu Ilie Catargiul, cum au înţeles că nu-i Antiohi-vodă 
domnu şi-i Neculaiu-vodă, s-au şi spăriet de faptele lor cele nebune ce 
făcusă, pecum mai sus s-au pomenit. Bogată rușini le era! Ș-au şi-nceput a 
fugi în Ţara Muntenească. Şi Neculaiu-vodă, neștiindu-i c-au vinit în 
Moldova, le-u scris cărți de le-au triimis pen ara Muntenească, cu 
adeverinţă bună, știindu-i că sunt acolo, să-i ias-înainte la Gălaţi. Deci 
fugând iar, i-au tumpinat cărțile la Bacău. Deci vădzind cărțile lui Neculaiu- 
vodă, s-au mai îmblândzit ş-au ieşit înaintea lui Neculaiu-vodă la Gălaţi. 


Atunce și Iordachi vornicul Rusăt și frate-său Manolachi și alți mulți 
boieri a lui Mihai-vodă fugisă, unii în Țara Leşască, alții în [ara 
Muntenească, alții în Ţara Ungurească, temându-să c-a lua Antiohi-vodă 
domnia. Căci era greșiți rău lui Antiohi-vodă. Ce vădzind cărțile lui 
Neculaiu-vodă scriindu-le cu blândeţe, s-au întorsu toţi înapoi cu bucurie. 
Care acea bucurie pe urmă au vinit în suspinuri și-n amar, pecum înainte s-a 
scrie la rând. 


CAP. XVIII Domnia întâiu a lui Neculaiu- Vodă Marvocordat, feciorul 
lui Alecsandru Exapărât, vleato 7218 


După ce s-au gătit în Țarigrad cu domnia, au purces ş-au vinit la 
Gălaţi. Ș-acolo, după obicei, i-au ieşit toată boierimea din Țara de Gios 
înainte. 


Și-ndat-au şi dat cuvântu mojâcilor să-ş iè banii înapoi de la boierii 
zlotași, care-i dedes-înaintea mazilii lui Mihai-vodă pecetluţeleli cele de un 
leu și năpăștile cele câte 5 lei de leu, ce s-au pomenit mai sus, ce scosesă 
Mihai-vodă. Ce zlotaşi, unii luasă cu datorie ş-apucasă de dedesă lui Mihai- 
vodă, iară unii luasă de pe la oameni și dedesă la capegi-bașe ce strânge 
birul, care s-au pomenit mai sus. Și Neculai-vodă n-au vrut să ţie în samă 
nice un ban dentr-acea orânduială, nice ce-u dat la Mihai-vodă, nice ce-au 
dat la capegi-bașe ce strânge birul. $-au poroncitu zlotașilor, cu mare 
groază, numai să întoarcă toți banii mojâcilor înapoi. 


Dece, cum au purces Neculaiu-vodă din Gălaţi, s-au şi rădicat 
țărănimea 'Ţărâi de Gios cu jalobă asupra zlotașilor, în Tecuci, în Bârlad, în 
Vaslui, în Schinteia. Pe la toate conaceli, tot divanuri de zlotași era cu 
mojâcii. Și zlotaşii, ca vai de capeteli lor, umbla şipurindu-să și rugându- 
să mojâcilor, şi-ndatorindu-să, şi-ntorcând mojâcilor. Și le făce şi zapis, să-i 
mai aștepte, și mojâcii nu priimie. Iară după ce-au sosit în leși, rădicatu-s-au 
tot târgul asupra zlotașilor, de nu putè răzbi pe uleţi de nărod de oameni, 
după cumu-i rândul prostimei. Și zlotaşii apucasă de dedesă mulţi bani la 
visterie şi n-avè de unde întoarce mojâcilor. Ce i-au bătut Neculai-vodă cu 
buzduganul și i-au închis în temniţă cu tălharii, păn” ș-au vândut ce-u avut 
tot ş-au plătit țăranilor păn” la un ban. Deci mojâcii, vădzind acea voie, așe 
s-au dârjitu și s-au însămețţit în toată ţara. 


A trie dzi, după ce-au sosât în leşi, au boierit după obiceu. Pus-au pe 
Ion Buhuş vel-logofăt, pe Neculaiu Costân vel-vornic de Țara de Gios, pe 
Ion Sturdze vel-vornic de Țara de Sus, pe Antohi Jora hatman, pe Ramadan 
vel-postelnic, pe Ilie Catargiul vel-spătar, pe Gavril Miclescu vel-păharnic, 
pe Ilie Cantacozono vel-visternic, şi-ndat-atunci, ieșind de la curte, s-au 
războlit și păn” la săptămâna au și murit, și-n locul lui au pus vistemic mare 


pe Gheorghiţă Mitre, şi pe ... stolnic mare şi pe Hristo-verghei comis mare. 
Și era mai ales şi mai de cinste şi trebile toate după Rămadan postelnicul. Şi 
gătie pe Sturdze vornicul să-l triimaţă sol în Țara Muntenească. Iar după ce- 
au trecut 7 dzile după ce i-au boierit, au şi mazâlit pe Sturdze vornicul și pe 
Catargiul ş-au pus în locul Sturdzii vornic mare pe Ion Balşe, iar în locul 
Catargiului pe Cuze. Iară pe Sturdze și pe Catargiul i-au închis la săimeni, 
de i-au pus în heră. Și nu lăsa pe nimi să margă la dânșâi. Și i-au ţinut vro 
doo, trei săptămâni închiși și i-au făcut de-au dat unul câte 4 pungi de bani 
ş-apoi i-au slobodzit. Şi nu să ştie adevărul pentru ce-au fost acea închisoare 
a lor. Dzice unii că i-ar hi pârât Savin banul Zmucilă, iar alțâi dzice că i-ar 
hi pârât Iordachi vornicul Rusăt, cum c-ar hi vorovit ei nişte voroave 
proaste de Neculaiu-vodă, când au audzit că vine domnu. Iar unii dzice că i- 
au pârât mazâlii, că, când au pus banii steagului, i-ar hi încărcat pe unii cu 
năpaste. leșit-au la Divan și grecul cela ce-l îmbrăcasă Cantacozono cu 
sucman, de s-au jăluit, carei mai sus s-au pomenit. Deci Cantacozino Ilie 
era mort, n-ave cine da samă; numai era Gavril Costachi sulgerul sin 
Gavriliţă și Ioniță Nenul Raţă postelnicul, carei fusesă soțâi lui Cantacozino 
la prinsoarea acelui grec. Deci i-au pus la scară, de i-au bătut câte cu doo 
sute de toiege la cur. 


Dece vădzindu boierimea şi toată mazâlimea aceste fapte di-ncepătură 
a lui Neculaiu-vodă, s-au foarte mâhnit și s-au spăriet tare, cât nu ştie unul 
câte unul ce-or faci şi de ce s-or apuca. Că cu banii steagului încă îi 
îngreui€, şi ușa era închisă tare, nime nu intra la dânsul. A doa dzi, a tree 
dzi, când chema câte vrun boier la doo, trei cuvinte, iar într-alt chip nime nu 
pute să margă la dânsul. Din spătărie încolo, mai înluntru, nime nu pute 
intra, nici boieri, nici mazâli, fără cât numai Ramadan postelnicul şi 
Spandonachi căminarul și Sculie cămărașul dinluntru, ce era tălmaci. Că 
Neculai-vodă moldoveneşte nu știe, ce era un lucru pre cu năcaz boierilor şi 
țărâi. Şi-ş ţine lucrurili nalte, la mânie aprig, numai nu ţine pre mult. Vrè să 
stăpânească Moldova ca Poarta turcească, cu mărire mare. Și era om învăţat 
foarte, bun cărturar. Şi desfătări, voroave de glume, nemic nu să făce 
înaintea lui. Şi cunoscător la oameni, și la cine-i slujiè bine arăta dar. Numai 
mânia ce o ave strâca celi bune a lui. Că-i era şi lui cu greu, că nu știe 
rândul țţărâi și nu pute pe boieri să-i supuie cu schevernisala, după cum era 
voia lui. 


Că boierii, după ce-l vădzură cu aceste lucruri tari că începe asupra lor, 
şi-ncepur-a fugi. Lupul, ficiorul lui Gavriliţă, Catar-giul, Manolachi Rusăt 
vornicul, Costantin Costachi comisul, Dumitrașco Răcoviţă hatmanul și 
alțâi mai de gios fugir-în [ara Ungurească. Banul Zmucilă, Luca 
visternicul, Rugină, Abăza, Dedul spătar, Mireștii, ficiorii lui Iordachi 
vornicul Rusăt fugir-în Țara Leşască. Că pe Iordachi vornicul Rusăt îl 
închises-într-un beci, la curte, cu lăcat încuiet, de nu”ntra nime la dânsul, 
fără cât numai baș-bulubaș, cându-i ducă de mâncat. Și i-au luat şi 10 pungi 
de bani şi nu-l mai slobodziă. Ce păn” s-au mazâlit, tot la închisoare l-au 
ținut, arătându-i pricină că el au învăţat pe turcii balgei, de-l pârăscu la 
Poartă că cere turcilor cornăret de boi de negoţ, și ei păn-atunce nu dedesă. 
Și să dusesă de-l pârâie la Poartă, și Neculaiu-vodă prepune că cu 
îndemnarea lui au mărsu de-l pârăscu. Așijdere și boierii ce fugisă, carei 
mai sus să pomeneşte, iarăși îi dzice că cu îndemnarea lui au fugit și fug. 


Pe Gheorghiţă Mitre, visternicul lui, nu trecusă șesă, şepte luni a 
domniei, şi-l mazâlisă și-l închisesă la simeni. Și i-au scădzut la samă 
cheltuiala, de l-au scos cu câţiva bani dator năpaste. Şi l-au orânduit la lefe, 
de-l lega slujitorii şi pune pușcele cele mari peste dânsul. Acestu fel de 
scopos începusă Neculai-vodă asupra boierilor de le făce. 


Iară ţărâi, prostimei, vrè să le arete milă și dreptate și vrè să le ţie de 
parte. Scosesă rumtă cu pecetluituri roșii, să de de 4 ori întru an, numai nu 
pre pe putinţă, ce can încărcaţi, că ave zlotași silă să îmbrace soma, și 
mazâlii iar era încărcaţi peste putinţă la somă. 


Pe la toate margineli alesesă boieri de cinste, capete, de le dedes-în 
sama lor ţinuturili, pârcălăbiile şi stărostiile. Și făcusă mulțime de cărți de 
slobodzâi, de le dedesă la mână, de făce sate. Şi s-începus-a să faci multe 
sate pe margine, şi s-ar hi fostu întemeiat țara de oameni, numai nu ţinu 
mult domnia. Că nu s-amesteca nime, să umble alți zlotași de la curte, 
fără cât boierii aciie ce le era daţi în sama lor, de era capete pe margene, și 
ave și vreme de vinit mojâcii, că era oști pe hraniţă. 


Atunce Petre Alecsiiovici, împăratul moschicescu, începusă tare a s- 
întări şi din puteri şi din nume, cât lua cetăţile Șfedului. Și atunce au luat și 
cetatea cea vestită în lume și mare, anume Râga. Și într-alt chip cu războiu 
nu o pute lua, făr” de cât au făcut meșterșug cu niște cambarale cu otravă, 


care ţine o cambara 50 de pungi de bani cheltuială. Și aruncându aceste 
cumbarale în cetate, i-au lovit o moarte pre şvedzi, cât le-u căutat a să 
închina, că să spăriese că n-a mai rămâne nime. Și cu acel meșterşug au luat 
moscalii Râga de la șvedzi. Și alte cetăți multe șfedzești le tot băte și le lua, 
că Şvedul atunce, în nădejdea Turcului, era la Tighine pribagă. 


Iară Avgust, craiul leşescu, iarăși cu oastea lui cerca pre leşii care era 
haini împotriva lui, de ţinusă cu $vedul, de-i băte şi-i gonie din ţară. Atunce 
s-au tâmplat un răimentar a craiului Avgust, anume Sminghilschii, cu o 
samă de oaste, de-u lovit pre voievoda Chiovschii, fiind hain craiului, şi l- 
au prinsu viu nevătămat. Și ducându-l acel reimentar la stăpânu-său, craiul 
Avgust, cădzut-au voievoda cu rugăminte la Sminghilschii, ca să nu-l ducă 
la craiul sau la moscali, ce să fugă cu dânsul şi să ţie amândoi. Și s-au 
adeverit cu giurământ că-i va da o fiică a sa după dânsul, de-l va face 
ginere, și multă bogăţie și târguri de a lui îi va da. 


Deci Sminghilschii îndată l-au credzut și s-au făcut una cu dânsul, și 
au fugit amândoi într-o parte de loc. Şi au strânsu altă oaste și așe umbla tot 
din loc în loc noaptea, pe unde găsie oaste de a craiului sau moschicească, 
de strica, că era omu hamic și de treabă la războiu acel rămentar 
Sminghilschii. 


Dar de la o vreme nu l-au încăput vremea să poată umbla prin Ţara 
Leşască cu poghiazul, că să umplusă ţara de moscali şi de sasi, şi-i gonie ca 
pre o fiiară sălbatică din loc în loci. Ce numai i-au căutat a lăsa [ara 
Leşască şi au intrat în [ara Ungurească. Și acolo încă n-ave odihnă 
voievoda de Avgust craiul. 


Și de acolo au luat munţii, fără drum, în lungu, păn-au dat la Cirimuș și 
au ieșit la Vejniţă, în Ţara Moldovei, numai cu vro 300 de oameni. Și-ndată 
au şi trecut codrul, de-au luat Siretiul în gios la leşi, că să teme de moscali, 
că-l goni€ din urmă. Că sta moscalii de pază din Cirimuș pănă în Ehorluc 
omu de om. Numai el, cu mare meșterşug, au scăpat de-au ieșit în Moldova, 
că au făcut veste că iesă mai din sus pre Prut la Colome. Și alergându de la 
strajă moscalii să-i ţie calea, el mai pri din gios au ieșit în Moldova. 


Și după ce-au venit la leşi, s-au împreunat cu Nicolai-vodă, și i-au 
făcut cinste pre obiceiu, ca unui domn strein. Și după ce-au trecut trei, patru 


dzile, s-au dus la Tighine, unde era și craiul șvedzescu. Și nezăbovind la 
Tighine, ș-au lăsat oastea acolo. Şi i-au scris cărţi craiulu șvedzescu și l-au 
trimis sprinten la Poartă. Și au zăbovit acolo la Poartă vro treidzăci, 
patrudzăci de dzile. Multe mestecături, turburări și îndemnări au făcut, ca să 
strice turcii pacea cu moscalii. Ce veziriul nu priimi€ să strice pacea. 


Iară împărăţia, înțelegând din voievoda Chiovschii cum să întemeiadză 
Moscalul despre toate părţile, au mazilit pe veziriul și pre lusuf, pașe 
Tighinii, căci sta pricini să nu strice pacea, și au pus vezir pre Uman-paşe 
Chipruliuli. Atunce au găsit vreme la acelii vezir și Mihai-voievoda de-au 
ieșit din Edicula. Și încă i-au dat veziriul lui Mihai-vodă şi 10 pungi, bani 
din visteria împărătească, jăluind că i-au luat când l-au mazilit. Dar acestu 
vezir n-au fost trei, patru săptămâni, și l-au mazilit şi pre acesta, căci nu era 
lacom şi vre să ţie pravila lor cea veche. Şi împăratului aşè nu-i plăce. 


Apoi au triimis împăratul de-au adus pe Mehmet-pașe Baltagiul, care 
mai fusese vezir mai nainte, într-alt rând, și l-au pus vezir al doile rând. 
Deci acel vezir Baltagiul îndată au și trimis la hanul, de l-au chemat la 
Poartă la sfat, şi au şi stricat pacea. Și au dat poroncă în toate părțile, de 
vară să să gătedze de oaste, şi au închis și pre solul moschicescu în Edicula. 


Și au scris împăratul turcescu cărţi la craiul $vedului la Tighine, 
precum nu l-a lăsa în streinătate. Şi s-au adeverit pre tare precum va sta de-l 
va împăca cu Moscalul pre pofta lui, de-i va da Moscul toate ce-au păgubit. 
Iară de nu va priimi Moscalul pace cu Șvedul, să-i întoarcă ce i-au luat, s-a 
bate el sângur cu Moscalul. Și-i va da și oaste, câtu-i va trebui, de-l va duce 
la ţara lui. Și i-au triimisii câteva pungi Șvedului de cheltuială. Și au triimis 
şi pre voievoda Chiovschii și omul de adeverinţă de la Poartă la craiul 
Șvedului de primăvară, să să gătească de oaste. Și au făcut și ferman să de 
Moldova zahară oștii leșesti și şvedzeşti ce era la Tighine: ialoviţi, ordzu, 
gru, făină, cât le-a trebui. 


Deci sosind la craiul $vedului voievoda Chiovschii cu acea oaste ce 
scrie împăratul la Șfedă pentru pace, s-au bucurat craiul $vedului și ţine 
acea carte de adeverinţa împăratului tot în sân, la dânsul. La care mai pre 
urmă s-au schimbat într-alt chipi acea adeverinţă împărătească turcească, 
precum s-a vede mai nainte la rândul ei. 


Scris-au şi veziriul la craiul $fedului, ca să trimită uni omi a lui de 
ispravă să vorovască cu dânsu pentru oştire. Deci, trimițându-l la veziriul, l- 
au întrebat veziriul ce feliu de oameni sunt moscalii şi ce feliu de războiu 
au. lar acel omu a $vedului au dzis că sunt nişte oameni proști și blăstămaţi 
detot. lar veziriul au răspunsu: „Dar de vreme că dzici tu că sunt aşe de 
blăstămaţi moscalii, dar voi aşeşi nu sunteți de nemic, că ei v-au bătut pre 
voi.“ Așijdere au mai dzis acel omii a $vedului cum că muntenii sunt 
prieteni cu moscalii, şi ce văd şi ce aud aice la Poartă, toate scriu la moscali. 
Iar veziriul au răspunsu: „Bine fac că scriu, că de noi n-au ce scrie rău, că 
noi nu ne temem de nime, că avem oaste multă, și pușci multe, şi putere 
mare. Şi noi nu putem să ne gătim cu taină, să nu ştie nime, ce cu giumătate 
de an mai nainte ne dăm știre și ne gătim, că n-avem grijă de nime. Ce 
muntenii, de-or scrie de aceste ce le văd, că avemu oaste multă, să scrie 
sănătoși.“ Şi acest răspunsu au luat omul $fedului. 


Scris-au veziriul de-al doile rând la craiul Șfedului, să-i trimiță altu 
omil, mai de treabă, că „de la acesta n-am putut nemică să cunoscu din 
voroava lui.“ Deci Șvedul îndată au ales altu omii, mai de treabă, oficer de- 
ai lui, şi l-au trimis la Poartă. Deci veziriul l-au întrebat și pre acela cum știe 
pentru oastea Moscului. Ce acela au schimbat voroava într-altu chipi, 
dzicând că moscalii, pedestrimea este pre tare, mai tare decât la toate 
neamurile la războiu, stă ca un zâd nemișcat. Că de n-au pututu ei șfedzii 
să-i spargă, dar alte neamuri așeş n-au nici o putere să-i spargă. Fără cât el 
aşe socotește, să gătească veziriul 400 tunuri, şi aşă, cu acele tunuri 
slobodzind o dată, dă doă ori și de trei ori, or pute rumpe obuzul 
moschicescu, să-l spargă, să facă drumuri printr-însul, lovind acele multe 
tunuri. Și aşè, cu acel meșterșug, poate să biruiască pedestrimea 
moschicească, iar într-altu chip aiamintere nu poate nime să-i pobedească. 
Iar călărimea moschicească este mai slabă. Deci uitându-să veziriul la sfatul 
acelui oficer șfedzesc, într-acesta chipi s-au apucat a face gătire. 


Venit-au și hanul, după poronca împărăției, de la Crâm la Țarigrad la 
sfat, şi au sfătuit şi el că-i bine aşe, să facă oaste asupra Moscului. Și au dzis 
acmu, după ce-or îngheţa apele de iarnă, să sloboadză 2 ceambuluri tătarâi, 
unii ceambul din Bugeag şi cu oastea lui voievoda Chiovschii prinù Ucraina 
asupra Chiovului, iar cu un ceambul să margă Omar Goel din Crâm, pre apa 
Donului în sus, păn” la Voroniș, unde sunt galioanele moschiceşti făcute, să 


le aprindză. lar de acolo a lua de-a curmedziș de l-a împreuna cu celalaltu 
ceambul a sultanului și ai voievoda Chiovschii. Intr-acel chip au sfătuit și 
au așădzat hanul cu împărăţia să facă. 


Atunce era uni turcu, de-l chema Smail-efendi, şi era om de casa 
împăratului, din cei dinlontru. Şi era și capichihai hanului și ave bun 
prieteșug acel turcu cu Dumitrașco bezaide, fiiul lui Cantemir-vodă. Că 
merge de multe ori turcul la gazda lui Dumitraşco-vodă, şi-l cinstiè bezaidă 
(că poate-fi bè şi vin) şi-i dzicè beizade în tambură. Că aşa știe a dzice bine 
în tambură, că nici un țărigrădean nu putè dzice ca dânsul. Şi-i era foarte 
dragi beizade acelui turcu. Și atunce, la cinste, vorbind ei, i-au spus turcul 
toate tainele împărăteşti ce vor să să facă. Deci Dumitrașco beizede, 
înțelegând aceste, cădzut-au cu rugăminte la acel turcu Smail-efendi să 
grăiască hanului, şi hanului împărăției, să-l facă domnu în Moldova. Și l-au 
învăţat și în ce chip a grăi, giuruind câteva mii de galbeni hanului. Iar hanul, 
audzind aceste din Smail-efinde, îndat-au priimit. 


Deci mergându hanul la împăratul la sfat, între alte sfaturi dzis-au și 
acestu cuvânt, că Brâncovanul-vodă, domnul muntenesc, este un domnu 
bogat şi puternic, are oaste multă și-i de multu pre bun prietin moscalilor. 
„Nu trebuieşte la această vreme lăsat să fie domnu, că poate să să hainească 
şi a face sminteală oșştii împărăteși. Ce trebuieşte prinsu, că el de bună voie 
nu a veni la Poartă. Şi nime nu-i harnic să-l prindză, fără cât socotescu că 
beizade, feciorul lui Cantemir-vodă cel mai mic. Este omui mai sprinten 
decât frate-său Antiohie-vodă. Ce să-l pui împărăţia ta domnu în Moldova, 
că el va chivernisi lucrul din Moldova și l-a prinde. Că Neculai-vodă, care-i 
acmu în Moldova, îi grec şi n-a pute să facă această slujbă. Nici mie nu mi-i 
drag să slujesc cu grecii.“ 


Deci împăratul, cum au audzit acele cuvinte din hanul, într-acel ceas 
au şi răpedzit, făr” de ştirea veziriului, de-au adus pre Dumitrașco beizade 
de la gazdă, cum mai de sirgu, și l-au adus la saraiu la împăratul. Şi îndată l- 
au îmbrăcat cu cabaniţă, cu spinare de soboli, în loc de căftan, şi l-au pus 
domnu în Ţara Moldovei. Și apoi l-au dus la veziriul, de l-au îmbrăcat în 
căftan şi i-au dat ferman. Și nezăbovindu-l doaă, trei dzile, l-au şi pornit, 
de-au venit în mezil la leşi saltu, numai cu dzece, doaădzeci de oameni. 
Care n-au cheltuit nici unu ban la Poartă, că și tuiurile și singeacul pre urmă 


i l-au trimis. Atunce veziriul, la purces, au dzis lui Dumitrașco-vodă cu 
mare taină: „După ce vei merge în ţară, să chiverniseşti lucrul, să-mi prindzi 
pre Brâncovanul-vodă munteanul, să mi-l trimiţi aice viu. Şi de la împărăție 
vei avè mare dar și cinste, şi în locul lui tu vei rămâne acolo domnu 
neschimbat.“ 


Iară Dumitraşco-vodă mulțămindu-i, s-au apucat că va face acea slujbă 
şi l-a prinde. Numai au dat și el un sfat veziriului, socotind că-i va fi de 
folos, iar pe urmă au cădzut cu împiedecare. Că au dzis cătră veziriul ca să 
scrie la Brâncovanul să îndatorească Poarta cu 500 de pungi de bani, fiind 
acmu de trebuinţă pentru gătirea oștii. Și Brâncovanul s-a uita la acea carte 
ce scrie veziriul și n-a avè grijă de mazilie. 


Deci veziriului i-au plăcut acestu sfat a lui Dumitrașco-vodă, şi au 
scris la Brâncovanul ca să împrumutedze Poarta cu 500 pungi de bani 
pentru cheltuiala oştii. Deci Brâncovanul, ca un om cu minte, au priimit că 
a da, numai o dată n-a pute să-i de toți, că-i ţara săracă, ce pe lună a da câte 
100 de pungi, carei să îmbracă în 5 luni, socotind că pănă la 5 luni or sosi 
şi moscalii, şi atunce, de-or şi vrè să-i facă ceva, nu i-or pute strâca nemic. 
Măcar că el nu ştie nemică de acea voroavă, dar avè minte de să păzie. 
Atunci s-au păzit, că l-au păzit Dumnedzeu, iar când s-au mâniet 
Dumnedzeu pre dânsul, n-au putut să să păzască, precum înainte la rândul 
lui s-a scrie. 


Iară pre Dumitraşco-vodă l-au pornit la Iaş şi i-au dzis, când a fi 
vremea să prindză pre Brâncovanul-vodă, a trimite veziriul omul său cu 
ferman. Deci trimițând înainte Dumitrașco-vodă pe capegi-bașe cu mazilia, 
împreună cu omul său, anume Dumitru Saraciul, iar Neculai-vodă nemic nu 
ştie de mazilie şi șede la Divan de giudeca ţara. 


Iară capegi-bașe, descălecând la scară, s-au suit în curţi, iar Saraciul, 
sluga lui Dumitrașco-vodă, au năvălit degrabă la beciul suptu scara despre 
doamna, unde era închis Iordache Ruset vornicul. Și au lovit lăcata cu 
băltagul, de-au strâcat-o, şi au scos pre Iordachi vornicul afară şi i-au dat 
cărți de căimăcănie de la domnu nou, Dumitrașco-vodă. Iar boierenașii din 
cerdacu, vădzându că au scos pre Iordache vornicul, au alergat tare de-au 
dat ştire lui Niculai-vodă la Divan. Și îndată sculându-să de la Divan 


înspăimat, să timpină cu capegi-başe în ușa spătăriei, unde-i şi dede ferman 
de mazilie. 


Atunce boierenaşii lui, grecii, începură a s-ascunde în casă despre 
doamna. Și ţara încă începusă, precumu-i obiceiul moldovenilor celor 
năcăjiți de strâmbătăţi, să facă calabalicuri domnilor mazili. 


Dar nu pute să-i facă nemic, că nu ave voie. Că scrie Dumitraşco-vodă 
la caimacami să nu s-atingă nime de cinstea lui Neculai-vodă sau de 
oamenii lui, ce cu mare cinste, ca pe un domnu, de toate ce i-ar trebui la 
pornitul lui nemic să nu-i lipsască. 


Și așa, după obiceiu, trei dzile grijindu-l cu de toate cele ce i-au 
trebuit, și s-au pornit la Țarigrad cu tot agârlăcul lui, neplinind uni an 
deplin cu domnia, precum s-au pomenit. lar în laşi au rămas căimacam 
Iordache Ruset vornicul, păn-au venit Dumitrașco-vodă. Atunce şi boierii 
cei pribegi, înțelegând toţi, au venit în ţară. Numai Dediul spătariul și 
Zmucilă banul au rămas în Ţara Leşască. 


Și după ce-au agiunsu Neculai-vodă în Gălaţi, atunce au sosit și 
Dumitrașco-vodă din Țarigrad. Şi au mersu Neculai-vodă la gazda lui 
Dumitraşco-vodă, de s-au împreunat amândoi. Care nu puţintel lucru au 
făcut Neculai-vodă atunce, de-u mersu la gazda lui Dumitraşco-vodă. Că 
alți domni nu mai stau să să împreune, după ce să mazilescu, ce fug unul de 
altul, să-ş scoaţă ochii. Dar Neculai-vodă au mersu de s-au împreunat şi s- 
au rugat lui Dumitrașco-vodă să nu să potrivască boierilor de ţară, să-l 
pârască la Poartă. Și el încă s-au făgăduit că nu-l va amesteca la Poartă, cât 
a trăi Dumitraşco-vodă domnu, ce, de-a umbla pentru domnie, a umbla 
pentru domnia 'Ţărâi Munteneşti, ce nu pentru a Moldovii. Şi așe unul cu 
altul s-au încredinţat. Şi Niculai-vodă au purces la Țarigrad, iar 
Dumitrașco-vodă au venit la Iaşi. lar precum ş-au ţinut acești domni 
tocmala, să va scrie la rândul său înainte. 


CAP. XIX Domnia lui Dumitrașco Cantemiru-Voievoda în anul 7219 


După ce au sosit Dumitrașco-vodă în lași, după obiceiu a tree dzi au 
boierit boierimea. Pus-au pre Nicolai Costân vel-logofăt, pre Lupul 


Costache vornic mari de Ţara de Gios, pre loan Sturdze vornic de Ţara de 
Sus, pre Antiohie Jora hatman, pre un grecu, anume Spraioti Dracumana, 
vel-postelnic și pe mine, loan Neculce, vel-spatar, pe Gheorghiţă vel- 
păharnic, pre Dabije vel-ban, pre Catargiul vel-visternic, pre Sandul Sturdze 
vel-stolnic, pre Costantin Costache vel-comis. Aceştie era boierii lui 
Dumitraşco-vodă întâiu. lar mai de credinţă şi mai ales toate trebile domniei 
era după mine, loan Niculce vel-spatar. 


Și atunce dintâiu era boierii can grijiţi de numeli lui Dumitraşco-vodă 
din tinireţe, cându era bezaidă, la domnia frăţine-său, lui Antiohie-vodă. Că 
era atunce nerăbdătoriu și mânios, zlobiv la beţie, şi-i ieşisă numele de omu 
rău. lar acmu, viind cu domnia, nu ştiu, să-ș piiardă numele cel rău: au doar 
mai la vârstă venisă, au doar chivernisisă viiaţa lui, unde nu era pace? Că 
aşe să arăta de bun şi de blând! Tuturor uşe deșchisă și nemăreţii, de vorovie 
cu toți copiii. 


Atunce au scos pre ţară 2 civerturi, banii steagului. Și de cum era soma 
la Neculai-vodă, au mai scădzut pe ţară la un civertu, câte 3000 de galbeni. 
Aşijdere și mazâlilor li-au scădzut tot pre giumătate și mai bine dăjdile. Şi 
li-au făcut şi carte cu giurământuri, să nu de desetină boierii, după cum n-au 
dat mai nainte boierii. Că să făcus-obiceiu de la Mihai-vodă, de da desetină 
boierii. Și el apoi i-au iertat. 


Deci boierii, vădzând aşè milă și nemărire, începusă toţi a să lipi și a-l 
lăuda. Era omu învăţat. Numai la giudecăţi nu prè pute lua sama bine, 
poate-fi trăind mult la Țarigrad în streinătate. Lăcomie nu avè mare, 
lucrurile lui poftie să fie lăudate. 


Atunce avè mare supărare și cheltuială, fiind pacea stricată cu oastea 
lui voievoda Chiovschii și cu cea șfedzască. O ierna și o grijie de zahară, 
lemnu la Tighine pentru tocmitul cetăţii. Deci de la Brăila căra ţara pâine la 
Tighine. Aşijdere și lemnu căra den ţară la Dunăre, de făce pod mereu la 
Cartari. Veşti din Țara Leșască și de la moscali în tot ceasul cerca de le 
trimite la Poartă. Deci era pre în val și în mare supărare. Căci el venisă de 
curund, şi lucrurile toate neașădzate și lipsite. Şi silie ca să plinească 
poruncile Porții toate, și-i era prè cu greu, că era ţara stricată mai de-nainte 
vreme. 


Inceputu-s-au atunce și omor în vite, cât nu mai birui€ oamenii să le 
despoaie. De pâine încă era lipsă, că nu rodis-într-acel an. 


Boierii carii avusese greutate la Neculai-vodă sta tot vârtos cătră 
Dumitraşco-vodă, ca să pârască pre Neculai-vodă la Poartă pentru răutatea 
ce le făcusă. Dar Dumitrașco-vodă nu priimi€ nicidecum, nici să potrivie și 
nu le da voie, ce ţine legătura ce făcusă cu Niculai-vodă, când s-au 
împreunat la Gălaţi. lar Neculai-vodă, după ce-au agiunsu la Poartă, au 
călcat giurământul. Şi cum au mărsu la veziriul, au și pârât pre Dumitraşco- 
vodă, dzicând că el, când au mărsu în ţară, au găsit mai bine de giumătate 
boierii haini la moscali și prindzindu-i i-au închis. lar Dumitrașco-vodă, 
cum au luat domnia, au şi răpedzit de olac înainte și i-au slobodzit pe toți. 
Și-ncă pre care era mai mare hain l-au pus căimăcan. Ce veziriul nemic în 
samă nu-i ţine vorbile lui. 


Atunce, dacă au înţeles Dumitrașco-vodă de acea vorbă bună de 
prieteșugii ce-au grăit Neculai-vodă cătră viziriul, au şi chemat pre boierii 
ce-l îndemna să-l pârască pre Niculai-vodă şi li-au spus de Neculai-vodă 
cum ține prieteşugul. Și îndată i-au gătit pre o samă şi i-au triimis la Poartă. 
Și sosind boierii la Poartă, ș-au păscut prilejul şi, când au ieşit împăratul la 
geami, ei ş-au aprinsu rogojine în capi și au dat ardzaun la împăratul, 
jăluind ce li-au făcut Niculai-vodă. Iar împăratul, vădzând atâta jalobă, au și 
trimis să aducă pre Niculai-vodă, să-i taie capul. Numai, nărocirea lui, s-au 
tâmplat un prietin de i-au dat știre, şi s-au ascunsu de au scăpat de pieire, că 
l-ar fi tăiat. Socotiţi, fraţilor, acmu! De vreme că cei mare nu-ș ținù 
giurământul, ce încă-ș aduc pieire, dar cei proşti cum l-or ţine ? 


Dumitrașco-vodă pe taină să gătiè să prindză pre Brâncovanul-vodă, 
precum îi poroncisă Poarta. Și trimisese și iscoade la munteni, de vădzusă 
toate lucrurile lui cum stau. Și ş-au făcut Dumitrașco-vodă vro cinci, şese 
steaguri de lefecii și 2 steaguri de lipcani şi câţiva ficiori de boieri grijiţi, îi 
ține gata în laşi. Și făcusă cuvânt că va să margă în sus, cu podghiaz la 
moscali, ca să nu priceapă muntenii. Și aștepta din ceas în ceas să-i vie 
omul cel cu fermanul de la împărăție, să să şi pornească la Brâncovanul, să- 
| prindză. Venitu-i-au şi de la hanul ferman, numai să încalece, să-l prindză. 
Ce pre fermanul hanului nu cutedza să margă, să-l prindză. Ce au mai scris 
la Poartă că el este gata, și hanul încă i-au scris să purceadză. Ce să ştie şi 


de la împărăție: purcede au ba? Ce de la Poartă i-au venit răspunsu să mai 
aştepte, că, când a fi vreme, i-a face el ştire. Că aştepta veziriul să plinească 
cele 500 pungi de bani Brâncovanul, ce le cerus-împrumutu, cum s-au 
pomenit mai sus. 


Atunce, dac-au îngheţat apele după Boboteadză, au purcesi hanul în 
pradă pre apa Donului, în Țara Moschicească, în sus pre la Harcov. Dar la 
galioanele moschiceşti n-au putut agiunge, să le aprindză, precum s-au 
apucat cătră împăratul turcescu. Nici spre Chiov de acolo n-au putut merge, 
că au dat de oști moschiceşti. Și s-au întorsu la Crâm cu multu plean. 


Soltanul den Bugeag şi cu voievoda Chiovschii, de la Binder, cu oastea 
lui, au trecut Nistrul și au purces prin Ucraina în sus, tot prădând și stricând 
pănă la Nemirov şi pănă la Fastuv, aproape de Chiov. lar moscalii ce era pre 
margine de strajă, dac-au simţit, s-au tras toţi de s-au strânsu în Podolia, 
spre laslovăţ, la Buceci, unde le era gheneralii lor, şi aştepta să le vie ucaz 
de la Petreburhu, de la împăratul moschicescu, să vadă ce vor face. Atunce 
Adamu Sineavschii hatmanul i-au mustrat pe gheneralii moschicești, anume 
Vonconschi, lanăşi și Vejbah, şi li-au dzis aşè: „Ce oameni sunteţi voi de 
aşteptaţi ucaz, şi neprietinii pradă și strică ţara?“ Şi îndată i-au pornit asupra 
tătarâlor şi a lui voievoda. Și li-au dat şi hatmanul un rămentar, cu vro 30 de 
steaguri leşeşti, și moscali încă era ca vro 10.000. Și cum s-au pornit asupra 
soltanului și a lui voievoda, n-au stătut sultanul cu voievoda să să bată cu 
temeiu, și s-au întorsu înapoi la Bugeag, fără cât numai câte o strajă unde şi 
unde de să lovie. 


Iară după ce s-au întorsu hanul și Calga sultan din ceambuluri, au scris 
la Poartă de toate ce-au lucrat. Aşijdere au scris și pașa de Tighine. Dar 
veziriul nu i-au credzut, ce au trimis pre taină un ciohodar de olac la 
Dumitrașco-vodă, de l-au întrebat anume cum au umblat hanul și sultanul. 
Și au scris Dumitraşco-vodă de toate, cum le-u fost, de rând. Scris-au 
veziriul cu scârbă la pașa de Tighine, dzicând că beiul de Moldova este un 
ghiaur și ştie toate ce să facii la Moscu și la leşi, de le scrie tot adevărat la 
Poartă, „iar tu eşti, vedzi doamne, busurman şi nu știi nemic!“ La atâta 
credință și laudă ave Dumitraşco-vodă la Poartă, cât apoi paşa Tighinei tot 
la dânsul trimite de lua veşti, de scrie la Poartă. Dar Dumitrașco-vodă încă 


să purta bine, că i le trimite peste cinci, şese dzile, după ce scrie el la Poartă, 
pentru ca să sosască întăi de la dânsul veștile, apoi de la pașa. 


Dumitraşco-vodă, vădzând că de la Poartă îl zăbăvăscu cu răspunsul 
pentru Brâncovanul, au început a gândi că doar au prinsu veste şi ş-au 
tocmit lucrul. Și ştiindu-l pre Brâncovanul mare neprieten, și de i s-a tâmpla 
vro mazilie n-ar fi bine de dânsul, și vădzând că atunce trăge toată 
creştinătatea bucuria și nădejdea creştinilor, adec-a moscalilor, au început și 
el a să agiunge cu creştinii şi a-i înştiinţa de la Poartă. Și așe cu meşterșug 
au scris la Poartă, ca să-i dè voie să facă a să agiunge cu moscalii şi ce-ar 
vedè şi ar înțelege, de toate să facă ştire Porții. Deci veziriul, gândind că va 
hi drept Porții, datu-i-au şi ace voie. 


Apoi Dumitraşco-vodă, lindu-și acea voie de la Poartă, și mai fără 
sâială au început a să agiunge cu moscalii. Și să tâmplasă de avè la Poartă și 
un capechihai, anume Iano, pre mare telpizu. Și poate-fi că-ș știe şi mai 
nainte voroava, că cu meșterşugul acelui capichihai lua cărţi de la solul 
moschicescu, ce era închis în Edicula, și le trimite la Dumitrașco-vodă, şi 
Dumitrașco-vodă le trimite la împăratul Moscului. Deci cu acest felu de 
credinţă şi slujbă au cădzut Dumitrașco-vodă în mare cinste şi dragoste la 
Petru Alexieviciu, împăratul Moscului. Că altul nime nu cutedza a face 
acele slujbe, că era solul în mare pază. 


Pe acee vreme muntenii nu știe pentru slujbele ce face Dumitrașco- 
vodă, nici din boierii moldoveni, şi scris muntenii rău de Dumitrașco-vodă 
la moscali. Iară Moscalul, vădzându slujbele ce-i făce, nicicum nu-i credè. 


Aşijdere pre acee vreme, fiind mitropolit ţărâi, părintele Ghedeon și cu 
Antiohie Jora hatman și cu alți boieri mari încă scrie de rău pentru 
Dumitrașco-vodă la moscali, să nu-l creadză, că el este ca şi unu turcu și 
ține cu turcii. Dar ei au 10.000 de oaste gata şi zahară, și să trimiță 
împăratul 15.000 de oaste, să lovască podul despre Dunăre, să-l strice şi să 
bată tot Bugeagul. Iar împăratul, vădzind slujbele lui Dumitrașco-vodă, nici 
de unele nu-i asculta. 


Impăratul Moscului, vădzându că tătarâi au prădat în ţărâli lui, 
chiematu-ș-au toți sfetnicii lui, de au stătut la sfat, ce vor face. Deci unii 
sfătuie să margă cu toată puterea la Crâm și să lasă o samă de oaste la Chiov 


de apărare, de-a merge cineva asupra Chiovului. Unii sfătuie să margă pre 
Nipru pănă la Vozia și să-ș ducă zahara pe apa Niprului, și de la Vozia să iè 
Dunărea în sus, la Cetatea Albă, să cuprindă Dunărea. Unii sfătuie să margă 
pre Nistru la Tighine. 


Dar împăratul n-au priimit sfatul nemărui și au dzis că la Crâm a lăsa 
oaste împotriva Voziei, iar altă oaste la Tighine nu-i bine, aş& îndată, să 
margă să o iè, că ş-a-și răni oastea şi apoi cu temeiul turcilor nu s-a pute 
bate. Ce pe 'Tighine a lăsa-o în urmă și va merge drept la pod, împotriva 
veziriului, să-l bată, că apoi lesne va fi a lua pre urmă Tighinea. „Că zahară 
ne va scoate Brâncovanul-vodă, că aşè să adevereşte, și ne-a ieşi înainte cu 
30.000 de oaste. Și este să mai iasă cu Brâncovanul 20.000 de oaste sirbi, și 
leşii încă or să ne dè 30.000 oaste, și din Moldova iar scriu boierii că sunt 
gata 10.000 de oaste“. Și are și el ca treidzăci, patrudzăci de mii de 
oaste. „Și ne agiunge atâta oaste“. Și așe, cu aceste nădejdi, ș-au pornit 
greimea oștii în gios de la Râga. 


Dumitraşco-vodă, dacă au simţit pre Antiohi Jora hatmanul că-l pâreşte 
la Moscu, l-au mazilit și m-au pus pre mine, pe loan Niculce spătariul, 
hatman în locul lui Antiohie. 


Dumitraşco-vodă, chemându-și boierii, au întrebat sfat, dzicând că 
moscalii să pogoară asupra ţărâi, ce or face, ca să vadză cine ce ar dzice. 
Dar el să le spuie adevărul că este agiunsu cu moscalii, nu spune. Deci 
boierii nu-l crede pe Dumitraşco-vodă, gândie că ţine cu turcii. Deci aşe, 
unii dzice să să dè în gios spre Fălcii, și doamna să o trimiţă pre Oituz. Alţâi 
dzică să trimiță spre Bârlad, alţii spre Focşani, păn” să vor bate turcii cu 
moscalii, și care parte a birui cu acee să ţie. Și au rămas să trimiţă pe 
doamna cu giupânesele la Oituz, iar boierii cu vodă spre Fălcii. Și cum s-au 
tocmit acestu lucru, au și început a-şi răschira casăle lor, cine cum pute, şi 
ales unii a să agiunge cu moscalii, precum s-au pomenit. 


Dumitraşco-vodă au trimis-au sol la moscali pre Luca visternicul, 
dzicând că-l trimite iscoadă, şi au scris și la turci, făcându-le ştire. Deci 
Luca visternicul au găsit pre împăratul Moscului aproape, în Țara Leșască, 
la Iaroslav, şi așe au așădzat cu împăratul de-u făcut legătura. 


Ţara Moldovii cu Nistrul să-i fie hotarul, şi cu Bugeacul şi cu toate 
cetățile tot a Moldovii să fie. Numai deodată prin cetăţi să aședze moscalii 
oșteni, păn” s-a întemei€ ţara, iar apoi să lipsască oastea moschicească. Bir 
să nu de ţara nici un ban, pre domnu să nu-l mazilească împăratul păn” la 
moarte, și pre urmă fiii lui, pre care ș-or alege țara. Neamul lui să nu iasă 
din domnie. Numai când s-ar haini sau când ş-ar lepăda legea, atunce acela 
să lipsască, şi să puie din fraţii lui. 


Pre boieri să nu-i mazilească domnul din boierie păn” la moarte, sau cu 
mare vină să-i scoată. Vama Ocnii și altor târguri să fie venitul domnilor, iar 
altă dare să nu fie. Mazilii şi mănăstirile să-și stăpânească ocinele și vecinii 
săi, să-ș ie desetină și goștină de oi și de mascuri şi de stupi despre moșiile 
sale. 10.000 de oaste să fie tot gata în ţară, și împărăţia să le dè lefe din 
visteria împărătească, din stoliță. Din moscali să nu s-amestece la boieriile 
Moldovii, nici să s-însoare în ţară, nici moşii să cumpere. Domnul pre 
boieri să nu fie volnic a-i pierde, orice greșală ar face, fără sfatul tuturor şi 
fără iscălitura mitropolitului. Cătră aceste i-au dat și titi de domnie, să 
să scrie mai de cinste și mai sus, după cum să scriu domnii acmu, iar titul 
așă-i era: „săninatul domn al 'Ţărâi Moldovii samoderjeţu (sângur 
stăpânitor) și colegat (prietin) Tărâi Moschiceşti“, iar nu robi supus. Care 
acestu nume este puțin oarece mai de gios decât al unui craiu, care să 
cheamă lătinește acestu nume sărenis, iar sloveneşte să cheamă predsfeliișe, 
iar leşeşte eșniosfinţunii. Așe ca să să scrie domnii Moldovii. Așijdere 
nicidecum pace cu turcul să nu facă, iar de s-ar tâmpla să facă pace, să 
rămâie Moldova iar suptu stăpânia turcească, să aibă împăratul moschicesc 
a da lui Dumitrașco-vodă 2 părechi de curţi în stoliță și moşii pentru moşiile 
din Moldova şi cheltuială pre dzi, în toată viiaţa lui, lui și oamenilor lui să 
nu-i lipsască. Şi de nu i-ar plăcè acolo și s-ar trage într-altă ţară 
creştinească, volnic să fie a merge, şi altele multe ca aceste. Și pre aceste 
ponturi au giurat tare împărăţia Moscului și au şi iscălit mai gios şi i l-au 
trimis pe Luca visternicul. Și au scris lui Dumitraşco-vodă să să gătedze şi 
să-i iasă întru întimpinarea oştii moschiceşti la Nistru. Iară de n-a ieși la 
Nistru şi a aştepta pănă s-a bate cu turcii și i-a birui, atunce, ori să închine, 
ori nu să mai închine, că atunce mulţi domni s-or afla. Că scrisesă 
Dumitraşco-vodă pre Luca de-i făcusă știre că oaste turcească este multă, 
400.000, şi puşci 400, tot tunuri mari, şi tătărâme multă, şi pâine în ţară nu- 
i. Nici atunce, la o vreme ca acee, nu pot oamenii să care de tătari, că-i 


robescu, și oamenii fug la păduri. Și el nu poate să s-închine aş îndată, că-s 
tătarâi aproape și i-or robi ţara. Dar împăratul Moscului au răspunsu Lucăi 
că cu tătarâi s-au agiunsu, n-or robi, nici or pute, și oaste are multă, nu 
să miară de turci. Şi pre zahară de pâne şi de vite a da bani, n-a lua în dar, 
că şi la Brâncovanul-vodă au trimis bani, şi are nădejde că-i va scoate 
zahară de agiunsu. Și aşă, cu această tocmală, s-au întorsu Luca visternicul 
la Dumitrașco-vodă, aducând lui vodă de la împăratul daruri un leftu cu 
diamanturi, cavalerie, pecete împărătească şi câțiva soboli. 


Dumitraşco-vodă sta atunce în cumpănă, cum ar nemeri să hie mai 
bine. Că să să de în gios, să teme în gios să nu-l pârască cineva, să-l apuce 
turcii să-l mazilească. Să să ducă înaintea moscalilor la Nistru, că acmu 
sosisă Șeremet la Nistru, iar să teme, că sau a pute să scape păn” la Nistru de 
ţară, sau ba. Aşijdere și pentru ţară să teme să nu o prade tătarâi. Ce sta şi să 
mira cum va face. Ce au socotit şi au scos tuiurile şi corturile afară din laşi 
spre Balica, ca să mai chivernisască lucrul ceva înainte, să vadă oamenii că 
purcede în gios, la oaste, înaintea veziriului. Căci Şeremet fertu-marșalâc 
agiunsese cu o samă de oaste moschicească la Nistru, şi socotie 
Dumitraşco-vodă că va merge Șeremet degrabă în gios, de va agiunge în 
Bugeac, şi va începe a să lovi cu tătarâi, şi el să va mai zăbovi a să găti la 
leşi, să rămâie în urmă, ca să vadă cum a merge tabăra lui Șeremet. 


Avè grijă şi de turcii balgii ce era în lași trăitori, vădzând că moscalii 
au intrat în ţară şi Dumitraşco-vodă nu mai purcede în gios, să nu priceapă 
că-i hain. Și au socotit Dumitraşco-vodă şi au scris o carte la paşa de 
Tighine, precum moscalii au trecut Nistrul în ţară pre la Soroca, și turcii 
balgii tot șed în Iași, și le spune să să rădice din lași, să să ducă în gios, şi ei 
nu vor să să ducă. Și poate pentru dânșâi, înțelegând moscalii că sunt în 
lași, să nu sloboadză podghiaz, să-i strâce şi pe dânșii şi târgul. Ce să 
trimiță măria sa pașa un agă a lui să-i rădice din lași, ca să nu facă vro belè 
țărâi şi târgului. 


Deci pașa au făcut răspunsu lui Dumitrașco-vodă că încă tot nu este 
vreme să trimiță să-i rădice, iar când a şti el vremea acee, a trimite de i-a 
rădica. Și lui încă-i va scrie atunce, de a veni cu oastea lui la Tighine. 
Acestu răspunsu au venit lui Dumitraşco-vodă de la paşe pre amiiadzădzi, 
iar după aceea, dac-au trecut vro trei, patru ceasuri, într-ace dzi au sosit o 


carte de la Mogâlde sardariul, precum au vădzut un turcu mare cu vro 30 
oameni viind de olac la Iași, şi pe alţi turci purcedzând iar cu vro 300 de 
oameni, și au purcesu din Tighine în sus: „Nu ştiu, la leşi mărgu, au aiure“. 
Și cetind cartea de la sardariul, n-au trecut un ceas, au și nemerit un 
slujitoriu de la capitanul ce era pus de strajă la Prut, dând veste lui 
Dumitrașco-vodă, precum un turcu cu vo 30 de oameni vine de la Tighine 
de olac, şi l-au lăsat trecând Prutului. lar pe urmă au sosât și însuși capitanul 
Timoftei, ce era de strajă, dzicând că au venit cu acel depreună păn” la 
Aaron-vodă, şi acolo în câmpu au descălecat să mâie. Și i-au audzit acel 
capitan vorovind ei înde ei, dzicând: „Să ne mânecăm dimineaţă să-i 
prindem pe toți“. Și n-au înţeles bine pre cine să prindă, și viind înainte au 
spus lui Dumitrașco-vodă, și audzind vodă, au dzis că vine cu mazilia. 


Atunce Dumitrașco-vodă, audzind și vădzind acele şi vădzând că-l 
chiiamă pașa la 'Tighine, s-au temut că-i vine mazilia, prepuind că l-ar fi 
pârât Iordachi Ruset vornicul la paşa Tighinei că este hain. Pentru că 
Iordache îl ştie pe vodă că s-au agiuns cu moscalii, şi dzice vodă: „Nu este 
altu lucru, făr” decât numai Iordache m-au pârât la paşa de Tighine“. 


Și îndată au și trimis de au făcut spaimă în târgu, să să păzască cum că 
vine un podghiaz moschicesc să lovască târgul. Deci s-au făcut mare spaimă 
noaptea în balgii și în tot târgul, și fugiè care cum pute, de s-au umplut toată 
țara de spaimă. Şi ș-au pornit şi doamna-ș la Cetăţuie, iar vodă au încălecat 
de au purces înaintea acelui agă cu 30 de turci: de a vede că or să-l 
mazilească, să-i taie pre toţi. Deci mărgându și aflându-i dormind pre 
câmpu dencolo de Aron-vodă, au năvălit de i-au prinsu pre toți și au început 
a-i lega. Atunce au găsit la aga și cărțile pașii ce scrie să rădice pe balgii să-i 
ducă la 'Tighine, iar nu de mazilie. Deci cetind Dumitrașco-vodă cărțile, 
fiind lună, s-au căit ce-au făcut şi, poroncind să-i sloboadză şi să li 
dè înapoi ce le-ar fi luat, au şi început a-i mustra, cu ce treabă mân ei pre 
câmpu noaptea, la o vreme ca aceasta, fiind lucru de nepace, și nu i-au făcut 
lui ştire. Şi el s-au gândit că este podghiaz moschicescu. Și i-au trimis la 
leşi cu un om a lui, de le-au dat gazdă. lar Dumitrașco-vodă s-au zăbovit 
toată noaptea, făcându-s-a cerca podghiaz, şi a doa dzi iar au venit la 
leşi. Deci atunce, la prinsoarea acelor turci, s-au tâmplat de-au pierit unu 
turcu de moldoveni. Deci vodă au stătut cu acel agă de au împăcat lucrul 
pentru acel turcu şi pentru acele ce dzice turcii că le mai lipsăscu, atunce 


noaptea, când i-au prinsu. Și i-au dat acelui agă Dumitrașco-vodă o mie de 
lei, dzicând și turcul aga că a lui vină este, căci au mas pre câmpu. Şi 
făcându-i vodă răspunsu la pașe, s-au dus la Tighine. Scris-au Dumitraşco- 
vodă şi la Poartă pentru aceasta, cum s-au tâmplat primejdia de au pierit un 
turcu, mâindu la câmpu, şi el s-au gândit că doară este podghiaz 
moschicescu. Și i-au vinit răspunsu de la Poartă să fie fără de grije, că n-are 
nici o vină, măcar şi pre toți de i-ar fi tăiat, că au fost vina lor, pentru ce au 
vrut să mâie noaptea pre câmpu la vreme de nepace. Iară dupre acee 
Dumitraşco-vodă s-au mutat în Cetăţuie de șide. Iar slujitorii ce avè șide la 
corturi, unde sunt acum curțile domneşti la Frumoasa. [ara să bejenisă 
dintr-ac& spaimă ce să făcusă. Boierimea mai toţi fugisă de pre lângă 
dânsul, de-l lăsasă sângur, socotind unii că să va mazili din pricina turcilor. 
Alţii socotiè că or vini moscalii şi or luoa ţara, și n-a mai fi Dumitraşco- 
vodă domnu stăpân. Bucatele să scumpisă în lași, că nu aducă nime nici de 
o parte, fiind bejenii. Zlotaşii fugiè cu banii și la vistierie nu aduce, în 
nedejdea moscalilor. Slujitorii numai ce rămăsese vro cinci, şese steaguri de 
lefecii şi siimenii din curte. Iară alţi slujitori de ţară, cine cum putusă, să 
dusese şi nu mai vini€ nice la o slujbă. Și feliuri de feliuri de spaime umbla. 


Socotit-au atunce Dumitraşco-vodă să-ș pornească doamna de la 
Cetăţuie pre Oituz cu Iordachi Rusăt vornicul, împreună cu giupânesili, iar 
vodă cu boierii şi cu acei puţini slujitori să purceadă în gios spre Huși, să 
zăbăvască acolo, pănă or agiunge moscalii la Bugeac de s-or bate cu turcii, 
să vadză cum să va alege. Şi au ales o sută de siimeni cu doi bulucbaşi mai 
de credință, de i-au giurat şi le-au dat lefe și i-au suit în Cetăţuie să 
purceadă cu doamna, să fie de paza ei. lar celoralalți siimeni ce rămăsese la 
corturi nu le-au dat lefe bani gata, neavând de unde, ce i-au orânduit la 
zlotași, la ţară, să margă să-ș strângă lefele, şi de la corturi să margă la 
curtea domnească, să fie de treaba curții. Și a doa dzi vre să-ş pornească 
doamna, și apoi să purceadză și el în gios spre Huşi. Iar siimenii acei de la 
corturi, vădzind că nu le-au dat și lor lefe bani gata, n-au vrut să margă în 
curte, ce au luat steagurile și au purces din șes la Cetăţuie cu zorbă, ca să-ş 
ceară lefele. Iar Dumitrașco-vodă, vădzindu-i că vin, au pus de-au închis 
porțile Cetăţuii şi au vrut să le ste împotrivă cu siimenii cei ce-i giurasă. Şi 
mai ave și vro 60 oameni aduși cu dânsul din Țarigrad, și au răpedzit și la 
lefecii să încalece. Atunce seimenii cei cu zorbă, au venit păn” la poarta 
Cetăţuii şi, vădzând c-au închis porţile și nu-i lasă să între în mănăstire și le 


stau cei dinlontru împotrivă şi lefeciii încalecă, n-au vrut să s-apuce de 
gâlceavă și au început a grăi cu binișor şi a să ruga să le de și lor lefe. 
Atunce Dumitraşco-vodă să spăriesă şi au prinsu pre bulucbașii lor înlontru 
şi i-au ucis cu buzduganul, și încă pre unul l-au lovit cu sabia, dar n-au 
murit. Și așe s-au potolit acea gâlceavă, și s-au dus la strajă, în curte, unde 
era orânduiți. 


Șeremet, din Soroca de la Nistru, nu să mai pogorâ€ în gios, să margă 
la pod la Dunăre, unde-l orânduisă, că să teme, că ave oaste puţină, ce pre 
cătinel să trăge pre Nistru în gios. 


Dumitrașco-vodă, vădzând aceste lucruri, că au rămas mai sângur și-ş 
caută cineş chivernisala lui, și bani de cheltuială n-av& mai mult de 10 
pungi, de toți banii lui, că nu avusese vreme să strângă, nici era lacom 
precum mai sus s-au scris, schimbat-au socoteala într-alt chipù. Să nu mai 
margă în gios la turci, temându-să să nu-l mazilească, şi a fi greu de dânsul, 
dzicând că toți fug şi-ş caută chivernisala sa și a caselor sale. Ce el încă-ș va 
căuta chivernisala lui, și vădzând şi pre seimeni cum s-au burzuluit, nu s-au 
mai încredzut să să despartă de doamnă-ș și să o dè în laturi, ce pre taină au 
trimis pre Pricopii capitanul și pre Dimitrie aga, slugile lui credzute, la 
Șeremet, la Movilău, scriind ca să-i trimiță în grabă vro 4 000 de moscali 
aice în laşi, să-i fie aret, să nu-l apuce turcii să-l mazilească. 


Dacă au simţit Şeremet, tare s-au bucurat şi-ndat-au ales pre Croput 
bragadiriul, cu 3 000 de moscali, și pre Chighieciu, cu un polc de 
moldoveni, ca vro 500 de moldoveni, ce slujie la moscali, și i-au pornit 
înainte la leşi. Deci agiungându Cropot bragadiriul la Prut, au răpedzit 
înainte, dând știre lui Dumitrașco-vodă ca să trimiţă să grijască poduri la 
Zagarance, să treacă. 


Atunce au sosit ferman de la veziriul la Dumitrașco-vodă, să încalece 
să margă să prindză pre Brâncovanul-vodă. Și au scris cărţi și la soltanul de 
Bugeag, să de lui Dumitrașco-vodă oricâţi tătarî i-ar trebui. Atunce am 
ştiut și eu c-au fostu scris să vie moscalii, că eu tot gândiemii că om 
purcede în gios spre Huși, precum sfătuisem. lar dac-am înţăles c-au sosit 
moscalii, mult m-am mirat şi am dzis lui vodă să scrie, să să 
întoarcă moscalii înapoi, şi să mergem, precum scrie veziriul, să prindem 
pre Brâncovanul, şi să să lasă de moscali, că poate să-i bată turcii, şi tătarâi 


or robi ţara. Puiu pre Dumnedzeu martur că aşe i-am dzis, și tare am stătut, 
că doar l-oi întoarce, şi n-am putut. Și încă cu mânie mi-au răspunsu 
dzicând că „voi toţi vă chivernisiţi, că să rămâneţi la creştini, și numai eu 
sângur pentru voi să rămâiu la păgâni; că v-am vădzut eu credinţa, că aţi 
fugit toți, și eu am rămas sângur; pentru ţară, n-or prăda-o tătarâi, că 
moscalii acmu sosescu, şi eu ştiu pre bine că n-or bate turcii pre moscali“. 
Deci vădzând şi eu că mi-au răspunsu aşè cu scârbă, m-am temut a mai 
râspunde, să nu cumva cad în vro primejdie a vieţii. Măcar că mulţi dzic că 
eu l-am îndemnat să să închine la moscali, dar grăiescu cu năpaste şi ca 
niște oameni ce nu pricep și nu ştiu. Că atunce era toţi creştinii bucuroși 
moscalilor, nu numai eu, că scrie alții mai nainte de chiema pre moscali, 
mai nainte de Dumitraşco-vodă: muntenii, sârbii, moldovenii, cu câţi ani 
mai nainte! Numai pizmașii zavistnici scorni€ asupra me ocară, şi oamenii 
cei proşti şi neprieteni şi cei nepricepuţi credè aşa. Dar eu taina stăpânului, 
căruia i-ami mâncat pita, n-am putut-o descoperi, uitându-mă la Sfânta 
Scriptură, ce au dzis îngerul cătră Tovie dzicând: „Taina împăratului să 
acoperi, iar faptele lui Dumnedzeu la arătare să le mărturisești“. Ce și eu n- 
am vrut să mă facu al doile Iudă sau să-l viclenescu, să fugi de la dânsul. 
Că de-aş fi făcut aşe, ce laud-aș fi dobândit? Ce numai osândă de la 
Dumnedzeu şi ocară de la oameni. Iar eu aceste răbdându-le cu dreptate, din 
toate nevoile am scăpat, care le-am tras pre strâmbătate în 9 ani. Ce întru 
aceste ce mi s-au întâmplat m-am lăsat tot în nădejdea lui Dumnedzeu, păn” 
m-au scos, precum mărturiseşte David prorocul, psalom 39: „Răbdându am 
aşteptat pre Domnul, și mi-au luat aminte, și au ascultat ruga mè, și m-au 
scos din groapa patimilor și din tina cea adâncă, şi au pus pre 
piatră picioarele mele“, i proci. 


Chiematu-ş-au atunce Dumitrașco-vodă boierii săi, câți mai rămăsese 
lângă dânsul, numai aşă, sprinteni, anume pre Nicolai Costân vel-logofăt, 
pe loan Sturdze vornicul și pre Iordachi Rusăt vornicul şi pe Ilie Catargiul 
vel-visternic, și le-u spus precum au chiemat pre moscali, și au venit de trec 
Prutul la Zagarance. Atunce toţi boierii audzind, s-au bucurat și au răspunsu 
cu bucurie cătră vodă şi au dzis: „Bine ai făcut, măria ta, că noi ne temem 
că te-i duce la turci, și aşe avem gând că, de te-om vede că mergi la turci, 
te-om părăsi şi ne-om duce de ne-om închina la moscali“. Și le păre bine. 
Numai Iordachi Ruset vornicul au dzis atunce: „Te-i can grăbit, măria ta, cu 
chiematul moscalilor. Să fii mai îngăduit, măria ta, păn” li s-ar fi vădzut 


puterea, cum l-è merge“. Răspuns-au Dumitrașco-vodă, dzicând: „Nu mai 
era vreme a mă mai chivernisi, temându-mă ca să nu mă apuce turcii. Că 
iată și din dumneavoastră m-aţi părăsit o samă și nu sunteţi într-un cuvânt şi 
într-o credință cu mine“. 


Atunce au şi încălecat Dumitrașco-vodă şi au purcesu înaintea 
moscalilor, la Prut. Și s-au împreunat cu Cropot bragadir și au venit cu 
dânsul în gios, pre Jijie, păn” l-au trecut Jijia şi Bahluiul. Și l-au lăsat pre 
Bahluiu, din gios de laşi, la Podul lui Bâtcă, şi acolo ș-au pus obuzul, 
dându-i conac de toate ce i-au trebuit lui și oșştii. Și lundu-și Dumitraşco- 
vodă 2 capitani, cu 2 steaguri de draguni, s-au întorsu desară la Cetăţuie, 
unde-i era doamna. lar pre mine, loan Niculce hatmanul, păn-au umblat 
vodă la Prut, m-au lăsat de paza doamnei la Cetăţuie, ca să nu lovască 
niscaiva turci pre doamna în urma lui. lar a doa dzi venit-au şi Cropot 
bragadiriu numai cu un steagi de draguni la leşi. Şi l-au cinstit Dumitraşco- 
vodă și l-au dăruit, şi au umblat prin curţile domnești și prin toate 
mănăstirile de le-au vădzut, şi desară iar s-au întorsu la obuzul său, la Podul 
lui Bâtcă. 


Atunce moldovenii, cum au vădzut moscalii, precum sunt învăţaţi la 
jacuri, când văd câte un lucru burzuluit, au şi purcesu, unii cu poroncă, alții 
şi fără poroncă, a tăie pre turci și a-i robi, unii în lași, alții printr-alte târguri, 
unde și-i afla, prin toată ţara. Şi-i jăcui& de bani, de odoară, de cai, de 
boarfe, de boi, de oi, de miere, de ceară și de toate ce găsiè. Iar băcăliile sta 
vărsate pre uliţă, de era sătui şi copiii. Strafide, smochine, alune era destule 
pre la toate babele. Iar pre care turci nu-i tăi€, îi ducă, cu pieile, de-i da robi 
domniei. lar pre unii să tâmpla de-i ascunde prietenii, care scăpa păn” la 
prieteni. Carei mai pre urmă de mare folos au fost turcii acelor prieteni ce-i 
ascunsese. 


Nezăbovind vreme, au și venit Șeremet la 'Ţoţora cu obuzul lui, ca vro 
15.000 oaste. Că n-au cutedzat să margă drept la pod la Dunăre, cum îl 
învăţas-împăratul, căci că ave oaste puţină. Veziriul turcescu încă sosisă la 
Dunăre şi să teme a trece în ceasta parte, audzind că vin mulțime de 
moscali. Ce sta și el de cee parte. 


Iară după ce au înţeles veziriul că s-au hainit Dumitrașco-vodă, îndată 
au prinsu pe capichihaia lui Dumitraşco-vodă, pe Iano, şi i-au tăiet capul. 


Așijdere şi împăratul turcescu, înțelegând la Țarigrad, au și prinsu pre 
Antiohie-vodă și l-au închis. Și era să-l taie. Numai norocirea lui au fost c- 
au mărturisit caimacamul cătră împăratul cum Antiohie-vodă cu o lună mai 
nainte i-au spus lui că frate-său este hain, nu umblă bine, şi el n-au credzut, 
gândind că-l pâreşte pre pizmă. Și aşè spuind împăratului caimacamul, l-au 
iertat și l-au slobodzit din Edicula. 


Iară Şeremet, când au fostu venit de la Nistru la Ţoţora, au fost venit 
pre la Orheiu. Şi s-au rădicat toţi orheienii, sorocenii și lăpuşnenii, de-au 
venit cu dânsul păn-au trecut Prutul. Și țărănimea cu bejeniile s-au dus toată 
în Cârligătură, iară slujitorimea au rămas toată la Dumitraşco-vodă, în 
oaste. 


Apoi Dumitrașco-vodă ş-a mutat doamna în curţi la leşi și i-au lăsat un 
polcu de moscali de pază ei. Iar el, cu slujitorii câți avè la Ţoţora, s-au dus 
şi ș-au aşădzat oastea lui dincoace de Prut şi cu moscalii lui Cropot 
bragadir. Și s-au sculat cu boierii lui, care s-au dzis mai sus, şi au trecut 
Prutul la "Țoţora, de s-au împreunat cu Șeremet, unde era obuzul lui. Și i-au 
făcut Șeremet cinste mare lui Dumitrașco-vodă şi boierilor săi. Şi au dăruit 
Dumitrașco-vodă lui Şeremet un cal foarte frumos, aşijdere și Șeremet lui 
Dumitraşco-vodă au dăruit 2 părechi de soboli și boierilor câte o bucată de 
ladan de cele bune, câte de doao haine. 


Dumitrașco-vodă au sfătuit cu Șeremet să scrie o carte în limbă 
turcească la sultanul, ca să să închine și el, cu tot Bugeacul, că, 
neînchinându-să, pe urmă n-a fi bine de dânșii. Și au pus Şeremet un copil a 
lui ce ştie scrii bine turcește, iar Dumitraşco-vodă au dzis că n-a pute 
copilul scriè cu dăscălie, fiind tânăr. Însă au dzis să scrie întăi pre o ţidulă 
de hârtie mică vro doao rânduri, să vadză cum scrie. lar acel copil, fiind 
telpiz bun, au scris pre o ţidulă aşșè, că „nu este mai mare blăstămat în lume 
decât omul cela ce are o fărâmă de pâine în mână și o leapădă pe acee și 
cearcă să afle alta mai mare“. Și au dat la Dumitrașco-vodă. lar 
Dumitraşco-vodă cetind, au dzis copilului: „Hai ghidi cahpol!“ Și n-au mai 
spus lui Șeremet ce-au scris copilul, fiindu-i rușine, numai ce-au dzis c-a 
pute scrie. Și l-au pus de-u scris cartea şi au triimis-o la soltanul, iar 
soltanul n-au dat nici un răspunsu pre acea carte. Şi s-au întorsu 
Dumitraşco-vodă la conacul lui preste Prut. 


Venisă cu Șeremet depreună și un menistru a împăratului, anume 
Simion Savva Rogojinschii, neguţitor de feliul lui, de la Rogojia, despre 
partea turcească. Și cădzusă boieriu mare, de cinste și de sfat, la împărăţia 
Moscului, că ştie multe limbi. Şi-i dedesă împărăţia mulţi bani, să-i fie de 
purtat grijă la cheltuiala oșştii. Atunce au dat el lui Dumitrașco-vodă 100 
pungi, bani, să facă oaste de moldoveni, păn” la 10.000, sau şi mai bine. Şi 
de i-or mai trebui, să-i mai dè bani. Și să de de tot polcovnicul câte 100 
ruble, de rocmistru câte 30 și de chihai, șe de stegariu câte 10, şi de tot 
tovarășul, de unul, câte 5 ruble. Şi aceşti bani să le fie dintăiu de cheltuială, 
iar apoi, dacă s-or aşădza, să le de lefe. Și i-au mai dat vro 30 pungi bani să 
trimiţă în ţară, să cumpere vite câte 4 lei vita, să le fie de treaba oștii. 


Aşijdere i-au mai dat şi câteva cărți împărătești, scrisă la toată 
boierimea şi slujitorimea, toți să încalece, să vie la oaste cu plată, iar care n- 
a veni va rămâne podan și lipsit din moşiile sale. Țăranii să aibă a aduce 
bucate, fără frică, să le de bani. 


Deci Dumitrașco-vodă îndat-au răpedzit la ţară, făcându-le ştire 
tuturor. Deci boierii mazili au şi început a veni de prin bejenii la oaste. 
Foarte pre puţini n-au venit. Și au trimis, cu cărţile, și bani la cine au 
socotit, să cumpere vite. 


Așijdere și slujitorii, dac-au audzit, au şi început a vini toţi de toate 
părţile și a să scrie la steaguri. Și audzind de leafă, nu numai slujitorii să 
scri€, ce şi ciobotarii, croitorii, blănarii, cârşmarii. Slugile boierești lăsa pre 
boierii săi şi alerga de să scrie la steaguri. Oaste de strânsură, din târgu, mai 
mulți fără arme decât cu arme. Să făcusă păn' la 17 polcovnici și 
170 rocmistri cu steaguri în cincispredzece dzile. Numai steagurile încă tot 
nu apucas-a să plini bine, câte 100 oameni la steag, neavând cându să 
plinească. 


Atunce Șeremet zăbovind la Ţoţora, așteptând împărăţia să vie cu toată 
greimea, lovit-au tătarâi în vro doao, trei rânduri straja lui Şeremet, fără 
veste, de o strica și apuca câte o herghelie, doao de a oştii moschiceşti și să 
da iar înapoi. Să can hărăţie câte puţină cu oastea moschicească cea 
sprintină, iar cu temeiul nu vre să să bată. 


Peste Prut, de ceasta parte, nu cutedza să treacă la moldoveni, că să 
făcusă veste că sunt moldoveni 30.000. Şi ştiind pre moldoveni că sunt 
sprinteni la războiu, nu cutedza să le facă vrun vicleșug. Nici în ţară pe de 
altă parte nu vrè să intre, ce numai pre de cee parte, cât pute, zăhăi€ pre 
moscali. 


Atunce era un boieriu, anume Lupul Costache, fiiu lui Gavriliţă, și era 
dator lui Dumitrașco-vodă den goștină cu 3.000 de galbeni. Şi-i mai dedese 
şi 800 de galbeni să cumpere pâine de la Bârlad, că să să afle la vreme de 
trebuinţă, ori la care parte i-ar trebui. Iar el, audzind de Dumitraşco-vodă că 
s-au închinat la moscali, au strânsu câteva rude a lui și ş-au făcut tabără la 
mănăstire la Bursuci şi s-au închis cu câteva gloate acolo. Și la Dumitraşco- 
vodă nu merge, nici bani sau pâine nu trimite. Și scrie cărţi la Șeremet de-ș 
făcè obraz, adică veşti de la turci, și pe Dumitraşco-vodă, în loc de laudă, îl 
clevetie cătră Şeremet. 


La turci scrie cu altu obraz, că sunt moscali puţini şi-i o oaste 
flămândă. Ce să treacă veziriul Dunărea fără grijă, că-i va bate pre moscali. 
lar Şeremet şi cu Dumitrașco-vodă, audzind de acele spurcate fapte a 
Lupului, că scrie la turci şi face piedecă şi altor pementeni să nu vie la 
moscali, au trimis pre un polcovnic, anume Chigheciu, cu vro 300 de 
moldoveni şi un căpitan cu vro 200 de draguni să-l prindză, să-l aducă la 
dânşii. lar el vădzându-i, s-au făcut bolnav, și el şi giupâneasa lui, și au 
început a-i cinsti și a-i dărui pre acei trimişi. Și s-au rugat şi au trimis niște 
frați ai lui mai mici și pre un ficior a lui de trupă, dzicând că, de-i va mai 
trece, a ieși înaintea oșştii la Fălcii, cu oastea ce-a pute strânge și cu zahară. 
Și aşe credzându-l, l-au lăsat și, lùnd pre fraţi şi pe ficiorul lui, i-au dus la 
Șeremet. Care lăsare a Lupului de mare stricăciune au fost moscalilor, că el 
tare au îndemnat pre turci să treacă Dunărea, că să teme veziriul să treacă. 
Pentru care slujbă de grabă au luat plată de acel veziriu, precum înainte să 
va scrie. Că cine face, faci-i-să. 


Împăratul Moscului atunce să zăbovisă la Iaroslav, la o nuntă leşască, 
şi poftind și dând bani leșilor, ca să-i dè 30.000 de oaste agiutor. Și i-au 
adeverit leşii că i-or da şi au dzis să purceadză înainte, cu oastea lui, că ai 
lor or purcede dreptu pre Prut și i-or agiunge. Și au gătit leşii oaste şi au 
pornit-o păn” la marginea lor, la Snetin. Şi de la Snetin n-au vrut să mai 


treacă în cesta hotar încoace. Și acolo au stătut, așteptând vreme păn” s-or 
bate moscalii cu turcii, şi de-or birui moscalii, să să pogoare și ei în gios. Și 
lăsasă împăratul și pe Dolhoruchi, cel mai mare frate, cu 12.000 de moscali, 
să vie cu leşii, precum i să făgăduisă. Și pre adeverinţa lor au purces 
împăratul în gios, pre Nistru, pănă la Soroca. Ș-au agiunsu temeiul oșştii 
sale, pedestrimea, adusă tocma de la Râga degrabă, ostenită şi flămândă. Și 
au trecut Nistrul pre la Soroca şi au lăsat acolo o samă ce era bolnavi și 
leşinaţi, iar cu cei ce era mai tare au vinit dreptu preste câmpu la Prut, la 
Zagarance. 


Iară de acolo s-au pornit în gios pre Prutii, spre oastea lui Şeremet, și 
de acolo au trecută Prutul și au venită marele Petru, împărat al Moscului, 
dreptu în târgul Iașului, împreună cu împărăteasa lui, în curțile domnești. 
Iară caimacamii, împreună cu alţi boieri şi orășeni bătrâni mai de cinste şi 
mitropolitul cu tot clirosul, i-au ieşit cu toţii înainte, afară din lași, şi frumos 
tâmpinându-i, l-au priimit cu toată inima. Și i s-au închinat ca unui împărat 
creştin, dând laudă lui Dumnedzeu, ca doar îi va cerceta cu mila sa şi-i va 
scoate de suptu giugul robiei turcilor. 


Împăratul moschicescu mai avè un obuz mare de oaste, strânsă la 
Azac, ca să margă să bată Crâmul. Și era la acel obuz 20.000 de calmâși și 
20.000 de donțţi și 15.000 căzaci din olatul Harcovului şi 5.000 căzaci ce le 
dzic eiţi, ce trăiesc preste Don, şi 20.000 de moscali, care să facii preste tot 
80.000. Şi le era cap pre această oaste Apracsin cneajul, gubernatul de 
Azac. Şi au venit atunce carte la împăratul de la Apracsin, precum au lovit 
pe tătărâmea ce-i dzic cubani, carei trăiescu preste Don, și au robit 10.000 
copii, ca de 12 ani şi mai gios, iar pre alţii, ce era mai mare sau mai mici, i- 
au pus tot suptu sabie. Şi acmu este gata să purceadză să intre în Crâm. 
Ce împăratul i-au făcut răspunsu lui Apracsin înapoi, să nu să grăbască a 
intra în Crâm, păn” s-a bate întăi el cu veziriul, şi apoi îi va face ştire să 
intre în Crâm. 


Mai avè împăratul și altu obuz, strânsu la Ceahrin, din gios de Chiov, 
de iasta parte pre Nipru, 15.000 de moscali şi 30.000 de căzaci, carei să ţin 
de hătmănia căzăcească. Şi era cap acelui obuz Dumitru Galenici, cneajul şi 
gubernatul de Chiov, şi cu Scoropaţschii, hatman căzăcescu. Și era orânduiţi 
să ie pre Nipru în gios, să lovască Vozia. lar când au sosit împăratul la 


Soroca, au scris lui Dumitru Galenici să răpadă 4000 saci de pâine cu căruță 
din Chiov, să dè oştii cei bolnave de la Soroca, și să răpadă o samă de 
căruță și aice în lași, după dânsul, înțelegând că nu-i pâine în Moldova. 
Deci trimițând Galenici câteva tabere de căruţă cu pâine după împăratul, o 
samă de căruță s-au poprit la Soroca, iar o samă au venit la leş mai târdziu, 
iar pre o tabără de căruţe au lovit-o tătarâi la Bălţile Căinariului și i-au făcut 
mici fărâme, de n-au scăpat un omu. 


Mai avut-au împăratul şi altu obuz de oaste, lăsat în sus, despre partea 
hraniţii şvedzeşti. Și era cu dânsul cneajul Alexandru Daniilovici Menjic 
fercu-marşalâc şi cu Bon ghenarariul, cu 18.000 de călărime aleasă și 
20.000 de pedestrime și câteva mii de sasi de a lui Avgust, craiul leşescu, de 
sta acolo împotriva şfedzilor, fiind rămași în ţara lor de la craiul, osebi de 
altă oaste ce mai ave pre Mare Balticum, de umbla cu galioane, bătându-să 
cu şfedzii. 


Această oaste ce scrie mai sus au avut-o moscalii, şi fără socoteală au 
împărţit-o şi au răşchirat-o într-atâte părţi. În nădejdea voroavelor streini, a 
muntenilor, a leşilor, a sârbilor, a moldovenilor, au venit împăratul fără 
oaste, negrijit, să să bată cu veziriul şi cu poiedea oştii turcești și tătăreşti, 
într-un mijloc de câmpu pustiiu. Și aşe, în nădejdea streinilor, era să- 
ş piiardză moscalii împărăţia creștinească. Că împăratul aice mai mult de 
30.000 oaste moscali, cu a lui Șeremet cu tot, nu ave. Și mai era şi vro 
8.000 căzaci, polcul lui Medhoroţschii polcovnicul. Că numai pre acesta l- 
au luat cu sine, iar pre aceilalți polcovnici nu i-au credzut şi i-au lăsat pre 
Nipru, la Ceahrin, cu hatmanul lor. Și era și 1.000 de donţi și vro 6.000 de 
moldoveni, cu cei ce slujie mai nainte la moscali. De toată oastea ca 50.000. 
Și ave şi 52 puşci. Și cât şi era oaste, mai mult era bolnavă, flămândă și 
obosită. Iar turcii era cu veziriul 400.000, fără poiedia tătarâlor, și ave 400 
de pușci. Oaste grijită şi hrănită bine, fiind în ţara lor. 


Atunce Şeremet și cu Dumitraşco-vodă, din Braniște, de la 'Ţoţora, 
dac-au oblicit că-i împăratul în laşi, au lăsat oastea şi au mărsu la împărat 
de s-au împreunat. Atunce au umblat pren toate mănăstirile împăratul de le- 
u vădzut, şi din toate i-au mai plăcut mănăstirea Golè, dzicând că are 3 
feliuri de  meşterșuguri:  leșesc, grecesc și  moschicesc. Și mult 


lăuda împăratul lucrurile, chipul şi toate obiciele moldovenilor, şi încă şi 
dobitoacele acestui pământ, dzicând că-s frumoasă. 


Dumitraşco-vodă au făcut împărăției masă frumoasă în curţile 
domnești, în casa cè mare cu cinii. lar când au fost să şadză împăratul la 
masă, n-au vrut să șadză în capul mesei, ce-au șădzut în scaon lângă masă, 
iar în capul mesei au pus pe Dumitrașco-vodă și după dânsul pe Galoftin 
Gavriil Ivanovici, apoi pre alţi ghenarari mai gios, anume Dolhoruchi cel 
mijlociu, Mihai Galicen cel mic, Sava Rogojenschii, menistru, Şefer, 
menistru, adecă visternic, Rentu, ghenarar, Vejbah, Toma spatar, că atunce 
fugisă din Ţara Muntenească, și ficiorul lui Şeremet. lar Șeremet n-au 
şădzut la masă, că îndată s-au întorsu la obuz cu alţii din bragadiri și 
polcovnici. Să ospăta şi să veselie pre frumos cu vin de Cotnar şi lăuda 
vinul foarte. Şi încă mai bine le plăce vinul cel cu pelin, și mult să mira cum 
spre partea lor nu să face vin cu pelin aşe bun. 


După ce s-au sculat de la masă, au venit şi boierii ţărâi de s-au 
împreunat cu împăratul, și le-u dires împăratul cu mâna lui tuturor câte un 
păhar de vin. Împărăteasa şi cu doamna şi cu giupânesele ce să tâmplas-în 
lași încă șede la masă în casa cea mică de să cinstie. 


Iară împăratul era om mare, mai înalt mai decât toți oamenii, iar nu 
gros, rătund la față şi can smad, oacheș, și can arunca câteodată din cap, 
fluturând. Și nu cu mărire și fală, ca alți monarhi, ce umbla fiecum, prost la 
haine, şi numai cu doao, trei slugi, de-i era de grija trebilor. Şi umbla pre 
gios, fără alaiu, ca un om prost. 


lară atâta dragoste arăta împăratul cătră Dumitrașco-vodă, unde 
vădzusă că s-au închinat de bună voia lui, că să tinde cu amândoao mânule 
şi cuprinde pre Dumitrașco-vodă de grumadzi și-l săruta pe faţă, pe cap și 
pe ochi, ca un părinte pre un fiiu al său. Aceasta era, când s-au împreunat în 
casa cea mică. 


Atunce Iordache Ruset vornicul și cu o samă de rude ale sale, cu 
Dumitrașco Racoviţă hatmanul și cu Savin Zmucilă banul au început a 
agiunge cu clevete asupra lui Dumitrașco-vodă, cum că nu este bine să fie 
domnu vecinic, pre neam, în Moldova, ce este bine să să schimbe după cum 
va pofti ţara, adecă precum este și acmu, domniile de la turci. Deci 


împăratul, oblicind de această poftă a lor, au învăţat pre Goloftin și pre 
Rogojenschii de-au chiemat pre toţi boierii ţărâi la gazda lor, în casăle 
Dediului spatariul, lângă curţile domnești. Şi au început a spune Goloftin 
cuvântul împăratului cătră boierii Moldovii, cum marele împărat sileşte să 
scoată această ţară din robie, de suptu mâna păgânilor, și nu-i trebuie 
nemică de la dânsa să iè, ce-i voia să-ș facă pomană, fiind creștinii mâncaţi 
de păgâni. Și domniile să nu să schimbe într-însa, să să facă cheltuială ca la 
păgâni. Şi alte multe cuvinte de adeverinţă, cu milă, ca aceste. Și audzind 
boierii aceste cuvinte, toţi s-au închinat și au mulțămit, iar Iordache Ruset 
cu ceata lui, precum mai sus s-au dzis, iar au început a striga că nu-i bine să 
fie tot de un neamŭ domnu, ce să să schimbe. Deci o samă de boieri ține în 
partea lui Dumitrașco-vodă și dzice că nu-i bine să să schimbe domnii, ce să 
fie pre neamul, să iasă zavistia şi cheltuiala din ţară, iar Iordache tot striga că 
este bine să să schimbe. Şi să prici€ ei înde ei înaintea lui Goloftin și nu 
socoti că este lucru cu rușine. Atunce le-u răspunsu Goloftin că într-altu 
chipu nu să poate. Și au ieşit boierii cu acestu răspunsu și s-au dus pre la 
gazdele sali. Atunce au priceput Goloftin pre boierii Moldovei ce feliu de 
oameni pizmătari sunt și cum nu să iubăscu. 


Sculatu-s-au Savin Zmucilă banul, carele era învoit cu Iordache Ruset, 
şi s-au dus la Dumitraşco-vodă și la împăratul și au spus toată taina lui 
Iordache. Deci împăratul s-au mâniet și au făcut surgun pre Iordache la 
Soroca, iar pre Savin Zmucilă l-au făcut Dumitraşco-vodă postelnic mare. 
Și după ce s-au întorsu moscaslii la ţară-ș, au luat şi pe Iordache de l-au dus 
la Chiov. Şi au fost la închisoare 2 ani şi poate-fi acolo ar fi murit, de nu l-ar 
hi slobodzit moscalii. Numai au avut noroc şi parte de Brâncovanul-vodă, 
că-i era cuscru și au stătut tare pentru dânsul la Poartă. Și s-au agiunsu cu 
chihaia veziriului, de-u poroncit solilor moschiceşti, carii era atunce la 
Poartă, anume feciorul lui Șeremet, şi au scris feciorul lui Șeremet la tată- 
său, la Chiov, şi cu această mijlocire l-au slobodzit moscalii de la închisoare 
din Chiov. Şi giupâneasa lui, tâmplându-să de-u fost fugit în [ara 
Ungurească, şi acolo au murit împreună cu o fiică a sa, încă era logodită. 
Căutaţi, fraţilor, acmu, cum nu trece osinda pre sluga cee ce să rădică 
asupra stăpânu-său. Că Dumitrașco-vodă mare bine îi făcusă lui Iordache, și 
l-au scos de la închisoarea lui Neculai-vodă, din beciu, de unde poate ar fi 
pierit, iar Dumitraşco-vodă, înainte trimițând, l-au slobodzit şi l-au pus 
căimăcan. Și apoi ş-au dat şi o nepoată de soră după unu fecior a lui, anume 


Costantin, și l-au pus şi păharnic mare, fiind încă copil, nu de vârstă la 
boierie. Ce-i lucru de mirat pentru Iordache, ce nu-i agiunge, de să pune 
împotriva lui Dumitrașco-vodă. Nu dzic nemic, numai socotesc doar de 
era şi cu învățătura Brâncovanului-vodă, având Brâncovanul pizmă veche 
pre Dumitraşco-vodă, de când luasă pre fata lui Șărban-vodă Dumitraşco- 
vodă, din Țara Ungurească. Că făcusă muntenii legătură să nu-ş de fetele 
după Cantemireşti. Sau doară gândie Iordache că iară a aduce pre Mihai- 
vodă din Țarigrad, de l-a face domnu aice în ţară, să fie iară el alfa și 
omega, după cum era mai nainte, de stăpânie domnii de la turci. Au cine-l 
ştie ce gândie. 


Împărăţia Turcului, înțelegând de moscali că vin mulţime multă tare, s- 
au îngrijit că să va rădica toată creștinătatea de toate părțile asupra lui. Şi au 
şi trimis de olac de-au chiemat pre sfinția sa presfinţitul kyr Hrysantu, 
patriiarhul Ierusalimului, şi i-au dzis ca să scrie o carte la Brâncovanul- 
vodă, domnul muntenescu, știind împăratul că ave prieteşug patriiarhul cu 
Brâncovanul-vodă, și Brâncovanul iar ave prieteșug vechiu cu moscalii. Și 
să scrie Brâncovanul și să trimiță un om a lui la moscali, să facă pace, și va 
lăsa turcul hotar moscalului Dunărea. Și pre ace voroavă au trimis 
Brâncovanul-vodă pre Machidon comisul aice în laşi, la împăratul 
Moscului, pre socoteala Turcului. Ce n-au priimit nicidecum împăratul 
moschicesc să facă pace, neștiitoriu gândul omului la ce-l aduce, stând 
vârtos Toma spătar și cu Dumitrașco-vodă să nu facă pace, mai mult în 
pizma Brâncovanului-vodă. 


Toma spătariul Cantacuzino, fiind văr primare Brâncovanului, îl ţine 
Brâncovanul ca pre un fiiu al său. Și-l făcusă şi spătar mare în [ara 
Muntenească, și multă milă și dragoste și cinste arăta cătră dânsul, ţiindu-l 
mai în frunte de toţi boierii săi. Iar el au lăsat pre Brâncovanul-vodă și au 
fugit aice la leşi, la împăratul moschicesc, socotind că a hi el domnu în Țara 
Muntenească în locul Brâncovanului. Și au început cătră împăratul a pâri 
tare pre Brâncovanul, dzicând că 300 pungi bani ce-au triimis împăratul la 
Brâncovanul să facă oaste şi să cumpere pâine, să iasă în timpinarea oștii 
moschiceşti la Fălciiu, să să lasă de acea nădejde împăratul, că nu sunt nici 
unele de acele. Ce să adevereşti că umblă cu vicleșug, că nici oaste face, 
nici pâine cumpără, nici el va să vie înaintea oșştii la Fălciiu. Ce sfatul lui 
este, de a vide că bat moscalii pre turci, el să să închine cu toată ţara lui la 


nemți. Deci Toma, vădzând acel sfat a Brâncovanului că este așe, s-au 
vorovit cu unchii lui, cu Costantin Cantacuzino stolnicul și cu Mihai 
spătariul şi cu alţi boieri de ţară, să vie el înainte: „Să de ştire împărăției tale 
că toată ţara îi bucuroasă să să închine la împărăţia ta, numai Brâncovanul 
nu priimeşte și face piedecă tuturor. Și 18.000 de sirbi, ce-s în capul Ţarâi 
Muntenești, vrè să vie la împărăţia ta, şi i-au poprit Brâncovanul și nu lasă 
pre sirbi de cei ce slujescu la nemți“. Și au cerşut Toma oaste la împăratul, 
oaste ca să margă să lovască Brăila, să o iè. Și atunce, audzind muntenii și 
oastea Brâncovanului, toţi or alerga la dânsul la Brăila, și Brâncovanul a 
rămâne singur, şi a strânge bucate multe din olatul Brăilii și a ieși înaintea 
împărăției la Fălcii, cu toată oastea muntenească şi cu zahară. Și aşe au 
stătut și Dumitrașco-vodă întru agiutor Tomii, la aceste vorbe, în pizma 
Brâncovanului, ca să-i facă rău. Și nu socotie că mai mult îș face lui, că 
rășchiră oastea și la greu n-a ave cu ce să bate. Care mult i-am dzis eu lui 
Dumitrașco-vodă, în taină, să lasă pizma Brâncovanului și să nu-ş răşchire 
oastea. Că pre urmă mult să va căi şi nemic nu va pute folosi, precum dzice 
filosoful: „Căinţile cele de apoi întru nemica sunt“. 


Deci împăratul îndată au poroncit de-au ales oaste, care era mai frunte 
de moscali și un polcu de moldoveni, cu Rentu ghenarariul și cu Cropot 
bragadiriul, și l-au pornit cum mai în grabă. Și i-au dzis împăratul Tomii că, 
de nu s-a închina Brâncovanul, îl va face pre dânsul domnu, iar de să va 
închina Brâncovanul, pre dânsul îl va face ghenaral, de nu va asculta, nici 
să va teme de Brâncovanul-vodă. Aș& aduc tinereţele pre om, când au prè 
multă voie şi dezmierdăciune la uni stăpân, precum au avut şi Toma la 
Brâncovanul-vodă, că la ce de apoi s-au înstreinat de neamul său şi de 
binele său cel mult și au murit în ţări streine. 


După aceste, împăratul a tree dzi au purcesii din leşi la Prut, la oastea 
sa, şi au poftit şi pe Dumitraşco-vodă să vie după dânsul și să-ș iè cu dânsul 
15 boieri, pe care-i vor plăce lui, să-i cinstească acolo. Și să margă și 
mitropolitul țărâi, să slujască liturghia acolo, în beserică de cortu. Și au pus 
de-u cumpărat şi câteva vasă de vin, să fie de cinstit oştenii, că atunce era şi 
sărbătoare, dzioa Sfinţilor apostoli Petru şi Pavel, cu trei dzile mai înainte, 
în post, să facă în locu de prazdnic, cum să dzice la noi, fiind şi numele lui, 
Petru. Avè obiceiu el de făce şi într-alţi ani slujitorilor lor masă la Sfeti 
Petru. 


Deci Dumitrașco-vodă s-au sculat a doa dzi şi ş-au ales boieri, pre cine 
au socotit, împreună cu mitropolitul Ghedeon, și s-au dus și au făcut întăi 
liturghia. Iar oastea era strânsă, și era făcut un ocol mare, mai largu de cum 
cuprinde curtea gospod din leşi. Mai ca de doă ori de cumu-i curtea, aşe era 
acel ocol, de o parte drăgănimea și de o parte tot puşcile cele mare înșirate. 
Deci dac-au istovit liturghia, au şi început a slobodzi pușcile cele mari pre 
rând, toate câte una, pănă în 52, că toate ave luate cu sine. Apoi au început a 
slobodzi drăgănimea flintele, însă nu tot odată, ce începus-a slobodzi de o 
parte, mergându focul slobodzind din om în om împregiur. Ca cum ar merge 
fulge-rul, aşè merge focul împregiur. Şi era 5 rânduri, tot draguni de 
draguni. 


Apoi au mersu la conac, şi acolo au întins vro cinci, şese corturi unul 
lângă altul, de să ţine tot unul. Și au pus masă suptu acel cortu, gios pre 
pământ, şi au săpat şanțu de slobodzit picioarele în gios. Și au șădzut 
împăratul şi cu Dumitraşco-vodă și cu toţi ghenararii, câţi era, și bragadirii 
şi polcovnicii şi căpitanii. Şi pre de o parte, de la al cincile boieri 
moschicești mai gios, şede și cei 15 boieri moldovenești, tot de-a rândul, 
cineş după cinstea sa. Și era într-o miercuri în post, şi au mâncat toţi carne, 
pentru liubovul împăratului creştinescu. Și ne-u cinstit pre bine şi frumos, şi 
mai pe urmă ne-u închinat însuşi împăratul, cu nişte vin al lui de la franţoji, 
care, îndată cum au băut, au mărmurit toţi de beţi, bând de acel vin. Și n-au 
mai știut cum au dormit întru acea noapte, şi domnul şi boierii. 


A doa dzi s-au tocmit şi boierii cu Dumitrașco-vodă şi mitropolitul, şi 
i-au făcut toţi scrisori la mână şi au iscălit toţi, și împăratul. Și au purces la 
leşi Dumitrașco-vodă şi Simion Sava şi au strânsu și pre alţi boieri şi 
arhierei, carii nu să tâmplasă la cinste la Prut. Și au intrat în beserica 
domnească pe poartă și au cântat un paraclis, și după paraclis au cetit 
catastihul cel de tocmală, ce-u făcut lui Dumitrașco-vodă. Şi au priimit toți, 
şi ceielalți boieri, care nu să tâmplasă la Prut. Şi au iscălit toţi, tot pre 
ponturile cele ce i-au trimis împăratul pre Luca visternicul, precum s-au 
pomenit mai sus. 


Și aşe era sfatul, să margă tot cătinel, zăbovind, doar se va întoarce și 
Toma de la Brăila, și vor veni şi leşii din sus. Și or mai strânge și vite, că 
trimisese slujitori prin ţară de lua a cui găsi€, şi fără voia lui, şi le da bani. 


Dar în scurtă vreme au şi nemerit veste, de la Lupul vornicul, că au trecut 
veziriul Dunărea şi vine în sus. Deci împăratul întăi să cumpănie să întoarcă 
oastea înapoi, să iè pre la lași la Siretiu în gios la Focşani. Apoi au vădzut 
că nu-i dă mână, că obuzul lui Șeremet agiunsese în gura Jijiei. Ce s-au 
lăsat de acel sfat și au trecut Prutul toată oastea, în ceasta parte, şi au luat în 
gios, cum mai de sirgu, să agiungă la Fălcii. Atunce au vădzut împăratul 
că s-au greşit, unde au trimis pre Toma și şi-au împărţit oastea. Și au 
răpedzit să să întoarcă. Ce n-au apucat, că Toma agiunge atunce la Brăila. 


Iară Toma, după ce-au agiunsu la Brăila, a tree dzi au şi luatu cetatea 
Brăilii. Şi au început a strânge zahară, să pornească la Fălcii, şi a vini multă 
oaste, cum să apucasă. Și au scris cărţi înapoi la împăratul de i-au făcut 
ştire. Numai Lupul vornicul au prinsu acele cărți și le-au trimis la veziriul, 
ca un împiedecătoriu de binele creștinilor. Şi moscalii nu şștiè nemic că au 
luat Toma Brăila. 


Brâncovanul-vodă încă, după ce-au audzit c-au dat moscalii oaste 
Tomii şi merge la Brăila, s-au mâniet şi n-au vrut să să mai pogoare în gios. 
Și zaharaoa ce o pornisă înaintea moscalilor la Fălcii au poprit-o şi, după 
ce-au bătut turcii pre moscali, au trimis-o oștii turcești. Și banii ce-i 
trimisese împăratulă moschicescu Brâncovanului-vodă să facă oaste și 
zahară, precum s-au pomenit, după ce s-au întorsu moscalii la țara lor, le-u 
trimis banii. 


Pre acee vreme să rădicasă 2 boieri sirbi de la marginea Bosnei și 
strânsese la 20.000 de oaste și mai bine, tot sirbime, cu îndemnăturile 
moscalilor. Și multă răutate făce turcilor despre acea parte. Numai n-au 
ținut multu şi n-au apucat a să întemeiè, că, după ce-au bătut veziriul pre 
moscali, au și răpedzit niște paşi ai lui şi i-au spart. lar boierii aceie pre 
urmă au venit la Petreburcu, la împăratul moschicescu, neputând trăi la 
locul său. Şi i-au miluit şi le-au dat sate, să trăiască acolo la Moscu. 


Împăratul Moscului, neştiind rândul locului acestuie, aşijdere şi 
Dumitrașco-vodă nu ştie, fiind de copil mic la Țarigrad, şi cu venitul la Ieși 
şi cu cele cinsti și tefericii multe să hămeisă, de nu pute să să mai grijască 
nemic. Şi precumu-i hirea moscalilor temătoare de vicleșug, cu nime nu să 
sfătuie din boierii Moldovii, numai cu Dumitrașco-vodă. Așijdere și 
Dumitraşco-vodă, vădzându-să în cinste la moscali, să văznosisă şi cu nime 


nu să sfătuie. Ce ţine pre turci istoviți de moscali, ca cum ar lua oaricine 
cârpa unii fămei din cap. Așe ţine ei că or lua și or bate puterea împărăției 
turceşti. Au purces oastea netocmită în gios, care cum pute, oastea 
moldovenească, de la tefericia cè din lași, giumătate împrăştiiată pre la 
bejenii, să să mai grijască de bucate, alţii pentru jacuri, precumu-s 
moldovenii. 


Atunce s-au făcut 3 obuzuri. Un obuz, ca vro 7.000 de oaste, merge 
înainte iușori, cu lanăş ghenarariul. Al doile obuz, ca vro 15.000 de oaste, 
merge cu împăratul şi cu Șeremet și cu Dumitraşco-vodă. A treile obuz, mai 
pre urmă, cu toată greimea, pedestrimea cu Răpin ghenarariul. Și așe merge 
de departe un obuz de altul, cale ca de 2 ceasuri. 


Iară din gura Jijiei pănă în gura Sărăţii să tâmplasă acel loc tot mâncat 
de lăcuste, cât era numai pământul, de nu ave ce mânca caii. Deci cele 2 
obuzuri ce era mai uşoare, a împăratului și a lui lanoș, s-au depărtat înainte, 
ca să agiungă la gura Sărăţii, unde era iarbă. Și sili& să agiungă acolo și 
să aştepte greimea, de rămăsese obuzul cel cu pedestrimea departe înapoi de 
cele 2 obuzuri, fiind oastea leşinată și bolnavă, ca vro 100 de cară pline de 
oameni bolnavi; pre alții îi mâna cei mai sănătoşi denapoi, ca pre vite. 


Atunce oastea moschicească, cum merge înșirată pre de ceasta parte de 
Prut, iar tătărâmea era pre de cee parte, trecusă de coada oștii moschiceşti în 
sus. Pre câmpu să vede focurile ca stelele. Şi nu trece ceie la ceştie, nici 
ceştie la ceielalți, nici făcè zăhăială, nimică. Că oastea moschicească arăta 
preste samă de multă, fiind cară multe. Și tătarâi încă aştepta, de-or bate pre 
turci, să s-închine şi ei la moscali. 


Deci, cum au sosit lanăş ghenarar cu obuzul lui înainte, într-o sâmbătă 
pre amiadzădzi, în 6 dzile a lui iulie, împotriva gurii Sărăţâi, lângă o baltă, 
de-u descălecat can în laturi de Prut, iar turcii au şi sosit și ei împotriva lor 
la Prut, şi-au şi făcut 3 poduri și au început a trece Prutul în ceasta parte. 


Deci lanăș ghenaral au scris la împăratul să păzască să vie mai tare, să 
să afle, pănă în dzuă, toată oastea la un loc, sau el să s-întoarcă înapoi la 
noapte. Că turcii sunt mulţi, și n-a pute el, cu câtă oaste are, să sprijinească, 
şi poate să-i spargă. 


Împăratul, după ce-au vădzut scrisorile lui Ianoș, au socotit că el, cu 
obuzul ce-i lângă dânsul, poate să agiungă la noapte. Dar pedestrimea este 
departe înapoi, nici a doa dzi n-a agiunge, că era pre la Răbâie, iar împăratul 
era în gura Pruteţului, la Casele Banului. Deci au socotit și au scris la lanoș 
să să rădice la noapte, să vie înapoi la obuzul lui. 


Deci Ianăş ghenarar, cum au vădzut scrisorile împăratului că scrie să să 
întoarcă înapoi, cum au înnoptat, la doao, trei ceasuri de noapte, au și 
purcesi înapoi. Iar turcii, audzind huietul carălor, ş-au și făcut spaimă și au 
şi început să fugă. lar un paşă au dzis veziriului că huietul să pare că să 
duce, nu vine. Deci fiind unu bulucbaș, de neamul său sirbu turcit de 
la Bosna, anume Colceag, și-l trimisese să margă să vadză. Și cum s-au dus, 
au şi luat limbă că fuge obuzul. Și aşă au încetat turcii de a fugi și vârtos a 
trece Prutul toată noaptea. lar Colceag, dintr-ace limbă, au agiunsu de este 
acmu pașă la Hotin. 


Deci obozul lui lanoş, întru acè noapte, au mărsu cu pace şi au sosit 
păn-în dzuă la obuzul împăratului, în gura Pruteţului, la Casa Banului. 


Iară turcii, a doa dzi, Duminecă dimineaţa, în 7 dzili a lui iulie, veniè, 
care cum pute, în puterea calului. Atunce au scos moscalii vro 4.000 de 
moscali afară din obuz, mai gios, pe lângă balta Pruteţului, ca trei, patru 
pistrele de sigeată. Și au ieşit şi moldovenii împotriva celor 4.000 de 
moscali, alăture, mai de despre câmpu, și cu Dumitrașco-vodă și puţintei 
donțţi și căzaci, alăture cu moscalii. 


Deci au și început întăi cu moldovenii turcii a-și da palme. Ce, pănă 
începusă a să îngloti turcii, sta oarece bine și bieții moldoveni, măcar că era 
oaste de strânsură, negrijiţi şi fără arme și neînvăţaţi la războiu, că ei nu 
avusese oaste de mult. Iar apoi, înglotindu-să turcii mulțime, nu mai pute să 
ție războiul, că turcii ave tot, foc şi cai buni. lar moscali călări cu foc 
dennapoia moldovenilor să-i rătuiască nu era, că călărimea cei cu cai buni o 
trimisese cu Toma la Brăila. Ce le-u căutat numai a da dos asupra obuzului. 
De mirat era încă şi cât stătusă, ce putincioși era ei să să bată cu oastea 
turcească. 


Apoi turcii, vădzând că moldovenii au dosit la obuz, au început a da 
năvală asupra celor 4.000 de moscali ce era afară din obuz și a donților. 


Deci aşè le da val, cât să păre că or trece turcii cu cai preste dânșii. Dar 
moscalii îi sprijinie tare din foc, iar pre donţi și pre niște căzaci îi purta tot 
vârtej prin pregiurul moscalilor, numai să-i dezlipească de lângă moscali. 
Ce ave noroc de balta Pruteţului, că era pre de o parte, că-i dezlipie de lângă 
moscali. Atunce, vădzând că turcii tot să adaog, le-au căutat numai şi acelor 
4.000 a veni iar la obuz, și cu acei donţi şi puţinei căzaci. 


Deci păn-în sară, întru aceeşi dzi Duminecă, tot veniè vârtos din gios și 
să așădzasă pre coastă la dealu, iară tătărâmea tot trece în sus spre Huși, pre 
la bejenii, dreptu pradă, ca lupii. Cum ar trece niște lăcuste, așă trece de 
mulți. Ce can da turcii câteodată năvală la obuz, dar îi împroșca moscalii. Și 
obuzul șede pre lângă baltă ce să chiiamă Pruteţul, alăture înșirată. leșie 
hărăţi şi de la noi moldoveni și de la turci, de să lovi€, păn” ce-au însărat. lar 
obozul cel mare moschicescu au tot venit la un loc, să să împreune cu 
cestalalt, și n-au putut întru acee dzi, Duminecă, să agiungă, ce numai păn’ 
la Stănileşti au venit. Iar împăratul, vădzând că nu mai vini pedestrimea, 
tare s-au îngrijat. 


Atunce m-au chiemat pre mine, fiind hatman, şi mi-au dzis: cutedza-oi 
eu cu 200 de draguni și cu 100 de moldoveni să-l scot pe măria sa și pre 
împărăteasa, că va pute merge călare, să-i scot în Ţara Ungurească? Că în 
Ţara Leşască nu cutedza, că-i scrie cneajul lui, Dolhoruc, că i-s leşii 
neprieteni şi au strânsu oaste, nu ca să-i de agiutor, ce ca să-i stè 
împotrivă, şi să lasă pre Șeremet şi pre Dumitraşco-vodă în urmă cu obuzul, 
să să bată cu turcii. Ce eu i-am răspunsu că este un lucru pre cu grijă mare a 
ispiti, căci astădzi toată dzioa au vădzut măriia sa cum au trecut tătarâi şi 
turcii tot în sus, ca cum ar merge nişte lăcuste. Cine-i știe cât loc or hi 
cuprinsu în sus, şi noi în ceastă noapte, sau om pute să ieşim dintr-înşii, sau 
ba. Apucându-ne dzioa, este un lucru pre cu primejdie să lăsăm oastea ce 
multă, să mergem cu o mână de oameni. Măriia sa este împărat, şi este un 
lucru foarte cu grijă, să nu cadză la vro primejdie. De ar fi un om mai de 
gios, de s-ar tâmpla şi primejdie, n-ar fi lucru mare. Deci împăratul, audzind 
aceste cuvinte ale mele, au socotit și el că-i dzic bine, şi nu s-au cutedzat. 


Și îndată s-au şi rădicat cu obuzul de acole, de lângă Casele Banului, și 
au purces noaptea în sus prin tuneric, de nu să vedè mâna. Şi au mărsu 
toată noaptea, și păn-în dzuo au agiunsu la Stănilești, supt deal. Iar de 


focurile turcilor şi a tătarâlor era cuprinsă costişa pănă pre suptu pădure, tot 
câmpul acela, pănă în Huşi. lar turcii şi tătarâi de la focuri audzie 
hreamătul obuzului, şi nemică nu să clinti€, ca cum ar fi niște oameni morți 
în răvărsatul zorilor. 


Iară când au fost în răvărsatul zorilor, di începus-a să lumina de dzio, 
luni, atunce s-au timpinat cu toată pedestrimea ce era la obuzul lui Răpin 
ghenaral, în sat la Stănilești. Deci îndată cum s-au timpinat, au şi început 
pedestrimea a să înşira cu părcanile în spate, un rând pre de o parte a taberii, 
altul pre de altă parte, iar obuzul împăratului tot păziè de intra în mijloc, în 
celalaltu obuz, în pedestrime. 


Ce n-au apucat a intra toate carăle împăratului în celalalt obuz, să s- 
încheie părcanile, și au și lovit turcii și cu tătarâi denapoi obuzul. Și așe au 
făcut o năvală straşnică, cât au ruptu vro 100 de cară, şi le-au luat care nu 
apucas-a intra în părcane. Şi între acele cară ce-au luat turcii s-au tâmplat și 
vro doao, trei căruță pline de bani împărătești. 


Mai dat-au și alţii năvală în coastele obuzului din gios și alții în 
coastele obuzului din sus. Ce acee n-au putut strica nemic. Mai mult ș-au 
stricat lor, că era părcanele înşirate și tocmite. Deci cum au dat năvală 
turcii, iar moscalii au și slobodzit părcanile la pământ, și au slobodzit toţi 
odată focul și puşcile într-înşii. Și aşe cădè turcii, ca când ar căde nişte pere 
coapte dintr-uni păr, cându-l scutură oamenii. 


Iară bieții moldoveni, cât să putusă ţine la un loc de steaguri, de nu să 
răsipisă noaptea pe obuzuri, ei merge înaintea obuzului afară din părcane. 
Deci vădzându-i turcii că sunt afară din părcane, aşe le-u dat turcii năvală, 
ca o noajă de lupi într-o turmă de oi. Ce moldovenii, neputându-i sprijeni, 
au și plecat fuga înapoi asupra obuzului, iar turcii denapoi gonindu-i, pre 
carii cumu-i agiunge tot îi prăvălie și-i tăi€, şi să făc& mare chiot. 


Deci agiungând moldovenii în fruntea obuzului, iar moscalii n-au vrut 
să le deşșchidă părcanile, ca să intri înlontru în obuz, ce le-au făcut semnu 
de-u purces alăture cu obuzul a fugi. Și la giumătate de obuz le-u deșchis 
părcanile de le-au făcut poartă. Și au început a intra moldovenii, prin 
coastele obuzului, în obuz, iar turcii tot îi goni€, ca niște lupi, pre 
lângă obuz. lar moscalii sta de-i privi€, pănă s-au apropiet turcii aproape şi 


au intrat moldovenii mai toţi în obuz. Atunce moscalii, aflând vreme, odat- 
au slobodzit focul din poarta ce o făcusă pănă în fruntea obuzului, şi aşè au 
oborât pre turci, ca cum i-ar mătura cu o mătură. 


Apoi turcii s-au spăriet a mai da năvală la obuzul moschicescu, ce 
merge prè departe, ca la 1.000 și mai bine de paşi bărbăteşti. Fără cât numai 
ce ieşi hărăţ, câte doi, trei, şi de la noi aşijdere, de să loviè cu dânșii, și din 
oficerii moschiceşti şi din moldoveni. Că oficerii moschicești merge tot pre 
denafara părcanilor, cineş dreptu steagul său. Iar pre dinlontru, alăture cu 
părcanele, merge câte 5 rânduri de draguni pedestri, şi în mijlocul lor carăle 
şi altă oaste. Iar în coada obuzului denapoi să tot băte vârtos cu turcii, că 
începusă a-l agiunge și pedestrimea turcească, inicerii. Deci merge câte 
puţinel, şi sta obuzul de aştepta pre cei din urmă, că cei din urmă merge tot 
bătându-să. Și merge puţinel şi iar sta, de să aştepta, că cei din urmă ave 
greu mare. Și când sta obuzul, moscalii ave și câte o pușcă mare pe la 
steaguri, și unde vede câte un bulucii de turci, câte dzece, cincisprădzece, ei 
şi întorcè câte o puşcă cu căruţa şi da în turci. Și aşe îndrepta pușca de bine, 
cât nu era niciodată să nu lovască ori cal ori om. Deci așe au mărsu luni 
toată dzioa, păn-în vremea chindiei, de la Stănilești, de suptu deal, păn” la 
Prut. 


Și dacă au sosit la Prut, au mai răsuflat oarece la apă, că toată dzioa nu 
băusă apă, nici ei, nici caii. lar turcii, în scurtă vreme, au început a să 
înmulți preste samă, şi au agiunsu și veziriul cu toată puterea. Și de cee 
parte de Prut încă au început a sosi oaste turcească şi leşii a lui voievoda 
Chiovschii. Și era un deal mare împotriva obuzului moschicesc de cee 
parte, şi nu pute oastea turcească să să pogoare la vale, să s-apropie de Prut, 
de răul pușcilor moschicești, că-i împroșca moscalii prè tare. Nărocul 
moscalilor că nu ave turcii de cee parte pușci din deal, că ar fi strâcat rău 
obuzul moschicesc. lar de iasta parte să pusese turcii în dosul unor spini și 
făcă stricăciune moscalilor de după spini. Iară împăratul au poruncit de-au 
ieşit toţi moldovenii, de-au dat năvală turcilor la spini și au gonit pe turci de 
la spini. Şi s-au mai lărgit părcanile, de-au cuprinsu spinii înlontru în obuz. 


Atunce s-au prinsu și un turcu viu, şi l-au dus la împăratul. Și acel 
turcu au spus împăratului câtă oaste turcească este: 120.000 iniceri şi 
250.000 de călărime, cu 40.000 sindighistri, carii sunt giuraţi de mărgu 


înainte la războiu. Așijdere şi hanul cu soltanul, cu tătărâmea, și voievoda 
Chiovschii cu leşii și cu șvedzi, câţi or hi de mulţi, nu știe. Și au mai spus 
că au venit cărți de la împăratul turcescu, scriind la veziriul, de a socoti că 
nu va pute birui pre moscali, să caute să facă pace, şi ce-ar cere moscalii, să 
le dè, să nu să bată. 


Deci împăratul moschicesc, înțelegând vorba acelui turcu, au pus pre 
Șeremet de au scris o carte de la dânsul la veziriul într-acesta chip, precum: 
„Noi am avut pace cu voi, şi voi v-aţi potrivit $fedului de aţ trimis pe hanul 
şi pe soltanul de-au prădat astă iarnă în ţara noastră, fără nici o vină. Și încă 
n-au agiunsu cu atâta, şi te-i sculat acmu şi Măriia ta, cu toată puterea, de 
vii asupra noastră. Deci împăratul nostru, oblicind de această faptă, m-au 
ales pre mine cu această oaste înainte, întru întimpinarea Mării tale, ca să 
stau să vorovescu cu Măria ta şi să punem o cale pentru această pradă ce ne- 
aţi făcut, ca să facem pace. Că noi nu suntem bucuroși ca să strâcăm pacea, 
că noi ținem pace, iar Măria ta, cum ai vădzut oastea mè, cum ai prinsu a 
bate și nu stai să vorovim. Pentru aceasta te poftescu să-mi faci ştire, să ştiu 
cum oi scrie la stăpânul mieu, la împăratul, căci eu n-am venit pe bătaie, ce 
pre pace“. Într-acesta chip au scris cartea, cu numele lui Șeremet, tăinuindu- 
să împăratul moschicesc că nu-i în obuz. Și au dat-o la acel turcu, și 
aşeş atunce, luni sara, l-au trimis la veziriul. 


Turcii atunce sara au făcut dovă, după cum li-i obiceiul, de strigă cu 
toţii tare, când fac dovă, adecă când să roagă lui Dumnedzeu. lar împăratul 
moschicescu, dacă au audzit aș, în grabă au sărit, gândindu-să c-au dat 
năvală turcii de-au spart obuzul, şi întreba ce este. Iar Dumitraşco-vodă au 
spus că fac turcii rugă la Dumnedzeu, iar împăratul s-au zâmbit a râde și au 
dzis: „Măcar că suntu păgâni, dar să roagă și ei tare lui Dumnedzeu.“ 


Deci cum au istovit turcii dovă, s-au şi apucat a da năvală de trei, patru 
părți în obuzul moschicescu. Și aşè să băte, câte un ceas și giumătate ţine 
năvala, iar moldovenii ședă acolo, în mijlocul obuzului, ca cum ar șede la 
casele lor, aşă nu ave nici o grijă. Că pușşcile turceşti nu le meşterşuguiè 
bine, şi trecă preste obuz. Și arunca și cumbarale de cele mare, și suindu- 
să sus nu apuca să cadă gios și să spărge. Şi deşi căde vreuna, cădè în lature, 
nu nemeriè în obuz. Și când sta câteodată bătaia și începe trâmbiţile 


moschiceşti a dzice, pre atâta cunoştè că n-au spartu turcii obuzul. Și așe 
toată noaptea s-au bătut. 


Dzice împăratul moschicescu că are și el 2 cumbarali de cele mare, 
făcute cu altu meșterşug, cu otravă, care îl ține una câte 50 pungi de bani, și 
să căiești că n-au luat mai multe. Că acmu ar arunca şi el vro una, dar n-are 
la cine arunca, că ordea turcilor încă nu-i strânsă, să fie aşădzată la un loci. 
Că acel fel de cumbarale sunt nu numai herăle ce-s într-însele, ce și mirosul; 
pre cine agiunge cade de moare. Ce oricum, dimineaţă, dintr-acele doao a 
arunca una, unde a vede ordia lor strânsă. 


Dumitraşco-vodă îşi lăsasă doamna în leşi, cu un polcu de moscali și 
cu vro 200 de căzaci, dzicând și împăratul că-ş va lăsa împărăteasa-ș în lași. 
Iar apoi n-au lăsat-o, ce-au luat-o cu sine, cu dânsul, iar doamna au rămas în 
Iaşi. Dzisu-i-au atunce câţva boieri să nu-ș lasă doamna în lași, și mai 
vârtos i-am dzis eu să o trimită la Hotin sau la Cameniţă. Că acmu-i vreme 
de nepace, şi de s-a tâmpla vro primejdie, îi va fi cu greu, că nu ave nici 
vezetei, nici slugi, şi cine știe cum s-a tâmpla, iar de va fi pre voia 
creştinilor, lesni-i a să întoarce să vie la leşi. lar vodă s-au mâniet și mi-au 
răspunsu să-mi ieu fămeia, de mă tem eu, să o trimit unde mi-i voia, iar el 
pre doamna din lași n-a clăti-o necăiuri. lar apoi, după ce-au vădzut că au 
încungiurat turcii obuzul, el tare s-au spăriet, că or hi trimis turcii niscaiva 
oaste turcească la Ieși și i-or lua doamna şi copiii. Și plânge și întreba în 
toată oastea, cine să va afla un voinic să iasă pe furiș, să să sloboadă la leşi, 
să de știre doamnei să fugă. Și-i va da pentru acea slujbă ce-a face 100 de 
galbeni de aur, sau și doaă. Și nime nu cutedza să s-apuce să margă. Apoi 
Dumitrașco-vodă, vădzând că nu să găseşte nime, să ispitie el singur 
să margă și cu Brahă, capitan de dărăbani. Și-ş găsisă și cealmale și haine 
turceşti să s-îmbrace, să iasă noaptea din obuz, să intre în oastea turcească, 
ca doar ar pute străbate la leşi la doamna, să o iei și să fugă. Ce din obuz nu 
pute ieşi nime, că nu-i lăsa moscalii la părcane fără ucaz. Și s-au dus şi la 
împăratul de i-au spus ce va să facă, şi au cerşut ucaz. Ce împăratul n-au 
vrut să-i dè ucaz și au socotit că nu este bine, că poate să-l prindză turcii, și 
l-or omorî, iar la Iaşi, sau or fi mersu turcii, sau ba. lar aș, l-or omori și pe 
dânsul și or merge apoi și la leşi. Și să nu să teamă, că, de or şi merge turcii 
la Iaşi, nemic n-or strica. Ce avè mare grijă şi jele nu numai el, ce şi noi cu 
toţii, câţi ne era casele în Ieși. 


Rugăm pre dumnevoastră, iubiţi cetitori tineri, să luaţi sama aceştii 
scrisori, de s-ar tâmpla vrodată să mai vie nişte lucruri ca aceste în ţara 
noastră, să vă ştiţi chivernisi, să nu păţiţi şi voi ca noi. 


Moscalii la turci niciodată năvală nu mai da, ce tot turcii da năvală la 
moscali, pănă îş istovie focul, şi apoi iar să da înapoi, iar moscalii tot cătinel 
după dânșii. Şi să lărgisă şireagurile cele de moscali, în lature, cât alergai cu 
calul; atâta să lărgisă moscalii de la carăle lor. lar când au fost marți 
dimineaţa, turcii s-a strânsu toţi departe, şi acolo ș-au făcut meteredzu și ş- 
au aşădzat toate pușcile. Și au început a să bate prè vrăjmaș, cât întunecasă 
lumea, de nu să vedè omi cu om, și să vede numai para cum ieşi€ din pușşci. 
Ca cum ar arde unii stuhii mare, trestie, pe niște vânt mare, așe să vedè 
focul ieșind din pușci. Numai ce voiu să dzic, poate-fi Dumnedzeu fereşte 
la războiu, că dintr-o 1.000 de sineţe abiè să tâmplă de loveşte uni omil. Că 
de ar hi nemerit cât focu slobodzie, n-ar fi mai rămas nici la turci, nici la 
moscali omu de poveste. După cum dzice un cuvânt Miron Logofătul: 
„Mare este omul, iar la războiu pre mică-i este ţinta“. 


Dzis-au Dumitraşco-vodă atunce împăratului să legi toate carăle tabără 
şi să lasă pe Medhoroschi polcovnicul cu cinci, șese mii de căzaci ce le avè 
şi cu doao, trei polcuri de moscali, să rămâie să apere carăle de călărimea 
turcului, de or vre să le dè năvală. Iar ceelaltă oaste moschicească, săldaţii, 
să dè năvală asupra inicerilor la meteredzu, că ori bate pe iniceri și or lua și 
pușcile turceşti, şi atunce or fugi și ceielalți, călărimea. Că aşe li-i obiceiul, 
că el au vădzut când au bătut nemţii pre turci la Varadin, că, după ce-au 
bătut nemţii pe iniceri, iară călărimea au şi purcesi a fugi, carii cum pute. 


Iară împăratul au răspunsu lui Dumitrașco-vodă: „i să pare și ai vre şi 
ai pofti, ticăloase oame, să fie pentru binele tău, dar, de oi şi bate pe 
pedestrime, călărime este multă, și n-am cu cine o goni“. Că sta călărimea, 
ca cum ar sta pădurea, împregiurul obuzului, de nu-i agiunge pușca. Sta și 
privis cum să bat, și împăratul tot nădăjduie că-i va veni răspunsul ce 
scrisese noaptea, cum s-au pomenit mai sus. Și veziriul nu-i mai făcè și tot 
păzi€ de să băte. 


Intru acele vremi, când să băte, venit-au nuoraş can mic şi stropi€ de 
ploaie. Şi avemu grijă să nu dè atunce năvală călărimea, şi or pierde 
moscalii focul. Iar moscalii nici să mira şi ne îmbărbăta şi dzice că mai pre 


mare ploi să băte ei cu șfedzii, că ave mantale în spate şi ţine flintele suptu 
mantale. Şi mai greu era de focul turcescu decât de cel moschicesc. Şi n-au 
ținut mult acel nuoraş, ce ca giumătate de civert de ceas, și au și lucit soare 
cu mare hierbinteală, cumu-i în luna lui iulie. 


Moscalii cei din bătaie trăge atunce mare greu de sete, că n-au obiceiu, 
ca turcii, să le care apă cu sacalele. Deci împăratul au poroncit la moldoveni 
să le care apă cu ploșce, cu fedeleșe, cu poloboace, cu ce or pute. Deci au 
pornit cu toţii de le căra apă. Vărsa medurile şi vinurile de prin poloboace și 
căra apă de duce la săldaţi. Şi-i scrie comisarii la izvod și le da bani cărora 
căra apă. 


A doa, mai trăge greu moscalii că inicercile turcilor era mai lungi și la 
heră mai bune și băte mai departe decât flintele moscalilor. Și inicerii nu să 
pre apropie de moscali și slobodzie inicercile, dar moscalii, fiindu-le flintele 
mai scurte și mai slabe la hier, nu le slujie focul de departe, să agiungă focul 
pe iniceri. lar de le-r hi venit lor prè îndemână să le bată pușcile departe, ca 
a turcilor, n-ar hi putut ţine inicerii, atâta de lungu, bătaia, sau, de-r hi dat 
vrodată moscalii năvală, încă n-ar fi putut ţine turcii războiul. Dar ei nu da 
niciodată năvală la războiu, ce sta numai de să apăra. 


Acum venisă moscalii de să apropiesă de meteredzul turcilor și de 
pușci, unde era aşădzate. Pre mult, de era ca o 150 paşi turcii de moscali. Și 
era unii ghenaral neamţu, anume Vitman. Acesta s-au dus la împăratul și au 
început a-l mustra tare pre împăratul și-i dzice: „Ce este aceasta, de umblăm 
toți, nişte oameni hămeiţi, şi nu ne căutăm treaba și orânduiala războiului 
după cumu-l știm că să cade? Că eu în multe războaie a Neamţului am fost 
şi ştiu leacul turcilor ce trebuieşte. Ce-m dă comenda oșştii în mâna me, că 
eu în doao, trii ceasuri oi face ce ştiu și oi curăţi pre turci, de nu i-i vede pre 
aice“. 


Deci împăratul, audzind aşè, i-au dat ucaz ca să fie toată comenda oștii 
în sama lui și să asculte toţi ghenaralii, precum le va poronci el. 


Deci cum au luat acel ghenaral comenda în sama lui, au și pus oamenii 
lui de au umblat împregiurul obuzului, dând ştire tuturor slujitorilor cumu-i 
comenda oștii în mâna lui Vitman, să fie toți gata de năvală. Şi au luat câte 
un rând de săldaţi din coadă și i-au mai îndesit în fruntea obuzului, unde era 


bătaia, iar în coadă, unde era mai supțiri rândurile săldaţilor împotrivă pre 
lângă cară, au mai îngroşat pe denapoia săldaţilor cu moldoveni și cu 
căzaci. Și aşe era socoteala lui, să facă să să rumpă moscalii de la un loc, 
rândurile cele mai groase, și să de năvală asupra meteredzului turcescu şi 
să-l încungiure, iar rândurile cele mai supțiri să apere, de ar năvăli asupra 
carălor niscaiva călărime turcească. 


Deci gătind oastea într-acesta chipi, mers-au la temeiul oștii, unde să 
băte. Și au mersu și împăratul cu dânsu, să vadză ce-a face. Și cum au 
vădzut pre un poruşnic moschicescu că umblă ferindu-să, l-au și giunghet 
cu şpaga sa. Şi au şi trecut înainte, ca 15 pași, în fruntea războiului, şi au 
început a striga să păşască mai iute înainte, să fie gata de năvală, ş-a- 
i îmbărbăta şi a dzice grănitarilor să înceapă a arunca cumbaralele în iniceri. 
Deci cum au purces săldații a păşi iute înainte, și grănitarii a slobodzi 
cumbaralele, atunce turcii au şi început a îndărăpta şi a intra în meteredzu, 
iar unii începusă să s-apuce de pușci, să le tragă să fugă. Atunce, într-acela 
ceas ce era numai să de năvală, l-au și nemerit o puşcă mare turcească pre 
acel ghenaral, şi au cădzut mort la pământ. Și pre altu ghenaral, anume 
Volcovschii, totodată l-au nemerit cu o inicercă prin chept şi au ieşit pre 
suptu susioară, ce n-au murit, mai pe urmă s-au tămăduit. Și împăratul încă, 
de multă vărsare de sânge ce vede atunce, au ameţit de milă și s-au dus la 
cortu, de l-au udat împărăteasa cu niște apă, şi s-au trezvit. Săldaţii atunce, 
perindu-le capul, s-au părăsit de năvală și au mai contenit focul. Dar şi 
turcii încă au stătut şi s-au lăsat de a mai face năvală. 


Deci veziriul au poroncit să mai dè inicerii năvală încă 2 ceasuri, şi de- 
o vede că nu pot face nemic, să-i lasă şi să s-întoarcă înapoi și să rădice toţi 
Bugigenii, să-i treacă Dunărea în cee parte. Şi mergându zapciii inicerilor 
de-i sili& ca să mai de năvală. Aşijdere și călărimea turcilor să gătisă să de şi 
ei năvală. Iar inicerii au început a să sfădi cu zapciii lor şi a striga că nu mai 
pot să dè năvală, că doar de i-i voia viziriului să să prăpădească toți inicerii. 
Că nu era mult acmu, de-ar hi năvălit moscalii, cum purcesese, nici un 
iniceriu nu ar fi rămas. „Ce mai bine să facă pace, după cumu-i poronca 
împăratului, că noi am pierit mai bine de giumătate, și câţi şi am scăpat 
suntem mai toţi răniţ, și n-om mai merge“. 


Deci înțelegând veziriul că gâlcevăscu inicerii, şi moscalii ca nu altă 
dată au început a să bate, socotit-au și el pe urmă să nu greşșască mai rău. Şi 
au ales pre Cerchez Mehmet-pașa ibrihorul și l-au trimis la împăratul 
Moscului cu cuvânt de pace. Atunce au stătut de îmbe părțile armele de a se 
mai batere. 


Atunce Şeremet şi ghenărarii moschicești și alți boieri moschicești le 
păre bine, ca doar s-or împăca cu turcii, că li să supărasă de câţi ani să băte 
mai nainte cu şfedzii, şi îndemna pre împăratul să facă pace. Aşijdere şi 
împărăteasa iarăş îl îndemna să facă pace. lar ghenararii cei streini, nemţii, 
nu priimi€ și dzice împăratului să nu facă pace, că să va căi pe urmă. 
Aşijdere şi un dascal a împăratului, moscal, şi acela nu priimi€ pace şi striga 
în gura mare să nu creadză pre păgâni și ţine rău şi pre boierii şi ghenaralii 
moschiceşti, pentru ce îndeamnă pre împăratul să facă pace cu păgânii. 
Aşijdere şi Dumitrașco-vodă cu boierii moldoveneşti încă căuta rău şi 
grăiè şi ei să nu facă pace, dar nu-i mai asculta nime, căci moscalilor tuturor 
le era voia. Cădzut-au boierii moldoveni și ei cu rugăminte la acel dascal, să 
ste tare la împăratul să nu facă pace. Şi sta împăratul în cumpene. Numai nu 
au putut, că sta împărăteasa vârtos să facă pace. 


Împăratul moschicescu au ales trei boieri a lui, pe Șefer menistrul și 
pre ficiorul lui Şeremet și pre Savva Rogojenschii (și să teme Sava că-l vor 
cunoaşte turcii, că mai nainte trăisă cu neguţutorie, dar apoi nu l-au 
cunoscut) şi i-au trimis la veziriul. 


Deci mergând la viziriul, au tăgăduit că nu-i împăratul în obuz, ce este 
înapoi, ce în obuz numai Şeremet este. Şi au cerșut la veziriul, pentru prada 
ce făcusă tătarâi în ţărâle moschiceşti, să de turcii Dunărea hotar 
Moscalului, după cum au venit și sol, carele l-au trimis Brâncovanul-vodă, 
cu poronca Porții, la moscali, anume pe Machidon comisul, precum s-au 
pomenit mai sus. 


Iară veziriul au râs și au răspunsu că atunce au fost un târgu și acmu 
este altul. „Că tătarâi au prădat, că de mult n-au luat cojoace de la voi, 
precum eraţi tocmiţ cu dânșii, de le dați câte 30.000 cojoaci pre an, să nu vă 
prade în ţările voastre. Ce acmu eu voiu să ceri de la voi, nu voi de la 
mine.“ 


Atunce au dzis veziriul să lasă pre $fed să margă cu pace la ţara lui şi 
să-i dè ce i-au luat, loc şi cetăţi. Ce moscalii n-au priimit ca să-i dè înapoi 
nemic, fără cât să-l lasă să margă cu pace, cu 30.000 oaste, prin [ara 
Leșască. Și după ce va merge acolo, or sta la pace, fiind și alți crai megieși 
la mijlociu să socotească și să giudece. Deci veziriul au lăsat să fie aşă, că nu 
pre să sili€ nici veziriul pentru $fed, căci Şfedul să ţine de fire și n-au vrut 
să vie la veziriul, ce el gândie că a veni veziriul la dânsul. Nărocul 
moscalilor că n-au vinit Şfedul atunce de la 'Tighine, că n-ar fi scăpat picior 
de moscal, că el ar hi ştiut ce-ar hi făcut. 


Cerșut-au pre Dumitraşco-vodă turcii să le-l dè. Iar moscalii au dzis că 
din războiul dintăi nu să ştie ce s-au făcut. „Perit-au, au fugit-au? Că noi am 
gândit c-au venit la voi.“ Iar veziriul au dzis: „Pentru un ghiaur, ce să ne 
sfădim noi, nişte împărăţii? Lasă-l, că să va sătura de ce au poftit. Sângur, 
de bună voia lui, a veni la noi“. Atunce împăratul au luat pre Dumitraşco- 
vodă şi l-au ascunsu într-o botcă a lui, de cele cu 2 roate, de nu-l ştie nici 
unii moldovan, fără numai loan Niculce hatman și vro 2 copii din cas-îl ştie. 
Şi au șădzut acolo ascunsu în botcă, păn” ce-au trecut obozul dincoace de 
movila Răbei. 


Mai cerşut-au turcii Azacul, și s-au apucat moscalii să-l dè, cu tot 
venitului şi hatarul lui. 


Dzis-au turcii să strice o cetate ce să chema Troiţa, dzicând că-i făcută 
pre hotarul turcesc, și, măcarii că era bună și mare cetate, cu multă 
cheltuială făcută, s-au apucat să o strice, iar când s-ar mai tocmi vrodată 
cetatea, atunce şi pacea să fie stricată. 


Cerșut-au şi bir să le dè și cheltuială oștii. Ce bir n-au priimit, iar 
cheltuială 1.000 de pungi s-au apucat că or da. 


Dzis-au să mai strice şi alte pălănci, ce sunt pre marginea hotarului, pre 
lângă zaporojeni şi la pragurile Niprului: Camen Zaton și altele, şi s-au 
apucat că le-or strica. 


Mai dzis-au şi pentru Ucraina, dencoace de Nipru, că au luat-o din 
hotarul leşilor, să o de să o ţie iar leşii, și au priimit moscalii să să rădice, să 
fie iar leşască. 


Mai cerşut-au veziriul și toate armele să le de moscalii. Deci Șefer au 
răspunsu că acestu lucru nu pot să-l facă, căci leşii le sunt neprieteni. Și vor 
să margă prin ţara lor, și fără arme nu pot să margă, fără cât, pe câte arme au 
ei în obuz, atâte le-or plini în Azac. Și aşe le-au dat. 


Tocmitu-s-au și pentru oastea din Brăila, să iasă şi să margă cu pace. 
Atunce au oblicit moscalii c-au fost luat moscalii, cei cu Toma, Brăila. 


Mai dzis-au veziriul, de-or hi întrat şi în Crâm oști moschiceşti, să iasă, 
că nici veziriul nu știe ce or hi făcut. 


Aceste toate au priimit moscalii să de turcilor şi altele multe, carele nu 
le poate înșira condeiul mieu. Și au dat moscalii zălog la turci pre Şefer şi 
pre feciorul lui Șeremet, păn” s-or plini aceste toate. Și aşe să audzie să hie 
dat și veziriului 800 pungi bani gata. Şi au stătut obuzul pre loc 3 dzili 
închis, păn” s-au așădzat toate aceste. Și apoi au mersu solii în ordia 
turcească, şi obuzul moschicescu s-au pornit în sus pre Prut și cu ceauș, să 
nu-i învăluiască nime. 


Atunce, de cum era leşinată oastea, încă și mai rău leșinasă, fiind 
închiși atâte dzile. Că mai nainte, de nu ave pită, avè carne, că le ducem 
ciredzi de vite multe, iar după ce s-au închis, au luat ciredzile turcii, şi nu 
ave nici came, nici pită. Şi caii încă hămnisisă. Veniè turcii aproape de obuz 
şi le arunca pită. Caii să bălega tot apă, că altă n-ave ce băliga. Și după ce s- 
au pornit obuzul, mulți moscali fugie la turci de foame. Așe să audzie 
atunce, să fie pierit moscali, cu la bătaie cu tot, ca 30.000, iar turci să fie 
perit 120.000 pe număr. 


Aşè socotescu că, de-ar fi fost moscalii toţi, strânsă toate obuzurile la 
un loc, să nu-i fi fost răschirat când s-au pornit întăiu asupra turcilor, poate 
ar fi biruit pre turci. 


Aşijdere și turcii, după ce i-au zăbovit cu pace pre moscali, să nu hie 
ținut pace, ar fi bătut pre moscali, precum flămândzisă și ei şi caii. Numai 
ce vom să dzicem, voia lui Dumnedzeu au fost, de nici moscalilor nu le-u 
dat Dumnedzeu chivermisală ca să biruiască pe turci. Așijdere și turcilor le-u 
luat Dumnedzeu mintea, de nu s-au prăpădit moscalii detot. Nu bat cei 


mulți pre cei puţini, nici cei puţini pre cei mulți, ce numai cum va 
Dumnedzeu. 


Deci au purces moscalii pre Prut în sus și au mersu păn-în sară și 
noaptea păn” la miadzănoapte, tot cu tabără legată. Și când au stătut să 
odihnească, pe care unde i-au apucat vremea, aş€ au stătut cu caii înhămaţi, 
tot la un loc, păn-în dzuă. Apoi iar au început a merge păn” la vro 2 ceasuri. 
Apoi au început a rădica părcanile, şi a ieşi oastea cè slobodă afară, şi au 
început a-ș adăpa caii şi a mulțămi lui Dumnedzeu că au ieşit din părcane, 
mai tare decât c-au scăpat de la turci. Și au purcesii pe câmpu pedestrimea, 
pe de laturea obuzului. Atuncea ieșie tătari di prin păduri, bulucuri cu vite, 
cu robi. Deci moldovenii să slobodzie la tătari, ca să scoată robii, iar îi lua 
în goană de-i gonie păn-în obuz, de-i tăi€. Că era caii moldovenilor leșinaţi, 
de-ș da în capi. 


Atunce Șeremet au poroncit moldovenilor să dè pace tătarâlor, să nu să 
bată cu dânșii, că ei au făcut pace, și nu le-or da agiutor, și or petrece rău 
cine să va mai bate cu tătarâi. Deci moldovenii au început a striga şi a-lu 
blăstăma, cum n-or merge ei să să bată, că ei îș văd părinții şi fămeile și 
feciorii lor robi la tătari, de audzie Şeremet cu urechile cumu-l blăstăma. Iar 
el le dzicè să nu bage samă, că-i va scoate împăratul, şi care va merge cu 
dânșii le va da împăratul moșii la Moscu. Și nu-i era şi ruşine a grăi ce nu să 
cade, un omŭ mare ca acela! 


Atunce mergându câțiva moldoveni depărcior înaintea obuzului, s-au 
tâlnit cu vro 100 de tătari viind cu câţva robi de la Iaşi. Și le era caii obosiţ 
şi a lor. Deci lovindu-i moldovenii fără veste în gura Jijiei, i-au tăiet pe 
tătari, mai pre toţi, și i-au dat şi în Prut, de s-au înecat. Și au scos acei robi 
toți. Și într-acei robi s-au fost tâmplat de robisă și pe un căpitan, atunce 
purcesu din leși, anume Tudosie Ciohoranul. Și acela au spus atunce că altă 
oaste, fără acei tătari, la leşi n-au mărsu. Atunce audzind, toți s-au învoieşat 
şi, spuind lui Dumitrașco-vodă, au dat laudă lui Dumnedzeu. 


Atunce toț moldovenii au purcesă în răsipă, carii cum pute, pre la 
bejeniile lor. Atunce şi moscalii au dat lui Dumitraşco-vodă 200 de moscali, 
de s-au dus în laşi, ca să-ş apuce doamna, să iasă înaintea moscalilor, mai 
sus pre Prut. 


Dumitraşco-vodă, sosind în lași, au odihnit 2 dzile păn” s-au gătit, 
neavând nici unele de cele ce trebuie, nici ave cu cine, că-ş căuta oamenii 
cineş nevoia sa de fugiè. Atunce era și câţva turci balgii în Iaşi, şi mulţi 
moldoveni din cei de jăcuisă pe turci îndemna pe Dumitraşco-vodă ca să-i 
taie și pre aceie ce mai rămăsese și era la închisoare, dzicând că, de-or 
scăpa turcii aceie, ei n-au putere să trăiască în ţară, că turcii ştiu tot cine ce 
au jăcuit. 


Dumitraşco-vodă n-au priimit acel lucru să-l facă, ca să-i taie, ce-au 
socotit că, măcar că sunt păgâni, dar nu sunt vinovaţi, că sunt neguţitori și le 
agiunge lor cât i-au jăcuit, de i-au rămas săraci, și câtă pedeapsă de foame 
au tras la închisoare. A doa, iar au mai socotit că, de-i va tăi€ pre balgii, el 
apoi nu va ave cu cine va merge la Moscu, că slujitorii și jacașii cari-i 
jăcuisă pre acei balgii n-or merge cu dânsul și or rămâne toţi în ţară. Deci cu 
acestu sfat, au poate-fi nărocirea lor, au scăpat de moarte. Și purcedzându 
din lași, au trecut Jijia pre la Popricani și s-au tâlnit la Prut, la Zagarance, 
den ceastă parte, cu obuzul moschicescu. 


Domnit-au Dumitraşco-vodă ţara numai 9 luni în anul 7218 şi au ieşit 
din leși iulie în 16 dzile, iar moscalii au făcut războiul atunce la Stănilești în 
iulie 11 dzile. Deci de la Prut au purcesii în sus depreună cu moscalii și au 
trecut Prutul pre la Ştefăneşti în cee parte. Şi de acolo au mărsu dreptu la 
Movilău, la Nistru. Deci câţi boieri şi alţii mai de gios, din moldoveni, ce- 
au ieșit cu Dumitraşco-vodă din laşi și au purces cu obuzul, audzie c-au 
iertat turcii pre cei greşiți. Dar nu mai pute să s-întoarcă înapoi sau să fugă 
într-altă parte din obuz, căci că prăda donţii și căzacii lui Medhoroţschii și a 
lui Tanţschii pre cine găsie în laturi de obuz, de-i lăsa numai cu sufletele. Ce 
nu avè putinţă să să ducă într-altă parte, ce le-au căutat numai să să ţie cu 
obuzul, cu Dumitrașco-vodă. Că, când au venit împărăţia, avè ucaz oastea 
de nu strica nimărui nemic, iar la întorsu strâca tot ce găsie. 


Sosind obuzul la Movilău, la Nistru, să luasă nişte tătari, ca vro 200, în 
urma obuzului. Pe cine găsi€, tot lua. Și au dat preste dânşii Ivaneţschii 
polcovnicul și cu Tanţschii, cu slujitorii lor moldoveni, ce era la steag. Şi i- 
au tăiet pe tătari și au prinsu şi vii vro cinci, şese și i-au dus la împăratul. Şi 
au pus de i-au spândzurat în malul Nistrului, încălțaţi, îmbrăcaţi. 


Iară după ce-au trecut moscalii Nistrul, au scris împăratul Moscului la 
turci că, de n-or porni pre craiul $fedului în 12 dzile și l-or ţine acolo la 
Tighine, el încă a strica pacea, nu a ținè-o. 


Dumitraşco-vodă au făcut căutare tuturor moldovenilor câţi sunt cu 
dânsul și i-au întrebat, merge-or cu dânsul la Moscu au ba. Ce toţi au 
priimit, că într-alt chip nu avè cum dzice. Că nu avè cum merge într-altă 
parte de răul tălhăritului. Și i-au pus Dumitrașco-vodă într-un izvod şi l-au 
dat împăratului, de l-au iscălit cu mâna lui. Iar boierii și slujitorii aceștia 
erau anume: 1. loan Niculce hatman; 2. Savin Zmucilă vel-ban; 3. 
Gheorghiţi  vel-păhamic; 4. Iordachi Aristarhu vel-ușer;, 5. Pavel 
Rugină vel-comis; 6. Mogâlde sardar; 7. Ilie Abăza, vornicul despre 
doamna; 8. Dumitru aga; 9. loan Mirescul polcovnic; 10. loan Bănariul vel- 
căpitan; 11. Brahă, căpitan de dărăbani; 12. Moţoc jicniceriul; 13. loan 
Dzărul, vătav de copii; 14. Nuor Dzărul postelnic; 15. Costantin Dzărul 
medelnicer; 16. Vasilie Dzărul, tij medelnicer; 17. Mechichi stolnicul; 18. 
Antiohie cămăraș; 19. Costantin Pârcălabul medelnicer; 20. Dima baş- 
bulucbaş; 21. Ciute căpitan; 22. Apostol căpitan; 23. Toader Mirescul 
căpitan; 24. Pavăl Mirescul căpitan. 


Toţi aceștie și alții mai proști, mai de gios slujitori, carii aice nu s-au 
putut înșira anume, i-au scris împăratul în visteria lui, de s-au dus cu 
Dumitraşco-vodă. Şi atunce au dat împăratul lui Dumitrașco-vodă 2.000 de 
ruble, să le fie de cheltuială lui și moldovenilor. Și l-au orânduit să margă să 
iernedze la Harcov, preste Nipru, dincolo de Ţara Căzăcească, în slobodzie, 
aproape de Azac. Că acolo să cerşusă și el, lăudându-i unii din moldovenii 
carii știe că-i locu bun. Și au poroncit la gubernatul Apracsin să-i de 
iernatec lui și tuturor moldovenilor lui, dându-i și 200 de draguni să margă 
cu dânsul. 


lară lui Rentu ghenaral și Tomii spătar le-u scris împăratul 
moschicescu și au trimis cu cărţile pe un omi a lui, împreună cu omi a 
veziriului, să lasă Brăila şi să vie după dânsul în sus. Deci Toma spătariul, 
cum au audzit, cum au fugit în Țara Ungurească, de ș-au mai apucat ceva de 
acolo. Și pe urmă au venit la împăratul, la Petreburcu, cu câţva munteni ce- 
au fost cu dânsul la Brăila. Și l-au făcut împăratul ghenarar și-i da pre an 
leafă 5.000 de ruble. Şi cu vremea ş-au adus și giupâneasa din [ara 


Muntenească. Şi i-au dat sate în Ţara Moschicească de chivernisala vieții. 
Și trăind acolo câţva ani, suptu poronca împărăției, s-au schimbat și el din 
viiața aceasta lumască, iar giupâneasa lui au rămas și păn-acmu cu pace, de 
trăiește pre acele moșii ce i-au dat împărăţia. lar Rentu ghenaral s-au rădicat 
de la Brăila cu toată oastea în sus pre Siret, pre la Cernăuţi, tot stricând și 
mâncând ce găsiè prin ţară. Și ţara fugisă de la câmpu la munte. Și dac-au 
audzit că vine Rent pre acolo, să mira încotro vor mai fugi. Deci Rentu, de 
la Cernăuţi au trecut Nistrul în cee parte pre la Hotin şi au agiunsu pe 
obuzul lui Șeremet acolo, la Polonia. 


Iară împăratul, de acolo de la Movilău, ş-au luat 200 de draguni și au 
purces în sus pre Nistru, pre la Cameniţă. Și acolo s-au despărțit de obuzul 
cel mare. Și de la Cameniţă au luat în sus, prin Ţara Leşască, pănă unde au 
găsit pre Avgust craiul, împreună cu împărăteasa lui, de s-au sfătuit şi s-au 
odihnit vro trei, patru dzile. Și atunce l-au cinstit Avgust craiul. Şi șădzând 
la masă împăratul cu împărăteasa și cu mulți domni leșeșşti, şi între acei 
domni fost-au şi Adamu Sinavschii hatman și cu hătmăneasa lui. Și între 
alte voroave, multe can cu glumă, dzis-au hătmăneasa lui Sinavschii cătră 
împăratul moschicescu aceste cuvinte: „Mult mă mir de voi împărații şi 
craii, cum de nu vă ţineţ de cuvânt și ne amăgiţi pe noi. Că mai anțerțu ne- 
au dzis noao, tuturor leșilor, craiul $fedului să ne gătim cu toții să mergemu 
să iernăm în stolița moschicească, împreună cu dânsul. Şi noi când ne 
gătiem să mergem pre cuvântul lui, el ne-au amăgit și n-au mărsu la stoliță, 
şi s-au dus la 'Tighine. Și acmu împărăţia ta ne-ai dzis să ne gătim să 
mergem la Țarigrad, și noi ne bucurasem tare c-om merge de-om vedè 
Țarigradul. Și când noi ne gătiem, măria ta n-ai vrut și te-ai întorsu 
înapoi.“ lar împăratul au râs atunce, şi cu toţi câţi era la masă, şi i-au dzis: 
„Păcat că nu eşti tu bărbat, să te chemi Sinavschii. Că de-ai hi tu bătbat, să 
nu hii fămeie, adevărat aş merge cu tine la Țarigrad. Iar bărbatul tău au 
zăbovit oştile, nu le-au trimis mai în grabă. Pentru acee nu m-am dus în 
Țarigrad.“ 


Și de la Avgust craiul au purces împăratul la Râga, unde era Menjic cu 
oștile lui, carii sta împotriva $fedului. Iar de acolo, de la Râga, s-au dus la 
Petreburcu, la scaonul său de iarnă. 


lară Șeremet, cu obuzul și cu Dumitrașco-vodă, au mărsu de la 
Movilău păn” la Șarhorodul. Şi de acolo s-au despărțit de Dumitraşco-vodă 
şi au purces spre Ţara Leşască, cu toată oastea lui, câtă mai rămăsese, de o 
mai sătura, pre la Nejboji şi de la Nijboji la cetatea Polono, de au deşărtat-o 
de oastea moschicească și de alte lucruri ce era, că o ţine moscalii. Și apoi 
au rădicat toți oamenii di prin târguri şi de prin sate, câţi era în Ucraina, şi i- 
au trecut pre toţi preste Nistru în hotarul moschicescu. Și au trecut şi el cu 
toată oastea, de au aşădzat-o la iernatec în Ţara Căzăcească, iar el cu curtea 
lui s-au așşădzat în târgu, în Prelumpca. 


Iară Dumitrașco-vodă, de acolo de la Şarhorod, după ce s-au despărțit 
de Șeremet, au purcesii dreptu la Chiov, pre la Nemirova, prin câmpu 
pustiiu, că pre acolo era atunce locul pustiiu, numai cu cele 200 de draguni 
şi cu moldovenii, câţi era cu dânsul. Că mai fusese şi niște căzaci, cu 
Medhoroţschii și cu Rogojenţschii, și l-au lăsat în urmă pre Dumitrașco- 
vodă. Şi aceie s-au dus înainte. 


Deci Dumitrașco-vodă, rămâind mai în urmă numai cu acele 200 de 
draguni, precum mai sus s-au pomenit, nu era mult să-i iei zaporojenii de 
grumadzi împreună cu tătarâi. Că prinsese limbă și-l luasă șleavul, să margă 
după dânsul să-l prindză. Şi cale numai de un civertu de ceas, de nu l-au 
agiunsu să-l iei de grumadzi, cu toată tabăra lui. Că era ca la 1000 de 
zaporojeni și mai bine, împreună cu tătari amestecați. Ce norocul lui au fost 
că au fost apucat de au agiunsu în târgu în Bila Ţărcvâi. Şi acolo în târgu 
era cetate şi puşci şi oaste moschicească. Şi vădzând zaporojenii c-au 
agiunsu în Bila Ţărcvâi, s-au întorsu înapoi. lar Dumitrașco-vodă nemic de 
aceasta nu știe, mai pre urmă au oblicit. 


Și de acolo au mărsu în Chiov, de s-au odihnit 2 săptămâni, dându-i 
moscalii ce-i trebuiă, nemic nu-i lipsi€. Și când au vrut să purceadză de 
acolo, din Chiov, mulți moldoveni au vrut să rămâie acolo şi nu vre să mai 
margă cu Dumitrașco-vodă înlontru. Și încă şi Ion Niculce hatmanul nu vrè 
să mai margă cu dânsul, gândind că doar ne-or lăsa din Chiov de ne- 
om întoarce la pământul nostru. lar Dumitraşco-vodă n-au vrut să ni lasă să 
rămânem, ce au mersu la comendatul de Chiov și i-au arătat izvod, cu 
iscălitura împăratului, de câți boieri era, ce-l făcusă la Movilău, dzicând că 


suntem daţi pre mâna lui și nu ne va lăsa să ne ducem la turci, să facem 
vreun vicleșug. Că el a vrè să de samă pentru noi la împăratul. 


Deci comendatul, vădzând aşè, i-au dat pe toți pe mâna lui 
Dumitraşco-vodă cu sila, şi i-au dus cu vartă păn” la Harcov. Și acolo încă, 
după ce-au trecut Ţara Căzăcească, încă era păn” la Harcov, cale de 2 dzile, 
un câmpu pustiiu pentre Harcov şi pentre Ţara Căzăcească. Și acel câmpu 
este şleavul tătarâlor, când pradă de la Crâm. Şi iară cu grijă şi cu multă 
spaimă au mersu, păn-au agiunsu la Harcov. 


Iară Luca visternicul venisă mai pre urmă, în Ţara Leşască, după noi la 
Chiov, şi cu Sandul Sturdze stolnicul. Nevrând ei să margă cu Dumitrașco- 
vodă, nu i-au putut lua, nici comendatul nu i-au dat, nefiind în izvodul 
împăratului, gândind că i-or lăsa moscalii să s-întoarcă înapoi. Deci 
moscalii nu-i lăsa să s-întoarcă înapoi, că venisă și Galenici cneazul mai pre 
urmă în Chiov, de ţină drumul tare închis, de nu lăsa pre nime să iasă din 
Chiov încoace. Că era un omi rău, şi nici de mâncat, nici de cheltuială nu le 
da. Şi s-au ispitit într-un rând să fugă, și i-au prinsu și i-au ţinut închişi o 
lună. Și apoi i-au dat pre chizăşie Tomii ghenarariului și i-au slobodzit. Și 
au şădzut un an acolo în Chiov, pănă ș-au mâncat tot ce-au avut. Şi apoi de- 
al doile rând s-au ispitit cu fuga, de au scăpat încoace, de au venit în 
Moldova. Și alți moldoveni, câţi s-au mai tâmplat în Chiov, tot aşe cu fuga 
au scăpat. 


Și câţi scăpa din Chiov încă cu multă grijă veniè păn-agiunge spre 
Cameniţă, că, rămâind locul pustiiu, era tălhărit mult, și leşii ave pizmă pre 
moldoveni, căci s-au închinat la moscali. Deci pre câţ prinde îi tot jăcuie, şi 
pre unii îi și omorâ€, pre alţi-i pune la popreală. Numai Adam Sinavschii 
hatmanul să pune pentru dânșii şi pre cari-i oblicie că-s închiși, trimite de-i 
scote şi-i miluiè. Și pre unii îi pune la steaguri, dându poroncă să le dè pace. 
Și leşii furiș tot îi strâca. 


Dumitraşco-vodă, după ce s-au aşădzat la Harcov, zahară pre multă îi 
da și lui şi tuturor moldovenilor, cât nu pute birui să o mânânce. Și i-au mai 
dat pe deasupra și 13 sate a unui ghenaral, ce-l chema Sidlovschii, pline de 
pâine şi de hălășteie cu mori și câte doao, trei sute de oameni într-un sat. Şi 
bucate, vaci, boi, oi, stupi, odoară, toate le dedese lui Dumitrașco-vodă, 
sirmeaoa acelui ghenărar, cădzind el într-o greșală. 


Deci Dumitraşco-vodă nu vre să ţie pre moldoveni cu dragoste, ca pre 
nişte streini ce ş-au lăsat casăle și s-au streinat de moșiile lor pentru dânsul, 
ce vrè să-i ţie mai aspru decât în Moldova. Că i să schimbasă hirea într-altu 
chip, nu precum era domnu în Moldova, ce precum era mai nainte, tânăr, 
pre când era beizadè în dzilele frăține-său, lui Antiohie-vodă, încă și mai 
rău şi iute la beţie. Să scârbi€, şi ușa îi era închisă, și nu lăsa pre moldoveni 
necăiuri din târgu să iasă afară, fără ocazul lui. Și cu căzacii de loc iară să 
învrăjbisă rău, că nu-i ţine într-o nemică. Deci şi moscalii cei mare încă-l 
urâsă, pentru căci îl iubie împăratul şi-i dedesă nume mai sus decât a 
tuturor. 


Atunce s-au sculat Savin Zmucilă banul şi mult l-au amestecat la 
Șeremet, dzicând că „eu când n&-mi închinat la leşi, cu Petriceico-vodă, 
ave cinste şi boierii ca şi domnul.“ Și cărți de la Sobeţschii craiu, ce era 
atunce, şi le arăta lui Șeremet, precum au avut voie boierii, și când le-au 
fost voia s-au dus în ţara lor, în Moldova, iar Dumitraşco-vodă va să-i facă 
robi în ţara creştinească. Și multe ca aceste, care nu le pociu toate să le scriu 
cu condeiul mieu, după cumu sunt firile moldovenilor, carei nu pot nici la 
casele lor trăi să nu să sfădească, dar în ţară streină. Că şi când au fost cu 
Petriceico-vodă, iar destule sfădzi au fost şi atunce între domnu şi între 
boieri, ca şi acmu. Care pre urmă iar lor ș-au stricat, ca şi acmu de la 
moscali, care mainte să va arăta. 


Împăratul Moscului, după ce s-au aşedzat toți la iernatec, precum s-au 
scris mai sus, scris-au la Șeremet şi la tot sinatul și gubernaţii cei mare, de 
au mersu toţi la Petreburcu, la sfat. Și atunce au mersu și Dumitrașco-vodă 
la împăratul. 


Deci, după ce s-au strânsu toţi, au început împăratul a-i întreba pe toț: 
tinè-vor pace cu turcul, au ba, şi da-or ce-au giuruit, au ba? Deci sinatul cel 
mare au dzis nemic să nu de și să s-apuce de vară iarăşi de războiu. De s-au 
tâmplat acmu aşè sminteală, de acmu să va chivernisi într-altu chip, de n-a 
fi aşè. Căci bani și oaste este de agiunsu, au putere și doaodzeci sau 
treidzeci de ani să să bată. 


Atunce împăratul, vădzând că-i sfatul așă, au și orânduit, în toate ţărâli, 
de 30 fumuri să mai facă uni omu de oaste, gata cu tot ce-ar trebui, să mai 
adaugă încă vro 50.000 de oaste preste cât mai are. Și au orânduit, pănă i-a 


porni în gios pre Don, și au mai lungit flintele decât inicercele turcilor, de o 
şchioapă mai lungi, ca să poată bate mai departe. Şi au făcut tot paloşe 
simcelate în vârvu de amândoao părţile ascuţite, să să bată cu turcii la 
năvală, și au lepădat spăgile. Şi le-au făcut la grumadzi lădunci de hier albu, 
la tot săldațul câte de o ocă de apă, ca să aibă hiecare săldaț apă gata la 
războiu, să nu pată ca la Stănilești. Și au însurat atunce și pre Şeremet, 
dându-i împăratul o rudă a sa, dzicându-i să- facă copii, să-l uite feciorul 
ce era zălog la turci, netocma că l-a scoate el și pre acela. 


Și au socotit atunce să pornească pe Dumitraşco-vodă înainte cu 
greimea, să-i dè 40.000 de moscali călăraş și 40.000 calmâș şi 30.000 donţi 
şi 40.000 căzaci cu hatmanul lor, să intre în Crâm, să tot taie, să ardză, păn- 
a intra și greimea să să apuce de cetăţi a le bate şi a le lua. Și așe au aşădzat 
sfatul să facă, și începus-a porni zaharaoa şi gătisă toate aceste ce scriu mai 
sus. 


Iară Șeremet, măcar că s-însurasă, îi era jele de fecior, că va pieri la 
turci, cum au și pierit. Şi să tot ruga sinatorilor, ca doar ar pute strica sfatul, 
şi ei nu vre, nici pute, că apucasă de grăisă cătră împăratul, și le era ruşine 
să întoarcă sfatul. Deci oblicind împăratul pentru Șeremet că i-i jele de 
fecior, tare i-au bănuit și l-au mustrat, aducându-i aminte când l-au fost 
trimis înainte pre Șeremet să margă să strice podul la Dunăre, după cum îi 
poroncisă. Și mai pe urmă, venind şi împărăţia sa, ş-ar fi luat cele 2 polcuri 
a lui cu 12.000 de oaste şi cu Dumitrașco-vodă cu moldoveni şi s-ar fi dus 
întinsu la pod, făr” de nici o grijă. Care polcuri să chema Preobrajenschii și 
Simionenţschii. Şi cu acele 2 polcuri ar fi bătut pre turci. Altă nu i-ar fi mai 
trebuit, ce ar fi lăsat-o înapoi, de ar fi venit încet și ar fi izbândit. 


Atunce au sosit mai pre urmă, după acel sfat, şi un unchiu a 
împăratului, anume Apracsin, gubernatul de Azac. Şi întrebându-l și pre 
dânsul sinatul, el au dzis că nu-i bine cum au așădzat sfatul, că-i cu greu a 
să bate în trii părți. Că cu Șfedul sunt câţva ani de când să bat. Și dintru un 
lucru de nemică s-au început sfada acmu și cu Turcului. Aşijdere şi leşii le 
sunt vrăjmași. Cu greu la va fi. Numai cu turcii, cum au așădzat, aşe să lasă 
deodată, şi de-or şi mai cere, să le de, pănă a trece craiul Șfedului. Și apoi 
să ste să să împace cu $fedul și, împăcându-să cu $fedul, s-or aşădza prè 
lesne şi cu Leavulu. Atunce le-or ieși și solii de la turci, ce sunt zălog. Deci 


pre lesne este atunce a strica pacea cu turcii şi a să bate pre cu iușor cu 
dânşii. Și aşè s-au apucat şi Savva Rogojenschii cum despre turci, dându-le 
bani, or face pace. Deci sinatorii, pentru voia lui Șeremet, au mersu la 
împăratul, şi dzicând aceste cuvinte, au lăsat și el să fie aş€, după sinat. Şi s- 
au părăsit a mai face oaste împotriva Turcului pănă la o vreme. 


Împăratul Moscului ş-au strânsu toată oastea și au șădzut în vasă, de-u 
trecut de la Petreburcu marea, în cee parte, la $fed, asupra finiilor. Şi s-au 
bătut acolo 2 ani și au luat toată crăia finiilor, ce era suptu ascultarea 
Șfedului. Şi au luat și cetate Abovuli, care era stoliță finiilor, și apoi iarăş 
cu cinste s-au întorsu la scaonul său, la Petreburcu. 


Iară pre Șeremet l-au trimis la Chiov și i-au lăsat 20.000 de oaste 
căzaci şi calmâși, să ste să dè ce-a da, să-ş scoată feciorul şi să poarte grijă 
despre turci, să aşedze acel lucru. Așijdere și despre partea Râgăi au lăsat 
pre Menjic fercu-marșalăc, să păzască despre șfedzii din gios. 


Iară Dumitrașco-vodă atunce au făcut ponturi de cere Țara Harcovului, 
cu toate veniturile, dzicând că ţară au lăsat, ţară să-i dè. Și pre toți 
moldovenii el să fie mai mare. Ce va fi voia lui, volnic să fie, fără ucazul 
împăratului. Nime să nu hie volnic a merge nicăiuri. Şi altele multe ca 
aceste. 


Atunce împăratul au dat acele ponturi a lui Dumitrașco-vodă la sinat, 
să le vadză şi cum or socoti ei. Deci Apracsin au dzis cătră sinat: „Nu-i bine 
să-i daţi Ţara Harcovului, ce o cere el, că măcar eu că am vro 30 de răvașşe 
de la acei căzaci, din Harcov de jalobele lor ce au pre Dumitraşco-vodă. Şi 
acolo, într-acè ţară, sunt aproape de 80.000 de oaste slujitori, și acmu 
nefiind pace, lesne le este a să rădica ca să să de suptu Turcu că nu-i departe 
Azacul. Și cât am sta să ne batem cu streinii, noi om vre să ne batem cu ai 
noştri.“ 


Atunce și Şeremet au dzis: „Adevărat, bine au dzis, că aşe va hi. Şi 
încă este alta şi mai mare. Că mi-au spus un boier a lui, anume Savin 
Zmucilă banul, că mai nainte vreme s-au mai închinat din domnii 
moldoveni la creştini, la leşi, la unguri, şi apoi i-au iertat turcii, de s-au dus 
la dânșii. Și mai pe urmă acei domni multu rău au făcut creștinilor, anume 


acei domni Pătru-vodă, Grigorie-vodă. Așijdere și acesta, de s-a așădza la 
Harcov, nu-i departe Crâmul.“ 


Deci sinatul, audzind, au ales să de lui Dumitrașco-vodă 1.000 de 
dvoruri în Ţara Moscului, care acea mie de dvoruri cuprinde 50 de sate, şi 
oameni ca 15.000 suntu. Și să-i mai de și câte 20 pungi de bani pre an, care 
fac 6.000 ruble, și 2 părechi de curți frumoasă în stoliță. Iar boierilor să le 
dè 13 sate ce-au fost acelui ghenărariu Sidlovschii, de le stăpânie 
Dumitraşco-vodă. Care boieri a priimi, să-i de de acele sate, iar care nu a 
vrè, să-i dè ucaz de voie, să-ş margă la pământul său, ca să s-aşedze. 


Deci Dumitrașco-vodă, ieşindu-i ucaz, au şi venit la Harcov cu multă 
voie rè, că să depărteadză de ţară, şi s-au rădicat și s-au dus în Moscu. Și nu 
mult după aceasta i-au şi murit doamna Casandra, fata lui Șărban-vodă, 
domnul muntenescu, și au îngropat-o în târgu, în stoliță. Și au rămas 
văduoiu de-au trăit câtăva vreme, păn” s-au însurat, care s-a scrie mai 
nainte. 


Iară boierii cine au vrut să priimască, le-au împărţit de acele sate a lui 
Sidlovschii, de trăiescu unii și pănă astădzi într-acele sate, iar carii n-au vrut 
să priimască, ei au venit la Chiov, la Șeremet, ca să-i sloboadză. Dar 
Șeremet nu vre să-i sloboadză, și-ncă nu numai pre boieri, ci şi pre 
neguțţitori, și pe slujitori, şi pre toți. Că-i dzisese Dumitraşco-vodă, în pizma 
boierilor care să duce de la dânsul, să nu lasă nici pre unul să treacă, păn” nu 
i-or slobodzi turcii feciorul. Deci Șeremet să potrivisă lui Dumitrașco-vodă 
şi nu-i lăsa, de-l blăstăma toţ, că pierie atâţe oameni. Alţii nu ave ce mai 
cheltui, alții era neguţitori, altora le rămăsese fămeile în Moldova. Ce bogat 
blăstăm era asupra lui Şeremet! 


De aceasta audzind chihaia veziriului, au dzis feciorului lui Șeremet: 
„Pentru ce poprește tată-tău neguțutorii și moldovenii ce vor să vie încoace? 
Să-i scrii ca să-i sloboadză.“ Și aşè, pe scrisorile feciorului lui Șeremet, au 
slobodzit neguţitorii şi pre alți moldoveni ce era acolo. Atunce m-au 
slobodzit și pre mine, loan Niculce hatman, cu voia lui, după ce-au trecut 
doi ani. Și am venit în Ţara Leşască, cu multă nevoie, care s-au pomenit 
mai sus. 


Dumitrașco-vodă, după ce s-au dus la Petreburcu, pre boierii 
moldoveni n-au vrut să-i iei cu dânsul la împăratul, socotind că va isprăvi să 
nu mai poată scăpa de acolo. Şi-i grăie de rău cătră împăratul, dzicând că 
Ion hatman şi alţii au rămas acolo și vor să să ducă la turci, şi pentru acee 
au trimis de i-au luat cu vartă, de i-au dus la Harcov, vrând să-și acoperă 
ruşinea, căci i-au dus cu vartă. Că oblicisă împăratul de acel lucru, că i-au 
luat cu sila, și unii din Chiov au şi fugit. 


Iară împăratul au răspunsu lui Dumitrașco-vodă, mai vârtos pentru 
mine, loan hatman: „Dacă nu va să șadză, volnic să fie. Dumnedzeu să-i 
agiute să margă unde i-i voia, că nu mi-i robu.“ Atunce Dumitrașco-vodă n- 
au căutat bine, unde i-au răspunsu așe€. 


Iară când mi-am luat dzioa bună de la Harcov, de m-am despărțit, mult 
mă îmbi€ să mai ședzu, și multe să adeverie să-m dè, şi să-m isprăvască şi 
de la împăratul mare milă. Și când mi-a hi voia, el să-mi isprăvască. Dar eu 
eramu bucuros c-au venit acela ceas, de-am găsit vreme să ies dintr-acel 
norod greu și cumplit. Că-s nişte oameni foarte necredincioși, și prè cu greu 
traiu au oamenii ce sunt nedeprinși cu acel felu de oameni dintr-acele părți. 
Și avè mare jele, şi el, şi doamna lui, și toți moldovenii. Și-m dzicè că nu 
mi-oi putè face pace, ce oi pieri de turci. Dar eu am pus nădejde la 
Dumnădzeu, și pentru dreptatea me nu s-au îndurat și din toate m-au scos. 
Și după ce-am venit, încă şi Șeremet în câteva rinduri mi-au dzis să mă 
aşedzu și va scrie la împăratul să-m de jalovanie și sate. Dar tot n-am 
priimit, că este norod prè cumplit, și nu sunt oamenii slobodzi să margă 
unde i-i voia, nici la împărăție fără ucaz. Și ucaz nu vor să facă, ca pentru să 
nu facă cheltuială împărăției. Și la împărăție, vro curte mare ca acee, cu 
tvorebnici mulți, nu-i măcar pre cumu-i la domnia țărâi noastre, sau altă 
crăie și domnie, ce foarte un lucru puţin, numai oșteni de agiunsu. Deci de 
viiața mè îmi era cum îmi era, dar mai mult îmi era pentru copiii miei, la ce 
vor rămâne, că numai doar săldaţi să fie, iar la alte boierii nu încap feciorii 
unora ca acestora. 


Ce, fraţilor moldoveni, rogu-vă să luaţi aminte, să vă învăţaţi şi să vă 
păziţi. Orcât ai fi în cinste la vrun domnu, bine este să-i slujeşti cu dreptate, 
că și de la Dumnedzeu ai plată. Dar cu domnul niciodată să nu pribegești, 
măcar cum ar hi, și nu numai în ţară streină, ce nici în Țarigrad cu dânsul să 


nu mergi, fiind tu moldovan. Ce să-i slujești în ţara ta, căci streinii caută 
numai pre domnu să-l miluiască şi să-l cinstească, iar pre boieri ce sunt 
pribegi cu domnul, într-o nemică sunt. Altă cinste are boieriul, cându-i 
pribag singur, alta este, cându-i cu domnul său. Și apoi domnul să visadză 
că este tot puternic, ca la ţara lui, când este domnu, și va să ţie așe, ca să 
năcăjască pre acei boieri, şi nu socotește slujba ce i-au făcut, că s-au 
înstreinat, ce nemică învoială nu-i face. Nădejdea domnului este ca săninul 
ceriului şi ca încetul mării: acmu este senin şi să face nuor, acmu este mare 
lină și să face fortună. 


Acmu să lăsăm cele streine păn-aice a le scrie deodată, pănă iar le-a 
veni rândul, și iar să ne întoarcem a scrie, de unde amù lăsat a scrie de ţara 
noastră. 


Veziriul, rămâind la Stănileşti după ce-au purces moscalii, au și trimis 
pre un pașă, anume Curt, să ste la leşi, cu ferman de iertare tuturor 
greșelelor cine ce-ar hi făcut. Și au trimis și la Lupul sin Gavriliţă să-l aducă 
de la bejenii de la Bursuci. Ș-au răpedzit în toate părţile la vadurile Prutului, 
unde găsie moldoveni, de-i scote din robie. Și au purcesu de la Stănilești 
cătinel spre Dunăre, să margă la Țarigrad. 


Curtu-pașa, după ce-au agiunsu în laşi, pre cine găsi€ din căpeteniile 
țărâi au și început a-i boieri, cum boiereşte domnul Moldovii. Și șede în 
curțile domneşti. Iar atunce era un boieriu, Darie Donici sărdar, care pre 
urmă la alți domni au agiunsu și logofăt mare, iar la moscali au fost 
polcovnic. Mergând la Curtu-pașa, l-au pus hatman. Așijdere și pre un 
greci, Buzagiu, îl pusese postelnic mare. Și pre alții ce merge la dânsul tot 
îi boieri€. Ş-au început Curtu-paşa a umbla cu binișor, ca să-l poftească acei 
boieri aice, ca să scrie veziriul să rămâie el pașă în lași. Dar n-au putut 
isprăvi nemic. 


Iară Lupul vornicul mergând la veziriul, mult l-au mustrat pentru căci 
s-au hainit ţara, iar el au dat samă cătră veziriul cum nu sunt ei vinovaţi, 
adecă boierii, nici ţara, ce-i vinovată Poarta, că pre domnii cei buni îi 
mazileşte fără voia boierilor țărâi şi pune domnu pre care nu-l știe ţara. Şi 
dându-i Poarta sabie, face în ţară ce i-i voia. „Pre cum și pre acesta, pre 
Dumitraşco-vodă, l-ai pus măria ta fără știrea țărâi, și au făcut ce i-au fost 


voia. lar mai nainte era obiceiu de-şi alege boierii şi ţara domnu, pre cine 
pofti€ ei, şi pre acela pună și Poarta.“ 


Deci veziriul, audzind acestu răspunsu, nemic n-au mai răspunsu şi l- 
au și îmbrăcat în căftan și l-au trimis să fie caimacam în laşi, păn-a trimite 
împărăţia pre un domnu în Moldova. Și au scris și la Curtu-pașa să să rădice 
din laşi. Și au mai pus căimăcan pre un Macsut postelnicul, care fusese pre 
lângă veziriul în oaste capichihaie lui Dumitrașco-vodă, și-l iertasă veziriul 
pre dânsul. Numai pre soţia lui, pre Iano, l-au tăiet, precum s-au scris. Și au 
purcesii Lupul cu Macsut la Iaşi să fie căimăcan, iar veziriul au trimis de 
scote robii de la tătari. De unde-i găsiè, tot îi aduce de-i întreba, la care 
domnu le-au fost mai bine, la Neculai-vodă sau la Mihai-vodă. Ei dzice că 
le-au fost mai bine la Neculai-vodă, pentru căci le ieșie înainte loan-vodă, 
fratele lui Neculai-vodă. Deci veziriul au scris la împărăție, pentru Neculai- 
vodă, fratele lui lon-vodă terdzimanul, ca să-l facă domnu în Moldova. lar 
împăratul, vădzând scrisorile veziriului, au şi făcut domnu pe Neculai-vodă. 


Iară Lupul vornicul, după ce-au agiunsu la Balica, lângă lași, au scris 
la Curtu-paşa să iasă din lași. I-au trimis și cartea veziriului. lar Curtu-pașa 
nu vrè să iasă din lași, că aştepta să-i vie răspunsu ce scrisese să fie el pașe. 
Iară Lupul i-au scris să iasă din lași, că el să va întoarce la veziriul şi l-a 
foarte pârî. Că lor nu le trebuieşte pașe. Atunce Curtu-paşa s-au spăriet și au 
ieşit din laşi de au purces după veziriul. 


Atunce Lupul și cu Macsut au intrat în laşi căimăcani. Deci Antiohi 
Jora biv-hatman, audzind că este văru-său căimăcan în lași, au alergat şi el 
la văru-său Lupul, să fie căimăcanu și el împreună cu ceielalți, gândindu-să, 
ticălosul, că i să va uita vina lui, ce de-au fost cu moscalii, de-i chema, carii 
s-au scris mai sus. Numai osinda lui Dumnedzeu prè pe rarii om de-l trece. 
Că Lupul, cum au sosit în lași, ca unu lup nesăţios, au și început a prinde pe 
slujitori carei fusese cu moscalii, și închide și-i băte și pre căpitani și le lua 
pungi de bani, dzicând c-au agonisit din jacurili turcilor şi au luat leafă, și a 
pune bani pre târgu, pre neguţitori. Și au pus și de tot omul bejenariu să dè 
câte 2 lei, şi oamenii nu ave ce mânca, că era săcșorul de făină câte 15 lei, şi 
încă nu să nici găsiè. 


Deci oarecarii dintr-acei pătimași de rău, fiind veziriul încă nedus din 
ţară, au mărsu de-au jăluit la veziriul. Și cum au audzit veziriul, îndată tare 


s-au mâniet ș-au mânat pe lon-vodă terdzimanul să şadză în lași căimăcam, 
pănă a veni frate-său Neculai-vodă în laşi, și să chivermisască ţara 
cu îmblândzire. 


Și au mai trimis şi un capegi-başe împreună cu lon-vodă, de au prinsu 
pre Lupul vornicul și pre Antiohie hatmanul și pe Macsut postelnicul, carii 
era căimăcani, şi i-au pus în obedzi, de i-au dus la cetate la Varna, peste 
Dunăre, surgun, de-au şădzut acolo 2 ani la pedeapsă. Pentru faptele 
Lupului au tras şi ceielalți pedeapsă, și s-au plinit atunce un cuvântu prost 
ce dzice: „Cu iarba ce uscată arde și cea verde.“ 


loan-vodă, după ce-au venit în laşi, era bun și blându tuturor şi au 
chivernisit ţara păn-au venit frate-său, Neculai-vodă, în scaon, aice în lași. 
Și lăsând lon-vodă pre frate-seu în lași, s-au întorsu la slujba sa, în 
Țarigrad, la terdzimănie. 


Dumitraşco-vodă Cantimir s-au dus la Moscal și acolo au murit cu 4 
ficiori: Matei, Costantin, Șerban, Antioh. Iar ce-or vini, vremea viitoare va 
arăta. 


CAP. XX A doa domnie a lui Neculai-Voievoda Mavrocordatu, ficior lui 
Alexandru-Vodă Icsaporit, vleat 7220 


Neculai Alecsandru-voievoda Mavrocordat, după ce-au venit în lași, a 
tree dzi, după obiceiu, au boierit boieri. Pus-au pre Neculai Costân vel- 
logofăt, pe Gavriil Miclescul vel-vornic de Ţara de Gios, pre Ilie Catargiul 
vel-vornic de Țara de Sus, pre loan Buhuș, ce-au fostu logofăt, l-au pus 
hatman, pe Ramadan vel-postelnic, pe loan Păladi vel-spatar, pe Gheorghiţă 
Mitre vel-ban, pre Costantin Ruset vel-păhamic, pe Grigoraş Jora vel- 
visternic, pe Costantin Costache stolnic mare, pe Manolache Hurmuzache 
comis mare. Aceştie era boierii lui Neculai-vodă, iar chivernisala şi toate 
trebile era mai ales după Ramadan postelnicul. 


Atunce Neculai-vodă îş lăsasă firea cea simaţă, cum era în domnia 
dintăi. Ce multu să mai lăsasă și trăie bine cu boierii, în dragoste, că era 
boieri fugiţi, unii în Ţara Ungurească, alţii în Ţara Leşască, alții la Moscu, 
şi cu dânșii şi din prostime mulţi duși, și ave grijă că pentru numele lui cel 
strașnic n-or mai veni. Deci arăta cătră toți blândeţe și milă. Deci toți boierii 
s-au întorsu la pământul său. Numai cei de la Moscu n-au venit, că nu pute 
de oști şi nu-i lăsa moscalii, pre cum mai sus s-au scris. 


Și carii boieri, cum veniè din streinătate, da vina cătră Neculai-vodă tot 
pre cei de la Moscu, și ei îș curățiè obrazele, cum n-au știut nemică, şi așe 
să îndrepta. lar Neculai-vodă, măcar că-i pricepe și-i ştie, dar lăsa şi el toate 
pre cum dzice ei, căci era bucuroş, fie cum ştie, numai să vie în ţară. 


Ţara era atunce stricată rău de tătari şi de moscali şi de tălhărit. 
Așijdere și turcii balgii făce multă gâlceavă şi supărare lui Neculai-vodă la 
divanuri, pentru fraţii și rudele lor ce perisă și pentru jacuri ce-i jăcuisă unii 
şi alții. Și făce şi năpăști mai mult decât era adevărate. Deci Neculai-vodă 
făce multă chivernisală. Pre unii can rar îi da platnici turcilor, iar nu deplin, 
pre cât cere ei, iar pre uni-i închide păn” la o vreme și apoi îi slobodzie, iar a 
mai mulți turci nu le ţine în samă. Și să îndrepta, știind rândul Porții dintăiu. 
La giudecată să făce a ţine cu turcul, iar pre urmă ieșie giudecata dreaptă 
moldovanului. Nărocul ţărâi că s-au tâmplat atunce de au venit Neculai- 


vodă. Iar de-ar hi venit atunce altu domnu, mai prost, ar hi fost pre rău de 
moldoveni. 


Măcarii că unii au tras la Neculai-vodă greu mare și multă închisoare, 
cumi au fost feciorii lui Manolie și Toader armașul, că tăiesă niște 
neguțitori de la Roman, fără poronca nemărui, și-i pârâè nişte fraț acelor 
neguțitori, cu ferman de la Poartă, pre carii într-altu chip nu pute să-i 
izbăvască. 


Atunce Neculai-vodă, pe poronca veziriului, au gătat câteva căruță cu 
cai, să pornească spre Şfed la ţara lui prin Ţara Leşască, și cu 30.000 de 
tătari, după cum scrisese de la Nistru împăratul moschicesc la veziriul, 
numai să pornească pre Șfed, după cum s-au tocmit pacea. 


Iară Șfedul n-au vrut să margă şi au scris cărți la împăratul turcescu de- 
au pârât pe veziriul, precum că s-au agiunsu cu moscalii de-au luat bani şi 
au făcut pace. Iar de n-ar fi făcut vicleșug, să iei bani, ar hi luat pre moscali 
de grumazi, că nu mai avè moscalii nici o putere. Și acmu și pre dânsul nu 
l-au pus nici la o cale şi va să-l pornească, să-l iei moscalii de grumazi. lar 
împăratul, vădzând cartea Șvedului, tare s-au mâniet pre veziriul. 


Într-acee vreme sosit-au şi Osman, chihaiaoa veziriului, la împăratul, 
cu cârţi de la veziriul, să iei colac cum au bătut pre moscali şi spuind 
împăratului cum au încungiurat pre moscali, cât nu mai ave nici o putere, 
numai ce striga aman. „Deci vădzându-i că strigă aman, ne-u căutat numai a 
face pace, şi i-am lăsat de s-au dus la ţara lor“. lar împăratul au dzis: „Voi 
aţi căutat căci strigă aman și nu i-aţ luat de grumadzi. Nu era lucru mic 
acela, să vă uitaţi voi la aman. Ce am înţeles eu faptele voastre.“ Și-ndată au 
poroncit de-au tăiet capul chihaii și au trimis de-au omorât şi pre veziriul. 


Deci Şfedul au mai rămas întru acea iarnă şi preste vară, și solii 
moschiceşti tot sta la Țarigrad, popriţi. lar moscalii au dat Azacul turcilor, și 
alte cetăţi au fărmat, după cum s-au tocmit la pace. lar $fedul tot pune 
pricini şi nu vrè, dzicând că, păn” nu s-a duce Șeremet cu oaste din Ţara 
Căzăcească, nu va merge, că Șeremet stă să-i ţie calea. Deci Poarta au 
aşădzat cu solii moschiceşti să să rădice Şeremet cu toată oastea din Țara 
Căzăcească, să să ducă în ţara lor, la Moscu, și ei să pornească pe $fed de la 


Tighine cu tătari şi cu o samă de turci, să-l ducă prin Țara Leșască pănă la 
țara lui. 


Deci Șeremet, cum au vădzut cărţile solilor, precum au aşădzat la anul 
toamna după bătaie, s-au rădicat din Ţara Căzăcească şi s-au dus în sus, la 
Smolenţsca, cu toate oștile lui. Iar veziriul au trimis pe Smail-efindis, cu vro 
30.000 de turci, şi hanul cu tătărâme, să iei pe $fed, să-l ducă la ţara lui. 
Iară $fedul într-acee vreme au prinsu niște tătarî, cu oamenii lui, scriind 
hanul la Șeremet să stè gata la Smolenţsca, că ei vor să purceadză acmu cu 
Șfedul şi l-or duce în Țara Leşască, păn” la un loc, şi l-or lăsa, iar Șeremet 
să-i ias-înainte, să-l iei de grumazi. Și să de 150 pungi de bani hanului, 
precum s-au așădzat. 


Deci $fedul, prindzind acei tătar? cu acele cărţi, au pus de i-au omorât 
pe tătari și au luat cărțile la dânsul. Și tăce mâlcom, iar hanul nu știe 
nemică, că i-au prinsu cărţile şi i-au tăiet tătarâi. 


Și-l tot sili pe Şfed să purceadză, pănă este iarnă și sunt apele 
îngheţate, şi Șfedul tot nu vre să pornească să margă. 


Scris-au paşa de Tighine şi Smail-efindis la Udriu, la împăratul şi la 
veziriul, mutându-să împărăţia atunce acolo, cum că au gătit pre Șfed și 
oastea, și toate sunt gata, și el tot nu vra să purceagă. În doao, trei rânduri i- 
au scris, şi el tot nu vre să purceadză. 


Pănă de la o vreme, mâniindu-să împărăţia pe $fed, au poroncit numai 
să-l pornească cu sila, dacă nu va de bună voie. 


Deci gătind oaste, au mărsu să-l iei cu de-sila. Iar el s-au închis în 
curțile lui la Varneţă, unde șede, și s-au apucat să să bată cu turcii, să nu să 
de. Și inicerii încă oarecum ţine în partea $fedului și nu vre să-i facă ruşine. 
Că nici vre să dè șfedzii cu sineţile în iniceri, nici inicerii în şfedzi, ce 
sta împregiurul curților inicerii la gazda $fedului. Și să mira paşa și cu 
Smail-efindis cum or face poronca împărătească, că să teme pașa să nu facă 
zorbă inicerii și asupra lui. Și striga inicerii: „Pentru ce să facem noi rușine 
acestui craiu, oaspe ce-au vinit la noi?“ 


Deci pașa au chemat pre un agă a lui de iniceri şi l-au trimis să 
grăiască cu craiul, să nu s-apuce de gâlceavă cu o împărăție, că apoi poate 
să pieie. Și l-au învăţat pre acel agă în taină, vădzind că nu priimește craiul, 
când a ieşi de la craiul afară, să dzică cătră iniceri: „Noi iniceri ţinem cu 
dânsul, iar el mai tare ne suduieşte pre noi decât pre paşa şi ne dzice că 
suntemi niște oameni blăstămaţ, și nu să miră el de noi.“ Şi făcând acel agă 
aşe, cum au audzit inicerii acea voroavă, s-au și mâniet şi au început a 
slobodzi focul în şfedzi. lar şfedzii deodată sta, gândindu-să că le sunt 
prieteni, neştiind pentru vicleşugul ce-au făcut aga de iniceri, căci craiul nu 
suduie pre iniceri. 


Deci de la o vreme s-au închis în casă, de să băte, păn” ce-au dat foc 
caselor. Şi ardzând casele, aşè l-au prinsu, și păn-a-l prinde, au omorât cu 
mâna lui vro cinci, şese iniceri. Şi el încă să rănisă. Numai au învăţat pașa 
pre câţva turci să-l apuce, să nu-l omoară inicerii, că, de l-ar fi lăsat, l-ar fi 
omorât. Şi aşè apucându-l, l-au dus în curțile pașii, de l-au ţinut acolo cu 
vartă, păn-au venit răspunsu de la Udriu. 


Atunce au venit poroncă și la Neculai-vodă pentru șvedzi și leşi ce 
ierneadză prin ţară, să-i scoată şi să-i gonească din ţară. lar şfedzii auzind, 
s-au închis câtva în curţi în Prigoreni, în ţinutul Cârligăturii, şi să apăra din 
curţi, de nu le pute strica nemică călărașii moldoveni, ca să-i scoată. Şi au 
trimis călăraşii înapoi la Neculai-vodă de-au întrebat, că într-altu chipù nu 
pot să-i scoaţă, ce numai să de focu casălor. Dar vodă n-au vrut să-i lasă să 
aprindză curţile, ce le-au dzis să stè pe de o parte de dânşii. După aceasta 
curund au venit răspunsu de la Poartă să le de pace. 


Aşijdere mai trimisese Neculai-vodă pre hatmanul cu mulţi slujitori, 
tot atunce, tocma la Cernăuţi, că era oastea lui voievoda Chiovschii 
aşădzată acolo la iernatec şi făce multă stricăciune lăcuitorilor, ca să-i 
scoată şi pre aceiea din ţară. lar ei s-au strânsu la un loc, să s-apuce de 
bătaie, temându-să a trece în Ţara Leşască. Deci hatmanul, vădzând că să 
apucă de gâlceavă, au și rădicat ţinutul Hotinului și a Cernăuţilor şi i-au 
strânsu la un loc pre toți. Iar leşii, vădzând că s-au strânsu atâta om, cădzut- 
au cu rugăminte la hatmanul, şi multe daruri i-au dăruit. Atunce au şi 
nemerit răspunsu de la Poartă şi de la Neculai-vodă să le de pace. 


Atunce au trimis împăratul şi la 'Tighine, de-au pornit pre craiul 
Șfedului la Udriiu împreună cu toţi șfedzii lui. Și l-au așădzat acolo la un 
târgu aproape de Udriu, anume Demirdaș, și nu l-au mai lăsat la Tighine să 
facă amestecături. 


Aşijdere tot atunce, la ace vrajbă, au venit și craiul Stenislav 
Lecinschii din Pomorania teptil, prin Țara Ungurească, au ieșit în Moldova 
la Comănești şi au venit pre la Bacău la Mărgineni, la Ștefăniță Rusetu 
vornicul, cu puţintei oameni. Și de acolo au mărsu în lași la Neculai-vodă, 
de i-au făcut mare cinste. Și au trecut la Tighine și de la Tighine la Udriiu, 
la împăratul turcescu. 


Iară craiul Şfedului au pârât pre hanul și pre Smail-efindi şi pre paşa de 
Tighine şi au dat şi cărțile ce le trimisese hanul la moscali. 


Deci împăratul, vădzând aşè au și mazilit atunce și pre veziriul și pre 
hanul, iar pre Smail-efindi şi pre paşa de Tighine i-au omorât. Şi au pus 
veziriu atunce pre Gin Ali-pașa, şi încă l-au făcut şi ginere. Atunce acel 
veziriu îndată au închis pre solii moschiceşti în Edicula și i-au pus la mare 
pedeapsă, cât nu lăsa pre nime să intre la dânşii. Nici păn” la umblătoare nu- 
i lăsa să iasă, ce şi acolo cu păzitoriu. Ce mai mult să scâmăvie într-un 
ciubăr și da afară. Și pre câț din slugi era moldoveni, munteni sau sirbi, pe 
toţi i-au dat la catargă. 


Atunce au ieșit și Lupul vornicul şi cu Antiohi Jora hatmanul de la 
închisoare, din Varna, cu mijlocul hanului, giuruind nişte sate acolo pe Prut, 
dzicând că sunt ai lui, și mai multe era omenești. Și au mărsu de acolo în 
Ţara Muntenească și, mărgând în Ţara Muntenească, au stătut de i-au făcut 
pace de la Neculai-vodă, să-i de moșiile boierilor celor ce sunt la Moscu și 
alte lucruri multe. Că să teme Neculai-vodă, că începus-a-l amesteca den 
Ţara Muntenească la Poartă și ave şi pre hanul agiutoriu. Şi i-au căutat 
numai să-i facă pre voie, să vie în ţară, să nu mai umble amestecând și 
făcând cheltuială tărâi. Deci, după ce-au venit în ţară, îndată l-au pus vornic 
mare și i-au dăruit și 8 pungi de bani. Și nu i-au agiunsu atâta, ce au 
cerșut și satele boierilor ce era pribegi la Moscu. Și i le-au dat deodată, iar 
după ce-au venit Luca visternicul, i le-au luat şi iar le-au dat Lucăi. lar mie, 
lui Ion hatman, îmi sta mare piedecă, ca să nu pot veni în ţară, să-mi ţie el 
moşiile. Și nu să teme de osinda lui Dumnedzeu, ca să-și aducă aminte câte 


pedepse şi urgii de domni pre la închisori, în câteva rânduri, au tras. Care 
mai pre urmă au giudecat Dumnedzeu, că mi-am făcut și eu pace la domnia 
lui Mihai-vodă, şi cu giudecata mitropolitului şi a tot Divanul mi-am luat şi 
eu moșiile înapoi. 


Iară Şeremet, den Smolenţsca, dac-au înţeles că au închis solii iar, s-au 
şi întorsu cu oastea la Chiov. Şi veniè şi dzi și noapte. Și cum au agiunsu 
de-au întrat în Chiov înaintea oştii sali, iară tătarâi au și slobodzit un 
ceambul din Bugeag, de-au lovit fără veste, numai 5 dzile, de-au agiunsu 
pănă suptu Chiov. Și au tăiet, şi au robit, şi s-au întorsu de-au luat 20.000 
robi. Și s-au întorsu înapoi cu pace, că n-au avut cine le sta împotrivă, ne 
fiind oaste în Chiov. Că de-ar hi fost măcar vro 2.000, n-ar fi scăpat nici un 
tătar, că le stătusă caii, de merge pre gios câți rămăsese pre urmă pre șleav, 
şi ieșie ruși de prin bălți şi de prin păduri de-i ucide. 


Atunce să tâmplasă numai Ivanenco şi cu 'Tanţschii, făr” de slujitori. Și 
au ieşit ei cu 20 de oameni din Chiov, de o lature, și au găsit vro 15 tătari, şi 
i-au luat de grumadzi, de i-au dus la Șeremet, în Chiov. Iar altă oaste era de 
cee parte la Nipru. Nărocul tătarâlor că nu pute trece, că nu-i ţine gheața, 
nici pute trece prin apă. Iară când au fost de primăvară, în al doile an a 
domniei lui Neculai-vodă, făcut-au turcii sfat şi cu $fedul şi cu Stenislav 
craiu, dzicând Stenislav crai că pe dânsul îlù priimăscu toţi domnii leşești să 
fie craiu. Și a da Camenița turcilor şi le va da şi bir şi câteva fete mare pre 
an turcilor, numai să-i dè oaste, să margă să-l puie craiu în locul lui 
Avgust. Şi atunce a trece şi Șfedul cu pace prin Ţara Leșască, şi apoi s-or 
scula cu toţii asupra Moscului. 


Deci turcii s-au ispitit să facă şi acel lucru şi au orânduit și pre Abdi- 
paşa, cu câteva mii de oaste turci și cu tătari şi cu Neculai-vodă. Și au pornit 
şi pre Stenislav de la Odriiu, dându-i împărăţia şi 150 pungi bani de 
cheltuială, să să puie craiu în Țara Leşască. Și au venit Stenislav craiu păn” 
la Zagarance cu toată oastea, și el au mai rămas acolo să vadză cum a mai 
fi. 


Iară Abdi-pașa au mărsu păn” la Hotin și au trimis la Chiov, la Şeremet, 
sol pe un turcu, de i-au dzis cumi să silească el la împăratul Moscului, să 
nu să puie el a da agiutor lui Avgust craiu și să lasă ca să puie craiu pre 
Stenislav, şi apoi or lăsa și ei pre feciorul lui Şeremet. Iar Șeremet i-au 


răspunsu acelui turcu sol că el de feciorul lui s-au lăsat, de când s-au dat pe 
mâna lor, dar el nu are nici o putere să facă acel lucru, că el este o slugă, și 
păn-acmu i-au venit 4 cărți de la împăratul Moscului, cum a vedè că intră 
turci în Ţara Leşască, să să pornească și el cu oștile de la Chiov împotriva 
lor. 


Și iar au dzis Șeremet, cumu să poată ei face acestu lucru, că craiul 
Avgustu are pre Neamţu cu 30.000, și pre Venitic cu 30.000, şi pre Prus cu 
30.000, și pre noi cu 30.000. Toţi aceşti monarhi sunt giuraţi să-şi de agiutor 
unul altuie câte 30.000 de oaste, iar când ar vede vreun greu, și cu toată 
puterea să-și de agiutoriu. „Și la noi nu este obiceiu, ca la voi, să să 
mazilească craii şi domnii, cum faceţi voi. Întăiu papa de Râm, dacă ar 
audzi că veniţi voi să le faceţi acest lucru, toată creştinătatea ar sili asupra 
voastră să să rădice. Numai craiul $fedului are pizmă pre mine, că l-am 
bătut în multe rânduri, şi-mi amestecă feciorul. Dar voi nu trebuie să vă 
potriviți unor oameni nebuni“. Şi cu acestu răspunsu s-au întorsu solul lui 
Abdi-pașa de la Șeremet la Hotin. 


Într-acee vreme, când au sosit turcii de la Abdi-pașa la Chiov, ce scrie 
mai sus, la Șeremet, atunce să tâmplasă de făce Şeremet prazdnicul 
împăratului, adecă dzua Sfântului Petru apostol. Şi să strânsese la curtea lui 
Șeremet să-i cinstească la vro trei, patru mese, de era ograda plină de 
ghenărari şi de oficeri tot împodobiţi în haine de sirme. Și fripsese un bou și 
vro 3 berbeci întregi şi cu coarnele poleite. Iar slujitorii moscali și cu 
pușcile sta pe deal de slobodziă focul pentru sănătatea împăratului. 


Aşijdere mai gios, la Pecersca, alte puşci, scoasă cu alţi slujitori, de 
slobodzi€ focul. Așijdere mai gios de Chiov sta căzacii, vro 20.000 de oaste, 
cu pușci, de slobodzie focul. Deci vădzând solii acele lucruri, să mira şi ei, 
şi au avut ce spune la Abdi-paşa, întorcându-s-înapoi. 


Atunce oblicind Avgust, craiul de voievoda Ruschii că-i agiunsu cu 
Stenislav craiul, ca să de Camenița, l-au prinsu craiul și l-au făcut surgun la 
Sacsonia, de-u şădzut câţva ani, păn” l-au slobodzit. Și au răpedzit oaste 
proaspătă și zahară în Cameniţă cum mai în grabă, şi au făcut surgun şi pre 
ghenarariul ce era în Cameniţă, fiind agiunsu cu Stenislav, viind turcii, să o 
dè. 


Deci Abdi-pașa, vădzând acel răspuns de la Şeremet și vădzând că s-au 
adaos în Cameniţă oaste, şi s-au schimbat și ghenararii, au făcut ştire la 
Poartă. Deci Poarta au vădzut că n-au putere să fac-aceste lucruri ce 
sfătuisă, ca să schimbe pre Avgust craiu şi să pui pre Stenislav în Țara 
Leșască. S-au spăriet să nu să rădice toată creştinătatea Evropii și ș-or 
pierde turcii împărăţia. Şi s-au lăsat de acel lucru. Și s-au socotit într-altu 
chip, de-au scris la Abdi-pașa, de i-au făcut răspuns să s-aşedze la Hotin, 
fiindu-le rușine să s-întoarcă fără ispravă înapoi. Dzic unii c-ar hi sfătuit 
Șfedul şi voievoda Chiovschii să să aşedze Hotinul, ca să le hie lesne de 
acolo să margă la Chiov, că tot nădăjduie Şfedul că va mai putè să-ş de 
palme cu Moscalul. Iar unii dzic că ar fi sfătuit Neculai-vodă, temându-să 
că nu a putè șede în laşi de Dumitrașco-vodă, dar alţii că Neculai-vodă au 
giuruit încă împărăției 100 de pungi bani, ca să nu facă Hotinul. Ce 
adevărul nu să ştie. Ştiu că de primăvară au luat şi ţinutul Hotinului, de l-au 
făcut olat cetăţii, iar la anul au luat și Cernăuţii să-i facă olat, dzicând că tot 
de Hotin au fost. Iar lui Stenislav i-au venit poroncă să margă iar la Udriiu, 
şi s-au întorsu. 


Atunce Şeremet nu pute ști nemic de feciorul lui, că pusesă voievoda 
Chiovschii strajă de-a lui, de nu pute nime nici merge, nici veni. Și pre cine 
trimite Șeremet, îi tot prindă voievoda de-i tăiè sau îi închide. Iar Șeremet 
au dat 100 galbeni unui moldovan, de ş-au băgat capul pentru voia banilor, 
cu cărţi, și au făcut cum au putut și au mersu la pașa de Tighine. Și atunce s- 
au tâmplat de au slobodzit solul cel de la Moscu de la închisoare, și l-au 
întorsu pre acel moldovan, anume Cârje, cu nişte turci, de-au dat veste de 
pace. Și încă tot s-au mai zăbăvit, pre cum a arăta mai nainte. 


Pre acee vreme era greu în ţară, nu de bir, ce de alte supărări. Că 
turcilor le era calea tot prin ţară, mergându și viind la Hotin. Unii veniè pre 
la Focșani, de merge pre Siretiu, pre la Botoşeni, dispre Bosna, alţii pe 
Bârlad și pre la Iaşi, alţii pre Prut. Și ca nişte oșteni păgâni ce era, tot 
stricăciuni făcè cu fel de fel de râsuri şi batgiocuri a fete fecioare şi a fămei 
înțelepte. 


Prutul pusese Neculai-vodă, de la Poartă având poruncă, pre Costantin 
Costache stolnicul, împreună cu un pașă, de-l curăţie, cu multe sute de 
oameni, de copaci şi de plahii. Alţii trăge șăicile cu pâine păn” la Țoţora, și 


de acolo le încărca în cară, de porniè la Hotin. Și făcusă și hambare, de o 
pune la "Țoţora de sta, câtă nu o pute rădica prin cară. Dar măcar cât greu și 
supărare era, și cheltuială lui Neculai-vodă, dar și atunce, vădzând slujba 
mazililor, au făcut milă cu dânșii și cu sfintele rugi, cu mănăstirile, de le-u 
rădicat un obiceiu spurcat ce era asupră, de stângerea caselor boierești, ce să 
făcusă, de da desetină de stupi și de mascuri, ţărineşte. Ce Neculai-vodă au 
iertat, să nu mai dè, precum n-au fost dând şi mai nainte, la alți domni. 
Numai de la domnia a doa a lui Mihai-vodă li să făcusă acest obiceiu. 


Atunce pre acee vreme, cu câțva ani mai nainte, să tot băte Franţojul 
cu Neamţul pentru Țara Șpaniei, care de care să o iei, să o stăpânească, 
neavând craiu. Și tot biruiè Neamţul pre Franţoj, căci îi da şi alții, făr- 
alectorii lui, agiutoriu. Îi mai da Angria 40.000 de oaste şi Olandria 30.000. 
Apoi supărându-să de atâţe ani tot bătaie, sta să s-împace, şi Neamţul nu 
priimi€, vădzând că biruieşte. Deci s-au lăsat Angria și Olandria a-i mai da 
agiutoriu, şi începus-a bate Franţojul pre Neamţu. Deci Neamţul vădzând 
aşe, stătut-au şi alți mediaturi între dânșii şi le-u făcut pace, împărțind Țara 
Șpaniei în doao dreptu. Și pre unde le-u venit hotarăle, răsipit-au cetăți și 
târguri, de le-u stricat, și au făcut pace. 


Pre atunce au trecut și un sol mare de la leşi la Poartă, anume voievoda 
Mazoveţschii, de-au aşădzat cu turcii cele amestecături multe. Și 
întorcându-să de la Poartă, au mărsu la Avgust craiul, și apoi l-au trimis 
craiul şi la Petreburcu, la împăratul Moscului. 


Atunce au trimis la leşi şi Turcul sol pre un șerim din Crâm, anume 
Șefer-bei, de-u făcut pace lui voievoda Chiovschii şi lui Stenislav, craiul din 
Pomorania. Şi întorcându-să Șefer-beiu de la leşi, s-au și rădicat voievoda 
Chiovschii şi cu Şendze lanoş Vișnoveţschii și cu alte capete, staroste 
Raavschii, și s-au dus la locul lor în Țara Leşască, la Avgust craiul, de s-au 
împreunat, și n-au avut nici o nevoie. 


Aşijdere şi Stănislav craiu încă au purcesu de la turci prin [ara 
Ungurească și au trecut la Pomorania. Și nu s-au încredzut să margă la 
craiul, ce s-au aşădzat în niște târguri, în hotarăle împăratului nemţescu. 


Vrut-au turcii să dè galioane Șfedului, să-l pornească și pre dânsul pre 
Marea Albă, păn” la franţoji, şi de acolo, ori să-i dè vase Franţia, ori să vie 


vasele lui. Şi n-au priimit, ce au dzis că pre uscat au venit, pre uscat să va 
duce. Și să mira şi turcii ce-or mai face cu dânsul, că el arăta cartea 
împăratului turcescu, ce-i scrisese când au venit la 'Tighine, că nu l-a lăsa și- 
i va da oaste. Acee nădejde căuta şi o aştepta. 


Iară când au fost în al treile an a domniei lui Neculai-vodă, văleat 
7222, mazilit-au turcii şi pre Brâncovanul-vodă, trimițind pe Buiuc 
ibrihorul de l-au prinsu cu mare meșterșug. Că l-au înșălat unchii lui, de-au 
mersu de la Târgovişte în Bucureşti, fiind agiunși cu Mihai-vodă, de sta 
Mihai-vodă de-l pârâè, gândindu-să că va fi el domnu. lar după ce l-au 
prinsu, au scos ibrihorul ferman de la împărăție, scriind la ţară de or priimi 
pre Mihai-vodă, bine, iar de nu, să-și rădice dintre dânşii pe cine ar vrè. 
Deci unchii Brâncovanului, anume Costantin stolnicul şi Mihai spatariul, 
dacă au vădzut că-i lasă Poarta în voia lor, s-au lăsat de prieteșugul lui 
Mihai-vodă și ş-au rădicat domnu dintre dânşii, pre Ştefan Catacuzino 
spatariul, fiiul lui Costantin stolnic. 


Iară pre Brâncovanul l-au dus la Poartă cu mare pază şi cu multă avere, 
scrisă tot de ibrihorul, și l-au închis la Edicula cu mare grijă, și pre dânsul, 
şi pre doamna-ș, și pre cuconii săi, şi pre toate slugile lui. Că era acel Gin 
Ali-pașa vezir un păgân rău preste samă, de nu folosie nemărui dare. Deci 
atunce au început şi solii moschicești a-l pârî, și Șfedul, şi de multe părţile, 
cum este mânia lui Dumnedzeu. Măcar că cele pomeniri multe și cei 
prieteni harnici şi averea ce ave, sosindu-i atunce ceasul, nemică nu i-au 
folosit. Precum dzice Scriptura: „Nu va folosi avera în dzioa urgiii“. Poate- 
fi şi osinda Moldovii, că-i tot schimba domnii adese, și-l blăstăma toată 
țara, au poate-fi și a unchiu-său, a casei lui Șărban-vodă, au doar şi a 
moscalilor chemare și apoi vicleșug. Că mult sânge creștinesc s-au vărsat, şi 
de multe ori îl blăstăma împăratul Moscului și dzice: „Iuda-Brâncovanul m- 
au vândut, de-am răpus oaste și am păţit aceasta.“ 


Deci l-au scos şi au tăiet capetele, întăi a patru cuconi ai săi, apoi şi al 
lui şi a câţiva boieri, slugi ai lui. lar pre doamna și pre alte slugi le-u ţinut 
încă vro 2 ani la închisoare și apoi i-au slobodzit. Atunce, cându-i tăie 
feciorii, au fost dzicând unul să-l turcească, să nu-l tai€, dar tată-său l-au 
îmbărbătat tare, să nu-ș lasă legea. Numai un copilaș, nepot de fiiu 
Brâncovanului au scăpat, că l-au luat în saraiul împărătescu, ca să-l 


turcească. lar mai pre urmă l-au scos îma împăratului și l-au dat la maică-sa, 
care mai pe urmă la istoria lui va arăta mai pre largu. Precum să dzice 
„domnu bogat și fără sfat“, adevăr că atunce au fost fără sfat, dacă s-au 
mâniet Dumnedzeu pre dânsul. lar mai nainte, în 30 de ani, tot cu sfat au 
fost, că ţine Dumnedzeu și-i ierta osinda. lar acmu n-au vrut să-l mai rabde. 
Şi când l-au tăiet, au adus pre toți solii de-l privie. 


După aceasta au pornit și craiul $fedului prin Ţara Ungurească şi au 
trecut cu pace păn” la ţara lui, la Pomerania. Atunce au slobodzit şi pre solii 
moschiceşti, să-ş margă la pământul său. Şi-i aştepta Şeremet cu bucurie 
mare. lar când au agiunsu feciorul lui pre la Nemirov, nu ştiu ce l-au lovit, 
c-au murit, şi n-au apucat tată-său să-l vadză viu. Dzic unii c-au mâncat 
ciuperce și au murit, iar unii dzic să-l fie otrăvit soltanul la Tighine, pentru 
să să mânie tată-său, Șeremet, să strice pacea, căci tătarâi purure ar pofti să 
fie oaste. Iar unii dzice că dintre dânșii l-au otrăvit. 


Craiul șfedzescu, după ce-au intrat în Pomerania, strânsuș-au oaste, ce- 
au mai putut den ţara lui, având nădejde că-i va da și Franţojul agiutoriu. Și 
au început să să bată iar cu Moscalul, vârtos, ca să-ş scoaţă locul şi cetățile 
ce i-au luat. Deci Moscalul și Avgust craiu cu sasii şi craiul Daniei și Prusul, 
toți aceşte s-au învoit la un loci cu legături și au început a să bate cu 
craiul Șfedului. Unii să bătè pre apă, alţii s-au dus în Pomorania, și au tot 
bătut pre craiul $fedului, pănă i-au luat toată Ţara Pomoraniei, cu toate 
cetățile. Numai ce i-au rămas o cetate, unde-i era stolița Pomoraniei, anume 
Ștetenul. Şi să închisese acolo, de să bate cu ceielalți crai. Și aştepta craiul 
să-i vie agiutor de la Franţoj pre apă. Atunce, nărocul lui cel prost, că au 
murit craiul franţojesc cel bătrân, anume al 14 Liudovic. 


Și nemerind acea veste la Avgust craiul stând cu oaste prin-pregiurul 
cetății Ştetenului, au pus un trâmbicer al lui dând veste din trâmbiţă c-au 
murit craiul franţojesc, ca să audă craiul $fedului din cetate, unde era 
închis. Iar craiul $fedului, dac-au înţeles din trâmbiţa lui Avgust craiu că au 
murit craiul franţojesc, pus-au și el altu trâmbicer a lui de-au răspunsu 
înapoi din trâmbiţă lui Avgust craiu, dzicându-i aşè: „De-au murit craiul 
franţojescu, iar craiul nostru, unul din cei 12 monarhi a Evropiei, este 
sănătos şi nu să teme de nemic.“ lar când au fost preste doao, trei dzile, au 
lăsat craiul cetatea și au fugit, cu niște vase pre mare, la ţara lui, la Ștocul. 


Atunce au luat și toată Ţara Pomoraniei, și pre Moscal nu l-au lăsat 
Prusul să stăpânească acolo în Pomorania, fiind lor acolo locul de moşie. Ce 
i-au dat câteva pungi de bani pentru cheltuiala oştii, şi au rămas Pomorania 
aceloralalți crai, cum s-au dzis mai sus. 


Iar Șfedul, după ce s-au dus la Ștocul, au început a pune mediaturi de 
pace, să facă cu Moscul şi cu Prusuliă și cu Avgust craiu, și au început a 
conteni de a să mai bate. lar craiul Daniei nu-l priimie la pace și-l tot băte 
de cee parte de mare, unde are și Dania loc. 


Turcii dacă s-au curăţit de $fed şi de soli și de aceste toate câte scriu 
mai sus, rădicatu-s-au împărăţia cu toată puterea și s-au dusi la frânci, la 
Ţara Morii, ce o ţine veniticii. Şi au luat-o toată, cu toate cetăţile ce era 
întru acea Țară Moree, și au aşădzat într-însele pașălăcuri, pre- cum fusese 
mai nainte vreme iară a lor şi să dezbătusă ei de la turci, când să bătusă 
turcii cu nemții la Beciu. Și lund-o acmu, s-au întorsu iar înapoi la Udriiu. 
Atunce au prinsu și pre un domnu sfetnic Ţărâi Moriii, care era şi doftor 
vestit, anume Lichinie. Și fusese acel doftor şi aice în ţară, la domnia lui 
Antiohie-vodă întăi, şi apoi, ducându-să la moșiile lui acolo, la Moria, 
cădzusă de era sfetnic. Deci cunoscându-l turcii, de la Țarigrad, îndată l-au 
spândzurat. 


Iară de iarnă au început a să învrăjbi Turcul şi cu Neamţul, să strice 
pacea, din pricina Moreei. Şi au trimis de-au mazilit pre Ştefan 
Cantacuzino-vodă, feciorul lui Costantin stolnicul, din Ţara Muntenească. 
Și cum l-au dus la Poartă, l-au și spândzurat, şi pe dânsul şi pre tată-său 
Costantin stolnicul, neplinind anul cu domnie în Țara Muntenească. Și au 
agiunsu și ei osinda Brâncovanului, căci îl vândusă ei pe dânsul. Și i-au 
rămas lui Ștefan-vodă 2 ficiori, unul slujeşte la nemți, altul la moscali. 


Iară în locul lui au pus domnu pre Neculai-vodă, și în locul lui 
Neculai-vodă, în Moldova, au pus domnu pre Mihai-vodă. Deci Neculai- 
vodă, gătindu-să de aice cu toate conacele, au purcesi în Ţara Muntenească. 
Şi atunce, la purcesul din leşi, multe voroave ce nu s-au cădzut au grăit 
Lupul vornicul lui Neculai-vodă împotrivă. În locă de cinste şi milă ce au 
avut de la acestu domnu, el îi mulțămi€ cu voroave proaste, după cumu-i 
firea acestui neam a Gavriliţeştilor, de nu sunt nici unui domnu mulțămitori, 
ce pre urmă tot cu năpăști le mulțămesc. Care în scurtă vreme ş-au răsplătit 


Neculai-vodă această gâlceavă de cătră Lupul, că pentru simeţia lui ş-au pus 
ticălosul capul, precum s-a arăta înainte. lar în ţară au venit domnu Mihai- 
vodă cu a treia domnie. 


CAP. XXI A treia domnie a lui Mihai Racoviţă-Voievoda, văleat 7224 


Mihai Racoviţă-voievoda viind în scaon în leşi iarna, bucuratu-s-au 
toată ţara, fiind el pementean, și mai vârtos neamul său, că era mult. Şi 
dintâiu să arăta cu mare dragoste şi blândeţe țărâi. Țara încă să bucura, căci 
era moldovan și le era pre lesne la divanuri a grăi cu dânsul. Că-i giudeca 
dreptu și blând, și ușa îi era pre deşchisă, nu cu mărire multă. Și după 
obiceiu, a treia dzi au boierit pre aceşti boieri cari-i scriu mai gios. Pus-au 
pre Ilie Catargiul vel-logofăt, pre Lupul Costache vel-vornic de Ţara de 
Gios, pre loan Sturdze vel-vornic de Țara de Sus, pre frate-său Dumitrașco 
Racoviţă hatman, pre Costantin Ipsilanti vel-postelnic, pre Ion Păladi, 
cumnată-său, vel-spatar, pre Dimitrii Macriiu vel-ban, pre Costantin Ruset 
vel-păharmic, pre Costantin Costache vel-visternic, pre cumnată-său 
Costanda-che vel-stolnic, pre Iordache Cantacuzino vel-comis. Aceştie era 
boierii lui Mihai-vodă la a treia domnie. Și nu era nici unul mai de cinste 
decât altul, că era mai tot un neamu. Numai Costantin postelnicul era oarece 
mai în cinste, având un frate capichihai la Poartă, anume Manolachi chiurci- 
bașe. 


Lui Mihai-vodă atunce îi vre hi lesne și îndemână a domni, că de 
neprietenii lui, de munteni, să curăţisă de toţi, boierii cei bătrâni, carii îi mai 
sta împotrivă, iar murisă, la Țarigrad domni mazili pre atunce nu era. Că era 
numai Duca-vodă şi Antiohie-vodă, şi nu mai avè obraz la Poartă, şi 
Antiohi-vodă preste doi, trei ani i s-au tâmplat de-u murit. Și adusese și 
câţva greci cu dânsul, carii fusese din casa Brâncovanului-vodă. Ce iarăş 
acei greci l-au adus la stricăciune, precum să va arăta înainte. Și el încă să 
învăţasă a domni, nu ca în cele 2 rânduri dentâi, de era o turmă și un 
păstoriu. Numai n-ave nărocire, că nu era pace. Doamnă ave de treabă, bună 
şi milostivă, cuconi 5 și cucoane 3. Şi-i era casa can grè. 2 cuconi îi ține 
turcii zălog la Poartă, pre rând îi schimba. 


Pre acee vreme, gătindu-să turcii să purceagă asupra Neamţului, să iei 
Varadinul, iar Neculai-vodă făce nişte răutăți mare în Ţara Muntenească în 


boieri. Pre unii îi închidă, pre alţii îi tăi€, pre alţii îi jăcuie, de le lua toate 
averile lor ce avè, şi-i pârâè la Poartă că sunt haini și agiunși cu nemţii. Și 
pre câț nu-i omorâe el, îi trimite la Poartă de-i omorâe. Atunce au pierit şi 
Mihai spatar, atunce ş-au adus aminte şi de gâlceava ce i-au făcut vornicul 
Lupul, când au trecut din Moldova în Ţara Muntenească, şi l-au pârât la 
veziriul Gin Ali-paşa cum că este hain, agiunsu cu moscalii. 


Deci Gin Ali-pașa veziriul, cum au înţeles, au și trimis un capegi-bașe 
de l-au pus în obedzi pe Lupul, de aice de la Mihai-vodă. Și agiungând pre 
veziriul pre drum, nici l-au mai giudecat, numai ce l-au scos şi acolo în 
câmpu au pus de i-au tăiet capul, iar trupul lui au rămas neîngropat, de l-au 
mâncat pasirile. Aș€ au pierit Lupul vornicul din pâra lui Neculai-vodă. Nici 
un boier n-am vădzut precopsit din ceie ce să pun în price cu domnul. Şi 
atunce cu Lupul au mai pierit împreună și 2 boieri sirbeşti o dată cu Lupul. 
lar în locul Lupului au pus Mihai-vodă, domnul Moldovii, pre Darie 
Donici. 


Deci veziriul ducându-să la oaste la Varadin, și le-au ieșit nemții 
înainte cu Evghenie prințepul. Și ş-au dat bătaie de îmbe părţile, pre 
groaznică. Şi i-au biruit Evghenie cu nemții pre turci, de-au fugit turcii care 
încotro au putut, și le-au luat și ordia toată. Atunce au pierit şi spurcatul Gin 
Ali-pașa veziriul în războiu. 


Acestu Gin Ali-pașa era un păgân turbat şi mare sorbitoriu de singe 
asupra creştinilor. Nu-i trebuie lui daruri sau rugăminte. Acesta au omorât 
pre Brâncovanul-vodă cu copiii lui. Acesta au omorât și pe Ștefan-vodă, şi 
pe tată-său, Costantin stolnic, şi pe Mihai spatariul, șe pe Lupul vornicul, şi 
pre alții mulţi. Acesta au omorât și pre vro 40 pași, tot aleși, fruntea turcilor, 
de sterpisă împărăţia turcească de capete. Acesta au stricat şi mănăstirea 
Mavramur de la Țarigrad. Şi-i era gândul lui de a birui pre nemți, să puie 
paşi şi în Moldova și în [ara Muntenească. Numai nu i-au agiutat 
Dumnedzeu, că ş-au luat și el plata, că i-au luat tată-său, diiavolul, sufletul. 


Iară nemţii, dac-au bătut pe turci, s-au mai pogorât de-u luat cetatea 
Timişvariul de la turci, cetate aleasă și vestită, cu toate olatele ei, și s-au 
aşădzat acolo la iernatec. 


Atunce muntenii carii erau fugit în ara Ungurească de răul lui 
Neculai-vodă s-au rădicat cu cătane și au luat pre Neculai-vodă din 
Bucureşti în robie. Și l-au dus în Ţara Ungurească de l-au ţinut pănă la anul, 
păn” ce-au făcut turcii pace cu nemții. Și au luat nemții și din Oltu încolo 5 
ținuturi a Ţărâi Munteneşti. Destulă răutate era și pe acolo de turci şi de 
cătane, care mai pe largu va arăta istoria ei. 


Iară în locul lui Neculai-vodă venisă frate-său, loan-vodă terdzimanul, 
domnu țărâi. Ce departe era firea lui Neculai-vodă de a lui lon-vodă! Că 
lon-vodă era minunat de om bun, cât nici acmu nu pot uita muntenii 
bunătatea lui. 


leşit-au atunce cătane şi în Moldova, pre supt munte, la Cașin și la 
cetate la Neamţu, și cuprinsese ţara păn-în Siretiu. După cum sunt 
moldovenii gata la jac, îndată s-au dat la dânşii. Era și asupriţi de Mihai- 
vodă, că scosese hârtii pre ţară și pre mazili, dăjdi și desetini pe mazili 
țărăneşte. Obiceiul cel de stângerea mazililor nu vre să-l mai părăsască. 
Deci câți oameni şi câte casă boiereşti era dincolo de Siretiu ţine toți cu 
cătanele. Și să făcusă niște tălhărit mult peste samă. Și acmu Mihai-vodă 
stăpânie numai pre lângă leşi şi la Orheiu putintel, iar încolo tot poghiazuri 
cu cătane cu moldoveni amestecați agiunge de prăda pre la Fălcii și pre 
Bârlad. Hotinul, Cernăuţii le ţine tot turcii. Și să mira ce a face şi de ce să 
va apuca, că domnia îi era noao și nu avè bani să plătească, să 
strângă slujitori. Şi-i era cu frică şi să mutasă în Cetăţuie, şi mai nici 
în Cetăţuie nu mâne, ce mâne câte la un loc, de nu știè nime. Că şi boierii 
încă nu era drepţi, ce mulţi dintre dânşii să agiunsese cu cătanele. 


In Cetatea Neamţului era un căpitan cap cătanilor, anume Frenţe, și 
mai era și câțva mazili moldoveni cu dânsul acolo. Deci au făcut sfat să 
margă cu poghiaz, să iei pre Mihai-vodă. 


Iară Mihai-vodă, oblicind sfatul lui, trimis-au pre Macriiu vel-ban şi 
Costantin Costache vel-visternic să aducă vro doao, trei mii de tătari, ca să 
margă să-i lovască întâiu el pre dânşii, decât ei pre dânsul. Și mărgând acei 
boieri la tătari, s-au rădicat câţva mârzaci să vie, încă şi mai mulţi decât 
poftisă Mihai-vodă. Și viind cu dânşii pănă din gios de Movila lui 
Costantin-vodă, i-au lăsat Costantin visternicul pe tătar? supuşi în Valea lui 
Aaron-vodă şi au venit să spuie lui Mihai-vodă, că era lucru cu taină, de nu 


ştie nime că vin tătarî. Atunce Costantin visternicul, mergând la Cetăţuie să 
spuie lui Mihai-vodă de tătari că au sosit, nu l-au găsit în Cetăţuie și au 
purcesi să vie la leşi, la Mihai-vodă. Atunce și cătanele sosis-în lași fără 
veste. Cât ai rumpe un păr din cap de n-au luat pre Mihai-vodă de 
grumadzi, din curţile domnești. Că străji ce ave la Târgul Frumos şi la 
Podul Leiloaie, nime din străji nu scăpasă să-i de ştire, că-i prinsese 
cătanele pre toți. 


Avusese știre Mihai-vodă mai nainte vreme că au ieşit Frenţe și cu 
Velicico cu poghiaz din Neamţu. Și fusese Mihai-vodă de dimineaţă și 
afară, pre Bahluiu în sus, dar apoi, vădzând că nu-i nemic, s-au întorsu în 
laşi. Că poghiazul să zăbovisă, că veniè becisnicește, cu zăbavă, că au venit 
pre la Pășcani, de la Păşcani la Cotnariu, și apoi au venit la lași. Deci 
Mihai-vodă au apucat numai cu doi, trei copii de-au plecat fuga la Cetăţuie, 
şi cătanele după dânsul. Ce la pod, puţintel oarece s-au mai poprit, stându-le 
împotrivă, păn” s-au mai depăratat Mihai-vodă și au apucat de-au intrat în 
Cetăţuie. Și nărocul lui că nu l-au știut că este el, să-i ţie calea pre dincolo 
de Bahluiu, că l-ar hi prinsu. lar Costantin visternicul, cum au audzit de 
cătani, n-au apucat a spune lui Mihai-vodă de tătari, că n-au apucat a veni în 
laşi, ce au şi fugit în stuh, din gios de Balica, iar Mihai-vodă nu ştie de 
tătari nemic, că au venit la Aaron-vodă, nici tătarâi de cătane. 


Atunce cătanele veniè. Frenţe pre suptu deal, cu vo 200 de nemti, iar 
Velicico, cu moldoveni şi cu cătane, lovisă înainte în târgu şi slobodzisă şi 
temniţile şi cuprinsese şi Cetăţuia, numai nu să pute lipi, că-i împroşca din 
Cetăţuie. Deci Frenţe şi cu cătanile au lăsat coșul în șes, unde este acmu 
hălăşteul la Frumoasa, şi după ce-au lăsat coșul, s-au suit la deal și căuta 
loitre şi pripelece, ca să de năvală să saie preste zâdi. Și alerga unii și din 
târgu, de li aduce loitre. Iar Mihai-vodă atunce să teme tare să nu-l iei din 
mănăstire. Și toată boierimea să spăriesă. Numai au apucat de-au slobodzit 
o puşcă mare şi au început a trage și clopotele cele mare. Iar tătarâi de la 
Aaron-vodă, cum au audzit pușca și clopotile, oaricumi să îndoi€ dintâiu, 
să nu fie vreun vecleșug, iar apoi, unde s-au pornit a veni ca vântul. 
Cătanile, cum au vădzut că vin tătarâi, cum au lăsat Cetăţuia și au alergat la 
Coş, la cai. Ce păn-a încăleca ei, tătarâi încă au sosit. 


Deci au şi purces cătanile pe lângă pârăul Cetăţuii asupra Hlincii a să 
spări€ și tătarâi a-i încungiura giur împregiur, de le da năvală să-i spargă. 
Atunce au ieşit şi Mihai-vodă cu seimenii și cu streleţii, adecă vânătorii, ce 
ave, în timpinarea lor la Hlince. Şi au început a strânge și din târgu slujitori, 
cine era. Deci streleții au început a-i bate rău cu sineţele. Păn” ce-au 
înnoptat, au tot mărsu de la Hlince în sus, pre pârău, alăture. Iar de la o 
vreme, băgându-să la strâmtoari, vrând să treacă pârăul în cee parte, spre 
câmpu, n-au mai putut ţine războiul. Ce au început a-i răsipi şi a căde acolo 
în pârău, fiind ţărmuros. Carii pre puţini au scăpat. Nărocul lor c-au fost 
noapte. Și atunce, la acel pârău, au prinsu și pre Frenţe căpitan, viu 
nevătămat, un tătar. Și l-au cumpărat Mihai-vodă de la acel tătar și, multu 
mustrându-l, au pus de i-au tăiet capul. Și pre alţii, pre câţi au mai prinsu 
den moldoveni, vii, tot i-au omorât. Și mai pre urmă le-u strâns capetele 
tuturor, şi trupurile, şi au făcut o movilă şi o cruce mare cu cerdacu, ca să 
fie de pomenire acolo, la Parasca. Și nu au fost mai mulți de 300 cătane cu 
moldoveni cu tot, iar tătari au fost mai bine de 5.000, mai la șese mii. 


Atunce, în grabă, mâniidu-să Mihai-vodă, au spândzurat pe Cuze 
spatariul, nepriceştuit, încălțat, îmbrăcat, dându-i vina că au scris el la 
feciori, având acolo la cătani, ca să vie să prindză pre Mihai-vodă de aice 
din laşi. Ce nu să ştie, întru adevăr, au ba. Numai în pizmă l-au omorât, că i- 
au fost năpaste, că n-au fost scris. 


A doa dzi, tătarâi au cerşut la vodă 10 pungi de bani, să s-întoarcă 
înapoi, iar Mihai-vodă n-au avut, au n-au vrut să le de. Și le-au dat voie să 
prade ţara, dincolo de Siretiu, că sunt tot haini, cătane. Numai dincoace de 
Siretiu să nu robască. 


Deci au și purces pre Bahluiu în sus, pre la Târgu Frumos. Şi de la 
Siretiu încolo au și slobodzit ceambuluri a prăda, cât au putut cuprinde 
ținutul Neamţului. Și păn-în Hangu şi păn-în Ceahlău au agiunsu de-au 
prădat şi au robit. Şi s-au întorsu plini de robi în Bugeag. Iar cătanile, 
Cetatea Neamţului au lăsat-o plină de bucate și au fugit la Cașin, la alte 
cătane ce era acolo. 


Scris-au Mihai-vodă și la Poartă de izbânda ce-au făcut. Şi n-au scris 
cum au fost, ce-au scris c-au fost mulțime şi i-au bătut. Pentru acee ş-au 
agonisit mare credinţă și laudă și nume de viteaz de la turci, precum își 


scosese şi Cantemir-vodă, mai în trecuţi ani, când s-au bătut cu leşii la 
Boian pre Prut. 


Atunce, tot într-acel an, Şfedul tot să băte cu craiul Daniei de cee parte 
de mare, precum s-au pomenit mai sus. Dând năvală, l-au lovit dintr-o 
pușcă, şi au mai trăit trei, patru dzile şi au murit. 


Rădicat-au șfedzii în locul craiului pre o sor a lui. Şi atunce au așădzat 
toată vrajba oștirii şi s-au împăcat cu toţ craii ce s-au pomenit mai sus. Și au 
lăsat cine ce-au luat să fie luat, precum a arăta mai pre largu la istoria lor. 
Fără cât, toată Levonia pe de iasta parte şi cu crăia Finiei de cee parte de 
mare şi cu 24 cetăţi, tot alese, frunte, au rămas să fie tot a Moscalului. Şi 
atunce, așădzând pacea, au slobodzit pre toţi ghenărarii și slujitorii câți era 
robiț de la Poltava și de printr-alte locuri. Pe toţi i-au slobodzit, de s-au dus 
la ţara lor, la şvedzi. Aşijdere şi șfedzii, câţi moscali au fost robiţ la dânşii, 
pe toţi i-au slobodzit, de au venit la Moscu. 


Între acei capete moschiceşti ce-i robisă şfedzii era şi Tolbeţschii 
cneazul rob. Şi atunce ieşind acel cneaz de la robie, ave 3 fete mare 
frumoasă. Atunce au dzis împăratul Moscului lui Dumitraşco-vodă să-și 
aleagă dintr-acele 3 fete una, care-i va plăcă, să i-o de să-i fie doamnă. Şi 
alegându-ş una, i-au dat-o împăratul. Și au făcut nuntă cu dânsa, după 
obiceiu, şi s-au cununat. Și au pus împăratul pe acel cneaz gubernat la 
Chiov, în mare cinste. 


Tot întru acel an era, în Țara Leşască, cu multă oaste de sasi, de mânca 
țara. Şi oastea leşască nu ave nici o plată de slujba ce slujie. Deci, cum sta 
obuzul la câmpu, pre marginea Nistrului, s-au şi bulzuit un obuz și au scos 
pre capetele lor și ş-au ales cap den zvoncic, cum să dzice la noi zorbă, 
anume pre un porucinic Branil, să fie cap tuturor slujitorilor. Deci, cum au 
stătut el capi, cum au început a scrie cărţi pre la cele obuzuri și pre la 
slujitorii ce era împrăștieţi. Și în scurtă vreme s-au strânsu toate obuzurile la 
un loc. Şi au scris cărți la hatmanii lor să vie și ei la obuz, să să scoale 
asupra sasilor, că, de n-or veni, n-or mai fi hatmani. Cum au audzit oastea 
Litfii, cum s-au strânsu la un locu. 


Aşijdere și mazilimea, șlahta, şi ei au rădicat cap pre un boier, anume 
Lidihovschi. Şi s-au strânsu şi ei la un loc cu slujitorii. Şi au scris 


Lidihovschii, care nu a încăleca, toată 


șleahta a fi podan, şi le-or mânca satele. Și au purcesu asupra sasilor. 
Pre unde-i găsi€, tot îi omorâè. Și au pierit mulţi sasi păn-au apucat de s-au 
strânsu la un loc. lar dacă s-au strânsu la un locui, nu le pute strica leşii 
nemică, că sasii ave focu mult. 


Deci leşii vădzând că nu le pot strica nemic, sfătuie unii să rădice şi 
țara, toată mujicimea, asupra lor, să-i împresoare pe sasi mulțimea 
norodului. Dar Lidihovschii, care era cap pre mazili, au dat sfat că nu-i bine 
să rădice ţara, să s-înveţe mujicii la războiu. Că sunt mai mulţi ruși 
pravoslavnici decât leşi catolici, şi dacă i-or rădica pe toţi, sunt mai mulţi de 
un întuneric de oameni şi oru bate pe sasi şi poate ne-or bate și pre noi şi 
ne-or lua moșiile. Și ei s-or închina la Moscu, că sunt tot de o lege, și a fi 
mai rău, că ne-or lua mojicii ţara. „Ce mai bine, fraților, noi să ne vărsăm 
sângele, iar mojicii, lasă să şadză ca niște mojici“. Și aşè au stătut câtăva 
vreme, de să tot băte. 


Craiul Avgust șede în Sacsonia, că să teme a veni în [ara Leşască, iar 
pre hatmanii leşești, cu meşterșug i-au prinsu pre tuspatru la mână slujitorii 
de prin târguri ce şede. Și era oastea numai să-i taie şi-i sudui€ tot de faţă, şi 
le umbla pe denainte cu sabia goală, şi-i mustra, şi le dzice că „voi ne-aţi 
stricat volnicia noastră şi ne-aţi pustiit satele, țiind cu craiul şi cu moscalii, 
de aduc oştile lor de ne mânâncă satele și ne-au stricat obiceile cele vechi“. 
Și i-au pus de-i ține la vartă slujitorească, de-i păzie slujitorii. 


Fraţilor boieri moldoveni, carii sunteți musaipi la domnu și faceţi 
obiceiuri carii n-au mai fost în ţara noastră a Moldovii! Vă poftim să vă 
aduceţi aminte, cetind acestu pontu de asupra, să vedeţi ce-au păţit atunce 
acei hatmani pentru obiceiuri noao ce începus-a face în Ţara Leșască! 


Atunce împăratul Moscului, vădzând atâta calabalic în Ţara Leşască, 
trimis-au pre Dolhoruc cneazul, cu 30.000 oaste, în Țara Leșască, ca să ste 
să-i împace. Și au venit cneazul la Liubliun și au stătut de le-au făcut pace. 
Atunce au venit și Avgust craiul den Sacsonia la Liublin. 


Și au făcut pace într-acesta chip. Sasii să se ducă toţ din Țara Leşască, 
fără cât lui să-i dè 1.000 slujitori, să-i fie de paza curţii lui. Oaste să rămâie 


50.000, iar ceelaltă să o gonească, că acmu este pace, nu trebuie mai multă. 
Şi să le de leafă, să-ş cheltuiască, iar nu să șadză prin sate, la iernatec, să 
pustiiască satele. 


Domnii să ţie câte un steag, iar nu câte doao, trei, și alţii nici câte un 
steag. Slujitorii să şadză prin sate crăieşti, iar nu printr-a mazililor, ori vara 
cu obuzuri, ori iarna prin târguri. Și nemic să nu-i de pre unde a șede, numai 
lemne şi apă şi grajduri de cai. Craiul să facă seimi în anul al treile, după 
obiceiu. Că acestu craiu nu mai făce niciodată seimu. 


Pentru voievoda Chiovschi, să-i întoarcă pagubele ce au avut în 
pribegie, și să-ş strângă vecinii lui, ori în ce târgu sau sat i-ar găsi, pentru 
căci au pribegit, pentru să nu-ş piardză volnicia lor. Deci trebuie să nu 
rămâie păgubaș. 


Așe făcu și boierii noştri. Dacă pribegește, iar ceielalți stau cu feliuri 
de feliuri de năpăşti şi pârî, ca să-l istovască. 


Pre hatmani i-au giurat să fie drepţi ţărâi, iar să nu mai ţie de acmu 
înainte cu alții streini. Și aşe i-au slobodzit de la varta lor și i-au lăsat să fie 
iar hatmani, cum au fost. Aṣè s-au aşădzat pacea între dânșii. Poate or 
însemna şi mai multe la istoria lor să fie. Deci aşădzându-să pacea, s-au 
rădicat şi Dolhoruc cneazul şi s-au întorsu la ţara sa. 


Iară când au fost în al treile an a domniei lui Mihai-vodă, s-au gătit 
turcii să margă să să bată iar cu nemţii, la Beligrad. Și atunce au venit şi 
craiul Racoţii de la franţoji. Și au trimis Mihai-vodă, cu poronca vezirului, 
de-au adus și pe Bercin, hatmanul lui Racoți, din Țara Leșască, fiind pribag 
în Jolcfa, și cu alți capete de ai lor, unguri, de i-au trimis la Udriiu, să margă 
şi ei în oaste cu turcii la Beligrad, dându-le turcii și oarece bani, de au făcut 
oarece oaste, moldoveni, pre cine au putut. Și au mersu în oaste cu veziriul. 


Iară Mihai-vodă au încălecat cu tătari și cu slujitori de a lui, de s-au 
dus la Cașin și la mănăstire la Mira de-au mai bătut pre niște cătane ce era 
acolo, cuibu de tălhărit, de i-au spartu și i-au gonit în Ţara Ungurească. Și 
pre carii tălhari, pre unde i-au prinsu, cu rele și groznice morţi i-au omorât. 
Iar tătarâi, prin ţară pre unde ș-au agiunsu, au tot robit. 


Apoi înţelegându Poarta de ace izbândă a lui Mihai-vodă, venitu-i-au 
poroncă să încalece cu soltanul den Bugeag și cu oastea den Hotin, cu 
Colceag. Şi când a agiunge veziriul la Beligrad, atunce și ei, pre taină, să 
intre în Ţara Ungurească, să prade, să să tâlnească cu veziriul în Ţara 
Ungurească. 


Deci pre acea poroncă s-au gătit şi au purces Mihai-vodă. Tătarâi încă 
au trecut Prutul pre la Zagarance. Şi s-au tâlnit Mihai-vodă cu soltanul și cu 
Colceag la Botoșeni, și au intrat prin Câmpul Lungu și au ieşit la Bistriţă, în 
Ţara Ungurească. Ce soltanul au şi slobodzit tătari în pradă a arde și a prăda 
satele și a le robi. lar Mihai-vodă şi cu Colceag, acolo lângă Bistriţă, 
aproape de cetate, au și prinsu un omu viind cu cărți de la Sibiiu la 
comendatul de Bistriţă, scriind precum au bătut pre veziriul și au luat nemții 
şi Beligradul, și preste 4 dzile i-a veni și la dânsul oaste. 


Deci Mihai-vodă şi cu Colceag, prindzând acele cărţi, au şi răpedzit la 
soltanul de i-au făcut ştire să s-întoarcă. Și au şi păzit Mihai-vodă şi cu 
Colceag de s-au întorsu înapoi și au ieșit în ţară. lar soltanul, mai zăbovind 
vro doao, trei dzile, au ieșit mai cu greu, că le ţine calea săcuii. Numai pre 
tătari îi rătui€ nişte cazaci zaporojeni, că era cu soltanul vreo 500, dar ar hi 
ieşit foarte cu greu. Și au trecut la Bugeag, cu caii stătuţi și mai mulți pre 
gios. 


Iară pre turci i-au bătut nemţii pre rău. Și au luat Beligradul și i-au mai 
lăţit multu şi preste Dunăre, aproape de Filibe. Şi s-au dus să intre și în 
Bosna nemţii, ce n-au putut, că în Bosna era unu pașă, anume Chiupurliul, 
foarte omŭ harnic, şi fiind locul tare, n-au putut isprăvi nemică, ce încă s-au 
întorsu cu rușine de la Bosna. 


Franţojul, cum au vădzut că să bate Neamţul cu Turcul, au și început a 
scorni şi el gâlceavă cu Neamţul şi a să bate cu Ișpania, ca să împiedece pre 
Neamţu. 


Atunce au isprăvit și Mihai-vodă ferman de la Poartă și au trimis pre 
Costantin Costache visternicul și pre Luca biv-visternic de-au mărsu în 
Bugeag. Și au cercat de-au scos robii de la tătarî, ce-i luasă tătarâi, atunce 
când au scos cătanile din ţară. Și pre cine au găsit neascunși și nedepărtați, 
pe toţi i-au scos. 


Împăratul Moscului, vădzând că s-au așădzat pace despre Șfed și 
vădzând pre turci că să bat cu nemţii, dusu-s-au și el atunce tocma la 
franţoji, că doar ar face să să scoale asupra Turcului și Franţojul, și să să 
rădice şi el. Şi pentru vasă, ca să aibă voie să umble și a lui pre mare, cum 
umblă și a altora, să nu stè pricină. 


Ce atunce era craiul tânăr, numai de vro 6 ani, că Liudovic murisă. 
Numai, măcar cum era de mic, dar tot i-au işit înainte și i-au făcut uraţie. Ce 
împăratul cu epitropii crăiei au vorovit, și i-au răspunsu că ei cu Turcul nu 
pot să să bată, că lor din Tara Turcească li-i agonisita. Şi i-au dzis şi 
împăratului să ţie pacea ce-au făcut, să nu o stirce. lar pentru vase, l-au 
pozvolit să-i umble. 


Iară întorcându-să împăratul înapoi, găsit-au în ţara lui alte sfaturi 
asupra lui, făcute de o samă de boieri și de fiiul său, Alexie Petrovici. Deci 
fiiu-său, dacă au aşădzat, s-au dus la nemți și le-au dzis acelor boieri cum, 
dacă vor omorî pre împăratul, să trimiţă să-l cheme pre dânsu, să le hie el 
împărat. Că aşè-i este ruşine de lume, să să afle față. Și dacă l-or 
pune împărat, să-ș iei iar portul cel vechiu, și oșteni iar cum au fost mai de 
demult, şi să dè şi $fedului înapoi tot ce i-au luat, şi cu Turcul și cu Leavul 
să s-aşedze, și să-ş lepede şi pușci și toate tot în mare, și să trăiască cum au 
trăit mai "nainte. Că acesta împărat îi va istovi detot. 


Deci cum au venit împăratul şi au înţeles acestu sfat, i-au și început a-i 
prinde şi a le face felii de feliu de cazne și a-i omorî. Și au trimis și la 
împăratul nemţescu de au cerşut pre fiiul său cu parola. Deci Neamţul l-au 
dat pe parolă, ca să nu-i facă nemic. lar după ce l-au adus la stoliță, l-au 
scos la divan şi mult l-au mustrat, și l-au făcut de-au dzis cum că-i greșit și 
nu-i harnic de împărăție. Şi au încoronat pre un cucon mai mic, ce ave cu 
împărăteasa cea mai de pre urmă, iar pre Alexii l-au bătut cu hunutul, și, 
neplinind patru dzile, au murit. lar pre urmă, fără zăbavă, au giudecat 
Dumnedzeu, că i-au murit şi copilul cel mai mic, ce-l încoronasă. Atunce au 
omorât împăratul și pre Răzanschii, patriarhul Moscului. Și de atunce n-au 
mai hirotonisit patriarhu, ce le-au rămas biserica cee mare a Rosiei văduvă, 
şi au făcut sinod, adecă sobor: 12 episcopi sunt purtători de grijă bisericii. 


Audzind de aceasta, împăratul Neamţului foarte s-au scârbit pre 
moscali, şi era numai să să bată, nefiind Neamţului voia să fie cel mai mic 


la împărăție. Că Alexie era cumnat cu împăratul nemţescu, ţine amândoi 2 
surori. Ce au împăcat lucrul, că au murit, precum mai pe largu va arăta la 
istoria lor. 


Iară în anul 7226, iar au mărsu turcii la Beligrad și cu lon-vodă al 
Ţărâi Muntenești. Și au stătut la pace: cine ce-au luat să fie luat. 
Timișvariul, Beligradul, cu tot olatul pănă unde a agiunge, și din Oltu în sus 
să fie tot nemţescu. Atunce au pus nemţii pe fiiul lui Șărban-vodă peste 
Oltu, să fie mai mare. Ţara Morii, precum au luat-o turcii, să și o ţie. Pentru 
Hotin n-au pomenit nemică, fără cât au dzis pentru Ţara Leşască să ste după 
cum este aşădzată mai denainte vreme, când s-au făcut la Carlovic. Şi 
atunce, când au făcut la Carlovic, scrie pentru Hotin ca să nu-l facă turcii, 
nici alte cetăţi, nici paşă în Moldova să nu fie. Deci stă de atunce Hotinul, 
aşe îngăimat, păn-acmu. Vârtos șede. Nu ştiu de acmu înainte ce a vre 
Dumnădzău să mai lucredzi. Mai sta-o-a, au ba, au poate și câtă ţară au mai 
rămas, să o iei? Va arăta vremea viitoare, cine a agiunge să trăiască. 


Atunce şi Franţojul s-au împăcat cu Neamţul. Și pre Neculai-vodă l-au 
scos atunce din robie. Şi au mărsu la Țarigrad, iar frate-său lon-vodă au 
mersu la scaonu-ș în Ţara Muntenească, şi neplinind anul, au murit loan cel 
bun și frumos. Oh, oh, oh! Unde or mai găsi muntenii om bun ca lonu- 
vodă? Și în locul lui au venit iar Neculai-vodă, pedeapsa lor. 


Lui Mihai-vodă i-au venit de la Poartă poroncă să strice Cetatea 
Neamţului și Miera, unde au șădzut cătanele. Și le-u stricat, iar nu foarte 
detot. 


Fost-au pre atunce şi o foamete mare în ţară, cât agiunsese de să vinde 
mierţa de pâine în laşi 10 lei. Că numai din [ara Leșască și din [ara 
Turcească aducă oamenii pâine. 


Iară la anul după foamete, scornitu-s-au şi un omor mare de ciumă în 
ţară, şi au ţinut un an și au agiunsu și păn-în Podolia, în Ţara Leșască. 


Atunce au trimis Mihai-vodă boieri, de-au jăluit la Poartă pentru 
ținutul Cernăuţilor. Şi au arătat și ispisoace pentru moșiile lor. Și l-au dat 
Poarta iar Moldovii și au trimis turci de-au hotărât ţinutul Hotinului şi a 
Cernăuţilor, să se ştie cât or ţine turcii. Și au iertat și birul ţărâi pre 


giumătate, păn-în trei ani. Și au isprăvit de-au mersu un capigi-başu, de-au 
hotărât şi Bugeagul cu Moldova și au dezbătut bucata cea de loc ce o 
închinasă Lupul vornicul tătarilor, de au dat iar țărâi. 


Atunce şi mie mi s-au isprăvit ferman de la Poartă de pace. Și am venit 
la pământul mieu, zăbovind în streinătate 9 ani, 2 ani la Moscu și 7 ani în 
Ţara Leşască, cu multe valuri şi supăr, care nu le mai poci înşira cu 
condeiul mieu. Și venind la Mihai-vodă, toate ce-m luasă Lupul mi s-au dat 
înapoi. Şi am trăit la casa me pănă astădzi, și înainte cât mi-a mai lungi 
Dumnădzeu viiaţa. 


Pre acele vremi s-au rădicat un beiu turcu despre partea Indiei și au 
început a să bate cu persii, în câţva ani, al căruie nume Merfiiz. Şi mai 
cuprinsese toată Țara Persului, că-l tot băte Merfeiz pre Persu. Păn” şi pe 
împăratul persilor l-au prinsu și i-au scos ochii. Numai un fecior al lui au 
scăpat şi din cât pute, tot să bătè. Și să mărisă numele acelui Merfeiz prè 
mult, cât și împărăţia ceasta a Țarigradului începus-a să îngriji de dânsul. 
Că să dusese turcii și arapii mai giumătate de slujiè la dânsul. Și între acele 
bătăi multe apropiindu-să și de hotarul moschicescu, de Ahastranul, au fost 
ucis și câțva neguţitori moschicești. 


Deci Petru, împăratul Moscului, făcându-ș atunce pace și fiind 
cuprinsu de oştire, îi era urât să şadză aşe fără oştire. Ce au trimis pentru 
acei neguţitori la împăratul turcescu a Ţarigradului, cum el nu poate răbda 
acest lucru, ce să va scula asupra persilor, având strâmbătate și pentru hotar. 


Deci Turcul i-au dat pozvol să-ş cerce strâmbătatea, că el n-are acolo 
amestec, fiind bucuros să s-înceapă gâlceavă acolo, să aibă el pace să 
odihnească. 


Iară împăratul moschicescu, vădzând că răspunde Turcul aşè, s-au și 
gătit şi au şi purcesu cu toată puterea lui tocma la persi. Și au luat şi pre 
Dumitraşco-vodă atunce cu dânsul și i-au dat o samă de oaste în mâna lui, 
de l-au pornit preste niște munţi, de-a dreptul pre uscat. Iar împăratul cu 
greimea au încungiurat pre apă, păn” s-au tâlnit la un loci. Ce păn-a să tâlni 
cu împăratul, au avut bătaie cu niște cumuci, și i-au biruit Dumitrașco-vodă. 


Și împreunându-să oștile la un loc, cei de pe apă cu cei de pe uscat, 
purcedzând pre niște câmpu otrăvit, au început a le muri caii, cât să spăriesă 
că n-or rămâne nici cu un cal. Păn” de la o vreme, lundu-și sama că acel 
câmpu este otrăvit, îş pune traistele în capul cailor, ca să nu apuce iarbă. Că 
care cum apuca, cum muri€. Și așe au mărsu doao, trei dzile, cât și pușcile 
au lăsat înapoi, neavând cu ce le trage, că li murisă caii. 


Deci întrând puţinel într-acea ţară, le-au ieșit cumucii înainte, de le-au 
mai stătut împotrivă moscalilor. Apoi, vădzând că n-au nici o putere, s-au 
închinat. Și au trimis cumucii pe urmă de-au adus și puşcile moscalior. Și 
le-au fost spuind cumucii că n-au știut pe unde or vini, că acea bucată de 
loci este otrăvită, de nu trăieşte pre dânsa dobitoc. Și de acolo au mersu 
mai nainte şi au mai dobândit și vro doao, trei ţărişoare. Și pe urmă s-au 
împăcat cu Persul, şi încă i-au mai dat o bucată de locu împăratului, ca să 
ție cu dânsul, să-i de agiutor asupra lui Merifeiz. Și au zăbăvit acolo, spre 
acele ţări, mai 2 ani şi apoi s-au întorsu iară la ţara lor, împreună cu 
Dumitrașco-vodă. lar acolo au lăsat oşti cu ghenărari prin cetăţile ce 
dobândisă. Şi după ce-au venitii la stoliță, la anul iar au mai trimis oști 
acolo, spre acele părţi de loc. Dumitrașco-vodă încă, după ce-au venit de la 
persi, n-au trăit pre mult și ş-au plătit și el datoria aceștii lumi, cea 
strămoşască, şi s-au dus cătră părinţii săi. lar copiii lui au rămas suptu mila 
împărătească, aflându-să în slujbe împărătești, de trăiescu şi pănă astădzi. 


Iară împăratul Moscului îș dedesă o fată a lui după Cșendzi hanu 
Holştinschii, care era nepot de sor’ craiului șfedzescu. Și craiul $fedului, 
când au murit, au lăsat diiată de crăie surori-să, care este acmu vie, iar de a 
muri è, să rămâie crăia şfedzască lui Cşendzi han Holştinschii, că lui i să 
cade crăia, fiind dintr-o altă sor’ a craiului șfedzescu. Deci împăratul 
Moscului dzicè ginere-său, lui Cşendzi han Holștinschii: „Cumiu îi aștepta 
tu păn-a muri mătuşe-ta?“ Și gătie oaste, să-i de să margă să iei crăia de la 
mătuşe-sa. Și apoi să să pogoare în gios, în Ţara Leşască, împreună cu 
împăratul şi cu craiul Avgust, cu sasii, să supuie pre leşi după voia lor, şi aşe 
să să pogoare asupra turcilor cu toţii. Și aşe începusă să pornească oaste. 
Dar numai poate-fi n-au vrut Dumnedzeu să-i mai lasă să să verse atâta 
sânge. Şi atunce, la acè gătire, s-au războlit şi au murit marele împărat Petru 
Alexiovici în anul 7233. Și în locul lui au rămas împărăteasa lui însăși- 
stăpânitoare. 


Împăratul turcescu de la Țarigrad, vădzând că moscalii au luat o bucată 
de locii de la persi, şi Merifeiz au luat iar mai bine de giumătate iar de la 
persi, trimis-au şi el oastea lui la persi. Și au luat şi el o bucată de locu, cu 
câteva cetăţi mare şi vestite. Și Persul rămăsese un lucru slabu, mai cu 
nemică. 


Iară mai pre urmă, mai încoace târdzie vreme, îndreptatu-s-au Persul a 
bate pre Merifeiz. Şi aşe din bătaie l-au bătut pre Merifeiz și l-au răsipit. Și 
ş-au scos toate ţările câte-i luasă și l-au gonit şi pre dânsu înapoi iar la 
India, de unde venisă, de nu să ştie ce s-au făcut, de au pierit pomenirea lui. 


După aceasta s-au apucat Persul a să bate cu împăratul turcescu pentru 
cetățile ce au luat de la dânsul. Și o samă de cetăţ ş-au scos, și să tot bate 
păn-în cestu an 7241. lar moscalii tot ţin cu pace ce-au luat de la persi. Iar 
lăsând cele streine, să ne întoarcem a scrie iar pentru Moldova noastră. 


Iară în ţara noastră, după ce s-au aşădzat acel lucru ce scriu mai sus, s- 
au făcut pace bună. Și boierii cei pribegi din "Ţara Ungurească ş-au făcut 
pace şi au venit toţi în ţară. Numai ce-a rămas Vasilie Ceaurul şi cu Velicico 
sulgeriul, că nu s-au încredzut să vie în ţară. Și au mărsu din Țara 
Ungurească în Ţara Muntenească, și acolo au murit amândoi. Și moșiile 
Ceaurului le-au dat Mihai-vodă altor boieri, streini, iar nu neamului său, 
dzicând că cee ce-au pribegit cu moscalii au venit o împărăție și s-au hainit 
cu domnu cu tot deci pentru aceie li să cade să li să de moșiile, întorcându- 
să la mila împărăției, iar aceşte ce s-au închinat la cătane, au fost cătanele 
niște tălhari, și pentru acee le-au dat moșiile. Precum să va alege mai nainte, 
vremea va arăta. 


Iară în al optule an a domniei lui Mihai-vodă dat-au Dumnedzeu o 
fortună gre, şi s-au aprinsu târgul. Și multe curți boierești şi mănăstiri au 
ars. Și din mănăstiri au sărit şi în curţile domnești, și păn-a alerga oamnenii 
din târgu, au arsu detot. Care multe lucruri au arsu de a lui Mihai-vodă, că 
nu pute oamenii și slujitorii nemic să scoaţă den curte, de fortună mare ce 
era. 


După aceasta s-au apucat Mihai-vodă de iznoavă de le-au făcut, cu 2 
părți mai frumoase de cum era întăiu, că întăiu era mai proaste. Și au dat şi 
de la Poartă 10 pungi de bani milă, ca să facă curţile. lar domnia s-au mutat, 


păn-a găti curțile domnești, în neşte case boiereşti în târgu, anume în casele 
cumnată-său, lui Ioan Paladi biv-spatar, și într-a lui Costantin Costache vel- 
spatar, fiind aceste curți amândoao alăture. 


lară după aceasta scos-au Mihai-vodă pre ţară desetină ţărănească de 
stupi îndoită şi de mascur, de au plătit tot omul, și ţăran, și boier, şi mazil. 
Și fără zăbavă trecut-au preste giurământ şi au stricat legătura sfinților 
patriiarși. Și au scos văcărit de i-au rămas blăstăm păn-acmu, că-l scot și 
alţii. Și au scos de moară câte 2 ughi, şi de prisacă câte 2 ughi, și de ţigani 
câte 2 ughi. Dar apoi de ţigani au făcut legătură. Și vecinii boiereşti şi 
călugărești încă nu-i da cu price, că i-au adus din rai€, alţii că sunt moșteni. 
Foarte prè rar de ave boieriul pre mari dovadă și scrisori de-i da. Și dzice 
să-ş caute țăranul giurătoriu, să s-îndrepte. Şi aşe foarte bine să îndrepta 
oamenii, ieșind din vecinătate. Ce acmu mazilii nu să mai pârâe cu vecinii 
să-i tragă, ce ţăranii trăge pre mazili la giudecată. Aceste toate obiceiuri au 
rămas în ţară. Vechindu-să domnia, nu să mai teme că-i va mai strica nime 
nemic. 


Ţara să întemeiesă în dzilele lui. Să înmulţisă oamenii și să lăţisă 
satele, că era omu foarte chivernisitor. Pâine să facè în dzilele lui foarte 
bună în toţ anii; stupii în doao veri s-au făcut buni, iar în celelalte proști; 
vitele era mai în toți anii bolnave, de muriă; fân și vin multu în toţi anii era; 
bani mulți în ţară, la neguțţitori, de-ș prinde oamenii nevoile; zlotașii nu 
vinde vitele, că nu-i sirguè cu istovul banilor. Din prostime, pre cine-l știe 
că are câte ceva, îi și găsie pricină și-l închide şi-i lua trei, patru sute de lei, 
şi mai mult. 


Doamna lui era foarte milostivă. Multe biserici și mănăstiri stricate au 
acoperit şi le-au tocmit. Și oameni scăpaţi îi miluie, şi pe fete sărace le 
griji€ și le mărita. 


Mihai-vodă de la o vreme începus-a îndrăzni, și multă vărsare de singe 
făcè în oamenii cei vinovaţi, cum s-ar dzice furii, tălharii. Nu ave nici o 
trecere sau milă de iertare, oricât de mică de i-ar hi fost greșala. Pusese 4 
furci mari de le bătusă înaintea porţii, unde-i acmu fântâna, de sta acolo 
așădzate. Și mai în toate dzilele spândzura tălharii de picioare sau de 
susiori, cu capetele în gios, cu pielea goală. Și pune pe calò de-i băte cu 
puha, cât nu pute merge boierii la curte de ţipetele lor. Și pre o parte făce şi 


bine, că să sterpisă tălhăritul. lar mulţi pieri€ și drepţi, că ave un armaș 
mare, greci, Panaiut, ce-au fost cârşmar în Țarigrad, lacom și fără suflet. Și 
pe gura aceluia mulți pătimie. 


Tâmplatu-s-au atunce, grecii carii era a lui Mihai-vodă capichihai și 
alții ce slujie la dânsul de-au început a să sfădi ei înde ei. Și s-au făcut 2 
cete şi să pârâè totdeuna la Mihai-vodă, să-ș mânânce capetele. Într-o ceată 
era Costantin postelnicul şi cu frate-său Manolache, chiurci-bașe 
împărătescu, şi cu alte rude a lor, iar într-altă ceată era Tudurache 
capichihaie și cu un doftor, ginere lui, şi cu lusufache aga. Şi să pârâe o 
ceată pre alta la Poartă, cum au mâncat sute de pungi de bani din ţară. Că 
Mihai-vodă tăiesă şi acest obiceiu, de nu mai trimite boieri la Poartă pentru 
nevoile țărâi, să vadză ce să cheltuieşte acolo, că crede numai pre greci. Şi 
acmu nu numai la Poartă nu merge boierii, ce și la visterie nu mai intra, să 
ştie când ies nevoile ţărâi, să orânduiască ei. Ce când vre să scoaţă ceva, cu 
grecii sfătuie şi pornie în ţară boierenașii lui, cu taină, știi ca cum ar 
purcede un ceambul tătărescu în pradă, noaptea cu taină, în toate părțile. Și 
boierii cei de ţară nu știe nemică. 


Deci poate-fi fiind voia lui Dumnedzeu să greşască, au lepădat pre 
ceata grecilor cea de frunte şi i-au gonit de la dânsul, de s-au dus la 
Țarigrad, şi au priimit lângă sine pre cei blăstămaţi, de să sfătuie cu dânşii. 
Şi așe, priimind pre aceie, încă și numele său cel bun de ușă deschisă ce-l 
ave cătră toţi, de intra și copii, l-au stricat acei greci blăstămațţi, alăturându- 
să pre lângă dânsul, şădzând tot cu dânșii de să sfătui€, și pre nime nu lăsa 
să intre în casă, să-ș plângă jalobele. 


Atunce, la acè vreme, fugisă şi câţva boieri din Țara Muntenească aice, 
jăluind de Neculai-vodă, și să ruga să scrie la Poartă, să pârască pe Neculai- 
vodă şi să fie el domnu 'Ţărâi Munteneşti. 


Tot atunce, pre acea vreme, găsitu-s-au și un copil de creştin muncit de 
bezzaconicii jidovi în chipul muncilor domnului Is. Hs. Și au prinsu pre 
câţiva jidovi de-au pus la închisoare. Și nu i-au giudecat, ca pe nişte jidovi, 
mai degrabă, să facă ce le va face, ce i-au ţinut la închisoare, gândind doar a 
lua de la dânși bani mulţi. Și încă au scris și la Poartă, ca s-îmbunedze pre 
viziriul, să apuce și pre jidovii de la Țarigrad, să ièi și Poarta o sumă de 
bani. 


Deci, cum au oblicit solul lui antihrist Pazarghideanul, jidovul cel mare 
de la "Țarigrad, au şi început a cheltui bani şi a amesteca pe Mihai-vodă. Şi 
au trimis pe un agă a veziriului și au slobodzit pe jidovii carii era aice. Şi au 
scris să le dè pace. 


Aşijdere şi Neculai-vodă, după ce-au oblicit c-au pribegit muntenii 
aice și-l amestecă, s-au mâniet și au stricat logodna ce făcusă cu feciorul lui 
şi cu fata lui Mihai-vodă, și au stricat 


şi prieteşugul. Ş-au vărsat multe pungi la Poartă, şi au amestecat mai 
tare el pre Mihai-vodă. Şi au isprăvit de-au trimis veziriul un capegi-baş să 
iei pre boierii pribegi, să-i ducă în Ţara Muntenească. 


Iară boierii munteni nu era în leşi, că-i trimisesă Mihai-vodă în Hangu, 
în munţi, la straja ungurească, cu socoteală ca aceasta, că să va mântui de 
cătră veziriul, că nu sunt în ţara lui. Deci viindu-i doao, trei porunci aspre, 
numai să-i de, s-au căit căci i-au triimis acolo la margine, temându-să că nu- 
i va pute prinde, să-i dè în mâna copegi-bașii. Și au trimis pre Costantin 
Ruset ca să-i amăgească cu îmblândzire, cum c-au venit de la Poartă 
răspunsu să-i împace Mihai-vodă cu Neculai-vodă. Iar în urma lui Costantin 
Rusetù vornicul au răpedzit 100 de seimeni călări noaptea din laşi ca să-i 
prindză, să-i de de grumadzi lui capegi-başe, răpedzind şi la Câmpul Lungu 
să caute să prindză poticile, să nu scape nici unul. Ce muntenii, având 
iscoade, au prinsu de veste mai nainte și au trecut în Ţara Ungurească. Și s- 
au întorsu oamenii lui Mihai-vodă înapoi, fără de nici o ispravă. Şi n-au 
avut pre cine da pre mâna capegi-bașei. 


Deci, întorcându-să capegi-bașe la Poartă, au mersu pre la Neculai- 
vodă. Şi l-au umplut Neculai-vodă de bani. Și mergând la Poartă, au pârât 
pre tare la veziriul pre Mihai-vodă, că nu bagă samă fermanul şi n-au vrut 
să de pe boierii munteni. 


Aceste audzind veziriul, tare s-au mâniet pe Mihai-vodă. Deci Neculai- 
vodă şi cu Costantin postelnicul şi cu frate-său Manolache chiurci-bașa, ce 
avè cinste la veziriul, şi cu Pazarghidian jidovul s-au făcut tot una și au 
cheltuit și au mazilit pre Mihai-vodă. Și au pus domnu pe nepotul lui 
Neculai-vodă, anume Grigorie Ghica terdzimanul, iar terdziman au rămas 
frateli lui Grigorie-vodă. Aşe l-au adus pre Mihai-vodă păcatele, de s-au 


lepădat de slugile cele putemice și s-au potrivit minciunilor celor 
blăstămațţi. 


Deci îmbrăcând căftan de la Poartă, Grigorie-vodă au trimis pre un 
capegi-baş cu mazilia aice în lași, împreună cu Enache aga, fecior lui 
Costantin postelnicul. Şi cetindu-i ferman de mazilie Duminecă în 26 dzile 
a lui septemvri, pus-au căimăcani pe Costantin Costache vel-spatar şi pre 
Sandul Sturdze vel-ban. Și l-au grijit bine, ca pe un domnu, cu tot ce i-au 
trebuit, și a patra dzi, gioi septemvri 30, au ieșit Mihai-vodă din scaon din 
Iaşi, can pe o bură de ploaie, petrecându-l toţi cu mare cinste. 


Vrut-au atunce o samă de mazili să-i facă gâlceavă, să lege ștubeie 
deşerte, să le spândzure pre lângă drum, pre unde a trece Mihai-vodă, 
pentru căci le-au rămas de la dânsul obiceiu de desetină de stângerea 
caselor. Numai căimăcamii n-au lăsat să-i facă acè ocară, scriind Grigorie- 
vodă de la Țarigrad. Aşijdere şi postelnicul învăţasă pre Enache aga, să nu 
ştie că face cineva vrun supăr lui Mihai-vodă. Măcar că el le-u făcut lor 
ruşine, când au purcesu din lași, dar ei nu trebuie să-i facă lui, că le-au fost 
stăpân. 


Tâmplatu-s-au atunce la mazilie de-au fost can de grabă şi au rămas 
boierii plini de datorii, că dedesă bani împrumut şi nu apucasă să-i ièi. Că-i 
pune pre boieri zlotași şi-i făce de istoviè înainte cu bani turcești. Lua noi şi 
da vechi. Şi au rămas mazilii stânși. 


Așijdere și turcii balgii încă împrumutasă pre Mihai-vodă cu bani noi, 
să ièi vechi. Și cu ceară, cu miere, pentru dobânda lăcomiei, de da mulți 
bani. Și la mazilie au rămas și neguțţitorii balgii stânşi. Și au domnit ţara în 
rândul al treile 11 ani fără trei luni. 


Deci pornindu-să Grigorie-vodă de la Țarigrad, ieşitu-i-au toată 
boierimea înainte la Gălaţi. Iară Grigorie-vodă, după ce-au agiunsu la 
Brăila, n-au venit pre uscat, ca alți domni, ce de la Brăila au șădzut în 2 
şeici şi au venit tot pre apă, cu multă pofală, dzicând din trimbiţă și din 
naiuri şi dând și din pușci, pănă ce-au agiunsu la Gălaţi, de s-au împreunat 
toți boierii ţărâi acolo cu dânsul, după obiceiu. Și de la Gălaţi au 
purcesi cu toată boierimea păn-aproape de lași. Aşijdere şi din laşi ieșitu-i- 
au înainte căimăcanii cu slujitorimea și cu orăşeni şi l-au băgat cu mare 


cinste în Sfetii Nicolaie, timpinându-l şi arhierei cu tot clirosul bisericii. Și 
l-au încununat spre domnie părintele Gheorghie mitropolitul. Şi de acolo 
ieşind, au intrat în curțile domneşti. 


CAP. XXII Domnia lui Grigorie-Vodă, nepot de fiiu lui Grigoraşco- 
Vodă, domnul muntenescu, strănepot Ghicăi-Vodă ce-au fost la noi, 
văleat 7234 


După ce-au venit Grigorie Ghica-vodă în lași, a treia dzi, pre obiceiu, 
au boierit boierii. Pus-au pre Gavriil Miclescul vel-logofăt, pre Darie 
Donici vel-vornic de Ţara de Gios, pre Costantin Ruset vel-vornic de Ţara 
de Sus, pre Costantin Costache hatman, pre Costantin, fratele lui Manolache 
chiurci-baş, vel-postelnic, pre Sandul Sturdze vel-spătar, pre Iordache 
Cantacuzino vel-ban, pe Toader Paladi vel-visternic, pre Iordache Costache, 
sin Lupului, vel-stolnic, pre Andronache Vlasto, cumnată-său, vel-comis. 
Aceşte era boierii lui Grigorie-vodă, mai toţi rudele lui Mihai-vodă, carii 
fusese și la Mihai-vodă. Iar toate trebile era după Costantin postelnicul, și 
după dânsul era Sandul Sturdze spatar, fiind moldovan și oarece și neami 
lui Grigorie-vodă. 


Deci alţi boieri, ce mai rămăsese de atâta vreme de aștepta pre 
Grigorie-vodă, ca să încapă și ei, vădzând că i-au apucat iar ceielalți boieri 
pre denainte şi acmu, căuta rău. 


Atunce la banii steagului n-au mai scos altă dajde. Numai găsind 
obiceiu gata de la Mihai-vodă văcăritul, au scos atunce și el văcărit, 10 
potronici de cal şi 6 potronici de vită. lar de primăvară au scos șferturi, pre 
putință, iar de toamnă hârtii, iar uşoare şi fără năpăști. Şi au mai scădzut 
desetina boierilor, să dè de 10 un leu, și au rădicat ţigănăritul și morăritul 
şi prisăcăritul şi cârcimăritul, care le scornisă Mihai-vodă. Aceste le-au 
iertat Grigorie-vodă întăiu. 


Iară când au fost de toamnă, s-au hainit un boier, anume Dumitrașco 
Racoviţă hatman, fratele lui Mihai-vodă. Fiind mazil la ţară, au început a 
scrie cărți la frate-său, la Mihai-vodă. Deci oblicind Grigorie-vodă, au 
trimis la dânsul să-l prindză, iar el simțind, au fugit la tătari în Bugeag. Şi 
cu dânsul au fugit și ginere-său, Iordache stolnicul. 


Iară în scurtă vreme s-au burzuluit şi Adli-Gherii Calga, soltan de 
Bugeag, asupra lui Medli-Gherii hanul şi au încălecat cu tot Bugeagul. Iar 
pricina era așe. Mai nainte vreme cu câţva ani fugisă un Bahti-Gherii, ce-i 
dzice poreclă Delii soltan. Acesta, fugind spre calmâși, făce multe 
amestecături pentru hănia Crâmului. Să agiunge cu șerimii din Crâm, făce 
de scot& Poarta mai totdeuna pe han. Deci Poarta au ales pe acest han, 
anume Medli-Gherii, de omu rău, ca doar va pute supune pre şerimi şi pre 
mârzaci. Deci lund hănia, mulți mârzaci şi şerimi au tăiet, păn” și pre nişte 
nepoți a lui de sor. Și vădzând acest Calga soltan, n-au mai putut răbda a 
vedè atâţe capete pierind, precum ei n-au mai avut acest obiceiu să să piardă 
mârzacii. Ce au și încălecat atunce toți bugegenii cu zorbă, și au scris și la 
Poartă, cerşind han pe un frate a lui, anume Caza-Cheri. Și Poarta nu vre, 
dzicând că tot aşe s-au învăţat de schimbă hanii și nu le pot intra în voie. 


Atunce s-au făcut mare spaimă în toate ţările împregiur. Și s-au bejenit 
Ţara Moldovii, temându-să încă și raieoa 'Tighinii și a Hotinului și Ţara 
Rumânească, și-ncă şi preste Dunăre, și Ţara Ungurească, și Ţara Leşască 
de încălecarea acelui soltan cu tot Bugeagul. Că nu ştie alte ţări şi olate 
adevărul, ce vor să facă, măcar că dzice ei că nu le trebuie Adli-Gherie 
hanul, că le strică obiceiele, de le taie mârzacii și şerimii ca un casap, și 
scri€ la Poartă să le de pre Caza-Cheri să le fie han. Dar tot nu pute oamenii 
crede, aș€ este, au altă ceva or să facă. Şi multu au umblat prin Bugeagu, 
după ce-au încălecat. Apoi au trecut Nistrul și s-au dus în câmpi, aproape de 
Ceahrin, de şedè cu multe voroave şi spaime acestor ţări prinpregiur, ce 
scriu mai sus. 


Atunce, cu câteva luni mai nainte, să tâmplasă de hotărâsă Grigorie- 
vodă locul ţărâi și stricasă capegi-bașe, de la Poartă, ce venisă cu ferman, 
câteva câșle tătărăști, împreună cu oamenii lui Grigorie-vodă. Deci tătarâi, 
vădzându-să toți la un loc, să foarte lăuda asupra lui Grigorie-vodă și asupra 
țărâi, dzicând că le-au arsu mulțime de robi şi de copii și le-au stricat câteva 
geamii. Deci şi boierii ce era pribegi acolo, Dumitrașco Racoviţă hatman și 
cu ginere-său, Iordache Costache stolnic, făcè și ei multe amestecături la 
soltanul şi la mârzaci, cu vorbe rele şi îndemnături asupra lui Grigorie-vodă. 


Grigorie-vodă înțelegând că să laudă soltanul și mârzacii asupra lui, 
ave mare grijă şi Grigorie-vodă și toată boierimea. Și ţara încă să bejenisă. 


Și era Grigorie-vodă în curţi în lași, închişi cu slujitorii, în tot ceasul 
așteptând gata să-l lovască. Şi trimite la soltanul oamenii săi, cu daruri 
totdeuna, ca să-l împace. Şi nu-l pute sătura nici cu un feliu de daruri. Era şi 
giupânesele boierilor pribegi aice, la popreală, în lași, de Grigorie- 
vodă. Trimis-au soltanul un agă al său la domnie, să le lasă să margă la 
bărbaţii lor în Bugeag. Și îndată le-au slobodzit, de s-au dus, cu tot ce-au 
avut, în Bugeagu, la boierii lor. 


Iară pre urmă n-au cutedzat Grigorie-vodă ca să şadză în leşi, ce s-au 
dus la Botoșeni, de-au șşădzut câteva dzile. Şi pre doamna-ş au trimis-o la 
Hotin, de-au şădzut păn” s-au împăcat lucrul. 


Audzind Poarta împărăției de atâte amestecături acelui soltan, au 
orânduit un sarascheriu, cu câteva mii de oști turcești, şi pre Grigorie-vodă 
şi pre Neculai-vodă, domnul muntenescu, și pre Colceag-beiu cu lipcanii şi 
cu spahiii de Hotin, să margă toţi în Bugeag, asupra acelui soltan și a 
bugigenilor. Deci acel sarascher au venit cu oaste la Smil, așteptând să să 
strângă și alții acolo. Neculai-vodă încă au venit păn” la Gălaţ, Colceag-bei 
încă de la Hotin au trecut pe Prut la Smil, iar Gligorie-vodă s-au pogorât de 
la Botoşeni pre la Cotnar şi au venit iar la leși. Şi au şădzut cu corturili și cu 
toată oastea lui în câmpu la Balica vro 2 săptămâni în postul Crăciunului. Și 
de la Balica au trecut codrul la Scânteie și au mersu în gios pe Bârlad 
pân” la Roşieci. Şi de acolo au mărsu la Fălciiu şi au trecut Prutul şi au mers 
la Codrul Chigheciului, de-au șădzut acolo vro doao, trei săptămâni. 


Deci sarascheriul oștilor au scris la acel soltan să-ș plece capul, să 
margă la Poartă, că nu va avè nici o nevoie, iar pre hanul această dată 
împărăţia nu va să-l mazilească. Deci el, vădzând acel răspunsu de la 
sarascheriul și înțelegând că și hanul vine cu oaste din Crâmi, și alți 
megieși pre dincoace, ş-au plecat capul și au purcesu la sarascheriul la Smil, 
de s-au dus la Poartă, fără nici o grijă. Şi nu i-au făcut împărăţia nemică. 


Iară lusuf Mârza şi cu vro doi, trei mârzaci au pribegit în Țara Leșască, 
de au trăit acolo câtăva vreme. 


Iară hanul au stătut de-au iernat în Bugeag păn-în primăvară, cu multă 
cheltuială și silă bugegenilor de crâmeni. Atunce au scos mai marii 
Bugeagului și ei văcărit, de-au dat mulţi bani hanului, mai sus văcăritul de 


cumu-i la noi. lar Gligorie-vodă, după ce-au aşădzat pace între dânşii, au 
venit de la codru întinsu la leşi. Și cât au șădzut în codru, fân, grăunţă tot de 
la tătari au mâncat toată oastea. Și la purcesii au pus de-au făcut și o movilă 
mare în codru, ca să rămâie de pomenire. 


Atunce şi Grigorie-vodă, după ce-au vinit la leşi din oaste, trimis-au 
ardzu de jalobă la împărăție pentru stricăciunea ce-au făcut tătarâi ţărâi şi 
pentru boierii pribegi, ce sunt rudă lui Mihai-vodă, cum au făcut atâte 
amestecături la tătari, fiindu şi cu îndemnarea lui Mihai-vodă, de s-au făcut 
aceste. Deci Poarta au bănuit tare lui Mihai-vodă şi au făcut ferman la hanul 
pentru acei boieri pribegi, să-i dè pre mâna lui Grigorie-vodă. Şi 
toată paguba țărâi şi cheltuiala ce-ar hi făcut Grigorie-vodă cu oastea să i-o 
plinească de la tătari. 


Atunce au trimis Grigorie-vodă la hanul pre Darie Donici vel-vomic şi 
pre Sandul Sturdza vel-visternic cu fermanul Porții şi cu izvod de pagube. 
Deci pre boierii pribegi nu i-au dat, că Iordache au fugit în Crâm la un 
soltan, feciorul hanului, iară Dumitrașco hatman au fugit teptil preste 
Dunăre, trăgându-să la Țarigrad, la frate-său, la Mihai-vodă. Ce frate-său nu 
vre să-l priimască, temându-să de la Poartă să nu oblicească că-i la dânsul. 
Ce umbla mistuindu-să prin Dobrogea din locù în loc. lar pagubele de la 
tătari i-au plinit toate. 700 pungi bani gata i-au adus în lași cu niște cămări 
cu cai. Care lucru era de mirat, unde au isprăvit Grigorie-vodă de-au întorsu 
tătarâi pagubele moldovenilor, că avè mare trecere la Poartă. Însă aceşti 
bani nu i-au luat toţ Grigorie-vodă, ce giumătate i-au dat hanului, și o samă 
au dat şi oamenilor celor cu pagubele. 


După aceasta, mergându Costantin postelnicul la Poartă, au oblicit şi 
pe Dumitrașco hatman că-i în Dobrogea, la unu sat, teptil. Și fiind aproape 
de calea lui Costantin postelnicul, au umblat cum au putut şi l-au prinsu. Şi 
făcând știre lui Grigorie-vodă, au şi trimis de l-au ferecat în obedzi şi l-au 
adus în laşi. Și l-au pus la grè închisoare câteva luni, păn-au dat câţva 
bani, şi apoi iertându-l, l-au slobodzit. Și ducându-să la satul lui, la Ferești, 
au mai trăit trei, patru dzile şi au murit. 


Iară în al treile an a domniei lui Grigorie-vodă s-au făcut de cătră toate 
părţile bună pace. Şi s-au apucat de-au acoperit mănăstirea Balica cu oale și 
au tencuit-o pre dinafară și au făcutu-i şi tindă, şi au zugrăvit-o peste tot pri 


dinlontru, şi zid împregiur, și clopotniţă, și curți de piatră. Și au îndzăstrat-o 
cu toate, cu veșminte, cu odoară și cu bucate, și cu robi şi moșii și vii, ca 
pre o mănăstire deplin. Așijdere au mai făcut curți scumpe și hălăşteu cu iaz 
la Frumoasa, să fie de primblare domnilor. 


Făcut-au şi turnu mare pe poartă, în curtea domnească, și ceasornic 
mare, așijdere și 2 cișmele, fântâni aduse pre oale, cu multă cheltuială, una 
denaintea porţii curții domneşti și una denaintea feredeului. Aşijdere şi 
feredeul l-au mai tocmit. Mai tocmit-au şi câteva casă în curțile domnești și 
odăile simenilor şi la grajduri. Ce era stricat, tot au tocmit. Făcut-au casă 
frumoasă și-n Galata. Și au tocmit chiliile la Bârnova. Așijdere şi la Bărboiu 
au făcut turnu şi au coperit-o. Și alte multe sfinte biserici au dires și au 
tocmit. 


Iară când au fost în al patrule an a domniei lui, în anul 7238 murit-au şi 
Neculai-vodă, domnul muntenescu, unchiul lui Grigorie-vodă. Și l-au 
îngropat în mănăstirea cei de dânsu zidită la Văcărești. lar în locul lui au 
rădicat muntenii pe fiiul său Costantin-vodă. Și i-au rămas lui Neculai-vodă 
3 ficiori, cari mai pe urmă au ieșit domni, Costantin și Ion, precum le 
scriu înainte istoriile. Iar unul, Alecsandru, vremea înainte va arăta. 


Iară în scurtă vreme făcutu-s-au mare zorbă în Țarigrad, rădicându-să 
inicerii asupra lui sultan Ahmet. Și l-au scos de la împărăție şi au pus pre un 
nepot a lui, anume sultan Mahmut. Și-ntr-acea zorbă multe capete au pierit 
şi mulți veziri s-au mazilit. Și să can potolie zorbaoa și iar să scornie€. 
Atunce mazilind pre veziriul, găsit-au multă avere la dânsu, iar mai mult au 
găsit la chihaieoa lui. C-au aflat mai bine de 40.000 pungi bani, fără drugi 
de aur sleiți și alte odoară. Că atunce dedesă voie de bè mai toţ turcii vin. 
Pentru acee s-au făcut zorbă, de-au schimbat împărații. 


Atunce şi Mihai-vodă aflând vreme, au mazilit pe Costantin-vodă din 
Ţara Muntenească, de n-au plinit încă bine luna cu domnia după moartea 
tătâne-său. 


Atunce au mazilit și pe Adli-Gherii, hanul tătăresc, și au pus pre Caza- 
Cheri, carii şi-l poftisă ei mai nainte. Și au ieșit și Medli-Gherii soltan, care 
fusesă cu zorbaoa. 


Atunce zorbalele au găsit pe un casap sirbu, anume Buţucachii, prieten 
al lor, și ducându-l la veziriul cel nou, l-au făcut, fără voia lui, de l-au 
îmbrăcat în căftan, să fie domnu în Moldova. Ce îmbrăcându-l, nu i-au dat 
ferman să-l trimiţă aice mai în grabă. 


De aceasta oblicind Grigorie-vodă, spus-au tuturor boierilor. Și s-au 
sculat toţi boierii de au scris la Poartă cum nu le trebuie acela domnu, și s- 
au gătit să fugă. Și fiind aice şi un turcu mare, ce venisă cu căftan, şi au 
mărsu toţi boierii la acel turcu de i s-au rugat. Și spuind turcul la Țarigrad 
cumu-i pofta boierilor, mânietu-s-au împăratul şi veziriul. Şi pre mulţi 
de acei cu zorbaoa au tăiet, de i-au mai împuţinat. Şi au tăiet atunce și pre 
acel domnișor Buţucachii-vodă, nepurces încă din Țarigrad. Şi de iznoavă 
au trimis altu căftan de domnie lui Grigorie-vodă. 


Tot atunce au mărsu mârzacii câţva la Țarigrad de au pârât pe hanul cel 
mazil pentru câte răutăţi le-au făcut. Şi au jăluit şi pre Grigorie-vodă de 
bani ce le-au luat și de alte multe strâmbătăți ce-au avut. Deci Poarta au 
orânduit aceasta la pașa de Tighine, trecând Caza-Cheri han pre acolo, să ièi 
sama şi să-i aședze. Atunce au venit şi lusuf Mârza din pribegie de la leşi. 
Și viind prin lași, l-au dăruit Grigorie-vodă foarte bine, ca să-l facă prieten 
pre un câine. Și mergând la hanul, l-au priimit bine şi-ncă l-au și dăruit. 


Iar înaintea aceştii zarve făcutu-ș-au pace şi Iordache stolnicul de cătră 
Grigorie-vodă. Și viind din Crâm, l-au priimit vodă și l-au iertat de toate 
greșelele lui. Și-ncă i-au făcut și un rând de haine și i-au dat și din bucate. 
Și iar îl luasă în dragoste, socotind că-ș va părăsi năravul și a fi cu bine 
domniei și cu priință. L-au trimis la Tighine pentru acei mârzaci ce 
pârâsă pre Grigorie-vodă la Poartă, ca să ste la soltanul și la mârzaci să 
aşedze acest lucru, ştiindu-l că să știe cu dânșii. 


Iară după ce-au agiunsu la Tighine, n-au căutat pre slujba lui Grigorie- 
vodă şi s-au apucat iar de alte amestecături să facă, mai mare decât cele 
dintăiu. Și la Grigorie-vodă scrie într-un chipu, iar cătră alți boieri de aice 
din ţară scrie într-altu chip, cum că este gata domnia lui Costantin Duca- 
vodă dată de la Poartă, protivindu-să și el minciunilor tătarâlor. lar acei era 
anume Costantin Costache hatman, văr primare cu Iordache stolnicul, cu 
frate-său Gavriil păhamic şi loan Păladi vel-vornic și cu fiiu-său Toader 
vel-ban și Toader Costache stolnicul şi cu Iordache Cantacuzino spatariul și 


alții mulţi. S-au făcut toţi la un cuvânt, pre scrisorile lui Iordache, fecior 
Lupului, şi să sfătuisă că să fugă la soltanul, să ste pricină Ducăi-vodă, să 
nu fie, și să-ș rădice pre unul dintre dânșii domnu. Și așe au umblat cu acest 
sfat câtăva vreme, nici să duce, nici spune lui Grigorie-vodă, ce sta în 
cumpene şi să mira ce or face: fugi-or, au spune-or lui Grigorie-vodă. Unii 
dintre dânşii dzice să fugă, alții dzice să spuie lui vodă, păn-au oblicit 
Grigorie-vodă ce vor să facă ei, cum giurui€ hanului ţara din Prut încolo, să 
fie loc tătărăscu, numai să le isprăvască acest lucru pre voie, să-ş rădice 
domnu dintre dânșii pre cine or socoti ei. 


Deci au şi prinsu pre acei boieri ce era în Iași și i-au închis. Și au 
răpedzit şi la cei de la ţară, de i-au prinsu, și ferecându-i i-au adus și i-au 
pus la închisoare, pe unul într-un loc, pre altul într-alt loc. 


Iară pre Iordache stolnicul, feciorul Lupului, nici l-au mai adus la 
Grigorie-vodă să-l giudece, și cum l-au adus în Iași, l-au şi dus înaintea 
porţii, la cişme, și au poroncit de i-au tăiet capul. Iar pre ceielalți i-au mai 
ținut oarece închiși și i-au iertat, puind pre unii la giurământu, pe alții și fără 
giurământ. 


Atunce au pus pre Costantin Ruset vornic de Ţara de Gios, iar pre 
mine, loan Niculce biv-hatman, m-au pus vornic de Țara de Sus şi pe 
Sandul Sturdze hatman și pe Costache Razul spatar mare şi pe Andreeş 
Ruset visternic mare. Şi aşe s-au potolit acele calabalicuri. Fugit-au atunce 
Gavriil păharnic la Bugeag, și multe vorbe rele au grăit cătră sultanul și 
cătră hanul pentru Grigorie-vodă. lar pre urmă l-au dat lui Grigorie-vodă de 
grumadzi. Ce Grigorie-vodă nu i-au făcut nici un rău și l-au iertat, nici s-au 
uitat la ocărâle ce-i făcusă şi la ponturile ce-i scrisesă Gavriil. 


Uitaţi-vă acmu, fraților, câtă ocară au avut Grigorie-vodă de la aceşti 
boieri atunce! Iar el i-au iertat, şi fără zăbavă, încă pe unii i-au şi boierit, de- 
au fost la cinstea dintâi. Un domnu strein, şi câtă milă au arătat! Iară după 
acee au trimis pre alți boieri de-au stătut la giudecată cu tătarâi la Tighine. 
Și multă cheltuial-au făcut păn” s-au așădzat, mai îndoit de cât luasă el de la 
tătari. Și au luat şi o bucată de loci de a Moldovii, din hotarul cel vechiu, 
cale de un ceas. 


Pre atunce, cu acele schimbări multe a vezirilor și cu calabalicul 
tătarâlor şi cu amestecăturile acelor boieri, cădzusă ţara și Grigorie-vodă la 
o mare datorie. 


Tâmplatu-s-au într-aceşti doi ani, la văleat 7239 şi 7240, de-au fost şi 
timpurile proaste, de nu s-au făcut pâine din lași în sus, şi era şi foamete, 
dar nu pre mare. Agiunsese mierța de mălai, în sus pe suptu munte, la 4 lei. 
Dar Grigorie-vodă, având mălaiu mult la Fălciiu şi la Chișănău, strânsu din 
ușor, da acelor oameni de la ţinuturile den sus câte 6 potronici mierța şi-i 
aştepta de bani pănă toamna. Și încă au căutat câteva cară cu chirie, de-au 
încărcat pâine și au trimis-o pre la târgurile den sus, la Roman, la Neamţu, 
la Botoşeni, la Soceavă și la Cernăuţi, de o da oamenilor fără bani. Numai 
chiria îş plăti€, ce şi acee cu păsuială, dând întăi domnia chirigiilor, apoi, cu 
vremea, scote de la acei oameni. 


Iară tot întru acestaş an 7240 arătat-au Dumnedzeu greu bănat asupra 
creştinilor, pentru multe păcateli și fărădelegile noastre. Fără lipsă de pâine 
ce era, au mâncat și lupii oameni pre suptu munte, la ţinutul Neamţului și la 
Soceavă. Ce curund ş-au întorsu sfinția sa mânia şi ne-au trimis iar liniște 
de cătră acele hieri sălbateci. Dar să spăriesă oamenii. 


Costantin-vodă, fecior lui Neculai-vodă, după ce l-au mazilit turcii și l- 
au dus în Țarigrad, n-au plinit anul mazil și iar au ieșită domnu în Ţara 
Muntenească la văleat 7240. Că atunce tot era Poarta neaşădzată, şi s-au 
tâmplat de-u cădzut un vezir, de-i dzice Topalŭ-paşa, prieten lui Costantin- 
vodă și dușman lui Mihai-vodă. Deci cum au cădzut acel 'Topalu-paşa vezir, 
au şi pârât boierii munteni pre Mihai-vodă la acela, ştiind că i-i neprieten, 
pentru multe superi ce le face Mihai-vodă și le strică obiceiurile, ca şi când 
au fost în Moldova, şi le is mare sume de bani. Deci veziriul l-au şi mazilit, 
şi trimisesă să-i taie și capul. Numai nişte prieteni a lui Mihai-vodă au 
agiunsu de-au dat știre împărăției, şi aşè au scăpat. Şi l-au adus în Țarigrad 
viu şi l-au închis. Dar pre acel prieten grec, anume Venitura, ce-au dat știre 
împărăției pentru Mihai-vodă, oblicindu-l veziriul, i-au tăiet capul. Şi tot n- 
ar hi scăpat și Mihai-vodă, că trimisese veziriul de venisă câţiva boieri din 
Ţara Muntenească de-l pârâè. Numai norocirea lui atâta au fost, că s-au 
tâmplat de s-au mazilit şi veziriul. Dar numai 4 dzile de-ar hi mai trăit 


veziriul, era baraiamul, şi atunce ar hi pierit şi el. Numai vrând Dumnedzeu, 
au ieşit de la închisoare deodată. 


Costantin-vodă, domnul muntenesc, viind în București, s-au aşădzat cu 
bună pace de cătră toţi boierii şi le-au dat toate în mâna lor să chivernisască. 
Și trăi€ tot cu linişte, nu ca la tată-său, Neculai-vodă, ce într-alt chip, foarte 
cu bună îmblândzire de cătră domnie. 


Scris-au Costantin-vodă la vără-său Gligorie-vodă, domnul Moldovii, 
ca să-i caute o fată di boieriu din Moldova, să-l logodească, ca să-i hie 
doamnă. Deci Grigorie-vodă cu mare bucurie au priimit şi cercând au aflat 
o cucoană, fată fecioară a lui Costantin Ruset vel-vornic, foarte frumoasă şi 
înţeleaptă, anume Caterina, şi de bun neamu și lăudat. Și au făcut logodnă și 
au trimis-o mai pre urmă cu părinţii săi și cu alți boieri, rudenii a ei, tocma 
la Bucureşti. Și au făcut mare și frumoasă nuntă domnească. La anul 7241 
noievrie 12 au fost nunta. După aceasta au scris Costantin-vodă cu mare 
mulțămită la Grigorie-vodă de slujba ce i-au făcut. 


Mihai-vodă, schimbându-să veziriul, şede cu pace la Țarigrad şi 
oarecumil și can cu nădejde de laudă asupra muntenilor, făcând și un ardzu 
viclean, dzicând că-i de la nişte boieri munteni. Deci veziriul au trimis să 
vie boierii, să ste față cu dânsul. Iar ei audzind, au şi fugit, unii în [ara 
Ungurească, alții în Moldova, vădzând că-i cheamă la Poartă. Şi au 
datu ştire la Țarigrad cum toată ţara s-au încărcat, audzind de Mihai-vodă că 
iară îi să vie domnu. lar împărăţia audzind, s-au mâniet şi au făcut pre 
Mihai-vodă surgun la Miidili, precum va arăta mai nainte vremea. Şi au 
cheltuit atunce Costantin-vodă la Poartă 1000 pungi, ca să omoare pe 
Mihai-vodă. Și turcii bani au luat şi nu l-au omorât. 


Tot întru acestu an îndemnatu-s-au Grigorie-vodă anume că merge la 
primblare la Prigoreni, la vornicul loan Niculce, și la Ruginoasa, la 
hatmanul Sturdze. Iară de la Prigoreni au trecut la Roman, de la Roman la 
mănăstirea Neamţul. Și au scos icoana den mănăstire ş-au ţinut-o sânguri 
Grigorie-vodă cu mâna lui. Și s-au închinat foarte frumos, cât să mera 
şi Grigorie-vodă și turcii care era cu Gligorie-vodă. Şi călugării de la 
mănăstire dzâce că nu s-au închinat acè sfântă icoană ca atunce niciodată, 
aşe frumos ca atunce. Și de acolo, la Baie și la Săcul, apoi la Slatina și la 
Dragomirna şi la Soceavă. Şi au umblat prin cetatea Socevii de-au vădzut-o. 


Apoi la Pobrata şi apoi la Pășcani și la Ruginoasa, apoi s-au pogorât în lași. 
Așe într-o săptămână au umblat de-au vădzut toate mănăstirile şi locurile şi 
satele boierești, ca să știe cine cum să ţine. Măcar că cei proşti şi neagiunși 
de minte huli€, dar acea primblare era de mare laudă și folos. Că poate-fi 
de-ar fi mai zăbovit cevaş într-acest an cu domnia, ar fi arătat milă cu 
mănăstirile şi cu casele boiereşti. Că au strânsu cu cărţi pre toți igumenii de 
pre la mănăstiri la Boboteadză, de le-au făcut căutare de câte moșii au și 
cine le stăpânescu moșiile. Și au dat poroncă să nu-i ştie că le sunt moșiile 
închinate pe la boieri, ce să și le stăpânească ei. Și au datu acel izvod la vel- 
logofăt, să le poarte de grijă. Și li să adeverie că le va pune la o cale și pre 
mănăstiri și pre satele lor. 


Pănă acmu, în al şesele an a domniei lui Grigorie-vodă, în [ara 
Moscului este pace, şi ţine samoderjavia împărăției o nepoată de frate a lui 
Petru Alexiovici împărat, anume Anna, fiica lui loan împărat. 


Despre leși, iarăși pace. Silie Avgust craiu, pănă era viu, vădzându-se 
bătrân, ca să-i coronească leşii feciorulu, să fie craiu în locul lui. Ce leşii n- 
au priimit, măcarŭ că multe giuruință le adeverie craiul leşilor, dar ţara n-au 
vrut. Murit-au şi câţiva domni leșești într-aceşti 6 ani a domniei lui 
Grigorie-vodă, tot capetele cele vestite şi tuspatru hatmanii leșești. Deci 
craiul încă, dacă au vădzut că nu priimescu leşii să-i coronească feciorul în 
locul lui, nici el n-au vrut să puie hatmani. Și sede și acmu oastea leșască 
fără hatmani, numai un rementariu, de poartă de grijă oștilor, anume 
Ponitovschii. Iar în cursul anilor 7241, în luna lui decheămâvrie în 23 de 
dzile, murit-au și acest craiu leșesc, anume Avgust, în târgu în Varşavă. Ce 
s-a mai face, va arăta vremea viitoare. 


Trecut-au și un sol mare leşescu la Poartă, dar nu prin leşi, ce de la 
Hotin au mersu dreptu pre Pruti. Şi i-au trimis Grigorie-vodă conac și 
boieri întru întimpinare-i la Ţoţora, dzicând acel sol că merge pentru 
întemeietul păcii la Poartă, fiind împărăție noao. Şi numai preste iarnă au 
zăbovit, iar de primăvară iar s-au întorsu înapoi și iar pre Prut au mersu. Şi 
i-au trimis Grigorie-vodă conac cu Sandul Sturdze hatmanul. Numai acmu 
craiul murisă, când s-au întorsu solul. 


Despre persi, împărăţia Țarigradului tot încă au oaste, pentru acele 
târguri ce le luasă mai nainte, când să băte persii cu Merifeiz. Acmu Persul 


de Merifeiz s-au mântuit, cu moscalii s-au împăcat, iar cu turcii încă tot nu 
s-au aşădzat. Ce toate ce s-or mai lucra de acmu înainte vremea viitoare va 
arăta. 


Toti întru acestaș an era mulți oameni den Țara Rumânească şi din 
Moldova strânși la Milcov. Și cându era nevoi dincoace, ei fugi€ dincolo la 
munteni, iar când era nevoi dincolo la munteni, ei trecă dincoace. Tot așe 
umbla, cu vicleșug. Iar Grigorie-vodă au trimis pre Enache aga, feciorul lui 
Costantin hatman, lazi de feliul lui, cu mulţi slujitori, fâcând veste 
că merge în gios la vădrărit. Și aşe într-o dzi, fără veste i-au lovit şi i-au 
prinsu pre toţi. Şi rădicându-i de acolo, i-au adus în lași, de i-au aşădzat, ca 
la vreo 2.000 oameni. Deci fiind atunce de cu toamnă frig, mulţi copii şi 
oameni bolnavi au murit pe drum de foame şi de frig. Și după ce i-au adus 
în laşi, mulţi fugie. Și trimite Grigorie-vodă de-i prinde și-i da pre uliţă, ca 
să-i sparie să nu fugă, având gându ca să facă Iașii mare, precum au dzis că 
sunt Bucureștii în Ţara Muntenească. Și multu greu au tras bejenarii preste 
iarnă, că cădzusă o iarnă pre mare și gre. De la 6 dzile a lui dechevri s-au 
început și au ţinut păn” la 20 de dzile a lui martu, tot cu omăt, iar şi pănă-n 
Sfetâi Gheorghie tot frig au fost. Și sfârşisă oamenii nătreţele, de agiunsese 
stogul de fân 10 sau 12 lei, şi încă nu să găsiè. Perit-au multe vite a 
lăcuitorilor, iar aşeşă a bejenarilor au pierit mai detot, fiind nişte oameni 
neaşădzați. 


Iară când au fost în luna lui april în 13 dzile, în anul 7241, au şi sosit 
veste de la terdzimanul la frate-său, la Grigorie-vodă, precum împărăţia au 
îmbrăcat pre căpichihăile lui cu căftane, ca să să mute cu domnia în Țara 
Rumânească, şi Costantin-vodă, domnul muntenescu, să vie cu domnia aice 
în Moldova. Și cum i-au nemerit acea veste, au şi răpedzit pre Enache aga 
în Ţara Muntenească, ca să apuce scaonul și banii hârtiilor, înțelegând că au 
fost scos acolo hârtii pre ţară. Tot pentru lăcomie n-au mai așteptat ca să-i 
vie turcu agă de la Poartă, cum au așteptat vără-său Costantin-vodă. Și 
rămășiţile de aice au început a strânge tare, iar bejenarilor le-au dat voie să 
să ducă iar la urmă, la Focşani. Deci bieţii oameni, săracii, cum au audzit 
acea voie, cum au şi purces carii cum au putut, unii numai cu croșna și cu 
copiii în brață, ca vai de ei. Bogat blăstăm și lacrămi vărsa asupra acelui 
Enache aga, ce le făcusă acea strămutare, și asupra celor ce-ar fi dat, acel 
sfat! Și cât au agiunsu la margine, nemică n-au zăbovit, ce-au și trecut 


în Țara Rumânească. Că Grigorie-vodă indeadins îi slobodzisă, ca să treacă 
în ţara lui, vădzând că să duce şi el acolo domnu. Și au pus căimăcami în 
leşi, anume pre Costantin Costache vel-logofăt și pre Costantin Ruset vel- 
vornic, socrul lui Costantin-vodă. Și încă turcul de la Poartă tot nu venisă, 
nici la Grigorie-vodă, nici la Costantin-vodă. Lucru de mirat pentru 
Grigorie-vodă, omu grabnic la socoteala lui, a-ş scorni singur în ţară că nu-i 
domnu. Nu să teme că-ş va aduce vro primejdie capului său și ţărâi, fiind el 
împizmuluit şi cu tătarâi. Ce aceste aduce cè grabă și mândrețe! 


lară după ce-au trecut 7 dzile, la săptămâna sosit-au și capegilar- 
chihaies a împăratului de la Țarigrad, cu căftan, la Grigorie-vodă, să margă 
să fie domnu în Ţara Rumânească, și Costantin-vodă, domnul muntenescu, 
să vie aice în Moldova. Deci Grigorie-vodă i-au ieşit înainte cu alaiu și cu 
toți boierii la Valea Adâncă. Și împreunându-să acolo, au venit pănă la Iaşi, 
şi au cetit fermanul în Divan și i-au pus căftanul în spate. Insă boierii n-au 
mersu să-i sărute mâna, nefiind domnu aice, ce numai cătră turcu s-au 
închinat, după ce i-au cetit fermanul. Și ieşind Grigorie-vodă den Divan, au 
intrat în casele dinlontru depreună cu capegi-başe, turcul. Şi acolo s-au 
împreonat şi boierii cei mare cu turcul, mulțămind împărăției. 


Iară a treia dzi au pornit pre capegi-bașe, turcul, și cu tot agărlâcul ce- 
au fost mai greu pre Bârlad. lar Grigorie-vodă, luni, în dzioa de Sfeti 
Gheorghi, s-au pornit din laşi pre la Târgul Frumos, pre Siret, cu de toate ce 
i-au trebuit la toate conacele, păn” la Focşani, și au trecut în cee parte la 
gazdă. Așijdere şi Costantin-vodă s-au rădicat din Bucureşti și au trecut în 
ceasta parte la gazdă, tot într-o dzi luni, april 30 dzile. 


lară doamna Ruxandra, muma lui Grigorie-vodă, au mersu în gazdă 
osebi la o mănăstire a socru-său, a lui Grigorașco Ghica-vodă bătrânul. Deci 
Costantin-vodă au mersu de s-au împreonat cu mătușe-sa, cu doamna 
Ruxandra. Așijdere și Grigorie-vodă, ştiind de Costantin-vodă, au mersu și 
el la gazda maică-sa, și acolo s-au împreonat domnii amândoi. Apoi a doa 
dzi au mersu şi unul la altul, de-au vorovit ce le-au trebuit de toate. Apoi au 
făcut şi Divan, cineș în ţara lui. Apoi gioi, în dzua de Ispas, maiu în 3 dzile, 
au purcesu cineş cătră scaonu-ş. Domnit-au Grigorie-vodă Țara Moldovii 6 
ani şi 7 luni. 


Era acestu domnu Grigorie-vodă la stat mic și suptire, la față uscat. 
Numai era cu toane, atâta cât la unele să arăta prè harnic, bun și vrednic, 
milostiv şi răbdătoriu. Şi în viiaţa lui era tot cu mese mari, cu cântări şi cu 
feliuri de feliuri de muzici în toate dzilele. Pre de ave vro treabă mare, să nu 
iasă la câmpu, ca să facă veselii cu naiuri şi cu cântece hagimești și cu mulți 
peilevani măscărici. Și pre boieri totdeuna îi poftie să fie cu dânsul la 
primblări. Şi dacă ieşie la câmpu, era pre lascav şi darnicil. 


Iară pre une locuri i să arăta lucrurile de blăstămăciune. Că să potriviè 
unor boieri, sfetnici ai lui, cari-i ave, 2 greci şi un moldovan, anume 
Costantin Psiolă hatman și cu fiiu-seu Enache aga, lazi de neamul lor, 
oameni tirani şi curvari, iar din moldoveni ave pre Sandul Sturdze 
hatmanul, omu viclean și închis la inima lui și lacom. Acesta îndemna pre 
Grigorie-vodă tot la luat, și pre toţ boierii moldoveni îi sărăcie și-i depărta 
de cătră mila domnească, ca să fie numai el frunte şi de cinste. Care fapte a 
Sturdzii, trecându-să la Grigorie-vodă, multe bunătăţi a domnului întuneca 
şi le strica. Stinsese mazilii și ţara şi mănăstirile detot, cu obiceiele ce găsisă 
în ţară, scoasă de alți domni, mai nainte de dânsul. Și acee domni, de le și 
scornisă, le ţine câte un an, doi şi le părăsi€. Iar Grigorie-vodă, aflându-le în 
ţară, toate le grămădisă la un locil. Și scote văcărit, hârtii grele, vădrărit, 
desetină, civerturi mare. Într-un an au scos și pre ţigani hârtii grele. Scos-au 
o dată și pre preoți un bir, ce-i dzice mucare, de agiunge pe preot, cât de 
sărac, trei galbeni, iar pre cei mai frunte și 8 galbeni i-au agiuns. Dentru 
care nu puţin blăstăm i-au rămas. Și nemărui rădicătură nu făce. Lua sume 
mare de bani în toţi anii domnii lui de la săraca de ţară, ca la 1.500 şi mai 
bine pungi de bani pre an, de au rămas mazilii și țara stânși den sfatul 
acestor trei boieri. 


Într-un rând iertasă Grigorie-vodă pre mazili şi pre mănăstiri de dajde 
şi au învăţat pre Sturdze să facă ispisocii de întăritură. lar Sturdzii 
neplăcându-i această milă de iertare mazililor, ca un lacom de fire au făcut 
un ispisocil şi au pus numai giumătate de mazili, iar pe giumătate i-au dat la 
țărănie, pentru ca să facă vrajbă în mazili. Şi aşè cu acest mijlocii făcând 
vrajbă între mazili, s-au mâniet Grigorie-vodă și au ruptu ispisocul. Şi au 
întunecat Sturdze această bună faptă și milă domnească asupra mazililor, ca 
să nu s-îndreptedze, să fie tot săraci, să poată a le cuprinde moșiile și 


ocinele şi a pune nume rău domnului. Și aşe îl sfătuie și-l purta ei, că cui să 
căde să dă el îi lua, şi cui să căde să-i ièi elu îi da. 


Era acestu domnu și curvar. Multe ţiitori fete mari ţine şi apoi le 
îndzăstra şi le mărita, cu haine, cu odoară, ca pre nişte fete de boier. Numai 
nu să amesteca la fete de casă mare, ce de căpetenii mai de gios. Și avè 
doamnă şi cuconi, şi nu să rușşina, de-ș făce casa de ocară un om mare ca 
acesta. Precumu și oamenii lui, Costantin hatman cu fiiu-seu Enache aga, 
aşijdere făcè, încă şi mai multe. Și alți greci a lui, toţi. Şi la toate era 
desfrânat. Curtea lui poftie să fie totii îmbrăcată. Pre nime din boieri să nu-i 
audză jăluindu-să că-i scăpat sau olecăindu-să că sunt timpurile grele şi nu 
s-au făcut roadele, că să foarte mâniă, şi la mânie era foarte grabnicu. Și 
nici sfetnicii lui nu-i îndrăzni€, cându era mânios. Dară să întorce curundu. 


La giudecată îi păre că giudecă foarte bine, şi cumu-i păre, așe rămâne. 
Și pre urmă, deşi vede că au greşit, nu întorcă, ce, aşe dându carte de rămas, 
rămâne, cât de la o vreme părăsisă oamenii a mai veni la Divan. De era 
vreun ţăran îngreuiet la bir, nu-l mai scăde, ce așe da păn-istovie tot ce ave. 
Da sume mare de bani la Poartă și turcilor agi ce viniè de la Poartă cu trebi. 
Căruia era să-i de o pungă de bani îi da cinci, şese, tot ca să-l laude la 
Poartă, iar de săracii ţărâi nu-i era milă. De să clintie păn-afară den târgu 
sau păn” la vreun boier, tot cu căruţa cea de cupărie după dânsul. Că preste 
tot ceasul bè ori vin cu pelin ori vutcă. Și încotro mergă, tot cu gloată, ca 
doao, trei sute de slujitori, şi alţii să fie cu dânsul. Cu pușca da pre bine. 


Greci mulți adusese în ţară, de mânca lefe tot din visterie. Și câte 
diregătorii la margine, tot greci le ţine, iar boierii de ţară era numai cu 
numele, că la nemică nu-i mai întreba. Numai cu sfatul acelor trei boieri, ce 
vre să facă făce. Dar ave și trecere mare la Poartă, cât pre turcii balgii din 
țară foarte-i înfrânasă, și să teme de dânsul, de nu pute face zapt oamenilor 
întru nemica. Pociu dzice că Grigorie-vodă, precumu-i era firea, de-ar fi 
avut niscai oameni cu frica lui Dumnedzeu pre lângă dânsul sfetnici, ar fi 
fost de mirare şi de pomenire Grigorie-vodă în domnii cei de frunte și de 
laudă, iar nu cu cei de hulă. 


Iară când au trecut din Moldova în Ţara Rumânească, mulți feciori de 
boieri den moldoveni au luat cu dânsul, de i-au dus la munteni, dzicând că 
i-su dragi moldovenii şi va să-ș facă pomană. Ce va mai face, vremea 


viitoare va arăta. lar acmu, lăsând istoria lui Grigorie-vodă, venim cu rândul 
la istoria lui Costantin-vodă, ce-au venit în Moldova. 


CAP. XXIII Domnia lui Constantin-Vodă, fiul lui Neculai-Vodă 
Mavrocordat, vleato 7241 mai 7 


După ce-au purces Costandin-vodă de la Focşani, venit-au toată 
boierimea şi mazilii 'Ţărâi Moldovii împreună cu dânsul din conac în conac, 
cu pace și cu cinste și cu multă gloată. Și agiungând aproape de scaon, 
ieșitu-i-au înainte caimacamii cu toţi boierii și slujitorii şi cu alți orăşeni 
tocma la Valea Adâncă, de s-au împreonat după obiceiu, aducându-l cu 
frumoasă politie păn” la Sfetâi Nicolaie, unde l-au întimpinat mitropolitul 
țărâi chir Antonie cu alți episcopi și cu tot clirosul besericii. Și intrând în 
beserică, l-au blagoslovit spre domnia Moldovii, și ieșind din beserică cu tot 
senatul, au intrat în curțile domnești și au șădzut în scaon. 


lară a treia dzi, după ce s-au aşădzat în scaon, boierit-au pre aceşti 
boieri cari-i scriu mai gios. Pus-au pre Costantin Costache logofăt iarăși 
vel-logofăt, pre Sandul Sturdze, ce era hatman, l-au pus vornic mare de 
Ţara de Gios, pre Iordache Cantacuzino Deleanul vel-vormic de Ţara de 
Sus, pre Costantin Ruset vornicul, ce era socru domnului, l-au pus hatman, 
pre Mihălache Ruset, ce era văr primare cu domnul, l-au pus postelnic 
mare, pre Andreeş Ruset spatar mare, pre Iordache Cantacuzino Pășcanul 
ban mare, pre Iordache Ruset Cilibiul păharnic mare, pre Toader Păladi vel- 
visternic și pre loan Bogdan vel-stolnic, pre ..., feciorul lui Iordache 
sulgeriul, vel-comis. Aceşte era boierii lui Costantin-vodă dintâi. Însă nu 
toți după orânduiala lor, cum să căde, s-au pus, ce mai mulți după 
mită. Fiind domnul tânăr şi neștiind rândul țărâi, au apucat unii cu dări la 
musaipi. Şi aşădzându-să aceste boierii, au lăsat domnul visteria şi 
chevernisala țărâi în sama boierilor, să chivernisască ei cum or şti nevoile 
țărâi, după obiceiul vechiu, cum au fost mai întâiu, nu cum era la Grigorie- 
vodă, să chivernisască numai Sandul Sturdze cu doi greci, ce au lăsat în 
sama tuturor. Ce pre cât a ţină va arăta vremea viitoare. Venit-au și cu acest 
domnu și mai mulţi greci decât la Grigorie-vodă. 


Atunce la domnia noao, la banii steagului, găsindu boierii hârtiile gata 
de la Grigorie-vodă, scos-au hârtii frunte de 4 ughi, mijlocul de 3 ughi și de 


2, coada de un ughi, fără năpăști. lar apoi după aceasta scos-au pre țară 
civerturi. 


lar la divanuri, oricum să păre că să pricepi mai bini decât Gligori- 
vodă a giudeca, să ispite să să pui și împotriva boierilor, unde socote că 
giudecă strâmbu boierii. Și-n toate dimeneţile avè obicei de chema boierii 
di le da cafe, şi nu numai celor cu boierii mari, ce şi la o samă di boieri 
mazili. Cari au fost boieri mari îi chema di le da cafè, le arăta politică di 
cinste mari. Dară aşă, în scurtă vremi, piste 2, 3 luni, şi născu zavistie şi 
lăcomie, după cum îi obiceiul lumii aceştie. Că din boierii noștri, din 
moldoveni, începură unii a să lipi cu-mbunături pintre greci, a arăta drumuri 
şi căli di răutăţ, cu ce ar lua bani mai mulți din ţară. Și stricară legătura și 
blăstămul ce făcusă Gligori-vodă milă boierilor, di da disetină din dzeci 
stupi un leu, iar acmu făcură di dară țărănești, de dzeci stupi 22 potronici și 
civerturi pi ţară totii odată. lar di toamnă au scos văcărit şi vădrăritu totil 
odată, și di iarnă civerturi și hârtii, iar di primăvară pogonăritu și coniţi, câti 
8 potronici di vită, ca şi văcăritul. 


Aceste toati nevoi într-un an le-au luat. Și-ncepu obicei, ca și la 
Gligori-vodă, de nu mai întreba pre alți boieri di ţară. Numai c-un 
moldovan și cu grecii să sfătuiè, anumi Toadir Păladi vel-visternic, di făce 
cum îi era voia. Și s-învrăjbiră și domnii foarti tari, fiind veri primari. Că 
umbla Costantin-vodă să scoată pe Gligori-vodă din domnie, din Țara 
Românească, să margă iar Costantin-vodă în locul lui Gligorie-vodă în Ţara 
Românească, şi aice în Moldova să pui pe vără-suu, Mihălachi postelnicul, 
domnu în locul lui. Iar Grigorie-vodă, simțind faptile lui Costantin-vodă ce 
umbla, siliè să scoată pi Costantin-vodă și să pui pi Mihai-vodă domnu în 
locul lui Costantin-vodă. Că Mihai-vodă, după ce i s-au plinit un an, l-au 
scos din surgunie. Șide în Țarigrad la casa lui. Numai el nu să pre trăgè în 
Moldova, vădzând că să sfădesc domnii amândoi, socotindu ca doară a 
apuca domnia în Ţara Românească. Vai de aceste 2 ţări creştine, cu acești 
domni străini! Ce di amar di bani dau pentru vrăjbile celi ticăite a lori! 
Păladi Toaderui vel-visternic, fiind nepot lui Mihai-vodă şi cu atâte rudi, îi 
păre bine di acesti vorbi că sunt între domni și mai mult îndemna la jacuri şi 
la vrăjbi. Făcându-să prietin domnului, şi nicunoscându-l, domnul gândie 
că-i esti prietin. Dar elu altele socotè în inima lui, ca doar s-ar spargi ţara și 


să s-audă la Poartă, să-ş de domnul în cap, să vii Mihai-vodă domnu, fiindu- 
i unchiu. Și era cu doă feţi, arătându-să cătră boieri că-s vinovaţi grecii. 


Greci, prăcum s-au scris că era mulţi, ei toati boieriile și pârcălăbiele şi 
vămășiile celi di pi margini, cu agonisit, tot ei le cuprinsesă de le-au luat, iar 
boierii di ţară nu pute încăpe la nimică. Și toţi ave lefi mari de la visterii, şi 
vo dzeci ţiitori măritati a tătâni-său, bărbaţii lor tot cu lefe şi cu boierii. Era 
aşijdere un frate a lui, anumi lancul beizade, cu mari cheltuială, că ave câte 
10, 15 lei leafă pe dzi, fără alteli. Și maștehă-sa iarăși cu mari cheltuială, că 
ave grè casă, cu multi roabi, di li îmbrăca și li mărita, tot cu cheltuiala țării, 
şi osăbit și leafă pe dzi 15 lei. 


Și tâmplându-să de era vrajbă între leşi cu moscalii, vine mulţi turci la 
Hotin şi la domnu, și tuturor le da daruri cât nu li să căde, ori cu treabă, ori 
fără treabă. Măcar că și Grigorie-vodă da la turci mult și făcusă obiceu 
mult, nu ca alți domni, el da mai înainte, iar acesta da îndoitii di cum da 
Gligorie-vodă, cari Dumnedzău ştii ce di greu era pi ţară, tot ca să-l laude 
turcii la Poartă, că-i buni, ca s-apuci iarăşi domnia la munteni. 


Mai dinainti vreme, alți domni, când vini€ un agă prè mari, di-i da un 
povodnici și o pungă de bani, mult doă, iar la ceielanţi mai di gios le da 
câte un postav, şi unora şi câti un aclaz, şi altora câte o sută de lei, câti o 
sută cindzăci. lar mulți bani da numai cari vine cu treabă la dânsul, iar care 
trecă, nu le da nimic. Și boierii moldoveni totdeauna merge la Poartă, di 
jălui& nevoile și lua sama capichihăilor, și nu să făce nici a patra parte 
cheltuială cât să face acmu. 


Agiuns-au osândă pe biata Moldovă, că tot le dzâce că nu să mai satură 
di domni, iar acmu, de când au stătut domni străini, le agiunge, de nu li vine 
şi altu amarii și mai cumplită. Numai cum a hi mila lui Dumnedzău, la atâta 
au rămas, iar altă putință nu mai esti, că boierii la Poartă nu vor să margă, 
că nu-i lasă domnii. Capichihăile fiind greci, cât dzâcu c-au cheltuit, atâta le 
dau, şi n-ari gură ciniva să li dzâcă ceva sau să li ie sama, ce dzâcù că suti 
di pungi și mii au cheltuită. Turcii ce vinu, tot belacoasă, ceasornici di aur, 
fuzâi, cai cu şeli, cu rafturi, suti de lei, mii de ughi le dau. 1.700-1.800 de 
pungi de bani să ièu din ţară acmu, iar mai înainti, la domnii trecuţi, mai 
multu di 400-500 pungi nu să lua. Și altfel di ţară era, întemeietă, nu ca 
acmu. Oh, oh, oh! vai, vai, vai di ţară! Ce vremi cumplite au agiunsu și la ce 


cumpănă au cădzut! Doar Dumnedzău di a faci milă, pre cum au făcut cu 
izrailitenii, cu Moisei proroci, de-au dispicat Marea Roşie. Așă să facă și cu 
tini, săracă ţară! La ce obiceiuri ai agiunsu, ca să scapi dintr-aceste obiceiuri 
spurcati! 


Domnul încă, după ce s-au cruntat într-acesti lucruri cari am pomenitu 
mai sus, și ușile ş-au încuiet, şi hirea și divanurile ș-au schimbat într-altu 
fel. 


Iară la al doile şi al triile an a domnii lui Costantin-vodă scote câti 2 
văcărituri pe tot anul și hârtii şi șverturi mulțime. Numai disetina pi boieri 
iarăşi au lăsat-o mai pi urmă să hie din dzeci un leu, pre cum era şi la 
Gligorie-vodă. 


Așijdere au făcut testament mănăstirilor, preuţilor di ţară şi mazililor, 
di le-au rădicat dajdea, să nu de nemică. 


Ș-au început a arăta și dragosti și milă cătră mazili ş-a rădica câte 
cevaş din văcăritu, temându-să ca să nu fugă în [ara Muntenească, la 
Gligorii-vodă. Că Gligorii-vodă tot triimite la boieri şi la mazili, di-i chema 
să vii în [ara Muntenească, ca să de pricini că să spargi ţara, ca 
să mazâlească pe Costandin-vodă. Oblicind Costandin-vodă acesti lucruri, 
au început a slăbi pe mazili din dări, şi boierii a-i ţine mai bine, pentru ca să 
nu fugă, iar pi ţară ce pute, tot lua. Și triimite la Poartă mulțime di bani, di 
da musaipilor împărăteşti. Și s-au agiuns Costantin-vodă cu toate 
căpiteniile turci de pe Dunări, di-au pârât pe Grigorie-vodă la Poartă. Și 
atunce fiind un viziriu nou, anume Smail-pașe, neavându treciri la Poartă, 
au isprăvit cei dinluntru iarăș domnia lui Costantin-vodă, să margă în Ţara 
Muntenească, c-au dat 1.400 pungi. lar pi Grigorie-vodă n-au putut să-l 
mazilească, ce l-au mutat iarăși în Moldova. Şi păn-a s-așădza domnii în 
scauni, s-au schimbat şi acela vizir. Deci, după ce s-au aşădzat în scauni, 
au şi-nceputu a să sfădi şi a să pârî la Poartă unul pe altul în vedeală. Că 
Costantin-vodă, cum i-au vinit veste să margă domn la munteni, cum au și 
păzit de ş-au făcut mărturie de la un cadeu de Hotin, ce să tâmplas-atunce la 
leş, şi de la boierii caimacani, cum că le-au fostu bun și n-au luat nimic de 
la ţară. lar Gligori-vodă, viindu pe drum încoace, cum au înţeles de acel 
lucru, cum au răpedzit cu scârbă la caimacani. Şi caimacanii vădzindu așe, 
îndat-au răpedzit ţară la Hotin, la 'Tighine, la Baba la sarascherul, de-au 


pârât tare pe Costantin-vodă, că i-au pustiit şi i-au jecuit, şi nimică nu i-au 
putut strâca atunce. Cari mai pi urmă, vremi viitoare, s-or scrii la rândul 
său. lar capigi-bașe, cari vinisă întâi să schimbe domnii, n-au apucat să 
margă la Poartă, ce au vinit alt capigi-başe di la viziriul cel nou, di l-au pus 
în heră şi i-au luat darurile ce-i didesă domnii, şi au adus altă înnoire 
domnilor. Şi au luati și acesta alti pocloani. Era bogati conaci şi-nvăluituri 
în biata ţară. Și mutându-să domnii, n-au vrut să să tâmpine ca întâi, ce au 
păzit şi au trecut Grigorie-vodă pi Siret şi Costantin-vodă pe Bârlad. 


Într-aceşti 2 ani pol ce au fost la Costantin-vodă, bişuguri n-au fost nici 
în pâne, nici în stupi, nici vândzare în nimic. Şi moarti în viti încă era, di 
mure vitele, şi văcăritii pe vitele moarti lua. Numai la mazilia lui viile au 
rodit bini. 


Acest domnu Costantin-vodă era un om pre mic de stat, şi făptură 
proastă, și căutătura încrucișetă, și vorba lui înecată. Dar la hire era nalt, cu 
mândrie vre să s-arete, dar era şi omilenic. Cazne, bătăi rele la oamini nu 
făcă, nici la singe nu era lacom, și răbdător mult. Îi era dragă învăţătura, 
corăspundeţii din toati ţările străine să aibă, pre silitor spre veşti, ca să ştii 
ce să faci pintr-alte ţări, ca să dobândească numi lăudat la 
Poartă. Minciunile îi era prè drag a li asculta, numai nu era pre grabnicu a 
faci rău. Giurui€ prè mult unora şi altora, dar la mai mulţi nu da dintr-aceli 
giuruință. Era om di-l întorce și alții. 


Aşè socotescu, acestu domnu, di n-ar hi avutu această casă gre a tătâni- 
său, cu mulțime de mâncăi, și să nu-i hi fost gândul cu pizmă să scoată pi 
văru-său Grigorie-vodă din Țara Muntenească, n-ar hi fost atâta jac în ţară, 
că pe mănăstiri și pre popi îi iertasă de dajde, şi s-ar hi pomenit numile lui 
în numele domnilor celor buni și aleș. Numai zavistia lăcomiii, pentru ca să 
margă iar în [ara Muntenească, fiind acè ţară mai bogată, şi să-ș 
izbândească inimii asupra văru-său, lui Grigorie-vodă, și mult îndemnându- 
| şi mașştihă-sa, doamna tătâni-său, și musaipii lui fiind mulţi, că nu să pot 
chivernisi într-această ţară a Moldovii, fiind slabă, ce sta di dzi, di noapti 
asupra lui numai să margă în Țara Muntenească. Și așe au rămas cu 
nemulțămiri dispre Țara Moldovii. Ce mai pre urmă mergându, precum va 
hi şi aceştii ţări, viind la vârsta bătrâneţilor, vremea viitoare va arăta. Că 
mai mulți domni din buni să fac răi, iar din răi să să facă buni, puţini să află. 


Să lăsăm di acmu pre Costantin-vodă şi să scriem di celi străine ce s-au 
făcut în 2 ani pol în dzâlile lui. După ce-au murit craiul Avgust, stătut-au 
leşii vo giumătati an la sfat, pi cini ar socoti să pui crai. Deci unii alege 
dintre dânșii, din cinci domni să pui crai pe unul, iar alții dzâce să aducă pi 
Lişinschii de la franţoj, să-li pui crai, că este socru craiului franțujesc și li 
giuruieşti mulțime de bani domnilor și mulţime di lefi slujitorilor de câţva 
ani trecuţ, carili să cheamă zasluga. Socote că le-a fi de folos, c-a da oasti 
agiutor Franţozul, di or sta împotriva moscalilor ș-a Neamţului, când or vre 
să li strâce volnicia, ș-or ave agiutor și pe Turcu, că Turcul esti la o 
legătură cu Franţozul. Iar di or puni dintre dânşii, n-ori avè agiutor di la 
nimi, și i-or strâca moscalii și nemţii, când n-or gândi ei, și li-or strica 
volnicia. Și la acest sfat, să pui crai pe Lișinschii, era îndemnător Iosif 
voievoda Chiovschii, fiind văr primare cu craiul Stănislav Lişinschii, şi cu 
tot neamul lui Potoceștii. lar altă samă de domni leșeşti să agiunsesă cu 
moscalii și cu nemții și trăgă să pui pe Frederic, ficiorul craiului Avgust. Și 
dzâcă că dintre dânșii nu-i bini, că-s săraci, şi de-or vre să să scoali asupra 
lor cineva, n-a avè cine li agiuta. Pe Lişinschii iar nu-i bine să-l pui, că 
Franţozul esti diparti, şi Moscalul și Neamţul nu priimeşti, fiind prietin 
Turcului, şi or vini oşti moschicești și franţujești ș-or faci mari rău tari țării. 
Deci stându aşe mult la sfat, era şi solul nemtesc și solul moschicesc acolo 
la Varşavă, şi strânsă multă oasti leșască. Iară voievoda Iosif Chiovschii şi 
cu neamul Potoceştii au scris pi taină la craiul franţujesc și la Lișinschii ş-au 
adus pi Lişinschii fără veste în târgu la Varşavă. Și numai într-o dzi nu l-au 
arătat, iar a doa dzi au şi ieşit în videală, şi au şi-nceput a striga Potoceştii şi 
a i să închina lui şi a dzâce „crai nou, crai nou, crai nou, vivat!“, şi atunce 
cu toţii în grabă a s-închina şi a-l priimi de crai. lar solul moschicesc au 
ieşit din Varşavă ș-au purces asupra Litvii ş-au răpedzât la oastea 
moschicească, că sta gata în Smoleanţca. Și-ndat-au şi trecut oastea, de-au 
intrat în Litva, iar domnii şi boierii din Litva au şi-nceput a fugi din Varşavă 
ş-a alerga la oastea moschicească ș-a ţine cu moscalii împotriva lui 
Lişinschii. Iară domnii şi boierii din Ţara Leşască, vădzând că să disparti di 
dânşii, s-au şi făcut în trii părți. Unii alerga la moscali, iar alţii s-au dat în 
gios, în preajma Hotinului, nădejduind c-or vini turci să le agiute, iar o 
samă de domni și cu craiul Lișinschii s-au dus de-au intrată în cetatea 
Danţca, cu o samă de domni leşești, așteptând să li vii oaste franțujască într- 
agiutori. Dar moscalii au umplut Ţara Leşască: unii au intrati di la 
Smoleanţca, unii di la Chiov, unii di la Riga, alţii cu vasă di la Mare 


Baltică, şi s-au dus la Danţca, şi s-au tâlnit la Danţca cu câtiva mii de 
franţoj, și i-au bătut pe franţoj. Apoi au mersu dzeci mii di moscali la 
Danţca și, apropiindu-să di cetate la poartă, au și aprinsu din cetati un 
lagum, ș-au pierit mai toț acei moscali. 


Iar dipe acee, vădzând moscalii tabăra lor, ş-au și gătat cu temei oasti 
întemeietă 40.000 ş-au mers întinsu la Gdanţca. Ș-au început a bate cetatea 
cu cumbarali ş-au fărmat pre rău cetatea. lar cei din cetati s-au spărietu, 
socotindu că n-or pute să ţii cetatea. Ce-au căutat numai a faci ponturi di 
paci și a s-închina şi cu multu dar pentru oștile moschiceşti ce perisă. Şi 
domnii leșeşti cari era în cetati încă să n-aibă nici o nevoi dispre moscali, să 
margă şi să s-închine craiului Frederic. Și cu această tocmală au și deşchis 
porţile, ş-au intrat moscalii în cetati. Iară craiul Lişinschii, mai înainte, când 
să bătă, de era încungiurată Gdanţca di moscali, au făcut meşterșugil c-un 
păscar. C-au mers acel păscar cu peşte la acela ghinărar cari era mai mari pe 
oștile moschiceşti, ş-au făcut ocaz di la ghinărariul Lis, cari era mai mare pe 
oastea moschicească, ca să poată umbla cu 2 oameni pe mari, să prindă 
peşte, ca s-aducă totdeauna peşte ghinărariului Lis. Și credzându-l 
ghenărariul, i-au dat ocaz di volnicii a umbla la peşte. Deci craiul 
Lecinschii s-au și îmbrăcat în haine proasti, împreună cu păscariul, ş-au și 
purces pi apă să prindă peşte, făcându-s-a prindi peşte, păn-au ieşit din 
străjile moschicești. Şi ieșind la margine, la un sati, au și nemeritii niște 
căzaci di donţi umblând pentru hrană. lar Lișinschii s-au și suit pe un 
cuptor, făcându-să bolnav. Ș-audzind căzacii gemând, nici în casă n-au vrut 
să intre, temându-să de boli. Iar Lișinschii au facut cum au putut ș-au mersu 
păn-în hotarul prusesc şi, agiungând în hotarul prusescu, n-au putut să să 
mai tăinuiască, ce au căutat numai a spuni. Și oblicind craiul prusesc, l-au şi 
luat la sine în dragosti, și de toati ce-i trebuie îi da şi ca pi un crai îl ţine. 
Numai în pază sta, ca să nu scapi nici într-o parti, căci esti colegatur 
Neamţului şi prietin Moscalului. Și au rămas acolă. Precum va mai fi, 
vremea va arăta. 


lar moscalii, după ce au așădzat Gdanţca, au lăsat oasti puţină pe 
margine, de-or vini niscai franţoj, să să poată apăra. Și cee oasti s-au 
înturnat iarăși în Țara Leșască asupra leşilor. Pe undi găse obuzuri leșești, 
să tot băte şi-i tot biruiè pre leşi. 


Atunce s-au şi coborât şi craiul Frederic cu oasti din Sacsonia, cu saşi 
ca la 30.000 oșteni, la Varşavă, la scaonul crăii leşeşti. lar pe oastea 
moschicească, capete mai mari era acești ghinărari, anumi Lis și Bero şi 
Zagraţchii și Hesenburgu și Cotuş Minuh și Masurlisi și Vejbahu. 


Aceşte ghinărari era ciniş cu obuzul său, câti 15.000-20.000 di moscali 
la un obuz, osăbit di căzaci şi de donți și de sași. Iară leşii, păn” la o vreme, 
tot umbla din locu în loci și nu s-închina moscalilor, nădejduind ca doară 
le-ar veni agiutor di la Franţoj și de la turci. Și pre unii din leş boţându-i 
moscalii, au trecut și olatul Hotinului. Iar turcii nu le da agiutori, căci 
să bătè cu cazâlbașii, or nu să pute încrede cu leşii. Fără câti au triimis 
puţini spahii și un soltan la margine, la Hotin, de sta di pază, să nu facă vun 
meşterșug Hotinului. Și aşè au stătut lucrurile amestecati 2 ani. Şi vădzând 
leşii că n-au nici o nedejde ş-agiutor nici di o parti, au începutii a s-închina, 
păn” s-au închinat toţ la craiul Frederic, ş-a-l priimi crai. lar pe craiul 
Lecinschii, cu tocmală l-au trimis Prusul pe apă la ginerele său, la Franţoj. 


Deci şi craiul Frederic i-au priimit cu dragosti şi i-au boierit, cari nu 
era boieriți. Și au pus hatman coroni pe Iosif voievoda Chiovschii, cari era 
temiială zorbalăcului cel mai mari, și hatman polni pi Braniţchii și hatman 
vilchi litovschii pre Ragivir și hatman polni de Litva pe Vişnoveţschii. Și au 
rămas lucru păn-acmu așe, păn” la let 7244 feurar 1. lar moscalii au rămas 
ca la 30.000, și saşi ca la 20.000 în [ara Leşască, iar alți moscali s-au dus în 
gios la Poltava în preajma Azacului. Că hanul s-au rădicat de-au purces cu 
toată puterea din Crâmiu, să margă pe la cerchej să treacă munţii asupra 
cazilbaşilor pe la Dervent. Şi prindzând de veste cazilbașii, nu i-au lăsat să 
treacă, şi au zăbăvit toată iarna acolo, pe la cercheji. Şi cât au zăbăvitu la 
cerchez, au început a face mistecături și tulburări în hăniele cele de suptu 
Moscu, ce-s la Căzan și la Hastrahan, a-i pune hani şi bei și lacumiţ. Și s-au 
întorsu iarăş înapoi la Crâm. Ce şi moscalii încă stau mulţi, boţiţ la 
marginea lor, în prejma lor. Numai hanul, de toamnă, când au trecuti spre 
cercheji, au fost can stricat tătarâi niște sati moschiceşti pi margine 
trecând. lar moscalii, după ce au sosit la margine ș-au vădzut ace stricăciuni 
di tătari și acele mestecături şi tulburări ce au început a face în hăniele lor, 
n-au mai putut răbda, ce au lovit și ei vo 20 și mai bini di sati tătărăști, cari 
trăiesc pi dincolo di Azac, şi le-u pus tot supt sabie. Apoi s-au pornit o samă 
di moscali cu căzaci să marg-în Crâm. Şi pe câmpii Crâmului i-au apucat o 


iarnă grè, cu mari vicoli, şi le-au pierit mulţi cai şi oameni. Ce n-au putut să 
mai margă și s-au întorsu înapoi, la marginea ţărâi lor, pe la Poltava, pi la 
Harhov, de ierneadză păn-în primăvară. Ce să va mai alege di primăvară, 
vremea va arăta. 


Cazâlbașii încă într-acești 2 ani pol a domnii lui Costandin-vodă s-au 
tot bătut cu turcii pre rău. Că în anul 7242 au bătut cazâlbașşii pe turci, de n- 
au scăpat unul, că-i boţisă la margine. De o parti era târgul Bagdatului și di 
altă parte era apa Efratului, de nu pute să fugă turcii nici într-o parti. Că-i 
încungiurasă de toati părţili, di n-au scăpat mai nimi. Atunce au pierit şi 
Topal-pașe şi câţiva pași, Topal-paşe cari fusesă mai înainti vizir şi era 
sarascher pi ace oasti. 


Iară la văletul 7243 rădicat-au turcii mulțime di oasti, ca la 200.000- 
300.000 di oasti, de-au purces iară asupra cazâlbașilor. Și au pus sarascher 
pe Chipruliu, și cu vo 30 de paş cu mulțime di tunuri. Iară cazâlbaşii s-au 
aşădzat cu ordia lor acolo între 2 munţi pe un şes. Ș-au făcut 2 meteredzi, 
nu diparte unul de altul, cât să poată agiunge cu sineţili. Şi-au făcut lagum 
în meteredzul din frunte, iar în cel dinapoi meteredzi n-au făcut lagumuri. 
Și ş-au tocmit oastea, pedestrimea, în meteredzul cel din frunte cu lagumuri 
ş-au rânduit o samă di oasti călărime sprintină pe de amândoă părţile 
munţilor, supuș. Iar turcii, cum i-au vădzut pi cazâlbași, s-au slobodzit cu 
mari năvălire asupra lor. Dar cazâlbașii s-au făcut a fugi înapoi, de-au 
lăsat meteredzul cel cu lagum, de-au intrat turcii într-însul, şi ei au intrat în 
meteredzul cel dinapoi. Și aşă, cum au început a să bate, s-au şi aprinsu 
lagumurile ș-au început a arunca pe turci. Și dipe ce s-au potolit lagumurile, 
îndată s-au și slobodzit cazâlbașii în turci, a-i omorî pe cari mai scăpasă de 
lagumuri, iar cari plecasă fuga din ordie a-i prinde cazâlbașii cei supuș di pi 
supt munți, di-i lua pe toţi di grumadzî. Dintr-atâta somă di oaste ce fusese 
di-abe au scăpat 1.000-2.000. Și au pierit sarascheriul Chipruliul și toţ paşii 
câţ au fost într-acă oasti. Și vo 200 di tunuri au luat. 


Cetățile toati ce li luasă turcii în trecuţi ani di la cazâlbași acmu le-au 
luat cazâlbașii toati înapoi. Şi acmu umblă turcii de să roagă să facă pace, 
dar încă nu s-au aşădzat păn-acmu. Ce precum va mai lucra vremea, va 
arăta la rândul său. 


Fost-au dati pi taină agiutor împărăteasa Moscului 40.000 moscali 
cazâlbașilor, cu ghinărariul Lis şi cu portul schimbat cazâlbășești. Şi turcii 
nu știe nimic di acel agiutor. Și mai mult moscali spărge temeiul turcilor pe 
pedestrime, iar pi călărimea turcilor cazâlbașii îi bătè mai rău. Și multu s-au 
învăţat cazâlbași la foc de moscali a da. 


Franţozul, vădzând că nu priimăsc moscalii pre socru-său Lișinschii 
crai în Țara Leşască, şi cu nemţii, ş-au dat cote cu Turcu să-nceapă el 
gâlceavă la nemți, şi Turcul să de agiutor leșilor împotriva moscalilor. Deci 
au şi sculat pe craiul $paniii fără veste cu oasti și s-au coborât în Italia de- 
au luat câtiva cetăţ din Anapole, cari le ţine Neamţul. Dar Franţozul a pornit 
oaste asupra Neamţului, ca să margă în Sacsonia, și n-au putut mergi, că nu 
l-au lăsat Neamţulii. Și s-au și lovit o samă di oasti în câteva rânduri. Şi 
uniori băte Neamţului, şi uniori Franţozul, dar tot mai mult băte Neamţul. 
Numai temeiul oștilor nu s-au lovit niciodată, că nu cutedza nici cee parte, 
nici ceelaltă. lar în anu 7243 au mersu și 30.000 moscali agiutoriu 
Neamţului, foarti oaste bună aleasă, cu ghinărariul Lis, care fusesă și la 
cazâlbaş. Şi iar aşè s-au bătut într-acest an câti o samă di oști. Dar temeiul 
tot nu s-au bătut, fără câtù singuri moscalii s-au bătut cu o samă di franţoz, 
şi i-au bătut pre rău pre franţoji. La cari oasti, capetile franţuzești, vădzând 
acè groznică bătai, au scris cărţi la craiul franțuzescu să facă paci, să nu să 
mai bată, că oastea moschicească esti un nărod pre tari, nu pot nimic să 
prindă cu dânși la bătai. Di s-or mai bati, poati să istovască pe toată oastea 
franțuzească. 


Ce acmu stă papa di Râm și cu alti crăii mari ca să-i împaci pi Neamţu 
cu Franţozul. Ce precum s-a alege, vremea viitoare va arăta. 


Aceste toati s-au făcut în 2 ani pol în dzâlile lui Costandin-vodă. Iar la 
ce s-ar mai alegi înainti, s-or scrii la rând, la domnia lui Gligorie-vodă. 


CAP. XXIV A doa domnie a lui Gligorii Ghica-Vodă, văleat 7244 
dechemvrie 15 


Și după ce-au vinit în leş în scaun, să arăta vesel, cătră toț boierii cu 
dragoste. Numai i să cunoşte faţa, că-i pare pre rău şi i-i ruşine, unde l-au 
scos văru-său din Ţara Muntenească. Ș-au Și-nvăţat de-au mersu boierimea 
toată la gazda capigi-bașii cari vinisă di-l pusesă în scaun, de-au făcut mare 
jalobă c-au pustiit ţara Costantin-vodă şi cu grecii lui, făcând multi 
obiceiuri reli. Şi a triia dzi au şi pornit pe capigi-bașe în grabă, ca să margă 
şi să pui şi pe Costantin-vodă în scaun în Bucureşti. Că vinisă numai un 
capigi-bașe la amândouă domniile să li muti Și să li aşedză. Şi Costantin- 
vodă aștepta pe capigi-başe pe drum, nu-ntra în Bucureşti păn-a nu sosi 
turcul să-l pui în scaun. 


Deci cum au pornită pi capigi-bașe din leşi, n-au trecut patru, cinci 
ceasuri, ș-au şi închis pe doi boieri, anume pe Sandul Sturdze vornicul, cari 
fuses-în domnia dintâi pre drag lui Gligorie-vodă şi-l ţinusă la mare cinste, 
şi pe Toader Păladi visternicul. Deci visternicului Păladi îi da pricină pentru 
catastijeli ţării și izvoadile, că le-au luat toate Costantin-vodă, și n-avè pe ce 
îi lua sama. lar vornicului Sturdzii era mai mare și mai grè închisoare și 
scârbă, arătându-i vină că i-i rudă și l-au ţinut că-i a lui, și l-au îmbogăţit în 
domnia dintâi, şi l-au cinstit mai mult decât pe alţii, şi l-au avut de credinţă 
bună. Iară el, când au scris Grigorie-vodă din Ţara Muntenească la dânsul și 
la alţi boieri moldoveni să fug-în Ţara Muntenească și i-au poroncit într- 
atâte rânduri, el n-au vrut să primască să fugă, ca alţii, ce încă au stătut el 
altora pricină să nu fugă. Că-i dzâce Sturdzie: „De-ai hi fost îndemnător tu, 
şi n-ai hi fost pricină să-i poprești, şi aţ hi fugit, eu astădz n-aş hi fost mazâl 
din Ţara Muntenească și aş hi şi acmu în [ara Muntenească domnu. Și 
Costantin-vodă ar hi fost mazâl, dar eu nu, că-n Moldova era să vii Mihai- 
vodă“. Deci Sturdze rămăsesă la mari groază și greu; s-apropiesă cumpănă 
vieţii. Numai s-au tâmplat, nărocul lui, un patriarhu mazâlu di la Țarigrad, 
anumi Pais, de vinisă cu Grigorie-vodă aice în leşi. Ș-au stătut di dzi, di 
noapti cu rugăminte, şi cu mari greu, după ce-au trecut o săptămână, l-au 
iertat. Socotiţ acmu, fraţilor boieri, hirile domnilor! Să potriveşti cu linul 
mărilor și cu săninul ceriului. Când nu gândeşti, să tulbură mările și ceriul 
nuoreadză. Așe sunt şi hirile domnilor. Când trage omul nedejde de bucurie, 


atunce vine la scârbă. Precum era măcar acest Sturdze, la domnia dintâi, 
mare și tare, ca un leu asupra tuturor; ce vre el și ce dzâce el, acee făce şi 
Gligorie-vodă, iar acmu la cât vinisă! Care să pomenește puterea lui ce ave 
la domnia lui Gligorie-vodă înapoi. 


Iară când au fost a patra dzi, după ce-au șădzut în scaun, au boierit 
boierii după obicei, anumi: pus-au pi Costantin Costachi sin Gavriliţă vel- 
logofătu, iarăşi cum au fostu logofătu, pi Iordachi Cantacozino vel-vornic di 
Ţara de Gios şi pi mine, loan Neculce, iarăş vel-vornic di Țara di Sus, pi 
Costantin Psăolus hatman, pe Grigorașco vel-postelnic, grec ţarigrădan, din 
toț greci acestor 2 domni, el mai bun și mai înțelept și cilibii, nămai tot hire 
de grec. Pre- cum este hire mai ales de lup decât de dulău, aşe și el nu era 
lup, decât să pricepè mai mult dulău decât de lup. Nămai nu ave pre multă 
treceri la stăpân, după cum îi era slujba bună și omenia. Pus-au pe Iordachi 
Păşcanul Cantacozino vel-spătar, pe Gavril Costachi Gavriliţi vel-ban, pe 
frati-său Toader vel-păharnicu, pre Costachi Razul vel-vistemic, pri Lupul 
Gheuca vel-stolnic, pre Alistarhu vel-comis. Aceşte au fost boierii lui 
Grigorie-vodă în a doa domnie. 


Iară după ce s-au așădzat boieriile și s-au mai curăţit de calabalâcuri, 
au stătut di au scos banii steagului, grei bani pi toată ţara. Și au scos dăjdi 
pe boieri mazâli, şi pi popi, şi pe mănăstiri, şi au ruptu testamentulu ce 
făcusă Costantin-vodă cu blăstăm. Și au scos şi cârcimărit, câti cinci lei de 
cârşmă în toată ţara. Și iară au strâcat blăstămul ce era făcutii mai înainti, să 
nu de. Ș-au ales boieri, ş-au pornit pi la ţinuturi cu banii steagului, din dzi 
întăi a lui ghenari, cu mare sirguială și grabă di bani. Și bine n-au trecut 
ghenari, să istovască zlotașii banii steagului, au și păzât în luna lui fevrar di 
au scos văcărit câti un leu di cal și câte un zlot di vită, iarăşi cu mare 
grabă. Atunce să tâmplasă Costantin Costachie Gavriliţi, ce să poricle 
Negel, c-avè un negel în nasi din naștire, cari era logofătu mare şi era cu 
zlotăria la Suceavă. Și mergând la mănăstire la Suceviţi, sosind într-o 
simbătă sara la mănăstire, în 28 di dzâli a lui feurar, au șădzut cu igumănul 
şi cu alți mazâli la masă, de-au mâncat bini sara, iar când au fost dispre 
dzuă, s-au sculat să margă la biserică Duminică dimineaţă. Și n-au apucat 
să agiungă în biserică, și l-au și lovit o ameţală, de-au cădzut gios în 
mijlocul mănăstirii. Şi lùndu-l ficiorii în braţă, de be l-au dus păn” la chilie, 
şi peste un ceas au şi murit. Apoi l-au adus slugile la Ieși, și i-au ieşitii vodă 


înainte și cu toată boierimea, și l-au îngropat la mitropolii, afară lângă ușa 
bisericii, c-aşe€ au poftit el, să nu-l îngroape în biserică. Și mari cinste i-au 
făcut la îngropare, și mai mulți oameni strâga „Dumnedzău să-l ierte“ dicât 
„Să nu-l ierte“. Că măcarui că era om mânios şi zavisnic asupra unora, după 
cum îs pizmătari neamul Gavrilițăștilor, dar ave și unili lucruri bune. Că era 
om și harnicù, nici mitarnic sau lacom, și era şi om libovnicu, ospătători. 
Dragă-i era cinstea, şi mai aleasă decât toati era cè mai bună, că să pune tari 
în prici cu domnii şi cu alţii pentru ţară. Sta di să price, ca să nu o jăcuiască. 
Pentru acee nărodul mai mult strâga „Dumnedzeu să-l ierte“... Şi noă încă 
ni să cade, celor ce om citi, di vremi că sta pentru ţară cu bini, să dzâcim 
„Dumnedzău să-l ierte“. Că boieriul cari stă cu bine pentru ţară di spuni, 
macar de-ar vini și la primejdia vieţii, i să cade de la ace ţară și di la 
peminteni a-i da mai multă cinste di laudă decât de hulă. Făcutu-i-au și 
giupâneasa lui, unde l-au îngropat, mormânt di piatră frumos, ca să rămâie 
di pomeniri. lar în locul lui au pus pi Donici Darie logofătii mare, care 
fusăsă și mai în trecuţ ani. 


Iar când au fost în luna lui april, în săptămâna cè mari, în post la Paşti, 
n-apucas-a istovi nici banii steagului, nice văcăritul bini, ş-au și scos şi 
hârtii greli, de nu pute oaminii nici la biserică să margă, să-ș cati de suflet, 
să se pricistuiască, sau la Paşti să păscuiască, ce păscuie pin păduri, cu 
ferăli sălbatici, ascundzându-să săracii di hârtii. Făcut-au tot atunce salohori 
şi cară la Vozia. Scos-au atunce de-au dati mazâlii și caii împărăteşti, în doă 
rânduri 400 cai. Rânduit-au tot atunce în luna lui mai și oameni să mai și 
scoată lemnu la Cartal pe Dunări, să facă pod. C-au început a umbla să 
strâci pacea moscalii cu turcii. Ce precum s-a alege di acest lucru, s-a 
scrii înainte la rândul său. Toati aceste nevoi mari într-acesti cinci luni să 
boţisă totodată pi ţară. Şi era pre cu greu oamenilor, că de iarnă vitele 
murisă, şi de pâne pe multe locuri duce lipsă, că nu rodisă de anul trecut. Şi 
neguţitorii cu datorie, simţindu de nepace, nu da un ban cu datorie nimărui. 
Și zlotaşi ave dispre domnu mari scârbă de zapciilâc. Ce să mira bieţi 
oameni ce ş-or face capetele. Că să fugă n-ave încotro, numai în codri, de 
răul zlotaşilor. lar piste vară, viind viziriul la Cartal, la Dunări, ieșit-au 
ialoviţă pi ţară, di 2 ughi, ce era în visterii la banii steagului o ialoviţă, și 2 
pile de pâni. Așijdere ș-alte pile, di ughiu pilă, ce le-au dus la Hotin. 
Așijdere şi alt rând di pili di ordzu grele, câti 2 pile la un ughiu, și cinci 


civerturi. Aceste toati le-au dati într-acest an a domnii mării sale lui 
Gligori-vodă. 


Viziriul viindu la Dunări, la Cărtal, neavându pace cu Moscul, precum 
s-a scrie înainte la rândul său, au trimis bani lui Gligori-vodă să facă oaste 
muldoveni. Și Gligori-vodă au trimis pe sup” munte, la Câmpul Lungu, la 
Vicov, la Berghem, de-u strânsu de cei oameni tineri, cu sineţă, ca vo opt 
sute, de le da bani și tain, de i-au ţinut la leş toată vara. 


Gligori-vodă tot nu uita ruşinea ce i-au făcut văru-său Costantin-vodă, 
de l-au scos din Ţara Muntenească. Ce tot să zavistuie amândoi la Poartă de 
să pârâè unul pe altul, ca să-ș dè peste cap unul altuie. Iară cându au fostu 
mai despre toamnă, vini€ veşti bune lui Gligori-vodă de la vizirul, purtându 
trebile frate-său terdzimanul. Și i-au vinit şi poruncă să margă la vizirul la 
Cartal, arădându în vedeală că-l cheamă la sfat. Deci îndată s-au şi gătit, cu 
mare pofală şi bucurie, şi au şi purces cu taină, să-l puie domnu în [ara 
Muntenească. 


lar Costantin-vodă, simţindu de lucrurile lui Gligori-vodă, au şi 
răpedzit pe văru-su Mihălachi spătarul la Ţarigradui, la muftiul şi la câzlar- 
aga şi la alţii de curtea împărătească, şi ş-au tocmit trebile bine de la 
împărăție. Și au trimis și alți boieri la vizirul, cu multe vorbe proaste asupra 
lui Gligori-vodă, la vizirul și la hanul. 


Cându au sosit Gligori-vodă la vizirul la Cartal, bucuria s-au schimbat 
în voie ră, cu lucrurile srtâcate, şi încă și în scârbă mare dispre hanul. Care, 
cu multă cheltuială de mare sumi de bani au dat vizirului şi hanului și abiè 
ş-au aşedzat lucrurile dispre amândoi părţile, de-u vinit iar înapoi în leş la 
scaunu-ş. Și i-au poruncit vizirul să-ş caute Țara Muldovii, să o stăpânească 
bine, să nu o răsâpască, iar de Ţara Muntenească să ş-aşedze, să nu mai 
umble mestecându, c-apoi nici în Moldova n-a hi și va petrece mare urgie. 
Aşè suntu prieteşugurile turcilor. Cini dă mai mult acela-i mai prietin şi mai 
bun. 


Costantin-vodă, fiind aice domnu în Moldova şi înțelegân-du de 
Mihai-vodă că i-i giuruită domnia la munteni de vizirul, au umblat la Mihai- 
vodă de s-au legat cu prieteșug şi ş-au logodit pe o sor’ a lui cu un ficior a 
lui Mihai-vodă, ce era mai mijlociu, anume Ștefan. lar pe de altă parte au 


umblat capichihăile lui Costantin-vodă la câzlar-aga şi la muftiul. Și când s- 
au trezit Mihai-vodă, s-au trezit numai cu giuruinţa, că Costantin-vodă l-au 
amăgit ș-au luat domnia la munteni, și Gligorii-vodă aice, precum scrii mai 
sus. Şi iar, după ce s-au dus la munteni, Costandin-vodă scrie la Mihai-vodă 
cum că nu-i pricina di sminteală dispre dânsul, și-i dispre Gligorii-vodă, și 
el să ţini de ace logodnă cu sor-sa şi să găteadză de nuntă. Ş-au pornit boieri 
la Țarigrad să iè pi ficiorul lui Mihai-vodă, pi Ștefăniță, și să-l ducă în Ţara 
Muntenească, să dè pi sor-sa. lar Gligorii-vodă, di aice din ţară, nu s-au 
lăsat cu atâta, ce-au tot păzit de-au scris cu taină la Mihai-vodă, de-au 
stricat cu sora lui Costantin-vodă ş-au luatù pi o fată a lui Psăolus Costantin 
hatmanului, frati cu chiurce-bașei. Ș-au mai făcut ș-altă logodnă, cu fata lui 
Mihai-vodă ce mai mari, s-o dè după ficiorul lui Gligorii-vodă cel mai mari, 
după Scarlati. Și ficiorul lui Gligorie-vodă era di 15 ani, și fata lui Mihai- 
vodă di 25 ani. 


Deci când au agiuns boierii muntenești la Țarigrad pi uliţă, iar nunta 
ficiorului lui Mihai-vodă giuca, și au luat pi fata lui Costantin hatmanului. 
Deci Costantin-vodă au rămas la mari ruşini. Apoi Costantin-vodă nu s-au 
putut lăsa ruşinat şi au jăluit la Poartă pi Mihai-vodă, şi i-au întorsu 
cheltuiala 80 pungi bani. Și-ncă au îndemnat și pi niște datornici a lui 
Mihai-vodă di l-au pârât. Şi-ndat-au închis pi Mihai-vodă, de-au rămas și 
la închisoari. Ce s-a mai lucra, vremea viitoare va arăta. De merat lucru esti 
di Mihai-vodă, domnu bătrân, şi cu ce minte şi hărnicii îl ştiem că era! Şi 
acmu 8 ani, di când s-au mazilit, i-au stătut nărocul, săracul, tot împotrivă, 
de-au rămas tot amăgit și di o parti și di altă. lar mai înainti era el putincios 
să amăgească pi alţii, iar nu alţii pe dânsul. Numai poate Dumnedzău s-au 
mânietu di i-au luat darul. Dară Dumnedzău, cum s-a-ndura cu mila sa, va 
faci. Dzice Hăristoîs la Evanghelii că, dacă s-ar împuţi sarea, bucatile cu ce 
s-or săra. Trebui să socotim şi noi aceasta, că di vremi că cei mari, stăpânii 
noștri, umblă amăgindu-să unul pi altul pentru lăcomie şi cinstea aceştii 
lumi și calcă pravilile și legăturile cu giurământ celi adevărate, dar noi cești 
mici, vădzând pi cei mai mari, cum li vom ţine, sau cum ne va da 
Dumnădzău bine sau spori sau bișug? Numai iarăș înainti, cum a fi mila 
sfinţii sale, ne-a îndrepta. 


Să lăsăm di acmu domnia a doa a lui Gligori-vodă şi să scriem di celi 
streine ce s-au făcut în dzâlile lui. Păn” la vălet 7244 mart s-au și pornit 


moscalii, o samă la Hastrăhan și la Căzan şi la alte hănii tătărăști, ce suntu 
supt ascultarea Moscului, înțălegând di celi fapte ce-au făcut hanul 
Crâmului, di-i burzuluisă asupra Moscului, di i-au bătut și i-au supus 
iarăş cum au fost suptu Mosc. lar o samă di oaste, moscali, căzaci, calmâș, 
s-au pornit cu Les ghenărarul asupra Azacului, şi o samă di moscali și iarăş 
cu căzaci şi cu zaporogeni, cu Minih ghenărar, s-au pornit asupra Crâmului. 


Deci cei moscali cari mersesă la Azac au încungiurat Azacul şi au 
început a să bate. Şi căzacii şi calmâșii cari era cu dânșii au început a bate ş- 
a tot tăiè pe nohai ce trăiesc pe dincolo de Don. Înțălegând turcii, au și 
pornit pe căpitan-pașe cu câteva galioane, cu levenţâi, ca să apere Azacul. 
Și apropindu-să de Azac, i-eu ieşit un soltan cu nohai care era pe de cee 
parte de Don. S-au sfătuit soltanul cu căpitan-pașe, de-u ieşit levincii afară 
din galioani pe uscat ș-au purces asupra moscalilor împreună cu soltanul. Şi 
dându bătai, aşè au bătut moscali pe turci şi pe nohai, cât abè au scăpat 
puţânei de-au fugit în Crâm cu căpitan-paşe. Iar tătarâi di peste Don, câţ n- 
au pierit, s-au răsâpit, unii s-au închinat la moscali. Ș-apoi locul cel di cee 
parte di peste Don, cât îl ţâne tătarâi, l-au supus pestetot. -apoi Les 
ghinărarul au stătut prenpregiurul Azacului păn” la iuli. Și vădzând turcii şi 
tătarâi și pașa din Azac că nu le mai vini agiutor, au închinat cetatea 
moscalilor, şi moscalii au slobodzât pe turci, di s-au dus la Țarigrad cu 
pace. lar Les ghinărarul moschicesc, după ce-au luat Azacul, au aşădzat o 
samă de oaste în Azac, şi în olatul Azacului pe tătari, și s-au sculat, 
împreună cu hanul calmâșăsc, și s-au dus la Crâm, l-acei moscali. 


Minih fertu-marşalic şi cu căzaci şi cu donţi s-au sculat de la Poltava și 
au purces şi ei asupra Crâmului, iar în luna lui mart. lar hanul, cu toată 
tătărâmea și cu turcii ce era în Crâm, le-au ieșit întâmpinare pre câmpul 
Crâmului. Şi aşè da năvală în toate dzâlele moscalilor. lar moscalii tot s- 
apăra, nici să mera, numai s-apăra den tunuri, păn” ce au început a s-apropi€ 
de poarta Crâmului. lar când au fost la poarta Crâmului, aş€ le-au dat tătarâi 
un chiot cu năvală, cât păre c-or treci peste moscali. Ș-au pierit mulțime de 
tătari acolo. Apoi tătarâi, neputând sprejini, numai le-au căutat a-i lăsa în Or 
pre moscali. lar moscalii au început a bate Orul den pușci și din cambarale. 
Îl îndese 2 dzili. Pănă când au fost a trie dzî noaptea, tot da năvăli la poartă 
vârtos, de-au aruncat 180 cambarale. lar o samă dintre dânșii s-au furat 
noaptea ş-au sărit preste șanțu, pre unde nu să păzi€ tătarâi şi turcii. Şi-n 


faptul dzuâi aşè i-au lovit moscalii pre den dos și cee pre den faţă, ş-au 
dobândit cetatea Orul în luna lui mai. Și au pierit și atunce mulțime ădeî 
turci şi tătari. Şi după ce au luat cetatea Orul, au intrati înluntru ş- 
au început a lua târguri şi cetăţi, ş-a arde, ș-a prăda. Şi pe urmă, precum s- 
au scris mai sus, vinit-au şi ghenărarul Les, cu hanul calmâşăsc, în Crâm, de 
prăda și arde şi ii. Pe unde găsâe robi, pe cei bătrâni îi slobodzâă, iar pe cei 
tineri îi făce oșteni. Mai bine de 50.000 robi au luat. Iar hanul tătărăsc au 
fugit cu o samă de tătari, cu câț au putut scăpa, înluntru diparti, și n-au vrut 
să s-închine. Și cu cine mai pută, strânge turci și tătari, de tot zăhăie câte o 
aripă moschicească, de nu să pute lăți. Apoi au trimis Minih fertu-marșalic 
o samă de oaste moscali din Crâm la Cunburul. lar tătarii den Bugeag, fiind 
strânși toț la Vozâia, di ceasta parte di Nipru, au ales o samă de mârzaci și 
cu 12.000 de tătari di i-au trecut di cee parte de Nipru. Și i-au învăţat să 
margă în prejma porțâi Orului, doar ar pute găsi niscarva zahară 
moschicească, să o strâce, neștiind că vin moscalii la Câlbur. Și purcegând 
tătarii pe câmpii Orului, nu departe de Culbur, au vădzut coborându-să într- 
o vălce vo trii sute căzaci, care merge înaintea oștii moschiceşti. Și neştiind 
tătarii di-cee oaste, s-au și slobodzât să-i iè în unghi, ca niște ulii, pe acei 
puţânei căzaci. lar căzacii acei au început a să apăra, păn” s-au ivit şi 
moscalii de peste deal, cei mulți. Și cum au vădzut pe tătari, cum s-au şi 
slobodzât asupra lor a-i goni ş-a-i tăi€, păn’ la Culbur, căzacii pe tătari. Unii 
da în Nipru, să scapi înot, şi s-înceca, alțâi umbla să între în vasă, să treacă 
să scapi, şi să îneca, că-i boţâsă căzacii dinapoi și-i tot tăie. Păn” ce-au sosât 
şi ghinărarul cu moscalii și au poroncit să nu-i mai tai. Și i-eu luat de 
grumadzi pe toț câț nu perisă și le-au luat și armili toate și hainile, di au 
făcut o movilă din armili lor şi le-au dat foc. Iar pre dânșii i-au petrecut pe 
supt sabiile a doi moscali și i-au slobodzit să margă în Bugeag, să spui 
celoralalți tătari. Ca vo 1.000-2.000 i-au lăsat vii, iar ceielalți au pierit toți, 
cu tăiet, cu înecat. Mai multu de un tătar n-au scăpat den cee ce au dat înot. 
Ceielalţi toți s-au înecat. 


Apoi s-au apropiet de Culbur și au început a arunca bombe și a da din 
tunuri. Şi îndată s-au închinat. Și cum s-au închinat turcii, cum au căutat 
vasă şi i-au slobodzât pe toţ cu paci, de au trecut la Vozâia, dzicând că „noi 
cu turcii avem paci, iar cu tătarii avem gâlceavă. Aş& să spui paşii de 
Vozâia, să şad-în cetate fără grijă...“ Şi s-au şi apucat de-au tocmit 


Culburul. Și avè răspundeţii ghenărarul din Culbul cu paşa de Vozâia, di 
trimite unul la alaltu daruri. 


lară după ce-au vinit la luna lui avgust, lovit-au o moarte rè pre 
moscalii din Crâm, de mure câtè 300-400 pre dzi. Şi să bolnăvisă pre rău. 
Unii dzâc să le fie otrăvit apele, cât n-au putut să stè în Crâm. Şi au lăsat 
Crâmul, și au ieșit o samă spre Nipru, di s-au pusi pentre Nipru, şi-ntre 
Buh, iar o samă spre Poltava. Şi au ieşit şi cei den Culburu, și s-au dus și 
aceie la cei de la Buh. Și stau păn-acmu la noiemvrie tot pe marginea țării 
lor, unii pre la Poltava, unii pre la Harhov, unii pre la Săci. Iar din Azac n- 
au ieșit, tot îl ţânu. 


Iar turcii s-au spăriet pre tare. De multă vreme sta hămeiţi, că să teme 
împărăţia de zorbă, să nu facă inicerii. Apoi s-au pornit vizirul de-au ieșit la 
Udriiu, şi de acolo au vinit la Dunări, la Cartal, şi au făcut pod preste 
Dunări. Şi au trecut o samă de oaste cu inicer-aga şi c-un sarascher la 
Tighine, şi o samă la Hotin. lar vizirul au şădzut tot de cee parte de Dunări, 
păn’ la noiemvrie, și umbla să facă pace, agiungând la Neamţu și la franţozi. 
Și nu s-au putut așădza cu Moscul, că cere Dunărea, și Turcul nu da nici 
Azacul, şi olatul lui să-l lasă. Şi la noiemvrii, vădzând că nu să pot așădza 
de pace, au lungit să stè oștile aşè peste iarnă cu pace păn” la mai, ori să 
facă pace, ori să să bată. Viziriul ar hi dat poate ce cer& moscalii, dar inicerii 
nu priime să de. Iar după ce au ieşit moscalii den Crâm, triimis-au viziriul 
de-au schimbat pre hanul, pre Aza Chirie cel bătrân, și au pus han pre un 
ficior a lui Adăle-Gherii cel rău. Numai șede în Bugeag, că în Crâmu păn- 
acmu nu pute să margă, că să teme de căzaci să nu-i iasă înainte, ce șide în 
Bugeag. Şi el pre solul moschicesc l-au slobodzit, de-au mersu cu pace la 
ţara lui. Viziriul încă au mersu la Baba, să iernedză pănă la mai, cum au 
aşădzat. 


Nemţii încă au răspunsu turcilor că, de n-or face pace cu moscalii, 
măcar că ei au paci, dar agiutori or da moscalilor, după cum au dat şi 
moscalii agiutori nemților, când s-au bătut cu Franţozul. Și s-au strânsu 
multă oaste nemţască peste Oltu, la Dunări, de sta gata. Neamţul încă s-au 
împăcat cu Franţozul. Câteva cetăţi den Anapoli au dat și Neamţul cnezâia 
Liuta-renghiii Franţozului, să şadă și s-o stăpânească socru-său Lişinschie. 


..vwe. 


crăia leşască. 


Leşii iarăși au făcut săim la mai, şi aşe au priimit pre Frederic toţi de 
crai. Și au şi ieşit toate oștile străine dentr-însa, și moscalii şi Sasul. Şi au 
răspunsu că ei cu Turcul au pace şi n-or strica pacea, că ţara lor este aproapi 
de turci, și nu pot să să bată. Şi craiul, vădzând așe, s-au dus la Sacsonia, 
având trebile lor. Iar hatmanii amândoi cei mare, şi a coronii şi a Litfii, s-au 
tras spre Ocraina cu toate oștile, de stau să iernedză. Că au vrut tătarâi să 
margă să prade Chiovul și, vădzând că nu pot să răzbească de moscali, au 
prădat multe sate leşeşti din Ocraina. Apoi căzacii de la Sici iar s-au făcut 
tălhăret 1.000-2.000, şi iar nu mărgu la Bugeag, ce pradă Ocraina leșască 
pre la Nimirova. Deci hatmanii leşăști, vădzând aşè, s-au aşădzat pre la 
Nimirova, de-au şădzut câtăva vremi, apoi au lăsat rămentari, și ei s-au dus 
pre la casăle lor. 


lar cazâlbașşii, în cestu an, n-au avut bătăi mari cu Turcul, că să 
rădicasă zorbă la căzâlbași, că să rădicasă viziriul asupra șahului. Ș-apoi l- 
au bătut şahul pre viziriul, ş-au pierit viziriul. Turcul umblă să facă pace cu 
Cazâlbașul şi dă mulțime de bani șahului să facă pace. Cum dă şi Moscului 
şi Neamţului, așe giuruieşti și cazâlbașilor. Numai au răspunsu Cazâlbașul 
că nu poate să facă pace păn” nu s-or împăca cu Moscul. 


Început-au și viniţienii a pomeni de Moriia la turci. Aceste toate s-au 
făcut într-acest anu, la vălet 7244. Iar de acmu, ce s-a mai înnoi la let 7245, 
de la noiemvrie, s-a scrie la rândul său înainte. Iar la velet 7245, Cazâlbașul 
s-au aşădzat cu Turcul. N-au făcut oştire nici Neamţul cu franţozii într-acest 
an. lar turcii, de iarnă, s-au dus o samă cu hanul cel nou în Crâm, și din 
Crâm s-au luat fără veste ş-au lovit despre Harhov, dispre Slobodzâia, de-au 
făcut mare stricăciuni, păn-a prinde moscalii de veste. După ce au prinsu de 
veste moscalii, au scăpat cu fuga hanul, di s-au întorsu în Crâm. 


Așijdere de la Tighine încă au purces vo 2 soltani și 2 pași cu vo 
30.000-40.000 de tătari şi 30.000 turci, şi au purcesii în Ţara Căzăcească 
de-au trecut Niprul pre la Perevoloşina. Și aşè au dat Dumnedzău de i-au 
chevernisit de bini, că i-au încungiurat, de n-au scăpat nici un turcu. Câţi n- 
au perit, i-au luat pre toț de grumadzi. Şi tătarâi, după cum li-i obiceiul, de 
nu stau la războiu, fugând la Nipru, la trecătoare, fiind gheaţa slabă, s-au 


rumtu, şi câţi nu s-au înecat, i-au luat căzacii pre toți de grumadz. Și au 
prinsu 2 soltani și trii paşi şi i-au dus robi la Moscu, vii nevătămaţi. 


Așijdere dup-aceste în urmă au fost mersu un soltanii cu o samă de 
tătari şi turci. Dacă s-au apropiet de Nipru ş-au vădzut pe ceie tătari şi turci 
ce au păţit, n-au cutedzat să margă, ce s-au întorsu înapoi, prădând pren 
Țara Leşască, dzâcând că-s satele moschicești. 


Aceste s-au făcut într-această iarnă let 7245. Aceste bogate nevoi s-au 
făcut în Moldova, cari cu condeiul mieu nu poci să lungesc: civerturi, hârtii, 
văcărit, pili, ialoviţă greli, podvodzi de fân, de lemne, fiind oaste turcească 
pre aice, aşădzată la Cartal, la Dunări, de-au iernat. 


Iar dac-au trecut iarna, tot într-acesta an, de primăvară, trimis-au leşii 
omul lor la Poartă, pentru acè robie ce-au făcut tătarii. Că ei ştiu că au pace 
cu dânșii, și câţi robi au aflat i-au luat pre toţi înapoi. 


Trimis-au turcii un sol de-a lor la leşi, la craiul Frederic, di i-au dat 
titluş de crăie şi cu daruri, poftindu-l să aibă pace, cum au avut şi cu tată- 
său, Avgust crai. Și Frederic au priimit prieteșugul. Și s-au întorsu la țara 
lui. 


Triimis-au turcii pre Raiz-afende şi 2 turci mare și pre Alixandru 
terdzimanul, fratele lui Grigorie-vodă, și pre solul nemţesc care era sol la 
Țarigrad, de-au mărsu la Nimirova ca să facă pace. Triimis-au şi moscalii 
dispre partea lor 3 cneji, anumi $fer, şi pe altu, sol nemţescu, care au vinit 
de la împăratul Neamţului pre la împărăteasa Moscului. Cari s-au strânsu cu 
toțâi la Nimirova la Sfeti Petre. 


lar oastea moschicească, de primăvară, după ce s-au strânsu di la 
iernatic, s-au împărţit în 2 părți. O parte, cu Les ghenărariul, 40.000 
moscali, 60.000 calmâș, 30.000 donţi, 20.000 căzaci de la Harhov, toţi 
aceşte, ca la 150.000, s-au dus în Crâm. Și n-au mersu pre la Ori, ce-au 
marsu pre aiure, că au găsât un vad cari nu-l știe tătarii să fie mai fost. Ș-au 
tot arsu ş-au prădat toată vara Crâmul. Ș-au triimis şi turcii pre căpitan-pașe 
cu 60.000 oaste levenţ agiutori tătarâlor. Și s-au bătut în vo 2 rânduri tari, cu 
năvăli multe. Şi da duiumuri multe peste moscali, cât îi nădușie, de 
rămăsesă lucrul di să băte de-a mână. Și tot au biruit moscalii, cu multe 


vărsări de sânge. Și mulți mârzaci și șirimi au pierit, și au prinsu și vii 
mulți. Și hanul încă au pierit în război. Și au găsât într-un ostrov mulțime de 
tătari bejenii și pe toți i-au pusi tot supt sabie. 


Iar Minih fertu-marşalic, cu 120.000 moscali pedestrimi și cu 60.000 
călărime şi cu 50.000 căzaci horodovii, 30.000 zaporojeni, cu 10.000 cătani, 
au purcesii pre Nipru în gios, de la Perivoloșin, pentre Nipru şi pentre Buh. 
Și după ce-au trecut Buhul, au ales 15.000 de oaste și cu Lionte ghenărarul, 
şi l-au triimis înainte spre Vozia. Ș-au mai trimis și altă oaste, c-un ghenăral, 
20.000, după Leonte, că dacă i-ar mai trebui agiutori, să-i agiute. Iar turcii, 
înțălegând că mărgu moscalii spre Vozâia, au triimis și ei 40.000 turci, tot 
aleşi, și 30.000 tatari c-un soltan. Şi cum s-au apropiet Leonte cu cele 
15.000 de Vozâia, turcii s-au şi slobodzit asupra lui Leonte cu mari năvală, 
pedestri, cât rămăsesă lucrul să spargă obuzul lui Leonte. Numai au sosit şi 
celi 20.000 oaste agiutori, şi cum au şi sosit, au şi-nceput a bate rău pre 
turci, şi i-au gonit, păn-i-au băgat în cetate. -au început a bate cetatea, 
marţi iulie în 5 dni, ș-a arunca bombi. Şi s-au aprinsu geabhanaoa în cetate 
ş-au aruncat o bucată de zidiu, ş-au pierit mulțime de turci. Și a doa dzi, 
mercuri iuli 6 dni, au dobândit cetatea. Şi au luat pre paşa de Vozia şi pre un 
beiu de la Bosna robi vii, iar pre alţâi i-au pus tot supt sabie, și muieri și 
copii, ce au găsât. 40.000 numai turci, oaste aleasă, fără muieri, fără copii, 
au pierit toți, că i-au pus tot supt sabie. 


Numai tătarâi au scăpat o samă, care au fugit, şi i-au gonit căzacii păn” 
la Nistru. Şi într-această oaste 40.000, au fost mai aleşi 12 bei cu 12 mii de 
oaste, oameni tot aleș, viteji den Bosna. Şi toţi acolo au pierit. Ș-au făcut o 
movilă prè mare de trupuri moarte. 


Pe urmă au vinit și Minih fert-marșalih de-au făcut ș-au tocmit Vozia şi 
Culburul, cu 10 părți mai buni și mai frumoasă, și mai buni de cum au fost 
întâi, cu feliuri de feliuri de meșterşuguri și tabii. Și au lăsat într-însa 7.000 
moscali şi 2.000 căzaci, şi în Culburu iarăș au lăsat oaste. Și cu cee oaste s- 
au tras între Buh şi-ntre Nipru. Și au șădzut toată vara acolo păn” la 
octomvrie, așteptând să facă solii pace la Nimirova. lar solul nemţesc au 
scris la viziriul că nu poate să facă pace cu Moscul, deci să ştie că și 
împăratul Neamţului au stricat pacea cu Turcul. 


lar într-această vreme, la Simpetriu, s-au pornit și nemţii, ginerile 
împăratului, duce de Liutoranghia. Au purces cu obuzul cel mare, ca la 
70.000-80.000 oaste, asupra Bosnii, şi au luat Nişul, și pren Tara 
Arbănaşilor a o strica şi a o bate, şi pre Bosna tij a o bate. 


Altu ghenăral, anume Valis, şi cu alţi ghenărari de la Sibii, cu o samă 
de oaste, au purcesii a bate Vidinul. Alţii au vinit pren Țara Ungurească di s- 
au coborât în Țara Muntenească, la Bucureşti, și pre supt munte, ca vo 
6.000-7.000. Iar Vădanie, ghenărariul de Braşăv, și cu alți 2 ghenărari, cu 
5.000 oaste, au ieşit peste munte la Comănești și la Oituz în Moldova, şi în 
Câmpul Lungu nişte căpitani cu vo 700. Şi au şădzut acolo, pre supt 
marginea munţilor, vo 2 luni și mai bini. Stricăciuni n-au făcut nimic în 
ţară. Tot cu bani cumpăra ce li trebuie. Numai pre turci căuta, şi bucatele 
unde le găsi€ le lua cu de-a sâla. Numai vo 2, 3 boieri, ce li era casăle pe 
supt munte aproapi, să închinasă la nemți, anume Ștefăniță Ruset vornicul și 
cu ficiorii lui, și Răducanul stolnicul și Costandin Balşe medelniceriul și 
Ștefan Catargiul sulgeriul. Şi țărănimea ce era pe supt munte n-asculta de 
domnie. 


Iară altă boierime şi mazilime s-au strânsu toţi la Ieş pre lângă 
Grigorie-vodă. Şi Grigorie-vodă deodat-au ieșit cu tabăra la Frumoasa, dar 
apoi pre mult n-au zăbăvit acolo, că să teme să nu-l lovască nemții, să-l iè. 
Și nu crede nici pre boierii de ţară, să nu-i facă vrun vicleșug cu nemţii. Și 
s-au mutat la 'Țuţora, între Prut și-ntre Jijie. Ş-au și răpedzit la Hotin de 
olac, de-au vinit 400 de lipcani, cu Sara Mehmet-pașe, și la viziriul di i-au 
triimis 2 paşi, anumi Mahmut-pașe și Vasli-paşe, cu vo 600 spahii. Şi au 
triimis viziriul cindzăci pungi de bani, ca să mai facă oaste. Și i-au triimis 
bani și de chili, şi de ialoviță, şi de cară, şi de fân, și de ordzu. De câte 
beialicuri era la ordie, dat-au turcii lui Grigorie-vodă, și el mânca banii toți, 
şi cei de leafă şi ceielalți toţi. Și lua aceste toate ce scrii mai sus din ţară, de 
făce trebile împărătești fără bani. Numai atâta cât da moldovenilor: le da 
carne, pită, ordzu. Și după ce s-au strânsu toată oastea ce era: lipcani, turci, 
moldoveni şi alțâi, s-au făcut ca la 6.000 oaste. Și au mai ieșit frica lui 
Grigorii-vodă de nemți. Și de frica viziriului și de rușine s-au întorsu iarăș 
înapoi la Gălata. Ş-au făcut hendichiu în giurù împregiurul taberii ș-au pusu 
străji buni. Ş-au șădzut toată vara acolo, păn-în toamnă la Simedriu. 


lar Costantin-vodă, domnul muntenesc, cum au audzit c-au ieșit nemți 
în Țara Muntenească, cum au şi fugit peste Dunări. Şi boierii şi slujitorii 
munteneşti l-au petrecut 2, 3 ceasuri. Și ș-au luat dzua bună, și l-au lăsat toți 
şi s-au întorsu la București. Ce nu numai boierii, ce și slugi de a lui, ce au 
fost la tată-său, l-au lăsat toţi. Și nemţii, viind la București, au luat pre 
boieri pre toți și i-au trecut cu casă cu tot în Ţara Ungurească, pre unii cu 
voie, pre unii şi can fără voia lor. 


Împăratul, Turcul, şi turcii, după ce-au vădzut aceste, tari s-au spăriet, 
ce împăratul nu numai de moscali și de nemți, ce şi de oastea lui, să nu facă 
zorbă asupra lui. Au și păzit de-au schimbat pre viziriul ş-au tăiet pre 
chihaie, dzicând că s-au agiunsu ei cu moscalii de-au dat Vozia. După cum 
li-i hirea de dulău, de le dzâc că-s dulăi, adivărat că-s dulăi. Dacă văd că nu 
pot isprăvi, ei dau vina capetelor. -au pus şi han nou, anumi pe Adăle 
Gheri cel rău, ce fusăsă mai întâi la domnia întâi a lui Gligori-vodă, cându 
s-au făcut zorbă asupra lui, înțălegând că acela au pierit în Crâm, cari șede 
la Tighine păn-acmu, că la Crâm nu poate să margă. Atunce au triimis 
împărăţia de-au luat pre Manolachie chiurci-bașe Psăolu, fratele hatmanului 
Costandin ce este aice în Moldova. Și l-au dus la Țarigrad, la împărăție, de 
i-au dat grè muncă păgânească, 5, 6 dzile, păn-au spus toat-averea ce-au 
avut, di i-au luat tot ce-au avut, ca la 3.000 pungi, cu odoară. Nu numai a 
lui, ce și a frăţâni-său, a lui Costandin hatman și altor rude a lui, gineri și 
alțâi. Ce au găsât, tot au luat. Și apoi l-au spândzurat în mijlocul ulițâi, unde 
să vând blanile în târgu. Și i-au pusii o blan-în cap, dându-i pricină că el 
sfătuie pre chihaie. Atunce l-au agiunsu osinda Ţărâi Moldovii și Țărâi 
Muntenești. Că acest Manolachi să-nvăţasă de să făce tot d-e casăli 
chihaielilor, de mânca aceste săraci de țări, cum le era voia, cu alți greci și 
alte pășşii, de făce schimbări şi-adaușaguri cu mulțime de bani. Cum și 
mai înainte vremi, cându s-au făcut zorbă, de s-au schimbat împărăţia, la 
Ibraim-paşa vizirul, cădzut la mare urgii, precum scrii la rândul său. Atunce 
au scăpat, şi tot nu s-au lăsat de răutăţi. Dar acmu n-au putut scăpa, după 
cum să dzâce că nu-s în toate dzilele Paştile. Aşè dzâc că mai mult dispre 
Costantin-vodă să-i fi fostu pâra, avându pizmă pre dânsul. Ş-au scos 
ferman să omoare şi pre gineri-său, Ștefăniță beizade, ficiorul lui Mihai- 
vodă, care ţine fata hatmanului Costandin. Numai nărocul lui c-au prinsu de 
veste, di s-au ascunsu la casăli solilor, multă vremi, păn” s-au îndreptat. 


Răiz-afende, solul turcescu de la Nimirova, vădzând aceste lucruri ce 
să poartă şi moscalii nu priimăsc bani să facă pace, ce cer Dunărea cu Crâm 
cu tot, şi nemţii Bosna și altă somă de bani, cheltuiala oștii, şi robii ce luasă, 
au făcut izvod de toate de aceste ce cere moscalii și nemții. Și au dat multe 
daruri solilor nemţeşti și moschiceşti și lui Minih  fertu-marșalih 
moschicesc, ca să mai aştepte 30 dzile, să nu pornească oștile, păn-or 
trimite la împăratul turcesc să vadă ce-or priimi. De-a priimi, bini, iar de n-a 
priimi, s-or bate. Tot ca să mai lungească, să treacă vara cu amăgele, după 
cum este nătura turcilor. Că să spăriesă prè rău. Ce, după cumu-i orânduiala 
aceștei lumi lacomă, au întunecat mintea solilor nemţești și moschiceşti, de- 
au priimit să aştepte celi 30 dzile, păn-a vini răspunsu de la Poartă. Și au și 
răpedzit Raiz-avende cu acele scrisori la împăratul turcesc pre terdzâmanul, 
fratele lui Grigorie-vodă, să umble într-aceste 30 dzile de olac, să aducă 
răspunsul, cum a fi: ia pace, ia nepace. Ş-au purcesu terdzâmanul ș-au vinit 
pre la Grigorie-vodă, frate-său, la Gălata, și l-au benchetuit 1 dzi cu mari 
cinste. Şi l-au mai învăţat şi el meşterşuguri de-a lui, ce au mai ştiut. Că ave 
Grigorie-vodă mare jeli și frică, c-or lua creștinii ţara, ce nu numai el, ce și 
grecii lui, și n-or ave ce stăpâni și ce mânca la Țarigrad. 


Și la 30 dzile s-au întorsu iarăş înapoi la Nemirova, unde era solii, cu 
răspunsu că nu priime turcii să dè nimic, numai să fie bătaie la anul. Și aşe 
solii s-au dus cineş pre la stăpânii lor. Și vodă încă l-au triimis pre aga 
Enachi grecul cu 600 slujitori înaintea lui Reiz-afendi la Movilău, temându- 
să de căzaci să nu-l lovască, și l-au petrecut păn” la Tighine. Iar Vădanii 
ghenărarul, dac-au ieșit la Oituz cu oaste, au și poroncit lui Gligorii-vodă să 
dè paci oaminilor den Sâret încolo de bir şi să-i trimită 150 de pungi de 
bani, dacă i-i voia sa şadă cu paci în leș păn” la o vreme. Deci Gligorii-vodă 
era la Frumoasa și n-apucasă să strângă oaste, nici să dusăsă la Prut. Au 
socotit şi au trimis pe Toderaşco vel-spătar și pe Alixandru Sârbul tretii- 
logofăt cu daruri şi cu cărți de la dânsul şi de la boieri, scriind ghenărarului, 
lui Vădanii, să-i fii milă de ţară, să n-o strâce. Şi au mersu la dânsul la 
Oituz, şi i-au priimit cu dragoste, și s-au adiverit cu bini. Numai, Grigorii- 
vodă nu s-au încredzut, ce s-au dus la Prut, după cum s-au scris mai sus, di 
ş-au strânsu oaste. Aşijdere nici pe Păladi spătarul nu-l crede, fiind 
moldovan, să nu-i facă vrun meşterşiug. Și de ăaîcee au trimis şi pe 
Alixandru Sârbul, fiind di casa lui, ca să nu poată faci vrun meșterșiug 
asupra lui cu Vădanii ghenărarul. 


Turcii, păn-a umbla terdzâmanul la Poartă aceste 30 dzile, iar 
împărăţia au şi pus sarascher pre Chipruliul şi au şi rădicat oaste den 
Țarigrad ca la 120.000 şi l-au trimis la Bosna asupra nemților. Și viziriul au 
triimis pre Meniş-paşe de la Cartal cu 20.000 oaste, şi au purces de la Cartal 
pre marginea Dunării a mai strânge oaste ce pute. Și s-au dus şi la Vidin 
asupra lui Vales, ghenărariul de Sibii, ce bătè Vidinul cetatea, ş-au gonit pre 
nemți de la Vidin. Dar tot nu i-au bătut prè rău, numai cât i-au gonit de la 
cetate. 


Ș-au dat şi lui Costandin-vodă, domnul muntenesc, vo 2, 3 paşi cu 
oaste, de-au gonit pre nemți din Țara Muntenească, că era puţinei, numai vo 
3, 4 mii în Țara Muntenească. Ş-au făcut turcii multă răutate și prad-în Țara 
Muntenească, c-au luat munţii în cap. Și pre unde au găsât bejenii, au tot 
prădat şi au arsu. Și au spartu și mitropolia de la Târgoveşte și au găsât 
multă avere a boierilor munteneşti și au luat-o toată. Ce nu numai într-un 
rând au prădat-o, ce în câteva rânduri au umblat, prădând și strâcând biata 
țară. 


Costandin-vodă, domnul muntenesc, iarăși s-au așădzat în Bucureşti cu 
vo 2, 3 paşi. Şi re pradă au făcut turcii şi Bucureştilor. Și mitropolia din 
Bucureşti au făcut-o mecet, di s-închină într-însa paşii. Și Costandin-vodă 
au pus tot boieri de cei de gios, că boierii îs toț în [ara Ungurească, cei 
mari, duşi. 


lar ghenărariul cel mare de la Sibiiu, anume Valis, care mersesă la 
Vidin, vădzând că nu poate sta împotriva turcilor, că are oaste puţină, au 
scrisu la Vădanie ghenărariul, ce ieşis-în Moldova cu oaste, de-au trecut 
muntele înapoi de-au mersu agiutori la Vidin. Numai ce au rămas vo 500 
oaste nemți de strajă la Comănești, iar ceielalți, măcar că s-au dus la 
Vidin, tot n-au putut isprăvi nimic împotriva turcilor. Deci ghenărarul Valis, 
vădzând că au greşit şi ş-au împrăştiet oastea pren Moldova şi pren Ţara 
Muntenească şi n-au putut isprăvi nimic să-l iè, ori de ciudă, ori de ruşine, 
ori de frica împăratului, au mâncat otravă singuru ş-au murit. 


Mai ispititu-s-au turcii și cu 2 soltani să margă preste munte în Țara 
Ungurească. Și s-au păzit nemţii mai bine, într-altu fel, că, după ce-au intrat 
în munte, le-au ţinut calea și dinainte şi dinapoi. Ș-au pierit un soltan şi cu 
tătarâi mai toţi, numai unul au scăpat pre cu puţini tătari. N-apucând a intra 


în munte, la Câmpina, s-au întorsu înapoi prădând şi ardzând. Ş-au lovit 
pren București, fiind domnul în scaun, ş-au prădat târgul tot, cu mănăstiri cu 
tot, ş-au găsât mulţime de avere. Şi domnul n-au putut să isprăvască nimic, 
să nu-i lasă să prade. Ce-u găsit a boierilor pribegi și nepribegi și a 
neguțţitori pin hanuri, tot au luat. Acest războiu au fost mai pre urmă, la let 
7246, la noiemvrii. Să lăsăm acmu Țara Muntenească, di om scrie înainte la 
rândul său. 


Grigorie-vodă, şedzând cu tabăra la Gălata şi înțălegând că s-au dus 
nemții cei mulți și au rămas numai 500 nemți la Comăneşti de strajă, şi 
vădzând că să găteadză tătarii şi cu turci de la ordia viziriului să margă la 
dânşii, au scris la viziriul să nu margă nici turci, nici tătari, să strâci ţara. 
Puţinei ce au rămas de strajă, a triimite oastea lui și i-a goni. Deci 
viziriul îndată i-au și poprit să nu margă. Că era la Gălaţ păn” la Bârladu tot 
tătari, cu 2 soltani, de-au șădzut toată vara de-au mâncatu pre beții oameni, 
de-au rămas numai cu sufletele. Deci Gligorie-vodă au ales din oastea lui ca 
la 1.500 slujitori turci, lipcani, moldoveni și 2 steaguri de căzaci ş-au triimis 
pre Costandin hatmanul, fratele chiurci-başii, și pre Toader Pălade spătariul 
să margă pre la gura Oituzului şi la Comănești, să astupe poticile și să strâci 
pălăncile ce li făcusă nemţii. Şi mărgând acolo la Comănești, numai au şi 
dat peste celi cinsute de nemți ce rămăsesă de strajă. De merat lucru este 
cum au dat Dumnădzău o spaimă nemților, cât n-au putut să stè la războiu. 
Că cum s-au tâmpinat și au discălecat căzacii de-au slobodzit focul ș-au 
pisat vo 3, 4 nemți, s-au şi spăriet nemţii ș-au plecat fuga și n-au apucat să 
sloboadă focul. Ș-au şi-ntrat turcii cu moldovenii într-înșii ș-au prinsu ca vo 
30, vii cu morţi. Ș-au pierit şi colonelul care era pre oastea nemţească mai 
mari. Și iarăși au dat Dumnădzău frică moldovenilor şi turcilor, că nu i-au 
gonit, temându-să să nu fie oaste supusă, să fie vicleșug, că nu ar hi mai 
scăpat mai nici unul. lar nemţii tot gândie că-i gonesc, că, cum au agiunsu 
la pălancă, cum ş-au lăsat pușcile şi caii și 2 sacalușşi şi 2 căruţă, iarbă, ş-au 
fugit care încotro au putut pren munte pe gios. Ș-a triedze au început a ieși 
câte unul, şi vădzând că nu-s nime, ş-au luat puşcile şi ce-au avut ş-au trecut 
muntele, dincotro vinisă, înapoi. 


lar hatmanul cu oastea, precum mai susu scrii, nici giumătate de ceas 
n-au zăbăvit și s-au şi-ntorsu înapoi, fiind grec cu pele de iepuri la spate. Au 
fugit toată noaptea, făcându-să dzuă la Bistriţă, negonindu-l nime, nici 


vădzând pre nime, după cum este vorba că nu fac toate muștile miere. Că, 
când s-au tâlnit cu oastea nemțască, tremura de frică şi vrè să fugă. Iar 
turcii, vădzând că vre să fugă, au început a-l sudui ş-au scos şi sabiile 
asupra lui, să-l taie. Și vădzând aşă că fac turcii zorbă asupra lui, s-au 
slobodzit de frică asupra nemților. Şi s-au tâmplat acè izbândă, după cum 
scrii mai sus. Numai tâmplându-să Toader Pălade spatariul și vădzând 
zorbaoa turcilor, el mai mult au început a îndemna oastea. Și după ce au 
vinit la leş hatmanul, i-au scris Grigorie-vodă cărți la viziriul şi l-au triimis 
cu 10 nemți vii şi cu 17 capete morți. Și cu acè puţină izbândă ş-au mai 
tocmit treaba, că era să pitreacă și el de la Poartă, ca frate-său Manolachi 
chiurce-bașşe. 


Tot într-acea vreme mers-au Chipruliul întâi la Niș, unde luasă nemții, 
ş-au încungiurat cetatea Nișul. Și n-au putut să sprejinească nemții şi s-au 
închinat, c-au fost ca la 5.000-6.000 nemți cu un ghenăral. Şi pre ghenărari 
şi pre nemți i-au slobodzit cu pace, iar pre rai€ au pus-o tot supt sabii, că 
să burzuluisă toată creștenătatea, de ţine cu nemții: sârbii, arbănașii şi alţii 
ce era prenpregiuru. 


Purces-au Chipruliul de acolo asupra nemților ce băte Bosna. Deci 
nemţii nu pute lua Bosna, fiind locurile tari şi raiaoa încă ţine tot cu turcii, 
nu vre să să de nemților. Numai ce-au apucat de-au luat vo 2, 3 cetăţi în 
marginea Bosnii, şi au şi sosât Chipriliul cu oastea lui agiutori bosnenilor. 
Şi s-au lovit în vo 2, 3 rânduri, ş-au tot can zăticnit pre nemți și nu ş-au 
putut alege. Aceste toate s-au făcut la velet 7245. Iar dup-acee, la văletul 
7246, în luna lui octoămâvrie, tot într-această toamnă, vădzând turcii că le- 
au mersu can bineşor spre nemți, că nemții nu făcusă gătire pre bună, în 
grab-au și pornit oastea de la Cartal și de la Tighine, câtă era strânsă, ca la 
100.000 de iniceri și de spahii, c-un sarascher şi cu Medle Gherie, hanul cel 
nou, cu toată tătărâmea de Bugeag, ca la 60.000 şi 2 soltani, mai can cu 
toată puterea turcească ce era la Cartal. Și pre apă, de la Țarigrad, vo 20.000 
să margă să iè Vozia de la moscali. Înțălegând că Mineh fertu-marșalih s-au 
dipărtat cu oștile moschiceşti la iernatic, la Perevoloşin, după ce s-au dus 
solii de la Nemirova, și ei înțălegând că-s numai 7.000 moscali şi 2.000 
căzaci, 9.000 de toată oastea, au socotit c-or lua-o pre lesne, și lùnd-o, or 
treci și or lua și Culburul ş-or treci şi-n Crâm asupra-celora moscali și or 
duci şi pre hanul cestu nou, pre Medle Ghirie. Ș-au luat și vo 60, 70 puşci 


din Tighine și 400 cară moldovenești, de-au dus geabhanaoa. Și după ce-au 
agiunsu acolo, au început a bate cetatea. Ş-au bătut-o 2 săptămâni și n-au 
putut-o lua. Şi aşe da turcii feliuri de feliuri de năvăli strașnici asupra 
cetățâi, și și mai piere. Spartu-s-au şi vo 20 de pușci mare, umplându-le mai 
mult preste măsură, ca s-agiungă la cetate, și iară pre dânșii îi omore. Făcut- 
au un meșterșug cu niște săcrii noaptea, ca să să apropii de cetate. lar 
moscalii au făcut altu meşterșug, di s-au luminat ca dzua, ş-au îndreptat 
puşcile de i-au făcut fărâmi. Făcut-au turcii 2 lagumuri, și s-au strânsu acolo 
mulțime să dè năvală. lar moscalii le-au găsât unde le pusesă turcii şi le-au 
bătut dispre dânșii, ca să dè înapoi spre turci. Ș-au făcut şi ei 2 lagumuri, 
alăture și cu gauri, din celi turcești, la a lor. Şi când s-au strânsu mulțime de 
turci la lagumuri ș-au dat foc, iar lagumurile au dat înapoi, şi s-au aprinsu şi 
celi moschiceşti, cât au pierit mulțime de turci. Și atunce au ieșit și moscalii 
cu căzacii afară den cetate ş-au început a tăi€ şi ei pre câţi nu îi omorâsă 
lagumul. 


Așijdere sculatu-s-au turcii cu zorbă asupra hanului, dzâcând că 
gâlceava dispre dânşii s-au început întâi şi ei dau năvală di pier, şi tătarâi nu 
pier, umblă pre de laturi. Deci au luat hanul pre tătari împreună cu turcii, şi 
carăle celi moldovenești le-au umplut de stuh ş-au început a pune pre 
moldoveni de împinge carăli, şi turcii cu tătarâi după dânșii cu pușcile, ca să 
s-apropie de cetate, să bată cetatea. lar moscalii aşè au începuti a- 
i împroşca den cetate, și au ieșit şi afară, și aşe au dat o năvală turcilor, cât 
au pierit mulțime, și au luat şi o samă de pușci. Așijdere era o zămculiță de 
laturi de cetate, și șide niște moscali. Ș-au îngropat și moscalii un lagum 
acolo şi s-au făcut a fugi spre cetate. Iar turcii au și-ntrat într-acè zămculiță 
ş-au găsât lagumul și l-au scos. Moscalii, vădzând că au gâsât turcii 
lagumul și l-au scos, au şi îndreptat puşcile în zămculiță a bate. Şi au pierit 
şi acolo mulţine de turci, şi câţi n-au pierit le-au căutat a ieși, că nu pute să 
şadă, că-i împroşca den cetate. Așijdere vinit-au turci cu vasă pre apă, şi 
moscalii încă ave vasă. Ce nu le-au sporit turcilor nici cu acel fel, că, cum 
au fost dându moscalii din tunuri de pe apă or den cetate, să şi afunda 
vasăle turceşti, de s-îneca, cât n-au rămas nici unul, iar moschicesc nici s-au 
betejit. 


Mai pre urmă iarăș s-au rădicat turcii cu năvală asupra cetăţâi, vădzând 
că au ieşit o samă de moscali din cetate. Și s-au și pornit turcii asupra 


moscalilor să-i iè în unghi, iar moscalii s-au făcut a fugi asupra vasilor și au 
lăsat poarta cetățâi dișchisă. lar turcii, cum au vădzut poarta cetăţâi 
deşchisă, au lăsat pre moscali de-a-i mai gonire ş-au și-nceput a intra în 
cetate. Și i-au lăsat de-au intrat vo 4.000-5.000 şi au slobodzit porţile cetățâi 
di i-au închis. Și aşe moscalii den cetate, fiind supuș, au şi-nceput a le da 
foc şi din frunte și din coadă, și den dos a le da bombi, păn-i-au potopit pre 
toți. Da să de înapoi, porţile cetăţâi era închisă. Și câţi n-au pierit, i-au luat 
pre toţi de grumadzi. 


lar turcii cei ce rămăses-afară, de n-apucas-a intra în cetate, i-au și 
aruncati lagumul. Atunce moscalii cei de-afară, ce să făcus-a fugi spre 
vasă, s-au şi-ntorsu înapoi într-înşii a-i omorî câți scăpasă de lagum. 


Aşijdere şi moscalii di pre apă au prins a-i împroşca cari s-apucas-a să 
lipi de zidiul cetăţâi, că nu pute să să mistuiască nici într-o parte. Ș-au 
început moscalii a-i bate și di pe apă, cât i-au potopit, ca la 30.000-40.000 
de turci. 


Iar în scurtă vreme au și sosit veste de la soltanul la sarascheriul, care 
soltan era între Buh de strajă, cum că vin de la Minih agiutori cetățâi pre 
mulți moscali pre apă, di s-au făcut spaimă în oastea turcească. Câţi 
rămăsesă vii nepieriţi au şi fugit preste noapte ş-au lăsat cetatea. 3,4 dzile 
de-ar fi mai zăbăvit turcii pre loc, nici unul nu vre scăpa. Că au şi dat 
Dumnădzău un vicol, că, cum era giumătate răniți, aşe dzâc că-ntr-acel 
câmpu 4 părți ar hi pierit și una de-ar fi scăpat bini. Fostu-s-au cerșut 
căzacii să-i lasă, călări, audzind că vin turci la Vozia, și Minih n-au vrut să-i 
lasă, fiind la Perevoloşin. Și au greșit că nu i-au lăsat, că nici un turcu n-ar 
fi scăpat, sau tătar. 


Deci acel soltan ce era de straji între Buh, vădzând că turcii fug de la 
Vozia, slobodzit-au şi el ceamburui pre marginea Ocrainii leșeşti, di-au 
prădat satele. Țân și ei prieteșugul ca cânii vinerea. Ce s-a mai face cu leşii, 
vremea viitoari va arăta. 


Grigorii-vodă, vădzând că s-au dus nemţii din Moldova, scris-au cu 
giurământ la boierii cei pribegi și la ţară, cei haini, să să întoarcă înapoi la 
locurile sale, să nu poarte nici o grijă. Şi i-au iertat pre toţi, numai să nu mai 
fugă și alţâi, ca să iè bani. Deci s-au întorsu toți la locurili sale, și nimic nu 


le-au făcut. Numai pre Costandin Balşe, având măraz pre dânsul, l-au bătut 
la talpe și l-au slobodzit. Făcut-au și acestu obicei Grigorii-vodă, de să bată 
boierii cei mari la talpe, turcește. Și pre Ștefăniță vornicul Ruset, hiind mai 
bătrân, l-au făcut surgun o lună la mănăstiri la Dobrovăț ş-apoi l-au adus la 
leş și l-au iertat. Şi i-au măritat o fată ce ave, cu cheltuiala lui vodă, după 
Scarlata-chie comisul, ficior Lupului Gavriliţi. 


lar pre Răducanul, fiind nepot lui Mihai-vodă şi agiunsesă cu cărți la 
Grigori-vodă de la nemți de făcè ştire ce fac nemţii şi ce li-i sfatul, când era 
nemţii la casa lui, la Grozeşti, pentru acee mai mult l-au boierit, de l-au 
făcut păharnic mare. 


Pus-au turcii pre ficiorul lui Racoți, anume Iosif, ca să fii crai în Țara 
Ungurească, și i-au făcut coronă de aur, cu diiamanduri de mult preţi. Și i- 
au dat şi cinci mii pungi bani, să-i fie de cheltuială și să-ş facă oaste, osăbit 
de ce i-au rânduit turci şi tătari. 


Și l-au porniti den Țarigrad, de-au vinit la Brăila di să găteadză și-ș 
strânge oaste. Ispititu-ş-au nărocul, cu 2 soltani şi cu turci, de-au triimis în 
Ţara Ungurească, ca să treacă pre la Câmpina, pren Ţara Românească. Ce 
nu i-au slujit nărocul ceastă dată, c-au păţât rău, precum scrie mai sus 
patima lor. 


Impăratul nemţesc, înțălegând de Racoţie, au strânsu toate capetele celi 
de frunte, boieri ungurești, di i-au dus pre toţi la Beci, di-i ţină acolo de le 
dăde toate ce li trebuiesc. Ce s-a mai alege, vremea viitoare va arăta. 


Deci înțălegând Poarta turcească di ce s-au lucrat la Vozia, trimis-au 
de-au luat pre viziriul la Țarigrad, la sfat, nu numai pre viziriul, ce şi pi 
toate cepetele celi turceşti, pre toate unde era. La ce va arăta, vremea 
viitoare va arăta. Aceste toate s-au făcut într-acești 2 ani a domnii lui 
Grigorie-vodă, păn” la velet 7246, la istovul lui noiemvrie. 


După aceste, aşădzându-să Grigorie-vodă în scaun în leși să iernedză, 
după cum s-au scris mai sus, pus-au în leş și 4 steaguri de turci şi cu 4 de 
lipcani, steaguri, să iernedză cu dânsul în leș, necredzând pre moldoveni. 
Bogate nevoi şi ruşini făce turcii beţilor oameni la Ieş şi la ţară, pre unde 


merge. Că lua femei şi fete mare şi copii cu sâla, de-ș făcè râs. Și la drumuri 
îş râde și prăda pre oameni. 


Iar în luna lui dechemyvrii, bine nu s-au așădzat în leş, şi au şi scos 
hârtii, frunte de 3 ughi, mijlocul de 2 ughi, coada de 1 ughiu, și cârcimărit 
tij 5 lei, și cară pre ţară, de căra fân și lemne la oaste. Și fân nu găsie pre 
aproapi, că-l mâncasă de cu vară, ce lua ordzu a cui găsi€, fără bani. Şi 
taberi de cară duce la Siret, de măcina, că pe aproapi nu era mori. Şi lua boi 
a cui găsâè, de pre drumuri. Ş-au început şi ciuma a s-aţâţa în leşi, și au 
ținutu puţin, vo lună, acel omuru. Oh, oh, oh! săracă Ţară Moldovă și Ţară 
Muntenească, cum vă pitreciţi şi vă dezmierdaţi cu aceste supărări, la aceste 
vremi cumplite, şi făr” de milă de stăpânii noştri, care singuri noi ț-am poftit 
şi ţ-am aflată! Nu ne săturam de domni de ţară, nici de măritat fetele după 
peminteni, ce dzâcem că-s proşti şi săraci. Și alergaţi la cei străini, greci, 
de-i apucaţ cari de cari să vă hii gineri, că-s cilibii şi bogați, și le daţi moșii 
şi-i puneţ în capul mesâi. lacă la ce am vinit! Aceste, adivărat că ne-au făcut 
cilibii la toate, cu lacrămi pre obraz și cu suspinuri la Dumnădzău 
strâgând. lar altă puteri, făr-a suspina la Dumnădzău, n-au rămas. la 
priviţ pre ţările megieşilor cum ţin pre cei străini! Le dau di mâncat, iar la 
sfat sau în capul mesâi nu-i pun, nici îi amestecă. Și pentru acee trăiesc 
prostimea lor păn-acmu necălcată. De- dau vo fată după vun străin, prè cu 
greu, dar moșan nu-l priimăscu, nici la sfat. Și pita ce o mânâncă, cu vărsari 
de singe și cu multă ostineală și grijă și slujbe, o mâncă streinii prentr-alte 
ţări. 


De ce s-au mai lucrat peste iarnă de acmu de la noiemvirii la vălet 
7246. Viziriul, cum au sosât la Țarigrad, l-au şi mazâlit, şi au pus vizir pre 
altul. Și cum l-au pus vizir, cum au început a rândui oaste la Hotini și la 
Tighine, și pre alțâi într-alte părți, și a face mare gătire pen ţară. Trecând la 
Hotin, și alțâi în gios de la Tighine şi di la Hotin, mare stricăciune și pozne 
făce oamenilor pre unde lovie. Unii trece pre Bârlad, unii pre Sâretiu. Şi în 
Ieş încă au iernatu 3, 4 mii de turci. Şi aceşte încă destule răutăți făce. Și era 
o scumpete mare de pâne și de fânu, cât agiunsesă carul de fân 4 lei, pre 2 
boi. Și alte nevoi despre domnu: cară, ialoviţă, chile, văcărit, şi adăoşag 
peste văcărit câte un tultu de vită. 


Așijdere şi în Ţara Muntenească turcii și tătarâi au iernat, şi multă 
prad-au făcut trecând pren ţară la Olt, de să băte cu nemţii. 


Nemţâi și moscalii au șădzut în paci pre la iernatic, pre marginea 
țărâlor lor, făcând mare gătire. Hanul den Bugeag s-au sculat la ghenarie și 
s-au dus la Crâm, nefiind moscali în Crâm. Și de acolo s-au sculat și au 
strânsu oaste pre cine au putut, ca la 80.000, amestecaţ tătari şi turci, și s-au 
dus în pradă la Slobodzie, spre Harcov. Și i-au tâlnit moscalii şi i-au biruit. 
Și abè au scăpat hanul cu 4, 5 mii de oaste. Și le-au luată moscalii toț robii 
ce au luat de la dânşii, că le stătusă caii în ceambur, şi i-au tot gonit păn-în 
Crâm. 


Mihai-vodă era la închisoare, că-l pârè muntenii să de 7.000 de pungi 
de bani. Și au șădzut la închisoari 11 luni, și apoi, cădzând acesta vizir ce 
mai sus s-au pomenit, fiindu-i prietin, l-au scos. Și fiind doamna lui 
Grigorie-vodă la Țarigrad, cu fiiu-său Scarlat, au făcut nuntă, și au luată pre 
fiica lui Mihai-vodă, cari mai sus s-au pomenit că-i logodită, la ghenarie, la 
Boboteazdă. Iar Grigorie-vodă au făcut vesălie pentru fiiu-său o săptămână, 
împreună cu toţ boierii. Aceste toate s-au făcut păn” la în dzi întăi a lui 
aprilie, de primăvară. 


lar în 31 de dzile a lui mai, la 4 ceasuri den dzi, s-au făcutu un 
cutremur mare, de-au cădzut mănăstirea Golè, şi multe casă, și mănăstiri în 
gios. Răchitoasa și altă mănăstire la Focșeni. Și s-au cutremuratu mai bine 
de 1 lună, mai în toate dzileli. Şi s-au și început mare ciumă în leş, ş-au 
ținut păn” despre iarnă omorul, toată vara păn” la luna lui dechemvrie. 


Iar Grigorie-vodă au ieşit afară cu ordia la Socola, în fundul văii, de au 
şădzut toată vara. Și începând şi în ordie a pica câte un om de ciumă, s-au 
mutat la Țuţora, despre toamnă, ca să să mai răcorească de boală. 


Viziriul s-au rădicat cu 300.000 oaste ș-au purces spre Niş asupra 
nemților. Şi au făcut oaste în 3 părți. Unii cu Racoți i-au pornitii pre Dunăre 
în sus, şi cu tătari, de-au luată Ţara Oltului şi alte pălănci ce era pre Dunări. 
Și sili€ să treac-în Ţara Ungurească, și n-au putut să răzbască de nemți, şi s- 
au apucat a bate cetatea Rușava. Alţâi șide împrotiva taberii cei mare 
nemțești și au bătut-o toată vara, și nu pute s-o dobândească. Piere turcii ca 
frundza, de pica pre Dunări în gios, şi le aduce Dunărea trupurile pre la 


Gălaţ și pre la Smil, și-i prindè oamenii, morți, de la lua borfili de pre 
dânşii. Că fiind Ruşava în ostrov Dunării, da turcii năvală tare pre apa 
Dunării s-o iè, și den cetate pe turci îi tot prăvălă, di s-îneca în Dunări. 
Câteva mii au pieritii de turci la această cetate. Iar despre toamnă, vădzând 
nemţii cei den cetate că agiutori, nemți nu li mai vini de nicăiuri și bucatile 
li să sfârşăsc, şi Dunărea încă scăde, și toată greimea turcilor cearcă 
prenpregiur, s-au închinat cu 1.500 nemți. Atâţe nemți au fost numai în 
Ruşava. Și ieşind acel ghenăral den cetate, l-au îmbrăcată viziriul cu căftan 
şi cu mari cinste l-au slobodzit, de s-au dus la tabăra ce mari nemțască, cu 
dobi şi cu surle dempreună cu toț oamenii lui, dzâcându-i viziriul: „Aferim, 
slugă bună şi credincioasă! Măcar di s-ar afla om harnic și drept ca tine și la 
împărăţia noastră! Cu puţine oasti să stai să te baţi cu atâta puteri atâta 
vreme!“ Şi după ce-au mărsu la nemți, încă mai mari cinste au dobândit. 
Dzâc unii să hie dat viziriul bani să s-închine și să hie fost cu ştirea 
împăratului nemţesc, și viziriul încă să-ș facă obraz despre împăratul 
turcescu. Că tabăra ce mare nemțască șide între niști bălți la loc tari, iar 
turcii nu cutedza să margă la dânșii, și nemţii așijdere nu cutedza. Şi aşè au 
şădzut oştile păn-în toamnă, fără câtu câte o strajă de să lovie. lar despre 
toamnă s-au dus viziriul la Țarigrad cu ăaîce izbândă. Și s-au împrăștiet la 
iernatic oștile, şi cele turceşti și cele nemţeşti. Iar dincoaci, dispre moscali, 
au rânduitu un sarascheri cu oaste la Tighine, și altă oaste au mersu, de la 
Hotin şi de aiure, ca 80.000 oaste, și cu tătarâi Bugeagului 60.000, de sta pe 
Nistru d-aștepta pre moscali. 


lar moscalii s-au făcut în 2 părți. O samă, cu Les ghenăral, s-au dus în 
Crâm cu 100.000 oaste și s-au bătut acolo cu hanul Crâmului și cu 60.000 
turci, ce era cu căpitan-paşe. Și i-au tot bătutu pre turci şi pi tătari. Şi au 
prădat şi au arsu Crâmul vo 4 luni. Și apoi au ieşit den Crâm și au lăsat 
Crâmul şi au vinit la ceasta oaste, la Perivoloşin, unde era Minih fertu- 
marșalic. Și s-au făcut ca la 300.000 oaste. Și au tot șădzut toată vara, şi 
apoi de Sfeti Ilii s-au pornitu spre Nistru pre încetu. lar tătarâi şi cu o samă 
de turci călărime le-au ieşit înainte și-i tot ceheie prenpregiur, de le lua 
oamenii di pre la iarbă, iar să le ste împrotivă nu pute. Să ispite câteodată, şi 
pica ca perile turcii și tătarâi. Și aşă s-au apropiet cale de 4 ceasuri de Nistru 
tabăra cè mari, iar fruntea oştii, cu 20.000 oaste şi cu o samă de căzaci, au 
agiunsu la Nistru, la Calanca, den gios de Rașcov, unde era de ceasta parte 
şi sarascheriul cu toată inecerimea. Și au început moscalii a-i împroşca den 


pușci şi den bombe de piste Nistru, câtii nu pute turcii să să mistuiască 
nicăiuri pre di ceasta parte. lar peste noapte le-au şi vinit ocaz de la Minih 
să s-întoarc-înapoi. Și s-au întorsu noaptea la obuzul cel mari, unde era 
Minih. Și au purces iarăş cu toţâi înapoi la Buh. Și murindu-le caii şi 
boii, ţiindu-i toată vara în herbinteală la Buh, n-ave cu ce tragi privantul, 
puşcile. $Ș-au îngropat acolo în câmpu 500 de cară de glonţuri și de 
combarale, osăbit de fănină și posmagi şi alte bucate ce-au lepădat pre 
câmpu. Și după ce-au agiunsu la Buh, au triimis Minih ș-au rădicat și oastea 
ce era în Vozia. Şi i-au dat foc ş-au răsipit-o detot, şi Culburului tij. Şi au 
vinit la dânsul, şi s-au dus cu toţii la iernatic la Perivoloșşin. 


Iar turcii iniceri vre să treacă să agiungă pre moscali, dar nu-i lăsa să 
treacă Nistrul sarascheriul, neavând ferman, cât începusă inecerii cu zorbă, 
cum li-i obiceiul lor, să omoare pe sarascheriul. De mierat lucru este acesta, 
cum aşe lesne să întoarsăr-înapoi şi stricară şi Vozia, și sarascheriul încă nu 
lăsa să treacă inicerii după dânşii, să-i gonească. Unii dzâc că au dat 
sarascherul mulțimi de bani lui Minih, iară alțâi dzâc că s-au temut Minih 
de ciumă, să nu i să umple oastea. Și să teme să nu i€ turcii și tătarâi pre 
moldoveni în sabie și-n robie, că așe să lăuda turcii. Şi să cere şi la 
sarascheriul, să le dè voie, cum or vide că trec moscalii încoaci Nistrul și 
nu-i pot sprejini, să şi sloboadă prad-în ţară. lar pentru Vozia, această 
pricină dzâce Minih, că un an de când au luatii Vozia, şi ciuma dentr-însa n- 
au mai ieşit, cât mai bine de 20.000 oaste s-au potopit într-însa, și pentru 
acee au stricat-o și au scos oastea dentr-însa. De nu-s niscai fapte a lui 
Minih, vremea viitoare va arăta adevărul. 


Împăratul turcesc, înțălegând de acest lucru, s-au mânietiă pre 
sarascheriul și l-au făcut surgun. Și au pus pre altu, anume Veli-pașe, vestit 
viteaz bun, ce au arătat mari îndrăznire la moscali. Și au tăiet și 4 paşi, și au 
mazâlit și pe sultanul, căci n-au mersu după moscali să-i gonească. Că era 
bucuroș, şi totu să teme să nu făcă vrun meșterşug, să s-întoarcă. 


Tot într-această toamnă, la noiemvrii, murit-au ficiorul craiului 
unguresc, anume Racolci, la Dunări, ce-l pusesă turcii crai, la Udrii, ca să 
hie în Țara Ungurească. Şi nu i-au slujit nărocirea, care mai sus s-au 
pomenit. 


Vinit-au capigilar-chihaie de la împărăție, cu poroncă la Grigorie-vodă 
de-au mersu la Nistru să rădice pușşcile ce le îngropasă moscalii, să le iè să 
le ducă la Tighine. Și s-au dus păn” la Nistru și au triimis de-au încărcatu 
tot, cu mare frică, să nu-l lovască căzacii. Dar n-au avut nici o ostineală și 
au încărcatu 500 de cară de glonţuri, cum mai sus s-au pomeniti. 


Și au umblat Grigorie-vodă pre la Soroca, pre la Rașcov, pre la Orhei, 
di s-au primblat să vadză locurile ţării. Și pi urmă, de la Orhei n-au vinit în 
leș, că mure tari de ciumă, ce au trecută la sat la Deleni, în ţinutul 
Hârlăului, la vornicul Iordachie Cantacozino Deleanul, de-au șădzut păn-în 
dzi întăi a lui dechemvrie. Și apoi, înțelegând că au mai rădicat Dumnădzău 
focul, s-au dus în leş. 


lar nevoili în ţară, prè multe, di chili, de ialoviță, de cară şi de alte 
nevoi nespusă, tot ieşite pe catastijile banilor hârtiilor ce fusesă de 
primăvară. Ca şi la Duca-vodă cel bătrân, ce ieșe pre banii hârtiilor, aşe şi 
acmu au fost. 


Oamenii, de vară, să bejenisă la munţi, la păduri, de frică să nu prade 
păgânii ţara. 


Leșii au avut paci, fără cât în Ocraina, pre unde au fost șleavul 
moscalilor, au avut oarece stricăciune de tătari. 


Franţozului i-au tot umblat oamenii lui să facă paci turcilor dispre 
moscali și dispre nemți. 


Cazâlbașul încă au avut paci în cest an cu turcii. 


Aceste toate s-au lucrat într-acestu an, de la noiemvrii, la vălet 7246, 
pănă iarna la istovul lui noiemvirii, la velet 7247. Şi ce s-a mai lucra s-a scrii 
la rândul lui. 


lar am început a scrie acestu an. lată, după ce au mersu Gligorie-vodă 
în leş, ciuma s-au potolit. Nevoi totuna au ţinut în ţară, precum scrie mai 
sus. Pre viziriul și pe hanul i-au chemati la sfat la Țarigrad. Ce pre viziriul 
l-au schimbat și au pus alt vizir, iar pre hanul l-au triimis de-au şădzut toată 
iarna în Bugeag păn-în primăvară, iar pimăvara s-au dus în Crâm. Și au 


mersu ş-un poghiaz tătărăsc la moscali, dar puţină pagub-au făcut, iar mai 
mulți au pierit ei. lar de primăvară s-au sculatii viziriul cu toată puterea cât- 
au avut şi s-au dus asupra nemților la Beligrad. Și nemţâi încă au strânsu 
tabăra lor acolo, 90.000-100.000 oaste nemți, mai departe de Beligrad. Și au 
făcut şanţu şi sta acolo de aştepta pe turci cale 7, 8 ceasuri. Și după ce s-au 
apropietii turcii de tabăra nemţască, iar nemţțâi au ales 18.000 de oaste den 
tabăra lor şi au triimis să lovască pe turci noaptea, făr” de veste, să-i spargă, 
înțelegând că nu-s turci mulți. Și turcii au fostu prinsu limbă că vin nemţâi 
şi au fostu stând gata. Și cum au sosit nemţâi, cum i-au şi împresurat turcii, 
fiind mulţi. Deci nemţâi, vădzând așe, au mai ales 12.000 şi au triimis după 
dânșii, ca să le de agiutor. Dară nu le-au fost nice de un agiutor, că, când 
sosă, au început a-i sparge. Şi așe, au purces turcii asupra taberii cei mare 
nemțești, bătându-i păn” ce i-au băgat în tabără. Dar prè puţini au scăpat. Şi 
aşe, dând năvală și taberii cei mare, n-au putut să ste împotriva turcilor. 
Numai ce le-au căutat de au lăsat șanțul și s-au supus supt cetatea 
Beligradului, de s-apăra de turci, că-i încungiurasă turci pre nemți den toate 
părțile, de nu le vine nice oaste de nicăiri nemților. Le-au fost viind agiutor 
50-60.000 de oaste de la colegaturi, numai, fiind ciumă, nu cutedza, cu 
oastea cè proaspătă, să intre în cee oaste, ce sta mai departe, cale de 5, 6 
dzile. Şi aşè câteva dzâle apărându-să de supt cetate, au stătut solii la pace. 
Că nu știe nemţâi că au luată moscalii Hotinul şi ce să lucreadz-în ceste 
părți, fiind încungiuraţ de turci. Și să teme nemţâi să nu margă turcii în Ţara 
Ungurească, să nu să tulbure şi ungurii. Aşijdere și viziriul, viindu-i veste 
dencoace despre moscali că au luatii Hotinul, au tăinuit și au făcut veselie 
mare, cum că au bătut turcii pre moscali la Hotin. Și audzind nemțâi, au 
făcut pace. Precum s-au făcut pacea s-a scrii la rândul său. 


Moscalii, de primăvară, cu Les ghenăral, cu 80.000 oaste, cu calmâș și 
cu căzaci și cu moscali, s-au dus asupra Crâmului. Și au avut acolo în Crâm 
în 2 rânduri bătai cu turcii şi cu tătarâi. Şi s-au rănit şi hanul ș-au murit 
acolo în Crâm. Și turcii acmu de iarnă, după ce-au făcut pace, au pus han pe 
... . Şi moscalii s-au întorsu înapoi, nelund nice o cetate, fără câtù au strâcat 
Crâmul pre rău într-acești patru ani. 


Meneh felt-mașalăc, de primăvară, au purcesu de la Chiov pen Țara 
Leşască dreptu asupra Hotinului pre la Nejboj şi pre la Cameniţă, cu 
120.000 oaste moschicească, cu donți, cu calmâș, cu cătane. Și au vinit pre- 


ncetu toată vara păn” la Hotin den Ţara Căzăcească pen [ara Leșască, şi 
numai la Nistru au zăbăvitui mai bine de 2 săptămâni. Și au trecut Nistru pe 
den sus de Hotin, pren ţinutul Cernăuţului, pe la un sati ce să cheamă 
Gincăul, pre la Vasăleu. 


Purces-au şi pe dencoace Veli-paşe sarascheriul şi cu 2, 3 paşi, cu 
20.000 de oaste turci, şi soltanul cu 30.000 oaste tătari. Şi era și la Hotin vo 
7.000-8.000 de lipcani, și era și câteva mii de spafii, și capegilar-chihai 
împărătesc, cu bostangii, și Colceag-pașe, cu inicerii cetăţâi. Și păn-a treci 
moscalii Nistrul, le-au ieșit și tătarâi cu turci înainte peste Nistru asupra 
Cameniţâi, dar n-au isprăvit nimic, că i-au bătută moscalii pre rău. Și după 
ce s-au pomitu moscalii de la Nistru asupra Prutului pe la Zestavna, pre la 
Sobraneţ, și le-au tot datii năvală turcii și cu lipcanii, dar au pierit lipcanii 
mai toț. Și turcii cât s-au zăbăvit pe acolo, şi au prădat marginea Ţărâi 
Leşeşti căzacii şi cu calmâșii şi cu catanile, Horodinca, Snetinul, Cuturile, 
Tesmeniţa. Păn” la Stanislav au agiunsu de-au prădat. Și după ce-au agiunsu 
la Jușca, au luat în gios de-au trecut codrul pe la Stanihorci, pre den sus de 
un satu ce să cheamă Boianul, şi s-au întorsu pe supt poalele codrului, pre la 
Rerence. Şi acolo iarăș au avut război, și iarăş au bătut pe turci moscalii. Și 
de la Rerence au purces pe suptu poalele codrului pre la Grozniţi, şi de la 
Grozniţi tot în gios pe sup” codru păn” la ... . Și acolo era pedestrimea 
turcească, cu toată puterea. Și agiungând moscalii acolo într-o vineri, în 17 
dzile a lui avgustu, la velet 7247, cum s-au tâmpinati moscalii cu turcii şi 
au începutii a să bate, n-au putut sprejini turcii focul moscalilor, și s-au şi 
spărietii. Ș-au fugit turcii care încotro au putut, Veli-pașe sarascheriul și cu 
o samă de turci şi cu soltanul cu tătarâi în gios pre Prutii, iar Colceag-pașe 
au intrat cu o samă de turci în cetate. Iar feltu-mașalăc n-au vrutù să lasă pre 
moscali să gonească pe turci, temându-să să nu facă vrun meșterșug, și au 
şădzut toată dzua, într-acel loc, la ... , unde-i bătusă pe turci. Iar turcii den 
Hotin, dac-au vădzut că i-au bătut, ș-au tot scos muierile, care cum au putut, 
într-ace dzi şi s-au dus în gios asupra Tighinii. Deci a trie dzi, apropiindu-să 
Meneh feltu-mașalăc într-o duminică de Hotin, în 19 dzile a lui avgust, și i- 
au ieșit Colceag înainte și i-au închinat cetatea Hotinul. Și au purcesi cu 
Meneh și cu Colceag împreună ş-au intrat în cetatea Hotinul. Și au luată pre 
toț turcii robi, iar pre păşoaia lui Colceagu au slobodzit-o, și au mersu în 
gios. lar pre Colceag şi pre alți turci i-au porniti la Moscu robi. Și au 
zăbăvit câteva dzile la Hotin şi au întorsu şi câteva mii de oaste înapoi, 


înțălegând că să tulbură șvedzâi și leşii asupra lor. Și dup-acee au purcesi în 
gios pre Prut. lar Grigorie-vodă încă era rânduitii de la Poartă cu Sară 
Mehmetu-pașe să margă la Cernăuţ, să ţii calea moscalilor la Nistru, să nu-i 
lasă să treacă despre acè parte. Și au făcutii ca patru, cinci mii de oaste, 
turci, moldoveni, şi s-au dus în sus păn” la Livărda. 


Apoi înțălegând că nu-i putință a-i sprejini, au mărsi spre Prutu la 
Bogdănești, şi apropiindu-să moscalii de Hotin, s-au întorsu la Drăgşani, 
de-au şădzutii acolo păn-au luată Hotinul, și au trecut şi sarascheriul în gios. 
Atunce au vinit și Gligorie-vodă la Ieş, la Gălata, cu ordia, puind străj bune. 
Apoi, prindzând limbă den străj că s-au pomitii moscalii în gios pre Prut, au 
pus caimacani pe Sandul Sturdze vel-logofăt şi pe Iordachie Cantacozino 
Deleanul vel-vornicii de Ţara de Gios, și el au purces în gios cu câţ boieri s- 
au tâmplat cu dânsul. 


Iar Meneh, după ce-au agiunsu la Ișnovăţ, au pornită oastea cè ușoară, 
donți, calmăși, cătane, și cu o samă de draguni, 2, 3 polcuri, înainte, cu 
Costantin Cantimir și cu Dumitrașco Cantimir, ficiorii lui Antioh-vodă, 
fiind acolo la moscali înstreinaţ. Deci au și purcesă pen ţară, strângând 
privantu şi bucate turceşti unde găse. Și cai d-è cui găse, şi turceşti şi 
boiereşti, îi lua, că le slăbisă caii. Deci Dumitrașco beizade maior au luat pe 
suptu munte, pre la Suceavă, şi-n gios muntele a prăda păn” la Bacău și s-au 
întorsu la leşi cu duium. Iar frate-său Costantin Cantimir, ce era bregadiri, 
au luată de la Ișnovăţ Jijia în gios şi pe la Botășeni și au răpedzât ca doă mii 
oaste să prindă pe Gligorie-vodă. Și au mersu poghiazul pe Bahlui în gios, 
pe la un satii ce să cheamă Căcărădzenii, au trecut Bahluiul ș-au luati pre la 
Șanta de-u trecut codrul la Vaslui. Și de acolo s-au întorsu înapoi, că să 
temă de tătari. 


Și Grigorie-vodă au prinsu veste den Roşieci și au fugitii în gios spre 
Gălaţ. Deci Costantin beizade au vinitu tot jăcuind păn-în leş şi au intrat în 
leş săptemvrie în 2 dzile la velet 7248. Și i-au ieșitu înainte mitropolitul și 
cu caimacanii și cu alţi boieri care să mai tâmplasă, şi călugări, și neguţitori 
den laturea târgului, despre muntenime, şi i-au închinat cheile ţărâi și 
steagurile slujitorilor. Şi s-au împreunat cu mare bucurie ș-au purces pen 
leșu. Păn” la Frumoasa l-au pitrecutu boierii. Și s-au aşădzat acolo cu oaste. 


Iar Meneh feltu-mașalăc au trecut Prutul de la Işnovăţ în ceasta parte și 
au tot vinit pre Prut în gios, făcând ocopuri cale câte de cinci, 6 ceasuri unul 
de altul. Şi de la Podul lui Gherman s-au lăsat obuzul cel mare să treacă 
Prutul iar în cee parte, şi el, cu vo 10.000 de oaste, au vinit drept la leşi. A 
doa dzi, luni, septemvrie în 3, au intrat în leș, și i-au ieșit şi lui înainte 
mitropolitul şi cu caimacanii şi cu alți boieri care să tâmplasă, făcându-i 
mare cinste, păn” l-au adus în curţile domnești. Și au șădzut în leş o 
săptămână. Şi cât au sădzutu în leș, în toate dzâlele chema pe mitropolitul și 
pe caimacani şi pe alţi boieri, de-i pune la masă de-i cinste. 


Și au umblat în giurii împregiurul târgului de-au ales loc de cetate. Și 
au pus semne și au pus săldaţi și salahori, de-au început a săpa de-au făcut 
şanţu și tabie. Şi au lăsat 4.000-5.000 oaste, c-un ghenăral maiur, anumi 
Petre Șipon, şi cu un polcovnic, ca să fie de paza târgului. Și au rânduitu şi 
pe un ghenăral, anume Levendal, să margă la gura Jijii, să facă şi acolo 
ocop. Și n-au apucatii a-l face. Și în Târgul Frumos și în Roman iarăș au 
lăsat oaste și au făcut ocopuri. Și au datu şi aceste ponturi moscalii țărâi şi 
au pus pe caimacani, pe Sandul Sturdza vel-logofăt și pe lordachie 
Cantacozino vel-vormic, ce-i dzâce Deleanul, iar. Şi ei să hie mai mare 
căimăcani, sănaturi, păn” s-a mai alege cum a mai fi. 


Ponturile ce-u dat ţeri: 

1. Să fie moldovenii credincioşi cu toată inima împărăţâi Rusii. 

2. Să n-aibă răspundeţie cu neprietinii împărăţiii Rusiii. 

3. Boierii pribegi cu Gligorie-vodă să s-întoarcă tot păn-într-un an, iar 
care nu s-ar întoarce păn” la anul să n-aibă iertare, și moșiile să le hie 


pierdute. 


4. Doaădzăci de mii de oaste să iernedză ţara şi s-o hrănească, şi să 
şadă pen târguri, unde ar socoti. 


5. 3.000 de sălahori să nu lipsască peste toț anii, să lucredză la cetăţ la 
ce ar trebui. 


6. Oamenii bolnavi de oaste, să cheltuiască cu dânșii și aptică, să le dè 
oțăt şi usturoi. 


7. Oficerilor ce-ş era cu aceste 20.000 oaste iar să le de ce le-ar trebui. 


8. Moscal, grec sau alți oameni străini să nu încapă nice la o dregătorie 
în ţară, numai cu neguţătorii. 


9. Câţ slujitori sau boieri ce n-or hi la vo dregătorii să încaleci toț să 
margă la oaste. Și leafă să le de împărăţia, iar la nevoia țărâi, ce le-a fi 
partea, să-ş de. 


10. 90 pungi bani să-i de poclonul lui acmu. 


11. 100 pungi masa lui în toţ ani (12 mii galbini de aurii. Galbănul 
umbla 4 lei pre aceste vremi.) 


12. Nime să nu tăgăduiască bucate sau haine sau bani turcești și 
greceşti, că cu capul a da samă. 


Aceste ponturi au dat Meneh boierilor și au dzisu că, de n-or priimi, a 
da foc târgului. Și i-au făcut cu de-a sâla de-au iscălitu, că să tâmplasă și 
boieri de nu s-învoi€. Și au iscălitii tot. 


Care mai pe urmă viţ vide la ce au vinit cinstea lui Meneh pe boieri. 
Că vinul cel ungurescu dulce s-au făcut venin amar, și râsul plânsu, și voia 
ce bună groază și frică, și oh, oh, oh!, și bogăţia sărăcie și lipsă și blăstăm și 
osindă vecinică, neuitată şi neînchegată. Apoi, făcând aceste, Mineh au 
poftit pe boieri și pe mitropolitul de l-au petrecut păn” peste Prutu la 
Zagarance. Și acolo au tocmit oastea șşiraguri, de au vădzut-o boierii. Și au 
făcut o sfeştenie mitropolitul, şi au blagoslovitii oastea şi au stropit-o cu 
agheazmă. Și apoi au datu den tunuri, şi s-au dus la cortu şi au cinstit toată 
dzua, dând den tunuri. Și le-au dăruitii caimacanilor câte 200 ughi de auri, 
şi mitropolitului 300 ughi. Și apoi s-au întorsu boierii la leş. Iar Meneh au 
rânduitii al doiele rându pe Dumitrașco beizade, cu căzaci şi cu catani și cu 
moscali, să margă să prindă pre Gligorie-vodă de la Șărbăneștii cei de pe 
Sâret, înțălegând că-i acolo. Și au purcesil și s-au dus tot pe Sâretiu în gios, 
păn-aproape de Șărbănești. lar Gligorie-vodă, prindzând veste, au trecut 


Siretiul cu mare spaimă noaptea pre o ploaie și au fugit spre Brăila. Iar 
Dumitrașco beizadè n-au cutedzat să-l gonească, ce s-au întorsu înapoi şi au 
lovit Focşenii, şi cei de iasta parte și cei de cee parte, de i-au prădat, de-au 
rămas oamenii cu peili goale, numai cu sufletele. Și au loviti şi pe la Mera 
de au luat pe Lupul aga și pe socru-său, mitropolitul Sidis. Și i-au dus la 
Meneh, având el răspundeţie mai denainte cu Meneh, de când era sărdar la 
Orhei, cu poronca lui Gligorie-vodă. lar pe Costantin beizadă l-au rânduit 
cu oaste catane asupra Hușilor, ca să ste în prejma tătarâlor. 


Iar Meneh s-au pomitu asupra Tighinii de la Prutu. Și au trecutii codrul 
în fundul Bâcului şi au luati în gios pănă lângă Bârâiac. Și acolo l-au 
agiunsu cărți de la solii franţujeşti, că au făcut pace, să s-întoarcă înapoi. 
Deci s-au şi întorsu înapoi, iar în Tighine den turci mai nime nu rămăsesă şi 
totu fugi€. Și tătarâi era morți, sta înfipţi şi începus-a agiune să s-închine. Şi 
Meneh s-au întorsu înapoi. Și scrie Meneh la caimacani că s-au întorsu 
înapoi, că să apropie iarna, iar pace nu-i, să poarte grijă la oastea ce este în 
Ieş și la Roman și în Târgul Frumos, că el merge la Hotin și pre marginea 
Ţărâi Leşeşti, de-a ierna. 


Și au şi întorsu pe atamanul înapoi, și cu vahmistru cu donții, şi au 
luată şi de la Roman și den Stoian, care s-au făcut 8.000 de oaste, şi au 
purces în gios pre la Focşani. Ș-au intrat în Țara Munteneasc-în sus, 
prădând păn” la Câmpina. Şi de acolo n-au cutedzatu să vii înapoi, să nu le 
iasă turci înainte de la Brăila, ce au trecut în Ţara Ungurească. Iar Meneh au 
tot mărsu în sus păn” la Hotin şi au șădzut câteva dzile la Hotin. Și tot scrie 
cărți cu scârbe la boieri caimacani să poarte de grijă de privantu, să nu să 
mai protivască lui Gligorie-vodă, că nu-i pace. Şi scrie şi la Petre Şipon 
ghenărariul să zapciiască pe boieri de bani. Triimis-au Gligorie-vodă pe un 
postelnic cu carte la caimacani de le-au făcut ştire că s-au făcut pace. Iar 
ghenărariul au triimis pe acel postelnic cu cartea la Mineh. Meneh l-au pus 
la calaur, şi s-au mâniet, şi au triimis de au strâcat casăle de la Frumoasa. Şi 
au cădzut şi caimacanii în mari prepus despre Minih. Mai tare prepus era pe 
vornicul lordachii Deleanul Caănâtacozino, făcându-l șalvir cu 2 feţe. 


Deci şi caimacanii să spăriesă şi să mera ce-or face, că au pus bani pe 
neguțţitori și pe alte bresle, și nu pute scoati. Şi pen ţară nu pute umbla să 
strângă banii, că ţara era bejănă și plină de tălhari de oaste. Incotro merge, 


vine tot dizbrăcaţi, şi unii tăieţi. In ţinuturile cele de gios nu pută, de 
Gligorie-vodă, să iè bani. 


Vinit-au și Costantin beizade de la Huş în leș, să hie cu boierii sinat. Şi 
au lăsatu acolo o samă de cătane de strajă. Și i-au lovit tătarâi, și au pierit 
vo 300 cătane. 


Apoi mai pe urmă au pus și zacuţii la caimacani, vădzând că nu pot 
plini banii poclonului ș-a mesâi lui Meneh, cari mai sus s-au scris. 


lar mai pe urmă vinit-au poroncă de la Meneh la ghenărariul Petre 
Șipon să să rădice den leş și de pen alte târguri, să vii la Hotin toţ și să iè și 
pe boierii caimacani cu calaur, de n-or hi plinit banii. Și s-au gătit şi au 
purcesii den leş sâmbătă în 13 dzile a lui octomvrie. Şi au purces a căuta în 
toate mănăstirili bani sau odoară, și n-au găsât, iar haine n-au luati în leş. 
lar grecești, turcești au luati tot ce-au găsâtii, şi a unora ce era sluge lui 
Gligorie-vodă. Mai multu Costantin beizade le lua el. Iar la ţară tot au 
jăcuită, şi bucate, şi borfe. Și s-au pornitii moscalii den leş, iar o samă de 
cătane şi cu câtva moscali rămăsesă în târgu de jăcuie. Iar bieţii oameni, pen 
mănăstâri închiș, săracii, cu atâta groază. Numai Dumnădzău tot nu s-au 
îndurat de istov, c-au şi sosât Sară Mehmet-pașe cu lipcani şi cu o samă de 
tătari şi cu Toader Păladi vel-vistiernic de la Gligori-vodă, triimiș înainte de 
la Braniști. Și cum au sosit, cum au început a năvăli la obuzul moschicesc, 
ş-a intra în târgu, ş-a prindi pe cătane, ș-a-i lua cu caiușuri de grumadz pe 
lângă cai, ş-a-i face să plătească ce-au băutu. Și oca ce de vin s-au întorsu în 
sânge şi în bătaie. Și au sărit și oamenii de pen mănăstiri de agiuta 
lipcanilor a-i prinde, și tătarâlor. Apoi ghenărariul, vădzând că i-au prinsu 
mulți moscali tătarâi, și pe un porocinic, au scris la paşe şi la Pălade să-i 
sloboadă oamenii, că, neslobodzându-i, s-a-ntoarce cu tot obuzul înapoi ș- 
apoi a da foc târgului, şi a sparge și mănăstirile, ş-a pune tot suptu sabie, că 
acmu este pace. 


Deci au stătut paşa şi au strânsu pe toţ, catani, moscali, şi i-au triimis la 
ghenărariu, pe câț au găsât prinși. Și ei încă s-au rădicatii de pe Căcaina și s- 
au dus în sus. 


lar tătarâi încă în sus după dânşii s-au dus. Și au scos multe bucati ce 
luasă den ţară. Și au vinitii oamenii și au datu câte un leu de vită și ş-au scos 


bucatele. Și de-ar hi lăsat pașa să margă tătarâi după dânșii păn” lângă 
Hotin, puţini ar hi mersu cu dobândă, mai şi fără dobândă, că-i lovise o 
ninsoari cu vicol, de-și sta de capetili lor. 


Apoi și Gligorie-vodă au scris cărți la Meneh să sloboadă pre 
mitropolitul şi pe boierii caimacani de la Hotin. Sosind în scaun în leș, luni 
în 16 dzile, a trie dze după ce s-au pornit moscalii den Ieș, şi-au arătat milă 
de iertăciuni, cine era greşit. 


Deci Meneh i-au cinstit pe boieri la masă vo 2 dzile şi nu le-au mai 
cerşut bani ce rămăsesă rămășiță den poclon, şi i-au slobodzâti. Și au vinit 
la leș. lar Antonie mitropolitul n-au vrut să s-întoarcă. S-au temut di 
Grigorie-vodă, să nu oblicească că au fost agiunsu mai denainte cu 
moscalii, şi s-au dus și el la Moscu. 


Și atunce, și Meneh au trecut Nistrul în cee parte cu oastea toată. 
Numai ce au lăsată un ghenăral în Hotin, anumi Levendali, cu 3.000 de 
oaste. Și pusesă Minih de făcusă tot gauri pe supt cetatea Hotinul, apoi 
lagumuri, să-l spargă, dar apoi nu l-au spartu. Şi atunce, la purcesul lui 
Mineh, triimis-au de au robitù toţ oamenii den ţinutul Hotinului și di pe 
marginea Cernăuţului. Şi i-au trecuti cu copii, cu femei, la Mosc. 
Și împărţe pre oameni ca pre dobitoaci. Unii le lua copii, alţii bărbaţii, alţii 
muierile. Şi-i vinde unii la alțâi, fără leac de milă, mai rău decât tătarâi. Şi 
era vreme de iarnă. Bogate lacrămi era, cât s-audze glasul la cer. 


Deci Grigorie-vodă, dac-au sosit în leşi, a patra dza i-au și vinit veste 
că vahmistru şi cu atamanul donţilor ies pe Oituz den Ţara Ungurească, că 
nemţii nu i-au lăsat să margă prin Țara Ungurească. leşind pe Oituz, au 
luată în sus pe supt munti pre Bistriţă, pre la Roznov, pe la Neamţu, pe la 
Suceavă, pre la Cernăuţ, păn-au trecuti Nistrul, tot prădând ce le-au fost în 
calea lor. Aceşte au prădat mai rău, că ce mai scăpasă dentăi au luat aceşte 
tot. Triimis-au și Gligorie-vodă pre alai-bei, de-au mărsu cu lipcani, tot în 
preajma lor, păn-au trecut Nistrul. 


Deci în scurtă vreme au triimis Gligorie-vodă pe Sara Mahmet-paşe cu 
lipcanii, cu poronca Porții. Şi şide paşa afară, şi Levendal ghenărariul în 
cetate la Hotin. Şi au șădzut o lună și mai bine așă, ca lupul cu oaia, 
launloc, de-ș căuta într-ochi. Oamenii de la Moscu ș-a franţojilor tot umbla 


la Poartă și di la Poartă la Moscu, păn” la o vremi au vinit poroncă, și au 
ieşitui moscalii și s-au dus den Hotin şi au datii cetatea pre mâna paşii. lar 
dup-acee, în 3 săptămâni, au vinit poroncă la Grigorie-vodă cum că au dat 
Hotinul în sama lui. Și în cetate şide pașa, iar den afară n-ave treabă măcar 
o palmă. Și au triimis pre Lupul sărdariul pârcălab la Hotin. 


Și la dzi întăi a lui dechemvrie au scos hârtii, şi la fevrar au scos 
văcăriti, tot una după alta. Și s-au tâmplat de-au cădzutu şi iarnă mare, păn” 
la brù. Și au cădzutu de la vinerea mare şi au ţinut păn” la Sfeti Gheorghie. 
Şi piere vitele oamenilor, câte mai scăpasă de oaste, și întrasă și boal-în vite 
şi în oi, vărsatu, de să potope cu totul. Că fân nu putusă face oamenii, de 
oaste şi de ploai multă ce era. Și cât şi făcusă, încă îl mâncasă moscalii păn- 
a s-întoarce înapoi. Şi agiunsesă stogul de fân 15 lei, şi nu să pute găsi 
nicăiuri, şi vadra de vin un leu. Socotiţ, fraţilor cititori, cum este osinda şi 
mânia lui Dumnădzău pre ţara aceasta! Că şi Grigorie-vodă, de cum era, i să 
schimbasă firea îndoitu. Că boierii era toţ în prepus și n-ave nici o credinţă. 
Orbiti în lăcomie, giudicăţi era multi, de jacuri ce făcusă. Şi era giudecăţăle 
cu fățării, că cei drepți era în urgie, şi mulţi din cei vinovaţ era în cinste. 


Triimis-au de ş-au adus şi doamna şi beizadelile de la Țarigrad, cu 
mulțime de greci. Şi grecii dobândisă mândrie și obraz, cu clevite şi fără 
ruşine asupra beţilor boieri și cu nebăgare în samă într-o nimică pre 
moldoveni. 


Că pe vornicul lordachie Cantacozino, ce-i dzâce Deleanul, dacă au 
vinit de la Hotin, nici l-au priimitii vodă să s-împreuni cu dânsul. Și au pus 
pre baș-cihodar, cu 50 oameni, de l-au străjuită la gazda lui câteva dzâle, 
apoi l-au pornitii la ţară, la Deleni, la casa lui, nice să-l vad-în ochi. Şi era 
să-l călu-gărească. Numai nărocul lui au fostu că era cumnatu cu Mihai- 
vodă, și Gligorie-vodă era cuscru cu Mihai-vodă. Și pentru voia lui Mihai- 
vodă l-au lăsat acasă. Că au fost înțăles Gligorie-vodă că scrisesă la moscali 
şi pecetluie cu ceara roșie, când era el căimăcan în leș şi vodă era fugiti în 
gios la Gălaţ. Şi alte multe ca aceste îl pârâsă ciocoii. Ce la cât va vini pe 
urmă acest boieri, vremea va arăta. 


Așijdere şi pre mine, loan Neculce vornic, tâmplându-mă de am fost la 
vremea moscalilor în leș, m-au amestecat ciocoii și cu alți neprietini la 
Gligori-vodă. Şi m-au închis la baș-bulucbaş câtiva dzâle. Și copiii miei s- 


ascunsesă în laturi, şi au triimis un postelnic de i-au căutat în toată ţara, 
dându-mi şi mii pricină că am bătut un ciocoi la vremea moscalilor, 
socotind că am fost și eu amestecatii la niscaiva fapte. Dar pre urmă au 
aflată că n-am fost, şi m-au slobodzit și pre mini la ţară. Și atunce, la ace 
primejdie, am cheltuit mulț bani, care dè samă la Dumnă-dzău cini m-au 
amestecat. Ce la cè di pre urmă și pentru mine şi pentru alții, vremea 
viitoare va arăta. 


Iară Gligori-vodă trimis-au la Ţarigradi de-u făcut afurisănie lui Anton 
mitropolitul, căci s-au dus cu moscali și n-au vurt să vie în ţar-înapoi. Ce 
Anton s-au dus la împărăteasa, și i-au făcut mari cinste şi l-au dăruit şi l-au 
pus mitropolitu în Cernihoi în Țara Căzăcească pără acmu. lar în locul lui 
Anton au pus mitropolit pe Nichifor, grec fiind. 


Iară de vară, la văletul 7248, mărs-au soli moscali şi turci de-u hotărât 
din luhurluc dreptu la Buh, în gios turcescii, în sus moschicescu, păn-în 
fundul Ehorlucului, şi din fundul Iuhur-lucului dreptu în Buh, și din Buh în 
gios apa Buhului hotar păn-în Nipru, și din Nipru în gios, apa Niprului păn’ 
lângă Vozia, cale de 4 ceasuri din Vozia în sus. Și au tăiet dreptu la Don, tot 
din mare, cale de 4 ceasuri în sus, ș-au pus semne, iar din Don în cee parte 
au lăsat tot moscalilor hotar să fie cu Azac cu Tuman cu tot. Nămai din Or 4 
ceasuri cale păn-în Vozia au lăsat cale crâmenilor. 


Și au trecut şi sol mare moschicescu la Poartă şi sol mare turcescu la 
moscali cu aşedzimântul păcii. Și n-au apucat a agiunge nici solul cel 
moschicescu la Poartă, nici cel turcescu la Petreburcu, și i-au agiunsu vestea 
pe drumuri c-au murit împărăteasa Anna cè moschicească la văletul 7249, 
octomvrie în 26. Şi au stătut pe drum aciie doi soli, cari unde i-au agiunsu 
vestea, câteva dzili, de-u așteptat răspunsu. Şi pe urmă, viindu-le răspunsu, 
s-au pornit de s-au dus şi cela la Ţarigradii şi celalaltu la Petreburcu. 
Precum or aşedza, vremea va arăta. 


Intr-acestu an murit-au şi Carul, împăratul nemţescu. Și să strângu crai 
şi alectorii la târgul Amburhu, la alecţie. Ce la ce s-a alege, vremea va arăta. 


Intr-acestu an let 7248 rădicatu-s-au persi cu toată puterea lor şi au 
mărsu asupra unui împărat a Indii, anume Gonori. Și dându război tari, au 


biruit persii și au prinsu şi pe împăratul Indii la mână viu. Și i-au luat toate 
țărâle şi apoi l-au lăsat să-i hie bimic. Şi s-au umplut persii de multă avere. 


Tot într-această vară, let 7248, la avgust, dat-au o brumă mare, de-u 
strâcat pânele, mălaiele, păpușoi. Și păn-în mart nu putusă ara oamenii. Și 
s-au făcut foamete în ţară, şi de pâne, şi de vin, și de vite. Scumpete mare, 
că le cumpăra și de la Crâm, și vite și pâne, şi de la Țarigrad și den toate 
părțile, de să scumpisă toate lucrurile: 80 lei, 100 lei părechea de boi, vaca 
15, 20 lei. Că şi la Țarigrad şi la unguri și în Crâm, şi mai cu preţu decât 
aice era bucatele toate. Aceste s-au făcut într-acestu an let 7248. 


Și împărăteasa Anna, la moartea ei, au lăsat pe un copil mic de 2, 3 
luni să hie împărat, când a vini la vârstă, iar pănă atunce să fie pitrop Biron 
Csenje de Cruleandia, împreună cu alții. Și după aceea n-au trecut 2, 3 luni, 
şi după ce s-au strânsu cnedzii toţi, n-au suferit să fie el cap împărăţiii și l- 
au şi făcut surgun, dând pricină că este liuter. 


Iară la vălet 7249 au rămas pitropi împărăţiii Moscului îma copilului, 
anume Anna, nepoată de sor împărătesii cei bătrâne, şi cu bărbatu-său, 
Antonie Csenje de Lunimburcu, și cu un neamţu, anume Işterhaz, şi cu vro 
2, 3 cnedzi moscali. Și pe Menih l-au mazilit, să nu mai fie fert-marșalic, iar 
pe alți liuteri ce au fost ofiţeri i-au gonit pe toţi. Şi le-au luat moşiile ce le 
didese, ş-au rămas să fie iarăși împărăteşti. 


Iară tot întru acestaș an văleat 7249 au început a face gâlceavă craiul 
şvedzilor, ginerele lui Petru împărat, dzicând că nu i să cade împărăţia 
acelui copil, ce să cade să fie împărăţia ficiorului lui, că este făcut din fata 
lui Petru, sau Elisafitii, fetii lui Petru, care era fată mare la Moscu. Şi 
au început a scoate oaste șfedzască, fiind îndemnat de Franţoz, adeverind că 
le-a da agiutor și bani, cu îndemnătura Turcului. Ce și moscalii, după ce au 
simţit, au trimis oaste împotriva oșştii șvedzeşti şi i-au bătut pre rău pe 
şvedzi. 


Tot întru acest an văleat 7249, după ce au agiunsu solul moschicesc la 
Poartă, pentru oarecare pricini neputându-să aşedza, au pus împărăţia şi au 
tăiet capul lui Alexandru terdzimanului, fratelui lui Gligori-vodă. Şi pe alţi 
turci, carii fusese la aședzământul păcii împreună cu terdzimanul, i-au făcut 


surguni, dzicând cum că au făcut vicleșug, de au viclenit împărăţia și au 
învoit creştinilor. 


Iară piste 6 luni, la văleat 7250, septemvrii 13 dzili, au vinit şi lui 
Gligori-vodă mazilia, şi l-au dus la Poartă cu cinste. Și în locul lui au vinit 
Costantin-vodă, ficiorul lui  Neculai-vodă Mavrocordat, din [ara 
Muntenească, careli au mai fost aice domnu, iară în locul lui Costantin-vodă 
au mărsu Mihai-vodă Racoviţă cel bătrân. Atunce au trimis turcii în Țara 
Muntenească de au tăiet capul unui doftor, anume Testabudza, care acel 
Testabudza au fost credincios la Poartă. Şi cădzind în prepus cum că să 
agiungè cu creştinii, au fugit 2, 3 ani. Și amăgindu-l turcii cu ferman de 
iertare, aş€ l-au prinsu şi i-au tăiet capul. 


Acest domnu Grigorie-vodă era foarte grabnicu şi năselnic. Și în 
dzilele lui să îmbogăţise ciocoii, că lua slujbele cu dări și cu mite de la 
greci. Iară boierii mazili n-ave căutare şi rămăsese la sărăcie. Și începusă a-i 
şi boieri pe ciocoi, că să mândrise, socotie că n-a mai ave sfârşit. lar 
Dumnădzău este tuturor giudecător dreptu. 


CAP. XXV A doa domnie a lui Costantin- Vodă Neculai, la văleat 7250 
octomvrii 1 


După ce au vinit aici Costantin-vodă, ieșitu-i-au toată boierimea 
înainte cu multă bucurie, ştiindu-l din domnia dintâi că este om blând și 
bun. Şi piste 3, 4 dzile au boierit boierii după obicei. Pus-au pe Sandul 
Sturdze iarăși vel-logofăt, pe Costachi Razul, ce era hatman, vel-vornic de 
Ţara de Gios, pe Iordachi Roset Cilibiul vel-vormnic de Țara de Sus, pe 
lanache, ce-au fost spătar mare în [ara Românească, frate doamnei lui 
Neculai-vodă, l-au pus hatman, pe ficiorul lui, Adămiţe, ce era cumant lui 
Costantin-vodă, l-au pus vel-postelnic, pe Andrieș Roset vel-ban, pe 
Manolachi Costachi vel-spătar, pe Ștefan Rusăt vel-păhamic, pe Toader 
Păladi vel-vistemnic, pe Ion Bogdan vel-stolnic, pe Chiriţe Dracul vel-comis, 
pe Iordache Roset, ficior lui Ştefănițe Ruset vornicul, vel-medelnicer, pe 
Dumi-traşco Păladi vel-cliucer. Și după ce au boierit pe aceşti boieri, făcut- 
au şi altă socoteală, că au pus, din boierii mazili, pe lon Neculce biv-vel- 
vornic și pe Iordache Dulgheriul biv-vel-postelnic și pe Aristarhu biv-vel- 
ban să fie giudecători aici în leș, dimpreună cu boierii cei mari, la toate 


trebile și giudecăţili şi sfaturili să fie nelipsiţ. Și le-au făcut și nafacă câti 50 
de lei de boier pe lună. Așijdere au mai ales câti un boier din boierii mazili 
şi au pus la toati ţinuturili ispravnici, şi le-au dat ţinuturili cu slujbe în 
mânule lor, şi le-au ales răsura să iè giumătate mai mult decât soțiile lor. 
Aşijdere au ales pe alţi boieri mazili, carii n-au încăput la boierii și la 
isprăvnicii ş-au fost cu boierii-vel sau ficiori de boieri-vel, pe aceie i-au 
rânduit să-i puie pe rând pe toţi la slujbe. Și le-au rădicat dăjdile, să nu de 
nemică, nici ei, nici ficiorii lor. Iară pe alți mazili, carii au fost mai de gios, 
i-au pus dăjdi uşoare, să de cineş după putinţa sa puţin. Așijdere au rădicat 
şi dajdea tuturor mănăstirilor şi dajdea tuturor preoţilor, să nu de nemică. Și 
câti giudecăţi să face, toate le scriè la condice şi giudecătorii din leş și 
ispravnicii de la ţară. Și când făcè Costantin-vodă divanuri, toate giudecăţili 
le rânduie la boieri ori la ispravnici la ţară, de li făce. Și dacă nu plăce 
oamenilor giudecata boierilor, vinie la divan, cu mărturie de la boieri, și 
vide domnul mărturia şi, pe cum îi păre, le curma giudecata. 


Aşijdere alesese vro 5, 6 logofeţi de taină, de sta de ceti€ răvaşeli și le 
făcă răspunsuri, și pune logofătul al treile picete domnească în răvaşe și 
scri€ toate răvaşeli la condică. Şi era şi un izbaşe, om de curtea lui vodă, de 
strânge toate răvașeli de pe la oameni și le scotè răspunsu, fără de nici o 
cheltuială. Numai cât da diecilor oamenii câte 2, 3 parali de scris răvaşeli. 


Ispisoacele de moșie, câte merge la divan, toate le scrie la condică. 
Mănăstirilor le-au făcut obicei vecinilor să lucredze cum au lucrat și mai 
înainte, cât vor. lar alți oameni, streini, carii vor şide pe moșiile lor, să le 
lucreze câte doăsprădzece dzile şi să le dè şi de a dzecea. Iară boierilor şi 
mazililor le-au făcut obiceiu să lucredze cu oamenii lor, carii or şide pe 
moşiile lor, cât le-a fi voia şi cât or pute. Însă numai acei oameni ce vor şide 
pe moșiile lor să lucredze, iar pe alte moșii a altor oameni să nu să întindă a 
stăpâni. Și pe ţară au scos întăi banii steagului, câte 105 parali de om, cele 5 
parali să fie a boierilor ce or strânge banii, iar 100 parali să margă la 
visterie. Şi au aşedzat să fie patru civerturi într-un an. Câte 105 parali să de 
tot omul căsar, iar holteii cei cu părinţi să de câte cindzăci și cinci de parali. 
Și le-au dat peceţi tuturor, tipărite anume, feţele lor, numele și poriclele. Și 
după ce s-au cisluit, le-au dat zlotaşii izvoade, și la visterie le-au scris la 
condică. 


Și au făcut obicei zlotașii pe oameni, pe ţărani, să nu-i supere nemică. 
Ce dintr-acele cinci parali să-ș cumpere bucati, fân, ce le-ar trebui. Şi alte 
obiceie rele, ce era mai înainte, nici unele de acele să nu fie, nici văcărit, 
nici pogonărit, nici cuniţe, nici adăoșaguri, nici jacuri de ciocoi să umble 
pin oameni mâncându-i. Și Ţărâi de Gios le merge pre bine, iar 'Ţărâi de 
Sus, fiind prădaţi de moscali și fiind lipsiţi de pâine, le merge mai greu, can 
fugie din cei săraci, iar cei mai cu putinţă era mulțămiţi. 


Dat-au şi strânsoare mare, de cerca pe oameni, şi pe unde îi afla îi băte. 
Și pe vornicei carii tăgăduie pe oameni, de nu vre să-i spui€, îi da pe ulițe 
şi-i trimite la ocnă. Mai adeverit-au că, de i-a ieşi somă bună, să poată 
rădica poroncile împărăteşti, a rădica boierilor mazili şi mănăstirilor 
desetina şi vădrăritul. Și aşè toţi au priimit şi s-au bucurat. Numai vro doi, 
trii, boieri nu le plăce, și ciocoilor carii jecui€ ţara. Că la acei boieri să 
strânsese mulți oameni pin satele ălorî, și alții nu rămăsese mai cu nime, și 
can sta împiedecare aceşti boieri, ca să strice această socoteală, dar nu pot 
isprăvi nemică. Dat-au şi boierilor celor mari câte 50, 60 de oameni de 
scuteală, altora, boieri mazili, câte 20, câte 15, cate 5. Aşijdere au dat şi la 
giupânese sărace, ca de scuteală, câte 10, câte 15, careş după boierie. 


Tâmplatu-s-au de-au vinit un turcu de la Poartă cu ferman, să iè pe 
Lupul sărdariul, ficiorul lui Năstasii vornicul de lemne, pârându-l turcii și 
lipcanii de la Hotin că la vremea lui Gligori-vodă, când au vinit moscalii în 
țară, în Moldova, acel Lupul sărdariul să fie fost umblat ajungându-să cu 
moscalii. Şi după ce s-au dus moscalii, l-au pus măria-sa Grigorii-vodă 
ispravnic pe ţinutul Hotinului, și i-ar fi jecuit pre turci și pre lipcani, fiind 
vreme tulburată, și este hain și este bogat, de are o mulțime de bani. Şi 
fermanul scrie la măria-sa Costantin-vodă să caute să-l trimită pre Lupul 
sărdariul şi să-i scrie tot ce va avè. Iară măria-sa Costantin-vodă nu s-au 
îndurat, nici s-au grăbit, ce au chemat pre boierii cei mari și pre alţi boieri 
mazili și pre călugări, pre egumeni și pre neguţitori și pre turcii balgii și i-au 
întrebat pre toți pentru Lupul sărdariul cum știu: „Fost-au hain?“ Deci 
boierii și călugării, egumeni şi neguțţitorii şi turcii balgii au mărturisit cu 
toții cum nu-l ştiu pre Lupul sărdariul să fie fost hain. Și aşa făcând 
mărturie de la toţi, măria sa Costantin-vodă au trimis la Poartă, scriind la 
prietinii mării sale cum că-i este năpaste Lupului sărdariului. Și aşa au 
isprăvit de i-au dat pace. Numai au cheltuit o sută de pungi de bani, 


şeptedzăci pungi au dat Lupul sărdariul, iar doaodzăci și cinci de pungi au 
dat măria sa Costantin-vodă şi boierii, şi l-au scos. lar mai pre urmă au dat 
Lupul sărdariul şi aceli doaodzăci și cinci de pungi de bani şi au plinit o 
sută de pungi de bani de au dat și au hălăduit. 


Tot întru acelaş an 7250, de primăvară, venit-au câteva havalele asupra 
țărâi de la Poartă: să facă opt sute de salahori şi o sută şi cindzăci de cară la 
cetate la Vozia, să o zidească den nou să o facă, așijdere şi câteva mii de 
chile să li cumpere şi să le trimită la Țarigrad, aşijdere și câteva pungi de 
bani să de la omul lui casap-başe să cumpere pentru sulgeria împă-rătească. 
Aşijdere şi solul moschicescu s-au pornit de la Țarigrad să margă la 
Petruburgu, la Moscu, și ajungând la 'Tighine, din oarecare pricini au ședzut 
vro trii luni de dzile de au iernat pănă în primăvară. Şi au rânduit măria sa 
Costantin-vodă pre dumnealui Costachi Razul vel-vornic de Ţara de Jos de 
au purtat de grije pentru tot conacul de bucate și ce au trebuit, că aşe era 
poronca de la Poartă. Și făcusă ţinutul Orheiului și ţinutul Lăpuşnii ca vreo 
trii sute de cară, de sta pentru treaba solului, că era ca la o mie și cinci sute 
de oameni și mai bine cu solul. Și purcegând de primăvară din Tighine, l-au 
dus pănă la hotarul leşescu. Și tâlnind pre solul cel turcescu, l-au adus și pre 
acela tot cu cheltuiala țărâi, pănă l-au trecut Dunărea la Gălaţi. Care au 
cuprinsu aceste havalele câteva sute de pungi de bani. Și nemică beilicuri în 
ţară nu s-au făcut, ce tot cu bani au plătit măria sa Costantin-vodă din soma 
civerturilor. Numai, înglotindu-să cheltuiala, n-au fost numai patru civerturi 
în anul dintâi, ce au fost şase civerturi. 


Lăsând ale pământului Moldovii, acmu am scris ale striinilor ce s-au 
lucrat în anul 7250. Zăbava solului moschicescu ce au zăbăvit la Tighine n- 
au fost altă pricină fără de cât la Petrburgu tâmplându-să de scote epitropii 
împărăţiii oastea cè mare, polcurile cele împărătești carele să cheamă 
Preobrajenschii polcu şi Simioneţschii polcu, ca să margă asupra şvedzilor. 
Și era foarte cu supărare mare oștenilor, fiind vreme de iarnă. Și ieşind 
toată oastea din Petrburgu afară și aşedzindu-să cu obuzul, au triimis pre 
taină la Elisavet, fata lui Petru împărat, care era fată mare, ca să margă la 
oaste, să o rădice să le fie împărăteasă. Deci şi è fiind supărată de epitropi și 
vădzind că umblă lucrurile prost şi împotrivă, s-au sculat de la casa ei pre 
taină într-o noapte şi s-au dus de au intrat în oștile împărătești. Iar oștile 
împărătești vădzind-o, foarte s-au bucurat și îndată i s-au închinat și au 


priimitu-o cu mare bucurie, rădicându-o să le fie împărăteasă. Iară 
împărăteasa Elisavet au poroncit de au schimbat toate vărţile pre la toate 
porţile și au și triimis câte doao, trii sute de slujitori și câte un ofiţier cap. Şi 
sosind la porţile cetăţii, le-au și deșchis îndată cei dinlăuntru. Și aşa au 
mărsu pre la toți epitropii şi i-au prinsu pre la gazdele lor. Iar mergând și la 
Menih și vrând să-l prindză, au început a să pune împrotivă, şi pănă a-l 
prinde, au pierit vreo cinci, şase moscali. Și au pierit și din oamenii lui 
Menih vreo cinci, şase. Și aşa prindzindu-i pre toţi epitropii, i-au închis într- 
un turnu de piatră. Şi sculândusă și împărăteasa Elisavet tot întru aceeaș 
noapte cu toată oastea, au purces și au mărsu la curțile împărăteşti şi au 
cuprinsu curțile de toate părțile și au prinsu cu taină toate vărțile, de n-au 
ştiut nime nemică pănă ce au sosit la ușile curților împărăteşti. Deci nu s-au 
putut apuca de nemică. Și intrând în curţile împărătești, împărăteasa 
Elisavet a doa dzi au şi trimis surguni pre împărăteasa Anna şi pre bărbatul 
său Antonie Csenje de Luţimburcu și pre copilul lor loan Anto-nieviciu la 
țara lor Luţimburgu. Și aşe pornindu-i, au început a trage clopotile și a 
slobodzi pușcile celi mari şi au început a dzice în trâmbiţe și a striga: 
„Vivat, vivat, vivat!“ şi a dzice: „Întru mulți ani să trăiască împărăteasa 
Elisavet“. Deci împărăteasa Elisavet mergând la biserică şi coronindu-o să 
fie împărăteasa Moscului, după ce au luat samoderjavie, adecă stăpânirea 
împărăţiii, au cinstit pre toți ofiţierii şi pre toți slujitorii. 


Lăsându acmu cele streine, vom scrie iarăş a pământului Moldovii. 


Așijdere Măria sa Costantin-vodă au mai socotit pre unii din ficiorii de 
boieri carii nu pute să încapă în boierie şi era ficiori de boieri mari şi de 
neamuri, şi începusă acmu unii și a îmbătrâni şi nu mai încăpe la boierie, că 
de la o vreme încoace era tot unii. lar Măria sa Costantin-vodă au socotit de 
au făcut dreptate şi au început a-i boieri şi pre aceie ce era cădzuţi din 
cinste. Mai socotit-au Măria sa Costantin-vodă pentru școali de învăţătură, 
de le-au mai întărit școalele cele elinești şi cele slovenești. Așijdere au mai 
făcut școali de învăţătură şi lătineşti şi arăpeşti, şi au dat ştire tuturor 
mazililor în toată ţara ca să-ş aducă copiii la învăţătură la școală, ca să 
înveţe orice limbă le-ar fi voia, pentru ca să să afle oameni învăţaţi și în 
pământul nostru al Moldovii, precum sunt şi printr-alte ţări şi părți de loci. 
Iar dascalilor li să da plata din vistieria domnească. Aşijdere au dat poroncă 


la toată boierimea să-ș aducă scrisori ce or ave pre moșiile lor, să le scrie la 
condică, ca să să mai curme gâlcevile. 


Socotit-au Măria sa Costantin-vodă şi pentru pârcălăbiile de pre la 
târguri, având obicei pârcălabii de luoa osăbit di cei doaodzăci de bani, mai 
luoa şi câte doao ocă de vin de bute de vin sau de horilcă, orice feliu de 
băutură ar fi fost. Şi pârcălabii nu luoa numai aceli doao ocă, precum era 
obiceiul, ce luoa neșşte tidve mari câte de patru, cinci ocă, de jecuie oamenii 
şi neguţitorii, spărgându-le buţile. lar Măria sa Costantin-vodă au strâcat 
acel obicei rău, să nu mai fie, să nu mai iè pârcălabii tidve și oce de vin şi 
de horilcă, ce numai să iè pârcălăbiile drept pre obicei câte doi potronici de 
Car, iar mai mult să nu supere oamenii și neguţitorii. Aşijdere toate 
mănăstirile le-au dat să fie în sama mitro-politului şi a episcopilor pre la 
eparhiile lor, ca să le iè sama egumenilor şi călugărilor, să nu le prăpădească 
viniturile moșiilor şi a bucatelor ce or ave fără de ispravă, precum făcè mai 
înainte vreme. 


Făcut-au milă și întăritură la patriiarhia Alexandriei, de au închinat 
mănăstirea Hangul, ca să-i fie câte di ceva agiutoriu, pentru că această 
mănăstire o au fost închinat mai înainte vreme răpăosatul părintele Mării 
sale, Nicolae-vodă. Şi având patriiarhia şi hrisov, au socotit şi Măria sa 
Costantin-vodă de o au închinat iarăş la patriiarhia ce mai sus s-au dzis, la 
Alexandria. 


Iară în dzilele Mării sale lui Costantin-vodă vinit-au şi pre fericitul 
părinte chirio-chir Parthenie, patriiarhul al Sfintei Cetăți a Ierusalimului și a 
toată Palestina. Şi priimindu-l Măria sa Costantin-vodă cu bine, şi osăbit de 
milă ce au făcut măria sa de au dat și au întărit Sfântul Mormânt a 
Domnului nostru Isus Hristos, au închinat şi aceste patru mănăstiri, anume 
Tazlăul, Caşenul şi Soveja şi Pobrata. Care dentru aceste mănăstiri, Tazlăul, 
Caşenul și Pobrata mai fusese închinate și mai înainte vreme la Sfântul 
Mormânt, şi la vreme de nepace le-au fost dat de bună voie patriiarhul de 
Ierusalim iarăș pre sama călugărilor moldoveni. lar aședzindu-să pacea şi 
fiind mănăstirili câte cu ceva vinit, au socotit măria sa că este lucru cu cale 
să fie închinate mănăstirile iarăş la Sfântul Mormânt a Domnului nostru 
Isus Hristos, să să ajutoredze și să să întărească Sfântul Mormânt, carele 
este de folosul mântuirii a toată creștinătatea. 


Iară în anul 7251, în luna lui iulie în șese dzile, vinit-au şi lui 
Costantin-vodă veste de mazilie. Că tâmplându-să la Țarigrad de au luat 
domnia lon-vodă Mavrocordat, frate lui Costantin Mavrocordat, tiimis-au 
omul Mării sali aici la lași, la boieri, cu cărţi, puindu caimacami pre 
dumnealui Sandul Sturdze vel-logofăt și pre dumnealui Costache Razul vel- 
vornic. lar preste doao săptămâni sosit-au și turcul capegi-bașe, și cetind 
fermanul iulie în doaodzăci de dzile și odihnindu-să Măria sa Costantin- 
vodă încă dzece dzile, și grijindu-l bine cu de toate cele ce i-au trebuit la 
purces și pre la toate conacele, purces-au în dzi întâi a lui avgust. Și au 
mărsu la Poartă, la Țarigrad, cu cinste şi, neplinind anul mazil, au luat iarăşi 
domnia Ţărâi Munteneşti. Iar aici la noi în Moldova au vinit domnu Măria 
sa lon-vodă Mavrocordat. 


